
Această carte este dedicată tatălui meu, John H. 
Newton, cel care mi-a insuflat dragostea pentru jurnalism 
încă din copilărie, şi fiului meu, Paul, pentru umorul şi 
încurajarea cu care m-a susținut în ultimii ani. Îi 
mulțumesc totodată soției mele, Peggy, care m-a ajutat să 
pregătesc această carte, revăzând sutele de cazuri ale 
clienților mei. Doresc să mulțumesc în mod special şi 
corectorilor manuscrisului, Norah Newton Mayper, John 
Fahey, Jaqueline Nash, Gary şi Susan Aanes, cât şi 
editorului meu, Rebecca Zins. 

Vreau, de asemenea, să-mi exprim gratitudinea şi 
fată de numeroşii oameni care mi-au transmis, începând 
din momentul publicării „Călătoriei Sufletelor” în anul 1994, cât de mult a 
însemnat pentru ei să afle ce se petrece după moarte. Într-un fel, aceştia m-au 
convins să-i mai duc o dată de cealaltă parte a timpului. 


Michael Newton 


După ce am citit capitolul 2 din „Destinul sufletelor” şi am văzut că aceia 
pe care îi iubim se întorc spre a ne consola, am plâns de bucurie. (Susan, 
Sacramento, California) 

Am fost emoţionată de faptul că ideile doctorului Newton au fost 
publicate într-o nouă carte. Avem astfel prilejul de a înţelege mai bine şi de a 
aprofunda cele învăţate deja din prima sa lucrare. (Laura, Denver, Colorado) 

Destinul sufletelor va stimula mulţi oameni care, asemeni mie, au 
aşteptat încă un volum, după apariţia Că/ătoriei Sufletelor. (Jerry, Albany, New 
York) 

Până să citesc cartea dumneavoastră nu înţelesesem niciodată cu 
adevărat sensul amintirilor mele de dincolo de viaţă. (Dave, Atlanta, Georgia) 

Calitatea şi  comprehensiunea scrierilor dumneavoastră despre 
spiritualitate sunt deosebit de profunde şi, totodată, aveţi calitatea de a explica 
într-un mod simplu aceste idei complexe. Vă mulțumesc din adâncul inimii 
pentru inspiraţie. (Doris, Riverside, California) 

Aplaud curajul dumneavoastră de a înfrunta curentul de idei religioase 
negative din această ţară. (Marcia, Topeka, Kansas) 

Analiza pe care o faceţi structurii lumii spiritelor, ca loc al ordinii şi al 
iubirii, este inspiratoare. (Tracy, Jasper, Indiana) 

Cartea dumneavoastră îmi aduce alinare şi mă ajută să-mi reduc teama 
în faţa marii necunoscute. (Renee, Paris, Franța) 

Mesajele pline de conţinut din interviurile cazurilor dumneavoastră sunt 
nepreţuite. (Holtz, Bonn, Germania) 

Am simţit adesea o singurătate adâncă şi un sentiment că nu aş aparţine 
acestei vieţi. M-aţi făcut să văd de unde vin aceste sentimente şi cine sunt cu 
adevărat. (Rachel, Londra, UK) 


Despre autor 

Michael Duff Newton este doctor în consiliere psihologică, atestat ca 
hipnoterapeut şi membru al Asociaţiei Americane de Consiliere. A fost profesor 
la Facultatea de Înalte Instituţii Educative şi a activat în domeniul practicii 
private în Los Angeles. Dr. Newton şi-a dezvoltat propriile tehnici referitoare la 
regresie pentru a putea să-şi ducă clienţii aflaţi sub hipnoză dincolo de 
amintirile vieţii lor trecute, spre experienţa mai însemnată a sufletului în viaţa 
de apoi. Autorul este considerat un pionier al dezlegării misterelor vieţii noastre 
în lumea spiritelor, relatate pentru prima dată în best-sellerul său, Că/ătoria 
Sufletelor (1994), volum tradus în zece limbi străine. Graţie reputației sale 
internaţionale ca regresionist spiritual, Dr. Newton a apărut în numeroase 
emisiuni de radio şi de televiziune, dar şi în calitate de conferenţiar, la 
conferințele New Age. În semn de respect pentru îndelungatele sale cercetări 
clinice ale amintirilor sufletului şi descoperirile cosmologiei vieţii de după 
moarte, Dr. Newton a primit în 1998 premiul anual al Asociaţiei 
Hipnoterapeuţilor Transpersonali pentru „contribuţia unică” adusă în domeniul 
unirii minţii, trupului şi al sufletului. În 2001 a primit premiul anual al Asociaţiei 
Publiciştilor Independenţi pentru Destinul Sufletelor. Autorul este istoric, 
astronom amator şi călător de-a lungul şi de-a latul lumii. Alături de soţia sa lui, 
Peggy, trăieşte în casa sa din munţii Sierra Nevada, în nordul Californiei. 


Pentru a-i scrie autorului: 

Dacă doriţi să-l contactaţi pe autorul acestei cărţi sau să aflaţi mai multe 
informaţii despre această carte, vă rugăm să-i scrieţi pe adresa Editurii 
Llewellyn, cererea dumneavoastră urmând să fie transmisă mai departe. Atât 
autorul, cât şi editorul vor aprecia să primească un semn de la dumneavoastră 
şi să afle cum v-a plăcut cartea şi cum v-a ajutat. Editura Llewellyn nu poate 
garanta că va fi posibil să se răspundă tuturor scrisorilor trimise autorului, dar 
poate garanta că toate vor fi transmise acestuia. Vă rugăm scrieţi pe adresa: 

Michael Newton, Ph.D 

c/o Llewellyn Worldwide 

PO BOX 64383, Dept.k499 - 5 

St Paul, MN 55164 - 0383, USA 

INTRODUCERE 


Cine suntem? de ce ne aflăm aici? Încotro ne îndreptăm? M-am străduit 
să răspund la aceste întrebări vechi de când lumea cu prilejul primei mele cărţi, 
Călătoria sufletelor, publicată în 1994 la Editura Llewellyn. Mulţi oameni mi-au 
spus că lectura acestei cărţi le-a provocat trezirea spirituală a sinelui lor 
interior, pentru că nu avuseseră niciodată până atunci posibilitatea de a citi o 
relatare atât de detaliată despre viaţa din lumea spiritelor. Tot ei mi-au mai zis 
că citirea acestei lucrări le-a adus certitudinea că sentimentele lor adânci, 
intuitive, referitoare la viaţa sufletului după moartea fizică şi la scopul 
întoarcerii acestuia pe Pământ, vorbeau despre o realitate. 

După ce cartea a fost publicată şi apoi tradusă în alte limbi, am primit o 
mulţime de apeluri de la cititori din toată lumea care mă întrebau dacă va mai 
exista şi un al doilea volum. Am rezistat acestor sugestii o perioadă lungă de 
timp. Era dificil să organizez toate datele adunate în cursul anilor mei de 
cercetări pentru ca, în cele din urmă, să aştern pe hârtie un studiu 
comprehensiv asupra vieţii noastre de după moarte. Simţeam că făcusem 
destul. 

În introducerea cărţii mele, Călătoria Sufletelor, am explicat deopotrivă 
istoricul meu ca hipnoterapeut tradiţional şi cât eram de sceptic în ceea ce 
priveşte folosirea hipnozei în scopul regresiei metafizice. Am hipnotizat pentru 
prima oară pe cineva în 1947, la vârsta de cincisprezece ani, aşadar făceam în 
mod cert parte din cercul adepților practicilor tradiţionale şi nu ale celor New 

Age. Am fost, aşadar, copleşit atunci când, în timpul şedinţei cu un client, am 
deschis în mod accidental poarta lumii spiritelor. Mi se părea că majoritatea 
practicanţilor regresiei în viaţa anterioară considerau că viaţa dintre vieţi era 
un loc ceţos de abandon şi de uitare, ce servea doar ca punte între o viaţă 
trecută şi următoarea. Mi-a fost apoi, în scurtă vreme, evident că trebuia să 
descopăr singur treptele necesare atingerii şi deblocării memoriei unui subiect 
asupra acestui loc plin de mistere. După mai mulţi ani de cercetări solitare, am 
putut construi, în sfârşit, un model funcţional al structurii lumii spiritelor şi am 
înţeles cât de benefic, din punct de vedere terapeutic, poate fi acest procedeu 
pentru client. Am aflat totodată că nu are nici o importanţă dacă o persoană 
este atee, profund religioasă sau adepta vreunei credinţe filosofice - indiferent 
de credinţele lor, o dată aflaţi în starea de hipnoză supraconştientă, toţi clienţii 
mei relatau lucruri asemănătoare. Din acest motiv am devenit ceea ce am 
numit un regresionist spiritual, adică un hipnoterapeut specializat în viaţa de 
după moarte. 

Am scris Călătoria Sufletelor spre a oferi publicului, într-un mod ordonat 
şi concis, informaţii referitoare la ceea ce înseamnă moartea şi trecerea dincolo 
de ea - cine anume ne întâmpină, încotro ne îndreptăm şi ce anume facem în 
lumea spiritelor, în calitatea noastră de suflete, înainte de a ne alege noul trup 
pentru reîncarnare. Am gândit formatul acestei cărţi ca pe un periplu prin timp, 
folosindu-mă de relatările clienţilor mei despre experienţele trăite de ei în 
perioada dintre vieţile lor trecute. Astfel, Că/ătoria Sufletelor nu a fost doar o 
carte în plus despre reîncarnare, ci a deschis noi perspective în domeniul 
cercetării metafizice, neexplorat până atunci cu ajutorul hipnozei. 

În timpul anilor '80, pe când îmi formam un model asupra lumii de dintre 
vieţi, am încetat să practic orice altă formă a hipnoterapiei. Pe măsură ce 
avansam în studiul cazurilor mele, deveneam tot mai obsedat de descoperirea 
secretelor lumii spiritelor, dar, în acelaşi timp, şi mai convins de validitatea şi 
autenticitatea consideraţiilor mele iniţiale. De-a lungul acestor ani de cercetări 
asupra lumii spiritelor am lucrat, practic, în singurătate, numai clienţii mei 
implicaţi direct în munca de cercetare având cunoştiinţă de aceasta, şi chiar şi 
aceştia, doar la ceea ce se referea în mod direct la ei şi la prietenii lor. M-am 
ţinut departe şi de librăriile specializate în cărţi de metafizică, pentru că am 
vrut să beneficiez de libertate absolută faţă de orice influenţe exterioare. Astăzi 
ştiu că izolarea şi rămânerea în afara publicităţii pe care mi le-am impus au fost 
o decizie corectă. 

Când am plecat din Los Angeles în munţii Sierra Nevada pentru a scrie 
Călătoria Sufletelor, mă aşteptam la un anonimat liniştit, lucru care s-a dovedit 
a fi o amăgire. Cea mai mare parte a materialului prezentat în carte nu fusese 
publicat niciodată înainte, astfel că am început să primesc o mulţime de 
scrisori din partea editorului meu. Datorez Editurii Llewellyn recunoştinţă 

pentru că a avut curajul şi intuiţia de a oferi publicului cercetările mele. Am 
început să fac lungi călătorii pentru a-mi ţine conferințele, dând totodată o 
serie de interviuri la radio şi la televiziune. 

Dar oamenii au vrut mai multe detalii despre lumea spiritelor şi continuau 
să întrebe dacă mai am şi alte materiale pe această temă. A trebuit să le 
răspund că da. De fapt, aveam încă o mare varietate de informaţii, dar pe care 
am considerat că ar fi mai bine să nu le ofer publicului, fiind totuşi un autor 
necunoscut. În ciuda faptului că oamenii au găsit Călătoria Sufletelor ca fiind 
foarte inspirată, am rezistat ideii de a scrie o continuare. M-am decis, apoi, să 
fac un compromis. În timp ce a cincea ediţie se afla sub tipar, a fost adăugat un 
index, alături de o nouă copertă şi de câteva paragrafe noi, în speranţa unei 
mai bune clarificări a unor probleme specifice. Nu a fost însă de ajuns. Numărul 
de scrisori pe care îl primeam în fiecare săptămână continua să crească, cu tot 
felul de întrebări despre viaţa de după moarte. 

Oamenii începuseră să mă solicite şi m-am decis să încep din nou să-mi 
practic meseria, pe o bază limitată însă. Am observat un procent mai mare de 
suflete mai dezvoltate. Clienţii trebuia să aştepte multă vreme pentru a mă 
vedea, din cauza semi-izolării mele, astfel că s-a redus mult numărul lor. Drept 
rezultat, am avut mai puţine cazuri de suflete tinere în crize psihologice şi mai 
multe cazuri cu clienţi care aveau puterea de a fi răbdători. Aceşti oameni îşi 
doresc să descifreze înţelesul ascuns al anumitor probleme, prin sondări în 
memoria lor spirituală, pentru a-şi putea identifica propriile scopuri în viaţă. 
Mulţi dintre ei sunt vindecători şi autodidacţi, care se simt confortabil 
încredinţându-mi informaţii despre experienţele sufletului lor în viaţa dintre 
vieţi. La rândul meu, sper că i-am ajutat în identificarea adevăratului lor drum. 

În tot acest timp percepţia publicului a fost că nu am spus chiar toate 
secretele pe care le ştiam. În cele din urmă, în mintea mea a început să se 
nască ideea de a scrie o a doua carte. Consider prima mea carte, Că/ătoria 
Sufletelor, un pelerinaj spre lumea spiritelor, pe marele fluviu al eternității. 
Voiajul a început la gurile râului, o dată cu momentul morţii fizice, şi s-a sfârşit 
în locul în care ne-am întors într-un trup nou. Am urcat, în Că/ătoria Sufletelor, 
în susul râului, spre Sursă, atât cât am putut. Acest lucru nu s-a schimbat. Cu 
toate că amintirea acestei excursii revine în mintea fiecărui om de nenumărate 
ori, nimeni dintre cei încă încarnaţi nu pare că ar avea capacitatea de a mă 
conduce mai departe. 

Destinul Sufletelor are intenţia de a conduce călătorii într-o a doua 
expediţie pe acelaşi râu, în scopul unei explorări mai detaliate, în timpul 
călătoriei noastre din această a doua expediţie, vreau să descopăr mai mult din 
aspectele ascunse ale acestui drum, pentru a oferi oamenilor o perspectivă mai 
largă asupra întregului. Am proiectat această carte mai degrabă pe categorii 
precise decât în funcţie de locaţii temporale sau de spaţiu. Am încercat, de 

asemenea, să ofer cititorilor o privire asupra câtorva elemente ale vieţii 
sufletului din perspectiva câtorva cazuri (concrete). Destinul Sufletelor are 
intenţia de a extinde înţelegerea noastră asupra incredibilei semnificaţii a 
ordinii şi a planificării ce există în folosul fiinţei umane. 

În acelaşi timp intenţionez ca acest al doilea tur prin minunile lumii 
spiritelor să fie unul proaspăt şi plăcut şi pentru călătorul novice. Pentru cei ce 
citesc pentru prima dată o lucrare despre munca mea, capitolul de deschidere 
va oferi o privire de ansamblu asupra celor descoperite de mine despre viaţa 
noastră dintre vieţi. Sper ca acest cuprins va ajuta înţelegerii dumneavoastră 
asupra a ceea ce urmează şi vă va încuraja, poate, să citiţi şi cartea mea de 
început. 

Aşadar, pentru că tocmai suntem pe punctul de a începe această a doua 
călătorie a noastră, vreau să mulţumesc tuturor acelora care mi-au fost de 
ajutor în greaua misiune de a deschide uşile spirituale ale minţii. Aceste 
asocieri, combinate cu indulgenţa multor ghizi, mai ales a celui personal, mi-au 
dat energia de a conţină acesta sarcină. Mă simt cu adevărat binecuvântat că 
am fost ales să fiu unul dintre mesagerii acestei lucrări semnificative. 


1 
LUMEA SPIRITELOR 


În momentul morţii sufletul nostru se desprinde de corpul-gazdă. Dacă 
sufletul este bătrân şi are experienţe din mai multe vieţi anterioare, va şti 
negreşit că a fost eliberat şi se va întoarce acasă. 

Nu e nevoie ca o persoană anume să întâmpine aceste suflete avansate. 
Cu toate acestea, cele mai multe suflete cu care lucrez sunt întâmpinate de 
călăuze în afara planului astral al Pământului. Un suflet tânăr sau un copil care 
a murit ar putea fi puţin dezorientat până când ar apărea cineva mai aproape 
de nivelul de bază pentru a-l întâmpina. Există suflete care preferă să rămână 
pentru un timp la locul unde le-a surprins moartea. Cele mai multe pleacă 
imediat. Timpul nu are sens în lumea spiritelor. Desprinse de trupul în care s-au 
aflat, spiritele care vor să aducă alinare cuiva aflat în suferinţă sau au alte 
motive pentru a rămâne o vreme în apropierea locului în care a survenit 
moartea nu resimt timpul ca pe o pierdere. Pentru suflet timpul devine timpul 
Acum, care e diferit de timpul linear. 

Pe măsură ce se îndepărtează de Pământ, sufletele se învăluie într-o 
lumină din ce în ce mai strălucitoare. Unele dintre ele vor vedea pentru câteva 
momente o întunecime cenuşie şi vor simţi cum trec printr-un tunel sau printr-o 
poartă. Diferenţele dintre aceste două fenomene depind de viteza de ieşire a 

sufletului din corp, care, la rândul său, se află în strânsă legătură cu 
experienţele sufletului. Senzaţia de a fi condus de călăuze poate fi plăcută sau 
forţată, în funcţie de maturitatea sufletului şi de capacitatea lui de a se adapta 
repede. La începutul perioadei de desprindere, toate sufletele văd „fâşii de 
nori” în jurul lor care, la scurt timp, se limpezesc, permițându-le să se avânte în 
infinitul depărtărilor. Este momentul în care sufletul obişnuit zăreşte o formă 
fantomatică de energie venind spre el. Această apariţie poate să fie unul sau 
chiar două suflete pereche, dar în mod sigur este călăuza. În situaţiile în care 
suntem întâmpinați de un soţ sau de un prieten care ne-a părăsit înaintea 
morţii noastre, călăuza noastră se află şi ea în apropiere, astfel încât să poată 
prelua procesul de transformare. În lunga mea activitate de cercetare nu am 
întâlnit nici un suflet care să fi fost întâmpinat de o personalitate religioasă 
marcantă cum ar fi lisus sau Buddha. Totuşi esenţa plină de iubire a marilor 
învăţaţi de pe Pământ se află, cu siguranţă, în călăuzele noastre personale, 
destinate fiecăruia dintre noi, în parte. 

În momentul în care sufletele se îndreaptă spre locul numit „acasă”, 
trăsătura lor „pământească” deja s-a schimbat. Ele nu mai pot fi numite umane 
în sensul pe care-l atribuim unei fiinţe omeneşti cu laturile ei, emoţională, 
temperamentală şi fizică. De exemplu, sufletul nu îşi deplânge moartea 
corpului fizic în felul în care o fac cei apropiaţi lui. Sufletul e cel care ne face 
umani pe Pământ, însă, fără corpul nostru, nu am mai fi ceea ce suntem, Homo 
Sapiens. Sufletul are o măreție care nu poate fi redată în cuvinte, aflându-se 
dincolo de orice descriere. Tind să cred că sufletele sunt forme inteligente de 
energie luminoasă subtilă. După moarte, sufletele simt imediat schimbarea, 
pentru că nu mai sunt împovărate de un trup-gazdă temporar, cu creier şi 
sistem nervos central. Unele suflete au nevoie de o perioadă mai îndelungată 
de acomodare decât altele. 

Energia sufletului este capabilă să se dividă în părţi egale, asemeni unei 
holograme. Energia sufletului poate avea vieţi paralele în alte corpuri, cu toate 
că acest lucru este mult mai rar decât ne-am putea aştepta. Totuşi, datorită 
naturii duale a tuturor sufletelor, o parte din energia noastră subtilă rămâne 
întotdeauna, ca o constantă, în lumea spiritelor. Astfel, se poate să îţi vezi 
mama, la întoarcerea ei dintr-una din vieţile de pe Pământ, chiar dacă ca, 
probabil, a murit cu treizeci de ani în urmă şi sufletul său s-a reîncarnat. 

Perioada de orientare petrecută alături de călăuzele noastre, care se 
desfăşoară chiar înainte de a ne alătura grupului matcă, variază de la suflet la 
suflet atât în funcţie de diferitele vieţi trăite de acesta, cât şi de diferitele vieţi 
ale aceluiaşi suflet. Aceasta este o perioadă de linişte şi acalmie şi oferă 
oportunitatea de a scăpa de orice frustrări legate de viaţa pe care tocmai am 
încheiat-o. Perioada de orientare are intenţia de a fi o sesiune uşoară de 
informare şi de testare făcută cu grijă de ghizii-profesor, care poate fi mai 

lungă sau mai scurtă, în funcţie de ceea ce am realizat sau nu din contractul 
vieţii noastre. 

Problemele karmice speciale sunt la rândul lor revăzute, cu toate că vor fi 
discutate detaliat mai târziu în cadrul grupului matcă al sufletului nostru. 
Energia cu care unele dintre suflete se întorc nu va fi trimisă imediat în grupul 
lor. Este vorba de acele suflete care au fost contaminate de trupurile lor fizice 
şi s-au implicat în acţiuni malefice. Însă trebuie făcută distincţia între a face un 
rău fară intenţia de a răni pe cineva şi răul săvârşit intenţionat. Răul făcut 
altora este evaluat cu grijă, pe diferite grade, de la înşelătorie la rea-voinţă. 

Acele suflete care au fost asociate cu răul sunt duse în centre speciale pe 
care unii clienţi le numesc „unităţi intensive de ajutor”.în acel loc, mi s-a spus, 
energia lor este remodelată pentru a fi reîntregită. Aceste suflete pot fi 
retrimise pe Pământ în scurt timp, în funcţie de natura trangresiunilor lor. În 
acest fel, aceste suflete vor avea posibilitatea de a alege să servească drept 
victime ale unor alte acţiuni rele în viaţa viitoare. Cu toate acestea, dacă 
manifestările lor au fost crude şi s-au repetat de-a lungul unui număr de vieţi, 
înseamnă că avem de-a face cu un mod de comportament reprobabil. Sufletele 
de acest fel pot petrece o lungă perioadă - chiar mai mult de o mic de ani 
pământeni - într-o experienţă spirituală solitară. Un principiu de bază al lumii 
spiritelor este că săvârşirea unui rău, intenţionat sau nu, va necesita să fie 
redresat într-un fel sau altul într-o viaţă viitoare. Acest fapt nu este considerat 
ca o pedeapsă, nici măcar ca o penitenţă, ci ca o posibilitate de creştere 
Karmică. Nu există iad pentru suflete, exceptând, poate, viaţa pământească. 

Unele vieţi sunt atât de dificile, încât sufletul ajunge acasă foarte obosit. 
Astfel, în locul unei energii întinerite de ghizii noştri, care-şi combină propria 
energie cu a noastră la intrarea în lumea spiritelor, se poate întâmpla totuşi ca 
energia noastră să fie foarte scăzută. În aceste cazuri, în loc de a sărbători 
acest eveniment (întoarcerea acasă), sufletele au nevoie mai degrabă de 
repaos şi de singurătate. Într-adevăr, multe suflete care au nevoie de odihnă o 
primesc după reunificarea cu grupurile lor. Grupul nostru de suflete poate fi 
violent, furtunos sau supus şi docil, în concordanţă cu ceea ce am făcut în 
timpul unei încarnări. Toate grupurile îşi întâmpină prietenii în felul propriu, dar 
întotdeauna cu sentimente de adâncă dragoste şi camaraderie. 

Întoarcerea acasă este un interludiu plin de bucurie, mai ales dacă 
urmează unei vieţi fizice în care nu am avut prea multe contacte cu rudele 
apropiate de suflet. Majoritatea subiecţilor mei miau spus că au fost 
întâmpinați cu îmbrăţişări, zâmbete şi cu mult umor, ceea ce consider că este 
un mod de comportament definitoriu al vieţii în lumea spiritelor. Grupurile 
entuziaste care au plănuit sărbătoarea în cinstea sufletului care s-a întors îşi 
pot suspenda, în acest scop, orice altă activitate. lată ce a relatat unul dintre 
subiecţii mei despre întoarcerea sa: 

După ultima mea viaţă, grupul meu mi-a organizat o petrecere grozavă, 
cu muzică, dans, vin şi cântece. Ei au aranjat ca totul să arate ca un festival 
clasic roman, cu holuri de marmură, togi şi toate acele accesorii exotice 
existente în numeroasele noastre vieţi petrecute împreună în lumea antică. 
Melissa (o rudă primară de suflet) mă aştepta chiar în faţa casei, recreând 
vârsta la care mi-o aminteam cel mai bine şi arătând mai fericită ca oricând. 


Grupurile de suflete variază între trei şi douăzeci şi cinci de membri, 
având în medie cincisprezece. Există momente când sufletele dintr-un grup 
alăturat vor să intre în contact unele cu celelalte. Această activitate implică cel 
mai adesea sufletele mai bătrâne care şi-au făcut mulţi prieteni în alte grupuri, 
de-a lungul sutelor de vieţi anterioare. Aproape zece milioane de telespectatori 
din Statele Unite au urmărit emisiunea SIGHTINGS, produsă de Paramount în 
1995, în cadrul căreia a fost transmis un fragment referitor la munca mea. 
Aceia care au văzut această emisiune (despre viaţă şi moarte) îşi pot aminti de 
una dintre clientele mele, pe nume Colleen, care vorbea despre una dintre 
şedinţele noastre. Ea descria că, la întoarcerea în lumea spiritelor după o viaţă 
anterioară, a nimerit în toiul unui bal din secolul al XVII- lea. Subiectul meu a 
văzut peste o sută de persoane care au venit să-i sărbătorească întoarcerea. 
Au fost reproduse cu generozitate un timp şi un spaţiu pe care ea le-a iubit, 
astfel încât Colleen a putut să înceapă procesul de înnoire a stilului. 

Astfel, întoarcerea acasă poate avea loc în două moduri. Un suflet poate 
fi întâmpinat la intrarea în lumea spiritelor de câteva suflete, pentru ca apoi 
acestea să renunţe în favoarea unui ghid, care îl va conduce într-un tur 
orientativ. De obicei, comitetul de întâmpinare aşteaptă până în momentul în 
care sufletul se întoarce în grup. Acest grup poate fi izolat într-o clasă, adunat 
în jurul treptelor unui templu sau aşezat într-o grădină; se mai poate întâmpla 
ca sufletul reîntors să dea peste mai multe grupuri reunite într-o atmosferă de 
bibliotecă. Sufletele care trec pe lângă alte grupuri în drumul spre propriul grup 
remarcă, adesea, că alte suflete, cu care au intrat cândva în contact în vieţile 
trecute, le caută şi le recunosc cu un zâmbet sau cu un salut amical. 

Modul în care un subiect vede alcătuirea grupului matcă e direct 
proporţional cu nivelul de dezvoltare al acestuia, cu toate că amintirile 
atmosferei unei săli de clasă sunt întotdeauna foarte clare. În lumea spiritelor 
plasarea într-o clasă educaţională sau alta depinde de nivelul de dezvoltare al 
sufletului. Simplul fapt că un suflet s-a încarnat pe Pământ încă din timpul 
epocii de piatră nu e o garanţie a unei plasări superioare. La conferințele mele 
remarc adesea un client care a totalizat patru mii de ani de vieţi anterioare 
pentru a depăşi sentimentul de gelozie. Pot să confirm că acesta nu mai e 
astăzi o persoană geloasă, dar deocamdată nu a făcut decât mici progrese în 

ceea ce priveşte intoleranţa sa. Unora dintre studenţi le ia mai multă vreme să 
asimileze şi să depăşească anumite lecţii, la fel ca şi în clasele de pe Pământ. 
Pe de altă parte, toate sufletele avansate sunt bătrâne, atât în ceea ce priveşte 
nivelul cunoaşterii, cât şi acela al experienţei. 

În Journey of Souls (Călătoria sufletelor), am clasificat în linii mari 
sufletele drept începătoare, medii şi avansate şi am dat exemple concrete 
pentru fiecare dintre acestea, explicând că există nuanţe fine de dezvoltare 
între aceste categorii. În general, componenţa unui grup de suflete este dată 
de fiinţe aflate la acelaşi nivel de dezvoltare, cu toate creşterile şi scăderile lor 
individuale. 

Aceste atribute formează echilibrul grupului. Sufletele se ajută unele pe 
altele în însuşirea aspectelor cognitive ale absorbției informaţiilor din 
experienţele de viaţă şi în revederea felului în care au fost folosite 
sentimentele şi emoţiile trupurilor lor gazdă, trăiri aflate în legătură directă cu 
experienţele lor de viaţă. Fiecare aspect al unei vieţi este disecat, mergând 
până la inversarea rolurilor, un joc în cadrul grupului, cu scopul creşterii 
gradului de conştientizare al propriilor acţiuni. Când sufletele ating nivelele 
medii de dezvoltare, încep să se specializeze în acele domenii pentru care au 
demonstrat că au aptitudini specifice. Voi discuta mai pe larg aceste ipostaze 
în capitolele următoare. 

Un aspect semnificativ al cercetărilor mele este identificarea culorilor 
energiei în care sunt învestmântate sufletele în cadrul lumii spiritelor. Culorile 
reliefează nivelul de avansare al unui suflet sau altul. Aceste informaţii, strânse 
încetul cu încetul, de-a lungul a mai mulţi ani, reprezintă un indicator al 
progresului în timpul evaluării clientului şi servesc, de asemenea, la 
identificarea celorlalte suflete pe care la văd în jurul lor clienţii mei aflaţi în 
stare de transă. 

Sunt de părere că albul pur denotă un suflet mai tânăr, în vreme ce 
energia unui suflet avansat, devenind mai densă, îşi schimbă culoarea în 
portocaliu, apoi în galben, verde şi în cele din urmă în nuanţe de albastru. Pe 
lângă aceste aure esenţiale, există amestecuri subtile de culori ale haloului în 
cadrul fiecărui grup, în funcţie de aspectele caracteristice fiecărui suflet. 

Din dorinţa obţinerii unui sistem cât mai bun, am clasificat dezvoltarea 
sufletului pe o scară ce începe la nivelul | - începător, şi traversează diferite 
nivele de învăţare, până la nivelul VI, corespunzător stadiului de avansat. 
Aceste suflete foarte avansate apar ca având o culoare profund violetă. Nu mă 
îndoiesc că există şi nivele mai înalte, dar cunoştinţele mele referitoare la 
acestea sunt limitate, pentru că tot ceea ce pot să fac este să iau notă de 
relatările unor oameni încă încarnaţi. Sincer vorbind, nu sunt încântat de 
folosirea termenului „nivel” pentru ierarhizarea sufletelor, pentru că această 
etichetare ascunde privirii diversitatea dezvoltării sufletelor în oricare dintre 

stadii în parte. Cu toate aceste neajunsuri, subiecţii mei folosesc termenul 
„Nivel” pentru a descrie exact unde anume se află pe scara învăţării. În ciuda 
evaluărilor mele, nici unul dintre clienţii mei nu se arată înclinat să certifice că 
este un suflet avansat, dând dovadă de modestie faţă de realizările obţinute. 
Însă, odată ieşiţi de sub hipnoză, având sub control o minte pe deplin 
conştientă şi mulţumită de sine, ei devin mai puţin reticenţi. 

În starea supraconştientă din timpul hipnozei adânci, subiecţii mei îmi 
spun că în lumea spiritelor nici un suflet nu este desconsiderat pentru că ar 
avea mai puţină valoare decât oricare alt suflet. Ne aflăm cu toţii într-un proces 
de transformare ce tinde către ceva mai înalt decât starea noastră actuală de 
iluminare. Fiecare (dintre noi este considerat ca fiind unic, calificat să-şi aducă 
propria contribuţie la acest întreg, neavând prea mare importanţă cât de mult 
ne străduim cu lecţiile noastre. Dacă acest fapt n-ar fi adevărat, în primul rând 
nici măcar n-am fi fost creaţi. 

Din afirmaţiile mele referitoare la culorile specifice celor avansați, nivele 
de dezvoltare, clase, profesori şi studenţi, ar fi uşor de presupus că ambianța 
lumii spiritelor este una bazată pe ierarhie. Această concluzie ar fi destul de 
departe de adevăr, din punctul de vedere al tuturor clienţilor mei. Dacă ar fi 
totuşi ceva de spus despre acest lucru, atunci lumea spiritelor este ierarhică 
din punct de vedere al gradului de conştienţă mentală. Noi tindem să gândim 
organizarea autorităţii pe Pământ ca fiind reprezentată de lupte pentru putere, 
războaie şi de folosirea unui întreg şir de reguli rigide în cadrul diferitelor 
structuri. Un sistem există, fără îndoială, şi în lumea spiritelor, dar acesta se 
situează în cadrul unei matrici sublime a compasiunii, armonici, eticii şi a 
moralității, cu mult diferită de ceea ce se practică la noi, pe Pământ. Din 
experienţa mea, lumea spiritelor are şi un departament de personal centralizat 
având menirea de a atribui sarcini sufletelor. Acolo există încă un sistem de 
valori centrat pe toleranţă, amabilitate, răbdare şi iubire absolută. În timp ce 
îmi relatează aceste lucruri, subiecţii mei sunt smeriţi. 

Am un vechi prieten din colegiu, aflat în Tucson, un iconoclast ce a opus 
rezistenţă autorităţii de-a lungul întregii sale vieţi, o atitudine cu care pot 
empatiza. Prietenul meu presupune că sufletele clienţilor mei au suferit o 
„spălare a creierului” pentru a crede că-şi pot controla destinul. El consideră că 
nici un fel de autoritate - chiar şi cea spirituală - nu poate exista în lipsa 
corupţiei şi a abuzului de privilegii. Cercetarea mea, revelând existenţa unei 
ordini atât de desăvârşite acolo sus, nu poate fi pe placul său. 

În acelaşi timp, toţi subiecţii mei sunt încredinţaţi că au avut posibilitatea 
unei multitudini de alegeri în trecutul lor şi că această stare de fapt va continua 
şi în viitor. Un stadiu avansat în asumarea propriei responsabilităţi nu include 
dominaţia sau ierarhia statutelor, ci recunoaşterea unui potenţial. Pretutindeni 

în viaţa lor de dintre vieţile pe Pământ, subiecţii mei au avut integritate şi 
libertate personală. 

Nimeni, în lumea spiritelor, nu ne obligă să ne reîncarnăm sau să 
participăm la proiecte de grup. Dacă sufletele doresc solitudine, o pot avea. 
Dacă nu vor să avanseze în rezolvarea sarcinilor lor, pot să nu o facă. Un 
subiect mi-a zis: „Am trecut prin multe vieţi uşoare şi mi-a plăcut pentru că nu 
voiam să muncesc prea mult. Acum lucrurile se vor schimba. Ghidul meu spune 
- noi suntem gata atunci când eşti şi tu pregătit”. De fapt, acolo există atât de 
multă libertate a voinţei, încât, dacă nu suntem gata, din diferite motive 
personale, să părăsim planul astral al Pământului după moarte, ghizii noştri ne 
vor permite să rămânem câtă vreme avem nevoie pentru a fi pregătiţi să 
mergem acasă. 

Sper ca această carte va arăta că avem o mulţime de posibilităţi de 
alegere atât în cadrul lumii spiritelor, cât şi în afara acesteia. Ceea ce este 
foarte evident pentru mine, referitor la aceste posibilităţi de alegere, dorinţa 
intensă a celor mai multe dintre suflete de a se dovedi la înălţimea încrederii 
investite în ele. E de aşteptat ca noi să facem şi greşeli în acest proces. 
Motivația primordială a sufletelor este tocmai efortul de a avansa către o mai 
mare bunătate pentru a intra în conjuncţie cu Sursa care ne-a creat. Atunci 
când li se oferă posibilitatea de a se încarna în forme fizice, sufletele cunosc 
sentimentul umilinţei. 

Am fost întrebat adesea dacă subiecţii mei vizualizează Sursa creaţiei în 
timpul sesiunilor noastre. În introducerea acestei cărţi am afirmat că mă pot 
apropia de această Sursă numai în cadrul limitelor impuse de faptul că lucrez 
cu oameni încă încarnaţi. Subiecţii avansați vorbesc despre timpul conjuncţiei, 
despre momentul când se alătură „Celei Mai Sacre Dintre Toate”. În această 
sferă de lumină densă, roşie, există o Prezenţă atotcunoscătoare. Nu pot să 
spun exact ce înseamnă toate acestea, dar ştiu că este simțită o prezenţă 
atunci când mergem în faţa Consiliului Bătrânilor. O dată sau de două ori, în 
timpul de dintre vieţi, vizităm acest grup de fiinţe superioare, aflate cu o 
treaptă sau două mai sus decât ghizii/profesorii noştri. În prima mea carte am 
prezentat o serie de studii de caz referitoare la aceste întâlniri. Cu prilejul 
acestei lucrări voi detalia şi mai mult domeniul vizitelor la aceşti maeştri, aflaţi 
foarte aproape de Creator, pentru că aici sufletul experimentează o sursă mai 
înaltă a cunoaşterii divine. Clienţii mei numesc această forţă energetică 
„Prezenţa”. 

Consiliul Bătrânilor nu este nici un tribunal al judecătorilor, nici o curte 
unde sufletele se înfăţişează spre a fi triate şi pedepsite pentru faptele rele 
comise, deşi trebuie să recunosc că, uneori, cineva îmi va spune că a apărea în 
faţa Consiliului induce un sentiment asemănător cu acela în care un elev este 
chemat în biroul directorului. Membrii Consiliului doresc să discute cu noi 

despre greşelile noastre şi despre ceea ce putem face pentru a ne corecta 
comportamentele negative în viaţa viitoare. 

Acesta este locul în care încep consideraţiile asupra trupului optim din 
viaţa noastră viitoare. Pe măsură ce se apropie timpul renaşterii noastre, 
mergem într-un spaţiu unde putem vedea/incerca o serie de trupuri, pentru a 
observa dacă se potrivesc cu cerinţele şi nevoile noastre. Avem astfel şansa de 
a privi în viitor şi de a testa diferitele noastre trupuri înainte de a face o 
alegere. Sufletele aleg în mod voit corpuri imperfecte şi vieţi dificile, în scopul 
de a-şi plăti datoriile karmice sau de a lucra la acele aspecte ale unei lecţii la 
care au avut probleme în trecut. Cele mai multe dintre suflete acceptă 
corpurile care le sunt oferite în camera de selecţie, însă un suflet poate refuza 
atât ceea ce i se oferă, cât şi să se reîncarneze. De asemenea, un suflet poate 
cere să meargă pentru o vreme pe o planetă fizică, alta decât Pământul. Dacă 
acceptăm noua sarcină, suntem trimişi de regulă într-o clasă de pregătire, spre 
a ne reaminti principalele semnificaţii şi indicii ale vieţii ce va urma, în special 
acelea în care rudele noastre primare de suflet ne intră în viaţă. 

În cele din urmă, când vine timpul reîntoarcerii, ne luăm la revedere de la 
prietenii noştri şi suntem escortaţi spre un loc de îmbarcare pentru excursia pe 
Pământ. Adesea, sufletele se alătură gazdelor lor desemnate abia după cea de- 
a treia lună a sarcinii, având, astfel, la dispoziţie un creier suficient de evoluat 
pentru a putea lucra cu el înainte de naştere. În timpul sarcinii ele sunt încă în 
stare să gândească în calitate de suflete nemuritoare până se obişnuiesc cu 
circuitele creierului şi cu alter-egoul gazdei lor. După naştere, o memorie 
amnezică se declanşează şi sufletele înlocuiesc caracterul lor nemuritor cu 
temporara minte omenească, pentru a produce o combinaţie de trăsături 
necesare unei noi personalităţi. 

Pentru a atinge mintea sufletului celor aflaţi în stadiile incipiente ale 
regresiei hipnotice, folosesc o apropiere sistematică, printr-o serie de exerciţii 
pregătitoare. Această procedură este destinată atât ascuţirii graduale a 
memoriei subiecţilor mei cu privire la trecut, cât şi pregătirii acestora pentru 
analiza critică a imaginilor pe care le vor vedea din viaţa din lumea spiritelor. 
După obişnuitul interviu, hipnotizez foarte repede clientul, secretul meu 
constând în gradul de intensitate al hipnozei. În urma unor lungi perioade de 
experimentare, am conştientizat că aducerea unui client în stadiul normal de 
hipnoză - a/pha nu este suficientă pentru a atinge starea supraconştientă a 
minţii sufletului. Pentru aceasta trebuie să aduc subiectul într-o stare mai 
avansată de hipnoză -şi anume starea theta. 

În termeni metodologici, este indicat să petrec peste o oră vizualizând 
îndelung imagini ale pădurii sau ale țărmului mării, după care aduc subiectul în 
anii copilăriei sale. Pun întrebări detaliate referitoare la lucruri ca: stilul mobilei 
din casă la vârsta de doisprezece ani, articolul vestimentar favorit la vârsta de 

zece ani, jucăria preferată la vârsta de şapte ani şi fac apel la cele mai timpurii 
amintiri ale copilăriei, de la vârsta de doi sau trei ani. Trec prin toate acestea 
înainte de a cobori subiectul în perioada sa prenatală, pentru a răspunde la alte 
întrebări, iar apoi să facem o scurtă trecere în revistă a vieţii sale trecute. Podul 
pe care l-am construit este complet în momentul în care clientul a trecut pragul 
morţii din acea viaţă şi a ajuns la porţile lumii spiritelor. Hipnoza continuă, 
devenită profundă în cursul primei ore, produce ruptura subiectului de mediul 
său iniţial; urmează ca subiectul să răspundă detaliat, în următoarele două ore, 
la un interviu referitor la viaţa sa spirituală. 

Subiecţii care ies din transă după ce, din punct de vedere mental, s-au 
întors acasă, afişează o atitudine de teamă respectuoasă, de departe mai 
profundă decât dacă ar fi experimentat o simplă regresie a unei vieţi trecute. 
De exemplu, un client mi-a spus: „Asemeni unui râu, spiritul, graţie calităţilor 
sale complexe şi curgătoare, are capacitatea de a scăpa oricărei încercări de a- 
| determina, explica, în mod adecvat”. Mulţi dintre foştii mei clienţi îmi scriu 
despre cum s-a schimbat viaţa lor după ce au vizualizat nemurirea. lată o 
mostră a unei scrisori: 


Am câştigat o senzaţie indescriptibilă de fericire şi de libertate din aflarea 
adevăratei mele identități. Faptul cu adevărat uluitor este că această 
cunoştinţă se afla în mintea mea dintotdeauna. Vederea profesorilor mei m-a 
lăsat într-o stare plină de entuziasm. Am înțeles că singurul lucru care are cu 
adevărat importanţă în această viață materială este modul în care trăim şi ne 
comportăm faţă de ceilalți oameni. Circumstanţele vieţii noastre nu înseamnă 
nimic în comparație cu compasiunea şi acceptarea dăruite celorlalti. Am acum 
o cunoaştere, mai curând decât un sentiment, despre motivul pentru care sunt 
aici şi despre locul în care voi merge după moarte. 


Prezint constatările mele în această carte - care include şaizeci şi şapte 
de cazuri şi numeroase citate - ca un reporter şi ca un mesager. Înainte de a 
începe orice conferinţă, explic audienței că ceea ce voi spune reprezintă 
adevărurile mele despre viaţa noastră spirituală. Există multe drumuri spre 
adevăr. Adevărurile mele izvorăsc din marea înţelepciune primită de la 
multitudinea de persoane care mi-au luminat viaţa de-a lungul anilor, în 
calitate de clienţi ai mei. Dacă fac afirmaţii care contravin concepţiilor, 
credinţei sau filosofiei dumneavoastră de viaţă, vă rog să reţineţi doar ceea ce 
vi se potriveşte şi să lăsaţi la o parte restul. 

Negaţie şi acceptare 


A supravieţui unei persoane iubite reprezintă unul dintre cele mai dificile 
momente ale vieţii. Este bine cunoscut faptul că procesul supravieţuirii unei 
astfel de dureri presupune traversarea şocului iniţial, apoi lupta cu negarea, 
mânia, depresia, pentru ca, în cele din urmă, să ajungem să ne împăcăm cu 
gândul. Fiecare dintre aceste stadii de dezechilibru emoţional variază, în durată 
şi în intensitate, de la câteva luni la câţiva ani. Pierderea cuiva de care am fost 
strâns legaţi ne poate aduce într-o asemenea disperare, încât simţim că ne 
aflăm într-o groapă fără fund, moartea părând atât de definitivă. 

Credinţa în finalitatea morţii reprezintă pentru societatea, cultura 
occidentală un obstacol în calea alinării. Avem o cultură dinamică, în care 
posibilitatea de a ne pierde personalitatea este de neînchipuit. Dinamica morţii 
într-o familie ai căror membri sunt apropiaţi, se aseamănă cu aceea a unei 
piese de succes, căzută pradă dezordinii din pricina morţii unuia dintre staruri. 
Interpreţii rămaşi se zbat în jurul nevoii de a schimba scenariul. Confruntarea 
cu acest uriaş gol în economia textului, produs de cel dispărut prin însăşi 
dispariţia sa, afectează rolurile viitoare ale actorilor rămaşi. Avem de a face în 
acest caz cu o dihotomie, pentru că sufletele, pe când se află în lumea 
spiritelor, pregătindu-se pentru o nouă viaţă, zâmbesc la ideea că ar face 
repetiţii pentru următoarea lor piesă de pe Pământ. Ele ştiu că toate rolurile 
sunt temporare. 

În cultura noastră, nu ne pregătim pentru trecerea în neființă în mod 
adecvat încă din timpul vieţii, pentru că moartea nu este ceva pe care să-l 
putem schimba sau determina. Aprehensiunea Dispariţiei fizice începe să ne 
frământe pe măsură ce înaintăm în vârstă, mereu prezentă, pândind în umbre, 
nepăsătoare la tot ceea ce credem că se întâmplă în acel moment sau după 
moarte. Discutând în timpul conferinţelor mele despre viaţa de apoi, am fost 
surprins să descopăr că tocmai oamenii care aveau puternice opinii religioase 
tradiţionale păreau să se teamă de moarte cel mai mult. 

Pentru cei mai mulţi dintre noi această frică vine din necunoştinţă. În 
afară de cazul în care am văzut moartea cu ochii sau am trăit o regresie a vieţii 
anterioare, graţie căreia ne-am putut aminti ce a însemnat, de fapt, acest 
moment, trecerea în lumea umbrelor e un mister. A avea de-a face cu moartea, 
fie ca participanţi sau ca observatori, poate fi dureros, trist sau înspăimântător. 
Cel sănătos nu doreşte să vorbească despre aceasta şi nici cei foarte bolnavi 
nu o fac prea adesea. Astfel, cultura noastră priveşte sfârşitul vieţii ca pe o 
oroare. 


18/339 


În secolul al XX-lea s-au produs multe schimbări în atitudinea publicului 
faţă de viaţa de după moarte. Dacă în primele decenii ale secolului cei mai 
mulţi dintre oameni şi-au păstrat vederile tradiţionaliste, considerând că le este 
dat să trăiască doar o singură viaţă, în ultima treime a secolului al XX-lea, în 
Statele Unite s-a estimat că aproximativ 40% dintre cetăţeni cred în 
reîncarnare. Această schimbare de atitudine a făcut ca acceptarea fenomenului 
morţii să devină mai uşoară pentru aceia care, devenind mai spirituali, se 
îndepărtează de acea credinţă ce postulează că după moarte urmează doar 
uitarea. 

Unul dintre cele mai semnificative aspecte ale cercetărilor pe care le-am 
efectuat referitor la lumea spiritelor este posibilitatea de a afla, din perspectiva 
sufletului desprins, ce se petrece când murim şi cum se străduiesc sufletele să- 
i aline pe cei rămaşi pe Pământ. Sper ca în acest capitol să reuşesc să vă dau 
certitudinea că acel sentiment pe care-l simţiţi în adâncul fiinţei după o astfel 
de pierdere este mai mult decât o simplă dorinţă. Persoana pe care o iubiţi nu 
s-a dus cu adevărat. Aveţi în vedere şi ceea ce am spus în ultimul capitol, 
referitor la dualitatea sufletelor. O parte a energiei v-a fost lăsată în lumea 
spiritelor în momentul încarnării. Când cel pe care-l iubiţi ajunge din nou înapoi 
acasă, voi veţi fi deja acolo, aşteptându-l cu acea parte a energiei voastre care 
a fost lăsată în urmă. Această energie similară (cu aceea care v-a însoţit în 
viaţa pământească) este ţinută în rezervă pentru a se uni cu sufletul care se 
întoarce. O altă revelaţie semnificativă desprinsă din cercetările mele a fost 
aceasta: că rudele-de-suflet nu sunt niciodată separate cu adevărat una de 
alta. 

Secţiunile care urmează ilustrează metodele concrete pe care le folosesc 
sufletele pentru a comunica cu aceia pe care îi iubesc. Aceste tehnici pot 
începe chiar imediat după moartea fizică şi pot fi foarte intense. Cu toate 
acestea, sufletul care se desprinde poate li îngrijorat cu privire la pornirea spre 
casă, căci densitatea pământului îl goleşte de energie. Sufletul este despovărat 
şi eliberat pe neaşteptate prin moarte. Dacă simţim nevoia, sufletele desprinse 
ne pot contacta din lumea spiritelor în mod regulat. 

Contemplaţia tăcută şi meditaţia pot crea o receptivitate mai mare faţă 
de cel plecat şi, totodată, de-a vă înzestra conştiinţa cu un sens mai înalt al 
conştientei, mesajele verbale din cealaltă parte nefiind necesare. În procesul 
de revenire după o atare durere, ne poate fi de ajutor să înlăturăm obstacolul 
propriei nesiguranţe şi să ne deschidem mintea măcar către posibilitatea 
prezenţei cuiva pe care-l iubeşti. 


Tehnici/modalităţi terapeutice ale sufletelor 
Cazul cu care încep această carte este acela al unui suflet avansat, numit 
Tammano, care se pregăteşte să devină ghid-student. El mi-a spus: „M-am 

încarnat şi am murit pe Pământ timp de mii de ani şi abia în ultimele secole am 
înţeles cu adevărat cum să schimb gândurile negative şi să liniştesc oamenii”. 
Acest caz începe în timpul sesiunii noastre, în punctul în care Tammano descrie 
momentele imediat următoare morţii lui după o viaţă trecută. 


Cazul 1 

S (Subiectul): Soţia mea nu-mi simte prezenţa. Nu pot să ajung la ea. 

Dr. N: De ce? Care e problema? 

S.: Prea multă durere. E atât de copleşitoare. Alice e într-o asemenea 
stare de şoc în urma morţii mele, încât este prea stupefiată ca să-mi simtă 
energia. 

Dr. N: Tammano, această problemă a existat şi în cazul celorlalte vieţi 
anterioare sau se întâmplă doar cu Alice? 

S.: Imediat după moarte, oamenii care te iubesc sunt ori foarte agitaţi, ori 
complet paralizaţi. În oricare dintre situaţii, mintea lor se poate opri. Sarcina 
mea este să încerc să obţin un echilibru între trup şi minte. 

Dr. N: Unde se află sufletul tău în acest moment? 

S.: Pe tavanul dormitorului nostru. 

Dr. N: Ce ai vrea să facă Alice? 

S.: Să nu mai plângă şi să-şi concentreze gândurile. Crede că mai pot fi 
totuşi în viaţă, astfel că toate rezervele ei de energie sunt prea înlănţuite în 
planul material. E aşa de frustrant. Sunt chiar lângă ca şi totuşi nu ştie asta! 

Dr. N: Vei renunţa, aşadar, pentru moment şi vei pleca în lumea 
spiritelor, având în vedere că mintea ei este blocată? 

S.: Aceasta ar fi cea mai uşoară calc pentru mine, nu însă şi pentru ea. 
Îmi pasă prea mult de ea pentru a renunţa acum. Nu voi pleca până când nu va 
simţi măcar faptul că cineva din această încăpere este alături de ea. Acesta 
este primul pas. Pe urmă, voi putea să fac mai mult. 

Dr. N: Cât a trecut de la moartea ta? 

S.: Câteva zile. Înmormântarea s-a sfârşit şi acum e momentul în care mă 
liniştesc încercând s-o alin pe Alice. 

Dr. N: Presupun că propriul tău ghid aşteaptă să te conducă acasă? 

S.: (râde) l-am spus ghidei mele, Eaan, că va trebui să mă aştepte un 
timp... ceea ce, oricum, nu era necesar. Ştie toate acestea, pentru că ea m-a 
învăţat şi pe mine! 


Acest caz ilustrează un punct comun pe care mi-l relatează sufletele 
proaspăt desprinse. Multe dintre ele nu sunt atât de pricepute şi de 
determinate ca Tammano. Cu toate acestea, cele mai multe dintre sufletele 
care se simt îngrijorate de gândul plecării în lumea spiritelor nu vor părăsi 
planul astral al Pământului până ce nu iau câteva măsuri în scopul de a-i alina 

pe aceia care i-au iubit şi suferă în urma morţii lor. Am rezumat relatarea 
clientului, în scopul de a accentua efectele pe care le poate avea energia 
sufletelor asupra energiei umane slăbite. 


Dr. N:Tammano, ţi aş li îndatorat dacă mi-ai preciza câte ceva despre 
tehnicile pe care le foloseşti pentru a o ajuta pe Alice să depăşească această 
durere. 

S.: Bine, mai întâi îţi spun că Alice nu m-a pierdut (respiră adânc). Încep 
suflând energia mea asupra soţiei mele, Alice, din dreptul capului ei până la 
mijloc, oarecum asemănător unei umbrele. 

Dr. N: Dacă aş fi un spirit, aşezat chiar înaintea ta, cum ar arăta acesta? 

S.: (zâmbeşte). Ca un nor de vată de zahăr. 

Dr. N: Cu ce o ajută aceasta? 

S.: Îi oferă un înveliş de căldură mentală, care o calmează. Trebuie însă 
să-ţi spun că nu sunt încă pe de-a-ntregul expert în această procedură, dar că 
am plasat asupra ei, în aceste ultime trei zile de la moartea mea, un nor 
protectiv de energie, spre a o face mai receptivă. 

Dr. N: Văd că ai început deja să te ocupi serios de Alice. Bine, Tammano, 
ce faci acum? 

S.: Încep să filtrez norul de energie din jurul ei, până voi simţi punctul 
unde este cel mai mic blocaj (pauză). L-am găsit în partea stângă a capului ei, 
în spatele urechii. 

Dr. N: Are vreo semnificaţie acest punct? 

S.: Când eram în viaţă, Alice adora să-i sărut urechile (amintirile 
punctelor sensibile sunt pline de semnificaţii). Când văd deschiderea din partea 
stângă a capului ei îmi transform energia într-o rază concentrată şi o canalizez 
spre acel punct. 

Dr. N: Soţia ta simte acest flux chiar acum? 

S.: La început, Alice conştientizează o atingere tandră, dar această 
senzaţie îi e fragmentată de durere. Atunci, cresc intensitatea razei mele 
trimiţându-i gânduri de iubire. 

Dr. N: Vezi vreun semn că această sporire ar funcţiona? 

S.: (fericit) Da, detectez venind de la Alice noi mostre de energie care nu 
mai sunt atât de întunecate. Se produc schimbări în emoţiile ei... nu mai 
plânge... se uită în jurul său... mă simte. Zâmbeşte. 

Dr. N: Ai terminat? 

S.: Ea va fi bine. E timpul să plec. Voi veghea asupra ei, dar ştiu că va 
trece peste asta, ceea ce e bine, pentru că voi fi ocupat o vreme. 

Dr. N: Înseamnă că nu o vei mai contacta mai târziu? 

S.: (ofensat) Sigur că nu] Voi rămâne în contact cu ea oricând va avea 
nevoie. Ea e iubirea vieţii mele. 

Chiar şi cel mai novice dintre ghizii-studenţi este mai îndemânatic în ceea 
ce priveşte folosirea acestor proceduri decât majoritatea sufletelor aflate la un 
nivel mediu de dezvoltare; dar asupra acestor aspecte voi insista mai târziu, în 
capitolul 4, în cadrul secţiunilor referitoare la reabilitarea energiei. Cu toate 
acestea, majoritatea sufletelor cu care am lucrat reuşesc să obţină efectele 
dorite atunci când acţionează din lumea spiritelor asupra unui trup fizic. Una 
dintre modalităţile caracteristice alese de suflete este efectul unei raze de 
energie concentrată descris mai sus de Tammano. Aceste proiecţii de energie 
plină de iubire pot avea efecte foarte puternice asupra oamenilor aflaţi în stări 
de traume emoţionale, chiar şi atunci când sunt folosite de suflete mai puţin 
experimentate. 

Practicanţii orientali de yoga şi meditaţie folosesc chakrele în moduri 
comparabile acelora prin care sufletele împart corpul uman când aplică energia 
tămăduitoare. Cei care practică tămăduirea chakrelor spun că, din moment ce 
avem un trup eteric, care există în conjuncţie cu cel fizic, vindecarea trebuie să 
ţină seama de ambele elemente. A lucra asupra Chakrei presupune deblocarea 
energiilor noastre spirituale şi emoţionale, prin diferite puncte ale corpului, 
aflate în şira spinării, inimă, gât, frunte şi aşa mai departe, pentru a deschide şi 
a armoniza corpul. 


Modalităţi în care spiritele iau legătura cu cei încarnaţi 


Atingerea somatică 

Am combinat termenii clinici de „legătură somatică” şi, respectiv, 
„atingere terapeutică” pentru a descrie metoda pe care o folosesc sufletele 
neîncarnate, direcţionând razele de energie către diferitele părţi ale unui trup 
încarnat. Vindecarea nu se limitează la punctele de pe corp unde sunt 
reprezentate chakrele la care am făcut referire mai sus. Sufletele care se întorc 
spre a-i alina pe cei rămaşi în viaţă caută locurile cele mai receptive la energia 
lor. Am văzut o exemplificare a acestui fapt în cazul 1 (Tammano insistând 
asupra unui punct situat în spatele urechii stângi a soţiei sale). Energia 
transmisă de emiţător devine terapeutică în momentul în care se formează o 
punte între mintea acestuia şi cea a receptorului prin transmisia telepatică. 

Formarea unei astfel de punti, prin intermediul gândurilor, către un trup 
ce suferă este somatică în măsura în care metodele sunt fiziologice; fapt care 
presupune atingerea subtilă a organelor trupului, obținându-se anumite reacţii 
emoţionale, care pot include şi folosirea simţurilor. Aplicate cu pricepere, razele 
de energie pot evoca recunoaşterea prin vedere, sunet, gust şi miros. Ideea 
principală a recunoaşterii este de a convinge persoana îndurerată de faptul că 

acela pe care îl iubeşte şi pe care îl consideră pierdut pentru totdeauna se află 
încă în viaţă. Scopul atingerii somatice este de a permite persoanei zdrobite de 
durere să accepte situaţia în sensul că absenţa celui dispărut reprezintă doar o 
schimbare de realitate, şi nu un final. Într-un mod fericit, aceasta va permite 
îndoliatului să meargă mai departe şi să-şi continue viaţa în mod constructiv. 

De asemenea, sufletele sunt capabile să se deprindă cu atingerea 
somatică. Următorul caz, al unui bărbat de patruzeci şi nouă de ani care a 
murit de cancer, este un exemplu în acest sens. Deşi sufletul acestui om nu se 
dovedeşte a fi prea îndemânatic, intenţiile sale sunt totuşi bune. 


Cazul 2 

Dr. N: Ce tehnică foloseşti pentru a intra în legătură cu soţia ta? 

S.: Oh, tot vechea mea metodă - insist asupra porțiunii din mijlocul 
pieptului. 

Dr. N: De ce tocmai acolo? 

S.: Îmi direcţionez raza de energie chiar spre inimă. Dacă mă abat puţin, 
nu contează prea mult. 

Dr. N: Şi de ce consideri că această metodă este cea mai potrivită? 

S.: Sunt în tavan, ea e aplecată şi plânge. Când am atins-o prima dată cu 
raza mea, s-a ridicat. Suspină adânc şi simte ceva, se uită în sus. Apoi îmi 
folosesc tehnica de împrăştiere. 

Dr. N: Despre ce e vorba? 

S.: (zâmbeşte) Oh, ştii, împrăştii energie în toate direcţiile dintr-un punct 
central din tavan. De obicei, unul dintre aceste fascicule ajunge în locul potrivit 
- capul - sau oriunde altundeva. 

Dr. N: Cum determini locul potrivit? 

S.: E cel care nu este blocat de energie negativă. 


Faceţi comparaţia între acest al doilea caz şi următorul client, care îşi 
împrăştie energia cu atenţie, concentrându-se pe un anumit loc, ca şi cum ar 
aplica glazura pe o prăjitură. 


Cazul 3 

Dr. N: Descrie-mi, te rog, cum procedezi pentru a-ţi ajuta soţul cu energia 
ta. 

S.: Voi lucra asupra bazei capului, chiar deasupra şirei spinării. Doamne, 
Kevin suferă prea mult. Nu voi pleca până când nu se va simţi mai bine. 

Dr. N: De ce te concentrezi anume pe acest loc? 

S.: Pentru că ştiu că îi plăcea să-i masez ceafa, aşadar este o porţiune în 
care este mai receptiv la atingeri vibraţionale. Apoi mă joc în această zonă ca şi 
cum i-aş face masaj - ceea ce şi fac, de fapt. 


23/339 


Dr.N: Te joci? 

S.: (subiectul meu chicoteşte şi-şi întinde mâna în faţă, deschizând 
complet palma) Da, îmi împrăştii energia şi rezonez şi eu la atingere. Apoi 
folosesc ambele mâini, în jurul fiecărei părţi a capului lui Kevin, pentru a obţine 
efectul maxim. 

Dr. N: Ştie că eşti tu? 

S.: (cu un zâmbet pervers) Oh, bănuieşte că trebuie să fiu eu. Nimeni 
altcineva nu-i putea face ceea ce îi fac eu, şi îmi ia numai un minut. 

Dr. N: Nu-i va fi dor de astfel de mângâieri după ce te vei întoarce în 
lumea spiritelor? 

S.: Credeam că ştii aceste lucruri. Mă pot întoarce oricând va fi cuprins de 
deprimare şi va tânji după mine. 

Dr. N: Întrebam doar. Nu vreau să fiu insensibil, dar ce va fi dacă Kevin va 
cunoaşte o altă femeie în această viaţă? 

S.: Aş fi încântată dacă va fi din nou fericit. Acest fapt stă mărturie despre 
cât de bine ne-a fost împreună. Viaţa noastră împreună - fiecare moment al 
acesteia - nu este pierdută, chiar va putea fi recuperată şi jucată din nou în 
lumea spiritelor. 


Tocmai când credeam că dobândisem o înţelegere completă asupra 
capacităţilor şi limitelor sufletelor, avea să apară un client care să risipească 
aceste noţiuni imperfecte. Multă vreme am spus oamenilor că toate sufletele 
par să întâmpine probleme în a trece peste suspinele de durere, înainte de a 
începe să lucreze cu energia tămăduitoare. Avem, în cele ce urmează, un scurt 
citat din experienţa unui reprezentant al nivelului III, a cărui tactică de 
apropiere, chiar din timpul apogeului durerii, a dovedit că mă înşelam. 


Nu sunt inhibat de oamenii care plâng în hohote. Tehnica mea e de a-mi 
coordona rezonanța vibrațională cu variațiile tonale ale corzilor lor vocale şi 
apoi de a sări direct în creier. În acest fel îmi pot alinia energia pentru a realiza 
o contopire mai rapidă a esenței mele cu trupul lor. În curând ei se vor opri din 
plâns fără să ştie de ce. 


Personificări prin intermediul obiectelor 

Mi-a fost dat să aud nişte poveşti absolut fascinante, referitoare la 
folosirea unor obiecte familiare, de genul celei care urmează. De vreme ce 
bărbaţii mor, de obicei, înaintea soțiilor, aflu despre tehnicile de folosire a 
energiei mai mult din perspectiva lor. Aceasta nu înseamnă că sufletele 
bărbaţilor sunt mai prolifice în vindecări, graţie faptului că au mai des 
posibilitatea de a o practica. Sufletul despre care e vorba în cazul 4 a fost la fel 

de eficient în vieţile sale anterioare - când a fost femeie şi a murit înaintea 
soţului ei - ca şi în cea actuală, când este bărbat. 


Cazul 4 

Dr. N: Ce faci dacă, imediat după moarte, eforturile tale nu-şi ating 
efectul dorit, în nici un punct al trupului? 

S.: Dacă văd că Helen, soţia mea, nu îmi simte apropierea în mod direct, 
mă voi ajuta de un obiect familiar. 

Dr. N: Te referi la un animal, un câine sau o pisică? 

S.: Am folosit asta înainte... dar nu, nu de data asta. Am hotărât să mă 
folosesc de un obiect personal, la care soţia mea ştia că ţin foarte mult. Am 
ales inelul meu. 


În acest punct subiectul mi-a explicat că, în timpul vieţii ce tocmai 
trecuse, a purtat întotdeauna un inel cu model indian, cu o piatră turcoaz în 
mijloc. Deseori, pe când stătea împreună cu soţia sa în faţa focului, discutând 
despre ziua care se încheiase, avea obiceiul să se joace cu piatra de la inel. 
Soţia sa îl tachina adesea că, în acest fel, va sfârşi prin a toci piatra cu totul. 
Odată, Helen i-a spus că observase acest tic nervos chiar din seara în care se 
cunoscuseră. 


Dr. N: Cred că am înţeles cum stau lucrurile cu inelul, totuşi, ce vei face 
cu el ca spirit? 

S.: Atunci când lucrez cu obiecte şi cu oameni trebuie să aştept până ce 
ambianța devine foarte liniştită. La trei săptămâni după moartea mea, Helen a 
aprins un foc în care a privit cu lacrimi în ochi. Am început să-mi învelesc 
energia în cadrul focului, folosindu-l ca pe un conductor de căldură şi de 
elasticitate. 

Dr. N: Scuză-mi întreruperea, dar ce înţelegi prin elasticitate? 

S.: Mi-a luat secole să învăţ asta. Energia elastică este fluidă. Pentru ca 
energia sufletului meu să devină fluidă trebuie să mă concentrez intens şi să 
exersez, deoarece aceasta trebuie să fie subţire şi moale. Focul serveşte ca un 
catalizator în acest procedeu. 

Dr. N: Ceea ce este exact opusul unei raze puternice, înguste de energie? 

S.: Exact. Pot să fiu foarte eficient prin schimbarea rapidă a energiei mele 
din stare fluidă în stare solidă şi invers. Această modificare este subtilă, dar 
trezeşte mintea umană. 


Notă: Alţi clienţi mi-au spus despre această tehnică a modificării energiei 
că „gâdilă mintea umană”. 

Dr. N: Interesant, te rog, continuă. 

S.: Helen intrase în conexiune cu focul şi, aşadar, şi cu mine. Pentru un 
moment durerea i-a fost mai puţin copleşitoare, aşa că m-am îndreptat direct 
spre vârful capului ei. Mi-a simţit slab prezenţa. Nu era de ajuns. Am început 
apoi să-mi modific energia, după cum ţi-am spus, alternând de la solid la fluid, 
bifurcând-o. 

Dr. N: Ce faci, de fapt, atunci când „bifurci” energia? 

S.: O divid. În vreme ce păstrez un fluid uşor de energie pe capul său, 
spre a menţine contactul, bifurc o rază puternică spre cutia în care se află 
inelul meu, în sertarul mesei. Intenţia mea e să deschid o cale directă şi 
netedă, dinspre mintea ei spre inel, pentru a o direcţiona într-acolo; pentru 
aceasta folosesc o rază de energie cu intensitate constantă. 

Dr. N: Ce face Helen? 

S.: Cu ajutorul îndrumării mele, se ridică încet, fără să ştie prea bine de 
ce. Se îndreaptă, ca şi cum ar fi somnambulă, spre masă şi ezită. Apoi deschide 
sertarul. Continuu să bifurc raza de energie, focalizând-o înainte şi înapoi, de la 
mintea ei la capacul cutiei. Helen deschide cutia (cu un oftat adânc) şi scoate 
inelul, ţinându-l în mâna stângă. Atunci ştiu că am reuşit. 

Dr. N: De ce? 

S.: Pentru că inelul încă îmi mai păstrează o parte din energie. Nu vezi? 
Ea simte energia mea în amândouă părţile în care am direcţionat-o. Acesta 
este un semnal bidirecțional foarte eficient. 

Dr. N: Da, înţeleg - ce faci apoi cu Helen? 

S.: Acum construiesc un pod, între mine, care stau în dreapta ei şi inelul 
aflat în stânga sa, suprasolicitându-mă din punct de vedere energetic. Helen 
sărută apoi inelul meu şi spune: „Mulţumesc, dragul meu, ştiu acum că eşti cu 
mine. Voi încerca să trec peste asta şi să fiu mai curajoasă”. Vreau să încurajez 
pe oricine se află într-un stadiu de durere profundă pricinuită de dispariţia 
cuiva drag, să ia exemplu de la mediumii talentaţi care doresc să găsească 
persoane dispărute. Luaţi o bijuterie, un articol vestimentar - orice a aparţinut 
celui dispărut - şi ţineţi-l pentru o vreme într-un loc familiar, apoi deschideţi-vă 
mintea, eliminând orice alte gânduri neimportante. 


Înainte de a încheia secţiunea aceasta vreau să vă relatez istoria mea 
favorită referitoare la contactul energetic pe care îl pot realiza fiinţele 
discarnate cu ajutorul obiectelor. 

Soţia mea, Peggy, este asistentă medicală la secţia de oncologic, are o 
licenţă în consiliere, şi având în vedere că se ocupă de chimioterapie în spital, 
intră adesea în contact cu bolnavii de cancer şi cu familiile acestora, cât şi cu 
personalul azilului. Câteva dintre aceste femei şi soţia mea sunt prietene 

apropiate şi se întâlnesc cu regularitate într-un grup de ajutorare. Una dintre 
membrele grupului este o proaspătă văduvă al cărui soţ, Clay, a murit de 
cancer. Lui Clay îi plăceau trupele de dans, aşa că el şi soţia lui mergeau 
adesea în excursii în locurile unde aveau spectacole cele mai mari trupe de 
acest gen. 

Într-o noapte, după moartea lui Clay, soţia mea şi restul membrelor 
grupului de ajutor se aflau acasă la văduva acestuia, aşezate în formă de cerc 
în mijlocul podelei din sufragerie, discutând despre teoriile mele referitoare la 
întoarcerea sufletelor pentru a aduce alinare persoanelor iubite rămase în viaţa 
pământească. Văduva a exclamat frustrată: „De ce Clay nu mi-a dat nici un 
semn, spre a mă consola?”. După un moment de tăcere, s-a auzit deodată 
muzica dintr-o combină muzicală aşezată pe un raft de cărţi, cântând piesa lui 
Glenn Miller “În the mood”. Din câte am înţeles, s-a lăsat o linişte împietrită, 
urmată de un hohot nervos de râs. Tot ce a mai putut spune văduva a fost: 
„Această combină n-a mai fost atinsă de doi anii”. Dar acest fapt are mai 
puţină importanţă, important e că a primit şi a înţeles mesajul lui Clay. 

Energia luminoasă are câteva proprietăţi de forţă electromagnetică, 
putând influenţa în mod misterios obiectele. Joann şi Jim sunt doi foşti clienţi ai 
mei al căror mariaj este unul foarte bun, fiind foarte apropiaţi. După sesiunile 
lor, am început să discutăm despre folosirea razelor de energie de către 
oamenii încarnaţi. Ruşinaţi, ei mi-au spus că atunci când se grăbesc îşi combină 
energia pe autostrăzile din California pentru a împinge maşinile din faţa lor pe 
o bandă alăturată. Când i-am întrebat dacă merg chiar bară la bară, mi-au 
răspuns: „nu, nu facem decât să direcţionăm o rază combinată de energie spre 
spatele capului şoferului şi apoi să o bifurcăm spre banda din dreapta, şi tot 
aşa”. Ei pretind că în mai mult de 50 % dintre cazuri acest procedeu le 
reuşeşte. Le-am spus, mai în glumă, mai în serios, că împinsul maşinilor pe 
autostradă poate fi o risipă de putere şi de energie şi că ar face mai bine să-şi 
folosească abilităţile într-un mod mai constructiv din punct de vedere al 
exigenţelor lumii spiritelor, altfel, acest procedeu va rămâne un obicei greu de 
schimbat. 


Recunoaşterea în vise 

Una dintre principalele modalităţi folosite de un suflet recent desprins 
pentru a-i contacta pe cei pe care îi iubeşte este apariţia în visele acestora. 
Durerea care ne-a pus stăpânire pe minte în stare de conştienţă este 
îndepărtată temporar din gândurile noastre în timpul somnului. Chiar şi atunci 
când ne aflăm într-o stare nu chiar de somn adânc, partea inconştientă a minţii 
ne este mai receptivă. Din nefericire, o persoană îndurerată se va trezi prea 
des dintr-un vis ce ar putea conţine un mesaj, astfel încât acesta nu va putea fi 
înregistrat în memorie. Unele imagini şi simboluri pe care le visăm nu au nici o 

relevanţă pentru moment, acestea fiind interpretate drept dorinţe, ca de 
exemplu, în cazul în care cineva visează că se află împreună cu decedatul. 

Înainte de a trece mai departe, vreau să fac câteva aprecieri despre 
natura generală a viselor. Graţie experienţei mele profesionale referitoare la 
acest subiect, dobândite în urma relatărilor subiecţilor mei aflaţi sub hipnoză, 
pot încerca să ofer o explicaţie asupra modului în care sufletele discarnate 
folosesc starea de visare pentru a intra în contact cu cei ce trăiesc. Spiritele 
sunt foarte selective în ceea ce priveşte folosirea secvenţelor din visele 
noastre. Am ajuns la concluzia că majoritatea viselor nu sunt profunde, idee ce 
mi-a fost confirmată şi de faptul că înşişi specialiştii acestui domeniu consideră 
că multe dintre visele noastre din timpul nopţii sunt, pur şi simplu, o înşiruire 
de absurdităţi, cauzate de supraîncărcarea circuitelor mentale în timpul zilei. În 
timpul unor anumite cicluri de somn mintea se descarcă şi atunci transmisia 
nervoasă de-a lungul fisurilor noastre sinaptice eliberează energie pentru a 
relaxa creierul. 

Am clasificat visele în trei moduri, unul dintre acestea fiind starea de 
curăţenie a casei. Uneori, în timpul nopţii, multe gânduri rătăcite din timpul 
zilei sunt amestecate şi înlăturate din minte întocmai unui lucru fără sens. Mai 
mult, nu le pricepem pentru că nici nu e nimic de înţeles. Pe de altă parte, ştim 
că partea preponderentă a somnului este cea cognitivă. Am împărţit această 
stare în două părţi, cea a rezolvării problemelor şi cea spirituală, despărțite 
doar de o linie subţire de demarcaţie. Există în acest sens oameni care au avut 
premoniţii despre anumite evenimente viitoare, ca o consecinţă a viselor. 
Starea minţii noastre poate fi schimbată de vise. 

Una dintre cele mai stresante perioade ale vieţii noastre este aceea a 
doliului, când pierdem - şi noi credem că pentru totdeauna - afecțiunea unei 
persoane pe care o iubim. Aproape singurul moment în care ne putem elibera 
de suferinţă este în timpul somnului. Mergem chinuiţi la culcare şi atunci când 
ne trezim ne întâmpină aceeaşi durere, însă ce anume se întâmplă între aceste 
două momente este o enigmă. În unele dimineţi ne trezim cu un gând mai bun 
referitor la paşii ce trebuie să-i parcurgem în scopul acceptării pierderii noastre. 
Rezolvarea unor probleme în timpul visului este un proces de incubație 
mentală, care a fost numit procedural, pentru că imaginile care ne apar în vis 
ne învaţă cum să mergem mai departe. Dar dacă înţelegerea acestor probleme 
vine de undeva din afara noastră? Dacă visul se revarsă în dimensiune 
spirituală, atunci aceia care ne contactează pe această cale au plătit, probabil, 
o convorbire telefonică şi un prompter, în încercarea de a ne ajuta să trecem 
peste suferinţele noastre emoţionale. 

Visele spirituale îi includ pe ghizii şi profesorii noştri, ca şi pe rudele 
noastre primare de suflet, care vin ca mesageri spre a ne ajuta oferindu-ne 
soluţii. Nu trebuie însă să fim neapărat îndureraţi pentru a primi ajutor în acest 

fel. În cadrul acestor vise spirituale putem avea şi unele reveniri de memorie a 
experienţelor noastre din alte lumi fizice sau mentale, inclusiv din lumea 
spiritelor. Câţi dintre voi nu aţi visat că puteţi zbura sau înota pe sub apă? Am 
descoperit alături de unii clienţi ai mei că aceste amintiri mitice condu 
informaţii referitoare la vieţile trăite de ei pe alte planete, în calitate de fiinţe 
inteligente zburătoare sau subacvatice. Frecvent, aceste secvenţe din timpul 
viselor ne oferă indicii metaforice pentru a putea face comparații între vieţile 
noastre trecute şi cea actuală. Caracterul nemuritor al sufletului nostru nu se 
schimbă prea mult de la un trup gazdă la altul, aşa încât aceste comparații nu 
sunt chiar atât de bizare. Unele dintre cele mai mari revelații ale noastre ne vin 
din visele episodice ale evenimentelor, locurilor şi ale comportamentelor 
emanate din experienţe de dinaintea intrării în trupul actual. 

În capitolul | am pomenit în treacăt despre clasa de pregătire pe care o 
urmăm în lumea spiritelor înainte de a ne întoarce pentru o nouă viaţă. Acest 
exerciţiu al sufletului este descris mai în amănunţime în prima mea carte, dar îl 
menţionez şi în lucrarea de faţă, întrucât este edificator pentru visele noastre. 
Scopul cursului este de a putea recunoaşte anumiţi oameni şi anumite 
evenimente în viitor. În timp ce ne pregătim să ne încarnăm, un profesor 
subliniază aspectele importante stipulate în noul contract al vieţii noastre, 
întâlnirea şi dialogul cu suflete ce aparţin grupului nostru, dar nu numai, 
menite a ne împărtăşi părţi ale noii noastre vieţi constituie o parte integrantă a 
cursului. 

Amintirile acestui curs pregătitor pot fi declanşate în visele noastre, spre 
a aprinde o luminiţă în întunericul disperării, mai ales atunci când pierdem, în 
timpul vieţii, o rudă primară de suflet. Jung spunea: „Visele întruchipează 
dorinţe suprimate şi temeri, dar pot, de asemenea, să dea expresie unor 
adevăruri de care nu putem scăpa, ce nu sunt nici iluzii şi nici fantezii 
sălbatice”. Uneori aceste adevăruri, reprezentate sub forma unor imagini 
arhetipale în timpul viselor noastre, sunt ascunse în adevărate puzzle-uri 
metafizice. Simbolurile viselor sunt generalizate din punct de vedere cultural şi 
nici cuprinsul acestora nu este imun la această prejudecată. Fiecare persoană 
ar trebui să-şi folosească propria intuiţie pentru a descifra simbolistica unui vis. 

Aborigenii australieni, posesorii unei culturi ce însumează peste zece mii 
ani de istorie neîntreruptă, cred că visul este, de fapt, un timp real, discutând 
în termenii realităţii obiective. Percepția pe care o avem în timpul viselor este 
adesea la fel de reală ca aceea din timpul conştientei. Sufletele aflate în lumea 
spiritelor există numai în timpul prezent, astfel, în funcţie de cât de mult timp a 
lipsit din punct de vedere fizic din viaţa voastră, persoana pe care o iubiţi 
doreşte ca voi să fiţi conştienţi că ea se află încă în realitatea timpului „acum”. 
Cum vă poate ajuta un spirit care vă iubeşte să obţineţi înţelegere şi acceptare 
asupra acestor lucruri în visele voastre? 

Cazul 5 

Subiectul meu din acest caz tocmai a murit de pneumonie la New York în 
1935. Era o femeie tânără, de circa treizeci-treizeci şi cinci ani, care venise la 
New York după ce crescuse într-un mic orăşel din vest. Moartea Silviei a fost 
neaşteptată şi ea a dorit să-i aducă alinare mamei ei îndoliate. 


Dr. N: Te întorci imediat în lumea spiritelor după moarte? 

S.: Nu. Trebuie să-mi iau rămas bun de la mama, aşa că am decis să 
rămân pe Pământ până când ea va primi vestea. 

Dr. N: Mai există şi altcineva pe care vrei să-l vezi înainte de a te duce la 
mama ta? 

S.: (ezitând, cu o voce aspră) Da... am un vechi prieten pe nume Phil... 
Voi merge întâi la el. 

Dr. N: (încet) înţeleg, îl iubeai pe Phil? 

S.: (după o pauză) Da, dar niciodată nu ne-am căsătorit... vreau doar să-l 
mai ating o dată. Nu pot să-l contactez pentru că este adormit şi sforăie, deci 
nu visează. Nu pot sta mult deoarece vreau să ajung la mama înainte ca ea să 
afle ce s-a întâmplat cu mine. 

Dr. N: Nu cumva ai fost un pic prea grăbită cu Phil? De ce n-ai aşteptat un 
ciclu de vise potrivit pentru a-i lăsa un mesaj? 

S.: (decisă) Phil n-a mai făcut parte din viaţa mea de mulţi ani. M-am dat 
lui pe când eram amândoi tineri. Nu cred că se mai gândeşte la mine... Şi... 
bine. Să-l contactez printr-un vis... Oricum ar putea pierde mesajul. Urmele 
energiei mele sunt suficiente deocamdată, pentru că vom fi împreună din nou 
în lumea spiritelor. 

Dr. N: După ce pleci de la Phil te duci la mama ta? 

S.: Da. Încep printr-un mod de comunicare mai convenţional, prin 
gânduri, raiul este trează, dar nu ajung nicăieri. Este atât de tristă. Durerea de 
a nu fi alături de mine o copleşeşte. 

Dr. N: Ce metode ai încercat? 

S.: Îmi proiectez gândurile cu o lumină portocalie, asemănătoare flăcării 
unei lumânări, plasându-mi lumina în jurul capului ei, trimiţându-i gânduri de 
iubire. Nu sunt eficientă. Nu simte că sunt cu ca. Voi încerca să-i apar într-un 
vis. 

Dr. N: Foarte bine, Silvia, arată-mi cum faci. Începe, te rog, prin a-mi 
spune dacă alegi un vis al mamei tale sau poți crea tu singură unul. 

S.: Nu pot crea încă bine vise. E mult mai uşor pentru mine să aleg unul 
al ci, la care să iau parte, pentru a putea obține un contact mai natural. Vreau 
să ştie sigur că eu sunt cea care-i apare în vis. 

Dr. N: Bine, acum condu-mă cu tine prin acest proces. 

S.: Primele câteva vise sunt nepotrivite. Unul e o aiureală plină de 
absurdităţi. Altul e un fragment dintr-o viaţă trecută, în care nu apar însă. În 
cele din urmă este un fragment în care ca merge pe nişte câmpii în jurul casei 
mele. Ar trebui să ştii că nu e îndurerată acum, pentru că încă nu am murit. 

Dr. N: Cu cete ajută acest vis, dacă nu apari în el? 

S.: (râzând) Ascultă, nu vezi că încerc să intru pe nesimţite în visul ei? 

Dr. N: Poţi schimba secvenţa visului pentru a te include în el? 

S.: Sigur, voi intra în vis din cealaltă parte a câmpului, armonizându-mi 
energia cu gândurile mamei. Proiectez o imagine despre mine similară cu cea 
pe care am avut-o atunci când m-a văzut ultima oară. Vin încet peste câmp ca 
să se poată obişnui cu prezenţa mea. Mă ondulez şi zâmbesc, şi apoi vin la ea. 
Ne îmbrăţişăm, iar acum îi transmit trupului ei adormit unde de energie 
regeneratoare. 

Dr. N: Ce înseamnă asta pentru mama ta? 

S.: Această imagine este ridicată la un nivel mai înalt de conştienţă 
pentru mama mea, întrucât vreau să mă asigur că visul va rămâne cu ca şi 
după ce se va trezi. 

Dr. N: Cum poţi să fii sigură ca nu va crede că este vorba doar de o 
proiecţie a dorințelor ei de a te vedea, considerând visul ca nefiind real? 

S.: Influenţa pe care o poate avea un asemenea vis viu este foarte mare. 
Când mama se va trezi, în mintea ei va rămâne imaginea acelui peisaj, alături 
de mine şi va bănui că sunt cu ea. Memoria devine atât de reală în timp, încât 
va fi sigură de asta. 

Dr. N: Silvia, este oare imaginea din vis mişcată dintr-o realitate 
inconştientă într-una conştientă de transferul tău de energie? 

S.: Da, este un proces do filtrare, în cadrul căruia continuu să trimit unde 
de energie în ea în următoarele câteva zile, până când va începe să-mi accepte 
trecerea. Vreau să creadă că încă mai sunt o parte a ei şi că voi fi întotdeauna. 


Întorcându-ne înapoi la starea de somn a lui Phil, este clar că Silvia nu a 
intenţionat să stea mult timp pentru a-şi manifesta sentimentele în cadrul 
minţii lui scufundate în inconştient. Visele nu par să se desfăşoare în stadiile 
adânci (delta) ale activităţii mentale, în cadrul cărora mişcarea ochilor nu e atât 
de rapidă. Somnul REM, cunoscut şi ca somnul paradoxal, este mult mai uşor şi 
mai activ, ca atare, în ceea ce priveşte visele ce au loc, mai ales în perioada de 
început şi de final a somnului. În următorul caz, cel care visează va fi contactat 
între vise, probabil pentru că se afla încă în somnul REM. 

Toate sufletele cu care am intrat în contact şi crează vise se implică în 
visele oamenilor, dar modalitatea lor de a proceda comportă două deosebiri 
majore. 

1. Modificarea Viselor. Este vorba de procedeul prin care un suflet 
discarnat îndemânatic intră în mintea unei persoane adormite şi schimbă 
parţial un vis deja existent aflat în curs de desfăşurare. Această tehnică o voi 
numi interlinearitate, spiritele plasându-se în rândul actorilor respectivului vis, 
în aşa fel încât cel care visează nu este conştient de falsificarea scenariului prin 
aceste secvenţe. În acest fel a procedat Silvia cu mama sa. Ea a aşteptat să 
intre în visul potrivit pentru a iniţia în cadrul acestuia o uşoară ajustare. Cu 
toate că această procedură de apropiere pare a fi dificilă, sunt convins că cea 
de-a doua o depăşeşte în complexitate. 


2. Crearea unui vis. În aceste cazuri, sufletul trebuie să-şi creeze şi sa 
implanteze cu totul un vis nou, trasând şi ţesând tapetul acestor imagini într-o 
prezentare potrivită pentru atingerea scopului propus. Crearea ori modificarea 
unor scene în mintea celui care visează sânt menite transmiterii unui mesaj, 
fapt pe care îl percep ca pe o dovadă de dragoste. Dacă acest proces al creării 
unui vis nu este dus cu pricepere la îndeplinire, în aşa fel încât visul să aibă o 
însemnătate certă, cel ce visează se va trezi dimineaţa amintindu-şi doar nişte 
fragmente dezlânate sau chiar nimic. 


Pentru a ilustra folosirea terapeutică a creării viselor, voi cita cazul unui 
subiect aflat la nivelul V, pe nume Bud, care, în ultima sa viaţă, a fost ucis într- 
o bătălie din cel de-al doilea război mondial, în anul 1942. Cazul include o 
persoană care visează, pe nume Walt, fratele ce i-a supravieţuit lui Bud. Acesta 
din urmă este un adept al creării viselor, astfel încât, după moartea sa pe 
câmpul de bătălie, s-a întors în lumea spiritelor, unde a pregătit o metodă 
eficientă pentru a-l consola pe Walt. Cazul de faţă este unul dintre acelea care 
îmi lărgesc perspectiva asupra metodelor subtile de integrare pe care le pot 
folosi sufletele asupra oamenilor adormiţi, în timpul acestui caz dens, subiectul 
meu va descrie tehnicile referitoare la vise, pe care le-a învăţat de la ghidul 
său, Axinar. 


Cazul 6 

Dr. N: În ce fel plănuieşti să uşurezi durerea fratelui tău după întoarcerea 
ta în lumea spiritelor? 

S.: Axinar a lucrat împreună cu mine la elaborarea unei strategii 
eficiente. E o situaţie deosebit de delicată, având în vedere că suntem 
împreună cu perechea lui Walt. 

Dr. N: Te referi la o acea parte duală a energiei lui Walt, rămasă în urmă 
în timpul încarnării lui pe Pământ? 

S.: Da. Walt şi cu mine facem parte din acelaşi grup de suflete, încep prin 
a mă conecta cu natura sa divizată aici, pentru a stabili o comunicare mai 
apropiată cu acea parte a lui Walt care se află pe Pământ. 

Dr. N: Explică, te rog, această procedură. 

S.: Plutesc chiar lângă locul în care este ancorată energia lui rămasă aici 
şi mă contopesc repede cu ea. Acest fapt serveşte unei înregistrări perfecte a 
amprentei energetice a lui Walt. Există deja o legătură telepatică între noi, dar 
vreau să am o uniune vibraţională mai puternică atunci când ajung în 
apropierea lui. 

Dr. N: De ce doreşti să ai cu tine, la întoarcerea pe Pământ, o amprentă 
perfectă a energiei lui Walt? 

S.: Pentru a putea stabili o legătură mai strânsă cu visele pe care le voi 
crea. 

Dr. N: De ce nu poate jumătatea lui Walt, rămasă în lumea spiritelor, să ia 
legătura cu el pe Pământ, în loc să o faci tu? 

S.: (tăios) Acest lucru nu funcţionează prea bine. Nu e nimic mai mult 
decât a vorbi cu sine însuţi. Nu există, aşadar, nici un impact, mai cu scamă în 
timpul somnului. Este un fiasco. 

Dr. N: Foarte bine, din moment ce ai cu tine amprenta exactă a energiei 
lui Walt, ce se petrece atunci când intri în trupul său adormit? 

S.: se zvârcoleşte în timpul nopţii şi suferă cu adevărat în urma morţii 
mele. Axinar m-a învăţat să lucrez între vise, pentru că el însuşi excelează în 
aceste transferuri de energie. 

Dr. N: Deci, lucrezi între vise? 

S.: Da. În acest fel pot lăsa mesaje în două vise diferite, ca să le unesc 
apoi, pentru o mai mare receptivitate. Având amprenta exactă a energiei lui 
Walt, pot să alunec în mintea sa mai uşor şi să-mi desfăşor energia. După vizita 
mea urmează, ca o reacţie întârziată, un al treilea vis, referitor la cele două de 
dinainte, Walt văzându-ne din nou împreună, într-o secvenţă din afara trupului, 
pe care nu o va recunoaşte ca fiind din lumea spiritelor, dar activarea acestor 
amintiri îl va susţine. 


Notă: Unele culturi, ca aceea a misticilor tibetani, cred şi recunosc lumea 
spiritelor aproape ca pe un paradis fizic, fiind o parte naturală a viselor. 


Dr. N: Ce reprezentau visele pe care le-ai creat? 

S.: Walt era cu trei ani mai mare decât mine, şi ne jucam mult 

Împreună în copilărie. Când a împlinit treisprezece ani, lucrurile s-au 
schimbat puţin, nu pentru că am fi fost mai puţin apropiaţi, ci din cauză că a 
început să prefere compania celor de vârsta lui, astfel că eu am fost exclus. 
Într-o zi, Walt şi prietenii lui se legănau pe o funie legată de creanga unui copac 

mare, deasupra unei bălți, lângă ferma noastră. Eram prin apropiere şi 
priveam. Ceilalţi băieţi au plecat primii. Fiind ocupați să se stropească, nu au 
văzut că Walt, sărind prea sus, s-a lovit cu capul de o altă cracă şi a căzut în 
apă. Am plonjat în baltă şi i-am ridicat capul, strigând după ajutor. Mai târziu, 
Walt mi-a spus, privindu-mă cu o expresie uluită: „Mulţumesc că m-ai salvat, 
Buddy”. Am crezut că în urma acestei fapte voi fi admis în cercul lor, dar, 
câteva săptămâni după aceea, Walt şi prietenii lui nu m-au lăsat să joc 
împreună cu ei o partidă de softball. M-am simţit trădat că Walt nu mi-a luat 
apărarea. În timpul jocului, mingea a nimerit în nişte tufişuri, ei neputând s-o 
mai găsească. În acea seară, am găsit mingea şi am ascuns-o în hambarul 
nostru. Eram copii săraci, şi în lipsa mingii nu s-a mai jucat softball până când 
unul dintre băieţi nu a primit de ziua lui o alta. 

Dr. N: Spune-mi, ce mesaj voiai să-i transmiţi lui Walt? 

S.: Am vrut să-i arăt două lucruri. Odată, am dorit ca fratele meu să mă 
vadă plângând şi ţinându-i capul însângerat în braţe, pe banca de lângă lac, ca 
să-şi amintească ce ne-am spus atunci când s-a oprit din plâns. Al doilea vis 
despre jocul de softball s-a terminat când am adăugat o continuare la acesta, 
ducându-l la hambar, unde mingea era încă ascunsă. l-am zis lui Walt ca i-am 
iertat orice greşeală care m-ar fi putut răni. Vreau să ştie că voi fi alături de el 
întotdeauna şi că devotamentul pe care îl avem unul pentru celălalt nu va muri. 
Va şti asta când se va întoarce la vechiul hambar şi va găsi mingea acolo. 

Dr. N: Mai e nevoie ca Walt să viseze încă o dată toate acestea, după 
vizita ta? 

S.: (râde) Nu e necesar, atâta vreme cât şi-a amintit după ce s-a trezit 
locul în care era ascunsă mingea. Mergând la vechiul hambar şi găsind-o, a 
făcut ca mesajul pe care i l-am transmis să se lege. Acest fapt l-a determinat 
pe Walt să accepte cu seninătate moartea mea. 


Simbolistica viselor se întinde pe mai multe nivele ale minţii, unele dintre 
ele fiind abstracte, iar altele, emoţionale. Visele din acest caz, cuprinzând 
imagini din experienţă, reîmprospătează amintiri tulburătoare ale celor doi 
fraţi, într-o felie a unei perioade de timp. Unificarea viitoare i-a fost ilustrată lui 
Walt într-un al treilea vis în care ambele suflete se aflau împreună, fericite în 
lumea spiritelor. 

Mi-a luat destul de multă vreme până să găsesc un subiect avansat, în 
ucenicie la un maestru în acest domeniu al viselor, titlu pe care îl consider 
potrivit a fi acordat lui Axinar, în cazul nr. 6. Ca în orice tehnică spirituală, unele 
suflete dau dovadă de o mai mare înclinaţie spre a atinge aptitudini avansate 
decât altele. În cazul 6, nu numai că Bud a creat nişte vise în mintea lui Walt, 
dar s-a şi angajat într-o tehnică mai complexă de a le uni într-o temă centrală a 
iubirii şi a sprijinului dedicată fratelui său. În cele din urmă, Bud a produs 

dovezi fizice în sprijinul ideii că, într-adevăr, a fost acolo, prin indicarea locului 
în care a fost ascunsă mingea de baseball. Nu vreau să ştirbesc în nici un fel 
meritele Silviei, din cazul 5, pentru că şi ea a fost foarte eficientă în modul în 
care a intrat în visul mamei sale pentru a o consola. Atât că actorul principal al 
cazului 6 a dat dovadă de mai multă măiestrie spirituală. 


Transmisiuni prin intermediul copiilor 

Atunci când sufletele au dificultăţi în a ajunge la mintea unui adult 
doborât de greutăţi, ei pot apela la posibilitatea de a folosi copiii drept 
conductori ai mesajelor lor. Aceştia sunt mai receptivi la spirite, pentru că nu 
sunt condiţionaţi să se îndoiască sau să opună rezistenţă supranaturalului. În 
mod frecvent, persoana mai tânără aleasă să fie conductorul mesajului este un 
membru al familiei celui plecat. Această situaţie este de ajutor spiritului care 
încearcă să ajungă la o rudă rămasă în viaţă, mai ales dacă implică persoane 
din aceeaşi casă. Cazul următor este al unui bărbat care a murit de atac 
cardiac în curtea din spate a casei sale, având vârsta de patruzeci şi doi de ani. 


Cazul 7 

Dr. N: Ce faci pentru a-ţi consola soţia în momentul morţii tale? 

S.: Pentru început încerc să o îmbrăţişez cu energia mea, dar nu am încă 
priceperea necesară (subiectul se află la nivelul Ill). Pot să mă ocup de durerea 
ei, dar nimic din ceea ce fac nu funcţionează. Sunt îngrijorat, pentru că nu 
vreau să plec înainte de a-mi lua rămas bun de la ea. 

Dr. N: Relaxează-te acum şi continuă încet. Vreau să-mi explici cum 
acţionezi în faţa acestei dileme. 

S.: Îmi dau seama că mă pot apropia de lrene şi o pot consola prin 
intermediul fiicei noastre de zece ani, Sarah. 

Dr. N: De ce crezi că Sarah poate fi mai receptivă? 

S.: Intre mine şi fiica mea există o legătură specială. Şi ea suferă mult în 
urma morţii mele, dar în acelaşi timp se şi teme de ceea ce mi s-a întâmplat pe 
neaşteptate. Sarah nu înţelege încă toate acestea. Sunt prea mulţi vecini în jur 
care încearcă s-o consoleze pe soţia mea. Nici unul dintre ei nu-i acordă prea 
multă atenţie fetiţei mele, Sarah, care stă singură în dormitorul nostru. 

Dr. N: Vezi în asta o oportunitate? 

S.: Da. De fapt, Sarah simte că sunt încă în viaţă şi este, astfel, mai 
deschisă să-mi accepte vibraţiile când intru în dormitor. 

Dr. N: Bine - ce se întâmplă apoi intre tine şi fiica ta? 

S.: (respiră adânc) Am reuşit! Sarah ţine în mână un set de andrele ale 
mamei ei. Îi trimit căldura prin ele şi ea simte asta chiar acum. Folosesc apoi 
andrelele ca pe o trambulină pentru a ajunge la şira spinării, la baza gâtului şi 
mă focalizez în jurul bărbiei ei (subiectul se opreşte şi începe să râdă). 

Dr. N: Ce te-a înveselit aşa? 

S.: Sarah chicoteşte pentru că îi gâdil bărbia, aşa cum făceam atunci 
când mergea la culcare. 

Dr. N: Ce faci acum? 

S.: Mulțimea de oameni pleacă, pentru că am fost scos în stradă şi aşezat 
într-o ambulanţă. Irene intră singură în dormitor, pentru a se pregăti să meargă 
la spital. Vrea, de asemenea, să verifice în ce stare se află fiica noastră. Sarah 
se uită la ea şi-i spune: „Mămico, nu trebuie să pleci, pentru că tata este aici, 
cu mine - ştiu, deoarece simt cum îmi gâdilă bărbia.” 

Dr. N: Şi ce face atunci soţia ta? 

S.: lrene este scăldată de lacrimi, dar nu mai plânge atât de tare ca 
înainte, pentru că nu vrea s-o sperie pe Sarah. Aşa că o îmbrăţişează pe micuța 
noastră fetiţă. 

Dr. N: lrene nu vrea să accepte ceea ce crede că este fantezia fetei 
voastre, anume faptul că ai fi în continuare cu ea? 

S.: Nu încă - dar sunt gata acum pentru Irene. Îndată ce soţia mea o 
îmbrăţişează pe fiica noastră, sar spaţiul dintre ele, trimițând fluxuri de energie 
asupra amândorura. lrene mă simte şi ea, deşi nu atât de intens ca Sarah. Ele 
se aşază pe pat, ţinându-se în braţe, cu ochii închişi. Pentru un moment, 
suntem toţi trei împreună, singuri. 

Dr. N: Crezi că ai realizat ceea ce ţi-ai propus pentru astăzi? 

S.: Da, e destul. E timpul să plec şi mă retrag dintre ele, plutind afară din 
casă. Apoi mă aflu deasupra regiunii şi sunt aspirat spre cer. Curând intru în 
acea lumină strălucitoare, unde ghidul meu vine să mă întâlnească. 


Contactul prin obiecte/situaţii familiare 

Poate părea, în lumina cazului din urmă, că o dată ce sufletul desprins a 
ajuns afară şi a luat contact cu aceia care ţin la el, se îndreaptă spre lumea 
spiritelor, fără să-i mai pese de a mai fi din nou alături de noi. Există oameni 
care nu simt prezenţa unui suflet imediat după moarte, dar o vor percepe în 
viitor. Supraviețuitorii care şi-au atins stadiul de acceptare în procesul asumării 
durerii, vor găsi mângâiere aflând că aceia pe care i-au iubit veghează încă 
asupra lor. Există însă şi dintre aceia care niciodată nu rețin nimic. 

Sufletele nu renunţă uşor la noi. Un alt fel în care spiritele se pun în 
legătură cu oamenii este prin intermediul anumitor obiecte ale naturii ce sunt 
asociate cu memoria lor. Aceste contacte sunt eficiente în cazul acelor minţi 
care pot fi închise la toate celelalte forme de comunicare spirituală. O 
asemenea metodă este ilustrată de următorul caz. Subiectul meu, o femeie pe 
nume Nancy, în ultima ei viaţă a murit subit după treizeci şi opt de ani de 
căsătorie cu Charles. Soţul ei era blocat între negare şi stadiile de mânie ale 
durerii, emoţiile lui fiind atât de bine închise în el, încât nu putea să accepte 

nici ajutorul prietenilor lor, nici posibilitatea de a apela la un consilier 
profesionist. Ca inginer, mintea sa preponderent analitică refuza orice 
apropiere spirituală de pierderea sa, motivând că aceasta e neştiinţifică. 

Sufletul femeii a încercat să ajungă la soţul ei în câteva moduri, luni de-a 
rândul după înmormântare. Natura sa stoică crease un perete în jurul său, 
astfel încât Charles nici măcar nu plânsese de la moartea soţiei sale. Pentru a 
depăşi acest obstacol, Nancy a decis că îi poate atinge mintea interioară prin 
intermediul simțului mirosului, folosind un mijloc natural familiar amândorura. 
Utilizarea organelor de simţ de către suflete întregeşte comunicarea cu partea 
inconştientă a minţii. Nancy a decis să folosească grădina ei, mai ales o tufă de 
trandafiri, pentru a intra în legătură cu Charles. 


Cazul 8 

Dr. N: De ce crezi că Charles va reacţiona la prezenţa ta, dacă te foloseşti 
pentru aceasta de grădina voastră? 

S.: Deoarece ştia că îmi iubeam grădina. În ceea ce-l priveşte, de fapt a 
trebuit să-i accepte existenţa. Ştia că mie îmi face plăcere, dar pentru el 
grădinăritul însemna doar o muncă dificilă. Ca să fiu sinceră, m-a ajutat foarte 
puţin în acest domeniu. Era prea ocupat cu proiectele sale mecanice. 

Dr. N: Aşadar, n-a dat nici o atenţie la ceea ce făceai în grădină? 

S.: Nu, până ce i-am atras atenţia spre ceva. Aveam o tufă favorită de 
trandafiri, în faţa intrării noastre din faţă. De câte ori tăiam aceste flori i le 
treceam pe sub nas spunându-i că, dacă nici acest parfum dulce nu-l mişcă, 
atunci cu siguranţă că nu are nimic romantic în suflet. Obişnuiam să râdem din 
această cauză, pentru că, de fapt, Charles era un amant tandru, dar n-ai fi zis 
de loc asta privind lucrurile din afară. Pentru a evita discuţiile pe această temă, 
Charles mă tachina spunând morocănos: „Aceştia sunt trandafiri albi. Mie îmi 
plac cei roşii”. 

Dr. N: Aşadar, ai pus la cale un plan legat de trandafiri, spre a-l anunţa pe 
Charles că eşti încă în viaţă şi că te afli încă alături de el? 

S.: Tufa mea de trandafiri s-a ofilit după moartea mea, din cauza lipsei de 
atenţie. De fapt, toată curtea mea se găsea într-o stare proastă, pentru că 
Charles nu se descurca prea bine în acest domeniu. Într-un weekend se plimba 
confuz în jurul grădinii, apoi a venit lângă trandafirii ce aparţineau vecinului de 
alături. A simţit mirosul. Exact ceea ce aşteptam, şi am intrat uşor în mintea lui. 
S-a gândit atunci la mine şi a privit spre tufa mea de trandafiri care se ofilise. 

Dr. N: Ai creat imaginea tufei de trandafiri în mintea sa? 

S.: (suspină) Nu, pentru că, cel puţin la început, nu şi-ar fi dat seama de 
acest lucru. Având în vedere mintea sa practică, l-am îndemnat să-şi imagineze 
o lopată şi o sapă. Apoi am făcut tranziţia între tufa mea de trandafiri şi 

magazinul din oraş de unde puteau fi cumpărate tot felul de răsaduri de flori. 
Atunci, Charles şi-a scos cheile de la maşină. 

Dr. N: L-ai determinat să se îndrepte spre maşină şi apoi să conducă până 
la acea seră? 

S.: (rânjind) Da, a durat ceva timp, dar am reuşit în cele din urmă. 

Dr. N: Ce ai făcut apoi? 

S.: La seră, Charles s-a învârtit puţin prin preajmă, până ce am putut să-l 
atrag la locul unde se aflau trandafirii. Acolo erau numai varietăţi de trandafiri 
roşii, şi asta fapt îi convenea. Am proiectat atunci în mintea lui o culoare albă, 
astfel că a întrebat un vânzător de ce nu au şi trandafiri albi. | s-a spus că cei 
roşii erau singurii care mai rămăseseră în stoc. După aceea, Charles n-a mai 
ţinut seama de gândurile mele şi a cumpărat un ghiveci mare de trandafiri 
roşii, spunându-i vânzătorului să le trimită la noi acasă, pentru că nu vrea să-şi 
murdărească maşina. 

Dr. N: Ce înţelegi tu prin: „N-a mai ţinut seama de gândurile mele”? 

S.: Oamenii devin nerăbdători atunci când sunt stresaţi şi se întorc la 
modelele lor de gândire deja existente. Pentru Charles, trandafirii tipici sunt 
roşii. Aşa este modelul său mental. Din moment ce la magazin nu se găseau 
trandafiri albi, soţul meu nu s-a mai preocupat de asta. 

Dr. N: Aşadar, Charles bloca imaginile conflictuale între gândurile sale 
conştiente şi ceea ce proiectai în partea inconştientă a minţii sale? 

S.: Da, şi în acelaşi timp soţul meu este foarte obosit din punct de vedere 
mental în urma morţii mele. 

Dr. N: Nu puteai să-ţi atingi scopul la fel de bine folosind trandafirii roşii? 

S.: (categorică) Nu. În acel moment mi-am focalizat energia asupra 
femeii, Sabine, care ţinea magazinul şi pe care o cunoşteam. Ea fusese la 
înmormântarea mea şi ştia că-mi plac trandafirii albi. 

Dr. N: Nu cred că înţeleg prea bine ce se întâmplă, Nancy. Nu aveau 
trandafiri albi. Charles a cumpărat trandafiri roşii şi a plecat apoi acasă. Nu era 
suficient? 

S.: (râzând de mine) Voi, bărbaţii! Trandafirii albi mă reprezintă pe mine. 
În dimineaţa următoare, Sabine a venit personal acasă la noi, aducând un 
ghiveci mare de trandafiri albi. l-a spus soţului meu că i-a luat dintr-o altă seră 
şi că asta ar fi fost şi dorinţa mea, lăsându-l uimit în faţa casei noastre. Charles 
i-a cărat apoi unde fusese tufa mea de trandafiri, în locul căreia săpase deja o 
groapă, şi s-a oprit. Trandafirii se aflau chiar în faţa sa. Le-a mirosit parfumul - 
dar ceea ce e şi mai important e că nuanţa de alb era asociată cu parfumul - 
(subiectul meu se opreşte, scăldat în lacrimi, pe când recrează momentul). 

Dr. N: (cu voce scăzută) Am înţeles foarte bine, te rog, continuă. 

S.: Charles... Îmi simţea, în sfârşit, prezenţa... Mi-am disipat energia în 
jurul torsului său, pentru a învălui simetric trandafirii. Voiam să simtă atât 
parfumul trandafirilor albi, cât şi esenţa mea, filtrată prin câmpul de energie. 

Dr. N: A dat rezultate acest procedeu? 

S.: (încet) în cele din urmă, el a îngenuncheat în faţa gropii, înfundându-şi 
faţa în trandafiri. Apoi s-a prăbuşit la pământ, suspinând îndelung. Când s-a 
ridicat, a ştiut că eram încă alături de el. 


În vreme ce spiritele bărbaţilor vor apela mai degrabă la maşini sau la 
felurite echipamente sportive pentru a intra în legătură cu soțiile, femeile 
folosesc adesea în acest scop obiectele din grădină. Un alt client mi-a povestit 
că soţia sa l-a contactat prin intermediul acţiunii de sădire a unui stejar. Înainte 
ca acest văduv să mă vadă, el a scris următoarele: 


Chiar dacă ceea ce mi s-a întâmplat nu a venit neapărat din partea soției 
mele, are oare vreo importanță? Lucrul cel mai important este că am reuşit, 
într-un fel, să folosesc energia emoțională generată de sentimentul că a fost 
alături de mine, pentru a putea avea acces la resursele mele interioare, lucru 
care înainte nu fusese posibil. Nu mai sunt într-un abis lipsit de orice licărire de 
lumină. 


Discutând cu oamenii despre asemenea experienţe, pe care unii le 
numesc mistice, este important să luăm în considerare posibilitatea unei surse 
spirituale. Dacă ne putem hrăni cu o energie atât de puternic încărcată 
emoţional, avem posibilitatea deopotrivă să ne vindecăm de durere şi să 
învăţăm mai multe despre sinele nostru interior. 

Spiritele pot prefera să comunice cu noi cu ajutorul ideilor. Citez în 
continuare dintr-o scrisoare primită din partea unui fost client, referitoare la 
Gwen, soţia sa care a murit. Cred că sesiunea noastră l-a ajutat să descopere 
cel mai bun mod de a primi gândurile soţiei sale. 


Am învățat că, în calitate de suflete, nu toţi avem abilități egale de a 
comunica unul cu celălalt. Trimiterea şi primirea mesajelor sunt abilităţi ce 
trebuie imbunătăţite prin exerciţiu, în cele din urmă am recunoscut amprenta 
gândurilor şotiei, după ce nu obținusem nimic în acest sens în timpul 
meditaţiilor. Gwen era o persoană literară, ce s-ar fi folosit, pentru a genera un 
sentiment în mine, mai curând de cuvinte decât de imagini. A trebuit să învăţ 
să integrez frânturile de cuvinte primite de la ea în propriul fel de a vorbi - pe 
care îl cunoştea - pentru a descifra ceea ce voia să-mi spună. Acum înțeleg 
mult mai bine cum pot să intru în legătură cu Gwen prin intermediul mintii 
mele. 

Străini sosiți ca mesageri 


Cazul 9 

Derek era un bărbat sexagenar, venit din Canada pentru a mă vedea, în 
scopul de a-şi evalua viaţa şi a încerca să găsească un răspuns la problema cea 
mai tristă din existenţa sa. Pe când era tânăr, a pierdut-o pe frumoasa sa fiică, 
Julia, în vârstă de doar patru ani. Moartea ei a fost subită şi i-a afectat atât de 
mult, încât el şi soţia sa s-au decis să nu mai aibă niciodată copii. 

L-am introdus pe Derek în hipnoză adâncă şi l-am condus la o scenă cea 
urmat ultimei sale vieţi, când a apărut în faţa consiliului său. Am descoperit 
atunci împreună că una dintre lecţiile sale majore din această viaţă era să 
înveţe să accepte tragediile. În cursul ultimelor sale două vieţi anterioare, 
Derek a fost deficitar la acest capitol, prăbuşindu-se şi îngreunând viaţa 
membrilor familiei ce au supravieţuit şi care depindeau de el. În actuala sa 
viaţă s-a descurcat însă mult mai bine. Ceea ce m-a interesat cel mai mult în 
acest caz a fost un incident petrecut după vreo douăzeci de ani de la moartea 
Juliei. 

Soţia lui Derek murise recent de cancer şi el era în doliu. Într-o zi, 
simțindu-se foarte descurajat, a mers într-un parc de distracţii aflat în 
apropiere. După o vreme s-a aşezat pe o bancă, lângă un carusel. Ascultând 
muzica, Derek privea copiii care se dădeau în carusel, aşezaţi pe felurite 
animale colorate din lemn. A văzut de la distanţă o fetiţă care semăna cu Julia 
şi i s-au umplut ochii de lacrimi. Chiar atunci, a apărut o femeie tânără, de circa 
douăzeci ani, care l-a întrebat dacă ar putea să ia loc lângă el pe bancă. Erao 
zi călduroasă. Ea avea ca îmbrăcăminte o muselină albă şi ţinea o băutură rece 
în mână. Derek a dat din cap afirmativ, dar nu a spus nimic, în timp ce femeia 
îşi savura băutura şi-i povestea că a crescut în Anglia şi a venit în Canada 
pentru că se simţea atrasă în mod inexplicabil de Vancouver. Când s-a 
prezentat, spunând că o cheamă Heather, Derek a observat că o înconjura o 
rază de lumină solară, care-i dădea o aparenţă angelică şi strălucitoare. 

Timpul părea suspendat pentru Derek, pe măsură ce conversaţia aluneca 
spre familie şi ce avea să facă Heather în noua sa viaţă în Canada. Derek a 
descoperit că îi vorbea asemeni unui tata .şi, pe măsură ce conversau, simţea 
tot mai puternic că o cunoaşte. În cele din urmă, Heather s-a ridicat şi şi-a 
aşezat mâna tandru pe umărul lui Derek. Zâmbind, ca i-a spus: „ştiu că eşti 
îngrijorat pentru mine - te rog să nu mai fii. Sunt bine şi mă aşteaptă o viaţă 
minunată. Am convingerea că ne vom mai întâlni într-o bună zi.” 

Derek mi-a relatat că, pe când se îndepărta de el, şi-i făcea un ultim 
semn de rămas bun, a văzut-o pe fiica sa şi s-a simţit împăcat, în timpul 

sesiunii noastre, Derek a recunoscut că sufletul reîncarnat al Juliei a venit la el 
ca să-l asigure că nu a pierdut-o cu adevărat. Atunci când suferim de absenţa 
celor pe care-i iubim, aceştia ne pot vizita în mod misterios, cel mai adesea 
când mintea noastră este detaşată, într-o stare superficială alpha. Interpretaţi 
aceste momente ca fiind mesaje din cealaltă parte şi permiteţi-le astfel, să vă 
ofere sprijin. 


Îngeri sau alte fiinţe cereşti 

În anii din urmă s-a produs o revenire în ceea ce priveşte popularitatea 
îngerilor. Biserica romano-catolică îi defineşte ca fiind fiinţe spirituale, 
inteligente, necorporale, slujitorii şi mesagerii lui Dumnezeu. Poziţia bisericii 
creştine este că aceste fiinţe nu s-au încarnat niciodată pe Pământ. Noi ne 
imaginăm îngerii ca pe nişte fiinţe învestmântate în robe albe, cu aripi şi halo - 
imagine teologică provenind din Evul Mediu. 

Mulţi clienţi cred că văd îngeri atunci când îi conduc prin regresie în 
lumea spiritelor, mai ales aceia care au puternice convingeri religioase. 
Această reacţie este similară răspunsurilor pe care le dau cei ce au trecut prin 
experienţe de moarte clinică. Cu toate acestea, în ciuda convingerilor lor 
religioase, subiecţii mei realizează curând că fiinţele eterice pe care le 
vizualizează în timpul hipnozei reprezintă ghizii şi companionii lor spirituali care 
au venit să-i întâmpine. Aceste fiinţe spirituale sunt înconjurate de o lumină 
albă şi pot apărea învestmântate în robe. 

În experienţele făcute de mine, ghizii sunt adesea descrişi ca fiind îngeri- 
gardieni, deşi profesorii noştri sunt fiinţe care s-au încarnat în forme fizice cu 
mult timp înainte de a accede la nivelul de ghizi. O rudă intimă de suflet (un 
suflet pereche), discarnată poate, de asemenea, să vină la porţile lumii 
spiritelor spre a ne consola atunci când avem nevoie. Credinţa în îngeri îmi 
pare că emană din dorinţa interioară profundă de protecţie personală pe care o 
resimt mulţi oameni. Nu trebuie să aduc drept mărturie în sprijinul acestei 
observaţii faptul că milioane de oameni religioşi cred în îngeri. Timp de mulţi 
ani mi-a lipsit convingerea în orice altceva în afara propriei existenţe. Ştiu cât 
este de importantă credinţa în ceva mai înalt decât tine însuţi. Credinţa noastră 
este aceea care ne susţine în viaţă, şi această aserţiune este aplicabilă şi 
certitudinii că există fiinţe superioare care veghează asupra noastră. Cazurile 
prezentate de mine intenţionează să dea contur şi greutate conceptului 
spiritelor binevoitoare prezente în viaţa noastră. 

Profesorii noştri spirituali au diferite stiluri şi tehnici, exact ca şi cei de pe 
Pământ. Caracterul lor nemuritor s-a adaptat într-o varietate de feluri propriei 
noastre esențe. Următoarele cazuri ilustrează afirmaţia mea că proprii noştri 
ghizi, ca şi rudele noastre de suflet, cu toate că sunt reprezentaţi, ne 
contactează din lumea de dincolo dacă avem nevoie să fim consolaţi. 

Cazul 10 

Declaraţiile ce urmează aparţin unei văduve în vârstă de patruzeci de ani, 
Renee, care şi-a pierdut soţul, Harry, cu trei luni înaintea întâlnirii noastre. Am 
aşteptat ca şedinţa să ia sfârşit pentru a-i pune următoarele întrebări. Intenţia 
mea a fost ca Renee să suprapună imaginile conştiente şi supraconştiente pe 
care le are asupra ghidei sale, Niath. 


Dr. N: Înaintea şedinţei de astăzi, ai mai avut vreun contact cu Niath, 
fiinţa pe care ai văzut-o când te aflai sub hipnoză? 

S.: Da, de la moartea lui Harry, Niath a fost alături de mine în cele mai 
grele momente prin care am trecut. 

Dr. N: Niath ţi s-a părut că ar fi aceeaşi fiinţă pe care ai zărit-o înainte şi 
după această şedinţă de hipnoză? 

S.: Nu, nu am văzut-o chiar în acelaşi fel. Am crezut înainte... că era un 
înger şi acum am înţeles că Niath este îndrumătoarea mea. 

Dr. N: Figura şi comportamentul ei ţi s-au părut a fi diferite când erai sub 
hipnoză, în comparaţie cu ceea ce ai văzut în stare conştientă? 

S.: (râde) Astăzi nu mai avea aripi sau halo, dar lumina strălucitoare care 
o înconjura era aceeaşi, ca şi faţa şi felul ei tandru de a fi. Am văzut, de 
asemenea, că în grupul nostru de spirite poate fi... cel puţin instructivă. 

Dr. N: Vrei să spui că era mai mult ca o profesoară decât ca un consilier 
în momente de durere? 

S.: Da, probabil că aşa este. Când a venit la mine, imediat după moartea 
lui, Harry, era atât de dulce şi de plină de înţelegere... (apoi grăbită) asta nu 
înseamnă că nu mai e la fel de drăguță în lumea spiritelor, doar că este mai... 
exigentă. 

Dr. N: Ai întreprins ceva în sensul de a o invoca pe Niath imediat după 
moartea lui Harry? 

S.: Strigam după ajutor după ce se sfârşise înmormântarea. Am aflat apoi 
că aveam nevoie să fiu singură şi foarte liniştită... pentru a asculta... 

Dr. N: Înseamnă că mai degrabă ai auzit-o pe Niath decât ai văzut-o? 

S.: Nu, la început am zărit-o plutind pe deasupra capului meu, în 
dormitor. Îmi ţineam braţele în jurul unei perne ca şi cum ar fi fost Harry, dar 
mă oprisem din plâns. Ea a devenit neclară după ce am văzut-o prima dată şi 
mi-am dat seama că trebuia să ascult cu atenţie ca să-i pot auzi vocea. În zilele 
care au urmat, mai mult am auzit-o pe Niath decât am văzut-o... dar trebuia să 
ascult. 

Dr. N: Acest lucru însemna să te concentrezi? 

S.: Da... sau nu. Mai degrabă semnifică să permit minţii mele să se 
elibereze de trup. 

Dr. N: Ce se întâmplă când nu asculţi cum trebuie, dar în acelaşi timp îţi 
doreşti mesajele ei? 

S.: Atunci, ca comunică prin sentimentele mele. 

Dr. N: În ce fel? 

S.: O, se poate întâmpla atunci când sunt singură în maşină sau când mă 
plimb, întrebându-mă dacă trebuie sau nu să fac ceva, o anumită acţiune. Ea 
mă va determina să mă simt bine - dacă respectivul demers îmi este benefic. 

Dr. N: Şi ce se întâmplă dacă ce ai de gând să întreprinzi nu este benefic 
pentru tine? 

S.: Niath mă va face să mă simt neliniştită referitor la respectiva acţiune. 
Voi şti astfel, în sinea mea că e vorba de o mutare greşită. 


Cazul următor este acela al unui tânăr care a murit într-un accident de 
maşină în 1942, la vârsta de treizeci şi şase de ani. El ne deschide o nouă 
perspectivă asupra mitologici ţesute în jurul îngerilor, din punctul de vedere al 
unui suflet ajuns din nou pe Pământ. 


Cazul 11 

Dr. N: Spune-mi, ce ai făcut pentru soţia ta, Betty, după accident? 

S.: Am stat trei zile în preajma acesteia ca să-i micşorez greutatea ce o 
apăsa. M-am poziţionat deasupra capului ei, astfel încât câmpurile noastre 
energetice s-au intersectat şi am putut s-o previn prin contopirea vibraţiilor 
noastre. 

Dr. N: Ai mai apelat şi la alte procedee? 

S.: Da, mi-am proiectat imaginea în faţa feţei ei. 

Dr. N: Şi a funcţionat? 

S.: (jucăuş) Iniţial, a crezut că sunt lisus. A doua zi a fost foarte confuză, 
iar în a treia zi a căpătat convingerea că sunt un înger. Soţia mea este foarte 
religioasă. 

Dr. N: Eşti necăjit că nu te-a recunoscut din cauza credințelor ei 
religioase? 

S.: Nu chiar (apoi, după câteva ezitări). Oh... cred că aş fi fost foarte 
fericit dacă ea ar fi conştientizat că sunt eu, dar scopul meu principal este să o 
fac să se simtă mai bine. Betty este convinsă că sunt o zeitate cerească, dar 
asta e un lucru bun, pentru că reprezintă un ajutor spiritual pentru ea. 

Dr. N: Crezi că s-ar fi simţit şi mai bine dacă ar fi ştiut că eşti tu? 

S.: Uite ce e, Betty presupune că sunt în rai şi că nu o pot ajuta. Îngerul 
ei, pe de altă parte, o poate face, pentru că eu sunt acela. Aşadar, sunt 
travestit, şi care e, în fond, diferenţa, atâta vreme cât scopul meu, de ao ajuta, 
este atins? 

Dr. N: Bine, având în vedere că Betty nu ştie că eşti tu, mai există vreo 
cale prin care să poţi comunica cu ca într-un mod mai personal? 

S.: (zâmbind) Prin intermediul celui mai bun prieten al meu, Ted. Elo 
consolează şi o sfătuieşte în ceea ce priveşte detaliile de fiecare zi. După care, 
planez asupra lor, trimițând... mesaje permisive (subiectul izbucneşte în râs). 

Dr. N: Ce ai găsit atât de amuzant? 

S.: Ted este necăsătorit. A fost îndrăgostit de Betty multă vreme, dar ca 
nu şi-a dat încă seama de asta. 

Dr. N: Şi tu nu ai nimic împotrivă? 

S.: (bine dispus, dar încă nostalgic) Sigur că nu. Mă uşurează faptul că 
poate face pentru ea ceea ce nu mai sunt în stare... cel puţin până când Betty 
se va întoarce acasă, la mine. 


În cele din urmă, mai există şi acele spirite asemănătoare îngerilor ce 
vizitează Pământul în mod regulat în timpul de dintre vieţi, pur şi simplu pentru 
a-i ajuta pe acei oameni necunoscuţi aflaţi în necaz. E posibil ca aceştia să se 
pregătească să devină vindecători, după cum mi-a relatat un client: 


Ghidul meu şi cu mine am ajutat un băiat în India, paralizat de frică 
pentru că era pe punctul de a se ineca. Părinţii lui il trăseseră din râu şi 
încercau să-l resusciteze, dar nu răspundea bine la acest procedeu. Mi-am 
aşezat mâinile deasupra capului său ca să-i alung frica şi am trimis o săgeată 
de energie spre inima lui, pentru a-i încălzi corpul; suprapunându-mi esenta 
peste a lui pentru o clipă, pentru a-l ajuta să scuipe apa din plămâni şi să poată 
să respire din nou. Am reuşit să ajutăm în total douăzeci şi patru de persoane 
în acea excursie pe Pământ. 


Recuperarea emoţională a sufletelor şi a 
supravieţuitorilor 

Ultimele remarci din cazul 11, referitoare la Betty, respectiv acelea din 
cazul 3, privitoare la Kevin, ridică problema viitoarelor relaţii amoroase ale 
supravieţuitorilor. A te îndrăgosti din nou, după moartea partenerului de viaţă, 
poate cauza sentimente de vină sau chiar de trădare. În amândouă exemplele 
citate mai sus am văzut că soţii care muriseră nu doreau altceva pentru cei ce 
rămăseseră în viaţă decât să fie fericiţi şi să se bucure de iubire. 

Oamenii, ale căror prime căsnicii sunt lungi şi fericite, dar care apoi se 
destramă prin moartea unuia dintre parteneri, devin candidaţi ideali pentru o a 
doua căsnicie reuşită, acest lucru fiind un omagiu adus primei lor relaţii. A mai 
avea şi alte legături nici nu micşorează, nici nu dezonorează prima noastră 
dragoste, ci o validează, dacă între acestea a trecut suficient timp necesar 

acomodării. Ştiu că îndepărtarea sentimentelor de vinovăţie ce ne încearcă 
într-un asemenea caz e un lucru uşor de spus, dar mai greu de făcut. Am primit 
scrisori de la văduvi şi văduve, în care aceştia mă întrebau dacă partenerul lor 
decedat chiar îi poate vedea pe când se află cu altcineva în intimitate. 

În rezumatul dedicat lumii spiritelor, am arătat că sufletele îşi pierd cea 
mai mare parte a bagajului emoţional negativ atunci când îşi leapădă trupurile. 
Deşi e adevărat că putem să ducem cu noi în viaţa viitoare amprenta unor 
traume emoţionale dintr-o viaţă trecută, această condiţie este suspendată 
până ce ne întoarcem într-un trup nou. Aşadar, o mare cantitate de energie 
negativă este expulzată în stadiile incipiente ale întoarcerii noastre în lumea 
spiritelor, mai cu seamă după deprogramarea din timpul orientării. 

Atunci când un suflet se reîntoarce la o stare de energie pură în lumea 
spiritelor, nu mai simte ura, mânia, invidia, gelozia şi alte sentimente de acest 
gen. El a venit pe Pământ pentru a experimenta şi a învăţa din aceste 
sentimente. Dar, oare, după desprinderea de Pământ simt sufletele vreo 
tristeţe pentru ceea ce au lăsat în urmă? În mod sigur, sufletele au sentimente 
de nostalgie după perioadele fericite din toate vieţile lor fizice. Acest fapt este 
temperat de o stare de omniscienţă fericită şi de o asemenea înţelegere a stării 
de bine, încât sufletele se simt chiar mai vii decât atunci când erau pe Pământ. 

Cu toate acestea, am identificat două feluri de emoţii negative pe care le 
pot experimenta sufletele, fiecare dintre genuri cuprinzând o formă de tristeţe. 
Pe una am numit-o vina karmică de a fi făcut alegeri foarte proaste, mai cu 
scamă atunci când în urma acestora au fost afectaţi alţii. Voi stărui mai mult 
asupra acestor aspecte mai târziu, în secţiunea dedicată karmei. Cealaltă 
formă de tristeţe a sufletelor nu este nici melancolie, nici deprimare sau 
nefericire ca urmare a felului în care viaţa şi-a urmat cursul după dispariţia lor. 
Tristeţea sufletelor provine din dorinţa lor ardentă de a se reuni cu Sursa 
existenţei proprii. 

Cred că toate sufletele, indiferent de nivelul lor de dezvoltare, au acelaşi 
motiv al acestei aspirații de a căuta perfecțiunea. Factorul care motivează 
sufletele venite pe Pământ este propria creştere. Astfel, urma de tristeţe pe 
care o discern în suflete este absenţa din caracterul lor imortal a acelor 
elemente de care au nevoie pentru a-şi întregi energia. Aşadar, face parte din 
destinul sufletelor căutarea adevărului prin experienţele lor, pentru a câştiga 
înţelepciune. Este totodată important ca supraviețuitorii să ştie că această 
aspirație nu compromite capacităţile de empatie, simpatie şi compasiune ale 
unui suflet, destinate acelora care suferă din cauza dispariţiei acestuia. 

Atâta vreme cât caracterul nemuritor al sufletelor nu mai este împovărat 
de temperamentul individual şi de reacţiile chimice ale ultimului său trup, 
sufletul este împăcat. Sufletele au treburi mult mai bune de făcut decât să se 
interfereze cu oamenii de pe Pământ. În cazuri rare, anumite suflete sunt atât 

de tulburate de unele acte de injustiţie săvârşite împotriva lor în timpul vieţii, 
încât nu vor părăsi planul astral al Pământului până când nu obţin o anumită 
rezolvare a acelei probleme. Voi discuta mai mult despre acest fenomen în 
secţiunea dedicată stafiilor. Conflictul spiritual al acestor suflete nu include 
tristeţea cauzată de faptul că v-aţi găsit fericirea alături de altcineva, 
bineînţeles, cu excepţia cazului în care v-aţi ucis partenerul pentru a putea fi cu 
altă persoană. Marele avantaj pe care sufletul plecat îl are asupra celor ce i-au 
supravieţuit este că acesta ştie că se află încă în viaţă şi că va vedea pe oricine 
a devenit important pentru ei din nou. Integritatea sufletelor include o dorinţă 
intensă ca aceia pe care îi iubesc să aibă deplină libertate de a-şi continua şi 
sfârşi vieţile după placul inimii. Dacă doriţi ca un suflet să vină la voi, probabil 
că acesta va sosi, dacă nu, intimitatea voastră va fi respectată. În plus, o parte 
a energiei, pe care v-aţi lăsat-o în lumea spiritelor, este mereu acolo, la 
dispoziţia lor. 

Din moment ce sufletele pierd atât de multe sentimente negative atunci 
când reintră în lumea spiritelor, reiese în mod necesar ea şi sentimentele lor 
pozitive suferă nişte schimbări. De exemplu, sufletele simt multă iubire, dar 
această dragoste nu este condiţionată de reciprocitate din partea altora, 
pentru că este oferită în mod gratuit. Sufletele afişează o legătură universală 
unele eu celelalte, într-un mod atât de absolut, încât nu poate fi înţeleasă de 
pământeni. Acesta este unul dintre motivele pentru care sufletele ne par a fi 
atât abstracte, cât şi empatice în acelaşi timp. 

Am auzit de anumite tradiţii culturale care îi sfătuiesc pe supraviețuitori 
să-i lase pe cei decedați să plece şi să nu încerce să comunice cu ei, pentru că 
sufletele au lucruri mai importante de făcut. Într-adevăr, sufletele nu vor să 
deveniți dependenţi de comunicarea cu ele, în detrimentul luării unor decizii în 
mod independent, însă mulţi supraviețuitori au nevoie nu numai de mângâiere, 
dar chiar şi de un soi de aprobare în ceea ce priveşte o nouă relaţie. Sper că 
următorul meu caz mă va ajuta să risipesc ideea că cei plecaţi nu sunt 
interesaţi de viitorul vostru. Intimitatea vă este respectată de spiritul 
iubitului/iubitei vostru/voastre când sunteţi mulţumiţi. Mai mult, dacă într-o 
acţiune prospectivă, în special în aceea de a vă apropia de cineva, sunteţi 
nehotărâţi, sufletele vor încerca să-şi dezvăluie opiniile. Din cauza naturii lor 
duale, sunt capabile să facă mai multe acţiuni în acelaşi timp. Aceasta poate 
include şi o perioadă liniştită pentru suflet, petrecută în singurătate, de unde îşi 
concentrează energia asupra oamenilor pe care i-a lăsat în urmă. Sufletele 
procedează astfel pentru a ne aduce împăcarea, chiar şi atunci când nu le-am 
cerut ajutorul. 


Cazul 12 

George a venit la mine într-o stare măcinată de sentimente de vinovăţie 
referitoare la faptul că în viaţa sa apăruse o nouă iubire. Era văduv de doi ani, 
după un lung şi fericit mariaj cu Francis. George se întreba dacă ca priveşte de 
acolo de sus cu neplăcere relaţia sa cu Dorothy. Mi-a spus că Dorothy şi soţul ei 
decedat, Frank, erau prieteni buni cu el şi cu Francis. Totuşi, George simţea că 
atracţia crescândă pe care o nutrea pentru Dorothy putea fi considerată ca un 
act de trădare. Încep acest caz în punctul din cadrul şedinţei noastre în care 
George o vede pe Francis, după o viaţă trecută petrecută împreună. 


Dr. N: Acum că ai intrat în coreul rudelor tale de suflet, cine e cel ce te 
întâmpină primul? 

S.: (strigând) O, doamne, e Francis! Mi-a fost atât de dor de tine, draga 
mea. Este atât de frumoasă... Am fost împreună... Încă de la început. 

Dr. N: Vezi că nu ai pierdut-o cu totul în această viaţă şi că ea va aştepta 
atunci când va veni timpul să pleci şi tu? 

S.: Da... mereu am simţit asta... dar acum o ştiu. 


Notă: George se prăbuşeşte. Şi o vreme nu mai putem continua, în acest 
timp vreau ca subiectul meu să se obişnuiască să-şi îmbrăţişeze soţia încă o 
dată şi să-i vorbească prin intermediul minţii sale supraconştiente. El e foarte 
convins că ghidul lui împreună cu al meu au conspirat să-l aducă în această 
situaţie. Îi explic că informaţiile pe care le va obţine ar trebui să-l ajute să 
continue această viaţă alături de Dorothy. Legătura cu acest fapt devine 
evidentă atunci când începem să identificăm şi alţi membri ai grupului de 
suflete al lui George. 


Dr. N: Vreau să identifici figurile celor ce stau lângă Francis. 

S.: (se luminează) O, da... nu pot să cred... dar desigur... acum înţeleg. 

Dr. N: Ce anume? 

S.: E Dorothy şi... (devine foarte emoţionat)... Şi Frank, stau chiar lângă 
Francis, zâmbindu-mi... nu pricepi? 

Dr. N: Ce ar trebui să înţeleg? 

S.: Că ei ne-au... adus împreună pe mine şi pe Dorothy. 

Dr. N: Explică-mi, de ce crezi că e aşa? 

S.: (nerăbdător cu mine) Sunt fericiţi că ne-am descoperit unul pe altul 
într-un mod... mai intim. Dorothy a fost multă vreme îndurerată de dispariţia lui 
Frank, şi durerea le-a fost alungată de compania celuilalt. 

Dr. N: Şi vezi că toţi patru faceţi parte din acelaşi grup de suflete? 

S.: Da... dar nu-mi venea să cred că e aşa. 

Dr. N: Sunt diferite Francis şi Dorothy ca suflete? 

S.: Francis este un suflet foarte puternic, plin de puterea de a învăţa, în 
vreme ce Dorothy e o natură mai artistică şi mai creativă... mai tandră. Dorothy 
are un suflet plin de pace, fiind în stare să se adapteze mai uşor decât noi 
ceilalţi la condiţiile existente. 

Dr. N: Acum, că ai acceptul lui Frank şi al lui Francis, ce va câştiga 
Dorothy devenind a doua ta soţie în această viaţă? 

S.: Înţelegere, dragoste, confort emoţional... pot să-i ofer mai multă 
Protecţie, pentru că sunt orientat spre un scop. lau în piept lucrurile pe care 
Dorothy le consideră bune. E foarte tolerantă. Avem un echilibru bun. 

Dr. N: Crezi că Dorothy este sufletul tău pereche? 

S.: (empatic) Nu, Francis. Dorothy se potrivea de obicei cu Frank în vieţile 
lor, dar cu toţii suntem foarte apropiaţi. 

Dr. N: Ai cooperat cu Dorothy şi înainte, în alte vieţi? 

S.: Da, dar în situaţii diferite. Ea lua adesea rolul surorii mele, unei 
nepoate sau a unei prietene apropiate. 

Dr. N: De ce crezi că te potriveai, de obicei, cu Francis ca pereche? 

S.: Francis şi cu mine am fost alături încă de la început. Suntem atât de 
apropiaţi pentru că am luptat împreună, ajutându-ne... a fost mereu cea care 
m-a putut face să râd de natura mea serioasă - de prostia mea. 


Atunci când am încheiat această parte a şedinţei noastre, am simţit că 
George a câştigat mai multă înţelegere. S-a arătat nespus de bucuros la aflarea 
veştii că nu a fost un accident că el şi Dorothy s-au apropiat. Toate cele patru 
suflete îşi ştiu dinainte traseele actuale. 

Am primit informaţii similare de la clienţi care nu erau în acelaşi grup cu 
noua lor dragoste, dar au fost conectate ca suflete afiliate din grupurile aflate 
în apropiere. Cred că cei mai mulţi dintre oameni ştiu dacă persoana cu care 
trăiesc este sau nu o rudă primară de suflet (suflet pereche) importantă. Acest 
lucru nu înseamnă că nu pot avea relaţii fericite cu suflete ce aparţin de alt 
grup. Voi cita în cele ce urmează declaraţia unui client ce a murit înaintea soţiei 
sale în ultima lor viaţă petrecută împreună: 


Atunci când am intrat în legătură cu soţia mea după propria moarte, 
pentru a o consola, am făcut-o ca un prieten şi un partener. Nu ne iubeam cu 
adevărat. Nu era sufletul meu pereche, după cum nici eu nu eram pentru ea. O 
respectam foarte mult. Aveam nevoie ca această relație să lucreze asupra 
acelor lucruri care aveau de-a face cu punctele forte şi cu slăbiciunile noastre. 
Aşa că nu i-am spus „te iubesc”, pentru că ar fi ştiut că nu e adevărat. Ar fi 
putut, pe de altă parte, să mă confunde cu sufletul ei pereche. Contractul vieții 
noastre este îndeplinit şi, dacă doreşte, aş vrea să facă loc unei alte persoane 
în inima ei. 

Regăsirea acelora pe care îi iubim 

Este potrivit să închei acest capitol dedicat morţii cu un caz ce ilustrează 
cum se simt sufletele pereche atunci când se regăsesc în cealaltă parte. Cazul 
include o văduvă care-şi întâmpină soţul la intrare (în lumea spiritelor), după o 
lungă despărţire. 


Cazul 13 

Dr. N: Cine te întâmpină imediat după moartea ta? 

S.: ESTE EL! Eric... oh... În sfârşit... În sfârşit... iubirea mea! 

Dr. N: (după ce o liniştesc pe clienta mea) Acest om este soţul tău? 

S.: Da, ne-am regăsit chiar înainte de a trece dincolo - înainte de a-l 
vedea pe ghidul nostru. 

Dr. N: Spune-mi cum se petrece totul, inclusiv modul în care se transmit 
între tine şi Eric sentimentele de tandreţe. 

S.: Începem cu ochii... de la o mică distanţă... privindu-ne adânc... Ştiind 
tot ce gândim unul despre celălalt... tot ce am însemnat unul pentru celălalt... 
Energia ne este absorbită într-un pol magnetic al unei bucurii indescriptibile, 
care ne leagă inseparabil. 

Dr. N: Aveţi în acest moment forma fizică pe care aţi avut-o în ultima 
voastră viaţă? 

S.: (râzând) Da, am rememorat foarte repede prima noastră întâlnire - 
cum ne-am privit unul pe altul - şi am trecut prin fazele în care trupul ni s-a 
schimbat în timpul lungului nostru mariaj. Nu este definitiv, pentru că nu ne-am 
oprit doar la un an al vieţii petrecute împreună. E mai mult decât atât... ne 
învolburăm fragmente de energie chiar acum. Alegem şi alte trupuri pe caic le- 
am avut în vieţile trecute. 

Dr. N: Ai fost, de obicei, femeie în aceste vieţi? 

S.: În cele mai multe, da. Mai târziu ne vom reveni pentru a experimenta 
şi celălalt sex, pentru că au existat momente fericite în vieţile noastre trecute, 
când el era femeie şi eu bărbat (face o pauză). Dar acum e chiar amuzant să 
fim oamenii care eram în ultima noastră viaţă. 


Notă: Clienta mea mă roagă să nu-i mai pun întrebări pentru câteva 
minute. Ea şi Eric se îmbrăţişează, şi atunci când îmi vorbeşte din nou, o face 


pentru a-mi spune cum a curs energia lor împreună. 


S.: E un extaz al combinării (de energie). 
Dr. N: Această pasiune spirituală mi se pare aproape erotică. 

S.: Desigur, dar e vorba de mult mai mult. Nu pot descrie, însă extazul pe 
care îl simţim unul pentru celălalt vine din sutele de vieţi petrecute împreună, 
combinate cu amintirile stărilor de beatitudine pe care le-am trăit de 
asemenea, unul lângă celălalt în timpul de dintre vieţi. 

Dr. N: Şi cum te simţi după ce îţi amesteci energia cu cea a soţului tău? 

S.: (izbucnind în râs) Ca după o partidă grozavă de sex, numai că mai 
bine chiar (apoi mai serioasă). Trebuie să înţelegi că am murit la vârsta de 
optzeci şi trei de ani, ca o femeie bătrână şi bolnavă. Eram obosită. A fost o 
viaţă îndelungată şi mă simţeam ca o sobă rece care avea nevoie să fie 
încălzită. 

Dr. N: Sobă rece? 

S.: Da, am nevoie de întinerirea energiei. E vorba întotdeauna de un 
transfer de energie pozitivă atunci când suntem întâmpinați de ghizii noştri sau 
de oricine altcineva care ne iubeşte. Eric a scăpărat energia mea obosită, 
aprinzând un foc în mine pentru a mă face din nou întreagă. 

Dr. N: Când această întâlnire va lua sfârşit, ce veţi face voi doi? 

S.: Profesorul vine să-mi ureze bun venit şi sunt condusă prin negură la 
centrul nostru. 


Atunci când un subiect îmi spune că reintrarea sa în lumea spiritelor are 
efectul de a-l reîntregi, acest lucru necesită câteva clarificări. Primim o infuzie 
de energie nouă din partea sufletelor pereche şi a ghizilor ce pot, de asemeni, 
să transfere în noi o parte a energiei pe care am lăsat-o în urmă. Cu toate 
acestea, după cum relatam când am discutat despre aspiraţia spirituală a 
sufletelor, nu suntem compleţi decât atunci când ne-am terminat lucrarea. În 
ciuda acestui fapt, a fi readuşi la ceea ce am fost înainte de a ne începe viaţa 
este o senzaţie asemănătoare cu a te simţi întreg încă o dată. Un subiect a 
definit acest lucru, astfel: „Moartea este ca o trezire dintr-un somn lung, în care 
ai avut doar o conştiinţă înceţoşată. Eliberarea pe care o simţi este ca aceea 
care vine după ce plângi, atât că aici nu plângi”. 

Am încercat să prezint moartea din perspectiva sufletului, pentru a uşura 
durerea celor lăsaţi în urmă. După cum a spus Platon, „o dată eliberat de trup, 
sufletul poate vedea adevărul mai limpede, pentru că este mai pur decât 
înainte şi îşi aminteşte de ideile pure pe care le ştia”. Supraviețuitorii trebuie să 
înveţe să-şi continue viaţa în lipsa prezenţei fizice a persoanei pe care o 
iubeau, având încredere că sufletul care a plecat este încă alături de ei. 
Acceptarea pierderii vine într-o bună zi. Vindecarea este o progresie de paşi 
mentali care începe prin a avea încredere că nu sunteţi singuri cu adevărat. 

Pentru a ne completa contractul vieţii făcut în avans cu cel dispărut, este 
obligatoriu să ne alăturăm din nou restului umanităţii în calitate de participanţi 
activi. Vă veţi vedea de curând cu aceia pe care îi iubiţi destul. Sper că anii mei 

de cercetări în domeniul vieţii pe care o trăim ca suflete va ajuta 
supraviețuitorii să recunoască faptul că moartea schimbă numai o realitate cu 
alta, în lunga continuitate a existenţei. 


3 
SPIRITE PĂMÂNTENE 


Planurile astrale 

Ori de câte ori subiecţii mei aflaţi sub hipnoză îşi descriu interludiul în 
lumea spiritelor ca pe o „înălţare dintre straturile de lumină translucidă”, mi se 
aminteşte de planurile astrale despre care avem ocazia să citim în textele 
orientale. Trebuie să vă mărturisesc că nu sunt atras prea mult de stratificarea 
din punct de vedere calitativ, realizată într-un mod rigid, a celor şapte planuri 
de existenţă, de la inferior înspre superior, care îşi are rădăcinile în filosofia 
spirituală orientală. Aceasta se datorează faptului că subiecţii mei nu văd vreo 
probă clară a acestor dimensiuni. Neajunsul omului este acela că etichetează 
conceptele ca mijloace de codificare. Mă simt la fel de vinovat de acest obicei 
în descrierea mea despre lumea spiritelor ca toţi ceilalţi. Poate că cel mai bine 
este să acceptăm acele precepte care ne fac domeniul spiritualului inteligibil şi 
să le respingem pe celelalte, indiferent de vechimea unor anumite idei sau de 
autoritatea celor care ni le prezintă drept adevărate. 

Motivele obiecţiilor mele faţă de formulele rigide ale anumitor planuri de 
existenţă, de la Pământ la Dumnezeire, sunt că acestea sunt şi inhibitoare, şi 
inutile. Toate cercetările mele realizate pe subiecţi aflaţi într-o stare mai mare 
de luciditate îmi indică faptul că după moarte părăsim un plan astral care 
înconjoară Pământul pentru a ne îndrepta direct spre poarta care deschide 
lumea spiritelor. Toţi subiecţii mei, indiferent dacă sufletul lor este unul tânăr 
sau bătrân, mai evoluat, îmi spun că imediat după moarte sufletul lor trece 
printr-o atmosferă densă de lumină, din jurul planului astral al Pământului. 
Acea lumină prezintă pete de un cenuşiu închis, dar nu se poate vorbi despre 
zone negre, impenetrabile. Mulţi descriu prezenţa unui „efect de tunel”. Acela 
este momentul în care toate sufletele venite de pe Pământ se contopesc rapid 
cu lumina puternică a lumii spiritelor, E vorba de un singur spaţiu eteric, unitar 
şi fără bariere în jurul său. 

Specific lumii spiritelor este că toate aşa-numitele spaţii sau locuri 
disponibile spiritelor care urmează a se reîncarna sunt congruente. De 
exemplu, însemnările Akashice după tradiţia gândirii orientale nu apar 

subiecţilor mei ca fiind situate pe un al 4-lea plan cauzal separat de alte zone 
funcţionale. Subiecţii mei numesc aceste scrieri Cărţile Vieţii, texte care sunt 
păstrate în biblioteci simbolice, considerate adiacente altor planuri spirituale. 

Recunosc că în acest caz este vorba de mai mult decât de experienţa 
spirituală a sufletului reîncarnat şi, în consecinţă, aceasta nu are legătură cu 
aria mea de cercetare. Este posibil ca întreaga idee a planurilor cosmice să fie, 
în fond, un mod de abordare ce are ca scop conştientizarea planurilor 
conştiinţei eterice, ca fiind opuse oricăror mişcări îngrădite de bariere. Din 
punct de vedere istoric, delimitările exacte ale planurilor care includ „lumea 
inferioară” - menită anumitor suflete lipsite de valoare - au prevalat mult mai 
mult în gândirea umană. Voi aborda mai detaliat acest subiect în capitolul 6. 

Când clienţii mei vorbesc despre călătoria interdimensională, presupun 
că cineva ar putea interpreta aceasta ca fiind o mişcare a sufletelor prin 
diverse planuri. Termenul „plan” nu este folosit la fel de mult precum noţiunile 
de nivel, margine, graniţă şi diviziuni, cu excepţia situaţiei când un client se 
referă la lumea pământească. Aflaţi sub hipnoză, oamenii relatează că în cadrul 
planului astral din jurul Pământului există realităţi alternative sau coexistente, 
care sunt parte a lumii noastre fizice. Aparent, în cadrul acestor realităţi, unii 
oameni pot vedea aceste fiinţe non materiale în realitatea noastră fizică. Mi s-a 
relatat despre existenţa unei multitudini de sfere interdimensionale, care sunt 
folosite de suflete pentru educaţie şi recreere, din lumea spiritelor. 

Granițele spirituale pot fi la fel de subţiri ca diviziunile epiteliale 
transparente care separă grupurile matcă sau la fel de largi ca spaţiile dintre 
universuri. Mi s-a spus că toate zonele spaţiale au proprietăţi vibraţionale care 
permit sufletului trecerea doar atunci când undele lor energetice sunt 
comutate la frecvenţa corectă. Sufletele mai dezvoltate explică fenomenul prin 
faptul că timpul absolut, aşa cum îl cunoaştem, nu pare sa existe în acele zone, 
Are, oare, lumea fizică a Pământului caracteristici similare, nevăzute de cei mai 
mulţi dintre noi? Am avut un client deosebit de înţelept care mi-a scris după 
şedinţă următoarele: 


Cu ajutorul şedinţelor, mai făcut să înțeleg că realitatea noastră este 
asemenea unui proiector de filme, ce ne arată pe un ecran imagini 
tridimensionale ale cerului, munților şi ale mării. Dacă un al doilea proiector, cu 
propriile frecvențe de imprimare ale luminii alternante, precum şi cu secvențele 
sale în spațiu-timp, ar fi sincronizat cu primul, atunci ambele realităţi ar putea 
exista simultan, cu entitățile materiale şi non-materiale în aceeaşi zonă. 


Dacă este adevărat ceea ce mi-au spus despre acest sistem oamenii 
aflaţi în stare de transă, fiinţele eterice ar fi capabile să existe în realităţi 


diferite în cadrul aceluiaşi plan astral din jurul Pământului - şi chiar pe Pământ. 

Forţele energetice vibraţionale din jurul Terrei se află într-un flux constant. 
Cred că dacă aceste câmpuri magnetice şi-ar schimba densitatea, ar putea 
produce variaţii ciclice la nivel de secole ale timpului uman. În consecinţă, 
putem să fim mai mult sau mai puţin receptivi în a vedea spirite pe Pământ în 
oricare secol ne-am afla. Poate că anticii chiar puteau să zărească mai multe 
decât noi, în lumea noastră modernă. 


Spiritele naturii 

Într-un show de televiziune difuzat la nivel naţional, o femeie a declarat 
că a zărit spiriduşi în via ei. Ea a spus că la început i-a auzit numai şi şi-a făcut 
câteva griji cu privire la starea ei de sănătate mentală. Cu timpul, a reuşit să 
vorbească cu ei şi chiar să vadă câţiva. l-a descris ca având o înălţime de circa 
două picioare (şaizeci de centimetri), urechi minuscule şi purtând pantaloni 
bufanţi. Bineînţeles că mulţi oameni din împrejurimi au crezut-o nebună când s- 
a transmis ştirea. Însă sfaturile pe care le-a primit de la aceste fiinţe cu privire 
la modul în care trebuie să trateze solul pentru ca producţia ei de struguri să 
crească în calitate şi în cantitate, depăşind-o pe cea realizată de vecinii săi 
fermieri, i-a determinat curând pe aceştia din urmă să o privească cu mai 
multă seriozitate. 

Când povestea s-a aflat, această femeie a fost invitată să susţină un test 
al undelor activităţii sale cerebrale, în urma căruia s-a descoperit că unele 
porţiuni ale creierului său erau capabile de o emisie de energie mult mai mare 
decât este normal. 

Am avut o clientă care susţinea la rândul său că are capacităţi similare. 
Ea era un spirit bătrân şi, aflată în stare de transă adâncă, a afirmat: „Cu mult 
timp înaintea apariţiei civilizaţiei noastre au existat zâne, care nu au dispărut 
niciodată. Mulţi dintre noi nu le vedem astăzi, ca în timpurile străvechi, întrucât 
fiind atât de bătrâne, densitatea lor a pierdut mult din intensitate, în timp ce 
corpurile noastre pământene au încă o energie grea.” l-am cerut mai multe 
detalii şi a adăugat: „In timp ce o stâncă are densitatea 1-D, un copac ar putea 
avea 2-D, iar corpurile noastre se găsesc la nivelul 3-D. Aşadar, fiinţele naturii 
sunt invizibile cu o transparenţă cuprinsă între 4-D şi 6-D.” 

Când mă gândesc la femeia care a văzut spiriduşi în podgoria sa am o 
imagine în minte. Dacă am putea privi spre Pământ printr-un spectru de raze X, 
acesta ar putea să semene cu o serie de coli topografice suprapuse. Aceste 
straturi de energie vibraţională variază în densitate şi îmi indică existenţa unor 
realităţi alternante. Anumiți oameni înzestrați ar putea să vadă printre aceste 
straturi, dar majoritatea dintre noi nu o pot face. 

De asemenea, cred că o mare parte din folclor îşi are originea în 
amintirile dobândite de suflete în urma experienţelor lor din alte lumi fizice sau 

mentale. Ceea ce ei afirmă în stare de hipnoză despre aceste experienţe 
corespunde, în anumite privinţe, cu miturile şi legendele pământene. Aceste 
asociaţii de suflete includ spiritele copacilor şi ale plantelor, cât şi legături cu 
elementele din aer, apă şi foc. Folclorul şi memoria sufletelor vor fi abordate 
mai pe larg în capitolele care urmează. 


Stafiile 

Mulţi cercetători din domeniul paranormalului au scris despre stafii. Nu 
mă consider un expert în materie, deşi am avut câteva expuneri despre 
sufletele stafii. În cursul prelegerilor susţinute sunt întrebat adesea cum pot să 
permită ghizii spirituali binevoitori acestor fiinţe să rătăcească încoace şi încolo 
pierdute, nefericite şi singure. Contribuţia mea în studiul stafiilor ar fi să 
revizuiesc ceea ce consider a fi o concepţie greşită despre acest fenomen şi să- 
| explic mai degrabă din perspectiva stafiilor decât din cea a celor care le văd 
pe Pământ. 

Când am început să-mi dedic practica hipnoterapeutică exclusiv studiului 
vieţii de dintre vieţi, a trecut mult timp până ce am avut un client care a fost 
stafie pentru o perioadă apreciabilă de timp, după o viaţă anterioară. Nu îi 
privesc pe cei care sunt stafii pentru perioade scurte de timp în sens 
tradiţional. De exemplu, am avut o clientă care a murit de tânără în focul care 
a mistuit o şcoală, în timp ce salva copiii. Această profesoară a mai rămas 
câteva luni în preajma oraşului pentru a se asigura că totul e în regulă cu copiii 
şi cu persoanele care-i plângeau moartea prematură. Când am întrebat-o ce 
anume a determinat-o să plece, în final mi-a răspuns: „La un moment dat m- 
am plictisit”. Am ajuns la concluzia că numai o mică parte dintre suflete au fost 
vreodată stafii, după acea perioadă (normală) de timp de care are nevoie un 
suflet discarnat înainte de a părăsi Pământul. Nu cred că suntem bântuiţi de 
chiar atât de multe stafii pe lumea aceasta. 

Cazurile următoare vor demonstra faptul că ghizii noştri nu ne constrâng 
sau obligă să trecem în lumea spiritelor dacă afaceri neîncheiate ne determină 
să nu dorim să părăsim planul astral al Pământului. Consider că se poate 
întâmpla aceasta mai ales dacă sufletul are un ghid permisiv. Anumiți ghizi au 
o atitudine foarte liberală. Apoi, în general, ghizii noştri nu îşi fac apariţia lângă 
noi în momentul imediat al morţii. 

Pentru majoritatea sufletelor, senzaţia de extragere simțită imediat după 
moarte este uşoară şi creşte deliberat o dată cu ieşirea din planul astral al 
Pământului. Nu se poate spune că spiritele mai evoluate sunt imediat informate 
despre moartea noastră. Până una alta, dorinţele defuncţilor sunt respectate. 
Reţineţi că timpul nu are nici o importanţă în lumea spiritelor. Sufletele 
neîncarnate nu au noţiunea timpului, aşadar zilele, lunile sau anii nu prezintă 

aceeaşi relevanţă ca pentru sufletele încarnate. O stafie care a bântuit un 
castel englezesc timp de patru sute de ani şi care, în final, se întoarce în lumea 
spiritelor, poate percepe această perioadă, din punct de vedere al timpului 
spiritual, ca fiind nu de patru sute de ani, ci de patruzeci de zile sau chiar 
patruzeci de ore. 

Anumiți oameni au concepţia eronată că fantomele nu ştiu nici că au 
murit şi nici cum să iasă din această situaţie. Da, într-un fel vedeniile sunt 
prinse ca într-o capcană, dar aceasta este o stare de obstrucţie spirituală şi nu 
una materială. Spiritele nu sunt pierdute într-un plan astral mărginit şi 
conştientizează că au făcut o tranziţie lăsând în urmă viaţa de pe Pământ. 
Confuzia căreia îi cad pradă stafiile rezidă din faptul că sunt ataşate în mod 
obsesiv de anumite locuri, persoane şi evenimente de care nu se pot despărţi. 
Aceste acţiuni de autodesprindere sunt voluntare, însă ghizii speciali, numiţi 
înţelepţii Mântuitori, urmăresc în mod constant semnele prin care spiritele 
cunoscute ca fiind neliniştite dovedesc că sunt pregătite să plece. Avem 
dreptul să ne alegem chiar şi experienţa propriei morţi. Ghizii spirituali îi 
respectă şi pe cei care se decid mai greu. 

Din ceea ce am putut observa până acum, fantomele sunt spirite mai 
puţin evoluate care au dificultăţi în a se elibera de influenţele pământeşti. 
Acest fapt se verifică în special dacă aşteptarea lor în incertitudine se întinde 
pe perioade îndelungate de timp, măsurate în ani pământeni. Motivele 
aşteptării sunt numeroase. Probabil că viaţa lor s-a sfârşit într-un mod brusc, 
ceea ce le-a cauzat o deviere de la destinul iniţial. Aceste suflete ar putea simţi 
că liberul lor arbitru a fost afectat într-un fel. De cele mai multe ori moartea 
celor ce devin stafii are legătură cu o traumă teribilă. Probabil că vor să încerce 
să protejeze de pericol o persoană la care ţin. 

În 1994, o tânără care conducea noaptea pe drumul aflat nu departe de 
casa mea din munţii Sierra Nevada s-a rostogolit de pe dig într-o prăpastie şi a 
murit. Nimeni nu văzuse accidentul şi nici nu observase rămăşiţele aflate la o 
distanţă de cincizeci de picioare (cincisprezece metri) în josul dealului, unde 
copilul ei de trei ani se zbătea să supravieţuiască de cinci zile. Accidentul a 
intrat în atenţia generală în momentul în care un motociclist, aflat în trecere, a 
văzut stafia unei tinere goale, întinse pe autostradă exact deasupra locului în 
care se produsese tragedia. Acesta a fost un mod dramatic prin care o vedenie 
s-a făcut remarcată şi a funcţionat, deoarece copilul ei a fost găsit la timp 
pentru a fi salvat. 

Cred că motivul principal ascuns în spatele acestor suflete tulburate este 
o schimbare bruscă, care le abate de la direcţia karmică propusă, modificare 
pe care o percep a fi nu numai neaşteptată, ci şi nedreaptă. Cele mai obişnuite 
cazuri de apariţie a stafiilor implică suflete care au fost omorâte sau faţă de 
care s-a făcut o nedreptate în timpul vieţii. Cazul următor începe ca o poveste 

obişnuită despre fantome, dar arată apoi cum pot fi rezolvate în mod 
constructiv pentru stafie aceste probleme. 


Sufletul abandonat 

Belinda a venit să mă vadă datorită unui sentiment copleşitor de tristeţe 
pe care nu era capabilă să şi-l explice şi care izvora din experienţa vieţii ei 
curente. În timpul interviului pe care i l-am luat am aflat ca avea patruzeci şi 
şapte de ani şi că nu fusese măritată niciodată. Se mutase de pe Coasta de Est 
în California în urma despărțirii furtunoase de un bărbat pe nume Stuart, în 
urmă cu vreo douăzeci de ani. Belinda ţinea la Stuart, dar rupsese logodna cu 
el în urma deciziei de a-şi schimba viaţa şi de a se muta în vest pentru a începe 
o nouă carieră. l-a cerut lui Stuart să o urmeze, dar acesta nu a vrut să îşi lase 
serviciul şi familia. Stuart a încercat să o convingă pe Belinda să se mărite cu el 
şi să rămână în zona în care au crescut amândoi de mici, dar ea a refuzat. 
Belinda mi-a spus că Stuart era devastat de faptul că ea avea să-l părăsească, 
dar tot nu vroia să o urmeze. În cele din urmă, Stuart s-a însurat cu altcineva. 

Belinda mi-a mai zis că, după câţiva ani, a trăit o pasionantă poveste de 
dragoste în urma întâlnirii cu Burt, dar că, în cele din urmă, el a părăsit-o 
pentru o altă femeie. Mă întrebam dacă aceasta era cauza neexplicată a 
suferinţei Belindei, dar m-a asigurat că nu. Fusese rănită, dar făcuse o alegere 
corectă nemăritându-se cu Burt. Belinda a realizat acum că pe lângă faptul că 
Burt s-a dovedit neloial, erau şi nepotriviţi din punct de vedere temperamental. 
Ea a adăugat că, din anumite motive, cu mult timp înainte de a începe o relaţie 
cu un bărbat, a avut nişte senzaţii stranii de abandon şi de pierdere. 


Cazul 14 

Stă în obiceiul meu să-mi conduc subiecţii în cea mai recentă dintre 
vieţile lor trecute, înainte de a intra în lumea spiritelor. Tehnica hipnozei ne 
permite o trecere mai firească, la nivel mental, după scena morţii. Am rugat-o 
pe Belinda să aleagă un moment critic, pentru a începe discuţia noastră despre 
viaţa ei trecută. A ales unul dintre cele mai intense episoade de suferinţă. A 
povestit că era o tânără pe nume Elizabeth care trăia într-o fermă mare de 
lângă Bath, în Anglia anului 1897. Elizabeth era în genunchi, ţinându-se de 
haina soţului ci, Stanley, care o trăgea spre uşa de la intrare a conacului lor. 
După cinci ani de căsnicie, Stanley o părăsea. 


Dr. N: Ce îţi spune Stanley acum? 

S.: (începând să suspine) Zice: „îmi pare rău, dar trebuie să părăsesc 
domeniul şi să văd lumea”. 

Dr. N: Ce îi răspunzi? 

S.: ÎI implor să nu plece, pentru că îl iubesc foarte mult şi voi încerca din 
răsputeri să îl fac fericit aici. Ţinându-l de haină şi fiind târâtă pe hol către 
treptele de la intrare, mâinile încep să mă doară. 

Dr. N: Ce spune soţul tău? 

S.: (plângând în continuare) Stanley îmi spune: „Nu din cauza ta plec. Mi- 
e greață de locul asta. O să mă întorc.” 

Dr. N: Chiar crezi că vrea să facă asta? 

S.: O... Ştiu că o parte din el mă iubeşte într-un anume fel, dar nevoia de 
a evada din acea viaţă şi din tot ce învățase încă de mic copil era prea 
puternică (după această afirmaţie, corpul subiectului începe să tremure în mod 
necontrolat). 

Dr. N: (după ce o mângâi puţin) Relatează-mi ce se întâmplă acum, 
Elizabeth. 

S.: Aproape că s-a terminat. Nu pot să îl mai ţin... braţele nu-mi sunt atât 
de puternice - mă dor (subiectul îşi freacă braţele). Cad pe trepte, în faţa 
servitorilor - nu îmi pasă. Stanley se urcă pe cal şi dispare în timp ce mă uit 
neajutorată după el. 

Dr. N: Îl mai vezi vreodată? 

S.: Nu. Ştiu doar că a plecat în Africa. 

Dr. N: Cum te întreţii, Elizabeth? 

S.: Mi-a lăsat proprietatea, dar nu mă descurc prea bine. Las să plece 
majoritatea personalului şi a muncitorilor. Cu timpul, rămân fără resurse şi sunt 
la limita subzistenţei, dar tot nu pot renunţa la fermă. Trebuie să aştept să se 
decidă în cele din urmă să se întoarcă la mine. 

Dr. N: Acum vreau să te deplasezi către ultima zi a vieţii tale, Elizabeth. 
Doresc să ştiu anul şi împrejurările în care s-a întâmplat. 

S.: Se întâmpla în 1919 (subiectul are cincizeci şi doi de ani) şi muream 
de gripă. Nu opusesem multă rezistenţă în ultimele săptămâni, datorită faptului 
că vegetam. Singurătatea şi regretele... lupta pentru a ţine ferma pe picioare... 
inima mea e distrusă. 


Acum o conduc pe Elizabeth spre scena morţii sale şi încerc să o aduc la 
punctul în care întâlneşte lumina. Nu are nici un sens, pentru că rămâne 
extrem de fermă. Nu după mult timp descopăr că acest suflet destul de tânăr e 
pe cale să devină o stafie. 


Dr. N: De ceţi-e greu să părăseşti planul astral al Pământului? 

S.: Nu voi pleca - nu pot deocamdată. 

Dr. N: Dece nu? 

S.: Trebuie să îl mai aştept pe Stanley la fermă. 

Dr. N: Dar ai aşteptat deja douăzeci şi doi de ani şi tot nu s-a întors. 

S.: Da, ştiu, însă tot nu pot pleca. 
Dr. N: Ce faci acum? 
S.: Cutreier, ca spirit. 


Discut cu Elizabeth despre comportamentul şi prezenţa ei fantomatică în 
jurul fermei. Nu detectează vibraţiile energetice ale lui Stanley pentru a-l 
localiza pe acesta, oriunde s-ar afla în lume, aşa cum ar face orice suflet 
experimentat. Continuând întrebările, aflu că Elizabeth crede că dacă poate 
speria orice potenţial cumpărător al fermei, aceasta ar putea rămâne în 
proprietatea familiei. Într-adevăr, ferma rămâne neocupată, toţi locuitorii din 
zonă ştiind că este bântuită. Elizabeth îmi spune că zboară în jurul conacului 
plângând că a fost părăsită. 


Dr. N: De câţi ani pământeni îl aştepţi pe Stanley? 

S.: Of, de patru ani. 

Dr. N: [i se pare mult? Ce faci? 

S.: Nu înseamnă nimic - câteva săptămâni. Nu mă pot abţine să nu plâng 
şi să nu suspin cu tristeţe. Ştiu că lumea se teme, mai ales când mă ating de 
obiecte. 

Dr. N: De ce vrei să sperii oameni care nu ţi-au făcut nici un rău? 

S.: Pentru a-mi exprima nemulţumirea faţă de ce mi s-a întâmplat. 

Dr. N: Te rog, explică-mi cum se sfârşeşte această poveste. 

S.: Sunt... chemată. 

Dr. N: Aha, ai cerut să fii eliberată de această situaţie tristă. 

S.: (face o pauză lungă) Nu chiar... Într-un fel... dar el ştie că sunt 
aproape pregătită. Vine şi îmi spune: „Nu crezi că e de ajuns?” 

Dr. N: Cine îţi spune asta şi ce se întâmplă? 

S.: Mă cheamă Salvatorul Sufletelor Pierdute, iar eu mă îndepărtez de 
Pământ împreună cu el, stând de vorbă în timp ce aşteptăm. 

Dr. N: O secundă - este ghidul tău spiritual? 

S.: (zâmbeşte pentru prima dată) Nu, aşteptăm ghidul meu spiritual. 
Acest spirit se numeşte Doni. El salvează alte spirite ca mine. E treaba lui. 

Dr. N: Cum arată Doni şi ce îţi zice? 

S.: (râde) Este mic, asemeni unui pitic, cu faţa ridată şi cu o pălărie turtită 
toată - mustăţile îi tremură când îmi vorbeşte. Îmi spune că mai pot rămâne 
dacă vreau, dar nu ar fi mai amuzant să mă întorc acasă şi să îl văd pe Stanley 
acolo? Este foarte distractiv şi mă face să râd, dar mi se pare atât de tandru şi 
de înţelept. Mă ia de mână şi ne mutăm într-un loc frumos pentru a vorbi mai 
mult. 

Dr. N: Povesteşte-mi despre acest loc şi despre ce ţi se întâmplă în 
continuare. 

S.: Este un loc pentru spirite îndurerate, ca mine, şi arată ca o pajişte 
plină de flori. Doni mă sfătuieşte să fiu veselă şi îmi încarcă energia cu 
dragoste şi bucurie, purificându-mi mintea. Mă lasă să mă joc printre flori ca un 
copil şi îmi spune să prind fluturi câtă vreme stă la soare. 

Dr. N: Sună minunat. Cât timp durează toate astea? 

S.: (abătuta puţin de întrebarea mea) Atât cât vreau! 

Dr. N: Şi Doni, în acest timp îţi vorbeşte despre Stanley şi 
comportamentul tău de stafie? 

S.: (reacţionează cu aversiune) Absolut deloc! Salvatorul (Sufletelor 
Pierdute) nu este Tishin (ghidul subiectului). Acele întrebări apar mai târziu. 
Acesta este timpul meu de repaos. Faţa îmbătrânită a lui Doni este atât de 
plină de bunătate şi dragoste şi nu se exteriorizează niciodată. Mă încurajează 
doar să mă joc. Sarcina lui este să îmi însănătoşească sufletul, ajutându-mă să 
îmi eliberez mintea. 


După ce energia subiectului Elizabeth este refăcută, Doni o însoţeşte 
până la Tishin şi îşi ia rămas bun. Apoi evaluările preliminare încep ca pentru 
orice persoană care se întoarce în lumea spiritelor. Am putut stabili 
comunicarea cu Elizabeth - Belinda şi a fost instructiv. La început a afirmat că 
viaţa ei de soţie abandonată s-a irosit. Desigur, Elizabeth şi-a petrecut mult 
timp din viaţă în suferinţă fără să facă mici modificări sau să accepte 
schimbări. Sub îndrumarea lui Tishin a văzut că această lecţie nu a fost în van. 
Azi, Belinda este o femeie independentă, care a trecut prin multe furtuni 
emoţionale. 

Nu ştiu dacă cititorul a înţeles până acum că Stanley este azi Stuart. 
Când povestesc oamenilor această parte a poveștii, unii îmi spun: „O, Doamne, 
a putut să-i răspundă nenorocitului exact cu aceeaşi monedă, pentru a se 
răzbuna pentru ceea ce i-a făcut”. Acest mod de a gândi arată cât de greşit 
interpretăm lecţiile karmice. Sufletele lui Stanley şi ale soţiei sale, Elizabeth, au 
acceptat să-şi asume rolurile din zilele noastre şi să fie Belinda şi Stuart. Acesta 
trebuia să simtă şi el durerea emoţională pe care i-a cauzat-o femeii. Cât 
despre Stanley, acesta acceptase să se supună angajamentelor presupuse de o 
căsnicie, într-o cultură şi o perioadă în care femeia era dependentă de bărbat. 
Deoarece decizia lui de a o părăsi a fost foarte rapidă şi necompromiţătoare, s- 
a dovedit în mod deosebit brutală. Aceasta nu o scuză, însă, pe Elizabeth, care 
nu a luat nici o măsură pentru a face anumite schimbări în viaţa ei. Suferinţa ei 
şi neacceptarea situaţiei au fost atât de extreme, încât a devenit stafie. 

Prin acceptarea rolului lui Stanley în viaţa ei de zi cu zi, sufletul Belindei 
trebuia să înveţe ce l-a determinat pe Stanley să se simtă prizonierul unui loc 
nedorit. Belinda nu era soţia lui Stuart când a plecat de pe Coasta de Est, 
aşadar angajamentul ei nu era echivalent cu cel asumat de Stanley faţă de ea 

în viaţa lor anterioară. lată că, în această viaţă, erau iubiţi din nou şi Stuart s-a 
simţit abandonat, datorită faptului că Belinda dorea să îşi părăsească oraşul, 
prietenii şi familia şi să plece în căutarea aventurii şi a oportunităţilor în altă 
parte. Pentru că a avut curajul să facă acest lucru de una singură, Belinda a 
înţeles că Stanley nu a părăsit-o din dorinţa maliţioasă de a-i cauza o suferinţă 
emoţională. Stanley dorea doar libertate, la fel şi Belinda. 

Belinda a purtat cu ca în această viaţă amintirile din viaţa ei anterioară. 
Din punct de vedere karmic, Belinda are o doză de tristeţe reziduală, ca şi 
Elisabeth, pe care n-a putut s-o înţeleagă până la şedinţa noastră. Belinda îmi 
spune că încă se mai gândeşte la Stuart şi el, probabil, n-o va putea uita de 
vreme ce ca a fost prima lui dragoste. Ei sunt rude primare de suflet, fac parte 
din acelaşi grup şi cred că ar fi foarte posibil să-şi asume un nou rol, împreună, 
într-o viaţă viitoare, punând în balanţă ceea ce au învăţat în ultimele două vieţi. 

Pentru aceia dintre voi care sunteţi curioşi să aflaţi de ce Belinda a 
trebuit să treacă prin acea scurtă poveste de dragoste cu Burt, acesta a fost un 
test. Burt este un alt membru al aceluiaşi grup de suflete şi s-a oferit să dea 
semnale pentru a elibera amintirile sufletului Belindei, din vremea în care era 
Elizabeth, pentru a vedea dacă a învăţat să ţină piept durerii emoţionale 
cauzate de un eşec în dragoste. Acţiunile lui Burt au servit şi ca un semnal de 
trezire, pentru ca Belinda să realizeze în viaţa actuală cum s-a simţit Stuart 
atunci când l-a părăsit. Lama karmică a tăiat ambele destine. 


Dualitatea spirituală 

În urmă cu câţiva ani un articol dintr-o revistă relata călătoria unei 
americance care conducea prin ţinuturile englezeşti şi care, în mod inexplicabil, 
a simţit imboldul de a se abate de la destinaţia propusă iniţial, intrând pe un 
drum îngust. Nu după mult timp a ajuns la un conac părăsit (nu cel al lui 
Stanley). Îngrijitorul i-a spus femeii că o fantomă care semăna foarte mult cu 
ea bântuia casa. Plimbându-se prin preajmă, s-a simţit într-un mod straniu 
legată de ceva. Probabil că se afla acolo pentru a se elibera. Cele două părţi ale 
sufletului ei ar fi putut fi atrase una către cealaltă, în cazul în care ar exista o 
finalitate irezistibilă, în acelaşi mod misterios în care doi oameni trăind vieţi 
paralele împart acelaşi suflet. 

În primul capitol, am abordat dualitatea sufletelor şi cum sunt capabile să 
îşi împartă energia pentru a trăi mai multe vieţi în acelaşi timp. O parte din 
energia celor mai multe suflete nu părăseşte lumea spiritelor pe durata 
încarnării lor. Voi dezvolta subiectul referitor la împărţirea sufletului în capitolul 
următor deşi împărţirea energiei sufletului este în mod particular relevantă 
pentru studiul fantomelor. În cazul prezentat anterior, deşi Elizabeth a stat 
pentru un timp în spaţiul incert ca stafie, o altă parte a energiei ei a rămas în 
lumea spiritelor ca să aprofundeze anumite lecţii şi să interacţioneze cu alte 

suflete. Acea altă parte se poate încarna din nou şi poate trece în altă viaţă, 
ceea ce cred că s-a întâmplat şi cu femeia care a găsit casa bântuită. 

Nu sunt de acord cu anumiţi experţi în fenomenele legate de existenţa 
fantomelor, care afirmă că acestea reprezintă o carcasă pământeană lipsită de 
esenţa conştiinţei unui suflet. Există cicluri de existenţă atunci când un suflet 
alege să ia într-un corp uman mai puţină energie decât ar trebui. Totuşi, chiar 
dacă ajung stafii, aceste suflete sunt cu mult mai mult decât o carcasă goală 
de energie. S-ar putea crede că echilibrul energiei unei fantome care rămâne în 
lumea spiritelor trebuie să ajute mai mult acel alter ego care încă mai rătăceşte 
în jurul Pământului. Din câte am auzit, majoritatea sufletelor neevoluate care 
păşesc peste celălalt prag nu sunt capabile să realizeze singure transferul şi 
integrarea energiei. Următorul pasaj este un raport pe care l-am primit de la 
sufletul pereche al unei vedenii. Această fantomă este sufletul primului soţ al 
clientei mele şi aparţine nivelului | (de dezvoltare spirituală). 


Cazul 15 

Dr. N: Mi-ai spus că primul tău soţ, Bob, a devenit o fantomă după ultima 
lui viaţă. Explică-mi, te rog, circumstanţele. 

S.: Bob a devenit o stafie, datorită faptului că a fost ucis de tânăr în acea 
viaţă, în perioada în care eram căsătoriţi. Era atât de copleşit de disperare şi 
ţinea atât de mult la mine, încât îi venea greu să se despartă... 

Dr. N: Înţeleg. Ai putea să îmi zici, aproximativ, cât din energia lui totală a 
luat cu el în acea viaţă? 

S.: (dă din cap afirmativ) Bob a avut doar un sfert din energie, ceea ce nu 
era de ajuns pentru acea criză mentală... a judecat greşit... (se opreşte) 

Dr.N: În acest caz, crezi că, dacă Bob ar fi luat mai multă energie, ar fi 
putut să nu ajungă o stafie? 

S.: Nu pot să-ţi răspund. Cred însă că l-ar fi făcut mult mai puternic... mai 
rezistent la durere... 

Dr. N: Atunci, de ce a luat atât de puţină energie pe Pământ? 

S.: Hmmm... Pentru că dorea să fie mai implicat în lucrarea lui din lumea 
spiritelor. 

Dr. N: Sunt nelămurit de ce ghidul lui Bob nu l-a convins să ia mai multă 
energie pe Pământ. 

S.: (dă din cap, negând) Nu, nu! Nu suntem constrânşi în felul acesta. 
Avem libertatea de a alege. Şi Bob nu trebuia să devină o fantomă. A fost 
sfătuit să ia mai multă energie, dar este încăpățânat şi se gândea la o altă 
viaţă trăită în acelaşi timp (o viaţă paralelă). 

Dr. N: Lasă-mă să înţeleg. Bob şi-a subestimat capacitatea de a funcţiona 
normal în situaţii de criză, cu un trup având doar 25 % din capacitatea lui 
energetică? 

S.: (tristă) Mi-e teamă că da. 

Dr. N: Chiar dacă prin moarte acel corp se pierdea? 

S.: Nu a contat. Efectele îl afectau încă şi nu avea puterea să depăşească 
situaţia. 

Dr. N: Pentru cât timp a fost Bob stafie înainte de a-şi recăpăta restul de 
energie în lumea spiritelor? 

S.: Nu pentru multă vreme, circa treizeci de ani. se pare că nu se putea 
abţine... lipsa de experienţă... parte din lecţia sa... apoi profesorul nostru a fost 
chemat de către... Ştii... acele fiinţe care patrulează pe Pământ veghind asupra 
celor rătăciţi... pentru a recupera energia care îi lipsea ca să vină acasă. 

Dr. N: Ei au fost numiţi de anumiţi oameni Salvatorii Sufletelor Pierdute. 

S.: Li se potriveşte. Numai că sufletul lui Bob nu era tocmai pierdut, ci 
doar chinuit. 


Suflete singuratice 

Următorul meu caz se referă la un pacient mai evoluat, care mi-a oferit 
detalii despre nişte entităţi care nu sunt fantome, dar nici nu se întorc acasă 
după moarte. Pe măsură ce şedinţa avansează, vom observa că sunt doi factori 
motivanţi care împing aceste tipuri de suflete spre însingurare. 


Cazul 16 

Dr. N: Există oameni care mor şi nu sunt pregătiţi să se întoarcă în lumea 
spiritelor? 

S.: Da. Câteva suflete care-şi părăsesc corpul fizic nu sunt încă gata să 
părăsească Pământul. 

Dr. N: Presupun că toate sunt stafii... 

S.: Nu, deşi pot fi dacă îşi doresc - majoritatea nu sunt. Pur şi simplu nu 
vor să intre în contact cu nimeni. 

Dr. N: lar energia lor spirituală nu se întoarce acasă imediat după 
moarte? 

S.: Aşa este, cu excepţia faptului că există o parte din energia lor care nu 
a părăsit niciodată lumea spiritelor. 

Dr. N: Exact, asta am auzit şi eu, dar aş vrea să te întreb dacă aceste 
suflete izolate rămân aşa, pentru un timp mai scurt, sau aleg să stea între 
aceste planuri, incerte, pentru mulţi ani pământeni. 

S.: Depinde. Unele suflete vor să se întoarcă într-un nou corp cât mai 
curând posibil. Acestea nu vor deloc să renunţe la forma fizică. Sunt diferite de 
majoritatea dintre noi care vrem să ne odihnim şi să mergem acasă să 
învăţăm. Multe dintre ele sunt războinicii care formează linia întâi pe Pământ. 
Ei vor să păstreze o continuitate în ceea ce priveşte viaţa lor fizică. 

Dr. N: Din câte am înţeles, ghizii noştri nu ne permit să rămânem în 
aşteptare, undeva în apropierea Pământului, şi să ne întoarcem imediat într-o 
nouă viaţă. Oare aceste suflete nu ştiu că trebuie să treacă prin procesul 
normal de revenire la grupurile din care provin, să fie consiliate, să-şi 
aprofundeze lecţiile şi să ia parte la alegerea unui nou trup? 

S.: (râde) Ai dreptate, însă ghizii nu le forţează pe acelea care se află într- 
un disconfort maxim să se întoarcă acasă până când nu văd chiar ele utilitatea 
acestui lucru. 

Dr. N: Da, dar nu li se va dărui un corp nou decât după un anumit timp de 
acomodare. 

S.: (ridicând din umeri) Da. E adevărat. 

Dr. N: Este, de asemenea, adevărat că alte suflete rătăcite nu vor să se 
întoarcă nici pe Pământ, dar nici în lumea spiritelor? 

S.: Da. O altă categorie... 

Dr. N: Dar dacă ambele tipuri de suflete nu patrulează în jurul Pământului 
lipsite de corp fizic deranjând oamenii ca stafii, ar fi bine, oare, să le numesc 
suflete rătăcite, când tot ceea ce vor ele, de fapt, este să fie lăsate în pace? 

S.: Sunt divergente. Tot ceea ce fac este rezultatul a ceva nedus la bun 
sfârşit... traumatic... copleşitor. Nu vor să se despartă de trecut, ori acest 
comportament nu este obişnuit. Nu vor să comunice cu învățătorii lor, datorită 
marii nefericiri pe care o trăiesc. 

Dr. N: De ce ghizii lor nu vor să se impună şi să le atragă mai puternic în 
lumea spiritelor, în ciuda rezistenţei pe care o manifestă? 

S.: Dacă aceste suflete ar fi forţate să facă ceea ce este bine pentru ele, 
nu ar învăţa nimic, datorită fricii pe care ar trăi-o şi a faptului că s-ar închide în 
ele însele. 

Dr. N: Înţeleg, dar încă mă întreb de ce sufletele care vor să se întoarcă 
imediat, neîntâmpinând oprelişti în lumea spiritelor, nu pot obţine imediat un 
trup. 

S.: Nu înţelegi că plasarea unui suflet tulburat într-un corp nou ar fi cu 
adevărat nedreaptă pentru un copil care tocmai îşi începe viaţa? Aceste suflete 
au dreptul la izolare, dar trebuie ca într-un final să se decidă să ceară ajutor. 
Trebuie să ajungă la concluzia că nu pot evolua de unele singure. Dăruirea unui 
corp nou nu le poate fi de folos. 

Dr. N: Încotro se îndreaptă sufletele care nu vor să rătăcească pe Pământ 
ca stafii, dar nici nu vor să se întoarcă acasă? 

S.: (tristă) în orice spaţiu pe care vor să şi-l creeze. Îşi proiectează propria 
realitate pe baza amintirilor pe care le au din viaţa fizică. Unele trăiesc în locuri 
frumoase amenajate ca o grădină. Altele - de exemplu acelea care au făcut rău 
oamenilor - îşi crează spaţii îngrozitoare, asemenea unei închisori, unei camere 

fără ferestre. Se ascund în aceste spaţii pentru a nu primi prea multă lumină 
sau ca să nu intre în contact cu nimeni. Este o autopedepsire. 

Dr. N: Am auzit că sufletele tulburate - cele asociate răului - sunt izolate 
în lumea spiritelor. 

S.: Aşa este, însă, cel puţin, sunt pregătite să facă faţă muzicii şi să-şi 
vindece energia prin dragoste şi afecţiune. 

Dr. N: Îmi poţi spune ceva despre cum procedează ghizii cu toate tipurile 
de suflete care îşi autoimpun exilul? 

S.: Le lasă timp pentru a se gândi la asta. Este o provocare pentru 
profesori. Ei ştiu că acestor suflete le pasă atât de evaluarea care li se va face, 
cât şi de reacţiile grupului de suflete de care aparţin. Sunt pline de energie 
negativă şi nu gândesc prea limpede. Aceia care vor să le ajute trebuie să ia 
multe măsuri de siguranţă înainte ca aceste suflete să fie de acord să iasă din 
izolare. 

Dr. N: Presupun că numărul tehnicilor de convingere este egal cu cel al 
ghizilor. 

S.: Sigur... depinde de pricepere. Anumiți ghizi nu se vor apropia de un 
suflet rătăcit până când acesta nu se va fi săturat de izolare şi va cere singur 
ajutorul. Acest lucru poate dura ceva timp... (face o pauză, apoi continuă). Alţi 
învăţători apar adesea pentru discuţii. 

Dr. N: Toate aceste suflete se vor elibera în cele din urmă? 

S.: (face o pauză) Să punem problema altfel. Toate sufletele vor fi 
eliberate într-un fel sau altul prin diferite forme de încurajare... (râde) sau de 
convingere. 


Aceia dintre dumneavoastră care sunteţi familiarizați cu munca mea ştiţi 
că am puternice convingeri în ceea ce priveşte existenţa influenţei pe care 
memoria sufletului o are asupra gândului uman. Izolarea şi însingurarea 
sufletelor, despre care aţi citit în cazul 16, ar putea da oricui impresia unui 
purgatoriu creştin, ca loc de căinţă. Oare acest concept religios ar fi putut 
apărea din amintirile fragmentate ale sufletului referitoare la izolarea din 
lumea spiritelor, doar pentru a fi subminat pe Pământ? Există atât similitudini, 
cât şi mari diferenţe intre descoperirile mele referitoare la izolarea sufletelor şi 
la purgatoriu, aşa cum e definit de biserică. 

Doctrina creştină defineşte purgatoriul ca fiind o stare de auto-purificare 
pentru aceia care trebuie să se lepede de toate păcatele înainte de a intra în 
rai. Am auzit că unele suflete aflate în izolare se vindecă singure, în timp ce 
altele cer ajutor pentru a-şi recăpăta energia. Cu toate acestea, nu ieşim din 
starea de izolare purificaţi pe de-a-ntregul sau, dacă reuşim să o facem, nu va 
mai trebui să ne reîncarnăm din nou. De asemenea, izolarea sufletului nu 
înseamnă exil. În ultimii ani, cei mai puţin conservatori reprezentanţi din cadrul 

bisericii creştine nu mai accentuează ideea de iad aşa cum o făceau în trecut. 
Totuşi, biserica refuză universalismul, credinţa că toţi ajung în rai, considerând 
că sufletele care mor cu păcate capitale nemărturisite trec prin purgatoriu 
pentru a cobori apoi în iad, unde vor suferi pedeapsa „focului veşnic”. În 
accepțiunea bisericii, condamnarea eternă este separarea de Dumnezeu, 
opusul binecuvântării. Bisericile creştine, pur şi simplu, nu acceptă conceptul 
potrivit căruia totu/ poate fi iertat după moarte. Din câte am văzut până acum, 
toate sufletele se pocăiesc, pentru că se simt responsabile de alegerile pe care 
le-au făcut. 

Din tot ce am aflat se desprinde ideea că energia sufletului nu poate fi 
distrusă sau adusă în stare de nefuncţionalitate, ci remodelată şi purificată de 
contaminările pământene. Sufletele care doresc să fie lăsate în singurătate 
după moarte nu se autodistrug, unele dintre ele având convingerea că această 
izolare este necesară pentru a nu contamina şi alte suflete cu energie negativă. 
Mai există şi acea categorie de suflete care, deşi nu se simt contaminate, nu se 
simt încă pregătite de a fi consolate. 

Lucrul care trebuie reţinut este că sufletele sunt stăpâne pe energia lor şi 
că, cele mai multe dintre, le cer ghizilor lor să fie duse în centrele de vindecare 
şi reîntinerire din lumea spiritelor. Acestea sunt nişte zone terapeutice, situate 
la o anumită distanţă de grupul lor de suflete, unde sufletele beneficiază de 
solitudine şi de timp pentru meditaţie. Totuşi, acesta este un fel de terapie 
direcţionată. 

Sufletele neliniştite, despre care am vorbit în cazul 16, nu aleseseră încă 
să primească ajutor. Din toată istoria cazurilor pe care le-am studiat reiese 
faptul că, după moarte, avem dreptul de a refuza ajutorul pe care ni-l oferă 
maeştrii noştri spirituali, atâta vreme cât simţim acest lucru. 

Am fost întrebat în timpul conferinţelor dacă locurile de exil autoimpus 
sunt „planuri inferioare” sau „lumi inferioare”. Nu mă pot abţine să gândesc că 
aceste idei izvorăsc dintr-o dogmă bazată pe frică. Poate că e o problemă de 
semantică. Cred că o mai bună traducere a acestei stări ar fi aceea de spaţiu 
autoimpus, un vacuum de realitate subiectivă creat de spiritul care vrea să 
rămână în singurătate. Spaţiul separat, departe de centrul spiritual al sufletului, 
aparţine celui care îl crează şi îi este definitoriu. Nu cred că aceste suflete ar fi 
pierdute într-un tărâm separat de lumea spiritelor, locul în care trăiesc celelalte 
suflete. Avem de-a face cu o separare mentală. 

Sufletele tăcerii conştientizează că sunt nemuritoare, dar se simt, 
neputincioase. Ţineţi seama de ceea ce fac ele în singurătate, fără vreun 
ajutor. Îşi retrăiesc mereu acţiunile, revizuind toate implicaţiile karmice a ceea 
ce au făcut altora şi a ceea ce li s-a făcut lor în cadrul ultimei lor vieţi. Probabil 
că în cursul acesteia i-au rănit prin acţiunile lor pe ceilalţi sau au fost la rândul 
lor lezate. Am auzit adesea că sunt chinuite de evenimentele pe care nu le-au 

putut controla într-o mică măsură. Sunt triste şi furioase în acelaşi timp. Nu 
interacționează deloc cu grupul lor de suflete. Aceste suflete suferă de auto- 
învinuire şi de înţelegere limitată. Trebuie să recunosc că aceste condiţii se 
intersectează cu câteva dintre definițiile purgatoriului. 

Sartre a spus: „Avem un ego imaginar al lumii, cu aspirații şi dorinţe, şi 
un ego real”. Acestor cuvinte le-aş adăuga pe cele ale lui William Blake: 
„Percepția adevăratului nostru ego ar putea ameninţa împăcarea cu acesta”. În 
spaţiul lor, aceste suflete ale singurătăţii au renunţat la ego-ul lor imaginar în 
favoarea unor lungi şedinţe de auto-flagelare. Solitudinea şi prospecţia 
interioară tăcută sunt aspecte importante şi normale ale vieţii sufletului în 
lumea spiritelor. Diferenţa rezidă din faptul că aceste suflete neliniştite nu sunt 
încă pregătite să-şi găsească uşurarea din chinurile pe care le îndură cerând 
ajutor, progresând şi schimbându-se. 

Partea îmbucurătoare este că aceste suflete nu constituie decât o parte 
minoră din numărul de suflete care trec pragul către lumea de dincolo în 
fiecare zi. 


Entităţi discarnate care vizitează Pământul 

Există entităţi care călătoresc pe Pământ ca nişte turişti, dar care nu s-au 
încarnat niciodată pe planeta noastră. Unele sunt destul de evoluate, în timp ce 
altele se adaptează foarte greu. Aceste fiinţe mi-au fost descrise ca fiind: 
prietenoase, săritoare şi paşnice, sau dimpotrivă rezervate, enervante şi chiar 
arţăgoase. Timp de mii de ani cred că au fost recunoscute în folclorul nostru ca 
fiinţe înzestrate cu abilitatea de a induce frica, dar şi de a încânta. Mitologia 
noastră face aluzie la diferenţele dintre fiinţele luminoase, care sunt eterice şi 
capricioase, şi cele întunecate care sunt grele şi au temperamente urâte. 
Câteva dintre aceste legende pre-creştine se regăsesc în credinţele religioase 
contemporane, într-un tablou luminos sau întunecat, de graţie sau violenţă al 
vieţii de după moarte. 

Un număr impresionant de subiecţi mi-au spus că între vieţile pământeşti 
călătoresc ca fiinţe neîncarnate în alte lumi atât în interiorul, cât şi în afara 
dimensiunii noastre. Unii afirmă că au întâlnit alte entităţi non-fizice în 
călătoriile lor. Mă surprinde din acest motiv faptul că subiecţii mei îmi relatează 
doar ocazional despre întâlniri cu alte fiinţe eterice pe Pământ. Aceştia le 
întâlnesc atunci când se decid să viziteze Pământul, ei înşişi în calitate de 
entităţi non-fizice, discarnate, în perioada de dintre vieţi. Relatările lor sunt cel 
puţin interesante, aşa cum se poate vedea şi în cazul următor: 


Cazul 17 

Dr. N: Povestindu-mi despre cât de mult îţi place să călătoreşti, atât în 
lumile fizice, cât şi în cele mentale în timpul de dintre vieţi, m-ai făcut curios în 
ceea ce priveşte celelalte fiinţe pe care le întâlneşti atunci când vizitezi 
Pământul. 

S.: Fiinţele despre care mă întrebi plutesc prin realitatea noastră, de aici 
de pe Pământ, aşa cum fac eu în alte dimensiuni. 

Dr. N: Cunoşti multe suflete care se încarnează de obicei pe Pământ şi 
care ne vizitează aşa cum o faci tu? 

S.: Nu. Sa ştii că nu e un lucru prea obişnuit, însă mie îmi place să vin. 
Mulţi dintre prietenii mei preferă o schimbare de peisaj între vieţi, drept pentru 
care optează să stea mai departe de Pământ. Când vin aici, întâlnesc câteodată 
fiinţe ciudate, pe care nu le cunosc. 

Dr. N: Cum arată? 

S.: Ciudat, forme stranii, vaporoase sau dense... nu au formă umană. 

Dr. N: Să vorbim despre asta. Mi-ai povestit despre cum pot sufletele să 
ia o formă umană în lumea spiritelor. Cum arătaţi tu şi cu prietenii tăi, ca 
spirite, pe Pământ? 

S.: O... Aproape la fel. Când vizităm o lume atât de densă precum 
Pământul ne schimbăm mai mult formele fizice, pentru a da culoare a ceea ce 
am fost cândva aici. 

Dr. N: Vrei să îmi spui că te afli într-o stare în care liniile corporale sunt 
mai subliniate? 

S.: Mmmda.. cam aşa ceva. În lumi asemeni Pământului avem marginile 
mult mai definite într-un cadru transparent, într-o lumină slabă, difuză. În 
lumea spiritelor, atunci când luăm forme umane, ale unei existenţe anterioare, 
de exemplu, strălucim în deplinătatea forţelor energetice. 

Dr. N: Poate fi văzută de către oameni o fiinţă non-fizică, aflată într-o 
stare difuză? 

S.: (chicotind) 0O...da. Dar numai anumiţi oameni ne pot zări ca apariţii şi 
nu tot timpul. 

Dr.N: De ce? 

S.: Depinde de nivelul lor de receptivitate - de percepţie - în acele 
momente când suntem prin preajmă. 

Dr. N: Pune-te, dacă vrei, în locul unei lumini transparente pe Pământ şi 
spune-mi ce faci aici. Vreau să incluzi (în relatarea ta) orice spirit non-uman pe 
care îl întâlneşti, care nu s-a reîncarnat niciodată pe Pământ. 

S.: (fericită) Ca vizitatori putem zbura peste munţi şi văi, oraşe şi orăşele. 
Preluăm indirect o parte din energia luptelor în care a fost antrenat Pământul. 
Este întotdeauna interesant să te izbeşti de alte fiinţe care fac şi ele un tur pe 
aici. Acestea ştiu că locuitorilor Pământului le este teamă de noi şi majoritatea 
dintre ele îşi doresc să risipească această frică... totuşi, aceia dintre noi care 

suntem de pe Pământ, ştim că nu ne putem permite să ne amestecăm prea 
serios în viaţa oamenilor. 

Dr. N: Asta înseamnă că fiinţele venite din alte lumi nu au astfel de 
rezerve? 

S.: Da. 

Dr. N: Presupun că prin „amestec” vrei să spui intervenţie în destinul 
karmic al unei persoane. 

S.: Mmmda... 

Dr. N: Dar de ce să nu ajuţi oamenii, dacă poţi? 

S.: (tăios şi, probabil, cu o urmă de vinovăţie în glas) Uite care este 
situaţia, nu suntem ghizi trimişi aici pe Pământ, ci doar vizitatori, ca şi ceilalţi 
pe care îi întâlnim în mod ocazional aici. Este o călătorie de vacanţă pentru noi. 
Dacă ne confruntăm cu o situaţie delicată, ne putem opri pentru un moment 
să... luminăm o minte să aleagă o cale alternativă mai bună. Ne face plăcere 
să... Înghiontim oamenii... pentru a lua decizii în interesul şi nu în defavoarea 
lor. 

Dr. N: Dacă se întâmplă să te afli la locul şi momentul potrivite? 

S.: Exact, redirecţionezi... discret într-o perioadă critică (ridică vocea) - 
nu rezolvi probleme majore. Ştii la ce mă refer. 

Dr. N: Atunci, poţi fi considerat un spirit bun? 

S.: (râde): în comparaţie cu ce? 

Dr. N: (încercând să subliniez acest subiect) Cu spiritele rele care intervin 
în drumul fiinţelor vii pentru plăcerea de a le face rău. 

S.: (tăios): Cine ţi-a spus aşa ceva? Nu există spirite rele, sunt doar 
deplasate... Şi acelea care nu au grijă... indiferente... 

Dr. N: Ce poţi să îmi spui despre spiritele triste, cele care sunt 
dezorientate, sau cele jucăuşe - pot face rău? 

S.: O, da, dar nu este unul premeditat (face o pauză după care adaugă). 
Nu toate sufletele facem parte din aceeaşi categorie... survolăm Pământul 
pentru a ne amuza. 

Dr. N: Aici vroiam să ajung. Mă gândesc la stafii. 

S.: Acestea sunt suflete legate de anumite locuri de pe Pământ prin libera 
lor voinţă. 

Dr. N: Dar ce poţi să îmi zici despre spiritele care nu sunt de pe Pământ? 

S.: (face o pauză) Există alte spirite care călătoresc interdimensional şi pe 
care le considerăm a fi neadaptate. Nu par să aibă nici o afinitate cu Pământul. 
Nu ştiu nimic despre fiinţele umane. 

Dr. N: (cu blândeţe) Pot cauza probleme celor în viaţă? 

S.: (tăios) Da, uneori... deşi fără nici o intenţie. Nu sunt spirite rele, 
malefice, ci doar copii neîndemânatici şi neastâmpăraţi. Acele fiinţe uşoare, 
mai puţin evoluate se pot pierde prin şi în dimensiuni. Amuzamentul le poate 

distrage atenţia. Le considerăm adolescenţi neastâmpăraţi. Aceşti farsori cred 
că Pământul este locul lor de joacă unde pot adopta un comportament afurisit 
cu oameni uşor de păcălit, neîncrezători, speriindu-i de moarte. Se distrează de 
minune până când sunt prinşi de unul dintre hoinari (ghizii urmăritori) trimişi să 
îi captureze pe aceşti rătăcitori. 

Dr. N: Acesta este un fenomen obişnuit? 

S.: Nu cred. Sunt exact ca nişte copii care mai scapă din când în când de 
sub ochiul supraveghetor al părinţilor. 

Dr. N: Deci nu vezi spiritele răuvoitoare ca fiind trimise aici de către vreo 
forţă demonică? 

S.: (prompt) Nuuu... Se prea poate ca uneori să ne intersectăm cu o 
entitate grea, întunecată, dezorientată de sfera Pământului. Acest loc este 
dens însă ele vin din locuri chiar mai compacte. Cu toate acestea, vor să se 
agaţe de noi, datorită faptului că nu ştiu ce fac. Le denumim entităţi „grele” din 
cauza lipsei lor de mobilitate. 

Dr. N: Dar ce poţi să îmi relatezi despre spiritele despre care mi-ai 
povestit că le sunt indiferenți oamenii de pe Pământ? 

S.: (oftează adânc) Da... pot speria oamenii. Datorită faptului că unele au 
o natură distrugătoare. Nu sunt prudente. 

Dr. N: Tauri într-un magazin de porţelanuri? 

S.: Da - nu se adaptează obiceiurilor locale. 

Dr. N: În cazul acestor diferite tipuri de spirite care pot face rău oamenilor 
de aici, încerci să intervii în vreun fel? 

S.: Dacă dăm peste vreun spirit năzdrăvan, încercăm să-l oprim şi să-l 
îndepărtăm. Dar se întâmplă destul de rar, pentru că cei care provin din alte 
lumi sunt serioşi şi foarte respectuoşi (face o pauză). Vreau să accentuez că nu 
suntem filantropici. Acesta este timpul în care ne recreem, aşa că nu vrem să 
avem responsabilităţi. 

Dr. N: Bine, dar atunci de ce i s-ar permite unui spirit inoportun, din orice 
categorie ar fi făcând el parte, venit pe Pământ pentru indiferent ce motive, să 
facă probleme, chiar şi din neatenţie, oamenilor care trăiesc aici? Ghizii lor 
spirituali sunt mai puţin atenţi? 

S.: (netulburată) Prea multă observaţie îi face pe copii să devină 
mărginiţi. Dacă îi ţii din scurt, cum îi poţi învăţa ceva? Nu li se va permite să 
distrugă sau să producă prea mult rău. 

Dr. N: O ultimă întrebare. Crezi că toate tipurile de spirite despre care am 
vorbit există mişunând pe tot Pământul? 

S.: Nu chiar. Dacă e să le comparăm cu populaţia Pământului, avem de-a 
face cu un număr mic. judecând după experienţa pe care am acumulat-o aici, 
sunt puţine acelea care sunt câteodată prin jur, şi nu pot să le văd pe toate. Nu 
este un fenomen constant... ci mai mult ciclic. 

E un mister în faptul că ceea ce este invizibil pentru fiinţele vii poate fi 
simţit cu ajutorul celorlalte simţuri. Mă întreb dacă aceste entităţi non-fizice nu 
ne generează amintiri care să ne facă să ne gândim la ceea ce am fost odată şi 
vom fi din nou. 


Demonii sau spiritele malefice 

Cred că este potrivit să închei acest capitol cu un rezumat al concepţiilor 
greşite pe care ni le-am format în ceea ce priveşte existenţa spiritelor malefice 
sau bune şi a influențelor spirituale care au loc pe Pământ. Dacă voi zdruncina 
cumva teorii adoptate de către cititor, îl rog pe acesta să aibă în vedere că 
afirmaţiile mele au la bază mulţi subiecţi pe care i-am hipnotizat de-a lungul 
studiului meu. Aceştia nu văd spirite malefice sau demonice plutind în jurul 
Pământului. Ceea ce simt atunci când sunt spirite este o abundență de energie 
negativă împrăştiată de sentimente intense de furie, ură şi de frică. Aceste 
modele de gânduri distrugătoare sunt acumulate de către conştiinţa altor fiinţe 
care gândesc negativ, adunând şi împrăştiind şi mai mult haos. Toată această 
energie întunecată din eter se manifestă în detrimentul înţelepciunii pozitive de 
pe Pământ. 

Anticii credeau că demonii erau entităţi zburătoare care ocupau ţinuturile 
dintre rai şi Pământ, nefiind neapărat malefice şi periculoase. Biserica creştină 
timpurie a ridicat demonii la statutul de „cârmuitori malefici ai întunericului”. 
Fiind îngeri decăzuţi, se puteau deghiza în mesageri mai curând ai lui 
Dumnezeu decât ai Satanei, cu scopul de a înşela oamenii. Cred că e drept să 
amintim că, în accepţia mai liberalelor comunităţi religioase de astăzi, demonii 
reprezintă tulburările noastre lăuntrice, anumite pasiuni care ne pot crea 
probleme. 

De-a lungul anilor în care am lucrat cu spiritele, nu am avut niciodată 
vreun subiect care să fie posedat de către alt spirit, neprietenos sau altfel. 
Când am declarat aceasta la unul dintre cursurile mele, un om a ridicat mâna şi 
a spus: „O, mare guru, foarte bine, dar până când nu vei fi pus sub hipnoză toţi 
oamenii, nu poţi vorbi despre absenţa forţelor demonicei”. Desigur că acesta 
este un argument întemeiat împotriva rezultatului la care am ajuns prin 
hipnoză: şi anume, că nu există astfel de lucruri precum posedare, demoni, 
diavolul şi iadul. Totuşi, nu pot ajunge la nici o altă concluzie dacă toţi subiecţii 
mei care au luat contact cu lumea spiritelor, chiar şi aceia care au venit la mine 
cu credinţe puternice în forţele demonice, au respins ideea existenţei acestora. 

Din când în când, anumiţi subiecţi mă vizitează convinşi că sunt posedaţi 
de entităţi extraterestre sau alte spirite răuvoitoare. Am avut alţi subiecţi care 
erau decişi că trebuie să ispăşească un anume blestem abătut asupra lor 

datorită comportamentului pe care l-au avut într-o viaţă anterioară. pe măsură 
ce şedinţa de regresie hipnotică atinge partea supraconştientă a minţii acestor 
oameni, regăsim în mod tipic una dintre următoarele trei condiţii: 

1. Aproape întotdeauna frica se dovedeşte a fi neîntemeiată. 

2. În mod ocazional, un spirit prietenos, de cele mai multe ori o rudă 
decedată, încearcă să ia legătura cu ei. Subiectul fiind distrat interpretează 
greşit intenţia spiritului, care nu a dorit decât să-i aducă linişte şi pace. Nu s-a 
stabilit o comunicare adecvată între emiţător şi receptor. Sufletele nu au 
probleme cu comunicarea telepatică între ele, dar aceasta nu înseamnă că 
toate au aceleaşi abilităţi şi în ceea ce priveşte dialogul cu oamenii încarnaţi. 

3. Foarte rar, un spirit neliniştit, neevoluat, a stabilii nişte contacte, 
datorită unor probleme karmice nerezolvate pe Pământ. Am observat acest 
lucru în cazul 14. 


Cercetătorii din domeniul paranormalului au ajuns la alte trei concluzii 
asupra motivului pentru care anumiţi oameni cred că sunt posedaţi de demoni, 
şi anume: 


4. Abuzul fizic şi emoţional suferit în copilărie, care crează impresia că 
adultul reprezintă o putere malefică ce are control total. 

5. Sindromul Personalităţii Multiple 

6. Creşterile periodice ale activităţii câmpurilor electromagnetice din jurul 
Pământului, suficiente pentru a deranja activitatea cerebrală a unui individ 
tulburat. 


Posibilitatea ca oamenii să fie posedaţi de fiinţe satanice provine din 
structurile religioase medievale. Este vorba de un sistem bazat pe teamă, 
rezultat direct al superstiţiilor teologice ce au distrus nenumărate vieţi de-a 
lungul ultimilor o mie de ani. mare parte din acest non - sens s-a spulberat în 
ultimele două sute de ani, însă mai este cultivat încă de fundamentalişti. 
Exorcismul demonilor se mai practică încă de către anumite grupări religioase. 
De cele mai multe ori aflu că subiecţii care vin la mine cu probleme legate de 
posedare nu mai au control asupra propriilor vieţi, pentru că le-au îngreunat cu 
diverse tulburări sufleteşti şi constrângeri. Oamenii care aud voci care îi 
îndeamnă să facă lucruri rele nu sunt posedaţi, ci, după toate probabilitățile, 
suferă de schizofrenie. 

În ciuda faptului că în lumea noastră fizică plutesc spirite nefericite, 
acestea nu blochează sau inhibă minţile oamenilor. Lumea spiritelor este mult 
prea ordonată pentru a putea permite un astfel de amestec. A fi posedaţi de o 
altă fiinţă nu numai că ar abroga contractul nostru de viaţă, dar ar distruge şi 
liberul arbitru. Aceşti factori stau la baza reîncarnării şi nu pot fi compromişi. 

Ideea că ar exista entităţi satanice ca forţe externe care îi amăgesc şi îi corup 
pe oameni, este un mit perpetuat de aceia care caută să controleze minţile 
altora în scopuri personale. Răul există în interior, între graniţele unei minţi 
răvăşite. Viaţa poate fi crudă, dar aici, pe această planetă, o avem sub control. 

Asumarea faptului că ne-am născut ca fiinţe malefice, sau că anumite 
forţe exterioare au ocupat mintea unor persoane malefice, face mai uşoară 
acceptarea răutăţii de către unii. Este o modalitate de a denumi raţional 
cruzimea premeditată, apărându-ne umanitatea, şi de a ne absolvi de 
responsabilitate în mod individual şi colectiv, ca rasă. Când ne întâlnim cu 
cazurile criminalilor în serie, sau cu copiii care ucid alţi copii, îi putem eticheta 
pe aceşti oameni ori drept „asasini înnăscuţi”, ori ca fiind posedaţi de influenţe 
demonice exterioare. În acest fel scăpăm de întrebarea problematică de a afla 
de ce acestor ucigaşi le place să cauzeze durere prin exprimarea propriei 
dureri. 

Nu există suflete monstruoase. Oamenii nu se nasc răi, ei sunt corupți de 
societatea în care trăiesc, unde săvârşirea răului satisface poftele caracterelor 
vicioase. Acest lucru porneşte din creier. Studiile care au fost făcute asupra 
psihopaţilor demonstrează că plăcerea de a cauza durere altora fără remuşcări 
umple un gol pe care îl resimt psihopaţii faţă de ei înşişi. Folosirea răului este o 
sursă de putere, de forţă pentru oamenii deplasaţi. Ura face să dispară 
realitatea unei vieţi nesuferite. Minţile pervertite ale acestor călăi spun: „Dacă 
viaţa mea nu merită trăită, de ce să nu am dreptul de a o lua pe a altcuiva?”. 

Răul nu se moşteneşte genetic. Totuşi, în cazul în care într-o familie 
există precedente de violenţă şi de cruzime la adresa copiilor, aceste 
manifestări se transmit peste generaţii prin educaţie, deci în forma unui 
comportament dobândit, învăţat. Violenţa şi comportamentul disfuncţional al 
unui membru adult al familiei generează o reacţie emoţională internă care se 
revarsă şi asupra celor mai tineri membri ai acesteia, contaminându-i. Copiii ce 
cresc într-o atare familie vor putea dobândi un comportament distructiv. Cum 
pot însă aceste defecte, moştenite şi acumulate în timp prin expunerea la un 
anumit mediu, care ne-au afectat corpul, să ne afecteze şi sufletul? 

Ceea ce am descoperit de-a lungul cercetărilor mele este că energia 
sufletului se poate disocia de trup în anumite momente critice. E vorba despre 
aceia care simt că nici măcar nu aparţin trupurilor lor. Dacă situaţiile sunt cu 
adevărat critice, aceste suflete sunt predispuse sinuciderii - dar de obicei nu 
iau viaţa altcuiva. Voi dezvolta acest subiect în capitolele următoare. O parte 
din această tulburare provine din conflictul rezultat din interacţiunea produsă 
între caracterul nemuritor al sufletului cu temperamentul unui creier - gazdă, 
purtător al propriei zestre genetice. Alte cauze ar mai putea rezida şi în 
funcţionarea improprie a creierului, ca şi în dezechilibrele hormonale care 
afectează sistemul nervos central, putând contamina astfel sufletul. 

Cred că un alt element ar putea fi acela că sufletele neevoluate au 
adesea probleme în manipularea unui sistem defectuos al circuitelor unei minţi 
aparţinând unei fiinţe umane tulburate. În acest caz există o opoziţie între ego- 
ul spiritului şi ego-ul uman. O forţă antagonică care trage, şi în acelaşi timp 
împinge, se luptă să afişeze lumii un singur ego. O bătălie fără prea mulţi sorţi 
de izbândă. Forţele care se exercită sunt de natură internă şi nu externă. O 
atare minte tulburată nu are nevoie de un exorcist, ci de un psihiatru pe cât se 
poate de competent. 

Sufletele nu reprezintă tot ceea ce poate fi mai pur şi mai bun într-un 
corp. Dacă ar fi aşa, nu ar mai fi nevoie să se reîncarneze pentru a evolua. 
Sufletele vin pe Pământ pentru a-şi îndrepta defectele. În termenii descoperirii 
de sine, putem menţiona că un suflet are posibilitatea de a alege un corp în 
concordanţă sau în opoziţie cu propria personalitate. de exemplu, un suflet 
care vrea să îşi înfrâneze porniri spre egoism şi indulgență nu s-ar împăca prea 
bine cu un ego uman al cărui temperament ar fi predispus spre acte ostile 
pentru propria mulţumire de sine. 

Adesea oamenii tulburaţi au suferit experienţe traumatice cum ar fi 
abuzul fizic şi emoţional în copilărie. Ei ori s-au interiorizat, creându-şi o 
carapace în spatele căreia să se ascundă de durere, ori s-au exteriorizat 
proiectându-se mental în afara corpurilor lor în mod frecvent. Aceste 
mecanisme de apărare sunt mijloace de supravieţuire pentru păstrarea 
sănătăţii noastre mentale. Atunci când un pacient îmi povesteşte despre 
plăcerea de a se „desprinde” şi de a exersa proiecția astrală, datorită faptului 
că experienţele dematerializării îl fac să simtă că trăieşte, încep să caut 
tulburările acestuia. Este adevărat că se prea poate să nu găsesc altceva decât 
pura curiozitate, însă obsesia dematerializării indică o dorinţă de a evada din 
realitatea curentă. 

Acesta este motivul pentru care cred că mă deranjează şi teoria 
transferului, privită ca un alt mod de evadare. Cred că întreaga idee a acestei 
teze este falsă din punct de vedere conceptual. Conform acestei doctrine, zeci 
de mii de suflete existente acum pe planetă s-au încarnat în corpul lor fizic fără 
a mai trece prin procesul normal de naştere şi de copilărie. Ni se spune că 
aceste suflete posedante sunt entităţi luminate cărora li se permite să preia 
corpul adult al unui suflet care vrea să se retragă, viaţa devenindu-i prea grea. 
Astfel, conform adepților acestei teorii, sufletele transferate fac, de fapt, un act 
umanitar. Numesc acest fenomen posedare prin permisiune. 

Dacă această concepţie este validă, atunci ar trebui să-mi predau roba 
mea albă şi medalionul de aur de mare guru. În toţi anii mei de lucru cu 
subiecţi în regresie, nu mi s-a întâmplat niciodată să întâlnesc un suflet 
transferat. De asemenea, aceşti oameni nu auziseră niciodată de alte spirite 
din lumea spiritelor, care să fie asociate cu astfel de practici. De fapt, ei chiar 

neagă existenţa unor astfel de fapte, întrucât ar însemna o abrogare a 
contractului pe care sufletul îl are cu viaţa. A acorda unui suflet permisiunea de 
a veni şi de a prelua planul karmic al vieţii ar anula în primul rând scopul sosirii 
pe Pământ! Este un raţionament înşelător acela conform căruia sufletele 
transferate ar vrea să-şi completeze ciclul lor karmic într-un corp selectat într- 
un mod original şi desemnat altcuiva. Dacă aş fi în ultima clasă de liceu, într-o 
oră de trigonometrie, mi-aş părăsi clasa pentru a parcurge coridorul şi a intra 
într-o altă clasă, la o oră de algebră, la începători, unde un elev s-ar lupta cu 
examenul, şi i-aş spune că termin eu examenul, aşa încât el să poată pleca mai 
devreme? Ar fi o situaţie din care ambii elevi ar avea de pierdut - şi ce profesor 
ar permite aşa ceva? 

Întreaga teorie a transferului e ca un suicid; deşi se presupune că 
aceasta îl combate prin faptul că sufletului care ar vrea să plece i se dă 
permisiunea de a scăpa de responsabilitate şi de a-şi face viaţa mai uşoară. 
Spiritul care va pleca cedează drepturile asupra corpului gazdă, pentru a fi 
preluate de către un alt spirit mai evoluat care nu vrea să treacă prin 
neplăcerea de a fi în corpul unui copil. Acesta este unul dintre cele mai 
vulnerabile puncte ale posesiunii prin permisie. Din câte am aflat despre 
caracteristicile corpului, se scurg ani întregi până când un spirit reuşeşte să îşi 
coordoneze vibraţiile energetice cu cele ale creierului gazdă. Procesul începe 
atunci când copilul este în stare de fetus. Toate elementele esenţiale care ne 
spun cine suntem cu adevărat provin din imixtiunea iniţială a sufletului într-un 
anumit corp. Luaţi în calcul cei trei „I” care provin din chiar natura sufletului: 
imaginaţie, intuiţie, introspecţie. Apoi adăugaţi componente precum conştiinţa 
şi creativitatea. Credeţi că mintea umană nu va recunoaşte pierderea celuilalt 
ego şi noua prezenţă? Rezultatul ar fi nebunia, nu vindecarea. Le spun 
oamenilor să nu îşi facă griji în privinţa pierderii sufletului - va rămâne cu noi 
până la sfârşit, datorită faptului că există motive întemeiate pentru posesia 
unui anumit corp. 

Sufletele îşi asumă pe deplin responsabilitatea, chiar dacă aceasta 
înseamnă asumarea unor corpuri care nu sunt funcţionale. Ele nu sunt 
încorsetate din punct de vedere material. De exemplu, un suflet poate trăi într- 
un corp aflat în comă pentru mulţi ani, neabandonându-l până la moarte. 
Aceste suflete sunt capabile să călătorească în libertate peste ţinuturi şi să se 
întâlnească cu alte suflete care se desprind nu pentru mult timp de corpul lor în 
timpul somnului. Aceasta se întâmplă mai frecvent cu sufletele aflate în 
corpurile sugarilor. Sufletele sunt foarte respectuoase cu moştenirile trupeşti, 
chiar dacă s-au plictisit de acestea. Ele îşi lasă o mică parte de energie, astfel 
încât să se poată întoarce în caz de nevoie. Lungimile lor de undă sunt 
asemenea unor lumini de far teleghidate care focalizează partenerii lor umani. 

Atunci când energia unui suflet părăseşte un trup uman, acesta nu oferă 
oportunitatea unei entităţi demonice de a se instala într-o minte care a rămas 
liberă. Aceasta este o altă superstiție. Pe lângă faptul că, în primul rând, aceste 
entităţi demonice nici nu există, mintea unui suflet a cărui energie călătoreşte 
nu rămâne niciodată liberă. O entitate răuvoitoare, nici în cazul în care ar 
exista, nu s-ar putea strecura aici. 

Evident, locuitorii lumii spiritelor sunt conştienţi de interesul nostru faţă 
de spectrele întunecate şi păcătoase care reprezintă un pericol pentru suflet. 
Am întâlnit un caz neobişnuit şi definitoriu care mi-a atras atenţia. Acest 
eveniment ilustrează cum utilizarea în mod aproape brutal a umorului poate fi 
folosită în mod sugestiv în lumea spiritelor pentru defectele noastre de pe 
Pământ. 

Al 18-lea caz pe care îl redau în acest volum se referă la experienţa 
întâlnirii cu moartea pe care a trăit-o un pastor evanghelist al anilor 1920. 
Acest om îşi petrecuse viaţa văzând diavolul în fiecare ungher al oraşului său 
din Sudul îndepărtat. În timp ce revizuiam viaţa clientului meu, care purta cu el 
aceste amintiri, mi s-a spus: „Credincioşii mei tremurau din tot sufletul la 
predicile înfocate în care le spuneam despre iadul care îi aşteaptă pe toţi 
păcătoşii”. Voi începe acest caz cu o scenă care se desfăşoară exact după ce 
subiectul meu ajunge la poarta de intrare (în lumea de dincolo). 


Cazul 18 

Dr. N: Spui că, deşi lucrurile nu sunt prea clare, pluteşti într-o lumină 
strălucitoare şi cineva se îndreaptă spre tine? 

S.: Da, sunt puţin dezorientat. Încă nu m-am obişnuit cu lucrurile de aici. 

Dr. N: E în regulă. Lasă figura să plutească spre tine în timp ce şi tu 
pluteşti înspre ea. 

S.: (o pauză mai lungă, după care, exclamând tare, îngrozit) O, 
DUMNEZEULE, NU! 

Dr. N: (uimit de acest strigăt) Ce se întâmplă? 

S.: (corpul subiectului începe să tremure fără control) O, DUMNEZEULE 
MARE! ESTE DIAVOLUL. ŞTIAM EU. AM AJUNS ÎN IAD. 

Dr. N: (apucând subiectul de umeri) Acum încearcă să te relaxezi şi să 
respiri adânc, întrucât vom trece prin asta amândoi (apoi convingător). Nu eşti 
în iad. 

S.: (întrerupe pe un ton strident) O, DA - ATUNCI DE CE VĂD DIAVOLUL 
CHIAR ÎN FAŢA MEA? 

Dr. N: (faţa subiectului meu este acoperită de transpiraţie şi folosesc un 
şerveţel pentru a-l şterge în timp ce continuu să îl liniştesc) Încearcă să te 

calmezi, e vorba de o interpretare greşită aici şi vom încerca să o lămurim în 
curând. 

S.: (nefiind atent la mine, subiectul începe să se rostogolească pe-o parte 
şi pe alta suspinând) Oooh... s-a terminat totul pentru mine... sunt în iad. 

Dr. N: (intervin mai convingător) Spune-mi exact ceea ce vezi. 

S.: (şoptind la început, după care cu voce tare) 0... fiinţă... demonică... 
faţa roşie - verzuie... coarne... cu ochi sălbatici... faţa precum un lemn ars... O, 
IUBITE IISUSE, DE CE EU DINTRE TOŢI OAMENII, EU, CARE AM VORBIT ATÂT DE 
MULT ÎN NUMELE TĂU? 

Dr. N: Ce altceva mai vezi? 

S.: (dezgustat) CE ALTCEVA MAI E DE VĂZUT? CHIAR NU POŢI ÎNŢELEGE? 
SUNT ÎN FATA DIAVOLULUI. 

Dr. N: (rapid) Mă refeream la restul corpului. Uită-te mai jos de cap şi zi- 
mi ce vezi. 

S.: (tremurând violent) Nimic, doar un corp volatil, ca de fantomă. 

Dr. N: Rămâi cu mine. Nu ţi se pare neobişnuit ca diavolul să apară fără 
corp? Avansează rapid în timp şi spune-mi ce face acest personaj. 

S.: (corpul subiectului meu tremură violent, după care, cu un oftat mare, 
se lasă înapoi în fotoliu) Oh... nenorocitul... trebuia să-mi fi dat seama... e 
SCANLON. Îşi dă masca jos de pe faţă şi îmi zâmbeşte răutăcios... 

Dr. N: (acum mă pot relaxa) Cine este Scanlon? 

S.: Ghidul meu. Aceasta este o idee despre ce înseamnă o glumă. Crudă, 
n-am ce zice. 

Dr. N: Care este aspectul real al lui Scanlon? 

S.: Înalt, cu trăsături acviline, încărunţit, pus pe trăznăi, ca de obicei 
(râde ostentativ, dar încă nu e complet refăcut). Trebuia să îmi fi dat scama. M- 
a prins nepregătit de data asta. 

Dr. N: Scanlon şi-a făcut un obicei din asta? De ce să te sperie tocmai 
când ajungi în lumea spiritelor şi eşti puţin dezorientat? 

S.: (defensiv) Ei bine, este un profesor grozav. E felul lui. l-a pus pe toţi 
cei din grupul nostru să poarte măşti; dar ştie că nu îmi plac aşa de mult. 

Dr. N: Spune-mi, de ce a folosit Scanlon o mască de diavol pentru a te 
speria chiar după această viaţă? Vorbeşte cu el acum. 


Notă: Păstrez tăcerea pentru câteva momente, în timp ce subiectul meu 
ia legătura mental cu Scanlon. 


S.: (după o perioadă de tăcere) Asta mă aştepta. O, ştiam eu! Mi-am 
petrecut întreaga viaţă predicând despre diavol, speriind oamenii cumsecade... 
spunându-le că aveau să ajungă în iad dacă nu mă ascultau. Scanlon m-a 
atacat puţin cu propria-mi armă. 

Dr. N: Şi ce părere ai acum despre metodele sale? 

S.: (abătut) Şi-a spus punctul de vedere. 

Dr. N: Vreau să îţi pun o întrebare directă. Chiar credeai în ceea ce le 
predicai enoriaşilor despre acele forţe demonice omniprezente sau erai motivat 
de altceva? 

S.: (intens) Nu, nu. Credeam când spuneam că răul se află pretutindeni, 
în fiecare persoană. Nu am fost ipocrit. 

Dr. N: Eşti sigur că nu era o formă de evlavie falsă, că pretindeai că simţi 
şi că eşti ceea ce nu crai? 

S.: Nu! Credeam. Nenorocirea constă în modalitatea prin care mi-am ţinut 
predicile şi puterea rezultată din aceasta pe care o aveam asupra celorlalţi. Da. 
Recunosc acest eşec... Am făcut viaţa grea câtorva din „turma” mea... 
nevăzând bunătatea esenţială din oameni. Eram întotdeauna suspicios, din 
cauza obsesiei mele legate de prezenţa răului şi asta mi-a întunecat mintea. 

Dr. N: Crezi că parte a ceea ce ai devenit are drept cauză alegerea 
corpului pentru această viaţă? 

S.: (cu o voce plictisită) Nu am avut parte de constrângeri. Am ales un 
corp cu o minte ageră şi m-am lăsat purtat. Eram prea pătimaş ca pastor. 

Dr. N: Şi ai idee de ce raţiunea sufletului tău a ales să intre în corpul unui 
pastor care intimida în mod constant oamenii? 

S.: O, eu... la naiba... am lăsat lucrurile aşa, pentru că m-am simţit bine 
să am situaţia sub control... mi-era teamă să... nu fiu luat destul de în serios. 

Dr. N: Ţi-era frică de pierderea controlului? 

S.: (după o pauză mai lungă) Da, că... aş putea fi... nepotrivit. 

Dr. N: Crezi că Scanlon înjoseşte concepţiile pe care le-ai predicat 
folosind o mască de diavol? 

S.: Nu. Acesta este felul de a fi al profesorului meu. Am ales corpul unui 
preot şi el m-a ajutat în a face această alegere. M-am rătăcit, nu era un drum 
greşit. Credinţa mea nu era un lucru rău, însă rătăcindu-mă i-am rătăcit şi pe 
alţii. Scanlon vrea să îmi arate ce înseamnă să sperii oamenii în loc să comunici 
cu ei. A vrut să simt frica pe care le-am insuflat-o celorlalţi. 


Notă: Acum îmi direcţionez subiectul către alte grupuri, pentru a observa 
cum Scanlon îşi învaţă discipolii cu ajutorul măştilor. 


Dr. N: Cine este prima persoana care se îndreaptă spre tine? 

S.: (ezită şi devine precaut) Este... un înger... de un alb strălucitor... 
aripi... (apoi recunoscând prezenţa) El BINE, GATA, M-AM SĂTURAT. DESTUL! 

Dr. N: Cine este îngerul? 

S.: Diane, draga mea prietenă. Şi-a îndepărtat masca de înger şi râde, 
îmbrăţişându-mă. 

Dr. N: Sunt puţin nelămurit. Sufletele pot lua orice formă şi pot avea orice 
trăsături. De ce deranjul de a mai purta măşti? 

S.: Masca este asemănătoare unei figuri de stil, un simbol pe care cineva 
îl are la îndemână pentru a crea un efect. Diane compensează marea glumă a 
lui Scanlon prin înfăţişarea sub aspectul unui înger, în timp ce ceilalţi râd de 
ceea ce mi s-a întâmplat. 

Dr. N: Ce fel de persoană este Diane? 

S.: Plină de iubire şi de umor. Îi plac farsele, dealtfel, ca şi restului 
grupului. Cu toţii ştiu că iau lucrurile mult prea în serios. Nu îmi plac atât de 
mult măştile, aşa că le face plăcere să mă tachineze. 

Dr. N: În timpul lecţiilor voastre se folosesc măşti ca material didactic 
pentru atitudinea bună şi cea greşită? 

S.: Da, sunt mijloace de conştientizare a gândirii corecte şi a celei greşite, 
a prejudecăţilor... se identifică acele aspecte ale personalităţii noastre care 
sunt pozitive, precum şi acelea care sunt de nedorit, putând juca anumite roluri 
unii cu ceilalţi. 

Dr. N: Scanlon este acela care a iniţiat această metodă de învăţare 
pentru lecţiile grupului? 

S.: (râde) Da, şi asta face o reală impresie. 


Acesta este un caz straniu şi trebuie să admit că Scanlon mă păcălise 
pentru un moment când am crezut că subiectul meu mă va conduce în locuri în 
care nimeni nu mă mai purtase. Tratamentul pe care l-a primit acest subiect la 
poarta de trecere nu este normal. Mai mult, nu am întâlnit niciodată un ghid al 
cărui comportament să prezinte mai multă extravaganţă şi provocare. 

În capitolele următoare vom vedea cum poate teatrul să joace un rol 
important în activitatea grupului de suflete. Folosirea măştilor de către Scanlon 
ca gest simbolic pentru a reprezenta sistemul de credinţe este cu adevărat 
unic în toată experienţa mea. Măştile au o tradiţie îndelungată în cultura 
noastră, unde personificarea forţei divine sau demonice s-a folosit pentru a lua 
în derâdere spiritele de temut şi pentru a le onora pe cele care sunt venerate. 
Masca de diavol îşi găseşte rădăcinile în şedinţele tribale de exorcism ale unui 
spirit răuvoitor. Cazul 18 este unul în care practicile spirituale mitice au fost 
preluate de pe Pământ de către coordonatorul unui grup de spirite pentru a 
servi ca semnal de alarmă pentru studenţii săi. 


4 
RESTABILIREA ENERGIEI SPIRITUALE 

Energia sufletului 

Nu putem defini sufletul ca pe ceva fizic, pentru că aceasta ar însemna să 
limităm ceva care pare să nu aibă limite. Eu văd sufletul ca pe o energie 
luminoasă inteligentă. Această energie pare să funcţioneze ca nişte valuri care 
vibrează, asemănătoare cu forţa electromagnetică, dar fără limitele particulelor 
de materie. Energia spiritului nu pare a fi uniformă. Ca o amprentă, fiecare 
suflet are o identitate, o compoziţie şi o distribuţie vibraţională unică. Pot 
discerne proprietăţile de dezvoltare ale sufletului după tonurile de culoare, şi 
totuşi, nimic nu defineşte ceea ce este sufletul ca entitate. 

După ani de studiu asupra modului în care sufletul interacționează într-o 
varietate de minţi omeneşti de-a lungul multor încarnări, şi ceea ce face după 
aceea în lumea spiritelor, am ajuns să ştiu că tinde spre perfecţiune. Nici acest 
fapt, însă nu îmi spune ce este sufletul. Pentru a înţelege pe deplin energia 
spirituală, ar trebui să cunoaştem toate aspectele creaţiei şi conştiinţa sursei 
sale. Aceasta este o perfecţiune pe care nu o pot cunoaşte, în ciuda tuturor 
eforturilor mele de a explora misterele vieţii de după moarte. Îmi rămâne deci 
să analizez acţiunile acestei energii profunde, cum reacţionează cu oamenii şi 
cu evenimentele şi ce încearcă să facă, atât în mediile fizice, cât şi psihice. 
Dacă existenţa spiritului începe şi este modelată de gândirea pură, ca este 
susţinută de acel gând ca o entitate nemuritoare. Caracterul individual al 
sufletului îi permite să influenţeze mediul său fizic, dând armonie şi echilibru 
vieţii. Spiritele sunt expresia frumuseţii, a imaginaţiei şi a creativităţii. Egiptenii 
antici spuneau că pentru a începe să înţelegem sufletul trebuie să ne ascultăm 
inima. Cred că aveau dreptate. 


Tratamentul standard la intrarea în lumea spiritelor 

Când trecem dincolo şi suntem întâmpinați de ghizii noştri, consider că 
tehnicile pe care aceştia le folosesc la contactul iniţial se împart în două 
categorii: 

1. Învăluirea. În acest caz, sufletele care se întorc sunt învăluite 
complet într-o masă circulară de energie puternică a ghidului lor. Când sufletul 
şi ghidul se întâlnesc, sufletul simte ca şi cum ambii ar fi închişi într-un balon. 
Aceasta este metoda cea mai obişnuită, pe care subiecţii mei o descriu ca fiind 
extaz pur. 

2. Efectul de focalizare. Această procedură de contact iniţial este puţin 
diferită. Pe când ghidul se apropie, energia este focalizată asupra anumitor 
puncte la extremităţile formei eterice a sufletului, din orice direcţie pe care o 
alege ghidul. Putem fi luaţi de mână sau ţinuţi de umeri dintr-o parte. 

Vindecarea începe dintr-un punct anume al formei eterice, ca o mângâiere 
urmată de o adâncă pătrundere de energie. 


Alegerea procedurilor depinde de preferința ghidului şi de starea energiei 
noastre spirituale din acel moment. În ambele situaţii are loc o infuzie de 
energie revigorantă în timp ce noi suntem proiectaţi în faţă. Aceasta este faza 
introductivă a călătoriei spre destinaţia noastră spirituală finală. Cele mai 
avansate spirite, în special dacă sunt nevătămate, nu au nevoie de ajutorul 
unei astfel de energii iubitoare. 

Un rezumat al tehnicilor folosite de subiectul din cazul 1 asupra soţiei lui, 
Alice, demonstrează atât efectul de focalizare, cât şi pe cel de învăluire a unei 
persoane încarnate de către cineva care încă nu este ghid. Alte cazuri din 
ultimul capitol indică faptul că acesta este un mod de a ne începe practica de 
folosire a energiei tămăduitoare înainte de a dobândi statutul de ghid. În timpul 
momentelor de extaz de după contactul iniţial, ghidul nostru poate aplica cu 
pricepere şi ceea ce numesc pătrunderea de energie. Acest efect al transferului 
de energie a fost descris ca fiind asemănător cu filtrarea cafelei. În cazul 8 
sufletul unei femei a folosit cu soţul său, Charles, un proces de filtrare a 
energiei care implică mirosul. 

Vindecarea suferinţei fizice şi emoţionale, atât în lumea spiritelor, cât şi 
în afara ei, emană dintr-o sursă de bunătate. Energia pozitivă curge în fiecare 
parte a fiinţei sufletului, de la cel care o trimite, a cărui esenţă şi înţelepciune 
sunt, de asemenea, transmise. Subiecţii mei nu sunt în stare să explice 
frumuseţea şi subtilitatea acestei asimilări, ci doar spun că se aseamănă cu un 
flux de electricitate care întinereşte. 


Tratamentul de urgenţă la intrarea în lumea spiritelor 

Când sufletele ajung la poarta spre lumea spiritelor cu energia 
deteriorată, unii dintre ghizii noştri vor proceda la o vindecare de urgenţă. Este 
un exerciţiu de vindecare deopotrivă fizic şi mental, care are loc înainte ca 
sufletul să treacă mai departe în lumea spiritelor. Unul dintre clienţii mei a 
murit într-un accident de automobil, în ultima sa viaţă, pierzându-şi piciorul. El 
mi-a povestit ce s-a întâmplat la intrarea în lumea spiritelor în urma acestei 
experienţe: 


Când am ajuns la poartă, ghidul a văzut găurile din aura mea energetică 
şi a început imediat procesul de refacere a energiei pierdute. A modelat-o ca 
pe argilă ca să umple, să refacă şi să netezească marginile aspre şi 
discontinuitățile, pentru a mă reîntregi. 

Corpul eteric este un contur al vechiului nostru corp fizic, pe care 
sufletele îl duc în lumea spiritelor. În esenţă, reprezintă o amprentă a unei 
forme umane, de care nu ne-am eliberat încă, asemănătoare cu pielea unei 
reptile. Aceasta nu este o situaţie permanentă, deşi am putea să o creăm mai 
târziu în conturul unei energii colorate şi luminiscente. Ştim că amprenta unui 
corp vătămat dintr-o viaţă anterioară poate influenţa forma fizică actuală a 
unor oameni dacă nu a fost înlăturată cum trebuie, prin urmare, de ce nu ar 
putea fi aşa şi invers? Există spirite care se eliberează complet de forma 
corpului în momentul morţii. Totuşi, multe suflete cu cicatrici fizice şi 
emoţionale din viaţă ajung înapoi acasă cu amprenta acestei energii afectate. 

În ceea ce priveşte suferinţa şi vindecarea sufletului, învăţ multe atât de 
la studenţi, cât şi de la profesorii din lumea spiritelor. Următorul meu caz, în 
care un ghid student nu a reuşit să vindece cum trebuie energia afectată, la 
intrarea în lumea spiritelor, a fost unul destul de neobişnuit pentru mine. 
Subiectul acestei întâmplări tocmai încheiase o viaţă grea, murind într-un 
bombardament de artilerie în timpul unei confruntări din Primul Război 
Mondial. 


Cazul 19 

Dr. N: După moartea ta în noroiul şi ploaia câmpului de luptă, ce vezi 
când ajungi în acea lumină puternică? 

S.: O siluetă într-o haină lungă, albă, venind spre mine. 

Dr. N: Cine este această siluetă? 

S.: O văd pe Kate. Este o profesoară nouă, care a intrat în grupul nostru 
de curând. 

Dr. N: Descrie-i înfăţişarea şi spune ce îţi comunică în timp ce se apropie. 

S.: Are o faţă tânără, o frunte lată. Kate radiază pace - simt acest lucru - 
dar totodată şi îngrijorare şi (râde) nu vrea să se apropie de mine. 

Dr. N: De ce nu? 

S.: Energia mea nu e într-o stare bună. Îmi spune: „Zed, trebuie să te 
vindeci!”. 

Dr. N: De ce nu te ajută să faci asta, Zed? 

S.: (râde din nou, tare) Kate nu vrea să se apropie de energia mea 
negativă din război...şi mai e şi faptul că am fost omorât. 

Dr. N: N-am mai auzit ca un ghid să dea înapoi din faţa responsabilităţi 
de a reface energia perturbată. Se teme de contaminare? 

S.: (râzând încă) Aşa ceva. Trebuie să înţelegi, Kate este destul de nouă 
în ceea ce priveşte acest gen de sarcină. Nu e prea bucuroasă, văd asta. 

Dr. N: Descrie-mi cum arată energia ta acum. 

S.: E dată peste cap, sfărâmată...neregulată...nu mai are nici un contur. 

Dr. N: Din cauză că nu ai ieşit din corp suficient de repede în momentul 
morţii? 

S.: Cu siguranţă! Am fost luat prin surprindere. De obicei, mă desprind de 
corp atunci când văd moartea venind. 


Notă: Acest caz şi multe altele m-au învăţat că sufletele îşi părăsesc 
adesea corpurile cu câteva secunde înaintea unei morţi violente. 


Dr. N: Bine, şi Kate nu poate să-ţi dea o mână de ajutor la refacerea 
energiei? 

S.: Încearcă...puţin.cred că e prea mult pentru ca în momentul de faţă. 

Dr. N: Şi ce faci? 

S.: Încep să-i ascult sugestiile şi să încerc să mă ajut singur. Nu mă 
descurc prea bine, dezechilibrul e prea mare. Apoi, un flux puternic de energie 
se abate asupra mea ca apa dintr-o tulumbă şi mă ajută să încep să-mi recapăt 
forma şi să elimin ceva din energia negativă din bătălie. 

Dr. N: Am auzit de un loc unde energia curge asupra sufletelor 

vătămate, care s-au întors de curând. Acolo eşti tu? 

S.: (râzând) Cred că da - energia e de la ghidul meu, Bella. ÎI văd acum. 
Se pricepe cu adevărat la acest lucru. Stă în spatele profesoarei şi o ajută. 

Dr. N: Apoi ce ţi se întâmplă? 

S.: Bella dispare şi Kate se apropie de mine, îşi pune braţele în jurul meu, 
începem să vorbim şi ea mă conduce. 

Dr. N: (provocator în mod deliberat) Ai încredere în Kate după ce te-a 
tratat ca pe un lepros? 

S.: (se încruntă) Ei, hai, e prea mult spus. În curând va şti să lucreze cu o 
astfel de energie tulburată. Îmi place mult de ca. E înzestrată cu multe... dar nu 
şi cu mecanica, deocamdată. 


Zone de refacere pentru sufletele mai puţin vătămate. 

Indiferent de tratamentul energetic pe care sufletul îl primeşte la intrarea 
în lumea spiritelor, aproape toate sufletele se vor mai opri o dată pentru a fi 
vindecate înainte de a se alătura grupurilor lor. Toate sufletele, în afară de cele 
mai avansate, sunt întâmpinate la trecerea în lumea spiritelor de suflete 
binevoitoare, care fac contact cu energia lor pozitivă şi le însoțesc pe cele care 
au nevoie de ajutor în locuri liniştite unde să se poată reface. Numai sufletele 
foarte dezvoltate, cu energia încă în stare bună după încarnările lor, se întorc 
direct la activităţile obişnuite. Cele mai avansate suflete par să treacă peste 
greutăţile din urma unei vieţi mai repede decât altele. Un bărbat mi-a spus: 
„Cei mai mulţi oameni cu care lucrez trebuie să se oprească şi să se 

odihnească, dar eu nu am nevoie de nimic. Mă grăbesc prea mult să mă întorc 
şi să-mi continui programul”. 

Cele mai multe zone de refacere pentru sufletul care revine implică un fel 
de orientare înapoi către lumea spiritelor. Aceasta poate fi intensă sau 
moderată, în funcţie de condiţia sufletului şi include, de obicei, o trecere în 
revistă a vieţii care tocmai s-a terminat. Sfaturi mult mai profunde vor fi date 
mai târziu de către ghizi în timpul conferinţelor de grup şi în Consiliul 
Bătrânilor. Am scris despre aceste proceduri de orientare în Că/ătoria 
Sufletelor. Împrejurimile zonelor de refacere sunt locaţii pământene, care au 
luat naştere din amintirile noastre şi din ceea ce ghizii spirituali cred că 
favorizează vindecarea. Mediile de orientare nu sunt aceleaşi după fiecare din 
vieţile noastre. După ce a murit într-un lagăr de concentrare german în 1944, o 
femeie a avut de spus următoarele: 


Există diferențe subtile în ceea ce priveşte peisajul fizic, în funcţie de 
viața pe care ai trăit-o. Deoarece m-am întors dintr-o viață plină de orori, frig şi 
de tristeţe - totul mi se pare luminos şi îmi alină suferința. Este chiar şi un un 
foc plăcut lângă mine, aşa că am un sentiment de căldură şi de veselie. 


Întorcându-se în lumea spiritelor, subiecţii mei se descriu deseori fiind 
într-o grădină, în timp ce alţii spun că se află într-o învăluire cristalină. Scena 
din grădină este plină de frumuseţe şi de seninătate, dar, oare, ce reprezintă 
cristalul? Am auzit despre existenţa acestor cristale nu numai în camerele de 
orientare. Peşterile de cristal, spre exemplu, apar în minţile unor oameni care 
petrec un timp singuri, cugetând, după ce s-a sfârşit o viaţă. lată o afirmaţie 
tipică despre refacerea într-un mediu de cristal: 


Locul meu de refacere are o compoziție cristalină şi mă ajută să-mi leg 
gândurile. Pereţii de cristal au pietre multicolore care reflectă prisme de 
lumină. Unghiurile geometrice ale acestor cristale trimit raze de lumină în zig- 
Zag, fapt care aduce claritate în gândurile mele. 


După ce am discutat cu o scrie de clienţi care au ieşit din transă şi cu alţii 
care au cunoştinţe despre cristale, mi-am dat scama că acestea reprezintă o 
modalitate de îmbunătăţire a gândurilor printr-o echilibrare a energiei. Ca o 
unealtă şamanică, cristalul ajută la potrivirea tiparului nostru vibraţional la o 
forţă energetică universală în timp ce se elimină energia negativă. Motivul 
principal pentru care se află într-un loc de refacere spirituală este ca prin 
vindecare să perceapă înţelepciunea unei conştiinţe extinse. 

Exemplul următor include cadrul unei grădini. Am avut un client care a 
lucrat asupra propriei umilinţe de-a lungul a multor vieţi. În primele încarnări, 

de obicei ca bărbat, acest suflet fusese prins în corpuri gazdă care deveniseră 
îngâmfate, arogante şi chiar crude. Ca o întoarcere la 180 de grade, ultima 
viaţă a acestei persoane a fost una de acceptare vecină cu pasivitatea. De 
vreme ce această viaţă fusese atât de neobişnuită pentru clientul meu, când 
acest suflet a ajuns în zona de refacere exista un sentiment de eşec. Mi s-au 
povestit atunci următoarele: 


Mă aflu într-o grădină frumoasă, rotundă, cu sălcii şi cu un lac pe care 
sunt rațe. E atâta linişte aici, şi această scenă atenuează sentimentele de 
descurajare pe care le am din ultima mea viață. Ghidul meu, Makil, mă 
conduce spre o bancă de marmură. Deasupra atârnă viță-de-vie şi flori. Mă 
simt atât de deprimat din cauza vieţii mele irosite, pentru că am trecut de la o 
extremă la alta. Makil zâmbeşte şi îmi oferă o gustare. Bem nectar şi mâncăm 
fructe împreună privind rațele. În timp ce facem toate acestea, aura corpului 
meu fizic se îndepărtează de mine din ce în ce mai mult. Încep să simt că îi 
asimilez energia puternică, e ca şi cum aş lua o gură de oxigen după ce am fost 
la un pas de înec. Makil este o gazdă bună şi ştie că am nevoie de hrană pentru 
că mă judec în mod atât de critic. Deseori sunt chiar mai dur cu mine decăt el. 
Vorbim despre corectarea greşelilor mele din trecut şi despre ceea ce am vrut 
să fac şi n-am reuşit - sau am finalizat doar parţial. Makil mă încurajează 
spunându-mi că am avut de învățat din această viaţă, care o va face pe 
următoarea mai bună. Îmi explică ce este important, şi anume faptul că nu mi- 
a fost teamă să mă schimb. Toată atmosfera din grădină este atât de 
relaxantă. Deja mă simt mai bine. 


Din astfel de cazuri am învăţat că ghizii noştri folosesc amintirea 
simţurilor pe care le-am avut în corpurile noastre fizice ca să ne ajute la 
refacere. Sunt multe feluri de a realiza acest lucru, cum ar fi, în cazul de mai 
sus, folosirea - de către Makil - a amintirii gustului. Am ascultat şi scene 
descriptive care implică atingerea şi mirosul. După ce au primit râuri de 
„energie lichidă” de un alb strălucitor, subiecţii descriu tratamente 
suplimentare cu senzaţii de sunet şi lumini multicolore: 


După duşul curăţitor, mă îndrept spre o încăpere alăturată, locul de 
reechilibrare. În timp ce plutesc spre centrul acestui loc, văd multe pete de 
lumină deasupra capului. Aud că mi se strigă numele: „Banyon, eşti gata?” 
Când îmi dau asentimentul, sunetele vibrează în mine, răsunând ca nişte 
contacte de frecventă, până când energia mea este gata să facă bule - precum 
baloanele de săpun. Este minunat. Apoi luminile vin pe rând. La început, sunt 
străbătut de o rază vindecătoare de lumină verde, intensă. Descrie un cerc în 
jurul meu ca şi cum ar fi pe o scenă. Această lumină este menită să ridice 

nivelul energiei care lipseşte - să vadă ce a fost pierdut sau vătămat - şi să 
îndrepte. Cred că acest lucru este mai eficient, fiindcă energia mea face bule 
datorită vibratiilor de sunet. După aceea, primesc un duş de lumină aurie 
pentru a mă întări şi un altul de lumină albastră pentru conştientă. În final, îmi 
este redată de către una dintre lumini culoarea mea alb - rozalie. Simt linişte şi 
iubire şi îmi pare rău când se termină. 


Regenerarea sufletelor grav afectate 

Există anumite suflete dislocate care au devenit atât de contaminate de 
corpurile gazdă, încât trebuie tratate într-un mod special, în viaţă, ele devin 
destructive pentru alţii şi pentru ele însele. Acest spectru de comportament 
include, în primul rând, sufletele care au fost asociate cu răul făcut altora în 
mod intenţionat. Sunt suflete care au devenit din ce în ce mai contaminate într- 
o serie de vieţi, în timp ee altele sunt complet subjugate de un singur corp. În 
ambele cazuri aceste suflete sunt duse în locuri de izolare unde energia lor are 
parte de un tratament mai radical decât sufletele obişnuite care se întorc. 

Contaminarea sufletului poate avea nenumărate forme şi să fie mai mult 
sau mai puţin gravă în timpul unei încarnări. Un corp gazdă dificil are 
posibilitatea de a face ca un suflet mai puţin experimentat să se întoarcă în 
lumea spiritelor cu energia vătămată, în vreme ce o fiinţă mai avansată ar 
supravieţui aceleiaşi situaţii rămânând relativ intactă. Energia sufletului 
obişnuit va fi umbrită atunci când acesta a trăit într-un corp gazdă obsedat de 
frică şi de furie. Întrebarea este, cât de mult? 

Gândurile, sentimentele, dispoziţiile şi atitudinile noastre sunt mediate de 
către substanţele corpului, care sunt eliberate prin semnalele de ameninţare şi 
de pericol, pe care le percepe creierul. Mecanismele de luptă sau de avânt 
provin din creierul nostru primitiv, nu din suflet. Sufletul are o mare capacitate 
de a controla reacţiile noastre biologice şi emoţionale faţă de viaţă, dar puţine 
suflete sunt capabile să regleze un creier care nu funcţionează bine. Sufletele 
prezintă asemenea cicatrici atunci când părăsesc un corp care s-a deteriorat în 
acest fel. 

Am propria teorie referitoare la nebunie. Sufletul intră în făt şi începe să 
fuzioneze cu mintea umană înainte de a se naşte copilul. Dacă acesta se 
maturizează cu sindromuri mentale organice, psihoze, sau cu nereguli afective 
majore, rezultatul este comportamentul anormal. Sufletul care se luptă în corp 
nu se asimilează complet. Când acest suflet nu mai poate controla 
comportamentul aberant al corpului său, cele două încep să se separe, 
formându-se o personalitate disociată. Sunt mulţi factori psihici, emoţionali şi 
de mediu care contribuie atunci când o persoană devine un pericol pentru ea 
însăşi şi pentru ceilalţi. În acest caz, Eul combinat a fost afectat. 

Unul dintre semnalele de alarmă pentru sufletele care îşi pierd 
capacitatea de a dirija fiinţele umane care se abat de la normal este atunci 
când aceste suflete au traversat o serie de vieţi în corpuri care au demonstrat o 
lipsă de intimitate şi au exprimat tendinţe violente. Aceasta are un efect de 
domino la un suflet care cere unui astfel de corp să depăşească violenţa. 
Deoarece avem liber arbitru, ghizii noştri sunt indulgenţi. Un suflet nu este 
absolvit de responsabilităţi pentru o minte umană tulburată pe care nu este 
capabil să o regleze, deoarece face parte din aceasta. Problema sufletelor care 
învaţă mai greu este că s-ar putea să fi avut o scrie de lupte în vieţile 
anterioare, înainte de a ocupa un corp care, depăşind nivelul săvârşirii răului, a 
atins pragul maleficului. 

Ce se întâmplă cu aceste suflete tulburate când se întorc în lumea 
spiritelor? Voi începe citând un client care mi-a oferit o descriere (din afară) a 
locului unde sunt duse sufletele grav afectate. Unii dintre subiecţii mei numesc 
această zonă Oraşul Umbrelor: 


Aici se elimină energia negativă. Dat fiind că s-au adunat atâtea suflete 
cu energie negativă, acest loc este întunecat pentru noi, cei de afară. Nu 
putem intra aici, unde sufletele asociate cu ororile trec printr-un proces de 
schimbare. Şi, în orice caz, nici n-am vrea să mergem acolo. Este un loc de 
vindecare, dar de la distanță pare o mare neagră - în timp ce o privesc de pe o 
plajă luminoasă. Lumina care înconjoară această zonă este mai puternică prin 
contrast, pentru că energia pozitivă se diferențiază prin această bunătate 
redată de lumina strălucitoare. 

Când priveşti întunericul acesta cu atenţie, vezi că nu este chiar negru, ci 
un amestec de verde închis. Ştim că acesta este un aspect al forțelor unite ale 
vindecătorilor care lucrează aici. Cunoaştem, de asemenea, că sufletele care 
sunt aduse aici nu sunt absolvite. În final, într-un fel sau altul, ele trebuie să 
îndrepte răul făcut altora. Trebuie să facă asta pentru a-şi recăpăta energia 
pozitivă. 


Subiecţii care sunt familiarizați cu sufletele vătămate îmi explică faptul că 
unele dintre cele mai cumplite amintiri ale faptelor lor rele nu dispar complet. 
Se ştie că este imposibil ca sufletul să nu reţină ceva dintr-o viaţă în care a 
făcut rău. Această cunoaştere este relevantă pentru deciziile viitoare. Totuşi, 
reînvierea sufletului în lumea spiritelor se face cu milă. După tratament, 
sufletul nu reţine în totalitate detaliile referitoare la răul făcut altora în timp ce 
se afla în fostele sale corpuri gazdă. Dacă nu ar fi aşa, sentimentul de vină 
legat de amintirea unor astfel de vieţi ar fi atât de puternic, încât sufletele ar 
putea refuza să se reîncarneze ca să îndrepte răul făcut. Aceste suflete ar 
putea să nu mai aibă destulă încredere în ele pentru a ieşi din prăpastia 

disperării. Am înţeles că există suflete ale căror acte în corpurile lor gazdă au 
fost atât de mârşave, încât nu li se permite să se întoarcă pe Pământ. Sufletele 
sunt fortificate prin procesul de regenerare în speranţa că vor putea ţine sub 
control viitoarele corpuri cu potenţial malefic. Desigur, odată ajunse în noul 
corp, amnezia anumitor greşeli din vieţile anterioare nu ne lasă să fim atât de 
inhibaţi, încât să nu progresăm. 

Există diferenţe în procesul de regenerare a sufletelor afectate moderat 
şi a celor prejudiciate grav. După ce am ascultat o scrie de explicaţii despre 
tipurile de tratament ale energiei, am ajuns la concluzia următoare: cel mai 
radical mod de purificare a energiei este acela de remodelare a energiei, iar 
cea mai puţin drastică metodă este îndreptarea formei energetice. Aceasta 
este o supersimplificare, deoarece sunt multe lucruri pe care nu le ştiu despre 
aceste tehnici ezoterice. Arta reconstituirii energiei este stăpânită de maeştrii 
care nu se reîncarnează şi care nici nu se află în biroul meu ca să răspundă la 
aceste întrebări. Eu lucrez cu ucenicii. Cazul 20 va arunca o privire în domeniul 
mecanismelor de îndreptare a energiei, iar cazul 21 se va referi la remodelarea 
acesteia. 


Cazul 20 

Subiectul meu în acest caz este un practicant al medicinei chiropractice 
şi homeopatice, care se ocupă cu repolarizarea energiei dezechilibrate a 
pacienţilor. Acest client este vindecător de mii de ani pe Pământ şi în lumea 
spiritelor se numeşte Selim. 


Dr. N: Selim, mi-ai vorbit despre grupul vostru de vindecători din lumea 
spiritelor şi despre faptul că voi cinci vă pregătiţi în probleme specifice legate 
de energie. Aş vrea să ştiu mai multe despre munca voastră. Poţi să începi prin 
a-mi spune cum se numeşte grupul vostru de studiu şi ce faceţi? 

S.: Ne pregătim să fim regeneratori. Lucrăm ca să îndreptam... să 
reorganizăm... şi să echilibrăm energia dislocată. 

Dr. N: E vorba de locul destinat acelor suflete a căror energie a fost 
dislocată? 

S.: Da, cele aflate într-o stare proastă. Acelea care nu se vor întoarce la 
grupurile lor imediat. Ele vor sta în locul de ancorare. 

Dr. N: Poţi estima acest lucru la poarta de intrare în lumea spiritelor? 

S.: Nu, nu pot. Nu am atins încă acest nivel. Decizia e luată de ghizii lor, 
care îi vor chema pe maeştrii care mă învaţă şi pe mine. 

Dr. N: Spune-mi atunci, Selim, când anume intervii tu, după ce un suflet 
cu afecţiuni severe se întoarce în lumea spiritelor? 

S.: Sunt chemat de instructorul meu atunci când se consideră că pot 
ajuta în acest proces de vindecare a energiei. Atunci merg la locul de ancorare. 

Dr. N: Te rog, explică-mi de ce foloseşti termenul de „loc de ancorare” şi 
cum anume arată acesta? 

S.: Sufletul deteriorat este ţinut aici până ce regenerarea sa devine 
completă şi este din nou sănătos. Această sferă arată ca un stup acoperit de 
faguri. Fiecare suflet are propriul loc în care să locuiască pe durata vindecării. 

Dr. N: Acest lucru sună foarte asemănător cu descrierile pe care le-am 
auzit despre incubaţia noilor suflete după crearea lor şi înainte ca ele să fie 
repartizate grupurilor. 

S.: E adevărat... acestea sunt spaţii în care energia este hrănită. 

Dr. N: Aşadar, toate aceste spaţii asemănătoare stupilor se află în acelaşi 
loc şi servesc aceloraşi scopuri - atât pentru regenerare, cât şi pentru creaţie? 

S.: Nu, nu este aşa. Lucrez într-un loc al sufletelor deteriorate. Sufletele 
nou-create nu sunt deteriorate. Nu îţi pot spune nimic despre locurile acestora. 

Dr. N: Bine, Selim, vorbeşte-mi atunci despre acele locuri pe care le 
cunoşti şi în care ai experienţă. De ce crezi că ţi-a fost repartizat acest fel de 
muncă? 

S.: (mândru) Graţie marii mele experienţe, acumulate în atâtea vieţi în 
care am lucrat cu oameni răniţi. Atunci când am întrebat dacă aş putea să mă 
specializez ca regenerator, dorinţa mi-a fost îndeplinită şi am fost repartizat 
într-o clasă de iniţiere. 

Dr. N: Şi astfel, dacă un suflet grav rănit este întors la locul de ancorare, 
eşti unul dintre sufletele care pot fi chemate să dea o mână de ajutor? 

S.: (dă din cap în sens negativ) Nu neapărat. Sunt solicitat să merg în 
locurile de regenerare numai pentru a lucra cu energia moderat dislocală. Sunt 
un începător. Există multe lucruri pe care nu le ştiu. 

Dr. N: Bine, dar am un mare respect pentru ceea ce ştii, Selim. Înainte de 
a te întreba despre nivelul muncii tale, poţi să-mi explici de ce un suflet afectat 
ar trebui să fie trimis la locul de ancorare? 

S.: Ele au fost subjugate de ultimul lor trup. Multe sunt suflete care au 
fost oprimate în mod repetat în vieţile anterioare. Acestea sunt acele suflete 
care devin blocate în viaţa de după viaţă, nefăcând nici un progres. Fiecare 
trup le-a contaminat şi mai mult. Eu lucrez cu aceste suflete mai mult decât cu 
acelea care au avut distrugeri semnificative de energie, într-o viaţă sau în mai 
multe. 

Dr. N: Aceste suflete a căror energie a fost sleită în mod gradual cer 
ajutor sau sunt silite să vină la locul de ancorare? 

S.: (prompt) Nici unul nu e forţat. Strigă după ajutor, pentru că au devenit 
total ineficiente, repetând mereu aceleaşi greşeli. Profesorii lor văd că nu se 
regenerează suficient între vieţi. Vor să fie regenerate. 

Dr. N: Acelaşi strigăt de ajutor vine şi din partea sufletelor care au fost 
sever afectate? 

S.: (face o pauză) Probabil că mai puţin. E posibil ca o viaţă să fie atât de 
distructivă, încât să distrugă... identitatea sufletului. 

Dr. N: Ca atunci când sunt implicate în acte crude de violenţă? 

S.: Acesta ar fi un motiv, da. 

Dr. N: Selim, te rog să-mi dai câte detalii poţi despre ce se întâmplă când 
eşti chemat la locul de ancorare să lucrezi la un caz unde este vorba despre 
energie grav afectată. 

S.: Înainte de a-l întâmpina pe noul sosit, unul dintre Maeștrii de 
Restabilire conturează meridianele de energie pe care le vom regenera. 
Revedem ceea ce se ştie despre sufletul vătămat. 

Dr. N: Sună ca şi cum aţi fi chirurgi care se pregătesc pentru o procedură 
cu raze X înainte de operaţie. 

S.: (încântat) Da, asta îmi dă o idee la ce să mă aştept în planul 
tridimensional. Îmi plac provocările legate de munca de refacere a energiei. 

Dr. N: Bine, condu-mă prin acest proces. 

S.: Din perspectiva mea, sunt trei paşi. Începem cu examinarea tuturor 
particulelor de energie vătămată. Apoi, aceste zone întunecate de blocaj sunt 
înlăturate şi ceea ce rămâne - golurile - sunt reumplute cu o infuzie de energie 
nouă, purificată. Aceasta este suprapusă peste energia reparată, pentru 
fortificare. 

Dr. N: Şi reumplerea înseamnă pentru tine doar reîndreptarea formei, ca 
şi cum ar exista ceva şi mai radical? 

S.: Da. 

Dr. N: Eşti implicat personal în toate fazele acestei operaţii? 

S.: Nu, sunt antrenat pentru prima etapă a evaluării şi pot să ajut puţin şi 
la a doua etapă - acolo unde modificările nu sunt atât de complexe. 

Dr. N: Înainte de a începe efectiv să lucrezi, ce vezi atunci când energia 
unui suflet a avut mult de suferit? 

S.: Energia vătămată arată ca un ou prăjit, atunci când partea albă s-a 
întărit. Trebuie s-o înmuiem şi să umplem găurile negre. 

Dr. N: Hai să vorbim puţin despre această energie întunecată... 

S.: (întrerupe) Ar fi trebuit să adaug că energia vătămată poate cauza şi... 
leziuni. Aceste fisuri sunt şi ele goluri, provocate de vătămare gravă fizică sau 
emoţională. 

Dr. N: Care sunt efectele energiei sfărâmate asupra sufletului încarnat? 

S.: (face o pauză) Acolo unde energia nu este distribuită în mod egal, 
aceasta se datorează deteriorării energiei pe termen lung. 

Dr. N: Ai vorbit despre rearanjarea şi repararea energiei vechi cu o 
energie nouă, purificată, pentru vindecare. Cum se procedează? 

S.: Prin raze intense, încărcate. Este o muncă delicată, pentru că trebuie 
să îţi păstrezi propriul tipar vibraţional... În secvenţe care se potrivesc cu cele 
generate de către suflet. 

Dr. N: O, devine, aşadar, un fapt personal. Energia unui maestru este 
folosită drept cale de transmitere? 

S.: Da, dar sunt şi alte surse de energie nouă, purificată pe care nu le 
utilizez mult şi despre care ştiu prea puţin din cauza lipsei mele de experienţă. 

Dr. N: Selim, mi-ai povestit cum energia solidificată este fluidizată şi i se 
permite să se întoarcă în spaţiile potrivite, dar mă interesează introducerea noii 
energii purificate. Nu cumva schimbaţi identitatea nemuritoare a acestor 
suflete prin toată această reconfigurare? 

S.: Nu, am făcut... schimbări... ca să întărim ceea ce există deja... să 
aducem sufletul aproape de forma sa originală. Nu vrem să se întâmple asta 
din nou. 

Dr. N: Există vreun mod de a vă testa eficienţa muncii după ce aţi 
terminat-o? 

S.: Da, putem simula un câmp de energie negativă - lichidă - în jurul 
sufletului regenerat - ca să vedem dacă se poate infiltra prin structura 
reparațiilor noastre. Cum am mai spus, nu vrem să repetăm acest proces. 

Dr. N: O ultimă întrebare, Selim. Când terminati, ce se întâmplă cu 
sufletul regenerat? 

S.: Depinde. Toate stau cu noi un timp... vindecăm prin sunet... muzică 
vibraţională... lumină... culoare. Şi când aceste suflete sunt eliberate, există 
multă grijă în ceea ce priveşte următoarele lor încarnări şi selecţia corpurilor, 
(oftează) Dacă sufletul a fost într-un corp care a făcut rău altora în vieţi 
anterioare... atunci... am fortificat aceste suflete ca să se întoarcă şi să înceapă 
un nou drum. 


Următorul meu caz este un exemplu de remodelare radicală (a energiei). 
În cazul 21 este vorba despre o clasă specială de suflete pe care le numesc 
suflete hibrid. În capitolul 8, cazul 61 este vorba de un alt reprezentant al 
acestui tip de suflet. Cred că sufletele hibrid au tendinţa de a se autodistruge 
pe Pământ, fiindcă s-au încarnat în alte lumi înainte de a veni aici. Există unele 
suflete hibrid care se adaptează foarte greu pe planeta noastră. Dacă acest 
lucru este adevărat, probabil prima lor încarnare aici a fost în ultimele câteva 
mii de ani. Celelalte s-au adaptat deja pe Pământ sau l-au părăsit pentru 
totdeauna. Mai puţin de un sfert dintre toţi clienţii mei îşi amintesc că au vizitat 
alte lumi între vieţi. Această activitate în sine nu înseamnă că sunt suflete 
hibrid. Un procent şi mai mic al clienţilor mei îşi amintesc că s-au încarnat în 
alte lumi înainte de a veni pe Pământ. Acestea sunt sufletele hibrid. 


90/339 


Hibridul este, de obicei, un suflet mai vechi care, dintr-o serie de motive, 
a decis să-şi trăiască restul de vieţi fizice pe planeta noastră. Vechea sa lume 
poate să nu mai fie locuibilă sau este posibil să fi trăit într-o lume blândă unde 
viaţa a fost prea uşoară şi acum vrea o provocare, într-o lume ca Pământul 
care încă nu şi-a atins potenţialul. Indiferent de circumstanţele în care un suflet 
părăseşte o lume, consider că aceste încarnări implică în mod tipic forme de 
viaţă care au fost uşor superioare, aproape egale sau uşor inferioare 
posibilităţilor creierului uman. Sufletele hibrid care s-au încarnat pe planete cu 
civilizaţii cu o tehnologie mai avansată decât cea de pe Pământ, cum ar fi cele 
care călătoresc în spaţiu, au un nivel mai inteligent, deoarece sunt o rasă mai 
veche. De asemenea, am remarcat că atunci când am un suflet hibrid în 
calitate de client, acesta tinde să aibă abilităţi psihice paranormale. 

Uneori clienţii hibrizi confundă primele lor încarnări în alte lumi fizice cu 
viaţa pe Pământ până când clarificăm faptul că prima lor lume seamănă doar 
cu unele locuri de aici. Un bun exemplu în acest sens îl constituie viziunile unei 
vieţi pe continentul Atlantida. Fără a nesocoti posibilitatea ca Atlantida să fi 
existat pe Pământ cu mii de ani în urmă, bănuiesc că amintirile existenţei în 
alte lumi sunt sursa multora dintre miturile pământene străvechi. 

Cred că suflet hibrid este un termen potrivit pentru acele suflete dintre 
noi care îşi au originea în încarnări mixte. Astfel de suflete s-au dezvoltat 
sălăşluind în gazde care sunt diferite genetic de oameni. Am văzut oameni 
înzestrați în această viaţă care şi-au început dezvoltarea în altă lume. Cu toate 
acestea, există o latură întunecată a acestei experienţe, după cum va explica 
un subiect al nivelului V, care se antrenează pentru a deveni Maestru în 
Reabilitare. 


Cazul 21 

Dr. N: Având în vedere că lucrezi cu suflete grav afectate, poţi să-mi dai 
mai multe informaţii despre sarcinile tale? 

S.: Sunt într-o secţiune specială unde lucrez cu acele suflete care s-au 
pierdut într-un vârtej de răutate. 

Dr. N: (după ce am aflat că acest subiect lucrează numai cu acele suflete 
de pe Pământ, care s-au încarnat pe alte lumi înainte de a veni aici) În această 
secţiune sunt sufletele despre care am auzit? 

S.: Da, într-o zonă de refacere unde ne ocupăm de acele suflete care au 
devenit atroce. 

Dr. N: Ce nume îngrozitor pentru un suflet! 

S.: Îmi pare rău că te deranjează, dar cum altfel poţi numi un suflet care 
a făcut fapte atât de rele, încât nu poate fi salvat în stadiul de faţă? 

Dr. N: Ştiu, dar corpul uman a avut destul de mult de-a face cu... 

S.: (întrerupându-mă) Nu credem că asta este o scuză. 

Dr. N: Bine, atunci te rog vorbeşte mai departe despre natura muncii tale. 

S.: Sunt un restaurator în etapa a doua. 

Dr. N: Ce înseamnă asta? 

S.: Când sufletele se desprind de trup, sunt întâmpinate de ghizi şi, 
poate, de vreun prieten apropiat. Această primă fază nu durează mult şi atunci 
sufletele care au comis acte teribile sunt aduse aici, la noi. 

Dr. N: De ce nu durează această primă fază la fel de mult ca în cazul altor 
suflete? 

S.: Nu vrem ca sufletele să înceapă să uite efectul faptelor lor - răul şi 
durerea pe care le-au provocat pe Pământ. Faza a doua le separă de sufletele 
necontaminate. 

Dr. N: Sună ca şi cum ai conduce o colonie de leproşi. 

S.: (tăios) Nu mă amuză remarca. 

Dr. N: (după ce îmi cer scuze) Doar nu vrei să spui că toate sufletele care 
comit fapte rele sunt suflete hibrid, cum le numeşti tu? 

S.: Sigur că nu, aceasta este secţiunea mea. Dar trebuie să înţelegi că 
unii care au fost adevăraţi monştri pe Pământ sunt hibrizi. 

Dr. N: Credeam că lumea spiritelor este un loc unde domneşte ordinea, 
cu maeştri care au cunoştinţe superioare. Dacă aceste suflete hibrid au făcut 
lucruri groaznice ca oameni - fiind incapabile să se adapteze la particularităţile 
emoţionale ale corpului uman - de ce au fost trimise aici? Acest raţionament 
îmi arată că lumea spiritelor nu este infailibilă. 

S.: Marea majoritate sunt suflete bune şi aduc mari contribuţii societăţii 
omeneşti. Ai vrea să le refuzăm tuturor sufletelor ocazia de a veni pe Pământ 
doar pentru că unele dintre ele apucă pe căi greşite? 

Dr. N: Desigur că nu. Să continuăm. Ce faceţi cu aceste suflete? 

S.: Alţii, superiori mie, le examinează energia contaminată prin prisma 
efectului pe care l-a avut lumea în care şi-au trăit primele experienţe asupra 
corpului lor omenesc. Cei care fac acest lucru vor să ştie dacă acesta a fost un 
caz izolat sau dacă şi alte suflete de pe acea planetă au avut probleme pe 
Pământ. Dacă se dovedeşte astfel, atunci e posibil ca accesul altor suflete din 
acea lume să nu mai fie permis pe Pământ. 

Dr. N: Te rog, povesteşte-mi mai multe despre secţiunea ta. 

S.: Zona mea nu se ocupă de sufletele care au comis o singură greşeală 
foarte gravă. Lucrăm cu suflete care au trăit vieţi de cruzime sistematică. 
Aceste suflete pot acum să aleagă. Vom face tot ce ne stă în putinţă ca să le 
purificâăm energia şi dacă considerăm că pot fi salvate, li se oferă şansa de a se 
întoarce pe Pământ în încarnări în care vor avea parte de aceeaşi durere pe 
care au provocat-o, dar sporită. 

Dr. N: Poate fi salvat un suflet care a comis atrocități în viaţă, dar care a 
avut mustrări de conştiinţă pronunţate? 

S.: Probabil. 

Dr. N: Credeam că justiţia karmică nu pedepseşte. 

S.: Nu pedepseşte. Oferta aceasta reprezintă şansa de a se stabiliza şi de 
a-şi ispăşi păcatele. De obicei, îţi ia mai mult de o viaţă să înduri aceeaşi durere 
pe care ai provocat-o multor oameni. De aceea am spus „sporită”. 

Dr. N: Chiar şi aşa, cred că multe suflete aleg această calc. 

S.: Te înşeli. Majoritatea se tem prea tare că vor avea din nou acelaşi 
mod de viaţă. În plus, le lipseşte curajul de a fi victime într-o serie de vieţi 
viitoare. 

Dr. N: Dacă nu vor să se întoarcă pe Pământ, ce faci? 

S.: Atunci, aceste suflete vor lua calea celor care considerăm că nu pot fi 
salvate. Apoi le vom disemina energia. 

Dr. N: Acesta este un procedeu de remodelare a energiei - sau ce? 

S.: A... da... noi îl denumim fragmentarea energiei - ceea ce înseamnă 
diseminare. Fireşte, este o remodelare. Descompunem energia în particule. 

Dr. N: Credeam că energia nu poate fi distrusă. Nu distrugeţi identitatea 
acestor suflete contaminate? 

S.: Energia nu este distrusă, ci doar schimbată şi convertită. Putem 
amesteca o particulă din vechea energie cu particule de energie nouă, 
proaspătă. Această diluare va face energia contaminată inofensivă, şi în acelaşi 
timp o mică parte din identitatea originală rămâne intactă. 

Dr. N: Deci, energia negativă este amestecată cu supradoze de energie 
nouă, bună pentru a face inofensiv sufletul contaminat? 

S.: (râde) Nu neapărat energie „bună”, ci proaspătă. 

Dr N: De ce ar refuza un suflet să i se disemineze energia? 

S.: Chiar dacă sufletele care acceptă aceste proceduri pentru binele lor îşi 
revin şi duc vieţi productive pe Pământ şi în altă parte... sunt suflete care nu 
vor să-şi piardă deloc identitatea. 

Dr. N: Atunci, ce se întâmplă cu aceste suflete care vă refuză ajutorul? 

S.: Multe vor ajunge într-o stare de incertitudine, într-un loc singuratic. Nu 
ştiu ce li se va întâmpla în cele din urmă. 


După cum am mai menţionat, contaminarea sufletului nu vine numai de 
la corpul fizic. Fireşte, vătămarea energiei descrise în ultimele două cazuri 
indică faptul că înseşi sufletele sunt entităţi impure care contribuie la propria 
tristeţe. 

Înainte de a continua, vreau să precizez ceva despre alegerea karmică, 
foarte important de reţinut pentru noi toţi. Când vedem oameni care sunt 
victime şi duc o viaţă de suferinţă, aceasta nu înseamnă neapărat că au făcut 
fapte rele într-o viaţă trecută. Un suflet care nu a cauzat rău în trecut poate să 


93/339 


aleagă suferinţa emoţională, pentru a învăţa mai multe despre compasiune 
faţă de alţii şi empatic, oferindu-se dinainte să ducă o viaţă de chin. 

Sunt cazuri în care energia unui suflet nu este foarte vătămată, astfel 
încât, deşi are nevoie de atenţie specială, nu necesită prezenţa unui Maestru 
de Reabilitare. Următorul citat face parte dintr-un raport al unui client despre 
un suflet înzestrat care lucrează într-o zonă de refacere. Mă gândesc la acel 
suflet ca la o asistentă care conduce un spital de pe front, şi clientul meu este 
de acord: 


O, este Numi - mă bucur atât de mult. N-am mai văzut-o de trei sau patru 
vieți, dar tehnicile ei de refacere şi reprogramare a energiei sunt excelente. 
Sunt încă cinci ființe de care are grijă în acest loc, dar pe care nu le cunosc. Nu- 
mi vine şi mă trage înspre ea. Pătrunde în interiorul meu şi îşi amestecă 
energia cu a mea obosită. Simt infuzia vibratiilor sale stimulatoare şi mă 
remodelează puțin. Este ca şi cum mi s-ar reimprospăta propria energie. 
Curând, sunt gata să plec iar. Nu-mi zâmbeşte şi-mi spune la revedere până 
data viitoare. 


Sufletele singurătăţii 

În ultimul capitol am explicat cum anumite suflete, care au trăit 
experienţa morţii fizice, părăsesc trupul şi se izolează o perioadă. Nu sunt 
fantome, dar nu acceptă moartea şi nu vor să se ducă acasă. Puținele suflete 
din această categorie de care mă ocup sunt în impas faţă de ele însele. 
Tendinţa lor majoră este aceea de evitare. În cele din urmă, sunt convinse de 
către ghizi capabili să stabilească o legătură empatică să se întoarcă în lumea 
spiritelor. Le-am numit „sufletele tăcerii”. Am mai spus şi că se consideră o 
activitate normală pentru sufletele sănătoase din lumea spiritelor să petreacă 
un timp liniştite, departe de celelalte. În afară de a reflecta asupra destinului 
lor, sufletele pot folosi această perioadă ca să ajungă la oamenii pe care i-au 
lăsat în urmă pe Pământ. 

Totuşi, există o altă categorie de suflete tăcute pe care le numesc 
„suflete singuratice” sau suflete ale singurătăţii, spre deosebire de sufletele 
izolate. Ar putea părea că despic firul în patru, dar sunt diferenţe mari. 
Sufletele care doresc singurătatea sunt suflete sănătoase care s-au supus 
procesului de recuperare şi cu toate acestea simt în continuare efectele 
contaminării cu energie negativă. lată un astfel de caz: 


După fiecare viaţă, mă duc într-un sanctuar pentru a medita în linişte. Mă 
gândesc la ce vreau să salvez şi să recuperez din ultimul meu trup şi la ce ar 
trebui să renunt. Chiar în acest moment, salvez curajul şi încerc să scap de 

neputinta de a menține un angajament personal. Pentru mine, acesta este un 
loc unde sortez însuşiri şi ceea ce decid să păstrez va face parte din caracterul 
meu. Restul se aruncă. 


Numai un anumit gen de suflete face această activitate un timp 
îndelungat. Deseori, sunt suflete mai avansate care reflectează mai mult dacă 
sunt singure. Acestui tip de suflet i-ar putea aparţine conducătorii a căror 
energie a fost epuizată, fiindcă au apărat alţi oameni. Un astfel de suflet este 
Achem, un suflet care îşi dedică energia pentru a-i face pe alţii mai buni. 


Cazul 22 

Acest subiect a luptat în viaţa sa trecută împotriva dominaţiei franceze 
asupra Marocului şi a fost capturat în 1934. Ca luptător în rezistenţă, clientul 
meu a fost dus din Munţii Atlas în deşertul Sahara şi torturat pentru a da 
informaţii, dar a refuzat. După ce a fost trântit la pământ, a fost lăsat să moară, 
o pieire lentă în soarele fierbinte. 


Dr. N: Achem, te rog să-mi explici de ce îţi trebuie o perioadă atât de 
lungă de singurătate după viaţa din Maroc? 

S.: Sunt un suflet protector şi energia mea nu şi-a revenit încă după 
efectele acestei vieţi. 

Dr. N: Ce este un suflet protector? 

S.: Noi, sufletele protectoare, încercăm să îi protejăm pe acei oameni 
care trebuie să-şi păstreze bunătatea înnăscută şi dorinţa intensă de a face 
vieţile multor oameni mai bune. 

Dr. N: Pe cine ai protejat în Maroc? 

S.: Pe liderul mişcării de rezistenţă, ce se opunea colonizării franceze. 
Datorită anilor mei de sacrificiu, a putut să-i ajute mai mult pe oamenii noştri 
să lupte pentru libertate. 

Dr. N: Sună ca şi cum ar fi vorba de o responsabilitate foarte mare. 
Obişnuieşti să te implici în mişcări politice şi sociale în vieţile tale? 

S.: Da, şi în război. Suntem luptători ai cauzelor bune. 

Dr. N: Ce atribute au sufletele protectoare, ca grup? 

S.: Ne distingem prin perseverenţă şi calm în situaţii limită în timp ce îi 
ajutăm pe alţii care merită. 

Dr. N: Dacă îi înfruntaţi pe cei care caută să le facă rău oamenilor pe care 
îi protejaţi, cine anume decide dacă aceştia merită protecţia voastră? Mi se 
pare că este un lucru foarte subiectiv. 

S.: Adevărat, şi de aceea stăm mult să reflectăm unde putem fi de folos 
cel mai bine oamenilor. Munca noastră poate fi ofensivă sau defensivă prin 
natura sa, dar nu ne implicăm în nici o acţiune agresivă lipsită de principii. 

Dr. N: Bine, să vorbim despre epuizarea energiei tale după aceste 
încercări. De ce nu a revenit la normal în urma acestui „duş” vindecător sau 
după vreun alt procedeu de refacere? 

S.: (râde) Tu îl numeşti „duş”, cu îl definesc „spălător de maşini”! Este ca 
un tub care se ondulează şi te freacă pe toate părţile cu energie pozitivă, exact 
ca periile unui spălător de maşini. Tocmai i-am însoţit pe câţiva dintre studenţii 
mei tineri care au trecut prin el după ultima viaţă şi se simt excelent. 

Dr. N: Deci, de ce nu te-a ajutat „spălătorul de maşini”? 

S.: (mai serios) Nu a fost tocmai de ajuns, deşi impurităţile s-au dus în 
mare parte. Nu, miezul fiinţei mele a fost afectat de cruzimea acelei vieţi şi de 
tortura pe care am îndurat-o. 

Dr. N: Şi ce faci? 

S.: Îi trimit de la mine pe studenţi şi mă duc la sanctuarul unde pot să 
realizez o conexiune deplină cu mine însumi. 

Dr. N: Te rog, spune-mi tot ce poţi despre acest loc şi ce faci acolo. 

S.: Este un spaţiu închis, întunecos - unii îl numesc camera de dormit - 
unde sunt şi alţii care se odihnesc, dar nu ne vedem. Simt că acum mai sunt 
încă vreo douăzeci. Ne simţim atât de goliţi de energie, încât nu dorim să luăm 
legătura unii cu alţii un timp. Paznicii au grijă de noi. 

Dr. N: Paznicii? Cine sunt aceştia? 

S.: Paznicii Neutralităţii au multă îndemânare în ceea ce priveşte non- 
interferența. Talentul lor constă în faptul că pot avea grijă de noi fără a 
interveni absolut deloc în gândurile noastre. Ei sunt gardienii camerelor de 
dormit. 


Notă: Aparent, Paznicii Neutralităţii constituie un subgrup al Maeştrilor 
Restabilirii. Ei au alte nume, dar prin neutralitate se înţelege faptul că 
facilitează vindecarea indirect, fără a comunica în vreun fel. Clienţii mei spun 
că aceste fiinţe veghează la liniştea absolută a sufletelor pe care le au în grijă. 


Dr. N: Cum arată aceşti gardieni pasivi? 

S.: (tăios) Nu sunt pasivi. Imaginea pe care ţi-o pot oferi este aceea a 
călugărilor ce se plimbă printr-un sanctuar. Paznicii au mantii şi o glugă peste 
faţă, astfel încât nu ne dezvăluie identitatea lor. Au dânduri opace, dar sunt 
foarte grijulii. 

Dr. N: Deci ei, pur şi simplu, veghează asupra voastră în timp ce vă 
odihniţi? 

S.: Nu, nu - tot nu înţelegi. Ei se pricep foarte bine să aibă grijă de noi. 
Preocuparea lor este să ne regleze energia pe care am acumulat-o în lumea 
spiritelor înainte de a începe o viaţă fizică. 

Dr. N: Am auzit multe despre caracteristica sufletului de a se divide. De 
ce nu te duci în zona ta spirituală ca să-ţi iei restul de energie şi să te 
contopeşti cu ea? Sau de ce nu îţi regenerează energia contaminată o echipă 
de Maeştri ai Restabilirii? 

S.: (respiră profund) O să încerc să explic. Nu avem nevoie de aşa ceva. 
Vrem să ne vindecăm de efectele impurităților, şi chiar să ne recăpătăm 
propria energie, purificată şi odihnită. Paznicii ne ajută la refacerea propriei 
energii. 

Dr. N: E ca şi cum ai face o transfuzie de la propria bancă de sânge? 

S.: Da, exact, acum începi să înţelegi. Nu vrem să o facem în grabă. Nici 
nu avem nevoie de o refacere radicală. Primim lent infuzii din propria energie 
pe o perioadă prelungită pentru mai multă... elasticitate. Dorim înapoi puterea 
pe care am avut-o înainte de o viaţă grea, sporită după experienţa fizică prin 
care am trecut. 

Dr N: Câţi ani durează această perioadă prelungită de refacere în 
sanctuar? 

S.: O, e greu de spus... douăzeci şi cinci până la cincizeci de ani... am 
vrea mereu să fie mai lungă, deoarece Paznicii îşi folosesc frecvențele 
vibraţionale să ne... maseze energia - ceea ce este fantastic. Ei sunt totuşi 
fiinţe foarte discrete, nu vor să fie văzute şi să le vorbeşti, dar ştiu că le suntem 
recunoscători pentru grija pe care ne-o poartă. Cunosc, de asemenea, când 
este timpul să ne alăturăm prietenilor noştri şi să ne întoarcem la lucru (râde). 
Atunci, suntem împinşi afară. 


Din cazuri ca acesta am aflat că unul dintre cele mai bune moduri de a 
repara energia vătămată este de a o primi înapoi lent. Multe suflete singuratice 
sunt destul de avansate şi nu necesită refacere în zonele speciale. Aceste 
suflete viguroase pot avea uneori prea multă încredere în ele. Achem a 
recunoscut că a luat în Maroc numai 50% din energia sa şi că ar fi trebuit să se 
„încarce mai tare” înainte să înceapă acea viaţă. 

Următoarea secţiune vorbeşte despre vindecătorii planetari care lucrează 
în medii fizice. De vreme ce aceste suflete sunt, în general, încă încarnate, 
subiecţii mei nu le consideră maeştri. Aici sunt incluse sufletele 
transformatoare menţionate în următorul caz. În munca planetară suntem 
expuşi la multe lucruri deosebite şi aceasta constituie un teren de bază pentru 
pregătirea sufletelor în dezvoltare. 


Vindecarea energiei pe Pământ 


Vindecători ai corpului uman 

Când am aflat că există suflete specializate în refacerea energiei 
vătămate în lumea spiritelor, am fost curios să ştiu cum aplică aceste suflete 
cunoştinţele spirituale din subconştient când lucrează în formă fizică. Unele 
suflete pun foarte mult accentul pe acest aspect al abilității lor de a ajuta 
fiinţele umane. Următorul meu caz este o femeie care lucrează folosind multe 
manifestări ale energiei, inclusiv reiki. Totuşi, până la şedinţa noastră de 
hipnoză, nu prea cunoştea sursa puterii sale spirituale de vindecare. Numele ei 
spiritual este Puruian şi în timpul şedinţei noastre mi-a explicat cum şi de ce 
sunt sunt atât de necesare, deopotrivă pentru fiinţele încarnate şi neîncarnate 
ajustările energiei. 


Cazul 23 

Dr. N: Puruian, aş vrea să ştiu dacă îţi foloseşti pregătirea spirituală 
pentru vindecarea sufletului şi în sarcinile tale de pe Pământ. 

S.: (subiectul manifestă surprindere pe măsură ce mintea sa 
înregistrează întrebarea mea) Păi... da... nu mi-am dat scama cât de mult până 
acum... numai aceia dintre noi care vor să lucreze în continuare în acest fel pe 
Pământ se numesc transformatori. 

Dr. N: Care este diferenţa? Cum defineşti un suflet transformator? 

S.: (râde la recunoaşterea denumirii) în calitate de transformatori, facem 
munca de reparaţie pe Pământ - suntem echipa care face curăţenie - redând 
trupurilor sănătatea. Sunt oameni pe Pământ care au pete cenușii de energie 
care îi fac să se împotmolească. Îţi dai seama de asta atunci când fac mereu 
aceleaşi greşeli în viaţă. Rolul meu este să mă încarnez, să-i găsesc şi să încerc 
să îndepărtez aceste pete, pentru ca ei să ia decizii mai bune, să capete 
încredere şi apreciere de sine. Îi transformăm în persoane mai productive. 

Dr. N: Puruian, aş vrea să clarificăm diferenţa, dacă există vreuna, între 
vindecarea sufletului în lumea spiritelor şi transformarea energiei într-o lume 
fizică. 

S.: (după o pauză lungă) Unele părţi din pregătirea noastră sunt la fel, 
dar... transformatorii - aceia dintre noi cărora le place să lucreze cu forme 
fizice - sunt trimişi în alte lumi să studieze. 

Dr. N: Descrie ultima perioadă de pregătire ca transformator înainte de a 
te întoarce pe Pământ. 

S.: (şocată de întrebarea mea, dă un răspuns ca prin vis) 0... două 
entităţi făcute din lumină au venit din altă dimensiune ca să lucreze cu noi şase 
(grupul de studiu al lui Puruian). Ne-au arătat cum să... ne menţinem energia 
vibraţională concentrată într-o rază - şi nu împrăştiată. Am învăţat să-mi 
focalizez energia, ca să fie mai eficientă. 

Dr. N: Aceste entităţi veneau dintr-o lume fizică? 

S.: (pe un ton suav) Erau mai degrabă ca o sferă de gaz unde inteligenţa 
lor se afla sub formă de... baloane... dar ne-au făcut atât de bine. Am învăţat... 
oh... am învăţat... 

Dr. N: (cu blândeţe) Sunt convins. Să ne întoarcem la partea practică a 
ceea ce ai învăţat, acum că ai devenit mai conştientă de originea abilităţilor 
tale. Spune-mi, cum aplici aceste cunoştinţe spirituale în munca ta actuală de 
suflet transformator pe Pământ? 

S.: (o privire mirată) Am în minte acum., văd cum lucrează... (se 
opreşte)... raza focalizată... 

Dr. N: (insist) Raza focalizată...? 

S.: (cu seriozitate) O folosim ca pe o rază laser - cum ar face un dentist 
care scoate un dinte cariat - o îndreptăm asupra petei de energie cenușie 
pentru a o îndepărta. Aceasta este modalitatea rapidă. Îmi vine mai greu să 
folosesc o procedură lentă care durează mai mult şi este şi mai eficientă. 

Dr. N: Bine, Puruian, adu-ţi aminte că îmi explici cum îţi foloseşti 
pregătirea spirituală în combinaţie cu cea pământeană pentru a vindeca 
energia. Ai acum în memorie ambele aspecte. Povesteşte-mi despre metoda 
lentă. 

S.: (respiră profund) închid ochii şi intru într-o semitransă când îmi apropii 
mâinile de capul pacientului. Văd acum că ceea ce am învăţat în lumea 
spiritelor mă ajută mai mult decât ce am învăţat din cursurile de aici. Dar cred 
că nu are importanţă. 

Dr. N: Primim puterea de a îi ajuta pe alţii din multe surse. Te rog, 
continuă să vorbeşti despre vindecarea pacienţilor de pe Pământ prin metoda 
lentă. 

S.: Lucrez cu forme geometrice, de exemplu spirale de energie, pe care 
mi le formez în minte, în aşa fel încât să fie potrivite cu configuraţia zonei 
afectate. Apoi, suprapun aceste structuri energetice peste petele cenuşii. 
Datorită vibraţiilor mele lente, vindecătoare, zonele respective se refac, e ca şi 
cum ai pune ceva cald pe un muşchi care doare (face o pauză). Vezi, aceste 
suflete au fost vătămate atunci când s-au încarnat şi această... infirmitate... se 
accentuează pe măsură ce corpul fizic se dezvoltă pe Pământ. 

Dr: N: (surprins) Stai puţin. Cum adică au fost lezate când s-au încarnat? 
Credeam că munca voastră pe Pământ are de-a face, în principal, cu energia 
contaminată de suferinţele vieţii. 

S.: Asta e doar o parte a problemei. Când sufletul intră în corpul uman pe 
Pământ, el vine în contact cu materia densă. La urma urmei, trupurile gazdă 
conţin energie animală primitivă, care este densă. Sufletul are o energie 
naturală pură, rafinată, care nu se amestecă uşor cu unele gazde umane. E 
nevoie de experienţă pentru a se obişnui cu toate acestea. Mai ales sufletele 
tinere pot fi afectate. Se abat din drum şi sunt... Întoarse pe dos. 

Dr. N: Şi poţi proiecta diferite configurații de energie pentru pacienţii tăi? 

S.: Uh, aceasta e munca transformatorului. Liniile de energie vătămată 
sunt atât de... neregulate, ca o mâăzgăleală... trebuie rearanjate pentru 
îndepărtarea energiei toxice. Aceste suflete sunt atât de dezechilibrate, încât 
trebuie să insistăm mult asupra celulelor corpului unde energia negativă 
împiedică fluxul celei pozitive. Când se realizează procedura cum trebuie, 
sufletul fuzionează deplin cu creierul uman. Dr: N: Atunci, merită să faci o 
asemenea muncă, într-adevăr. 

S.: Există satisfacţii, deşi mai am încă multe de învăţat (râde). Ne 
autodenumim bureţi psihici pentru curățirea energiei. 


Cazul 25 foloseşte reiki în munca ei pe Pământ, ceea ce nu este 
surprinzător. Reiki este o formă străveche de vindecare cu ajutorul mâinilor. 
După ce au fost evaluate pagubele produse energiei şi s-a lucrat la vindecarea 
acesteia, practicanţii acestei arte astupă găurile din câmpul energetic pentru a 
produce simetrie. Există teorii care spun că energia vătămată din corpul 
omenesc, fie ea fizică sau mentală, generează goluri în aura noastră, prin care 
poate pătrunde o forţă negativă, demonică. Acesta este un alt mit bazat pe 
teamă, căruia i se acordă o atenţie nemeritată. Specialişti în vindecare miau 
spus că acest lucru nu se întâmplă, fiindcă nu există nici o forţă rea exterioară 
care să încerce să pună stăpânire pe trup. Cu toate acestea, blocajele produse 
în câmpul nostru energetic pot cauza o reducere a capacităţii funcţionale. 

Mă deranjează, de asemenea, articolele ştiinţifice care nu dau crezare 
terapiei prin atingere cu mâinile, fiindcă am văzut ce putere are acest mod de 
vindecare asupra bolnavului. Această tămăduire este deseori oferită gratuit de 
anumite asistente medicale în spitale, dintr-o preocupare sinceră de a îngriji şi 
a vindeca. Corpul nostru este format dintr-un câmp energetic de particule, care 
pare solid, dar fluid şi are rol de conductor vibraţional. Un suflet transformator 
a spus următoarele despre metodele sale de vindecare prin atingere: 


Secretul vindecării este să mă desprind de sinele meu conştient ca să 
evit inhibarea fluxului de energie dintre noi. Obiectivul meu este să fuzionez cu 
fluxul de energie al pacientului ca să aduc la suprafaţă tot ce este mai bun în 
acel trup. Locuirea se face cu tehnică, dar şi cu dragoste. 


Dacă partea care primeşte vindecarea se opune şi inhibă fluxul liber al lui 
„chi” sau al forţei vitale prin propriul negativism al minţii, atunci persoana 
respectivă este perfect capabilă să împiedice detectarea câmpului său 
energetic de către vindecător. Acum că am intrat într-un nou mileniu, din ce în 
ce mai mulţi oameni devin conştienţi de proprietăţile de vindecare ale 
meditaţiei şi învaţă să se autoîncarce cu energie. Sunt multe moduri de a 

ajunge la centrul înţelepciunii interioare apelând la o sursă de energie mai 
înaltă. Masajul, yoga, acupunctura şi vindecarea biomagnetică sunt câteva 
dintre tehnicile disponibile pentru echilibrarea „chi” - ului nostru. 

Energia trupească şi cea sufletească sunt afectate de rezonanţe 
vibraţionale care nu se armonizează. Trupul şi sufletul trebuie să coexiste 
armonios pentru ca fiinţa umană să fie productivă. Dacă adoptăm o viziune 
holistică asupra sănătăţii trupului, sinele nostru creativ poate să funcţioneze 
mai bine cu creierul uman. Dacă suntem în armonie cu sinele exterior şi cel 
interior, aceasta favorizează o relaţie mai strânsă între fizic, psihic şi mediul 
înconjurător. 


Vindecători ai mediului 

Înainte de a face cercetări asupra lumii spiritelor, nu ştiam nimic despre 
darul deosebit pe care îl au vindecătorii mediului de pe planeta noastră. Am 
aflat că însuşi Pământul are propria rată vibraţională şi că există oameni 
capabili să capteze această energie ecologică. Unul dintre cazurile care m-a 
făcut să văd acest lucru a fost o femeie rare lucrează la Serviciul Forestier în 
nord-vestul Pacificului. În scrisoarea în care îmi cerea să avem o şedinţă, mi-a 
explicat: 


În ultimii câțiva ani am avut o senzaţie ca şi cum mi-ar ieşi scântei din 
degete atunci când mă aflu în preajma vegetației dense. Nu doare, dar simt că 
trebuie să se elibereze ceva în timp ce lucrez în pădure. În ultima vreme am tot 
visat că îmi ieşeau fulgere din mâni şi că voiam să le trag înapoi într-o sticlă, să 
le păstrez. Aceste vise par să îmi satisfacă o nevoie interioară şi când mă 
trezesc sunt fericită. Oare innebunesc? 


Mă interesează oamenii care se cred nebuni din cauza unor fenomene 
inexplicabile din viaţa lor. Ştiu din proprie experienţă cum este. Mulţi dintre 
vechii mei colegi, care folosesc metode tradiţionale, sunt convinşi că mi-am 
pierdut minţile. Aşa că am fost bucuros ca această femeie să devină clienta 
mea, după ce a acceptat să meargă la un medic să se asigure că nu are nimic 
pe fond nervos care îi cauzează probleme cu mâinile. Voi reda dialogul din 
acest caz din punctul unde discutam despre apartenenţa ei la un grup de 
studiu independent în lumea spiritelor. 


Cazul 24 

Dr. N: De ce v-aţi reunit voi cinci în acest grup de studiu? 

S.: Pentru că lucrăm cu energia în acelaşi fel. Ne ajută să ne îmbunătăţim 
conştiinţa - abilităţile - atunci când suntem împreună. 

Dr. N: Explică-mi, te rog. 

S.: Ei, bine, situaţia noastră în momentul de faţă este că, individual, nu 
putem susţine un flux de energie care să reziste foarte mult şi să aibă efectul 
necesar. 

Dr. N: Deci realizaţi ceea ce doriţi în mod colectiv? 

S.: Da, în oarecare măsură. de aceea ne place să lucrăm împreună, astfel 
încât să eliberăm energie la unison şi să o „îimbuteliem” în rezerve concentrate. 
Dacă lucrăm singuri, energia noastră nu este atât de puternică, atât de rafinată 
- se îndreaptă în toate direcţiile. 

Dr. N: De aceea ai acele vise şi senzațiile de scântei în mâini în viaţa ta 
actuală? 

S.: (reflectează) Da, văd că sunt un mesaj pentru mine. Trebuie să îmi 
schimb viaţa, în aşa fel încât să lucrez mai mult cu energia. 

Dr. N: Ţi-ai ales actuala vocaţie dintr-un anumit motiv legat de abilităţile 
tale? 

S.: Da! 

Dr. N: Dar ceilalţi membri ai grupului tău de studiu din lumea spiritelor? 

S.: (zâmbeşte larg) Doi dintre ei lucrează cu mine în serviciul forestier. 

Dr. N: Aş zice că tu şi prietenii tăi sunteţi vindecători planetari şi munca 
asta vi se potriveşte de minune acum, când există atâta distrugere a mediului 
pe Pământ. 

S.: (tristă) E îngrozitor şi este mare nevoie de noi aici. 

Dr. N: Spune-mi, tu şi membrii grupului tău de studiu v-aţi pus energia în 
slujba mediului în multe vieţi trecute pe Pământ? 

S.: A, da... mult timp. 

Dr. N: Dă-mi un exemplu. 

S.: În ultima mea viaţă am fost indian Alonquian şi mă chema Copacul 
Cântător. Treaba mea era să mă asigur că pământul nostru ne va da mâncare 
în continuare. Stăteam în pădure ore întregi cu mâinile întinse. Tribul credea că 
vorbesc cu copacii şi cu pământul, dar, de fapt, făceam schimb de energie cu 
acesta. Este o extensie a minţii şi a sufletului cu puţin ajutor din partea ghizilor 
noştri. 

Dr. N: Şi astăzi? 

S.: (pauză) Când creezi şi întreţii frumuseţea şi rodnicia pământului, le 
dai forţe şi altora care trăiesc aici. Prin intermediul mâinilor tale, oferi un mijloc 
prin care ceilalţi sunt motivaţi de frumuseţea a ceea ce văd în jurul lor, şi 
primesc sprijin din partea mediului. 


Uneori, după ani de zile, primesc scrisori de la clienţi care vor să-mi 
spună că, în sfârşit, şi-au atins țelul în viaţă. O persoană cu darul de a vindeca 
mediul poate să-mi scrie, să mă anunţe că a devenit arhitect peisagist, că a 
deschis o grădiniţă în aer liber sau că s-a alăturat unui grup de protest pentru a 


102/339 


opri tăierea copacilor bătrâni. Îmi plac aceste aspecte din munca mea în ceea 
ce priveşte orientarea în carieră, care încep cu întrebarea „De ce mă aflu 
aici?”. Când m-am implicat în cercetarea misterelor lumii spiritelor, m-am 
gândit că oamenii vor să ştie, în primul rând, despre ghizii lor spirituali şi 
sufletele lor pereche. În schimb, am descoperit că interesul lor primordial este 
scopul în viaţă. 

Înainte de a părăsi subiectul mediului înconjurător şi al modului în care 
oamenii sunt capabili să-şi regleze vibraţiile la cele ale planetei, aş vrea să 
spun ceva despre locurile sfinte. Mai mulţi cercetători au raportat faptul că 
există locuri în lume care emit unde intense de energie magnetică. În ultimul 
capitol am vorbit despre straturile de energie vibraţională, ce variază în 
densitate, din jurul Pământului. Unele zone sacre de pe Pământ sunt bine 
cunoscute publicului, cum ar fi locurile din piatră din Sedona, Arizona; Machu 
Pichu din Peru; şi Ayers Rock din Australia, ca să numim numai câteva. Oamenii 
care stau în aceste locuri au o conştiinţă de sine accentuată şi o stare fizică de 
bine. 

Câmpurile magnetice planetare ne afectează conştiinţa fizică şi spirituală, 
şi găsesc o asemănare stranie aici cu descrierile lumii spiritelor. Clienţii mei 
spun că terenul grupului lor este „un spaţiu în alt spaţiu” ale cărui graniţe non 
solide au o concentraţie specifică de energie vibraţională generată de acel 
grup. Poate că unele dintre habitatele umane pe Pământ, considerate a fi sacre 
de către antici, conţin vârtejuri de energie concentrată, produsă de aşa 
numitele „linii energetice”. Locurile în care aceste linii magnetice converg se 
presupune că purifică gândurile din subconştient şi facilitează legătura minţii 
noastre cu tărâmul spiritual. Cunoaşterea acestor zone este foarte folositoare 
pentru vindecătorii planetari. În capitolul 8, la secţiunea despre sufletele care 
explorează alte lumi, voi reveni la tema structurii vibraţionale planetare care 
afectează formele de viaţă inteligente extraterestre. 


Diviziunea şi reunificarea sufletului 

Capacitatea sufletelor de a-şi divide esenţa energiei influenţează multe 
aspecte din viaţa acestora. Poate că extensia sufletului ar fi un termen mai 
potrivit decât divizarea sufletului. Aşa cum am spus în secţiunea despre 
fantome, toate sufletele care vin pe Pământ îşi lasă o parte a energiei în lumea 
spiritelor, chiar şi acelea care trăiesc vieţi paralele în mai multe corpuri. 
Procentul de energie pe care sufletele îl lasă în lumea spiritelor poate să 
varieze, dar fiecare particulă de lumină este un duplicat exact al celuilalt Sine 
şi replica întregii identități. Fenomenul este similar cu modul în care imaginile 
luminoase sunt separate şi dublate într-o hologramă. Totuşi, există diferenţe. 
Dacă numai un procent mic din energia sufletului este lăsată în lumea 

spiritelor, acea particulă din Sine este mai puţin activă, deoarece este mai 
puţin concentrată. Cu toate acestea, rămânând în stare pură, necontaminată, 
este încă puternică. 

Când am descoperit că avem rezerve de energie în lumea spiritelor, mi- 
am explicat atâtea lucruri. Grandoarea acestui sistem al dualității sufletului are 
impact asupra multor aspecte din viaţa noastră. De exemplu, dacă cineva drag 
a murit cu treizeci de ani înaintea ta şi de atunci s-a reîncarnat, poţi totuşi să îl 
revezi la întoarcerea în lumea spiritelor. 

Capacitatea sufletului de a se reuni cu sine însuşi este un proces natural 
de regenerare a energiei după moartea fizică. Un client mi-a spus cu emfază: 
„Dacă am lua 100% din energia noastră într-un singur corp în timpul unei 
încarnări, am da peste cap circuitele creierului”. Captarea întregii energii a 
sufletului într-un corp omenesc ar implica subjugarea creierului de puterea 
sufletului. Presupun că acest factor al ocupării unui trup gazdă de către un 
suflet a fost investigat în fazele de început ale evoluţiei umane de acei maeştri 
spirituali care au ales Pământul ca şcoală planetară. 

Mai mult, întreaga capacitate energetică a sufletului într-un singur corp 
ar împiedica procesul de dezvoltare a sufletului pe Pământ, deoarece acesta nu 
ar mai întâmpina nici o provocare din partea creierului. Prin fortificarea mai 
multor părţi din energia totală a sufletului în diverse încarnări, întregul devine 
mai puternic. 100% din energie ar avea şi alt efect advers. Uitarea (amnezia) 
ne face să mergem în locurile de pe Pământ unde trebuie să fim puşi la 
încercare, fără a avea răspunsuri la sarcinile pe care am fost trimişi să le 
îndeplinim. Uitarea ne uşurează de povara nereuşitelor trecute, pentru a păşi 
într-o nouă viaţă cu mai multă încredere. 

Fantoma din cazul 15 a arătat cum este posibil ca sufletele să socotească 
greşit concentraţia de energie pe care o iau cu sine în viaţă. Unul dintre clienţi 
a denumit acest lucru „coeficientul nostru de lumină”. În mod curios, descopăr 
că subiecţii mei de nivel IV şi V iau cu ei mai puţină energie decât sufletele nu 
la fel de dezvoltate. Acest lucru a fost demonstrat de sufletului războinicului din 
cazul 22. În general, un suflet foarte avansat ia cu el pe Pământ nu mai mult de 
25% din capacitatea sa totală, în timp ce un suflet obişnuit, mai puţin 
încrezător, are 50 - 70 %. Energia unui suflet mai evoluat este rafinată, elastică 
şi viguroasă în cantităţi mai mici. de aceea, sufletele mai tinere trebuie să ia 
mai multă energie în primele lor încarnări. Astfel, nu volumul energiei dă 
potenţial sufletului, ci calitatea forţei vibraţionale care reprezintă experienţa şi 
înţelepciunea sufletului. 

Cum ne ajută această informaţie să înţelegem forţa combinată a energiei 
umane şi a celei spirituale? Fiecare suflet are un anumit tipar al câmpului 
energetic care reflectă amprenta veşnică a caracterului său, indiferent de 
numărul părţilor în care se divide. Când acest sine spiritual se combină cu 

personalitatea mai bine structurată a unui creier fizic, se produce un câmp cu 
densitate mai mare. Este atât de complicat să înţelegem subtilităţile acestei 
simbioze, încât nu am atins subiectul decât la suprafaţă. Ambele amprente ale 
energiei reacţionează una cu cealaltă într-o infinitate de moduri pentru a se 
contopi. De aceea bunăstarea fizică, simţurile şi emoţiile sunt într-o legătură 
atât de strânsă cu mintea spirituală. Gândul este îndeaproape asociat cu modul 
în care aceste tipare de energie sunt conturate şi fiecare îl alimentează pe 
celălalt în corpul nostru. 

Mă folosesc frecvent de analogia cu o hologramă pentru a descrie 
divizarea sufletului. Imaginile holografice sunt duplicate exact. Această 
analogie mă ajută, dar nu spune totul. Am menţionat faptul că una dintre 
variabilele procesului de divizare a sufletului implică forţa concentraţiei de 
energie în fiecare parte a întregului. Acest element se leagă de experienţa 
sufletului. Altă variabilă este densitatea energiei materiale în fiecare corp 
omenesc şi tipul emoţional al acelui corp. Dacă acelaşi suflet intră în două 
corpuri în acelaşi timp şi ia cu el în fiecare corp 40% din energia sa, aceasta se 
va manifesta diferit. 

Gândiţi-vă cum este să faceţi o fotografic a aceleiaşi scene dimineaţa, la 
prânz şi seara. Schimbările de refracție a luminii ar produce efecte diferite 
asupra filmului. Energia sufletelor are, iniţial, un tipar specific, dar o dată ce 
sufletele ajung pe Pământ, aceste tipare se schimbă datorită condiţiilor locale. 
Când ne vedem viitoarea viaţă din lumea spiritelor, ni se dau sfaturi în legătură 
cu energia de care are nevoie trupul pe care îl vom ocupa. Noi hotărâm câtă 
energie luăm. Multe suflete vor să lase în lumea spiritelor cât mai multă, fiindcă 
le place casa lor şi activităţile care se desfăşoară acolo. 

Traumele emoţionale şi fizice ne seacă rezervele de energie. Putem 
pierde cantităţi însemnate de energie pozitivă, fie pentru că o dăm de bunăvoie 
altor oameni, fie pentru că alţii o absorb cu negativitatea lor. Este nevoie de 
energie ca să ne creăm mecanisme de apărare şi să le menţinem. Odată, un 
subiect mi-a spus: „Când îmi împart lumina cu cei care consider că merită să o 
primească, pot să mă reîncarc mai repede, fiindcă le-am oferit-o de bunăvoie”. 

Unul dintre cele mai bune mijloace de revitalizare a energiei este somnul. 
Putem să ne divizam încă o dată energia pe care am adus-o cu noi şi să 
hoinărim liberi, lăsând doar un mic procent care să înştiinţeze porţiunea mai 
mare să se întoarcă repede dacă este nevoie. Cum am menţionat mai sus, 
această capacitate se dovedeşte utilă în special când corpul este bolnav, în 
stare de inconştienţă sau de comă. Cum timpul nu reprezintă o limită pentru un 
suflet eliberat, orele, zilele sau săptămânile departe de trup revigorează 
sufletul. Aş adăuga faptul că în timpul unei crize sufletele se pot reîncărca şi cu 
ajutorul unor spirite iubitoare. Interpretăm aceste explozii de energie ca pe 
nişte revelații profunde. O odihnă de trei ore departe de corpul uman poate 

face minuni pentru un suflet atâta vreme cât partea care rămâne acolo nu face 
eforturi prea mari ca să deţină controlul şi nu trebuie să facă faţă unui vis 
complex. Această împrejurare ne-ar putea face să ne trezim epuizați. 

Deoarece trăirea mai multor vieţi în paralel este o altă opţiune de 
divizare a sufletului, care sunt motivațiile şi efectele acestei decizii? Mulţi 
consideră că este ceva obişnuit pentru suflete să trăiască vieţi paralele. Am 
descoperit că nu este deloc adevărat. Sufletele care aleg să se încarneze în 
două sau mai multe trupuri în aceeaşi perioada de timp pe Pământ vor să 
înveţe mai repede. Astfel, un suflet poate să lase în lumea spiritelor până la 
10% din energia sa şi să pună restul în două sau trei corpuri. Fiindcă avem liber 
arbitru, ghizii noştri ne dau voie să facem aceste experimente, dar nu ni le 
recomandă. În general, deoarece cantitatea de energie absorbită este enormă, 
cele mai multe suflete care trăiesc vieţi paralele procedează astfel numai o 
dată sau de două ori, după care renunţă. Sufletele nu doresc să trăiască vieţi 
paralele, decât dacă sunt foarte ambiţioase. De asemenea, sufletele nu-şi divid 
energia ca să se încarneze în gemeni. Ar fi contraproductiv să-ţi împărţi energia 
pentru a fi în aceeaşi familie, cu acelaşi material genetic, aceeaşi influenţă din 
partea părinţilor, acelaşi mediu şi aceeaşi naţionalitate. O astfel de lipsă de 
diversitate nu constituie o motivaţie pentru a trăi vieţi paralele. 

Oamenii sunt curioşi să afle originea a două suflete în corpurile gemenilor 
identici. Am avut două cliente gemene, care aveau circa patruzeci de ani şi 
fuseseră născute la un minut diferenţă. Sufletele acestor femei au o legătură 
strânsă şi se află în acelaşi grup spiritual, cu toate că nu sunt strict suflete 
pereche. Fiecare şi-a întâlnit sufletul pereche masculin şi trăieşte cu el, şi sunt 
foarte îndrăgostiţi. Aceste suflete au trăit mii de ani ca prieteni apropiaţi, rude, 
părinţi şi copii, dar nu ca pereche. Nu au mai fost niciodată gemeni, şi motivul 
pentru care s-au reîncarnat astfel acum este dublu. Au chestiuni nerezolvate, 
legate de încredere, din relaţia pe care au avut-o în viaţa anterioară, dar au 
spus că principalul motiv pentru care au făcut asta este că „împreună, câmpul 
nostru de energie combinată se dublează, ceea ce ne face mai eficiente când 
încercăm să ajungem la alte minţi”. 

Oamenii mă întreabă: dacă un suflet nu şi-a luat destulă energie în trup 
în stadiul de făt, poate să-şi procure mai multă mai târziu în viaţă? Cred că o 
dată ce sufletul a ales să ia un anumit procent de energie, aceea rămâne toată 
viaţa. Să adaugi permanent energie „proaspătă” din lumea spiritelor probabil 
că ar strica echilibrul delicat stabilit, iniţial, între suflet şi creierul uman. de 
asemenea, pare improbabil ca o fiinţă încarnată să poată lua o substanţă 
eterică din sinele său neîncarnat. În orice caz, cu ajutorul ghizilor, unii oameni 
au abilitatea de a comunica - sau de a apela temporar - la rezerva proprie de 
energie în timpul unei crize. 

Procesul reunirii sufletelor cu restul energiei lor devine cel mai evident 
pentru mine atunci când îi fac pe subiecţii mei să-şi amintească experienţa 
unei morţi anterioare. Dacă nu există complicaţii din viaţa precedentă, cele mai 
multe suflete îşi redobândesc echilibrul energiei la una dintre cele trei staţii 
spirituale primare: lângă poarta spre lumea spiritelor, în timpul orientării sau 
după reîntoarcerea la grupul lor de suflete. Sufletele avansate se opresc, de 
obicei, numai la finalul călătoriei spre casă. 


Cele trei stații 

Nu se întâmplă prea des să primim propria energie la intrarea în lumea 
spiritelor. Un asemenea proces are loc, probabil, datorită iniţierii procedurii de 
regenerare lângă intrarea în lumea spiritelor printr-o metodă de vindecare 
asemănătoare unui duş. Aud totuşi că se manifestă din când în când, ca în 
cazul următor, în care, soţul mort deja, i-a adus unei femei, la prima staţie, o 
mică parte din energia ei rămasă în lumea spiritelor. Ea a descris împrejurarea 
astfel: 


Iubirea mea m-a făcut să primesc cu uşurinţă puțina energie pe care o 
lăsasem. El mi-a adus-o şi a împrăştiat-o blând asupra mea cu mâinile ca şi 
cum mar fi acoperit cu o pătură, în timp ce ne îmbrățişam. Ştia cât de bătrână 
şi de obosită eram şi a cerut să vină. O dată ce am luat contact, restul energiei 
mele se întoarce în mine ca un magnet. Simt că mă reîntregesc. Primul lucru 
pe care îl observ este că îi pot citi gândurile mult mai bine telepatic şi simt mult 
mai mult din ceea ce se află în jurul meu. 


Când ghizii noştri ajung la concluzia că ar fi un avantaj să primim mai 
mult din energia noastră la cea de-a doua staţie, în timpul orientării, această 
decizie are diverse ramificații. În principiu, hotărârea se bazează pe credinţa că 
reîntregirea după o viaţă dificilă este mai productivă. Apoi, s-ar putea ca din 
diverse motive să nu ne întoarcem la grupul nostru spiritual imediat după 
orientare. lată un exemplu de reunificare a sufletului la această staţie: 


Mă aflu într-o încăpere simplă, cu aspect futurist, cu pereţi netezi, albi ca 
laptele. E o masă cu două scaune - această mobilă nu are colțuri Ghidul meu, 
Everand, işi face griji din cauză că nu răspund lui este pe cale de a face ceea ce 
numim „topirea formei fizice” şi deține restul energiei mele într-un vas frumos, 
translucid care radiază. Everand vine în fată, punând vasul în mâini. Simt că 
energia mea se înalță ca o încărcătură electrică. Apoi ghidul se apropie de 
mine, stimulându-mi frecvența vibratiilor naturale pentru ca să primesc mai 
uşor energia pe care am lăsat-o în lumea spiritelor. Pe măsură ce miezul mi se 
umple cu propria esență, amprenta învelişului extern al trupului meu fizic se 

topeşte. Este ca şi cum aş fi un câine care se scutură de apă după ce sa udat. 
Particulele pământeşti nedorite sunt înlăturate - dizolvate - şi energia mea 
începe acum să sclipească din nou, în loc să fie o lumină slabă, tristă. 


Majoritatea sufletelor se reunesc cu energia lor după ce se întorc la 
grupul lor spiritual. Un subiect a spus astfel: „Este mai uşor pentru mine să mă 
reunesc cu mine însumi după ce ajung acasă la prietenii mei. Aici, pot să 
asimilez energia odihnită în propriul ritm. Când sunt gata, mă duc singur să o 
iau”. 


Cazul 25 

Acest fragment este luat dintr-o discuţie pe care am avut-o cu un suflet 
numit Apalon, care a vorbit despre reunificarea ce a avut loc când a ajuns 
acasă cu mai multă agitaţie decât sufletul din citatul de mai sus. Apalon este 
un suflet de nivelul II care tocmai s-a întors în lumea spiritelor dintr-o viaţă grea 
în Irlanda, unde a fost o femeie săracă ce a murit în 1910. Deşi a avut un fizic 
puternic şi multă încredere în sine, Apalon a trăit cu un soţ dominator, alcoolic 
şi a trebuit să crească cinci copii, practic, de una singură. A suferit din cauza 
lipsei de libertate şi a imposibilității de exprimare. Consider petrecerea de bun 
venit acasă a sufletului Apalon ca pe o răsplată pentru treaba bine făcută în 
această viaţă grea. 


Dr. N: Spune-mi, Apalon, după ce te-au salutat cei din grupul tău 
spiritual, mai trece mult timp până te uneşti cu rezerva ta de energie? 

S.: (râzând) Ghidului meu, Canaris, îi place să facă o ceremonie din 
această reunificare. 

Dr. N: Cu energia pe care ai lăsat-o în urmă? 

S.: Da, Canaris se duce într-o nişă a spaţiului nostru unde energia mea 
este păstrată într-o urnă de sticlă, aşteptându-mă. Este în grija lui. 

Dr. N: Înţeleg că rezerva ta de energie nu a fost prea activă în timpul 
absenței tale. Ce procent din totalul de energie ai lăsat în urmă? 

S.: Numai 15% - îmi trebuia foarte multă pentru viaţa din Irlanda. 
Această parte a reuşit să se alăture grupului meu şi m-am putut mişca 
împrejurul zonei noastre, dar nu am participat la activităţile recreative. 

Dr. N: Înţeleg, dar acest 15% este o reprezentare completă a sufletului 
tău? 

S.: (vehementă) Absolut - este o versiune mai mică a mea. 

Dr. N: Şi acest 15% din tine a fost în stare să ţină pasul cu lecţiile de grup 
şi să întâmpine oameni în timp ce 85% era pe Pământ? 

S.: Mmm... Într-o oarecare măsură... da. Dobândesc cunoştinţe în 
continuare în ambele dimensiuni (pe Pământ şi în lumea spiritelor). 

Dr. N: Sunt curios de un lucru. Dacă acel 15% este încă viabil, de cenute 
duci să-l ici? De ce ai nevoie de Canaris? 

S.: (jignită) l-ar strica ceremonia. Canaris îmi menţine flacăra, ca să spun 
aşa, în timp ce sunt plecată. În plus, ceea ce sugeraţi este o încălcare a 
prerogativelor de a mă asista în timp ce mă reunesc cu energia mea. El vrea să 
facă o ceremonie din asta. 

Dr. N: Îmi pare rău că am vorbit prea mult, Apalon. Înfăţişează-mi, te rog, 
ritualul. 

S.: (bucuroasă) Canaris se duce la nişă şi, cu atitudinea unui tată grijuliu, 
aduce energia, în timp ce prietenii mei se adună şi mă aplaudă pentru ceea ce 
am realizat în Irlanda. 

Dr. N: În acest grup se află şi sufletul care a fost soţul tău în viaţa din 
Irlanda? 

S.: Da, da. Se află în primul rând şi aplaudă cel mai tare. Nu este aceeaşi 
persoană, o dată ieşit din trupul pe care l-a avut în Irlanda. 

Dr. N: Bine, ce face apoi Canaris? 

S.: (râde) Scoate din nişă urna din sticlă verzuie cu alergia mea. Urna 
străluceşte, dar el o freacă bine cu mâinile ca să strălucească şi mai tare. În 
acest timp, se bucură de expresiile noastre fericite. Apoi se apropie şi aruncă 
norul de energie asupra mea ca pe o mantie a unei personalităţi înalte. Mă 
asistă la reîntregire cu propriile sale vibrații puternice. 

Dr. N: Cum te simţi în acest moment când ai toată energia? 

S.: (încet) Să te contopeşti cu tine însuţi este ca şi cum două granule de 
mercur se întâlnesc pe un platou de sticlă. Intră una într-alta în mod natural şi 
devin omogene instantaneu. Simt o creştere a puterii şi o reafirmare a 
identităţii. Căldura fuziunii mă face să mă simt senină şi împăcată. Simt... că... 
sunt nemuritoare. 

Dr. N: (retoric, pentru a obţine o reacţie) Nu e păcat că nu luăm 100% din 
energia noastră pe Pământ? 

S.: (reacţionează imediat) Vorbiţi serios? Nici o minte omenească nu ar 
putea să reţină atât de mult în acele condiţii, dar am avut nevoie de multă 
energie pentru viaţa din Irlanda. 

Dr. N: Ce procent de energie ai în actualul tău corp? 

S.: Oh... vreo 60% şi este destul. 

Dr. N: Mi s-a spus că există planete unde sufletele se duc şi îşi pot lua 
toată energia şi pot păstra toată memoria. 

S.: Sigur, şi multe din aceste forme de viaţă sunt capabile de telepatie. 
Lumile fizice, cum este Pământul - cu genul de corp pe care îl avem - suntun 
stadiu de dezvoltare mentală. În momentul de faţă, faza de evoluţie în care ne 
aflăm pune condiţii în care trebuie să ne descurcăm pe cont propriu. E bine să 
avem limite acum. 

Dr. N: Apalon, explică-mi câtă energie crezi că ar trebui să iei pe Pământ 
înainte de fiecare viaţă. 

S.: Nivelul energiei mele este controlat de Canaris şi de către consiliul 
meu, pentru fiecare corp, în funcţie de caracteristicile fizice şi mentale ale 
acelui trup. Anumite corpuri au nevoie de mai multă energie spirituală decât 
altele şi ştiu ce condiţii le aşteaptă înainte de a intra în viaţă. 

Dr. N: Mi-ai zis că această femeie irlandeză avea un fizic puternic,dar şi o 
voinţă puternică, presupun, de vreme ce ai rămas intactă. Totuşi, ai luat o 
mare parte din energia ta în Irlanda. 

S.: Da, ea era mai puternică decât sunt eu acum, dar avea nevoie de 
ajutorul meu spiritual, şi eu, de forţa ei ca să-mi exercit cât puteam influenţa, 
pentru a supravieţui cu o oarecare identitate într-o viaţă de lipsuri. Nu am fost 
întotdeauna în armonie. 

Dr. N: Deci, când nu eşti în armonic cu trupul este nevoie de mai multă 
energie a sufletului? 

S.: O, da. Şi dacă mediul îţi este potrivnic, şi acest lucru trebuie luat în 
considerare. Mă simt mult mai sincronizată cu actualul meu corp, deşi uneori 
îmi doresc să am forţa trupului irlandez. Sunt multe variabile. Asta este 
provocarea. De aceea e distractiv. 


Notă: Astăzi, Apalon este încarnată ca o femeie de afaceri independentă 
care călătoreşte pretutindeni în lume pentru o firmă internaţională de 
consultanţă financiară. A avut numeroase oferte de căsătorie, pe care le-a 
refuzat. 


Ocazional, câte un client îmi spune că după ce a trăit o viaţă a preferat să 
aştepte mai mult decât e normal pentru a se reuni cu propria energie. Acest 
lucru este ilustrat de citatul următor: 


Uneori prefer să aştept până după întâlnirea cu consiliul, deoarece nu 
vreau ca energia proaspătă să-mi dilueze amintirile din viața pe care tocmai 
am trăit-o. Dacă aş lua infuzia de energie, acea viață mi-ar părea mai puțin 
reală. Vreau să mă concentrez să răspund cu luciditate la întrebările legate de 
munca mea în acel trup, având amintiri clare despre fiecare întâmplare. Doresc 
să rețin fiecare emotie pe care am trăit-o în timpul acelor evenimente, aşa cum 
au avut loc, astfel incât să explic mai bine de ce am acționat în anumite feluri. 
Prietenilor mei nu le place să facă asta, dar eu mă pot reincărca şi odihnă 
întotdeauna mai târziu. 

5 
SISTEMELE GRUPURILOR DE SUFLETE 


Naşterea sufletului 

Cred că este potrivit să încep explorarea vieţii sufletului cu crearea 
acestei vieţi. Foarte puţini dintre subiecţii mei au capacitatea mentală de a se 
întoarce la starea lor originară de particule de energie. Unele detalii legate de 
începuturile vieţii sufletului le-am primit de la grupul începătorilor. Aceste 
suflete tinere au o poveste a vieţii mai scurtă, atât în interiorul, cât şi în afara 
lumii spiritelor, prin urmare, amintirile lor sunt încă proaspete. Cu toate 
acestea, subiecţii mei de nivelul 1 au, în cel mai bun caz, doar amintiri efemere 
despre geneza Eului. Următoarele remarci făcute de două suflete începătoare 
pot ilustra acest lucru: 


Sufletul meu a fost creat dintr-o mare masă noroasă, neregulată. Am fost 
expulzat ca particulă minusculă de energie din această lumină pulsatorie, de o 
nuanță alb-gălbuie, cu irizări de un albastru intens. Pulsațiile trimit vortexuri de 
materie din care este făcut sufletul. Unele cad înapoi şi sunt reabsorbite, dar eu 
mi-am continuat traseul spre exterior fiind purtat de un şuvoi, împreună cu alții 
asemănători mie. Următorul lucru de care îmi aduc aminte este că mă aflam 
într-un spațiu închis, strălucitor, alături de nişte ființe foarte iubitoare, care 
aveau grijă de mine. Îmi amintesc că ne găseam într-un fel de pepinieră, unde 
stăteam ca nişte ouă într-un stup. Când am devenit mai conştient, mi-am dat 
seama că mă aflam în pepiniera de la Uras. Nu ştiu cum am ajuns acolo. Eram 
ca un ou în lichidul embrionar, aşteptând să fie fecundat şi am simţit că mai 
erau multe alte celule de lumini tinere pe cale să se trezească o dată cu mine. 
Mai se afla acolo şi un grup de mame, frumoase şi iubitoare care... ne-au 
înțepat membrana şi ne-au deschis. În jurul nostru erau curenți turbionari de o 
lumină intensă, hrănitoare şi am putut auzi sunetele unei melodii. Conştiinţa 
mea de sine a început o dată cu manifestarea curiozității. Nu după mult timp 
am fost luat de la Uras şi m-am alăturat altor copii, într-o altă aşezare. 


Cele mai complete şi mai interesante informaţii despre pepinierele de 
suflete îmi parvin doar sporadic, de la câţiva subiecţi aflaţi cu adevărat la un 
nivel superior. Aceştia sunt specialiştii cunoscuţi sub numele de „Mamele de 
Incubator”. 

Cazul următor aparţine unui reprezentant al acestui sector de servicii, un 
suflet excepţional, aflat la nivelul V, pe nume Seena. 


111/339 


Cazul 26 

Această persoană este un specialist în copii, atât în cadrul lumii spiritelor, 
cât şi în afara ei. În momentul de faţă lucrează în aşezămintele cu copii grav 
bolnavi. În viaţa ei anterioară a fost o poloneză care, deşi nu era de origine 
evreiască, s-a oferit voluntar să intre într-un lagăr de concentrare german în 
1939. În aparenţă, se afla la dispoziţia ofiţerilor, ocupându-se de nişte treburi la 
bucătărie, fapt care era însă un şiretlic. Seena voia să fie aproape de copiii 
evrei care intrau în lagăr, pentru a-i ajuta cât de mult îi stătea în putere. Ca 
locuitoare al unui oraş din apropiere, putea părăsi incinta lagărului oricând 
dorea, dar această stare de fapt a durat doar primul an. Apoi a fost prea târziu 
şi soldaţii nu i-au mai dat voie să plece. În cele din urmă a murit în lagăr. Acest 
suflet avansat ar fi putut supravieţui mai mult dacă ar fi luat mai mult de 30% 
din energia ei, pentru a putea face faţă încercărilor grele implicate de această 
sarcină. Mărturisirea care urmează aparţine unei reprezentante a nivelului V: 


Dr. N: Seena, care a fost cea mai semnificativă experienţă trăită în 
perioada dintre vieţile tale? 

S.: (fără ezitare) Mă duc în locul unde se cloceşte - unde sufletele sunt 
clocite. Sunt mamă de incubator, un fel de moaşă. 

Dr. N: Vrei să spui că lucrezi într-o pepinieră de suflete? 

S.: (mândră) Da, le ajutăm pe cele noi să apară. Noi ajutăm sufletele în 
primele lor momente... fiind aproape de ele, blânde şi grijulii. Noi le 
întâmpinăm. 

Dr. N: Te rog, explică-mi cum arată acest loc? 

S.: Este ceva gazos... un fagure de miere format din celule având 
deasupra curenţi turbionari de energie. E o lumină intensă acolo. 

Dr. N: Când spui „fagure de miere”, mă întreb dacă vrei să sugerezi că 
pepiniera are structura unui stup. 

S.: Da... deşi pepiniera însăşi este un spaţiu vast, fără să pară a fi limitat 
de dimensiuni exterioare. Sufletele noi au propriile celule de incubator unde 
stau până când cresc suficient pentru a fi mutate din spaţiul respectiv. 

Dr. N: În calitate de Mamă de Incubator, când anume vezi pentru prima 
dată sufletele noi? 

S.: Suntem în camera de primire, care este o parte a pepinierei şi se află 
la un capăt al spaţiului respectiv. Nou-sosiţii sunt transportaţi sub forma unor 
cantităţi mici de energie albă, închisă într-un sac auriu. Ei vin spre noi încet, 
sub forma unui şir ascendent, maiestuos. 

Dr. N: De unde sosesc? 

S.: La capătul acestui spaţiu, sub o arcadă, tot peretele este plin cu o 
masă de energie topită de mare intensitate şi vitalitate. Pare mai degrabă 
însufleţită de o uimitoare forţă a dragostei decât de o sursă de căldură 

perceptibilă. Această masă pulsează şi se ondulează într-o frumoasă mişcare 
curgătoare. Culoarea ei este aceea de sub pleoapele tale, dacă te-ai uita cu 
ochii închişi la soare într-o zi strălucitoare. 

Dr. N: Şi din acesta masă de materie vezi apărând sufletele? 

S.: Din această masă începe o umflătură, dar niciodată exact din acelaşi 
loc. Umflătura creşte şi împinge spre exterior, devenind o ridicătură lipsită de 
formă. Separarea este un moment minunat. S-a născut un nou suflet. Este 
complet viu, cu o energie şi o claritate proprie. 


Notă: Un alt reprezentant al nivelului V a făcut următoarea afirmaţie 
despre incubație. „Văd o masă care are forma unui ou, cu o energie care curge 
în afară şi înapoi înăuntru. Când îşi măreşte volumul, se formează fragmente 
de energie ale noului suflet. Când umflătura se contractă, cred că trage înapoi 
acele suflete care nu s-au format aşa cum trebuie. Din anumite motive, aceste 
fragmente nu au putut rezista până la următorul stadiu al individualităţii.” 


Dr. N: Ce vezi dincolo de această masă, Seena? 

S.: (după o pauză lungă) Zăresc acea strălucire plină de fericire, de 
culoare galben-portocalie. Este un întuneric violet dincolo de această masă, dar 
nu un întuneric rece... este eternitatea. 

Dr. N: Poţi să-mi spui mai multe despre şirul progresiv al noilor suflete 
care se îndreaptă spre tine din acea masă? 

S.: Din galbenul portocaliu incandescent înaintarea este mai înceată, 
deoarece fiecare ou apare din masa de energie. Ele sunt transmise în diferite 
puncte, unde se află sufletele mamă, asemenea mic. 

Dr. N: Câte mame vezi? 

S.: Văd cinci prin apropiere... care, ca şi mine, se pregătesc. 

Dr. N: Care sunt responsabilităţile unei mame de incubator? 

S.: Plutim în jurul ouălor din care urmează să iasă noile suflete, aşa încât 
putem... să le ştergem cu prosopul după ce deschid sacii de aur. Progresia lor 
este redusă pentru a putea să le înglobăm energia minusculă într-o formă 
eternă, desăvârşită. 

Dr. N: Ce vrei să zici prin „a le şterge cu prosopul”? 

S.: Uscam energia umedă a noului suflet, ca să spun aşa. Nu pot explica 
exact toate acestea în limbaj uman. Este un fel de îmbrăţişare a noii energii 
albe. 

Dr. N: Deci, acum poţi vedea cu adevărat energia albă? 

S.: Da, şi când ele vin lângă noi - sus, aproape - observ mai multe nuanţe 
de albastru şi violet strălucind în jurul lor. 

Dr. N: De ce crezi că se întâmplă aşa? 

S.: (pauză, apoi cu blândeţe) O... Îmi dau seama acum... este un ombilic... 
legătura de energie a naşterii care îi uneşte pe fiecare. 

Dr. N: Din ceea ce afirmi, văd imaginea unui colier lung de perle. 
Sufletele sunt perlele legate într-un şirag. E corect ce spun? 

S.: Da, ca un şir de perle pe o curea argintie. 

Dr. N: În regulă, acum explică-mi, când îmbrăţişezi fiecare suflet nou - 
sau îl ştergi, după cum ai spus - acest fapt îi dă viaţă? 

S.: (reacţionează rapid) O, nu. Prin noi - nu de la noi - vine o forţă de 
viaţă plină de dragoste şi de cunoaştere atotştiutoare. Ceea ce reuşim să 
facem prin vibraţiile noastre în timpul uscării energiei noi este... esenţa unui 
început, speranţa unei realizări viitoare. Mamele o numesc... „îmbrăţişarea 
iubirii”. Acest lucru implică transmiterea unor gânduri despre ceea ce sunt şi ce 
pot deveni sufletele. Când înconjurăm un suflet nou cu o îmbrăţişare 
drăgăstoasă, îi insuflam acestei fiinţe înţelegerea şi compasiunea noastră. 

Dr. N: Dă-mi voie, te rog, să merg puţin mai departe cu această 
îmbrăţişare vibraţională. Fiecare suflet nou are un caracter individual în acest 
moment? Adăugaţi sau scădeţi ceva identităţii lui iniţiale? 

S.: Nu, acest caracter îl dobândeşte chiar de la sosire, deşi sufletul nou 
nu ştie încă cine este. Noi aducem hrana. Anunţăm la clocitoare că este timpul 
să începem. Prin... scânteierea energiei sale îi dăm sufletului conştiinţa propriei 
existenţe. Acesta este momentul trezirii. 

Dr. N: Seena, te rog, ajută-mă să clarific un aspect. Când mă gândesc la 
asistentele de obstetrică dintr-o secţie de maternitate care se ocupă de 
creşterea şi hrănirea nou-născuţilor, ele nu au nici un fel de idee despre ce fel 
de persoană va fi copilaşul. Şi la voi se întâmplă la fel - să nu ştiţi despre 
caracterul nemuritor al acestor suflete noi? 

S.: (râde) Suntem îngrijitoare în pepinieră, dar aceasta nu este o secţie a 
maternității umane. În momentul în care le luăm în grijă pe cele noi, ştim câte 
ceva despre identitatea lor. Trăsăturile individuale devin mai evidente, 
deoarece ne unim energia cu a lor ca să le furnizăm hrană. Acest lucru ne 
permite să ne folosim mai eficient vibraţiile pentru a le activa conştiinţa. Toate 
acestea fac parte din primele lor clipe de viaţă. 

Dr. N: Cum ţi-ai dobândit cunoştinţele necesare folosirii potrivite a 
vibraţiilor la noile suflete, în timpul uceniciei? 

S.: Acest lucru este ceva pe care noile mame trebuie să îl înveţe. Dacă nu 
este făcut aşa cum trebuie, sufletele care prind viaţă nu vor fi cu adevărat 
pregătite pentru acest lucru. Apoi, unul dintre Maeştrii Pepinierei va trebui să 
intervină mai târziu. 

Dr. N: Poţi să îmi precizezi ceva mai mult despre aceasta, Scena? În 
timpul îmbrăţişării pline de dragoste, când ici prima dată în grijă aceste suflete, 
tu şi celelalte mame procedaţi la un proces de selecţie organizat în spatele 

sarcinii de a vă ocupa de identitatea noului suflet? De exemplu, putem avea 
zece suflete mai curajoase care să fie urmate de zece suflete mai prudente? 

S.: Sună atât de schematic! Fiecare suflet este unic, în totalitatea 
caracteristicilor sale create de o perfecţiune pe care nu pot să o descriu. Ceea 
ce pot să vă spun este că nu există niciodată două suflete identice. 


Notă: Am auzit de la câţiva subiecţi că unul dintre motivele principale 
pentru care fiecare suflet diferă de altul este acela că, după ce Sursa 
„eliberează” fragmente de energie pentru a-l crea, ceea ce a rămas din masa 
iniţială se transformă imperceptibil, astfel încât nu mai e la fel ca la început. 
Prin urmare, Sursa se aseamănă cu o mamă divină care nu va da naştere 
niciodată la gemeni. 


Dr. N: (insistând, dorind ca subiectul meu să mă corecteze): Crezi că este 
vorba de o selecţie absolut întâmplătoare? Nu există nici o ordine a 
caracteristicilor care să se potrivească în vreun fel cu similarităţile? Ştii ceva în 
acest sens? 

S.: (frustrată) Cum aş putea cunoaşte acest lucru dacă nu am fost eu 
Creatorul? Există suflete asemănătoare, dar şi unele care nu se potrivesc cu 
nimic, toate în aceeaşi serie. Aceste combinaţii sunt aleatorii. Ca mamă, pot 
surprinde fiecare trăsătură majoră pe care o percep şi de aceea vă pot spune 
că nu există două care să aibă exact aceleaşi combinaţii de caractere. 

Dr. N: Bine... (subiectul doreşte să continue). 

S.: Simt o Prezenţă puternică de cealaltă parte a arcadei, care 
coordonează totul. Dacă există o cheie, un cod pentru modelele de energie - 
nu este nevoie să cunoaştem acest lucru... 


Notă: lată momentele pe care le aştept în şedinţele mele, când încerc să 
deschid uşa spre ultima Sursă. Această uşă nu se deschide însă niciodată 
complet, mai degrabă se întredeschide. 


Dr. N: Te rog, spune-mi ce senzaţii ai în legătură cu acesta Prezenţă, cu 
masa de energie care aduce aceste suflete noi la voi. Cu siguranţă, tu şi 
celelalte mame trebuie să vă fi gândit la originea acestor suflete chiar dacă nu 
o puteţi vedea. 

S.: (în şoaptă) Simt... Creatorul... că este aproape... dar nu poate să facă, 
de fapt, partea concretă a muncii. 

Dr. N: (cu blândeţe) Vrei să zici că masa de energie s-ar putea să nu fie 
Creatorul primar? 

S.: (nefiind în largul ei): Cred că există alţii care ajută - nu ştiu. 

Dr. N: (încercând o altă cale) Este adevărat, Seena, că există 
imperfecţiuni la sufletele noi? Dacă ar fi create perfect, n-ar fi normal ca ele să 
fie create în întregime de un Creator desăvârşit? 

S.: (îndoindu-se) Totul pare să fie perfect aici. 

Dr. N: (mă îndrept temporar spre o altă direcţie) Lucrezi numai cu 
sufletele care vin pe Pământ? 

S.: Da, dar ele pot merge oriunde. Doar o parte vin pe Pământ. Există 
multe lumi fizice similare cu Pământul. Noi le spunem lumile plăcerii şi lumile 
suferinţei. 

Dr. N: Ştii când un suflet este gata să vină pe Pământ, bazându-te pe 
experienţa încarnărilor tale? 

S.: Da. Ştiu că sufletele care vin în lumi asemănătoare Pământului trebuie 
să fie puternice şi optimiste din cauza durerii pe care sunt nevoite să o îndure, 
pe lângă bucurie. 

Dr. N: Aşa cred şi eu. Şi când aceste suflete devin contaminate de corpul 
uman - în special cele tinere -, acest lucru se întâmplă deoarece nu sunt 
perfecte. Ar putea fi adevărat? 

S.: Da, cred că da. 

Dr. N: (continuând) Ceea ce îmi arată că trebuie să muncească pentru a 
dobândi mai multă substanţă decât au avut iniţial, mai multă instruire. Accepţi 
această premiză? 

S.: (pauză lungă urmată de un suspin) Cred că perfecțiunea este acolo... 
unde sunt sufletele abia create. Maturizarea începe cu sfărâmarea inocenţei 
sufletelor noi, şi asta nu pentru că sunt stricate iniţial. Depăşirea obstacolelor 
le face mai puternice, dar imperfecţiunile dobândite nu vor dispărea niciodată 
total până ce toate sufletele nu se vor strânge laolaltă - adică atunci când 
încarnarea ia sfârşit. 

Dr. N: Nu este dificil ca sufletele care au fost create să ia mereu locul 
celor a căror reîncarnare se sfârşeşte pe Pământ? 

S.: Toate acestea se vor termina când toţi oamenii... toate rasele, 
naţionalităţile se vor uni şi vor fi ca unul. De aceea suntem trimişi să muncim în 
astfel de locuri, cum este Pământul. 

Dr. N: Deci, atunci când experimentul va înceta, va dispărea şi universul 
în care trăim? 

S.: S-ar putea să dispară mai înainte. Nu contează. Sunt altele. 
Eternitatea nu se sfârşeşte niciodată. Procesul este important pentru că ne 
permite să savurăm experienţa şi să ne exprimăm pe noi înşine... Şi să 
învăţăm. 


Înainte de a continua cu evoluţia dezvoltării unui suflet, aş dori să trec în 
revistă ce diferenţe am aflat că există între ele, încă din momentul creării lor. 

1. Există fragmente de energie care par să se întoarcă la masa de 
energie care le-a creat chiar înainte de a ajunge la pepinieră. Nu ştiu care este 
motivul pentru care au fost avortate. Altele, care ajung la pepinieră, nu sunt 
capabile să se descurce, „să existe” ca indivizi în timpul începutului maturizării. 
Mai târziu, sunt asociate cu funcţiile colective şi, după câte îmi dau seama, nu 
părăsesc niciodată lumea spiritelor. 

2. Există fragmente de energie care au suflet individual... sau care dispun 
de resursele mentale necesare să se încarneze în forma fizică a oricărei lumi. 
Le găsim adesea în lumile mentale şi par să se mişte uşor între dimensiuni. 

3. Există fragmente de energie cu suflet individual care se încarnează 
numai în lumile fizice. Aceste suflete pot fi pregătite în lumea spiritelor cu 
ajutorul unor sfere mentale primite între vieţi. Nu le consider călători 
interdimensionali. 

4. Există fragmente de energie care sunt suflete cu abilitatea şi înclinația 
de a se încarna şi a funcţiona ca indivizi în toate tipurile de medii fizice şi 
mentale. Acest lucru nu le dă neapărat mai multă sau mai puţină instruire 
decât altor tipuri de suflete. Cu toate acestea, numărul mare de experienţe 
practice le oferă multe posibilităţi de specializare şi sarcini de răspundere. 


Marele plan pentru sufletul nou-născut începe încet. O dată eliberate din 
pepinieră, aceste suflete nu se încarnează şi nici nu formează grupuri de 
suflete imediat. lată mai jos o descriere a acestei perioade de tranziţie, 
provenită din memoria încă proaspătă a unui suflet tânăr, de nivel |, care are 
doar câteva încarnări la activ: 


Înainte de ati repartizat la grupul meu de suflete şi de a începe să vin pe 
Pământ, îmi amintesc că mi sa dat posibilitatea să trăiesc într-o lume semi- 
fizică sub forma unei lumini. Părea mai mult o lume mentală decât una fizică 
întrucât, ceea ce mă înconjura nu era complet solid şi nu exista viată biologică. 
Am văzut alte suflete tinere lângă mine şi ne-am putut mişca cu uşurinţă în 
jurul Pământului ca nişte becuri luminoase asemănătoare formei omeneşti. Nu 
făceam nimic, doar existam şi îmi însuşeam sentimentul pe care ţii dă o 
structură solidă. Deşi locul era mai mult astral decât temporal, învățam să 
comunicăm unii cu alţii ca fiinte trăind într-o comunitate. Nu aveam 
responsabilități. Era o atmosferă utopică de dragoste, siguranță şi de protecție 
extraordinară pretutindeni. Atunci am aflat că nimic nu este static şi că această 
perioadă de început va fi cea mai uşoară a existenţei noastre. În curând aveam 
să existăm într-o lume în care nu vom fi protejaţi, în locuri unde vom avea 
amintiri ale durerii şi singurătăţii şi totodată ale plăcerii - înțelegând că aceste 
experiențe reprezintă perioada în care înveți. 

Aşezările spirituale 

În timp ce sunt în transă, subiecţii mei descriu multe reprezentări vizuale 
ale lumii spiritelor, folosind simboluri pământeşti. Au însuşirea de a crea 
imagini structurale din propriile experienţe planetare sau aceste configurații 
pot fi făurite pentru ei de ghizi care încearcă să le ridice nivelul de confort 
creând o ambianţă familiară. După ce am discutat în prelegerile mele aspectul 
memoriei inconştiente, am auzit oameni spunând că, în ciuda veridicităţii lor, 
aceste observaţii nu par credibile. Cum pot exista sălile de clasă, bibliotecile şi 
templele în lumea spiritelor? 

Pun aceste întrebări explicând că memoria de observare a trecutului este 
metaforică din perspectiva curentă. Scenele originare din toate vieţile noastre 
nu părăsesc niciodată memoria noastră de suflete. În lumea spiritelor, să vezi 
un templu nu înseamnă perceperea literală a unor blocuri de piatră, ci mai 
degrabă o vizualizare a semnificației pe care sanctuarul o are pentru acel 
suflet. Întorşi înapoi pe Pământ, amintirile unor evenimente din trecut, din viaţa 
sufletului nostru, sunt reproduceri ale unor împrejurări şi evenimente bazate pe 
interpretări şi cunoaştere conştientă. Recreerea întregii memorii a clientului se 
bazează pe observaţiile memoriei sufletului, care prelucrează informaţiile 
printr-o minte umană. Dincolo de structurile vizuale ale aşezărilor spirituale, 
am în vedere întotdeauna aspectele funcţionale a ceea ce face subiectul în 
aceste locuri. 

O dată ce noile suflete părăsesc coconii protectori, ele intră în viaţa de 
comunitate. Deoarece îşi încep încarnările, descrierile locurilor şi structurilor pe 
care le văd între vieţi capătă aceleaşi caracteristici ca şi cele ale sufletelor mai 
bătrâne care merg pe Pământ. Uneori aceste prezentări nu sunt aşa de 
pământeşti. Am auzit relatări despre nişte structuri de sticlă asemănătoare 
unor catedrale, despre săli mari de cristale, despre construcţii geometrice cu 
multe unghiuri şi împrejurimi netede, cu bolți, fără delimitări. Apoi, subiecţii 
mei ar mai putea spune că în jurul lor nu sunt construcţii, ci numai câmpuri cu 
flori şi scene câmpeneşti, cu păduri şi lacuri. Oamenii aflaţi sub hipnoză 
manifestă un soi de beatitudine când povestesc cum plutesc spre destinațiile 
lor în lumea spiritelor. Mulţi sunt aşa de copleşiţi, încât nu pot descrie aşa cum 
ar trebui ceea ce văd. 

Aud multe relatări despre mişcarea diafană a sufletelor care merg dintr- 
un loc în altul. Următoarea expunere este aceea a unui suflet de nivel IV care 
foloseşte formele geometrice pentru a descrie proprietăţile diverselor locuri pe 
care le vede. 


Călătoresc mult în lumea spiritelor. Formele geometrice pe care le văd 
reprezintă pentru mine anumite funcții. Fiecare structură are sistemul propriu 

de energie. Piramidele sunt pentru singurătate, meditatie şi vindecare. Formele 
dreptunghiulare, pentru revederea şi studiul vieților anterioare. Formele sferice 
sunt folosite pentru a examina viețile viitoare, iar intrările de formă cilindrică 
sunt pentru a călători în alte lumi şi a căpăta o perspectivă. Câteodată trec pe 
lângă punctele centrale ale activității sufletului - asemănătoare unui aeroport - 
cu oameni încolonaţi telepatic. Punctele centrale sunt nişte roți uriaşe sub 
formă de prismă cu nişte spite directionale care se curbează în partea opusă 
ție. Este aglomerat, dar bine organizat (râde). Nu te poţi grăbi prea tare, căci ai 
putea trage mai sus linia pe care doreşti să o elimini dintre aceste puncte. 
Aceste centre sunt porți de comunicare cu sufletele gazdă care conduc traficul 
şi sunt atente la întrebările călătorilor. Totul se petrece într-o mişcare de plutire 
uşoară, confortabilă şi, în plus, există tonuri armonioase, minunate, pe care 
sufletele le pot înregistra vibrational pentru a le auzi până la destinație. 


Există o afirmaţie în Upanişadele indiene referitoare la simţurile noastre 
care sunt păstrate în memorie după moarte. Cred că acest vechi text filosofic 
este corect, presupunând că simţurile, emoţiile şi cui uman reprezintă un drum 
spre experienţa infinită, ceea ce conferă un caracter fizic conştient Eului 
nemuritor. Aceste sentimente au fost exprimate de un client al meu într-un 
mod convingător: 


Putem crea orice dorim în lumea spiritelor pentru a ne aduce aminte de 
locuri şi lucruri de care ne-am bucurat pe Pământ. Simulările noastre fizice sunt 
aproape perfecte - pentru mulţi sunt perfecte. Dar fără un corp... ei bine... 
pentru mine par nişte imitații. Îmi plac portocalele. Pot crea o portocală aici şi 
chiar să îi reproduc gustul dulce, aromat. Cu toate acestea, nu este chiar la fel 
când muşti dintr-o portocală pe Pământ. Acesta este unul dintre motivele 
pentru care mă bucur de reîncarnările mele fizice. 


În ciuda comentariilor acestui client, am avut subiecţi care mi-au spus că 
ei văd lumea spiritelor ca pe o adevărată realitate, Pământul fiind o iluzie 
creată ca să ne înveţe Poate că nu e nici o contradicţie În această comparaţie 
Oamenii de pe Pământ au papile gustative foarte dezvoltate. De aceea, 
portocalele şi fiinţele umane se armonizează unele cu celelalte într-o existenţă. 
Există nivele ale realităţii. Simplul fapt că universul nostru este un teren de 
pregătire nu îl face ireal, ci doar nepermanent. Ceea ce poate fi o iluzie 
temporară în mediul uman nu provine din faptul că o portocală mâncată pe 
Pământ de un pământean are gustul mai bun decât una creată în lumea 
spiritelor şi mâncată de un suflet. Din aceeaşi mărturie aflăm că realitatea unei 
lumi spirituale interdimensionale, cu lipsa sa de perfecţiune, permite sufletului 
o gamă largă de experienţe dincolo de conceptele fizice. 

Când subiecţii mei descriu centrele spirituale pe care le văd, aceasta este 
o imagine minunată pentru ei.Toate stereotipurile culturale amestecate cu 
aspectele simbolismului metaforic de care mintea umană îşi aduce aminte sunt 
prezente, dar toate aceste reconstituiri dramatice nu sunt mai puţin reale în 
viaţa spirituală a unei persoane Când sufletul se întoarce pe Pământ învăluit în 
uitare, trebuie să se adapteze unui creier nou lipsit de memorie conştientă. 
Copilul nou apărut nu are încă experienţe trecute. Reversul este adevărat 
imediat după moarte Pentru hipnoterapeutul spiritual există două forţe care 
acţionează în procesul regresiei. Pe de o parte, notăm memoria sufletului în 
acţiune, cu marea moştenire a vieţii anterioare şi a amintirilor vieţii spirituale 
Pe de altă parte, avem, de asemenea, amintirile conştiente ale unui corp 
prezent, angajat într-o imagine descriptivă, în timp ce subiectul este sub 
hipnoză. Latura conştientă a minţii sale nu este inconştientă în timpul hipnozei, 
pentru că, dacă ar fi aşa, subiectul ar fi incapabil să vorbească coerent cu 
interlocutorul său. 


Memoria 

Înainte de a continua cu analiza a ceea ce văd subiecţii mei aflaţi sub 
hipnoză în lumea spiritelor, vreau să furnizez mai multe informaţii despre cum 
interpretăm ceea ce îşi reaminteşte memoria şi ADN-ul. Există oameni care 
cred că toate amintirile sunt stocate în ADN. În acest fel, ei primesc o consolare 
din partea a ceea ce consideră a fi o abordare ştiinţifică împotriva reîncarnării. 

Cu siguranţa, fiecare are tot dreptul să nu creadă în reîncarnare din 
anumite motive personale, religioase şi de alt gen. Dar să spui că toată 
memoria vieţii anterioare este, de fapt, genetică la origine, fiind stocată în 
celulele noastre cu un ADN de la nişte strămoşi foarte îndepărtați, pentru mine 
reprezintă un argument care nu stă în picioare din mai multe motive. 

Amintirile inconştiente ale traumelor suferite în viaţa anterioară pot 
aduce în noul nostru corp o amprentă grav afectată fizic a trupului mort de 
mult timp, dar acest lucru nu se datorează ADN-ului. Aceste coduri moleculare 
sunt noi-nouţe şi apar o dată cu actualul nostru corp material. Atitudinile şi 
părerile provenite din mintea sufletului nu afectează mintea biologică. Există 
cercetători care cred că inteligenţa noastră eternă, incluzând amprente 
energetice şi modele de memorie din vieţi anterioare, poate influenţa ADN-ul. 
Într-adevăr, sunt nenumărate alte elemente care implică secvenţe de gândire 
pe care le aducem în corpul gazdă din sute de vieţi anterioare. Acest lucru 
include, de asemenea, experienţele noastre în lumea spiritelor, unde nu avem 
Corp. 

Un argument convingător împotriva memoriei ADN din viaţa anterioară 
este volumul de cunoştinţe pe care le-am acumulat despre vieţile precedente. 
Fostele corpuri pe care le-am avut în vieţile dinainte nu sunt aproape niciodată 

legate genetic de familia noastră actuală. Aş fi putut fi un membru al familiei 
Smith, împreună cu alţii din grupul meu de suflete într-o viaţă şi am fi putut 
alege toţi să facem parte din familia Jones într-o viaţă viitoare. Cu toate 
acestea, nu ne vom întoarce la familia Smith, cum voi explica mai pe larg în 
capitolul 7. Subiectul obişnuit a trăit vieţi anterioare ca oriental, caucazian şi 
african, fără legături de creditate. În plus, cum se poate ca amintirile noastre 
despre a fi în alte lumi, de a aparţine altor specii să provină din celulele umane 
de ADN create doar pe Pământ? Răspunsul este simplu, aşa-numita memorie 
genetică reprezintă, de fapt, memoria sufletului provenind din partea 
inconştientă a minţii. 


Eu împart memoria în trei categorii: 

1. Memoria conştientă. Această stare a gândirii se va aplica la toate 
amintirile reţinute de creier în corpul nostru biologic. Se manifestă printr-un Eu 
conştient care este perceptiv şi adaptabil la planeta noastră fizică. Memoria 
conştientă este influenţată de experienţe senzoriale şi de toate manifestările 
noastre biologice şi ale instinctelor, cât şi de experienţele emoţionale. Poate fi 
imperfectă, pentru că există mecanisme de apărare legate de ceea ce primeşte 
şi evaluează aceasta prin impresii primite de la cele cinci simţuri. 

2. Memoria veşnică. Amintirile din această categorie se pare că vin prin 
partea subconştientă a minţii. Gândirea sub-conştientă influenţează funcţiile 
organismului care nu sunt supuse controlului conştient, cum ar fi bătăile inimii 
şi rolul glandelor. Cu toate acestea, poate fi, de asemenea, locul unde se 
înmagazinează selectiv memoria conştientă. Memoria nemuritoare poartă 
amintirile originilor noastre în această viaţă şi în alte vieţi fizice. Este un 
depozit al unei mari părţi a psihicului nostru, pentru că partea subconştientă a 
minţii formează puntea între cea conştientă şi cea supraconştientă. 

3. Memoria divină. Acestea sunt amintirile care provin din partea 
supraconştientă a minţii noastre, cea care găzduieşte sufletul. În cazul în care 
conştiinţa, intuiţia şi imaginaţia sunt exprimate prin memoria subconştientă, 
ele provin din această sursă superioară. Mintea eternă a sufletului nostru a 
evoluat de la o energie a gândirii conceptuale superioare dincolo de noi înşine. 
Se pare că inspiraţia îşi are originea în memoria veşnică, dar există o 
inteligenţă superioară în afara minţii corpului nostru, care formează o parte a 
memoriei divine. Sursa acestor gânduri divine este iluzorie Uneori o identificăm 
cu memoria personală, când, în realitate, memoria divină reprezintă comunicări 
de la fiinţele din existenţa noastră veşnică. 


Centrele comunității 
Următorul meu caz ilustrează asocierile vizuale pe care le fac subiecţii 


mei, aflaţi în stare supraconştientă, cu amintirile descriptive referitor la 

întoarcerea lor acasă. Acest exemplu implică o identificare cu Grecia clasică, 
ceea ce nu este neobişnuit. Am auzit despre vizualizări atât de futuriste şi de 
suprarealiste, încât ne permitem puţine comparații cu cele cunoscute pe 
Pământ. Oamenii îmi spun că imaginile pe care le văd în acest punct nu se pot 
descrie în cuvinte. O dată ce duc un client dincolo de poartă, în spaţii unde 
începe să aibă contacte cu alte spirite, el devine bucuros. 

În cazul 27, un subiect al cărui nume spiritual este Ariani, va asocia 
experienţei de după moartea din viaţa ei anterioară un templu al Greciei 
antice. Poate că acest lucru nu este surprinzător, deoarece mulţi dintre 
subiecţii mei au avut încarnări în perioada în care Grecia antică a adus unei 
lumi sumbre lumina unei civilizaţii superioare Atât în artă, cât şi în filosofic şi 
guvernare, grecii antici au lăsat o moştenire şi o provocare pentru cei care 
urmau să vină. Această societate a încercat să unească mintea raţională cu cea 
spirituală, lucru de care îşi amintesc clienţii care au trăit în Vârsta de Aur. 
Ultima încarnare a sufletului Ariani în Grecia antică a avut loc în secolul II î.Hr, 
chiar înainte să înceapă ocupaţia romană. 


Cazul 27 

Dr. N: Ce vezi când te apropii de centrul tău spiritual, Ariani? 

S.: Un frumos templu grec, cu coloane strălucitoare de marmură albă. 

Dr. N: Creezi tu însăţi imaginea sanctuarului sau ţi-o inserează altcineva 
în minte? 

S.: Este chiar acolo, în faţa mea! Chiar aşa cum mi-o amintesc... dar... s- 
ar putea să mă mai ajute şi altcineva... ghidul meu... nu sunt sigură. 

Dr. N: Acest templu îţi este familiar? 

S.: (zâmbind) îl ştiu atât de bine. Reprezintă punctul culminant al unei 
serii de vieţi importante pe care nu aveam cum să le trăiesc din nou pentru 
mult timp pe Pământ. 

Dr. N: Ce înseamnă toate acestea? De ce contează aşa de mult pentru 
tine acest templu? 

S.: Este un templu închinat Atenei, zeiţa înţelepciunii. Am fost preoteasă - 
împreună cu altele trei. Treaba noastră era să păzim flacăra cunoaşterii. 
Flacăra se afla pe o stâncă netedă, în centrul templului, cu o inscripţie gravată 
de jur împrejur. 

Dr. N: Ce semnifică inscripţia? 

S.: (pauză) Ah... În esenţă... să cauţi adevărul cu orice preţ. Şi calea 
pentru a căuta adevărul este căutarea armoniei şi a frumuseţii în tot ceea ce 
ne înconjoară în viaţă. 

Dr. N: (prefăcându-mă, intenţionat, că nu înţeleg) Ei bine, asta este tot ce 
ai făcut - doar să te asiguri că flacăra nu se stinge? 

S.: (puţin exasperată) Nu, acesta era un loc de iniţiere în care putea 
participa o femeie. Flacăra simboliza flacăra sacră din inimile noastre pentru 
aflarea adevărului. Noi credeam într-un singur zeu, cu zeități mai puţin 
importante reprezentând părţi ale acelei puteri centrale. 

Dr. N: Vrei să spui că tu şi celelalte femei aveaţi credinţe monoteiste? 

S.: (zâmbind) Da, şi secta noastră depăşise graniţele templului. Eram 
văzute de autorităţi ca având sufletul pur şi nu ca o castă intelectuală. Mulţi 
dintre ei nu înțelegeau care era, de fapt, menirea noastră. Ei o vedeau pe 
Atena într-un fel, în timp ce noi o vedeam altfel. Pentru noi, flacăra însemna că 
raţiunea şi sentimentul nu erau antagonice. Şi că templul aşeza mintea 
deasupra superstiţiei. Noi, de asemenea, credeam în egalitatea dintre sexe. 

Dr. N: Bănuiesc că acest mod de gândire radical ţi-ar putea aduce multe 
necazuri într-o aşezare patriarhală. 

S.: Da, într-adevăr. Toleranţa lor a luat sfârşit, noi am văzut înşelătorii şi 
intrigi în interiorul propriei caste, apoi a apărut trădarea. Nu aveau încredere în 
acţiunile noastre. Am fost desfiinţate de un stat care făcea diferenţă între sexe, 
care pierdea puterea şi avea impresia că secta noastră contribuia la corupţia 
din interiorul ţării. 

Dr. N: Şi doreai să ai templul alături de tine în lumea spiritelor după 
aceste vieţi trăite în Grecia? 

S.: Acesta este un fel de a vedea lucrurile. Pentru mine, prietenele mele 
şi această viaţă şi celelalte trăite în Grecia reprezentau o etapă superioară a 
raţiunii, înţelepciunii şi a spiritualităţii. A trebuit să aştept mult timp înainte de 
a fi capabilă din nou să îmi exprim deschis, într-un trup femeiesc, aceste 
sentimente. 


Când am condus-o pe Ariani în templul său, ea a văzut o galerie 
dreptunghiulară uriaşă, fără tavan, plină cu aproximativ o mie de suflete. 
Aceste suflete aparţineau unui mare grup secundar şi ea le văzuse strânse 
laolaltă, în grupuri mai mici, aşa-numitele grupuri primare formate din trei până 
la douăzeci şi cinci de suflete. Propriul grup matcă se afla în mijloc, în spate, în 
partea dreaptă (vezi fig. 1, pag. 119, cercul A). Când a făcut drumul de 
întoarcere, Ariani a fost însoţită de ghidul ei. Apoi ea a descris cum îi apare 
această intrare unui suflet care se întoarce. Această scenă este una pe care o 
aud repetându-se iar şi iar, implicând un număr mare de grupuri de suflete, în 
felurite structuri ale aşezării. În minţile superconştiente ale oamenilor, aceste 
adunări ar putea avea loc la fel de bine într-un amfiteatru, în curtea unui palat, 
într-o aulă sau într-un templu. 


Dr. N: Ariani, explică-mi cu ce seamănă drumul tău prin această mulţime 
de suflete, până la propriul grup matcă. 

S.: (foarte emoţionată) Este înălţător şi straniu în acelaşi timp. Condusă 
de ghidul meu, începem să ne croim drum la dreapta şi la stânga printre 
grupuri, dintre care unele stau jos într-un cerc, iar altele în picioare, vorbind. La 
început, cei mai mulţi dintre oameni nu-mi acordă nici o atenţie, pentru că 
suntem străini. Sufletele pe lângă care trec ar putea da din cap în semn de 
acceptare politicoasă a sosirii mele. Apoi, cam pe la mijlocul drumului, oamenii 
care mă văd devin mai însufleţiţi. Un bărbat, care a fost iubitul meu două vieţi, 
se ridică, mă sărută şi mă întreabă ce mai fac. Mai mulţi oameni din alte 
grupuri încep acum să îmi zâmbească şi să îmi facă semne cu mâna. Unii, pe 
care i-am cunoscut în vieţile mele destul de puţin, mă salută. După aceea, 
ajungând la un grup de lângă propriul grup matcă - îmi văd părinţii. Ei se 
opresc din ceea ce fac şi se îngrămădesc în micul spaţiu dintre cele două 
grupuri pentru a mă îmbrăţişa şi a mă încuraja. În sfârşit, ajung la propriul grup 
şi toată lumea mă întâmpină pentru că m-am întors. 


Aproape jumătate dintre pacienţii mei zăresc grupuri mari de suflete la 
întoarcere. Cealaltă jumătate povesteşte că, după sosirea lor, ei văd doar 
propriul grup matcă. Imaginile vizuale, atât cele ale adunărilor mari de suflete, 
cât şi acelea ale adunărilor mai mici pot fi diferite la acelaşi suflet după vieţi 
diferite. De asemenea, grupul primar de suflete, de care suntem legaţi mai 
strâns, poate să apară aceloraşi subiecţi sub forma unor oameni care participă 
la scene de relaxare în aer liber, cum ar fi câmpurile de la ţară pline cu flori. 

Fără să ţină seama de o aşezare exterioară sau interioară, figurile 2 şi 3 
ilustrează ceea ce văd majoritatea subiecţilor când iau prima dată contact cu 
grupul. În aceste momente nu se observă alte grupuri în zonă. În figura 2, 
sufletele care le întâmpină sunt mai degrabă strânse laolaltă, fiecare suflet 
ajungând la rândul lui în poziţia din faţă. Figura 3 arată modul obişnuit în care 
un grup formează un semicerc în jurul sufletului nou venit. Cei mai mulţi dintre 
subiecţii mei experimentează această formă circulară de întâmpinare. O 
reprezentare descriptivă a acestei practici va fi redată în Capitolul 7, la Cazul 
47. 

Acei subiecţi care povestesc că se duc direct într-o sală de clasă când se 
întorc dintr-o viaţă trecută au în minte imaginea clară a coridoarelor care leagă 
o serie de spaţii pentru studiu. În mod infailibil, par să ştie cărui spaţiu îi 
aparţin. În aceste cazuri, grupurile matcă îşi întrerup, de obicei, activitatea 
pentru a-i întâmpina pe cei nou veniţi. Figura 4 reprezintă planul obişnuit al 
unui centru de studiu unde lucrează multe grupuri de suflete. Consecvenţa cu 
care mi se relatează despre aşezările ilustrate de figura 4 este uimitoare. Doar 
un mic procent al subiecţilor mei spune că întâlnirea lor iniţială cu grupurile de 
suflete implică doar plutirea în aer fară nimic în jur. Absenta unor peisaje sau a 
unor structuri fizice nu durează mult, chiar şi în minţile acestor oameni. 

Figura |: Sala Mare a Centrului Comunităţii 


Figura 1 reprezintă ceea ce mulţi oameni văd, la prima vedere, ca fiind 


numeroase grupuri primare de suflete ce formează un grup mare secundar de 
aproximativ o mie de suflete. Grupul primar A este grupul matcă al subiectului. 

Figura 2: Poziţia 1 a grupului matcă. 

Figura 2 indică poziţia în formă de diamant în care grupul matcă primar se 
aşează atunci când aşteaptă întoarcerea unui suflet. Aici multe suflete aşteaptă, unul 
în spatele altuia, să le vină rândul pentru a ura bun venit celui care revine. 


Figura 3: Pozitia 2 a grupului matcă 

Figura 3 indică poziţia mult mai obişnuită, de semicerc, pe care o au sufletele 
din grupul care aşteaptă revenirea sufletului A cu (sau tară) un profesor-ghid în poziţia 
B. În această poziţie ca de ceas, sufletele înaintează fiecare, la rândul său, într-o 
mişcare de arc de cerc de 180 de grade. Sufletele nu vin şi din spatele celui care se 
întoarce, sufletul A, cum ar fi dinspre ora 6 a ceasului. 

Figura 4: Centrul de învățământ 


Figura 4. Designul clasei de curs este vizualizat de multe suflete ca având o 
rotondă A în centru, camere de studiu pentru grupurile matcă B aflate pe coridoare 
adiacente. De obicei, nu sunt mai mult de şase camere pe un coridor. Aceste săli 
rotunde se află departe unele de altele. Numărul coridoarelor variază. 


Sălile de clasă 

Orice adunare a sufletelor în afara sălilor de clasă, inclusiv cele din marile 
săli de întruniri, arată că este timpul socializării şi al relaxării generale. Acest 
lucru nu înseamnă că nu au loc discuţii serioase în aceste aşezăminte, ci doar 
că activităţile sufletului nu sunt îndrumate, ca în locurile de studiu. Mai jos este 

o descriere tipică făcută de un subiect care se îndreaptă spre o sală de clasă 
(vezi fig. 4): 


Ghidul mă conduce într-o structură sub formă de stea şi ştiu că acesta 
este locul meu de studiu. Este ca o sală centrală cu o boltă rotundă, acum 
goală. Văd coridoare care duc în direcții diferite şi noi mergem pe unul dintre 
aceste culoare, unde sunt aşezate sălile. Ele sunt aşezate, astfel încât să nu 
existe două săli față în faţă. În felul acesta nu vom deranja o altă cameră cu 
suflete. Cămăruța mea este a treia pe stânga. Nu văd niciodată mai mult de 
şase camere pe un coridor. În fiecare odaie sunt aproximativ intre opt şi 
cincisprezece suflete care lucrează la birouri. Ştiu că sună ridicol, dar asta 
zăresc. Când trec cu ghidul meu pe coridor, observ că în unele săli sufletele 
studiază în linişte, singure, în timp ce altele lucrează în grupuri de două până la 
cinci. Într-o altă cameră studenţii privesc un instructor care ţine o prelegere la 
tablă. Când intru în cămăruța mea toți se opresc din lucru şi imi zâmbesc. Unii 
îmi fac cu mâna şi câtiva se bucură, ca şi când mă aşteptau. Cei de lângă uşă 
mă însoțesc până la locul meu şi Sistemele grupurilor de suflete sunt gata să 
particip la lecţie. Perioada în care am fost plecat pare o scurtă călătorie la 
prăvălia din colț ca să cumpăr o cutie cu lapte. 


Cea mai mare parte a subiecţilor mei vizualizează structurile claselor lor 
spirituale ca fiind aşezăminte unice, deşi există şi excepţii cum este cazul 
următor, al unui suflet de nivel mediu, numit Rudalph. 


Cazul 28 

Dr. N: Rudalph, descrie-mi ce vezi după ultima ta oprire, pe măsură ce te 
apropii de destinaţie - locul căruia îi aparţii în lumea spiritelor. 

S.: Când mă apropii de destinaţie, este o atmosferă ca într-un parc, plină 
de linişte şi calm. Văd mănunchiuri de baloane netede şi transparente care au 
în interior suflete. 

Dr. N: Şi îţi recunoşti locul? 

S.: Oh... da... deşi unele dintre referinţele mele... Îmi iau ceva timp să mă 
acomodez. Sunt bine. Aş fi putut face acest lucru singur, dar ghidul meu, 
Tahama (care apare ca un indian american), a venit să mă însoţească în 
această călătorie, deoarece ştia că eram obosit după o viaţă lungă şi grea 
(subiectul a murit la vârsta de optzeci şi trei de ani, în 1937). E atât de 
amabilă. 

Dr. N: În regulă, descrie-mi acest loc, te rog. 

S.: Văd locul ca un balon mare - care este clădirea unei şcoli - împărţit în 
patru etaje. În interiorul baloanelor sunt multe puncte strălucitoare, colorate, 
ale energiei sufletului. 

Dr. N: Şi toate acestea sunt pentru tine transparente din afară? 

S.: Semitransparente... alburii. 

Dr. N: În regulă, acum mergi înăuntru şi descrie-mi cum vezi aceste patru 
etaje şi mai spune-mi ce înseamnă pentru tine. 

S.: Cele patru etaje sunt transparente şi seamănă cu sticla. Fiecare nivel 
este legat printr-o scară de o cămăruţă pentru studiu la un capăt. La fiecare 
etaj sunt grupuri care învaţă. Intru la primul etaj, unde un grup de începători de 
optsprezece suflete ascultă o femeie lector numită Bion. O cunosc - ea este 
foarte conştientă de lacunele tinerilor. E puternică, dar blândă. 

Dr. N: Ştii toţi profesorii din această şcoală? 

S.: Da, bineînţeles. Eu sunt unul dintre ei - tocmai am început. Vă rog să 
nu credeţi că mă laud, sunt doar un profesor începător, dar foarte mândru. 

Dr. N: E firesc să fii mândru de asta, Rudalph. Spune-mi, fiecare etaj are 
un grup matcă primar? 

S.: (ezită) Ei bine, primele două, da - sunt douăsprezece care lucrează la 
al doilea nivel. Nivelurile superioare au suflete din alte grupuri care lucrează la 
specialităţile lor individuale. 

Dr. N: Rudalph, este acelaşi lucru cu un program independent de studiu? 

S.: Exact. 

Dr. N: În regulă, ce se întâmplă cu tine în continuare? 

S.: Tahama îmi spune unde trebuie să fiu - amintindu-mi că 

aparţin nivelului trei, dar să îmi organizez timpul cum vreau. 

După aceea mă părăseşte. 

Dr. N: De ce face acest lucru? 

S.: Oh, ştii... Ghizii noştri păstrează cu noi o relaţie profesor - student în 
acest centru. Încearcă să nu fie foarte familiari cu noi... din punct de vedere 
social, datorită... statutului lor profesional. Nu vreau să spun că se comportă ca 
nişte profesori înfumuraţi pe Pământ. Este diferit. Profesorii şefi, cum ar fi 
celălalt ghid al meu, Relon, păstrează o oarecare distanţă faţă de studenţi când 
nu predau, pentru a le da libertate şi a le permite sa se exprime individual. Ei 
cred că este important pentru evoluţia studenţilor ca aceştia să nu stea în jurul 
lor tot timpul. 

Dr. N: Foarte interesant. Continuă, te rog, Rudalph. 

S.: Ei, bine, Tahama spune că ne vom vedea mai târziu. Să fiu sincer, nu 
m-am acomodat încă perfect cu acest loc. Este la fel ca atunci când m-am 
întors. Întotdeauna am nevoie de timp să mă obişnuiesc, aşa că am să mă 
relaxez şi am să mă bucur de compania copiilor de la parter. 

Dr. N: Copii? Tu numeşti copii aceste suflete de nivelul I? 

S.: (râzând) Ei bine, acum par puţin înfumurat. Aşa îi descriem pe 
începători, care pot fi destul de copilăroşi în evoluţia lor. Acest grup chiar acum 
începe. Îmi sunt recunoscători, deoarece m-am ocupat de ei. Îi ştiu pe cei care 

fac aceleaşi greşeli din cauza lipsei auto-disciplinei. Începătorii nu depun prea 
multe eforturi să facă progrese. Oricum nu stau prea mult, deoarece nu vreau 
să le distrag atenţia de la lecţia ţinută de Bion. 

Dr. N: Care este atitudinea profesorului faţă de cei mai slabi? 

S.: Sincer, profesorii nivelului întâi se satură de anumiţi studenţi care 
aproape refuză să progreseze, aşa că îi lasă singuri mult timp. 

Dr. N: Vrei să spui că profesorii nu-i mai împing de la spate pe acei 
studenţi mai dificili? 

S.: Trebuie să înţelegi că profesorii au o răbdare extraordinară, deoarece 
timpul nu contează. Ei se mulţumesc să aştepte până când studentul se satură 
să stea degeaba şi se oferă să muncească mai mult. 

Dr. N: Înţeleg, continuă, te rog, cu turul acestei şcoli. 

S.: Privesc în sus, prin tavanul de sticlă, la al doilea nivel. Spre acesta mă 
îndrept în continuare. Aceste suflete au o înfăţişare lânoasă, ceţoasă din acest 
punct. Nu am nevoie cu adevărat de o scară, dar asta reprezintă o punte de 
trecere în mintea mea. Când urc la al doilea etaj văd adolescenţii. Sunt nişte 
tineri foarte activi... plini de o energie neobosită... ca nişte bureţi care absorb 
multe informaţii repede şi care încearcă să se folosească de cunoştinţele lor. 
Învață să fie stăpâni pe ei înşişi, dar mulţi încă nu ştiu cum să transmită aceste 
informaţii altora, eficient. 

Dr. N: Ca profesor, ai putea spune că aceste suflete sunt preocupate de 
ele însele? 

S.: (râde) Este normal, împreună cu o nevoie constantă de a primi o 
stimulare din afară (mai serios). Încă nu sunt calificat să predau la acest nivel. 
Enit se ocupă de acest lucru aici - un profesor care menţine disciplina, dar are 
o inimă mare. Chiar acum ei sunt în pauză. Este nostim să îi ai în preajmă, 
deoarece toţi îmi cer informaţii despre felul în care am învăţat să realizez 
lucrurile pe Pământ. În curând va trebui să urc la al treilea nivel. 

Dr. N: Ce s-ar întâmpla dacă unul dintre aceşti elevi te-ar urma la nivelul 
al treilea? 

S.: (zâmbeşte) Din când în când unul ajunge în zone superioare. Este 
similar cu situaţia în care un elev de clasa a Ill-a merge pe hol şi intră într-o 
clasă a Vl-a. Copilul s-ar pierde. Ar putea fi puţin cicăliţi pe Pământ, dar cineva 
i-ar duce calm înapoi în clasele lor. Este aceeaşi situaţie. 

Dr. N: Bine, cred că eşti gata să mă duci la nivelul al treilea. Poţi să îmi 
descrii impresiile tale despre acest loc? 

S.: (cu veselie) Aceasta este zona mea şi suntem ca nişte adulţi tineri. 
Mulţi dintre noi învăţăm pentru a deveni profesori. Provocările mentale sunt 
mai constante aici. Acum lucrăm pe baza propriilor resurse, nu mai reacţionăm 
numai la diferite situaţii. Învăţăm să protejăm şi să informăm, să ne ţinem ochii 

deschişi şi să vedem spiritul celorlalţi prin lumina din ochii lor în timpul 
rotaţiilor noastre pământeşti. 

Dr. N: Îi recunoşti pe oamenii pe care îi cunoşti? 

S.: Oh, îl văd pe Elan (soţ, atât în viaţa anterioară, cât şi în cea actuală, o 
rudă primară de suflet). El îmi apare aşa cum eram în ultima viaţă. Elan îmi 
trezeşte cu dragostea lui energia amorţită - aşa cum aprinzi un foc într-o sobă 
rece. Am fost văduvă mult timp (lăcrimând). Suntem absorbiți într-o mare de 
fericire timp de câteva minute. 

Dr. N: (după o pauză) Altcineva? 

S.: Toată lumea. Este Esent (mama în viaţa actuală) şi Blay (cea mai 
bună prietenă în viaţa ei actuală). (Subiectul este brusc tulburat). Vreau să urc 
repede la al patrulea nivel să o văd pe fiica mea Anna (tot în viaţa actuală). 

Dr. N: Spune-mi tot ce ştii despre al patrulea nivel. 

S.: Sunt doar trei suflete acolo şi de jos par nişte umbre informe de un 
albastru auriu şi argintiu. Este atâta căldură şi iubire la aceste suflete care 
devin adevăraţi adulţi. Ele devin foarte înțelepte ajutând sufletele să îşi 
folosească trupurile umane. Cred că se simt mai degrabă atinse de un spirit 
divin. Ele sunt adaptate existenţei pe care o duc. Când se întorc dintr-o viaţă 
fizică nu trebuie să se adapteze, aşa cum fac eu. 

Dr. N: Unde sunt adulţii mai bătrâni, cum ar fi ghizii mai în vârstă, 
înţelepţii şi alţii asemenea lor? 

S.: Ei nu sunt în acest balon, dar îi vedem în altă parte. 


Biblioteca spirituală a Cărților Vieţii 

Mulţi dintre clienţii mei vorbesc despre faptul că se află în biblioteci de 
cercetare la scurt timp după ce se alătură grupurilor lor de suflete. Am ajuns să 
accept ideea că există un standard de învăţare imperios, aşa că începem 
imediat să ne studiem în profunzime vieţile anterioare. După ce am scris în 
prima mea carte despre locul unde sunt înmagazinate însemnările vieţii 
noastre, oamenii m-au întrebat dacă puteam să le furnizez mai multe detalii. 

Persoanele care descriu structuri pământeşti în casa lor spirituală includ 
aici şi biblioteca, iar descrierile acestui loc sunt destul de consecvente. Pe 
Pământ, o bibliotecă reprezintă o colecţie de cărţi adunate sistematic şi 
aranjate pe domenii şi titluri, cu scopul de a furniza informaţii. Titlurile Cărţilor 
Vieţii spirituale au numele clientului meu pe ele. Acest lucru poate părea 
ciudat, dar dacă lucrăm cu o fiinţă acvatică inteligentă de pe Planeta X care nu 
a fost niciodată pe Pământ şi al cărei loc de studiu era oceanul, sunt sigur că 
acest lucru va fi povestit de această entitate ca fiind ceea ce a văzut în lumea 
spiritelor. 

Am relatat despre clasele spirituale şi despre cămăruţele adiacente mai 
mici unde grupurile primare interacționează, incluzând chiar şi camere mai mici 
izolate, unde sufletele pot fi complet singure pentru a studia în linişte. Nimic nu 
este mic în ceea ce priveşte biblioteca. Toată lumea îmi spune că locul în care 
se află Cărţile Vieţii este văzut ca un amfiteatru uriaş de studiu, cu o structură 
dreptunghiulară, cu cărţi aşezate pe pereţi şi multe suflete care studiază la 
birouri, suflete care par că nu se cunosc. Când subiecţii mei descriu o bibliotecă 
spirituală, ci văd planul podelei încăperii în figura 5, imagine care este foarte 
puternică în mintea lor. 

Odată intraţi în acest spaţiu, ghizii- bibliotecari sunt Sufletele-Arhivari 
care se ocupă de cărţi. Ele sunt tăcute, aproape nişte fiinţe monahale care îi 
ajută atât pe ghizi, cât şi pe studenţii din multe grupuri matcă să obţină 
informaţii. Aceste biblioteci spirituale îndrumă sufletele în diferite moduri, în 
funcţie de nivelul cunoştinţelor lor. Sufletele pot fi călăuzite fie de propriii ghizi, 
fie de Arhivari, sau de amândouă categoriile. Unii dintre clienţii mei merg la 
bibliotecă singuri când se întorc în lumea spiritelor, în timp ce alţii au ghizi care 
îi însoțesc, de obicei, în acest spaţiu. Un ghid trebuie să îşi ajute studentul la 
început, după care va părăsi camera. Multe elemente concură aici, inclusiv 
complexitatea cercetării şi perioada care trebuie revăzută de sufletul student. 
Când studenţii se află în aceste coridoare de studiu lucrează uneori în perechi, 
dar, în principal, îşi fac cercetările singuri, după ce au fost ajutaţi de Arhivari la 
găsirea Cărţilor Vieţii potrivite. 

Figura 5: Biblioteca spirituală a Cărţilor Vieţii 


meta > ai 


Figura 5 

A: Rafturi de-a lungul pereţilor într-o structură dreptunghiulară. 

B: Piedestaluri pentru arhivarii şi ghizii care asistă sufletele pentru a-şi localiza 
cărţile potrivite. 

C: Mese lungi de studiu. 

D: Pereţi de cărţi şi mese de studiu depărtate unele de altele, astfel încât să nu 
fie în faţa sufletului. 

Filosofia orientală susţine că fiecare gând, cuvânt sau faptă din fiecare 
viaţă din trecutul nostru, împreună cu fiecare eveniment la care am participat, 
sunt înregistrate în „Cronicile Akasha”. Eventualitatea unor evenimente viitoare 
poate fi văzută, de asemenea, cu ajutorul scribilor. Cuvântul „Akasha” 
înseamnă, în principal, esenţa întregii memorii universale care înregistrează 
fiecare vibraţie de energie a existenţei, mai degrabă ca o bandă magnetică 
audiovizuală. Am discutat legăturile dintre memoria divină, veşnică şi 
conştienţă. Conceptualizarea noastră umană a bibliotecilor spirituale, a 
locurilor eterne unde studiem oportunităţile pierdute şi contabilizarea acţiunilor 
noastre trecute este un exemplu al acelor legături ale memoriei. Oamenii 
extremului Orient cred că esenţa tuturor evenimentelor trecute, prezente şi 
viitoare este păstrată prin stocarea particulelor de energie şi apoi prin 
redobândirea acestora prin alinieri vibraţionale într-un loc spiritual sacru. Simt 
că întregul concept al însemnărilor spirituale personale ale fiecăruia dintre noi 
nu îşi are originea în India sau altundeva pe Pământ. A început o dată cu 
memoria noastră spirituală, care are deja cunoştinţe despre aceste cronici din 
perioada dintre vieţi. 

Cred că este neplăcut că anumite aspecte legate de memoria 
redobândita despre bibliotecile spirituale pot ii distruse de sistemele de valori 
umane care îşi fac un scop din înspăimântarea oamenilor. În culturile orientale 
există persoane care au fost determinate să creadă că aceste Cărţi ale Vieţii 
sunt analoge cu jurnalele spirituale care pot fi folosite ca probe împotriva 
sufletului. Aparițiile bibliotecilor spirituale sunt interpretate ca locuri unde 
cazurile sunt pregătite, ca depoziţii împotriva sufletelor rătăcite pe baza 
însemnărilor lor Karmice. Un pas înainte în acest sistem de valori greşit ne 
aduce la tribunalul groazei care condamnă pe baza mărturiei despre defectele 
sufletului în ultima viaţă. Unii mediumi susţin că au un acces privilegiat la 
evenimentele din viitor prin Cronicile Akasha şi că, lucrând exclusiv cu discipolii 
lor pot să îi ferească de nenorociri. 

Extravaganţa umană nu cunoaşte limite atunci când e vorba să infiltreze 
frica. Un prim exemplu este teama de o pedeapsă groaznică pentru cei care se 
sinucid. Este adevărat că perspectiva de a fi ţinut în afara raiului era un motiv 
ce împiedica sinuciderea, dar abordarea este greşită. Am observat în ultimii ani 
că nici măcar biserica catolică nu mai este chiar atât de mult împotriva 
sinuciderii, considerată un păcat de moarte, supus pedepsei spirituale extreme. 
Acum există un catehism aprobat de Vatican care declară că sinuciderea este 
„împotriva legii naturale”, dar care adaugă că „pe căi numai de Dumnezeu 
ştiute” există posibilitatea unei căinţe salutare. Termenul salutar fund înţeles în 
sensul unui scop pozitiv. 

Următorul meu caz prezintă un subiect care s-a sinucis în ultima sa viaţă. 
Ea îşi descrie interogarea privind acest act în incinta unei biblioteci. Deseori, în 

lumea spiritelor, aici începe căinţa. Deoarece îi voi revedea sinuciderea, este 
un moment potrivit să ne îndepărtăm puţin de bibliotecă şi să urmărim câteva 
dintre întrebările pe care le-am pus despre sinucidere şi pedeapsa care 
urmează în lumea spiritelor. 

Când lucrez cu clienţi care s-au sinucis în vieţile anterioare, primul lucru 
pe care cei mai mulţi îl spun chiar după moarte este „Oh, Doamne, cum am 
putut fi atât de prost!”. Aceşti oameni sunt cei sănătoşi din punct de vedere 
fizic, nu cei care suferă de vreo boală. Sinuciderea unei persoane, tânără sau 
bătrână, a cărei stare fizică a redus calitatea vieţii sale la aproape nimic, este 
tratată diferențiat în lumea spiritelor comparativ cu cele care au recurs la acest 
act având trupuri sănătoase. În timp ce toate cazurile de sinucidere sunt 
tratate cu blândeţe şi înţelegere, oamenii care s-au sinucis având un corp 
sănătos vor trebui să plătească într-un fel pentru acest lucru. 

Din ceea ce rezultă din experienţa mea, sufletele nu simt vreun 
sentiment de eşec sau de vină când au fost implicate într-o moarte blândă. Voi 
da un exemplu real al unei astfel de morţi, în secţiunea dedicată liberului 
arbitru, în capitolul 9. Când există o suferinţă fizică de neîndurat, avem dreptul 
să fim eliberaţi de durerea şi jignirea de a fi trataţi ca nişte copii neajutoraţi 
legaţi de nişte sisteme care să ne menţină în viaţă. Cred că în lumea spiritelor 
nu există nici un stigmat asupra unui suflet care părăseşte un corp profund 
distrus, fie că este eliberat de propria sa mână sau de cea a unui îngrijitor 
milos. 

Am lucrat cu un număr destul de mare de persoane care s-au sinucis cu 
ani înainte de a mă vedea şi cred că această colaborare dintre noi a avut drept 
rezultat o perspectivă folositoare. Unele erau încă într-o stare emoţională 
confuză când le-am întâlnit, în timp ce altele se îndepărtaseră de gândurile 
auto-distructive. Am învăţat însă un lucru: că oamenii care îmi spun că nu 
aparţin Pământului trebuie să fie luaţi în serios. Ei pot fi chiar cazuri potenţiale 
de sinucidere. În practica mea, aceşti clienţi pot fi încadraţi într-una dintre 
următoarele trei clase spirituale: 

1. Sufletele tinere, foarte sensibile care şi-au început încarnările pe 
Pământ, dar care au petrecut puţin timp aici. Unele suflete din această 
categorie au avut mari dificultăţi să se adapteze la corpul omenesc. Ele cred că 
însăşi existenţa lor este ameninţată, pentru că acesta este aşa de crud. 

2. Atât sufletele mai tinere, cât şi cele mai în vârstă care s-au încarnat pe 
o altă planetă înainte de a veni pe Pământ. Dacă aceste suflete au trăit în lumi 
mai puţin aspre decât cea de pe Pământ, pot fi copleşite de emoţiile simple şi 
de densitatea ridicată a corpului omenesc. Acestea sunt sufletele hibrid despre 
care am discutat în ultimul capitol, într-un cuvânt, se simt ca şi cum ar fi într-un 
corp străin. 

3. Sufletele aflate sub nivelul III, care s-au încarnat pe Pământ de la 
crearea lor, dar care nu se simt bine în trupul lor actual. Aceste suflete au 
acceptat un contract de viaţă cu un trup gazdă al cărui ego psihic este radical 
diferit de sufletul lor nemuritor. Ele par că nu se regăsesc în această viaţă. 


Ce se întâmplă cu sufletele implicate în sinucideri, dar care au corpuri 
sănătoase? Aceste suflete îmi spun că se simt cumva vinovate în ochii ghizilor 
şi a colegilor lor de grup, pentru că şi-au încălcat contractul într-o viaţă 
anterioară. Este o pierdere a mândriei de sine, din cauza oportunității ratate. 
Viaţa este un dar şi repartizarea anumitor trupuri pe care să le folosim a 
implicat o reflexie adâncă. Noi suntem cei care avem în grijă acest trup şi acest 
fapt implică o răspundere sacră. Clienţii mei o numesc contract. În special când 
o persoană tânără, sănătoasă se sinucide, profesorii noştri consideră acest 
lucru un act de mare imaturitate şi o abdicare de la responsabilitate. Maeştrii 
noştri spirituali şi-au pus încrederea în curajul nostru de a termina viaţa cu 
corpuri funcţionale, într-o manieră normală, oricât ar fi de dificil acest lucru. Ei 
au o răbdare nemăsurată cu noi, dar la cei cu sinucideri repetate iertarea lor 
capătă un alt ton. 

Am lucrat cu un client tânăr care a încercat să se sinucidă cu un an 
înainte să îl consult. În timpul şedinţei de hipnoză am găsit dovada unui model 
de auto-distrugere în vieţile sale anterioare. Când s-a întâlnit cu profesorii săi la 
o şedinţă a consiliului care a avut loc după ultima lui viaţă, unul dintre dascălii 
mai în vârstă i-a spus acestui client: 


Eşti din nou aici, prea devreme, şi asta ne dezamăgeşte. Oare nu ai 
înțeles că acelaşi test devine mai dificil cu fiecare viată pe care o inchei? 
Comportarea ta este egoistă din multe motive, dintre care nu cel mai puțin 
important supărarea pe care ai cauzat-o celor pe care i-ai lăsat în urmă şi care 
te-au iubit. Cât vei mai continua să arunci corpurile perfect sănătoase pe care 
ți le-am dat? Spune-ne, când o să încetezi să te auto-compătimeşti şi să iţi 
subestimezi posibilitățile? 


Nu cred că am auzit vreodată un membru al consiliului să apostrofeze 
mai aspru pe unul dintre subiecţii mei în problema sinuciderii. Luni de zile mai 
târziu, acest client mi-a scris pentru a-mi spune că, ori de câte ori îi venea 
ideea sinuciderii, o abandona pentru a nu mai fi nevoit să se mai întâlnească 
iar cu acest Bătrân, după comiterea faptei. O mică sugestie posthipnotică a 
mea a făcut ca această scenă să se refacă în memoria lui conştientă, spre a-l 
împiedica să se sinucidă din nou. 

În cazurile de sinucidere în care sunt implicate trupurile sănătoase, unul 
dintre aceste două lucruri se întâmplă, de obicei, acestor suflete. Dacă ele nu 

recidivează, sufletele sunt deseori trimise înapoi la viaţă destul de repede, la 
cererea lor, pentru a compensa timpul pierdut. Acest lucru s-ar putea întâmpla 
în decurs de cinci ani de la moartea lor pe Pământ. Sufletul obişnuit este 
convins că este important să te întorci pe linia de plutire după ce ai suferit un 
insucces într-o viaţă anterioară. La urma urmei, noi, ca fiinţe umane, avem 
instincte de supravieţuire naturale şi cele mai multe spirite luptă cu tenacitate 
să rămână în viaţă. 

Pentru cei care au nevoie să se îndrepte atunci când lucrurile se 
înrăutăţesc, există locuri de căinţă. Aceste zone nu conţin vreun panteon al 
ororilor în vreun loc întunecos, cu o spiritualitate redusă, rezervat păcătoşilor. 
Mai degrabă decât să fie pedepsite într-un astfel de purgatoriu al întunericului, 
aceste suflete se pot oferi voluntar să meargă într-o lume planetară frumoasă, 
cu apă, copaci şi munţi, dar nu şi într-o altă viaţă. Ele nu au legături cu alte 
suflete în aceste locuri de izolare, cu excepţia unor vizite sporadice ale unui 
ghid care să le ajute în reflectările şi în auto-evaluarea lor. 

Locurile de izolare sunt foarte variate şi trebuie să recunosc că par 
îngrozitor de plictisitoare. Poate că în aceasta constă totul, în timp ce stai pe 
tuşă jocurile următoare, colegii tăi de echipă continuă cu provocările în noile lor 
vieţi. Aparent, această metodă pare să funcţioneze, deoarece aceste suflete se 
întorc la grupurile lor şi se simt revigorate, dar sunt conştiente că au ratat 
multe acţiuni şi oportunităţi alături de prieteni, utile evoluţiei lor personale. 
Totuşi, există suflete care nu se vor adapta niciodată pe Pământ. Cred că unele 
sunt repartizate în alte lumi pentru încarnările lor viitoare. 

Următoarele două cazuri reprezintă aşezarea sufletelor în bibliotecile 
spirituale şi impactul pe care îl are asupra lor vizionarea înregistrărilor. În 
ambele cazuri există dovada folosirii unei realităţi schimbate, cu unele 
diferenţe. Femeii care face obiectul cazului 29, cu o sinucidere, îi vor fi arătate 
o serie de posibilităţi alternative pe care le-ar fi putut avea în viaţa anterioară, 
prezentate în patru secvenţe de timp paralele. Prima perioadă de timp era 
chiar viaţa sa actuală. Ea va fi mai degrabă un observator decât un participant 
la aceste scene. La cazul 30, vom asista totuşi la folosirea unei singure scene 
cu o realitate modificată, unde sufletul va intra dramatic într-o scenă din viaţa 
lui anterioară, pentru a experimenta un rezultat diferit. Ambele cazuri sunt 
menite să arate mai multe posibilităţi ale unei vieţi ce implică alegeri. 

Ghizii noştri decid asupra celor mai eficiente mijloace de auto-evaluare în 
bibliotecă. Apoi, metodele şi scopul acestor investigaţii ajung sub jurisdicţia 
Arhivarilor. 


Cazul 29 
Amy s-a întors de curând în lumea spiritelor dintr-un mic sat din Anglia 
unde s-a sinucis în 1860, la vârsta de şaisprezece ani. Acest suflet va aştepta 

încă o sută de ani înainte de a se întoarce, datorită propriilor îndoieli în ceea ce 
priveşte stăpânirea adversităţii. Amy s-a înecat într-un lac din zonă pentru că 
era însărcinată în luna a doua şi nu era căsătorită. lubitul ci, Thomas, murise cu 
o săptămână înainte, pe când repara un acoperiş de paie care s-a prăbuşit. Am 
aflat că cei doi fuseseră îndrăgostiţi şi intenționau să se căsătorească. Amy mi- 
a spus când i-am analizat viaţa anterioară că a crezut că viaţa ei s-a sfârşit 
atunci când a murit Thomas. Amy a povestit că nu voia să îşi facă familia de râs 
din cauza bârfelor localnicilor. Chinuită, această clientă a declarat.: „Ştiu că mă 
vor considera târfă şi, dacă fug la Londra, chiar asta va deveni o biată fată cu 
un bebeluş.” 

În cazurile de sinucidere, ghidul sufletului ar putea să-i ofere acestuia 
posibilitatea izolării, a regenerării agresive a energiei, o întoarcere rapidă sau o 
combinaţie a acestora. Când Amy a trecut dincolo după ce s-a sinucis, ghidul ci, 
Likiko, şi sufletul lui Thomas au fost acolo să o consoleze pentru un timp. 
Curând, a rămas singură cu Likiko şi s-a aşteptat să fie certată pentru lipsa ei 
de curaj. Supărată, şi-a întrebat ghidul de ce viaţa nu i s-a desfăşurat aşa cum 
era planificată la început. Ea nu văzuse posibilitatea sinuciderii înainte de 
încarnare. Amy credea că urma să se căsătorească cu Thomas, să aibă copii şi 
să trăiască fericiţi în satul ei până la adânci bătrâneţi. Cineva, a simţit ea, i-a 
tras covorul de sub picioare. Likiko i-a explicat că moartea lui Thomas a fost 
una dintre alternativele din acest ciclu de viaţă şi că ea avea libertatea să facă 
alte opţiuni mai bune decât a se sinucide. 

Amy a aflat că, pentru Thomas, alegerea lui de a se urca pe un acoperiş 
înalt, abrupt şi deosebit de alunecos a fost una probabilă - mai plauzibilă 
deoarece mintea sufletului său considerase deja acest „accident” drept un test. 
Mai târziu aveam să descopăr că Thomas era gata să nu accepte slujba pentru 
repararea acoperişului din cauza „unor forţe interioare care îl împingeau în 
cealaltă direcţie”. Aparent, toată lumea din acest grup de suflete a văzut că 
Amy avea o capacitate de supravieţuire mai mare decât şi-a închipuit ea, 
ţinând scama că dovedise o comportare rafinată în vieţile ei anterioare. 

Pe de altă parte, Amy a considerat că întreaga încercare a fost crudă şi 
inutilă. Likiko i-a amintit fetei că ca a avut în trecut stări de auto-flagelare şi că, 
dacă era dornică mereu să îi ajute pe ceilalţi să supravieţuiască, trebuia să 
depăşească acest eşec personal. Când Amy a răspuns că nu avea de ales decât 
să se sinucidă, date fiind circumstanţele Angliei victoriene, s-a trezit în 
următoarea scenă din bibliotecă: 


Dr. N: Unde eşti acum? 

S.: (cumva dezorientată) Sunt într-un loc de studiu... pare gotic... ziduri 
de piatră... mese lungi de marmură... 

Dr. N: De ce crezi că te afli într-o astfel de încăpere? 

S.: (pauză) în una dintre vieţile mele am trăit ca un călugăr în Europa (în 
secolul al XII-lea). Mi-a plăcut coridorul vechii biserici ca un loc liniştit de studiu. 
Dar ştiu unde sunt acum. Este biblioteca minunatelor cărţi... cronicile. 

Dr. N: Mulţi oameni le numesc Cărţile Vieţii. E vorba de acelaşi lucru? 

S.: Da, toţi le folosim... (face o pauză, subiectul este tulburat) este un 
bătrân într-un halat alb care pare îngrijorat şi se îndreaptă spre mine... se agită 
în jurul meu. 

Dr. N: Ce face el, Amy? 

S.: Ei bine, aduce un set de suluri, cu tabele. Bombăne şi clatină capul 
spre mine. 

Dr. N: Ai vreo idee de ee? 

S.: Este bibliotecarul. El spune: „ai venit devreme”. 

Dr. N: Ce crezi că vrea să zică? 

S.: (pauză) Că... nu am avut motive serioase pentru a mă întoarce aici 
devreme. 

Dr. N: Motive importante? 

S.: (izbucnind) Oh... fiind foarte îndurerată - nu am fost în stare să îmi 
accept viaţa. 

Dr. N: Înţeleg. Spune-mi ce face bibliotecarul în continuare. 

S.: Este un spaţiu deschis uriaş unde văd multe suflete aşezate la nişte 
birouri lungi, cu cărţi peste tot, dar nu merg în camera aceea acum. Bătrânul 
mă duce într-una dintre camerele mici din afară, acolo unde putem sta de 
vorbă fără să îi deranjăm pe ceilalţi. 

Dr. N: Cum te simţi? 

S.: (îşi clatină capul, resemnată) Cred că am nevoie de un tratament 
special chiar acum. Camera este foarte simplă, cu un scaun şi o masă. Bătrânul 
aduce o carte mare şi o aşează în faţa mea, ca pe un ecran de televizor. 

Dr. N: Ce ar urma să faci? 

S.: (brusc) Să fiu atentă la el! Mai întâi pune sulul în faţa mea şi îl 
desface. Apoi îmi indică o serie de linii care reprezintă viaţa mea. 

Dr. N: Te rog, ia-o mai încet şi explică-mi ce înseamnă aceste linii pentru 
tine? 

S.: Sunt liniile vieţii - liniile mele. Liniile groase, separate prin spaţii mari, 
semnifică experienţele importante din viaţa noastră şi vârsta la care este cel 
mai probabil să se întâmple. Liniile mai subţiri se intersectează cu liniile 
principale şi reprezintă o variantă a altor... circumstanţe. 

Dr. N: Am auzit că aceste linii mai puţin proeminente sunt posibilităţile de 
a acţiona, opuse probabilităților. Asta vrei să sugerezi? 

S.: (face o pauză) Aşa este. 

Dr. N: Ce altceva poţi să spui despre liniile groase comparativ cu cele 
subţiri? 

S.: Ei bine, liniile groase seamănă cu trunchiul unui copac, iar cele mai 
mici sunt crengile. Ştiu că linia groasă a fost drumul meu principal. Bătrânul îmi 
arată linia aceea şi mă ceartă puţin, deoarece am ales o creangă uscată. 

Dr. N: Ştii, Amy, dincolo de faptul că acest Arhivar se tot agită în jurul 
acestor linii, ele reprezintă cu adevărat o parte dintre posibilităţile tale de a 
alege. Din perspectivă karmică, toţi pornim în drumul nostru, uneori, pe o 
cărare greşită. 

S.: (înfierbântată) Da, dar e ceva serios. Nu am făcut doar o mică 
greşeală în ochii lui. Ştiu că este preocupat de ceea ce fac (face o pauză şi 
apoi, cu voce tare). VREAU SĂ ÎL LOVESC ÎN CAP CU BLESTEMATUL LUI DE SUL. 
ÎI SPUN: „AŞ VREA SĂ TRĂIEŞTI ÎN LOCUL MEU PENTRU UN TIMP!”. 


Notă: În acest moment Amy îmi spune că faţa bătrânului se destinde şi că 
părăseşte camera pentru câteva minute. Ea crede că îi dă timp să se adune, 
dar după aceea el aduce o altă carte. Aceasta este deschisă la o pagină unde 
Amy îl poate vedea pe Arhivar ca fiind un tânăr sfâşiat de Ici, pentru 
convingerile lui religioase, într-o veche arenă romană. El pune apoi cartea de-o 
parte şi o deschide pe a fetei. O întreabă ce vede în continuare. 


S.: Apare aievea, în culori tridimensionale. Îmi arată prima pagină care 
cuprinde un univers cu milioane de galaxii. Apoi Calea Lactee... şi sistemul 
nostru solar... aşa că îmi voi aminti de unde am venit, ca şi când aş fi putut 
uita. După aceea, întoarce mai multe pagini. 

Dr. N: Îmi place această perspectivă, Amy. Ce mai vezi în continuare? 

S.: Ah... prisme de cristal... Întuneric sau lumină, depinzând de ce gânduri 
sunt transmise. Acum îmi amintesc că am mai făcut acest lucru înainte. Mai 
multe linii... şi imagini... pe care le pot mişca înainte şi înapoi în timp, cu 
ajutorul minţii. Dar, oricum, bătrânul mă ajută. 


Notă: Mi s-a spus că aceste linii formează secvenţe vibraţionale 
reprezentând aliniamente temporale. 


Dr. N: Cum interpretezi înţelesul liniilor? 

S.: Formează modele pentru imaginile din viaţă în ordinea în care doreşti 
să le priveşti - pe care ai nevoie să le priveşti 

Dr. N: Nu vreau să ţi-o iau înainte, Amy. Doar zi-mi ce face bătrânul cu 
tine acum. 

S.: Bine. Loveşte uşor pagina şi mă văd în imagine, în satul din care 
tocmai am plecat. De fapt, nu este imagine - este atât de reală - chiar vie. Sunt 
acolo. 

Dr. N: Eşti cu adevărat în acea scenă sau doar o priveşti? 

S.: Le putem face pe amândouă, dar acum se presupune că doar 
urmăresc scenele. 

Dr. N: E bine, Amy. Să mergem la scena pe care bătrânul ţi-o prezintă. 
Explică-mi ce se întâmplă. 

S.: Oh... ne vom uita la... alte posibilităţi de alegere. După ce am văzut ce 
am făcut la lacul unde mi-am luat viaţa - următoarea scenă mă conduce înapoi 
la lac, pe mal. (pauză). de data aceasta nu trec apa - şi nu mă înec. Mă întorc 
în sat. (râde pentru prima dată) Sunt încă însărcinată. 

Dr. N: (râde împreună cu ea) în regulă, dă pagina. Acum ce se întâmplă? 

S.: Sunt cu mama mea, Iris. Îi spun că port în pântece copilul lui Thomas. 
Nu a rămas atât de şocată cum am crezut că va fi. Totuşi este supărată. Sunt 
dojenită. Apoi... ca plânge cu mine şi mă îmbrăţişează (acum subiectul 
cedează, în timp ce continuă să vorbească lăcrimând). Îi mai zic că sunt o fată 
bună, dar am fost îndrăgostită. 

Dr. N: Iris îi spune asta tatălui tău? 

S.: Aceasta este una dintre alternativele de pe ecran. 

Dr. N: Urmăreşte această variantă pentru mine. 

S.: (pauză) Ne mutăm toţi într-un alt sat şi tuturor de acolo li se spune că 
sunt văduvă. Peste câţiva ani mă voi căsători cu un bărbat mai în vârstă. Sunt 
timpuri foarte grele. Tatăl meu a pierdut mult când ne-am mutat şi eram chiar 
mai săraci decât înainte. Dar stăm împreună ca o familie şi viaţa, în cele din 
urmă, devine mai bună (plângând din nou). Fetiţa mea era frumoasă. 

Dr. N: Aceasta este singura alternativă pe care o studiezi acum? 

S.: (cu resemnare) Oh, nu. Acum, mă uit la o altă alternativă. Mă întorc 
de la lac şi recunosc că sunt însărcinata. Părinţii ţipă la mine şi apoi se ceartă 
în legătură cu cel care se face vinovat. Mă anunţă că nu vor să renunţe la 
micuța noastră fermă pentru care au muncit din greu şi să plece din sat din 
cauză că m-am dezonorat. Îmi dau ceva bani să merg la Londra ca să îmi pot 
găsi de lucru ca menajeră. 

Dr. N: Şi cum merge slujba? 

S.: (cu amărăciune) Aşa cum m-am aşteptat. Londra nu va fi o alegere 
bună. Merg pe străzi şi mă culc cu alţi bărbaţi, (se înfioară) Mor de tânără şi 
copilul meu va fi unul găsit, care la sfârşit va muri şi el. Groaznic... 

Dr. N: Ei bine, cel puţin ai încercat să supravieţuieşti în acea alternativă 
de viaţă. Ţi se prezintă şi alte posibilităţi? 

S.: Încep să obosesc. Bătrânul îmi arată şi ultima alternativă. Mai sunt şi 
altele, cred, dar se va opri aici pentru că îl rog. În această scenă părinţii mei 
cred că ar trebui să plec de lângă ci, dar aşteptăm puţin până ce un vânzător 
ambulant vine în satul nostru. El este de acord să mă ia în căruţa lui după ce 
tata îi dă ceva bani. Nu mergem la Londra, ci mai degrabă în alte sate din zonă. 
În cele din urmă îmi găsesc de lucru la o familie. Le spun că soţul meu a fost 

ucis. Vânzătorul ambulant mi-a dat un inel de alamă să îl port şi ţine secretă 
povestea. Nu sunt sigură că ei mă cred. Nu contează. Mă stabilesc în oraş. Nu 
mă căsătoresc niciodată, dar copilul meu creşte sănătos. 

Dr. N: După ce termini de răsfoit aceste pagini împreună cu bătrânul şi ai 
văzut câteva dintre alternativele la sinucidere, care sunt concluziile tale? 

S.: (tristă) A fost o greşeală să mă sinucid. Acum o ştiu. Cred că am ştiut- 
o tot timpul. Chiar după ce am murit mi-am spus: „Doamne, am făcut un lucru 
prostesc, acum va trebui să o iau de la început”. Când am fost dusă în faţa 
consiliului, m-au întrebat dacă vreau să fiu curând testată din nou. Am spus: 
„Lăsaţi-mă să mă gândesc puţin”. 


După această şedinţă, clienta mea a discutat unele dintre alternativele 
pe care le-a avut în viaţa ei actuală, acelea care implicau curaj. Ca 
adolescentă, ea a rămas însărcinată şi şi-a asumat această dificultate cu 
ajutorul unui consilier şcolar şi, în cele din urmă, cu ajutorul mamei ei, Iris, în 
viaţa în care ca a fost Amy. Ei au încurajat-o să îşi apere drepturile fără să ţină 
seama de părerile celorlalţi. În şedinţa noastră subiectul a aflat că sufletul ei 
are tendinţa să se grăbească să judece anumite evenimente din viaţa ei într-un 
mod negativ. În multe dintre vieţile ei anterioare a existat un gând sâcâitor, şi 
anume că, indiferent, ce decizie ar lua într-un moment de criză, aceasta va fi 
una greşită. 

Deşi Amy nu era dornică să se întoarcă din nou pe Pământ, astăzi ca este 
o femeie mult mai încrezătoare. Ea a petrecut cei o sută de ani dintre vieţi, 
gândindu-se la sinuciderea sa şi la deciziile luate în secolele dinaintea acestei 
vieţi. Amy este un suflet muzical şi a spus la un moment dat: 


Pentru că am irosit corpul care mi s-a atribuit, într-un fel, mă căiesc, în 
timpul acestei perioade nu pot merge în camera de muzică, lucru pe care mi l- 
aş dori mult, pentru că trebuie să fiu singură în bibliotecă. Folosesc ecranele 
pentru a-mi revedea acţiunile din trecut care implicau alternativele ce mi-au 
făcut rău şi mie, şi celor din jurul meu. 


Când un client foloseşte cuvântul ecran pentru a descrie cum vede 
evenimentele, acest loc este relevant. Micile camere de conferinţe şi biblioteca 
par să aibă mese cu o varietate de cărţi de mărimea unui televizor. Aceste aşa- 
zise cărţi au ecrane luminoase, tridimensionale. O clientă s-a făcut ecoul 
gândurilor celor mai mulţi dintre subiecţi când a spus: „Aceste înregistrări dau 
iluzia unor cărţi cu pagini, dar, de fapt, sunt surse de energie care vibrează şi 
formează modele de imagini ale evenimentelor”. 

Mărimea acestor ecrane depinde de folosirea lor într-o locaţie dată. De 
exemplu, în camerele unde se face selecţia secvenţelor din viaţă, cele pe care 

le folosim chiar înaintea următoarei noastre încarnări, ecranele sunt mult mai 
mari decât acelea întâlnite în bibliotecile şi sălile de clasă spirituale. Sufletelor 
li se dă posibilitatea de a intra în aceste ecrane de dimensiunile vieţii. Ecranele 
uriaşe, care licăresc, de obicei înconjoară sufletul şi au fost numite Inelul 
Destinului. Voi discuta despre acest inel în capitolul 9. 

În ciuda dimensiunii impresionante a ecranelor din încăperile unde se va 
face selecţia vieților viitoare, sufletele petrec mult mai mult timp privind 
scenele în bibliotecă. Funcţia ecranelor mai mici din biblioteci este aceea de a 
monitoriza continuu timpul trecut şi prezent pe Pământ. Toate ecranele, mari 
sau mici, mi-au fost descrise ca secvenţe de film care seamănă cu nişte 
cascade în care poţi intra, în timp ce o parte a energiei noastre rămâne în 
cameră. 

Toate ecranele cosmice sunt multi-dimensionale, cu coordonate care să 
înregistreze timpul şi spaţiul evenimentelor. Deseori ne referim la acestea ca 
fiind perioade de timp şi pot fi acţionate de explorarea gândurilor. Pot exista şi 
alţi regizori ai acestui proces, nevăzuţi de suflet. Destul de des un subiect va 
folosi dispozitive mecanice în descrierile lui, cum ar fi panouri, pârghii şi 
cadrane. Aparent, toate acestea sunt iluzii create pentru sufletele care se 
încarnează pe Pământ. 

Fără să ţinem seama de dimensiunile ecranului, lungimea, lăţimea şi 
adâncimea fiecărui cadru permit sufletului să devină parte a unui proces cauză- 
efect. Pot sufletele să intre în ecranele mai mici, asociate cărţilor, în acelaşi fel 
în care au făcut-o în ecranele mai mari când s-au regăsit în Inel? În timp ce nu 
există restricţii pentru studiul călătoriei în timp, cei mai mulţi dintre subiecţi 
par să folosească ecranele mai mici mai mult pentru a observa evenimente 
trecute la care au participat cândva. Sufletele iau o parte din energia lor, 
lăsând restul pentru consolare şi intră în ecrane într-unui dintre următoarele 
două moduri: 

1. Ca observatori care se mişcă ca nişte stafii nevăzute în scene pe 
Pământ, neavând nici o influenţă asupra evenimentelor. Consider acest lucru 
apropiat de ceea ce numim realitate virtuală. 

2. Ca participanţi care vor avea roluri în acţiunea de pe scenă, chiar 
transformând realitatea faţă de original, prin recreări ale acesteia. 


Odată revăzută, totul revine la ce era, deoarece realitatea permanentă a 
unui eveniment trecut într-o lume fizică rămâne aceeaşi din perspectiva 
sufletului care a luat parte la evenimentul iniţial. 

Pe măsură ce dialogul avansează în următorul meu caz, va fi evident că o 
entitate nevăzută recrează o scenă dintr-o viaţă trecută, dar cu modificări. 
Aceste ajustări au ca scop să stimuleze empatia şi să pregătească sufletul care 
face obiectul cazului 30. Acesta e un exemplu a ceea ce vor să spună unii 

dintre clienţii mei când vorbesc despre intrarea în lumi în care timpul şi 
cauzalitatea sunt schimbate prin ecranele găsite în cărţi, prin consolele de 
birou şi scenele de teatru. Deşi aceste exerciţii de pregătire în spaţiu şi timp nu 
schimbă cursul evenimentului istoric iniţial de pe Pământ, s-ar putea ca aici să 
acţioneze alte forţe. 

Admit posibilitatea că amintirile subiectului meu ar putea demonstra că 
ei se mişcă prin universuri paralele care ar putea să multiplice spaţiul şi timpul 
nostru. Cu toate acestea, în clasele şi bibliotecile spirituale clienţii mei nu văd 
evenimentele trecute de pe Pământ ca fiind în afara realităţii universului 
nostru. Am sentimentul că ceea ce poate urmări şi poate explica un suflet de 
pe Pământ este reglementat de vibraţiile ghizilor lor personali. Când ei ajung în 
camera în care se face selecţia vieţii, cea cu ecrane mai mari, asemănătoare 
celor de la teatru, care privesc numai spre viitor, perspectiva lor despre o 
realitate constantă devine mai degrabă una fluctuantă. 

Evenimentele de pe orice ecran pot fi mişcate înainte sau înapoi, ori 
aşezate într-o mişcare rapidă sau lentă întrerupte pentru a fi studiate. Toate 
posibilităţile întâmplărilor care implică spectatorul sunt atunci disponibile 
pentru studiu ca şi când ar folosi un proiector de film. Vă puteţi da seama din 
cazul 30 că un eveniment trecut din lumea noastră fizică nu a fost schimbat 
pentru totdeauna pentru acest individ, chiar dacă sufletul său există în 
prezentul etern al lumii spiritelor. Unii ar numi aceste proiecţii „în afara 
timpului” pentru suflete, deoarece trecutul poate fi împletit cu posibilităţi 
viitoare în viaţa următoare, într-un timp spiritual întotdeauna conjugat la 
prezent. 


Cazul 30 

Acest caz implică un suflet numit Unthur, care tocmai şi-a încheiat o viaţă 
marcată de un comportament agresiv faţă de alţi oameni. Mentorii săi au 
hotărât să înceapă reanalizarea vieţii lui Unthur în bibliotecă, cu o scenă din 
copilăria sa, plasată în curtea în care se juca acesta. 


Dr. N: Unthur, când te întorci în lumea spiritelor, există vreun eveniment 
al vieţii tale anterioare de care îţi aminteşti în mod deosebit şi despre care ai 
vrea să îmi vorbeşti? 

S.: După ce voi avea timp să-mi vizitez grupul pentru o vreme, ghidul 
Meu, Fotanious, mă însoţeşte în bibliotecă pentru nişte studii în particular, câtă 
vreme viaţa mea anterioară este încă foarte proaspătă. 

Dr. N: Această ocazie este singura în care vei veni aici? 

S.: Oh, nu. Deseori venim aici singuri, pentru a studia. Este, de 
asemenea, şi un mod de a te pregăti pentru viaţa viitoare. Voi studia 

profesiunile şi ocupațiile secundare ale noii vieţi, în lumina obiectivelor mele, 
pentru a vedea dacă se potrivesc. 

Dr. N: În regulă, să intrăm în bibliotecă. Te rog, descrie tot ce observi, în 
ordinea în care vezi tu. 

S.: Camera este într-o clădire mare, dreptunghiulară. Totul este de un alb 
luminos, transparent, pereţii sunt plini cu cărţi mari şi groase. 

Dr. N: Fotanious te-a adus aici? 

S.: Doar la început. Acum sunt cu o femeie cu părul alb care mi-a fost 
prezentată. Faţa ei e foarte încurajatoare. Primul lucru pe care îl observ când 
intru sunt şirurile lungi de bănci care se întind aşa departe încât nu pot vedea 
unde este capătul. Văd mulţi oameni aşezaţi la aceste mese lungi şi care se 
uită la cărţile din faţa lor. Cei care studiază nu stau prea aproape unul de 
celălalt. 

Dr. N: De ce? 

S.: Oh... a nu sta unul în faţa celuilalt este o problemă de politeţe şi de 
respect pentru intimitate. 

Dr. N: Te rog, continuă. 

S.: Bibliotecara mea pare atât de învățată... noi numim aceşti oameni 
Academicienii (pentru alţii, ei sunt Arhivarii). Ea se îndreaptă spre o secţiune 
apropiată şi ia o carte. Ştiu că acestea sunt cronicile despre mine. (cu o voce 
îndepărtată) Conţin istorii spuse, dar şi din acelea care nu au fost spuse. 

Dr. N: (cu superficialitate) Ai o legitimaţie a ta de bibliotecă? 

S.: (râde) Nu se cer legitimaţii - doar potriviri mentale. 

Dr. N: Ai mai multe Cărţi ale Vieţii destinate ţie? 

S.: Da, şi astăzi o voi folosi pe aceasta. Cărţile sunt aşezate în ordine pe 
raliuri. Ştiu unde sunt ale mele şi strălucesc de la distanţă când le privesc. 

Dr. N: Poţi căuta singur în mormanele de cărţi? 

S.: Mmmm... nu... dar cred că cei mai în vârstă pot. 

Dr. N: Deci, în acest moment bibliotecara ţi-a adus cartea pe care 
urmează să o studiezi. 

S.: Da, există piedestale mari aşezate lângă mese. Academiciana 
deschide la pagina de unde voi începe. 


Notă: Suntem acum la stadiul în care fiecare caz capătă o calitate unică 
de angajament personal faţă de ecranele Cărţii Vieţii. Mintea conştientă poate 
fi sau nu în stare să traducă în limbaj uman ceea ce mintea superconştientă 
vede în totalitate în bibliotecă. 


Dr. N: Şi ea te pregăteşte pe acest piedestal, înainte ca tu să duci 
această carte la masă? 


S.: Da... mă uit la o pagină cu... scris... cu litere aurite... 

Dr. N: Poţi să îmi citeşti ce scrie? 

S.: Nu... nu pot traduce acum... dar o identific ca fiind cartea mea. 

Dr. N: Nu poţi descifra măcar un cuvânt? Priveşte atent! 

S.: (face o pauză) Văd... simbolul grecesc pi. 

Dr. N: E simbolul unei litere din alfabetul grecesc sau are o semnificaţie 
matematică pentru tine? 

S.: Cred că este legată de proporţii, cum se leagă un lucru de altul în 
ceea ce mă priveşte. Scrisul este un limbaj al mişcării şi al emoţiei. Simţi scrisul 
ca... pe nişte vibrații muzicale. Aceste simboluri reprezintă cauzele şi efectele 
unui set de relaţii proporţionale între situaţii asemănătoare şi diferite din vieţile 
mele. Este mai mult, dar nu pot... (se opreşte) 

Dr. N: Îţi mulţumesc pentru descriere. Acum, spune-mi ce vei face cu 
această carte? 

S.: Înainte să o duc jos într-un spaţiu liber al uneia dintre mese, vom face 
un exerciţiu împreună. Simbolurile scrise ne spun unde să întoarcem paginile... 
dar nu pot să vă spun cum... nu ştiu cum să explic. 

Dr. N: Nu-ţi face griji. Faci o treabă minunată în ceea ce priveşte 
explicaţiile. Relatează-mi numai cum te ajută bibliotecara. 

S.: (respiră adânc) Ajungem la o pagină care mă arată ca un copil ce se 
joacă în curtea şcolii (subiectul începe acum să tremure). Acest lucru... nu va fi 
amuzant... Sunt îndreptat spre perioada când eram un puşti josnic, infect... 
urmează să trec din nou prin acele momente... ceea ce ei vor ca să văd... O 
parte a energiei mele... se târăşte ea însăşi pe pagină... 

Dr. N: (încurajator) În regulă, lasă scena să se desfăşoare şi zi-mi tot ce 
poţi. 

S.: (simțindu-se stingherit în scaunul său) După ce... mă târăsc în carte... 
particip total la scenă în toate privinţele, ca şi când s-ar rejuca. Învăţ... În 
şcoala primară. Sunt un puşti dur care îi aleargă pe băieţii mai mici, mai puţin 
agresivi... lovindu-i şi aruncând cu pietre în toată lumea când supraveghetorii 
nu se uită. Şi apoi... OH, NU! 

Dr. N: Ce se întâmplă? 

S.: (alarmat) Oh... pentru Dumnezeu! Acum sunt cel mai mic puşti din 
curte şi sunt lovit DE MINE! Este incredibil. După un timp sunt din nou eu, fiind 
lovit de pietrele aruncate de toţi ceilalţi. OH, CHIAR DOARE! 

Dr. N: (după ce îl liniştesc pe subiect şi îl aduc din nou înapoi în 
bibliotecă) Te aflai în acelaşi moment temporal ca atunci când erai copil sau 
într-o formă de realitate modificată? 

S.: (pauză) în acelaşi timp, dar într-o realitate schimbată. Nici unul dintre 
aceste lucruri nu mi s-a întâmplat în viaţa mea anterioară, dar ar fi trebuit. 
Deci, timpul a fost dat înapoi pentru mine, într-un mod diferit. Putem retrăi un 

eveniment pentru a vedea dacă îl putem face mai bine. Am simţit durerea pe 
care am pricinuit-o altora cu pumnii mei. 

Dr. N: Unthur, ce ai învăţat din toate acestea? 

S.: (pauză lungă) Că am fost un copil rău, condus de frica faţă de tatăl 
meu. Acestea sunt scenele cu ce urmează să fac. Lucrez asupra sentimentului 
de milă şi învăţ să îmi controlez firea rebelă în calitate de suflet. 

Dr. N: Care este semnificaţia Cărţii Vieţii tale şi a faptului că te afli în 
această atmosferă de bibliotecă? 

S.: Studiindu-mi cartea, sunt în stare să îmi recunosc greşelile şi să 
experimentez alte variante. Aflându-mă în această zonă liniştită de studiu - 
privind toate celelalte suflete la mese, care fac acelaşi lucru - ei bine, Acest 
fapt îmi dă un sentiment de camaraderie faţă de ele şi de tot ceea ce facem 
împreună. 


Mai târziu în şedinţa noastră am descoperit că Unthur avea nevoie de 
auto-disciplină şi de a fi mai amabil cu oamenii. Acesta fusese un model de 
comportament de-a lungul mai multor vieţi. Când am întrebat dacă este posibil 
să studiem vieţile viitoare în bibliotecă, am primit următorul răspuns: „Da, 
putem întrevedea o multitudine de posibilităţi aici, în timp, dar evenimentele 
viitoare nu sunt deloc determinate şi nu aş lua vreo decizie despre ce urmează 
să se întâmple în acest spaţiu” (în bibliotecă). 

Când aud afirmaţii ca aceasta, mă gândesc la universuri paralele unde 
pot fi examinate toate posibilităţile şi probabilitățile. În acest scenariu, acelaşi 
eveniment se poate petrece suferind schimbări uşoare sau radicale, în aceeaşi 
perioadă de timp, în spaţii multiple, noi existând simultan în mai multe 
universuri. Cu toate acestea, Sursa întregului spaţiu şi timp poate folosi realităţi 
alternative fără universurile paralele. În capitolele viitoare mă voi referi la 
raporturile despre universurile multiple din jurul nostru, care nu sunt copii ale 
universului propriu. În lumea spiritelor, sufletele care privesc ecranele 
orchestrate par a se mişca din trecut în prezent, din prezent în viitor şi înapoi 
simultan, în acelaşi spaţiu. 

Când sufletele sunt în bibliotecă, mi se spune că anumite secvenţe ale 
evenimentelor viitoare pot părea neclare în anumite privinţe şi că aproape 
dispar. Pe de altă parte, în clasele cu ecrane mai mari, şi mai ales în zona unde 
se fac selecţiile din viaţă, loc dotat cu nişte ecrane imense, asemănătoare unor 
panouri, perioadele de timp sunt mai proeminente. Acest lucru permite o 
explorare şi o intrare mai uşoară a sufletului în studiul vieţii viitoare. Sufletele 
mai noi trebuie să dobândească acest talent, învățând să-şi îmbine undele de 
lumină cu liniile de pe ecran. Concentrându-şi esenţa în acest fel, imaginile se 
focalizează într-un punct. Liniile temporale de pe ecran se mişcă înainte şi 
înapoi, încrucişându-se ca nişte unde de rezonanţă ale probabilității şi ale 

posibilităţii din timpul PREZENT al lumii spiritelor, unde viitorul şi trecutul se 
unesc şi totul poate fi cunoscut. 

Cazurile 29 şi 30, asemenea tuturor celorlalte, ridică întrebarea: ce este 
adevărata realitate? Clasele şi biblioteca cu ecranele trecutului şi viitorului sunt 
reale? Tot ceea ce ştiu despre viaţa noastră de după moarte se bazează pe 
observaţiile tăcute de oameni. Observatorul dialoghează cu mine, în stare de 
transă, din mintea sufletului prin intermediul creierului. Observatorul este acela 
care defineşte proprietăţile materiei şi ale substanţei eterice atât pe Pământ, 
cât şi în lumea spiritelor. 

Să luăm ca exemplu ultimul caz. Unthur mi-a spus că nu îşi poate 
schimba trecutul printr-o a doua vizită. Cu toate acestea, după moarte, s-a 
întors ca participant activ în locul unde se juca în copilărie. Era din nou băiatul 
care îşi petrecea timpul cu ceilalţi copii, având toate simţurile - văz, auz, miros 
- şi sentimentele legate de acel eveniment. Unii dintre clienţii mei susţin că 
acestea sunt întâmplări simulate, dar, oare, este chiar aşa? Unthur a devenit 
parte a scenei în care bătea copiii şi apoi a fost atacat de ei. A putut simţi 
durerea şi s-a tăvălit în scaunul din biroul meu, din cauza durerii pe care în 
perioada copilăriei nu o simţise. Cine afirmă că o realitate schimbată nu există 
simultan pentru toate evenimentele, unde atât originile, cât şi rezultatele sunt 
interschimbabile? În timp ce studiază, sufletul observator poate lucra în lumea 
spiritelor cu mai multe realităţi în acelaşi timp. Toate sunt aşezate pe drumul 
sufletului spre învăţare. 

Ne întrebăm dacă universul nostru este tot o iluzie. Dacă gândurile 
eterne ale sufletului sunt reprezentate de o energie luminoasă, inteligentă care 
nu are formă şi atemporală, atunci aceasta nu este limitată de materia din 
universul nostru. Astfel, dacă o conştiinţă cosmică controlează ceea ce vede 
mintea observatorului pe Pământ, atunci întregul concept de cauză şi efect în 
intervale de timp date este o iluzie manipulată cu scopul de a ne instrui. Chiar 
dacă credem că tot ceea ce gândim că este real pare o iluzie, viaţa nu este, în 
nici un caz, lipsită de sens. Ştim că, dacă ţinem o piatră în mână, acest fapt 
este la fel de real pentru noi cât şi pentru un observator - participant într-o 
lume fizică. Trebuie, de asemenea, să ţinem minte că o inteligenţă divină ne-a 
aşezat în acest mediu, pentru a învăţa şi a evolua spre mai bine. Nici unul 
dintre noi nu este aici din întâmplare şi nici evenimentele care ne afectează în 
propria realitate în acel moment temporal nu sunt. 


Culorile spiritelor 


Amestecul culorilor în grupurile de suflete 

Când oamenii aflaţi în transă părăsesc mental atât spaţiile regenerării şi 
orientării energiei, cât şi biblioteca, pentru a se angaja activ cu alte suflete, 
culorile lor contrastante devin mai evidente. Un aspect al înţelegerii dinamicii 
grupurilor matcă este identificarea fiecărui suflet prin culoare. În Că/ătoria 
Sufletelor am descris constatările mele despre culorile energiei sufletelor. Ceea 
ce vreau să fac în acest capitol este să încerc să corectez concepţiile greşite pe 
care le au oamenii în ceea ce priveşte recunoaşterea culorii. În timpul 
explicaţiilor mele, ar putea fi folositor pentru cititorii care au prima mea carte 
să compare figura 3 din Călătoria Sufletelor cu figura 6 din acest capitol. 

În figura 6, am prezentat întregul spectru al culorilor care identifică 
nivelul evoluţiei sufletului, aşa cum este văzut de subiecţii aflaţi în stare de 
hipnoză adâncă. Mai important, am încercat să indic straturile subtile şi 
amestecul culorilor energiei în cadrul acestor nivele. Culorile de bază - alb, 
galben şi albastru, generate de suflete - sunt semnele majore ale dinamicii 
creşterii lor. Deoarece undele luminoase capătă nuanţe mai puternice, de la 
luminos la întunecos, în timpul evoluţiei, devin mai puţin împrăştiate şi se 
concentrează mai mult asupra mişcării lor vibraţionale. Tranziţia este lentă şi 
există multe pierderi ale nuanţelor culorilor când sufletele se dezvoltă. Din 
această cauză, trasarea unor reguli clare, definitive, despre transmisia culorilor 
ar fi restrictivă. 

Referindu-ne la figura 6, căsuţa 1, vedem tonurile de alb pur reflectate în 
sufletele începătoare. Este un semn al inocenţei şi totuşi această culoare poate 
fi văzută în spectrul tuturor sufletelor. Culoarea universală de alb va fi explicată 
mai mult la cazul următor. Albul este deseori asociat cu efectul de aureolă. 
Ghizii, de exemplu, pot încărca dintr-o dată lumina lor - de obicei intensă, 
constantă - să se înconjoare cu un nimb de un alb strălucitor. Sufletele care se 
întorc în lumea spiritelor îmi spun adesea că, atunci când observă un suflet 
care vine spre ele, văd lumina albă. 


Fig.6 Spectrul culorilor Aurelor Spirituale 


alb galben auriu verde sau | albastru albastru albastru violet 
murdar, portocaliu închis/ maron- deschis; închis închis cu 
înspre deschis, galben cu verzui bleu cu nuanțe de 
gri/gri cu cu nuanţe nuanţe de tente violet 


ușoare de alb verde aurii, 
tente de verzui sau 
roz maron 


Nivele 


Nivelul I Nivelul II Nivelul III Nivelul IV Nivelul V Nivelul VI ak 
mai înalte 

Sufletele ale căror nivele de dezvoltare sunt trecute în căsuţele 1, 5, 9 şi 
11 sunt văzute, de obicei, fără să fie acoperite parţial cu alte nuanţe de culoare 
în centrul masei lor de energie. Nu am remarcat mulţi clienţi care să îşi etaleze 
exclusiv culorile arătate în căsuţa 7. Acest lucru poate indica faptul că avem 
nevoie de mai mulţi tămăduitori pe Pământ. Nu am avut niciodată un subiect a 
cărui energie să facă parte în totalitate din spectrul violet - purpuriu ca în 
căsuţa 11. Spectrele de culori dincolo de nivelul V sunt maeştrii care nu apar ca 
fiind încarnaţi, aşa că puţinul pe care îl ştiu despre ei vine doar din observaţiile 
subiectului meu. 

Există variabile individuale în cadrul fiecărui grup de suflete în funcţie de 
culoarea de bază centrală, deoarece ele nu se dezvoltă toate în acelaşi ritm. Cu 
toate acestea, culoarea energiei unui suflet poate, de asemenea, să fie 
afectată de un alt factor, care, iniţial, m-a tulburat. Pe lângă culorile primare 
centrale care indică stadiul dezvoltării generale, anumite suflete au culori 
secundare Acestea au fost numite culori ale aureolei luminoase, pentru că, de 
obicei, ele apar observatorului ca fiind în afara centrului masei de energie a 
sufletului. 

Culorile nimbului nu sunt diluate de nuanțele sau umbrele altor culori, 
aşa cum este cazul culorilor centrale. Singura excepţie ar fi atunci când 
culoarea nimbului şi cea din centru ar fi exact aceeaşi. Rapoartele primite de la 
subiecţii mei referitoare la distingerea culorilor sunt făcute mai uşor, deoarece 
acest efect de acoperire parţială nu se vede prea des. Culorile nimbului 
reprezintă atitudini, idei şi chiar aspirații neîmplinite ale sufletului. Deoarece se 
însuşesc în fiecare viaţă, nuanțele nimbului pot fluctua mai rapid între diferitele 
vieţi decât culorile centrale, care arată o dezvoltare mai lentă a caracterului. În 
timpul unei şedinţe de hipnoză, aceste culori secundare ale nimbului sunt 
văzute de observator ca nişte autoportrete strălucitoare. În cazul 31, un 
reprezentant foarte avansat al nivelului V va descrie acest efect. Acesta 
persoană a fost într-un grup de clienţi care m-a ajutat să descifrez codul 
culorilor nimbului. 


Cazul 31 

Dr. N: Dacă aş sta în faţa ta în lumea spiritelor, ţinând în sus o oglindă în 
Lungimea sa, ce culori aş vedea? 

S.: Ai zări un centru de un albastru deschis cu nuanţe de alb auriu la 
marginile energiei mele - nimbul meu. 

Dr. N: Şi când te uiţi la profesorul tău, cum arată energia lui? 

S.: Clandour are... un centru albastru închis... care tinde spre un violet pal 
în afară... Încununat cu un nimb alb pe margine. 

Dr. N: Ce înseamnă pentru tine „energia din centru” şi „energia 
nimbului”? 

S.: Clandour îşi radiază starea solidă a experienţei de învăţare în centrul 
energiei sale, în timp ce forma violetă este înţelepciunea lui avansată provenită 
din această cunoaştere. Albul transmite această înţelepciune. 

Dr. N: Care crezi că va fi, în cele din urmă, culoarea centrală a lui 
Clandour şi cum va apărea asta? 

S.: Violetul adânc al spiritualităţii divine radiind din toate poziţiile în masa 
lui de energie. 

Dr. N: Poţi defini diferenţa dintre variațiile culorii centrale şi cea a 
nimbului în energia sufletului? 

S.: Miezul central reprezintă realizarea. 

Dr. N: Cum ar fi albastrul deschis în energia ta - acesta ar fi nivelul tău 
actual de însuşire a învăţăturii? 

S.: Da. 

Dr. N: Şi marginile - nimburile - propriul tău alb auriu, ce îmi poţi spune 
despre asta? 

S.: (pauză) Ah... Însuşirile mele... ei bine, am încercat întotdeauna să mă 
feresc de alţi oameni în vieţile mele - acesta sunt eu - dar este şi ceea ce 
doresc să ajung... mai degrabă aş spune că vreau să mă străduiesc să devin 
mai puternic din acest punct de vedere. 

Dr. N: Nu eşti un suflet începător, dar cu toate acestea, ai ceva alb în 
energia ta. Sunt curios în legătură cu acest nimb de un alb strălucitor din jurul 
atâtor altor suflete care alte culori ale energiei lor. 

S.: Vibraţia energiei albe indică faptul că ne putem armoniza uşor 
vibraţiile cu toate celelalte suflete, în scopul unei comunicări mai bune. 

Dr. N: Presupun că acesta este motivul pentru care ghizii-profesori 
etalează adesea nimburi de un alb strălucitor, dar cum se deosebeşte acest alb 
de albul strălucitor al unui suflet tânăr? 

S.: Albul reprezintă culoarea de bază a energiei tuturor sufletelor. 
Nuanţarea albului cu alte amestecuri de culori este cea care identifică fiecare 
suflet. Energia albă este foarte receptivă. Cei mai tineri primesc vibrații în 
cantităţi mari, în timp ce profesorii trimit informaţii în cantităţi mari, pentru a fi 
preluate ca adevăruri incontestabile. 

Dr. N: Şi sufletul începător a avut atât de puţină experienţă, încât nu 
vizualizezi nici o altă culoare decât cea albă? 

S.: Este corect, aceste suflete sunt nedezvoltate. 


Deşi sunt multe lucruri pe care nu le ştiu despre întregul mecanism de 
formare a culorii energiei sufletului, am aflat că schimbările din centrul culorilor 
devin mult mai puţin evidente după nivelul IV. După mulţi ani de cercetări, am 
păstrat o înregistrare cu ceea ce mi-au spus oamenii despre aceste culori 
secundare ale nimbului. Culorile principale au fiecare însuşiri proprii. Peste 90% 

dintre subiecţii mei sunt de acord cu calităţile pe care le reprezintă aceste 
culori într-un suflet. Am comprimat ceea ce am aflat în trei dintre cele mai des 
întâlnite trăsături de caracter pentru fiecare culoare, fără să ţin seama de 
variațiile nuanţelor. Negrul e fie pătat, stricat sau constituie energia negativă a 
sufletului care se vede, în general, în centrele de recuperare a sufletelor. 

Albul: Puritate, Limpezime, Nelinişte 

Argintiul: Eteric, Încredere, Flexibilitate 

Roşul: Pasiune, Intensitate, Sensibilitate 

Portocaliul: Exuberanţă, Impulsivitate, Deschidere 

Galbenul: Protecţie, Putere, Curaj 

Verdele: Tămăduire, Hrănire, Compasiune 

Maroul: Sprijin, Toleranţă, Hărnicie 

Albastrul: Cunoaştere, Uitare, Revelaţie 

Purpuriul: Înţelepciune, Adevăr, Divinitate 

Figura 7: Culorile energiei pe care le prezintă un grup de suflete 


Culorile primare: 


Pre 

Figura 7. Această schemă indică rudele încarnate ale subiectului, precum şi cel 
mai bun prieten al subiectului 3B. Pătrăţelele fiecărei rude sunt explicate în figura 6 
atât din punct de vedere al miezului, cât şi al haloului culorilor. Pătratele notate cu 


literele A,B,C şi D reprezintă culorile secundare ale halourilor prezente la membrii 
grupului. 


În capitolul următor vor fi alte referiri de ordin spiritual la semnificaţia 
culorilor. Acest lucru se referă la veşmintele colorate pe care le poartă membrii 
consiliului, după cum sunt percepute de sufletele care vin înaintea lor. În plus, 
vă voi arăta cum desenele anumitor embleme purtate de aceşti Bătrâni, dintre 
care unele sunt pietre preţioase, transmit anumite mesaje prin culori. 

Figura 7 este o reprezentare a unui grup de suflete de nivel Il, care redă 
atât culorile centrale, cât şi pe cele ale nimbului. Am evitat în mod intenţionat 
să fac referire la un caz la care culoarea centrală a evoluţiei este în acelaşi 
timp şi culoarea nimbului. Pentru a evita confuzia, figura 7 nu înfăţişează 
nimburi de culoare albă, galbenă sau de un albastru închis. Sunt doisprezece 
membri ai acestui grup primar de suflete, inclusiv subiectul meu, un bărbat 
aflat la nivelul Il. Diagrama indică relaţiile dintre membrii unei familii în 
încarnarea lor actuală. Un grup primar de suflete mai apropiat de uzanţele 
lumii spiritelor nu se va încarna în întregime într-o singură familie. 

Aflat sub hipnoză, acest subiect (3B) se uită la cele unsprezece suflete 
din grupul său primar, care sunt încarnate în această viaţă ca membri ai 
familiei sale, plus cel mai bun prieten al său. Culoarea centrală a surorii sale e 
de un galben aprins, deoarece ea tocmai trece în nivelul III. Dacă sora ar fi avut 
şi partea protectoare tot galbenă, în locul nuanţei albastre (simbol al 
cunoaşterii) pe care o are în prezent, ar fi fost mai greu pentru subiectul meu 
să redea acest fapt bazându-se doar pe culoare, deoarece tenta nimbului ar fi 
fost aproape aceeaşi cu aceea din centrul ei. 

În afara surorii lui, alte aspecte ale figurii 7 indică faptul că bunicii şi fiul 
subiectului sunt ceva mai evoluaţi decât ceilalţi membri, în timp ce tatăl şi 
mătuşa lui prezintă un stadiu mai redus de evoluţie. Bunicul şi mama acestei 
familii sunt tămăduitori. Observaţi că aproape jumătate dintre membrii acestui 
grup nu au culori secundare ale nimbului. Nu este neobişnuit pentru mine să 
întâlnesc şi grupuri în care nici unul dintre membri să nu aibă aceste culori 
secundare ale nimbului. Nimbul de un roşu strălucitor al subiectului meu aşezat 
într-o masă centrală de energie de culoare albă şi roz-roşcată i-a confirmat 
firea puternică şi intensă. Fiul lui din această viaţă are trăsături de caracter 
similare. Soţia sa e mai contemplativă, având o fire deschisă, încrezătoare. 
Fiica lui este nonconformistă şi foarte spirituală. Când i-am cerut acestui 
subiect să îmi dezvăluie ce crede despre nuanţa roşie din energia sa, a spus 
următoarele: 


Din cauza firii mele intense, am probleme cu furia în cursul vieților mele. 
Deseori aleg corpuri care sunt foarte implicate emoţional, deoarece se 
potrivesc cu firea mea. Nu-mi plac trupurile pasive. Ghidului meu nu-i pasă de 
aceste alegeri, deoarece spune că voi învăța să mă controlez relaxând creierul 
acestor corpuri. Acest fel de control este dificil din cauza propriilor reacții 
impulsive şi pasionale în situații dificile. Miau trebuit multe secole de vieti 
anterioare, dar mă descurc mai bine cu autodisciplina. În trecut deveneam 
agresiv prea uşor, dar acum acest lucru începe să se schimbe. Am şi sprijinul 
sufletului meu pereche (în acest moment soţia mea). 

Uneori se întâmplă să întâlnesc suflete a căror dezvoltare prezintă 
anomalii. Acest lucru devine evident pentru mine atunci când clienţii îmi spun 
că anumite suflete din grupurile lor au culori centrale ce par a fi nepotrivite cu 
cele ale grupului. Un prim exemplu sunt luminile albe ale sufletelor mai tinere. 
Cazul următor implică un grup de suflete de nivelul III şi IV. Tocmai terminasem 
de analizat membrii galbeni-albaştri ai acestui grup când acest subiect mi-a 
dezvăluit că alături de ca e un suflet aproape alb. 


Cazul 32 

Dr. N: Ce caută o lumină albă în grupul vostru de suflete evoluate? 

S.: Lavani se pregăteşte alături de noi, datorită talentelor ei. S-a hotărât 
că, deşi e tânără, fără multă experienţă, nu ar trebui lăsată în urmă. 

Dr. N: Nu cumva Lavani s-a rătăcit în grupul vostru? Cum poate să ţină 
pasul cu voi? 

S.: Este testată chiar acum, dar, să fiu sincer, Lavani e puţin copleşită. 

Dr. N: De ce a fost destinată grupului vostru? 

S.: Grupul nostru este destul de neobişnuit, pentru că avem o mare 
toleranţă în a lucra cu suflete neexperimentate. Cele mai multe grupuri de tipul 
grupului nostru sunt aşa de ocupate, încât probabil ar ignora-o. Nu spun că ar fi 
nepoliticoase, dar la urma urmelor ea este un copil şi aşa ne şi apare, cu 
modelele ei mici, înmănunchiate, de energie. 

Dr. N: Presupun că cele mai multe grupuri avansate nu îşi doresc 
asemenea responsabilităţi. 

S.: Exact. Grupurile ce evoluează sunt foarte absorbite de propria muncă. 
Unui copil, ele îi pot părea aproape dispreţuitoare. 

Dr. N: Atunci, explică-mi de ce ghidul rătăcitoarei Lavani i-a permis să 
vină aici, lângă oamenii tăi. 

S.: Lavani are mult talent. Noi suntem un grup de studenţi care învaţă 
repede şi vieţile noastre au fost deosebit de dificile, deşi le-am parcurs rapid 
(subiectul meu a petrecut o mie şase sute de ani pe Pământ). În ciuda evoluţiei 
noastre rapide, avem reputaţia de a fi foarte modeşti, ba unii spun chiar mai 
mult decât atât. Noi studiem pentru a deveni profesori pentru copii şi astfel 
Lavani ne e de ajutor. 

Dr. N: Sunt foarte mirat de acestea. | s-a interzis sufletului Lavani să se 
asocieze cu propriul grup în acest stadiu timpuriu al existenţei ei? 

S.: Oh, nu! De unde ţi-a venit ideea asta? Ea este împreună cu grupul său 
în cea mai mare parte a timpului (râde) şi ei nici nu ştiu despre aventurile 
noastre. E mai bine aşa. 

Dr. N: De ce? 

S.: Oh, ar putea să o tachineze şi i-ar pune prea multe întrebări. E foarte 
legată de ei şi noi vrem ca Lavani să aibă o legătură normală cu proprii 

prieteni, deşi ştim că va pleca devreme din grupul ci, datorită însuşirilor pe 
care le are. Ei nu sunt motivaţi încă de aceeaşi dorinţă. 

Dr. N: Ei bine, dacă sufletele sunt telepatice şi ştiu totul unul despre 
celălalt, nu înţeleg cum Lavani poate ascunde toate acestea de prietenii ei. 

S.: E adevărat că albii nu sunt în stare să blocheze, să pună paravane, 
aşa cum facem noi în anumite probleme personale. Lavani a fost învățată să 
facă aşa, ţi-am spus că are potenţial (face o pauză şi apoi adaugă). Desigur, 
toată lumea respectă gândurile intime ale celorlalți. 


Nu este neobişnuit să afli că atunci când suflete asemenea acelora din 
cazul 32 se încarnează, sufletele mai tinere care lucrează cu ele cer să fie copiii 
lor în viaţă. Lavani e copilul acestui subiect azi. Reversul poate fi şi el adevărat 
în acele cazuri în care copilul e, de fapt, sufletul mai evoluat, care trăieşte 
alături de un părinte cu sufletul mai tânăr. 

Sunt momente când aud despre un suflet a cărui culoare e descrisă ca 
fiind în regres. Cei mai mulţi dintre noi am avut momente de declin după 
câteva vieţi de-a lungul existenţei noastre, dar când culoarea noastră 
involuează într-o măsură semnificativă, acest lucru se datorează unei stări 
serioase şi prelungite. Avem în cele ce urmează declaraţia unui client, care 
conţine un mesaj important pentru noi toţi: 


„Este o ruşine ce se întâmplă cu Klaris. verdele lui era strălucitor. A fost 
un mare tămăduitor care a devenit corupt de putere. Pentru el, lucrurile erau 
uşoare - avea mult talent. Căderea lui s-a produs într-un număr de vieţi care au 
implicat multe abuzuri. Îi plăcea atât de mult să fie venerat şi adulat, încât 
vanitatea lui a devenit o mască faţă de el însuşi. Klaris a început să îşi piardă 
însuşirile şi noi am observat cum culoarea lui devenea tot mai ştearsă. În cele 
din urmă, Klaris a devenit atât de ineficient, încât a fost trimis înapoi pentru 
reinstruire. Cu totii îl aşteptăm să se întoarcă.” 


Culorile vizitatorilor din grupuri 

Din când în când aflu că aspectul culorilor unui suflet sau două dintr-un 
grup pare să fie nepotrivită cu a celorlalte. Am descoperit că acest lucru poate 
semnifica o vizită temporară a unui oaspete sau a unui suflet foarte specializat 
dintr-un grup apropiat. Uneori mai aud şi despre vizita unui călător 
interdimensional a cărui experienţă o depăşeşte cu mult pe cea a grupului. 
Prezint în continuare rezumatul unei declaraţii dintr-un raport interesant 
referitor la astfel de vizitatori: 


Când privim ființele evoluate care vin să ne viziteze grupul prin alte 
dimensiuni care nu ne sunt familiare, este ca şi cum ar fi trecut în drumul spre 

noi printr-un ecran, pe care îl numim Lentilele Luminii. Vin din când în când la 
invitația ghidului nostru Joshua, pentru că sunt prietenele lui. vedem aceste 
suflete ca având nuanța argintie a apei curgătoare, când trec prin fata noastră, 
pentru noi fluviul argintiu fiind... o manta de trecere... puritatea unei inteligente 
strălucite inter-dimensionale. Ele sunt ființe elastice dotate cu abilitatea de a 
trece prin multe sfere fizice şi mentale. Vin să ne ajute să alungăm întunericul 
ignoranței noastre, dar aceste fiinţe frumoase nu stau niciodată mult. 


Ar trebui să adaug că aceste personaje pline de culoare, care apar în 
grupurile de suflete pentru scurt timp, au un efect profund asupra acestora. În 
cazul de mai sus, când i-am cerut clientului meu să dea un exemplu concret al 
înţelegerii câştigate din învăţămintele primite de la aceste fiinţe argintii, mi-a 
răspuns: „Ele ne lărgesc perspectiva, pentru a vedea mai multe probabilităţi în 
alegerile pe care le facem, devenind astfel mai pricepuţi în ceea ce priveşte 
cunoaşterea oamenilor. Acest talent dezvoltă gândirea critică şi permite luarea 
unor decizii temeinice bazate pe adevăruri mai generale.” 


Culorile aurei umane comparativ cu cele ale aurei sufletului 

Există încă o concepţie greşită referitoare la culori, de care m-am izbit de 
când a fost publicată Că/ătoria Sufletelor. Mulţi oameni încearcă să facă unele 
comparații între clasificările mele privind culorile aurei sufletelor şi aura 
umană. Cred că aceste presupuneri pot conduce la concluzii greşite. Vibraţiile 
culorilor şi ale energiei sunt strâns legate în cazul sufletelor, aceste oscilaţii 
reflectând mediul non-material al lumii spiritelor. Astfel, într-un mediu fizic 
frecvenţa aceleiaşi energii a sufletului este modificată. Corpul uman schimbă şi 
mai mult culoarea acestor modele de energie. 

Când tămăduitorii identifică, aşadar, culorile aurei din jurul fiinţelor 
umane, aceste nuanţe sunt reflectări ale manifestărilor fizice. Pe lângă 
gândurile provenite de la un creier uman, care sunt influențate de firea noastră 
emoţională, de sistemul nervos central şi de echilibrul chimic, toate organele 
vitale ale corpului afectează aura umană. Chiar şi muşchii şi pielea joacă un rol 
în crearea energiei fizice din jurul nostru. Cu siguranţă, există corelaţii între 
mintea sufletului şi corpurile noastre, dar sănătatea fizică şi mintală sunt 
determinanţii principali ai aurei umane. 

Ar trebui să menţionez că nu văd aura umană. Toate informaţiile mele 
despre aure vin de la specialiştii acestui domeniu şi de la subiecţii mei. Mi se 
spune că în timpul vieţii, corpul nostru temporar are fluctuații rapide şi acest 
lucru afectează poziţiile externe ale culorilor energiei noastre. E nevoie de 
multe secole pentru a se schimba culorile sufletului. Filosofia orientală susţine, 
şi sunt de acord cu această teorie, că avem un trup spiritual care există în 
strânsă legătură cu cel fizic şi că acest corp eteric are propriul său contur de 

energie. Adevărata vindecare trebuie să ţină seama atât de corpul fizic, cât şi 
de cel eteric. Când noi medităm sau practicăm yoga, lucrăm pentru a ne 
debloca energia emoţională şi spirituală prin diferitele părţi ale corpului. 

În mai multe ocazii, când vorbesc cu un subiect aflat în transă despre 
distribuirea energiei luminoase de la alte suflete din grupul lor, mi se relatează 
despre modelele de energie mai puternice care emană din anumite zone ce par 
a aparţine unei forme umane. Aşa cum putem aduce amprenta unei vieţi 
anterioare în viaţa noastră curentă, tot aşa putem lua amprente ale corpului în 
lumea spiritelor, în forma unor resturi ale conturului de energie rămas din 
încarnările noastre fizice. În timp ce puneam întrebări în cazul următor, mă 
întrebam dacă acest subiect îşi lasă memoria conştientă despre chakre să 
pătrundă în explicaţiile ei inconştiente. Se presupune că chakrele sunt surse de 
putere, vârtejuri care emană dinspre noi spre exterior, prin şapte puncte 
majore ale corpului omenesc. Acest subiect a crezut că chakrele reprezintă o 
expresie spirituală a individualităţii prin manifestări fizice. 


Cazul 33 


Dr. N: Ai spus că Roy este unul dintre membrii familiei tale În această 
viaţă şi aparţine grupului tău de suflete. Ce remarci atunci când te uiţi la 
punctul focal de energie a lui Roy? 

S.: Văd o concentrare de un galben-rozaliu care vine din mijlocul corpului 
său, locul unde ar fi plexul solar. 

Dr. N: Ce formă a corpului? De ce prezintă Roy un corp fizic grupului tău? 

S.: Noi arătăm trăsăturile corpurilor pe care le-am ocupat şi care ne-au 
mulţumit în viaţă. 

Dr. N: Ei bine, ce înseamnă pentru tine o concentrare de energie în zona 
stomacului? 

S.: Cel mai tare punct al puterii personale de care a dat dovadă Roy în 
vieţile sale este tăria sa de caracter, fără să ţinem seama de corpul său. Are 
nervi de oţel (râde). Dar şi alte pofte în această zonă. 

Dr. N: Dacă energia metabolică a lui Roy prezintă această însuşire, poţi 
observa o atare distribuire a energiei foarte luminoase care vine din anumite 
locuri ale corpului şi la alţi membri ai grupului tău? 

S.: Da, Larry are cea mai mare energie în zona capului. El a fost un 
gânditor creativ în multe vieţi. 

Dr. N: Altcineva? 

S.: Da, Natalie. Esenţa puterii ei se dezvoltă mai repede în zona inimii, 
graţie compasiunii sale. 

Dr. N: Ce poţi să îmi spui despre tine? 

S.: Energia mea vine din gât, ca urmare a abilităţilor mele de comunicare 
prin discursuri de care am dat dovadă în unele dintre vieţi, dar şi prin faptul că 
eu cânt în viaţa actuală. 

Dr. N: Au de-a face aceste puncte de energie cu proiecția culorii aurei 
umane? 

S.: Nu întotdeauna, în ceea ce priveşte culorile. Însă referitor la puterea 
de a concentra energia, da. 


Meditatia spirituală folosind culorile 

Proprietăţile de vindecare ale luminilor multicolore pentru reechilibrarea 
energiei într-o zonă de recuperare au fost analizate în ultimul capitol cu 
ajutorul unui suflet numit Banyon. Cei care mi-au citit lucrările despre lumea 
spiritelor au întrebat dacă aceste informaţii despre culori pot fi folositoare şi 
pentru vindecarea fizică. Meditaţia spirituală, ca mijloc de a intra în legătură cu 
eul nostru interior, este de mare ajutor în tămăduirea corpului. Există multe 
cărţi bune de auto-vindecare pe piaţă care explică diferitele forme ale 
meditaţiei. Deoarece transmiterea culorilor este expresia energiei unui suflet şi 
a ghizilor noştri, poate că ar trebui să dau un exemplu de meditaţie folosind 
culorile. 

Exerciţiul de meditaţie în şase etape pe care l-am ales provine atât din 
propriile vizualizări, cât şi din cele ale unei femei curajoase de cincizeci şi patru 
de ani, cu care am lucrat, a cărei greutate a scăzut la treizeci şi două de 
kilograme în timp ce lupta cu un cancer ovarian. Ea este acum în perioada de 
atenuare a bolii după chimioterapie şi viteza însănătoşirii ei i-a derutat pe 
doctori. 

O parte dintre clienţii mei dezvoltă un simţ al puterii spirituale prin 
folosirea meditaţiei prin culori. Cei care au probleme grave de sănătate îmi 
spun că cele mai bune rezultate apar prin practicarea meditaţiei o dată pe zi 
timp de treizeci de minute sau de două ori pe zi, câte cincisprezece - douăzeci 
de minute. Vă rog să înţelegeţi că nu recomand aceste etape de meditaţie 
drept tratament pentru bolile fizice. Puterea minţii fiecărei persoane şi 
abilitatea sa de a se concentra sunt diferite, ca şi natura bolii sale. Cu toate 
acestea, ştiu că sistemul imunitar poate fi sprijinit dacă îl conectăm la Eul 
nostru superior. 

1. Începeţi prin a vă calma mintea. lertaţi-i pe oameni pentru toate relele, 
reale sau imaginare, pe care vi le-au pricinuit. Petreceţi cinci minute 
purificându-vă, vizualizând toată energia negativă din gândire - inclusiv 
temerile despre boală - ca pe o culoare neagră. Gândiţi-vă la un aspirator care 
se mişcă din creştetul capului dumneavoastră până la picioare, preluând şi 
scoţându-vă din corp tot întunericul provenit din durere şi maladie. 

2. Acum creaţi-vă un nimb de un albastru deschis deasupra capului, 
reprezentând ghidul dumneavoastră spiritual, pe care îl chemaţi în ajutor în 
timp ce emanaţi gânduri de iubire. Apoi petreceţi alte cinci minute 
concentrându-vă şi numărându-vă respiraţiile. Măsuraţi-vă respiraţia cu grijă, 
gândindu-vă la relaxare în timp ce inspirați şi la ceva compact în timpul 
expiraţiei. Doriţi să vă armonizaţi respiraţia cu ritmul corpului. 

3. În acest moment, începeţi să meditaţi la propria conştiinţă superioară 
ca la un balon larg, alb-auriu, care să vă ajute să vă protejaţi corpul. Spuneţi-vă 
în mintea dumneavoastră: „Vreau acea parte din mine care este nemuritoare, 
pentru a o apăra pe cea muritoare”. Acum începeţi să vă concentrați foarte 
adânc. Vă veţi scoate puritatea luminii albe din balon şi o veţi trimite ca pe o 
rază de putere în organele corpului. Deoarece globulele albe ale sângelui 
reprezintă puterea sistemului imunitar, vizualizaţi-le ca pe nişte baloane şi 
mişcaţi-le în jurul trupului. Gândiţi-vă la baloanele albe, atacând celulele negre 
de cancer şi dizolvându-le cu puterea pe care o are lumina asupra întunericului. 

4. Dacă faceţi chimioterapie, sprijiniți acest tratament emanând o culoare 
asemănătoare levănţicăi, ca şi cum v-aţi vedea printr-o lampă cu lumină 
infraroşie toate părţile corpului. Aceasta este culoarea divină a înţelepciunii şi a 
puterii spirituale. 

5. Acum, transmiteţi în afară culoarea verde, pentru a vindeca celulele 
bolnave de efectul cancerului. Aţi putea amesteca această culoare cu albastrul 
ghidului spiritual, intermitent, în timpul celor mai dificile perioade. Alegeţi-vă 
propria nuanţă şi gândiţi-vă la verde ca la un lichid care curge, vindecând ceea 
ce este înăuntru. 

6. Ultimul pas este să vă creaţi încă o dată nimbul albastru de lumină în 
jurul capului, pentru a trimite puterea mintală şi curajul asupra unui corp slăbit. 
Extindeţi-o în jurul părţilor externe ale capului ca pe o pavăză. Simţiţi puterea 
de vindecare a acestei lumini a iubirii atât înăuntru, cât şi afară. Gândiţi-vă la 
dumneavoastră într-o stare de suspendare, repetând o rugăciune cum ar fi 
„Vindecă, Vindecă, Vindecă!”. 


Meditaţia ca disciplină zilnică este o muncă grea care cere mari sacrificii. 
Nu există un mod perfect de a medita. Fiecare persoană trebuie să găsească 
un program care să îi lege sistemele intelectuale şi emoţionale într-un cadru 
potrivit nevoilor sale. Reflecţia adâncă ne aduce într-un stadiu al conştientei 
divine şi la o eliberare temporară a sufletului de personalitate. Prin această 
eliberare vom fi capabili să transcendem într-o realitate diferită, non- 
dimensională, în care tot ce se află în mintea care se concentrează este 
unificat într-un întreg. 

Femeia cu cancer ovarian a fost capabilă să îşi ajute doctorii printr-o 
concentrare mintală totală, cu scopul de a-şi vindeca trupul. Când mintea este 

într-o stare pură, concentrată, putem alia cine suntem cu adevărat - acea 
esenţă pe care se pare că am pierdut-o undeva pe drumurile vieţii. Meditaţia 
zilnică este, de asemenea, folositoare ca mijloc de a intra în legătură cu 
prezenţa spiritelor iubitoare. 


Forme ale culorilor energiei 

Pe lângă efectele culorilor, un alt mijloc extern de investigare a sufletelor 
din grupuri este acela de a le compara formele. Aceste structuri de energie ar 
include simetria opusă iregularităţii formei, strălucirea sau întunecimea 
configuraţiilor de lumină şi calitatea mişcării, tot ceea ce conţine semnăturile 
spirituale ale membrilor grupului. Când examinează alte suflete, mulţi oameni 
aflaţi în transă sunt conştienţi de o rezonanţă vibraţională a sufletului. După ce 
analizez nuanțele de culoare cu un client, studiem împreună viteza de pulsaţie 
şi de vibraţie a mişcării celorlalte suflete din acel grup. 

Discutând forma de energie a unui suflet, prima mea întrebare este: 
„Câtă energie a fost lăsată în lumea spiritelor înainte de încarnarea actuală?”. 
Această întrebare e strâns legată de activitatea sau pasivitatea sufletului şi de 
strălucirea sau întunecimea energiei. În ciuda cantităților de energie, toate 
modurile de a genera energie se identifică astfel cu caracterul, capacitatea şi 
starea de spirit a sufletului. Acestea sunt variabile care se pot schimba după 
mai multe vieţi. 

În timpul interviului pe care îl iau unui client înaintea hipnozei, îi pun 
întrebări despre distribuţia personajelor în viaţa sa actuală. Îmi fac însemnări 
despre toate rudele lor, prieteni şi iubiri din trecut. Aceasta deoarece voi avea 
un loc în rândul din faţă în piesa care este gata să înceapă în minţile lor şi 
vreau un program al acesteia. Clientul meu va fi actorul principal în această 
dramă, iar ceilalţi vor juca în rolurile secundare. 

În fragmentul care urmează, se poate vedea cât de repede se pot obţine 
informaţii despre culoarea, cât şi forma unui membru secundar al distribuţiei 
din cadrul grupului de suflete al clientului, punând întrebări referitoare la 
acestea. 

În timpul interviului meu cu Leslie, clienta mea, am aflat că Rowena, 
cumnata ei, îi stătea acesteia ca un adevărat ghimpe în coastă. Leslie, al cărei 
nume spiritual este Susius, s-a descris pe ea însăşi ca pe cineva care caută 
siguranţă în vieţile ei şi încearcă să fie înconjurată de oameni liniştiţi. În viaţa 
actuală, acest subiect a remarcat: „Se pare că surorii soţului meu, Rowena, îi 
place să se confrunte cu mine şi să mă provoace în legătură cu convingerile 
mele”. Ceea ce urmează este scena de deschidere a imaginii mintale a clientei 
mele, Leslie, asupra grupului ei de suflete. 


Cazul 34 

S.: (foarte abătută) Oh, nu pot să cred! Rowena se află aici - sau mai 
degrabă este Shath - aceasta e Rowena. 

Dr. N: Ce nu este în regulă când vezi sufletul cumnatei în grupul tău? 

S.: (încruntată, cu o încordare a gurii) Ei bine, Shath este unul dintre... cei 
dezmembraţi... 

Dr. N: Dezmembraţi, în ce sens? 

S.: Oh... comparativ cu cei ca noi, care au vibrații de energie netede, 
calme. 

Dr. N: Susius, în timp ce îţi observi cumnata, în ce fel este ca diferită în 
ceea ce priveşte culoarea şi forma? 

S.: (verificând încă recunoaşterea Rowcnei) Iat-o, în regulă! Energia ei 
portocalie pulsează repede - obişnuitele margini ascuţite, zimţate - este Shath. 
Sparks, aşa cum o numim. 

Dr. N: Forma pe care ea o prezintă arată că ţi se opune şi aici, în această 
aşezare spirituală, ca în viaţa actuală? 

S.: (Leslie se adaptează acum prezenţei Rowenei şi vocea ei se calmează) 
Nu... de fapt, ne face să avansăm... este bună pentru grupul nostru... Înţeleg 
asta. 

Dr. N: Vreau să ştiu în ce fel proiecţiile ei sunt diferite de propria ta 
energie, ca formă şi culoare. Ce poţi să îmi spui despre cum eşti tu în lumea 
spiritelor? 

S.: Culoarea mea este de un alb pal cu variaţii trandafirii... Prietenii îmi 
spun Bells, deoarece ei văd energia mea ca pe nişte picături de apă de ploaie, 
fluide, care au un ecou de... clinchet stins de clopoțel. Shath are o claritate 
extraordinară a energiei şi văd nuanţe aurii. Energia ei este strălucitoare şi 
foarte puternică. 

Dr. N: Şi ce semnifică toate acestea pentru tine şi pentru grupul tău? 

S.: Nu putem fi mulţumiţi de noi alături de Sparks. Este atât de neliniştită 
- un vârtej de mişcare constantă - întotdeauna există din partea ei întrebări şi 
provocări legate de performanţele noastre. Ei îi place să ia parte la vieţile 
noastre, ceea ce ne clatină mulţumirea de sine. 

Dr. N: Crezi că este mai puţin aspră în lumea spiritelor decât în corpul 
actual, ca Rowena? 

S.: (râde) Poţi să pariezi. Ea şi-a ales un corp bine clădit care se înfurie 
foarte repede şi amplifică totul. de data aceasta (viaţa actuală) a venit drept 
sora soţului meu. Shath poate fi atât de plictisitoare, dar acum când văd cine 
este cu adevărat, ştiu că acţiunile ei provin din dragoste şi din dorinţa de a ne 
face să dăm ceea ce avem mai bun în noi (râde din nou). O ajutăm, de 
asemenea, să se calmeze, deoarece are tendinţa de a sări în foc fără să se uite. 

Dr. N: Mai este şi altcineva în cercul vostru de prieteni a cărui energie e 
similară cu cea a entității duble Shath - Rowena? 

S.: (zâmbind) Da, ar putea fi Roger,soţul celei mai bune prietene a mea, 
Megan. Numele lui aici este Siere. 

Dr. N: Cum îţi apare energia sa? 

S.: Transmite modele geometrice, unghiulare, care merg în zigzag înainte 
şi înapoi. Sunt nişte unde ascuţite - ca limba lui - şi de la distanţă energia îi 
reverberează ca nişte talgere bubuitoare într-o orchestră. Siere este un suflet 
curajos, întreprinzător. 

Dr. N: Bazându-mă pe ce mi-ai spus despre formele energiei, ar putea 
Shath şi Siere - Rowena şi Roger - să aibă o compatibilitate în viaţă? 

S.: (izbucneşte) Poate glumeşti! S-ar omori unul pe celălalt. Nu, soţul 
Rowenei este Sen - fratele meu, Bill, un suflet paşnic. 

Dr. N: Te rog, descrie-mi energia lui. 

S.: are o energie puternică de culoare maroniu-verzuie. Ştii că Vines (viţă- 
de-vie) este prin preajmă când auzi un foşnet uşor. 

Dr. N: Vines? Nu înţeleg ce înseamnă. 

S.: În grupul nostru, când primeşti o poreclă, se prinde. Sen are unde 
vibraţionale care seamănă cu viţa-de-vie... cu modele care formează şuviţe în 
cosiţe - ştii cum e - ca părul lung. 

Dr. N: Acest model de energie se identifică, oare, cu Sen - fratele tău, Bill 
- în vreun fel? 

S.: Sigur. Complex, dar constant - foarte demn de încredere. Modelul 
reflectă abilitatea lui de a păstra o varietate de elemente împreună, într-o 
armonie minunată. Vines şi Sparks se înţeleg minunat, deoarece Rowena nu îl 
lasă niciodată pe Bill să fie prea mulţumit de sine, iar el îi oferă un punct de 
sprijin în viaţă. 

Dr. N: Înainte să continuu, am observat că numele spirituale pe care le-ai 
dat celor din grupul tău de suflete încep toate cu litera S. Are vreo 
semnificaţie? Nici măcar nu sunt sigur că le pronunţ corect. 

S.: Nu-ţi face griji în privinţa asta - sunetul dă intonaţii mişcării energiei 
lor. Acest lucru arată cine sunt cu adevărat prietenii mei. 

Dr. N: Sunetul? Deci, pe lângă culoarea şi forma energiei grupului tău, 
undele fiecăruia au un anumit sunet, aşa cum l-am putea auzi pe Pământ? 

S.: Ei bine... un fel de... noi identificăm vibrația energiei cu Pământul, deşi 
nu ai putea auzi aceste vibrații cu o ureche omenească. 

Dr. N: Ne putem întoarce la cea mai bună prietenă a ta, Megan? Ai 
amintit-o, dar nu îi ştiu modelul culorii vibraţionale. 

S.: (cu un zâmbet cald) Energia ei înmănunchiată, de un galben pal, este 
ca lumina pâlpâitoare a soarelui pe un câmp cu cereale... blândă şi delicată. 

Dr. N: Şi caracterul ei ca suflet? 

S.: Milă absolută, necondiționată şi dragoste. 

Înainte de a merge mai departe cu problema sunetului şi cu asemănarea 
câtorva nume spirituale, aş explica legătura karmică dintre pacienta mea, 
Leslie, şi cea mai bună prietenă a ei în această viaţă, Megan. Pentru mine, este 
o poveste emoţionantă. În timpul discuţiei mele din cazul 34, Leslie mi-a 
explicat că era cântăreaţă profesionistă şi că uneori gâtul şi laringele ei erau 
deosebit de sensibile. Am privit acest lucru, pur şi simplu, ca pe un pericol 
specific meseriei şi nu m-am mai gândit la el până nu am ajuns la scena morții 
din viaţa ei trecută. Atunci a fost necesar să deprogramăm amprenta unui fost 
corp, legată direct de sensibilitatea gâtului pacientei mele, Leslie. 

În viaţa ei trecută, Megan era sora mai mică a cântăreţei Leslie. Ca 
tânără, Megan fusese forţată de tatăl ei să ia în căsătorie un bărbat mai în 
vârstă, înstărit, brutal, numit Hogar, care o bătea şi abuza sexual de ea. După 
puţin timp, Leslie a ajutat-o pe Megan să scape de Hogar şi să fugă cu un tânăr 
care o iubea (Roger). Înfuriat, Hogar a găsit-o pe Leslie în noaptea aceea şi a 
târât-o într-un loc izolat unde a violat-o şi a bătut-o ore întregi, pentru a afla în 
ce direcţie a plecat sora ei. Leslie nu i-a spus lui Hogar nimic până când acesta 
a început s-o stranguleze pentru a obţine informaţiile. Atunci, Leslie i-a acordat 
surorii ei mai mult timp pentru a fugi în siguranţă, dându-i lui Hogar indicaţii 
greşite. Hogar a strangulat-o pe Leslie până a omorât-o şi a fugit, darelnua 
mai găsit-o niciodată pe Megan. Mai târziu, în şedinţa noastră, Leslie a avut de 
spus următoarele: „A cânta în această viaţă este o expresie a iubirii, deoarece 
vocea mi-a fost redusă la tăcere, tot din cauza dragostei în ultima mea viaţă”. 


Sunetele şi numele spirituale 

Am văzut cum culoarea, forma, mişcarea şi sunetul sunt semne 
individuale ale sufletelor în grupurile lor. Aceste patru elemente se pare că 
interacționează, deşi energia luminoasă, formele vibraţionale şi mişcarea lor 
specifică, precum şi rezonanţa sunetului nu sunt uniforme la membrii grupului 
de suflete. Cu toate acestea, există asemănări referitoare la aceste elemente 
între anumite suflete şi sunetul poate fi dintre cele mai evidente pentru 
regresionistul spiritual. 

Există un limbaj al sunetului în lumea spiritelor care trece dincolo de 
sistematizarea limbii vorbite. Mi se spune că râsul, fredonatul, cântatul există, 
la fel ca sunetul vântului şi al ploii, dar sunt imposibil de descris. Unii subiecţi 
pronunţă numele sufletelor din grupul lor ca şi când ar atinge corzi muzicale, 
pentru a le armoniza unele cu altele. Cazul 34 este un exemplu despre modul 
în care pronunţarea numelor spirituale într-un cerc de prieteni are o afinitate 
de sunet cu litera S. În cazul 28 cei doi profesori spirituali se numeau Bion şi 
Relon. Se pare că există o reciprocitate ritmică între anumite energii ale 
sufletului într-un grup matcă, manifestată în acest mod. 

Unii subiecţi aflaţi sub hipnoză au dificultăţi în pronunţarea numelor 
spirituale. Aceştia spun că numele sufletelor, percepute la nivel mental, 
constau într-o rezonanţă vibraţională imposibil de tradus. Un client a afirmat: 
„Din experienţa mea, numele reale ale sufletelor sunt ceva similar cu emoţiile, 
dar nu au însuşirile trăirilor omeneşti, aşa că nu pot reproduce numele noastre 
prin nici un sunet”. Există, de asemenea, un simbolism vocal legat de nume, 
care ar fi putut ascunde înţelesuri pe care un client nu le poate descifra într-o 
formă umană. 

Totuşi, pentru mulţi clienţi care se străduiesc să îşi reamintească un 
nume spiritual, folosirea foneticii şi a unei cadenţe a sunetului pot fi de mare 
ajutor. Un subiect ar putea utiliza sunete de vocale pentru a-i caracteriza pe 
membrii grupului său. Am avut un client care a numit trei suflete din grupul 
său: Qi, Lo şi Su. Nu este deloc neobişnuit pentru mine să am cazuri, precum 
ultimul, unde în numele grupului se accentuează o literă a alfabetului. Din 
anumite motive, mulţi ghizi spirituali au un A la sfârşitul numelor lor. 

Am subiecţi în transă care cred că este mai uşor să îmi spună pe litere 
numele spirituale decât să încerce să le pronunţe. Totuşi, aceiaşi clienţi vor 
spune că citirea pe litere nu înseamnă tot atât de mult pentru ei ca sunetul. 
Ancheta mea privind numele spirituale poate să scoată la iveală versiuni 
prescurtate ale numelor actuale Un client a declarat: „În grupul meu spiritual, 
porecla pentru ghidul nostru este Ned”. Nesatisfăcut cu acest lucru, am insistat 
şi, în cele din urmă, am obţinut numele întreg al ghidului scris pe hârtie. 
Rezultatul a fost Needaazzbaarriann. Am înţeles. În timpul acelei şedinţe am 
rămas la Ned. 

Intimitatea este, de asemenea, un factor de luat în scamă; de exemplu, 
atunci când am un client care crede că dacă îmi va da numele ghidului său 
spiritual, va compromite cumva această relaţie. Trebuie să le respect 
îngrijorarea şi să fiu răbdător. Pe măsură ce şedinţa înaintează, această piedică 
s-ar putea să dispară. De exemplu, o clientă mi-a mărturisit că ghidul ei se 
numea Mary. Apoi a adăugat: „Mary îmi dă voie să ii spun pe nume în faţa ta”. 
Am acceptat acest lucru şi am continuat un timp când, deodată, numele 
ghidului a devenit Mazukia. Există momente în timpul regresiei când nu este 
bine să insişti prea mult pentru a obţine informaţii. 

În cele din urmă, ar trebui să precizez că propriile nume ale sufletelor 
noastre se pot schimba puţin pe măsură ce ne dezvoltăm. Am avut un subiect 
foarte avansat, care mi-a spus că numele ei ca suflet tânăr era Vina, şi acum s- 
a schimbat în Kavina. Am întrebat de ce, şi Kavina mi-a răspuns că era un 
discipol al unui ghid mai vârstnic numit Karafina. Când am întrebat despre 
semnificaţia literelor conţinute în aceste nume în lumea spirituală, mi s-a spus 
că nu era treaba mea. Există clienţi care nu au nici o reţinere în a pune capăt 
repede unor întrebări, dacă simt că am depăşit limita intimităţii. 

Grupurile de studiu ale sufletelor 

În prima mea carte, am dedicat capitole întregi examinării grupurilor de 
suflete începătoare, medii şi avansate şi ghizilor acestora. Am dat, de 
asemenea, exemple de cazuri legate de pregătirea energiei de grup, unde 
sufletele învaţă să creeze şi să dea o formă materiei fizice, cum ar fi pietrele, 
solul, plantele şi alte forme de viaţă mai puţin dezvoltate. Nu vreau să mă 
repet cu privire la aceste subiecte, atât că, procedând astfel, pot oferi 
informaţii suplimentare cititorului în legătură cu alte aspecte ale vieţii în 
colectivităţile de suflete. 

În această secţiune, voi examina legăturile dintre cei care învaţă în 
grupurile de studiu ale sufletelor, spre deosebire de aspectele structurale ale 
şcolilor şi sălilor de clasă analizate mai devreme în acest capitol. Centrele de 
învăţare spirituală nu sunt neapărat vizualizate de clienţii mei ca având o 
atmosferă de clasă sau de bibliotecă. Destul de des aceste locaţii sunt descrise 
doar ca „spaţiul clasei noastre”. Chiar şi aşa, imaginile mediului în care se 
desfăşoară învăţarea spirituală se pot schimba rapid în mintea clienţilor mei 
atunci când discutam despre perioada lor de instruire. 

Când a fost publicat studiul meu despre viaţa noastră de dintre vieţi, unii 
oameni mi-au criticat analogiile cu şcolile şi clasele umane ca model spirituale 
de instruire a sufletelor. Un cuplu din Colorado mi-a scris: „Considerăm 
dezagreabile referirile dumneavoastră la existenţa unor şcoli în viaţa de după 
moarte şi acest lucru se datorează, probabil, înclinaţiei pe care o aveţi spre 
acest domeniu în calitate de fost educator”. Alţii mi-au spus că pentru ei şcolile 
au însemnat un lung şir de experienţe neplăcute referitoare la birocraţia, 
autoritatea şi umilirea personală din partea altor elevi. Pe de altă parte, ei nu 
voiau să vadă nimic în cealaltă parte care să semene cu clasele de pe Pământ. 
Ştiu că există cititori care au amintiri neplăcute despre momentele pe care le- 
au petrecut în şcoală. Din păcate, şcolile de pe Pământ, ca şi alte instituţii, au 
defectele lor, asemenea fiinţelor umane. Profesorii şi elevii pot fi aroganţi, nişte 
mici tirani indiferenți la problemele altora. Oriunde are loc procesul de învăţare, 
există o cercetare atentă. Cu toate acestea, mulţi dintre noi îşi amintesc că au 
avut profesori grijulii care le-au dat informaţii esenţiale, în timp ce ei au legat 
prietenii de-o viaţă cu alţi colegi. 

Aspectele funcţionale ale dobândirii cunoaşterii spirituale sunt traduse de 
mintea omenească în centrele de învăţare şi sunt sigur că ghizii noştri sunt 
pricepuţi în a crea vizualizări ale edificiilor pământene pentru sufletele care vin 
pe planeta noastră. Oamenii aflaţi sub hipnoză vorbesc despre o oarecare 
similitudine cu forma şi structura de pe Pământ, dar rapoartele lor dau 
informaţii şi despre unele diferenţe mari referitoare la alte aspecte. Clienţii mei 

îmi relatează despre amabilitatea copleşitoare, bunăvoința şi răbdarea 
nemăsurată a tuturor celor din zonele eterice de studiu. Chiar analizarea 
rezultatelor fiecărui suflet de către colegii săi este făcută cu multă dragoste, 
respect şi înţelegere reciprocă, pentru ca lucrurile să meargă mai bine în 
următoarea încarnare. 

Grupurile de suflete apreciază individualitatea. E de aşteptat să te 
remarci şi să îţi aduci contribuţia. Există suflete puternice şi suflete liniştite, dar 
nimeni nu domină şi nimeni nu este supărător. Individualismul este apreciat 
întrucât fiecare suflet e unic, cu părţi tari şi slabe, completându-i pe ceilalţi din 
grup. Noi suntem destinaţi anumitor grupuri de suflete atât pentru diferenţele, 
cât şi pentru asemănările noastre. Aceste trăsături distincte de caracter ne 
onorează, deoarece sufletele care îşi împărtăşesc viaţa aduc o înţelepciune 
personală bogată fiecărei experienţe. 

Sufletelor le place să se tachineze şi folosesc umorul în grupul lor, dar 
întotdeauna îşi arată respect unul altuia, chiar şi celor care au fost încarnate în 
corpuri care le-au pricinuit necazuri în viaţă. Mai mult decât iertare, sufletele 
manifestă toleranţă. Ele ştiu că şi cele mai negative trăsături ale personalităţii, 
legate de ego-ul corpului persoanei care le-a pricinuit tristeţe şi amărăciune au 
fost îngropate o dată cu moartea corpului. În fruntea listei emoţiilor negative la 
care s-a renunţat sunt furia şi frica. Sufletele se oferă voluntar, atât să predea, 
cât şi să înveţe anumite lecţii şi planurile karmice s-ar putea să nu funcţioneze 
de fiecare dată aşa cum trebuie, date fiind variabilele mediilor pământeşti. 

Îmi aduc aminte că după una dintre prelegerile mele, un psihiatru a 
ridicat mâna şi a spus: „Discuţia dumneavoastră despre grupurile de suflete îmi 
aminteşte de tribalism”. Am răspuns că grupurile de suflete pot părea tribale în 
ceea ce priveşte marea lor loialitate şi sprijinul reciproc de care dau dovadă 
într-o comunitate spirituală. Totuşi, grupurile de suflete nu sunt tribale în 
relaţiile lor cu alte grupuri. Societăţile de pe Pământ au prostul obicei de a nu 
avea încredere unele în altele şi, în plus, dau dovadă de cinism şi cruzime în 
relaţiile dintre ele. Societăţile din lumea spiritelor sunt mai degrabă riguroase, 
moderate sau docile în relaţiile interpersonale, dar nu văd nici o dovadă de 
discriminare sau de alienare în interiorul unui grup de suflete sau între acestea. 
Spre deosebire de fiinţele umane, toate entităţile spirituale sunt legate între 
ele. În acelaşi timp, sufletele observă cu stricteţe puritatea altor grupuri de 
suflete. 

Când eram profesor cu jumătate de normă la un liceu seral, am aflat că 
unii dintre elevii mei, inclusiv adulţii din clasele mele, confundau faptele cu 
propriile modele de valoare. În timp ce ne confruntam cu problemele 
conceptuale, erau momente când se certau plecând de la o premiză falsă şi 
chiar se contraziceau. Aceasta, la urma urmelor, este în firea elevilor. În cele 
din urmă, ei au învăţat să extrapoleze şi să sintetizeze ideile mai eficient. 

Pornind de la acest punct, introducerea în domeniul învăţării din lumea 
spiritelor m-a făcut să înţeleg cum stau lucrurile. 

În timpul primilor ani de cercetare a hipnozei, am fost uluit de lipsa totală 
a auto-înşelării în timpul claselor spirituale. Am văzut că profesorii-ghizi păreau 
prezenţi peste tot, deşi nu întotdeauna sub o formă palpabilă. Profesorii noştri 
vin şi pleacă din şedinţe spirituale de studiu, dar nu intervin în auto-evaluare. 
Deşi sufletele în sine nu sunt încă atotştiutoare, având cunoştinţe nemăsurate 
în orice domeniu, nu au nici un fel de îndoială în privinţa lecţiilor karmice şi a 
rolului pe care l-au jucat în evenimentele din vieţile anterioare. O axiomă a 
lumii spiritelor este aceea că sufletele sunt întotdeauna dure cu ele însele în 
ceea ce priveşte performanţele. 

În interiorul grupurilor de studiu ale sufletelor există o claritate minunată 
a gândurilor raţionale. Lipseşte autoamăgirea, dar pot să spun că motivaţia de 
a munci mult în fiecare viaţă nu este aceeaşi la toate sufletele. Am avut clienţi 
care mi-au spus: „Am de gând să patinez pentru un timp”. Acest lucru poate 
însemna încetinirea procesului lor de încarnare, alegerea unor încarnări uşoare 
sau amândouă. Deşi profesorii sufletului şi consiliul nu pot fi fericiţi cu această 
decizie, este totuşi respectată. Chiar şi în lumea spiritelor, unii elevi aleg să nu 
dea întotdeauna tot ce au mai bun. Cred că aceştia sunt o minoritate distinctă 
de suflete legate de Pământ. La greci, cuvântul „persona” era sinonim cu 
„mască”. Acesta este un termen potrivit pentru felul în care sufletul foloseşte 
un corp gazdă pentru oricare dintre vieţi. Când ne reîncarnăm într-un corp nou, 
caracterul sufletului este unit cu temperamentul gazdei sale pentru a forma o 
persoană. Trupul este manifestarea exterioară a sufletului, dar nu întruchiparea 
totală a Eului sufletului nostru. Sufletele care vin pe Pământ cred despre ele că 
devin actori mascaţi pe o scenă a lumii. În piesa de teatru Macbeth a lui 
Shakespeare, regele se pregăteşte de moarte, spunând: „Viaţa nu e decât o 
umbră trecătoare, un biet actor care umblă ţanţoş şi se agită pe scenă şi care 
apoi nu se mai aude de loc”. În oarecare măsură, aceste versuri celebre descriu 
ceea ce simt sufletele în legătură cu viaţa lor pe Pământ, diferenţa fiind aceea 
că o dată ce a început piesa, cei mai mulţi dintre noi, datorită unei multitudini 
de blocaje amnezice, nu ştiu că se găsesc într-o reprezentaţie scenică până 
când nu se termină. 

Astfel, analogia cu o piesă, la fel ca aceea cu o sală de clasă, se 
potriveşte cu ceea ce văd clienţii mei aflaţi într-o stare adâncă de transă 
hipnotică. Am avut clienţi care mi-au spus că atunci când se întorc la grupurile 
lor de suflete, după o viaţă deosebit de grea, aud aplauze şi strigăte de 
„Bravo!” de la prietenii lor. Aplauzele sunt pentru o treabă bine făcută la 
sfârşitul ultimului act al piesei vieţii. Un subiect a relatat: „în grupul meu, 
actorii principali ai distribuţiei ultimei piese din viaţă se vor retrage într-un coli 
să studieze scenele individuale pe care le-am jucat, după ce reprezentaţia s-a 

terminat şi înainte de începerea repetiţiilor pentru următoarea”. Deseori îi aud 
pe subiecţii mei râzând pentru că li s-a oferit un anumit rol în piesa următoare - 
care este viaţa lor actuală - şi discuţiile care au avut loc înainte de a se alege 
distribuţia finală au avut ca scop împărțirea rolurilor în viitor. 

Ghizii noştri devin regizori care trec prin scene din viaţa trecută împreună 
cu noi, umăr la umăr, atât în vremurile bune, cât şi în cele rele. Erorile de 
judecată sunt puţine. Sunt studiate toate rezultatele posibile şi apoi comparate 
prin scrierea unor noi scenarii pentru aceste scene, cu seturi diferite de alegeri 
care ar fi putut fi făcute în fiecare situaţie. Modelele de comportament sunt 
analizate minuţios la fiecare actor, fiind urmate de o revizuire a tuturor rolurilor 
din scenariu. Sufletele ar putea decide atunci să schimbe rolurile între ele şi să 
rejoace scenele cheie din nou, pentru a verifica rezultatele cu un alt actor din 
grupul lor sau cu cineva ales dintr-un grup alăturat. Îi încurajez pe subiecţii mei 
să îmi spună despre aceste inversări de roluri. Sufletele au posibilitatea să fie 
martore la propriile reprezentații din trecut prin intermediul altor actori. 

Recrearea alternativelor vieţii anterioare prezintă o dramă psihică pe 
care o găsesc folositoare ca instrument terapeutic în viaţa prezentă a 
sufletului. Aceste analogii cu scena nu trivializează ceea ce sufletele 
experimentează pe Pământ. Similitudinile sufletului un mijloc de înţelegere 
obiectiv şi îi insuflă dorinţa de a se perfecționa. Sistemul este ingenios. 
Sufletele nu par niciodată să se plictisească în timpul acestor exerciţii 
educaţionale care promovează creativitatea, originalitatea şi dorinţa de a 
triumfa asupra adversităţii prin dobândirea înţelepciunii din relaţiile umane. Îşi 
doresc întotdeauna ca data viitoare să reuşească mai bine. Oricare ar fi 
formatul, spaţiile de învăţare sunt prevăzute cu o fascinantă tablă de şah aflată 
la dispoziţia sufletelor atunci când, după ce jocul s-a terminat, ele încearcă 
toate mişcările posibile pentru a găsi cele mai bune soluţii, într-adevăr, unii 
dintre subiecţii mei numesc întregul proces de reîncarnare „Jocul”. 

Rezultatul reprezentaţiei cuiva în piesă poate fi de la foarte bun până la 
acceptabil sau nesatisfăcător. Îmi dau seama că unii cititori ar putea trage 
concluzia că acest lucru sună suspect de apropiat de notele de pe Pământ, dar 
ideea în speţă nu îmi aparţine. Mi se spune că în grupurile de suflete evaluarea 
jocului de către colegii noştri nu este amenințătoare; mai degrabă încurajează 
motivaţia. Mi se pare că cele mai multe suflete sunt mânate de dorinţa de a 
revedea ultimul act pe care l-au jucat în viaţă, pentru a-l pregăti mai bine pe 
următorul. Ca atleţii campioni, ele vor să încerce să se perfecţioneze cu fiecare 
reprezentaţie. În ultimul rând, ele ştiu că, la un anumit nivel al dezvoltării şi al 
eficienţei, acest aspect al jocului se va sfârşi cu încheierea piesei şi a 
încarnărilor lor fizice. Acesta este țelul sufletelor care vin pe Pământ. 

Aşa cum am declarat la începutul acestei secţiuni, instruirea în centrele 
de învăţare nu se limitează la reanalizarea vieților anterioare. Pe lângă toate 

celelalte activităţi, folosirea adecvată a energiei este o parte importantă a 
instruirii. Dobândirea acestor abilităţi capătă multe forme în munca din clasă. 
Am spus mai înainte că umorul este un semn distinctiv al lumii spiritelor. Eleva 
din următorul caz ne explică cât de ciudat a fost într-una dintre orele ei de 
creaţie când situaţia a scăpat puţin de sub control: 


Cazul 35 

Dr. N: Ai explicat cum grupul tău s-a strâns într-o încăpere care semăna 
cu o sală de clasă, dar nu sunt sigur asupra a ceea ce se petrece aici. 

S.: Ne-am strâns pentru a ne exersa crearea energiei. Ghidul meu, 
Trinity, stă în faţa unei table desenând ceva, pentru ca apoi noi să studiem. 

Dr. N: Şi ce faci acum? 

S.: Stau în banca mea cu ceilalţi şi îl privim pe Trinity. 

Dr. N: Explică-mi imaginea. Sunteţi aşezaţi pe un rând împreună cu alţii, 
într-o bancă mai mare sau cum? 

S.: Nu, avem bănci individuale, cu capace care se deschid. 

Dr. N: Unde eşti aşezată faţă de prietenii tăi? 

S.: În partea stângă, la margine. Ca-ell, cel neascultător (fratele clientei 
mele în viaţa ei actuală) este lângă mine. Jac (soţul actual al clientei) este chiar 
în spatele meu. 

Dr. N: Care este acum starea de spirit în încăpere? 

S.: Foarte relaxată, pentru că această temă este atât de uşoară, încât 
devine aproape plictisitoare, când îl privim pe Trinity desenând. 

Dr. N: Da, chiar aşa? Ce desenează? 

S.: Desenează... ah, cum să faci un şoarece repede... din diferite particule 
de energie. 

Dr. N: Vă veţi împărţi în grupuri, ca să vă combinaţi energia cu alţii 
pentru această temă? 

S.: (cu o fluturare a mâinii) Oh, nu. Am trecut de asta. Vom fi testaţi 
individual. 

Dr. N: Te rog, explică-mi testul. 

S.: Trebuie să vizualizăm repede în minte un şoarece... astfel încât 
particulele necesare de energie să creeze unul întreg. Există o ordine a 
evoluţiei prin modul în care energia trebuie aranjată în orice creaţie. 

Dr. N: Deci, testul este etapa potrivită pentru crearea unui şoarece? 

S.: Mmm... da... dar... de fapt, mi se dă un test de viteză. Secretul 
eficienţei în pregătirea creaţiei este conceptualizarea rapidă - să ştii cu ce 
parte a animalului să începi. Apoi abordezi problema energiei care urmează să 
fie aplicată. 

Dr. N: Pare dificil? 

S.: (cu un zâmbet larg) Este uşor. Trinity ar fi trebuit să aleagă o creatură 
mai complexă. 

Dr. N: (adulmecând) Ei, mi se pare că Trinity ştie ce face. Nu văd... (mă 
întrerupe cu un hohot de râs şi o întreb atunci ce se întâmplă) 

S.: Ca-ell tocmai mi-a făcut cu ochiul şi şi-a deschis pupitrul, iar acum văd 
cum o zbugheşte afară un şoarece alb. 

Dr. N: (stăruind) înseamnă că şi-a terminat tema mai repede? 

S.: Da, şi acum se dă în spectacol. 

Dr. N: Trinity e conştient de toate acestea? 

S.: (încă râzând) Desigur, nu-i scapă nimic. Tocmai se opreşte şi spune: 
„în regulă, hai să facem cu toţii acest lucru repede, dacă sunteţi aşa de dornici 
să începeţi”. 

Dr. N: Ce se întâmplă după aceea? 

S.: Sunt şoricei care aleargă în toată camera (chicoteşte). l-am pus urechi 
mai mari decât cele normale şoarecelui meu, doar aşa, pentru distracţie, 
pentru a anima lucrurile şi mai mult. 


Voi încheia acest capitol cu un caz mai serios referitor la folosirea 
energiei de grup. Reprezintă un tip de lecţie despre care nu am mai vorbit 
înainte. Cazul 36 implică un cerc mai strâns, de trei prieteni care doresc să îl 
ajute pe un al patrulea membru, care tocmai s-a încarnat pe Pământ. Spre 
deosebire de nivelul mai ridicat al abilităţilor sufletului din cazul precedent, 
aceste suflete fac parte dintr-un grup de învăţare care a intrat de puţin timp în 
nivelul Il. 


Cazul 36 

Dr. N: În timp ce vizualizezi mental toate activităţile care au loc în grupul 
vostru de studiu, arată-mi, te rog, un exerciţiu semnificativ şi explică-mi ce faci. 

S.: (pauză lungă) Oh... vrei să... ei bine, eu şi cei doi prieteni ai mei 
încercăm tot ce ne stă în putinţă pentru a-l ajuta pe Kliday cu energie pozitivă, 
după ce a intrat în corpul unui copil. Dorim ca acest lucru să meargă, deoarece 
în curând o să îl urmăm în viaţă. 

Dr. N: Hai s-o luăm încet. Ce faceţi fiecare dintre voi în acest moment? 

S.: (respiră adânc) Stăm într-un cerc, profesorul este în spatele nostru, 
dirijând lucrurile. Trimitem o rază unită de energie în mintea copilului care e 
acum Kliday. El tocmai a sosit şi... Ei bine... oh... n-aş vrea să îţi dezvălui asta, 
dar nu îi este prea uşor. 

Dr. N: Înţeleg..., poate vorbind despre asta putem clarifica lucrurile. Nu 
crezi că ar fi bine să îmi explici ceea ce faci puţin mai târziu? 

S.: Eu... cred că... nu văd răul... 

Dr. N: (cu blândeţe) Spune-mi, în ce lună, după concepere, s-a unit Kliday 
cu copilul? 

S.: În luna a patra, (pauză şi apoi adaugă) Dar noi am început să îl ajutăm 
pe Kliday în luna a şasea. Este o muncă aşa de grea să continui până în luna a 
noua! 

Dr. N: Înţeleg - concentrarea necesară şi toate celelalte (pauză). Explică- 
mi, de ce are nevoie Kliday de ajutorul vostru? 

S.: Încercăm să îi trimitem energie încurajatoare sub o astfel de formă 
încât să îl sprijinim să se adapteze mai bine la temperamentul copilului. Când 
te uneşti cu un copil, ar trebui să fie ca atunci când îţi introduci mâna într-o 
mănuşă care este de o mărime potrivită, atât pentru tine, cât şi pentru el. de 
data aceasta, mănuşa lui Kliday nu se potriveşte bine. 

Dr. N: Acest lucru vă surprinde pe tine şi pe profesorul tău? 

S.: Ah... nu chiar. Vezi, Kliday este un suflet liniştit, paşnic. Are o minte 
neliniştită, agresivă şi... angrenajul este dificil pentru Kliday, deşi ştia la ce să 
se aştepte. 

Dr. N: Vrei să spui că dorea o provocare înainte de a alege acest copil? 

S.: Da, ştia că trebuia să înveţe să facă faţă unui astfel de corp, deoarece 
înainte avusese probleme din cauza faptului că nu fusese în stare să-şi 
controleze agresivitatea. 

Dr. N: Acest copil va fi o persoană ostilă? Poate chiar cu oarece inhibiţii... 
conflicte emoţionale şi aşa mai departe? 

S.: (râde) Ai priceput - este fratele meu mai mare. 

Dr. N: Vrei să zici, în viaţa ta actuală? 

S.: Da. 

Dr. N: Ce roluri au, în viaţa actuală a lui Kliday, celelalte două suflete care 
lucrează alături de tine? 

S.: Zinene este soţia lui, şi Monts, prietenul său cel mai bun. 

Dr. N: Pare că este o echipă bună care să-l sprijine. Poţi să îmi explici mai 
pe larg de ce are nevoie Kliday de o astfel de personalitate de tip A într-un 
corp? 

S.: Ei bine, Kliday este foarte profund. Se gândeşte mult şi apoi încearcă. 
Nu acţionează sub impulsul momentului. S-a crezut că acest corp îl va ajuta să- 
şi lărgească posibilităţile, cât şi să-l ajute pe copil. 

Dr. N: Kliday a avut probleme în ultima sa viaţă? 

S.: (ridică din umeri) Probleme... probleme... acelaşi fel de corp... a trecut 
prin stări obsedante şi a fost stăpânit de patimi... control slab... A abuzat şi de 
Zinene. 

Dr. N: Atunci de ce? 

S.: (izbucnind) Am studiat, într-adevăr, această ultimă viaţă... analizând 
totul iar şi iar... Kliday voia o altă şansă în acelaşi fel de corp. A întrebat-o pe 

Zinene dacă vrea să îi mai fie o dată soţie şi ea a acceptat (subiectul începe să 
râdă). 

Dr. N: Ce te amuză? 

S.: Doar că de această dată voi juca rolul fratelui mai mic, pentru a-l ajuta 
să fie la înălţimea unui corp atât de puternic. 

Dr. N: Hai să terminăm cu exerciţiul tău vizând particulele energiei tale 
actuale. Explică-mi cum folosiţi energia, tu şi cei doi tovarăşi ai tăi, pentru a-l 
ajuta pe Kliday. 

S.: (pauză lungă) Particulele de energie ale lui Kliday şi ale copilului sunt 
dispersate. 

Dr. N: Copilul a răspândit energie emoţională şi Kliday are probleme în 
legătură cu acest lucru? 

S.: Da. 

Dr. N: Acest lucru implică modelele de impulsuri electrice din creier sau 
altceva? 

S.: (pauză) Da, procesele de gândire... de la terminaţiile nervoase (se 
opreşte şi apoi continuă) încercăm să îl ajutăm pe Kliday să se sincronizeze cu 
acestea. 

Dr. N: Copilul îi opune rezistenţă lui Kliday ca unui intrus? 

S.: Ah, nu... Nu cred... (râde), dar Kliday crede că a primit un alt creier 
primitiv. 

Dr. N: Unde anume în corpul copilului ajunge energia voastră combinată? 

S.: Ni s-a spus să acţionam de la baza craniului, începând cu partea din 
spate a gâtului. 

Dr. N: (aduc pacientul la timpul trecut). Aţi reuşit să faceţi acest 
exerciţiu? 

S.: Cred că am reuşit să-l ajutăm pe Kliday, mai ales la început (râde din 
nou). Dar fratele meu este încă o persoană încăpăţânată, în această viaţă. 


În capitolele următoare vor putea fi întâlnite mai multe ilustraţii 
referitoare la interacţiunile din grupul de suflete. În capitolul 9, în partea care 
descrie parteneriatul dintre corp şi suflet, voi da mai multe detalii despre 
aspectele fiziologice ale luptei noastre cu partea primitivă a minţii omeneşti, 
lucru menţionat şi la ultimul caz. Următorul capitol este dedicat ajutorului 
spiritual deosebit pe care îl primim auxiliar grupurilor de studiu. Ramificaţiile 
psihologice ale alegerilor din vieţile viitoare încep, de fapt, cu primul nostru 
impuls de a ne întoarce în lumea spiritelor. Ideile care implică performanţe 
trecute şi aşteptări viitoare vor fi analizate mai atent la prima întâlnire a unui 
suflet cu consiliul. 

6 
ConsiLiuL BĂTRÂNILOR 


Teama oamenilor faţă de judecată şi pedeapsă 

Nu mult după ce sufletele se întorc la grupurile lor, ele sunt chemate 
înaintea unei adunări formate din fiinţe înțelepte. Aflaţi cu o treaptă sau două 
deasupra ghizilor noştri, aceşti maeştri sunt entităţile cele mai avansate care 
pot fi identificate în lumea spiritelor de către clienţii mei încă încarnaţi. Ei le-au 
dat diferite nume, cum ar fi Cei Bătrâni, Maeştrii Sacri, Venerabilii sau titlurile 
pragmatice de Examinatorii ori Comitetul. Cel mai adesea aud termenii de 
Consiliu şi Bătrânii, aşadar îi voi folosi pentru denumirea acestor maeştri foarte 
evoluaţi. 

Având în vedere că acest Consiliu al Bătrânilor reprezintă autoritatea în 
lumea spiritelor, există persoane care, în timpul conferinţelor mele, devin 
imediat suspicioase când vorbesc despre fiinţe înveşmântate în robe, care 
doresc să pună întrebări sufletelor despre realizările vieţii lor trecute. Un bărbat 
din Toronto nu s-a putut abtine şi a proclamat cu glas tare întregii asistenţe: 
„Aha, ştiam eu! Un tribunal, judecători, pedeapsă”! De unde vin această teamă 
şi acest cinism referitor oare la viaţa de după moarte, prezente în mintea unui 
număr atât de mare de oameni? 

Instituţiile religioase, tribunalele civile şi militare ne dau coduri ale 
moralității şi ale justiţiei care influenţează comportamentul a milioane de 
oameni. E vorba de acuzaţii, pedepse şi de toate tradiţiile culturale care ne-au 
însoţit încă din vremurile tribale, referitoare la judecata aspră a transgresiunilor 
umane. Efectele pozitive ale codurilor de comportament şi de etică ale tuturor 
religiilor care au existat de-a lungul istoriei au fost enorme. S-a argumentat că 
teama de justiţia divină este motivul pentru care oamenii au un comportament 
mai bun decât ar avea în lipsa acesteia. Totuşi, cred că există un regres al 
tuturor doctrinelor religioase care oferă perspectiva ca, după moarte, să avem 
de-a face cu o autoritate aspră şi neiertătoare, cu spirite malefice, cauzând prin 
aceste precepte angoasă şi teamă oamenilor. 

Religiile organizate ne-au fost alături numai în ultimii cinci mii de ani. 
Antropologii ne spun că în mileniul trecut oamenii primitivi erau naturişti şi 
împărtăşeau credinţa că toate lucrurile, însufleţite sau nu, aveau spirite, bune 
sau rele. Astfel, practicile tribale străvechi nu erau chiar aşa de diferite de 
idolatria religiilor istorice. Mulţi dintre zeii trecutului erau mânioşi şi neiertători, 
în vreme ce alţii se arătau binevoitori şi îndatoritori. Fiinţele umane au privit 

întotdeauna cu nelinişte forţele aflate mai presus de controlul lor, mai ales 
acele divinităţi care puteau să le conducă viaţa după moarte. 

Din moment ce temerile cu privire la supravieţuire au fost mereu o parte 
a vieţii noastre, reiese că fiinţele umane vor considera moartea ca fiind 
pericolul suprem. De-a lungul lungii noastre istorii, brutalitatea vieţii a condus 
la concluzia că judecata, pedeapsa şi suferinţa vor continua într-un fel sau altul 
şi după moarte. Multe culturi din diferite colţuri ale lumii au alimentat aceste 
credinţe pentru propriile scopuri. Oamenii erau făcuţi să creadă că toate 
sufletele, bune sau rele, vor trece imediat după moarte printr-un infern al 
pericolului şi al judecății. 

În occident, purgatoriul a fost multă vreme ilustrat ca o staţie solitară 
destinată sufletelor blocate între rai şi iad. În ultimele decenii, bisericile 
neevanghelice dau o definiţie mai liberală purgatoriului, văzându-l ca pe o 
stare de izolare, în vederea purificării de păcate şi imperfecţiuni înainte ca 
sufletul să poată intra în rai. În filosofia orientală, în special în canoanele 
hinduismului şi ale sectelor budhiste Mahayama, există o lungă tradiţie a unor 
închisori spirituale, reprezentate de nişte planuri de existenţă joase, pângărite, 
teză care a fost liberalizată la rândul său. Acest concept este un motiv în plus 
pentru care sunt împotriva folosirii imaginii cercurilor concentrice multiplelor 
planuri astrale drept o hartă ce descrie călătoria sufletului după moarte. Din 
punct de vedere istoric, brâurile, folosind expresia lui Dante, au fost destinate 
înfăţişării unei multitudini de celule ale purgatoriului, într-un infern al 
judecătorilor, tribunalelor şi al demonilor. 

Cei ce caută adevărul în tradiţiile metafizice antice ale Orientului găsesc 
un amestec derutant de superstiții, asemănător aceluia din teologia 
occidentală. În vreme ce reîncarnarea a fost de multă vreme acceptată de 
Orient, au existat rezerve faţă de doctrina transmigraţiei. În călătoriile mele 
prin India, am aflat că metempsihoză este un concept intimidant, care a fost 
folosit pentru a controla comportamentul oamenilor. Conform acestei credinţe, 
o largă varietate de păcate sunt considerate că ar putea face ca sufletul să se 
încarneze într-o formă inferioară, subumană de viaţă, în următorul său ciclu de 
existenţă. În cadrul cercetărilor mele, nu am găsit nici o dovadă care să susţină 
trecerea sufletelor dintr-un corp în altul. Subiecţii mei spun că energia 
sufletului diferitelor forme de viaţă de pe Pământ nu pare să se amestece în 
lumea spiritelor. Pentru mine, intimidarea şi teama pe care le generează 
transmigraţia reprezintă o constrângere a justiţiei karmice. Am constatat că 
sufletele oamenilor încarnate anterior în alte lumi au avut corpuri gazdă 
apropiate de specia noastră din punct de vedere al inteligenţei. Nu am întâlnit 
niciodată clienţi repartizaţi în alte lumi şi care să nu fi făcut parte din rasa cu 
inteligenţa cea mai semnificativă de pe acea planetă. Aşa sunt gândite lucrurile 
de la început. 

Mai curând decât prin stadii de pedepsire, trecem prin etape de 
autoiluminare. Mai sunt încă segmente largi ale societăţii umane, incapabile să 
se dezbare de sentimentul sâcâitor, dezvoltat în mii de ani de condiţionări 
culturale, că judecata şi pedeapsa trebuie să existe sub o formă sau alta după 
moarte, ca şi pe Pământ. Poate că nu este vorba chiar de un iad în care să ne 
tortureze forţele întunericului, dar e ceva neplăcut. Speranţa mea este că ceea 
ce voi spune în acest capitol va aduce alinare oamenilor înclinați spre teama 
unei pedepse după moarte. pe de altă parte, vor fi fiind şi dintre aceia care 
cred că a fi traşi la răspundere în faţa unui Consiliu al Bătrânilor nu este totuşi 
confortabil. Epicurienii acestei lumi - cei dedicați numai plăcerii în viaţă, fără a 
da prea multă atenţie datoriei faţă de ceilalţi - pot, de asemenea, să nu fie 
fericiţi la citirea celor scrise în acest capitol. Şi nici iconoclaştii, care se opun 
oricărei autorităţi, morale sau de altă natură. 

Lumea spiritelor este un loc al ordinii, iar Consiliul Bătrânilor, exemplu de 
justiţie. Membrii acestui for spiritual nu sunt sursa ultimă a autorităţii divine, 
dar par să reprezinte ultimul bastion al fiinţelor responsabile de sufletele 
încarnate încă pe Pământ. Aceste fiinţe înțelepte au o mare compasiune pentru 
slăbiciunea omenească şi demonstrează o răbdare infinită cu greşelile noastre. 
Ne va fi dată de multe ori o a doua şansă în vieţile viitoare. Acestea nu vor fi 
vieţi cu alegeri karmice uşoare, pentru că altfel nu vom învăţa nimic din 
venirea noastră pe Pământ. Cu toate acestea, riscurile pe care le implică viaţa 
pe această planetă nu sunt destinate să ne cauzeze vreo suferinţă viitoare 
după moarte. 


Locul în care este evaluat sufletul 

Subiecţii mei afirmă că apar în faţa consiliului imediat ce o încarnare a lor 
a luat sfârşit, mulţi dintre ei spunând că se mai înfăţişează o dată în faţa 
acestuia chiar înaintea re-naşterii lor. Dintre aceste două înfăţişări, prima pare 
să aibă un impact semnificativ asupra sufletului. În timpul acestei întâlniri sunt 
revăzute alegerile majore pe care le-am făcut în viaţa care tocmai a luat sfârşit, 
apoi evaluate cu grijă comportamentul şi responsabilitatea acţiunilor la 
răscrucile importante ale drumului nostru karmic. La prima întrunire ne 
conştientizăm în mod acut greşelile, mai cu seamă dacă i-am rănit pe ceilalţi. 
Dacă mai există şi o a doua vizită, atunci când se apropie timpul unei 
reîncarnări, aceasta este una mai relaxată, implicând discuţii despre alegerile, 
oportunităţile şi aşteptările pe care le vom avea în viitoarea viaţă. 

Ghizii noştri ne anunţă când este timpul să ne înfăţişăm înaintea 
consiliului şi, de obicei, ne conduc în camerele acestor maeştrii avansați. Rolul 
pe care îl joacă ghizii la aceste audieri nu pare a fi unul semnificativ, din câte 
mi-au spus clienţii mei obişnuiţi. Cu toate acestea, sufletele mai avansate îmi 
relatează că se duc la această întâlnire singure şi că nu e neobişnuit să vadă că 

ghidul face parte din consiliu în timpul audierii lor. Când apar alături de noi în 
faţa consiliului, ghizii noştri sunt mai degrabă tăcuţi, pentru că discuţiile 
referitoare la viaţa noastră dintre ghizi cu membrii consiliului au avut loc deja. 

Ca principali profesori şi avocaţi ai noştri, e posibil ca ghizii să vrea să 
intercaleze un gând pentru a ni-l clarifica sau să ne interpreteze unele 
concepte, dacă au impresia că suntem confuzi într-un anumit punct din timpul 
procedurilor. Cred că ghizii fac mult mai mult în timpul acestor audieri decât 
înţeleg clienţii mei. 

Descrierile referitoare la forma şi procedura din timpul întrunirilor 
consiliului sunt foarte consistente la toţi subiecţii mei. Când ajung la această 
parte a şedinţei unui client, obişnuiesc să mă apropii întrebându-l ce anume se 
întâmplă când vine timpul să meargă în faţa unui grup de fiinţe înțelepte. Citez 
în cele ce urmează un exemplu tipic pentru răspunsurile pe care le primesc: 


Timpul pe care-l aşteptam a sosit, ii voi vedea pe Cei Sfinţi. Ghidul meu, 
Linii, vine şi mă conduce de la grupul meu matcă pe un coridor lung, peste alte 
săli de clasă. Mergem într-un alt loc, printr-un pasaj la fel de lung, marcat de 
coloane de marmură. Pereţii sunt tapetaţi cu ceva ce pare a fi lambriuri 
îngheţate de sticlă multicoloră. Aud în surdină muzica unui cor şi a unor 
instrumente cu coarde. Lumina străluceşte într-un ton auriu. Totul este atât de 
relaxant, chiar senzual, dar sunt totuşi puțin înspăimântat. Ajungem într-un 
atrium în care se află nişte plante frumoase şi o fântână arteziană. Acesta este 
locul de aşteptare. După câteva Clipe, Linii mă introduce într-o încăpere 
rotundă cu un tavan înalt, asemănătoare unui dom. Sunt raze de lumină ce 
coboară. Cei sfinţi sunt aşezaţi la o masă lungă, în formă de semilună. Mă 
îndrept spre centrul încăperii, în fața mesei, în vreme ce Linii stă puțin mai în 
spate, în stânga mea. 


Când am auzit pentru prima dată despre întâlnirile consiliului, m-am 
mirat de faptul că ei consideră obligatoriu să fie văzuţi într-un astfel de loc plin 
de autoritate. De ce nu într-o simplă scenă câmpenească, dacă tot sunt atât de 
plini de bunăvoință? În vreme ce sufletele mai tinere mi-au spus că acest loc 
era „potrivit pentru examinarea lor”, cele mai avansate mi-au explicat că 
există un motiv important pentru a alege un astfel de spaţiu închis, în formă de 
dom. În acest fel, o prezenţă mai înaltă îşi focalizează de sus energia sub forma 
unei lumini asupra întregii proceduri. Voi discuta impactul profund al acestei 
Prezențe tot în acest capitol, dar mai târziu. 

Marea majoritate a subiecţilor mei vizualizează încăperea Consiliului 
Bătrânilor ca pe un ansamblu în formă de dom, conform figurii 8 . Ei văd 
structura acestei camere sub forma unui loc sfânt de pe Pământ. Acest „lăcaş 
celest al compasiunii”, după cum a numit un client camera consiliului său, este 

un simbol al templelor, moscheilor, sinagogilor şi al bisericilor. În figura 8 am 
schiţat masa centrală (D), care, de obicei, este lungă şi curbată în jurul 
marginilor, spre a permite unui număr mare de Bătrâni să ia loc. Unii clienţi mi- 
au relatat că au văzut această masă pe o estradă uşor înălţată peste nivelul 
privirii. Am aflat că aceste nuanţe reprezintă ceea ce simte sufletul ca fiind 
obligatoriu, pentru ca o anumită întâlnire să fie cât mai eficientă pentru el. 
Dacă un suflet vede consiliul său într-un mod mai autoritar, e posibil să existe 
motive pentru acest lucru, ceea ce voi examina împreună cu un client, referitor 
la viaţa pe care tocmai o încheiase. 

Subiecţii care sunt regresionaţi în lumea spiritelor nu se oferă bucuroşi 
să-mi dea detalii despre scopul unei anumite întrebări primite din partea 
Bătrânilor. Ei trebuie să se simtă confortabil că hipnotizatorul le cunoaşte 
drumul către o cameră a consiliului. La nivel inconştient, încrederea în 
regresionistul spiritual pare să le dea permisiunea mentală de a vorbi despre 
amintirile lor sacre. Acesta este motivul pentru care cercetările mele în 
domeniul amintirilor umane despre lumea spiritelor au durat atâţia ani. A fost 
ca şi când aş fi aranjat un puzzle. Unele piese mici, conţinând informaţii despre 
lumea spiritelor conduceau către implicaţii mai mari, despre care niciodată nu 
mi s-ar fi întâmplat să pun întrebări în totalitatea contextului lor. De exemplu, 
motivul pentru care se afla în camera consiliului o estradă înălţată a fost unul 
dintre aceste mici detalii care au condus la descoperirea unor semnificaţii 
importante. Altul a fost cel referitor la poziţia ghidului unui client, mai ales în 
timpul primei audieri. 

Figura 8: Camera Consiliului 


Figura 8. Un model structural tipic pentru întâlnirea dintre Bătrâni şi suflet. 
Această cameră spațioasă apare multora dintre subiecţi drept o sală largă rotundă, cu 
un acoperiş boltit. Sufletele intră în încăpere prin capătul coridorului (A) sau dintr-un 
alcov. Sufletul se aşează în centru (B), împreună cu ghidul care stă în spatele lui, de 
obicei în stânga (C). Bătrânii stau, de obicei, la o masă lungă curbată (D), în faţa 
sufletului. Masa poate să pară şi dreptunghiulară 


După cum se poate vedea în figura 8, poziţia ghidului (C) este în stânga. 
Multă vreme nu am înţeles de ce erau ghizii poziţionaţi, de obicei, în spatele 
majorităţii clienţilor mei. Dacă sufletul are doi ghizi, din când în când cel mai 
tânăr va sta în partea dreaptă. Cel mai adesea, numai ghidul nostru principal 
asistă la audieri şi numai un mic procent al subiecţilor mei afirmă ca acesta stă 
în partea dreaptă. Ori de câte ori am pus întrebări referitoare la motivele 
acestei aşezări, am primit răspunsuri vagi, de genul: „O, e mai puţin restrictiv” 
sau „E obişnuit pentru comunicarea noastră” sau „Stăm în picioare, în anumite 
locuri, din respect”. Multă vreme nu am mai pus această întrebare. 

Apoi a venit o zi când, lucrând cu un subiect avansat foarte perceptiv, 
acesta mi-a vorbit despre importanţa înţelegerii a tot ceea ce se discuta în 
consiliu. Am pus atunci din nou întrebarea referitoare la poziţia ghidului şi am 
primit următorul răspuns: 


Cazul 37 

Dr. N: De ce stă ghidul tău în spate, în stânga ta? 

S.: (râde) Nu ştii? La cele mai multe corpuri umane emisfera cerebrală 
dreaptă este mai puţin predominantă decât cea stângă. 

Dr. N: Ce legătură are cu poziţia lui? 

S.: Aceste emisfere nu sunt sincronizate. 

Dr. N: Vrei să spui că există un dezechilibru între aceste două emisfere 
ale creierului uman? 

S.: Da. Problema mea - şi a multor alţii reveniţi recent de pe Pământ -e o 
uşoară slăbire a recepţiei energiei în partea stângă. Dar nu durează prea mult. 

Dr. N: Şi în timp ce stai în faţa consiliului, mai simţi încă efectele corpului 
uman? Ai încă o amprentă fizică asupra ta? 

S.: Mda, despre asta îţi şi vorbesc. Nu scăpăm de aceste efecte în timpul 
primei înfăţişări înaintea consiliului. Pare că e doar la câteva ore de la moarte. 
Ne ia ceva timp să scăpăm de densitatea corpului fizic... constrângerile 
acestuia... Înainte de a fi cu totul liberi. Acesta este motivul pentru care nu am 
aşa multă nevoie de Jerome (ghidul meu) la cea de-a doua întâlnire. 

Dr. N: De ce? 

S.: Pentru că la această a doua întâlnire primim şi transmitem 
comunicarea telepatică mai eficient. 

Dr. N: Explică-mi, te rog, ce anume face Jerome pentru a te ajuta, stând 
în spatele tău, în stânga? 

S.: La cei mai mulţi dintre oameni, partea stângă a creierului este mai 
rigidă decât cea dreaptă. Jerome mă ajută în receptarea energiei ce vine 
dinspre consiliu în partea mea dreaptă, blocând gândurile ce ar putea scăpa 
prin cea stângă. 

Dr. N: Vrei sa spui că aura ta de energie este ca o sită? 

S.: (râde) Uneori seamănă cu asta - pe partea stângă. Blocând gândurile 
ce ar putea să-mi scape, el serveşte ca un fundal, împingând înapoi undele 
gândurilor. Asta mă ajută să înţeleg mai bine. 

Dr. N: Crezi că el adaugă şi propriile gânduri în acest proces? 

S.: Cu siguranţă. Vrea să înţeleg şi să rețin tot ce mi se spune. 


Discuţiile avute şi cu alţi clienţi au confirmat efectul de fundal de care mi- 
a vorbit subiectul cazului 37. La începutul încarnărilor lor, când învaţă să 
folosească circuitele simple şi complexe, sufletele constată că cele mai multe 

creiere umane nu au emisferele stângă şi dreaptă echilibrate. Mi s-a spus că nu 
există două trupuri gazdă identice în ceea ce priveşte modul în care cele două 
emisfere ale creierului nostru sunt legate pentru a procesa judecăţile critice, 
creativitatea şi comunicarea prin limbaj. Acesta este unul dintre motivele 
principale pentru care sufletele mai înțelepte se alătură fetusului noului lor trup 
cât mai devreme în timpul sarcinii. 

Terapeuţii regresiei în vieţile anterioare lucrează cu amprentele trupului 
fizic din vieţile trecute, lucru care ar putea să fie inhibant pentru corpul actual 
al clientului lor. În mod obişnuit, aceşti oameni vin la noi după ce practicile 
medicinei tradiţionale nu le-au fost de folos. De exemplu, o problemă de natură 
fizică poate cauza disconfort, ca urmare a unei morţi violente într-o viaţă 
anterioară. O parte a muncii noastre constă în a deprograma aceste influenţe 
ori de câte ori devin o povară pentru client. 

În capitolul 4 am văzut cum amprentele trupului pot afecta şi sufletul, 
care va trece în lumea spiritelor cu o energie fizică deteriorată. Trebuie să 
precizez că înaintea cazului 37 nu mi-aş fi închipuit niciodată că amprenta 
corpului uman poate afecta dialogul în timpul întrunirilor consiliului. Eram 
conştient că pe durata acestor audieri membrii consiliului pot comunica între ei 
printr-un schimb rapid de vibrații înalte şi joase. Sufletul obişnuit nu poate 
percepe acest fel de comunicare a Bătrânilor. Faptul că sufletele nu înţeleg ce 
discută între ei membrii consiliului pare să fie intenţionat astfel. Cred că putem, 
în mod sigur, să tragem concluzia că, orice conversaţie din timpul întrunirilor 
consiliului care trebuie să fie interpretată e, de obicei, prelucrată de ghizii 
noştri. 

Am o procedură cam neortodoxă pentru un regresionist spiritual, dar 
eficientă, şi anume, una legată de comunicare şi de consiliu. Atunci când lucrez 
cu un subiect ce se află înaintea consiliului, îl rog să îi întrebe pe Bătrâni şi pe 
ghidul care asistă dacă ei îl cunosc pe ghidul meu spiritual. Clientul răspunde, 
de obicei, afirmativ, spunând ceva despre efectul prin care toţi maeştrii din 
lumea spiritelor se cunosc între ei. Continuu apoi cu următoarea întrebare: de 
ce crede clientul meu că aceşti maeştrii, ghidul său şi al meu au conspirat să-l 
aducă în biroul meu în această zi anume. Răspunsurile pot fi foarte revelatoare 
o dată ce clienţii mei simt că sincronizarea funcţionează. În cadrul acestui 
proces de hipnoză mai mulţi subiecţi vor remarca : „ştii, îl văd pe ghidul tău 
suspendat deasupra umărului tău stâng, ajutându-te şi râzând de eforturile tale 
de a afla despre lumea spiritelor mai multe decât ai nevoie să ştii”. 

Sufletele care vin înaintea consiliilor lor au fost deja stoarse de informaţii 
în urma şedinţelor de orientare făcute cu ghizii lor. Cu toate acestea, sufletul se 
simte cel mai vulnerabil înaintea consiliului în privinţa realizărilor sale din 
trecut. Obiectivul întrunirilor consiliului nu este acela de a înjosi sufletele care 
se înfăţişează sau de a le pedepsi pentru greşelile şi neajunsurile lor. Scopul 

Bătrânilor este de a pune întrebări sufletului, pentru a-l ajuta să-şi atingă 
obiectivele în următoarea viaţă. Fiecare suflet are o anumită idee despre forma 
cercetărilor referitoare la verificarea vieţii sale trecute, totuşi, ele ştiu că 
niciodată două întruniri înaintea consiliului nu vor fi la fel. Am observat că, 
atunci când un suflet tânăr se prezintă înaintea consiliului, atât ghizii cât şi 
membrii consiliului sunt indulgenţi şi plini de solicitudine. La începutul 
cercetărilor mele referitoare la întrunirile consiliului am aflat că întrebările puse 
direct subiecţilor mei de către aceşti maeştri spirituali sunt deopotrivă ferme şi 
binevoitoare în acelaşi timp. 

Recunosc că atunci când am auzit pentru prima dată despre aceste 
audieri aveam anumite dubii. Credeam că, dacă un suflet era chemat înaintea 
unei asemenea autorităţi de fiinţe spirituale, urma să fie vorba şi de nişte 
aspecte punitive, referitoare la evaluările karmice. Acest mod de gândire era 
tributar condiţionărilor mele culturale. În cele din urmă am realizat că 
înfăţişarea înaintea consiliului are mai multe fațete. Bătrânii sunt asemenea 
unor părinţi lubitori, dar fermi în acelaşi timp, asemenea unor manageri, 
profesori iubitori sau consilieri comportamentali, toate acestea însă la un loc. 
Sentimentul pe care îl încearcă sufletele faţă de consiliul lor este acela de 
respect. De fapt, sufletele înseşi sunt cei mai severi critici ai lor. Consider că 
evaluările făcute în grupul nostru de suflete sunt mai acerbe şi mai dure decât 
orice consiliu al Bătrânilor, deşi colegii noştri îşi împletesc criticile cu mult 
umor. 

În timpul drumului străbătut până la locul în care are loc întrunirea, 
sufletele încearcă sentimente variate. Am avut subiecţi care mi-au spus că 
aşteaptă să se înfăţişeze înaintea consiliului, pentru a căpăta o perspectivă mai 
autorizată asupra progreselor pe care le-au făcut. Alţii sunt cuprinşi de 
presimţiri nefaste, dar aceasta trece imediat ce încep procedurile. Bătrânii au 
un mod propriu de a face sufletele ce se prezintă înaintea lor să se simtă 
binevenite încă de la început. Una dintre cele mai evidente diferenţe între o 
sală de judecată de pe Pământ şi aceste adunări ale maeştrilor spirituali este 
aceea că toţi cei prezenţi în camera în care are loc întrunirea consiliului au 
calităţi telepatice. Astfel, toţi cei ce asistă cunosc tot adevărul despre orice 
aspect al comportamentului nostru, cât şi despre alegerile pe care le-am făcut 
în viaţa trecută. Orice înşelăciune este exclusă. Nu e nevoie de probe, avocaţi 
ai apărării sau juraţi. Pentru a putea să se implice total în planurile referitoare 
la viitorul nostru, Bătrânii vor să fie siguri că ne înţelegem pe deplin 
consecinţele acţiunilor, mai ales acelea vizând comportamentul faţă de ceilalţi. 

Bătrânii ne întreabă ce credem despre evenimentele majore ale vieţii 
noastre şi drumul urmat de noi. Acţiunile dezirabile şi cele contraproductive 
sunt discutate deschis, fără răutate sau arătări cu degetul. Consiliul dă dovadă 
de o enormă răbdare, neavând importanţă de câte ori am repetat o anumită 

greşeală. Noi înşine avem mult mai puţină răbdare cu noi. Cred că dacă 
consiliile tuturor sufletelor de pe Pământ cu care am lucrat n-ar fi fost atât de 
indulgente, un suflet mediu ar fi renunţat şi ar mai fi revenit pe Pământ. 
Sufletele au acest drept de a refuza să se întoarcă. 

Bătrânii ne întreabă şi cum credem că ne-a ajutat sau ne-a îngreunat 
dezvoltarea corpul nostru gazdă. Consiliul ia deja în considerare următorul 
nostru corp şi mediul în care va avea loc viitoarea încarnare. Ei vor să ştie ce 
credem despre o altă întrupare. 

Mulţi subiecţi au impresia că în cadrul consiliului nu s-a luat încă o decizie 
cu privire la vieţile viitoare. Nimic din ce se petrece la aceste întâlniri nu pare a 
fi bătut în cuie. 

Ceea ce are, într-adevăr, o importanţă esenţială în cadrul întrunirilor 
consiliului este intenţia noastră în viaţă. Bătrânii ştiu deja totul despre noi 
înainte să apărem în faţa lor, dar în timpul deliberărilor este analizat atent 
modul în care a colaborat mintea sufletului nostru cu un creier uman. Ei mai 
cunosc cum ne-am descurcat în trecut cu alte trupuri gazdă. E vorba de 
controlul sau de lipsa acestuia, pe care l-am exercitat asupra organismului şi a 
emoţiilor negative ale corpurilor pământeşti. Constrângerile, iluziile şi 
problemele de adaptare nu sunt niciodată prezentate de către suflete ca scuze 
pentru comportamentul lor. Nu vreau să spun că sufletele nu se plâng despre 
dificultăţile lor în faţa consiliului. Cu toate acestea, explicaţiile raţionale despre 
procesele vieţii nu sunt substituite de o sinceritate brutală. 

Consiliul urmăreşte să afle în ce fel caracterul nemuritor al sufletului 
nostru şi-a păstrat integritatea în timpul încarnării, mai cu seamă în ceea ce 
priveşte valorile, idealurile şi acţiunile. Ei vor să ştie dacă am fost copleşiţi de 
către corpul nostru gazdă în timpul încarnărilor sau am depăşit limitele 
acestuia; dacă sufletul nostru a fost cu adevărat un partener al creierului 
uman, în sensul obţinerii unei personalităţi armonioase. Membrii consiliului pun 
sufletelor şi întrebări referitoare la modul în care au folosit puterea. A fost, 
oare, influenţa noastră una pozitivă sau am fost corupți de nevoia de a-i 
domina pe alţii? Am fost, oare, conduşi de convingerile celorlalţi, dând dovadă 
de o lipsă a puterii personale sau am adus la rândul nostru contribuţii originale? 
Consiliul este mai puţin interesat de câte ori am regresat în drumul nostru, 
ceea ce are cu adevărat importanţă fiind curajul de a ne ridica şi de a merge 
până la capăt. 


Aspectul şi componenţa consiliului 

Cuvântul Bătrân este considerat potrivit de mulţi dintre clienţii mei, 
datorită faptului că fiinţele avansate care fac parte din consiliile lor sunt 
percepute ca oameni în vârstă. Deseori aceştia sunt văzuţi ca având capul chel 

sau părul alb şi, probabil, purtând barbă. Întrebând despre sexul acestor fiinţe, 
am ajuns la câteva concluzii. Predominanţa cu care sunt văzuţi bărbaţi în 
vârstă în componenţa consiliilor este un stereotip cultural. Înţelepciunea se 
asociază vârstei, iar faptul că bărbaţii sunt prezenţi în consilii mai des decât 
femeile e datorat îndelungatei noastre istorii de dominație masculină în 
poziţiile de autoritate. 

Există doi factori care crează aceste imagini stereotipe: pe de o parte, 
ceea ce îţi este proiectat din partea consiliului e intenţionat să aibă impact 
asupra propriilor tale. experienţe şi concepţii ca suflet venit de pe Pământ; pe 
de alta, reamintirea în timpul regresiei hipnotice implică un proces destul de 
complicat. În timp ce subiecţii îşi retrăiesc experienţele în stare de suflet pur în 
faţa consiliului, ei comunică şi cu mine, prin intermediul corpului lor actual, 
care este supus tuturor influențelor culturale ale vieţii contemporane. 

Suntem supuşi aceloraşi influenţe şi ca fiinţe discarnate, atunci când 
proiectăm un set de trăsături faciale dintr-o viaţă trecută membrilor grupului 
nostru de suflete. Acest lucru reflectă atât caracterul şi dispoziţia noastră din 
acel moment, cât şi crearea unei forme de recunoaştere spontană, menită 
acelor suflete care probabil că nu ne-au văzut de o periodă de timp. Sunt 
convins că regresioniştii care vor face astfel de şedinţe în viitor vor observa un 
număr egal de femei şi bărbaţi în componenţa acestor consilii. Trebuie să 
reţineţi că atunci când vorbesc despre o întrunire a consiliului este vorba, de 
obicei, despre una care are loc între nişte vieţi anterioare din secolele trecute. 
Când evaluez realitatea unei scene din lumea spiritelor din mintea unuia dintre 
clienţii mei ţin scama întotdeauna de momentul în timp când se petrece 
aceasta. 

Trebuie să adaug la finalul acestor precizări faptul că majoritatea 
clienţilor mei aflaţi la un nivel avansat, ca şi un număr mare de suflete 
intermediare, văd consiliile lor ca fiind formate din androgini. Un Bătrân poate 
apărea într-o formă asexuată sau într-una aparţinând ambelor sexe, arătând 
subiectului atât caracteristici feminine, cât şi masculine. Totuşi, de vreme ce 
majoritatea clienţilor mei fie nu pot, fie nu vor să-mi dezvăluie numele 
membrilor consiliului lor, ci înclină să le spună mai degrabă „el” decât „ea”, în 
ciuda oricărei apartenenţe sexuale a acestora. Ghizii spirituali, pe de altă parte, 
sunt văzuţi de clienţii mei în mod egal atât ca femei, cât şi ca bărbaţi. 

Revenind la figura 8, cititorul va observa că poziţia mesei de consiliu (A) 
este spre spatele rotondei. Sufletul (B) stă în picioare exact în centrul camerei. 
Majoritatea clienţilor mei spun: „Stăm în picioare din respect”. Nu sunt convins 
că au de ales în această privinţă. Am cunoscut şi suflete mai avansate, care s- 
au aşezat la unul dintre capetele mesei consiliului lor, dar acest lucru este unul 
destul de ieşit din comun, un suflet obişnuit considerându-l ca pe o dovadă de 
aroganță. Când mi se relatează că în încăpere nu există nici o masă şi că 

Bătrânii îl poftesc fără prea multe formalităţi pe clientul meu să li se alăture, 
ştiu că am de-a face cu un suflet foarte avansat, care se apropie de statutul de 
ghid. 

Sufletul foarte tânăr, care s-a încarnat pe Pământ de mai puţin de cinci 
ori, îşi vede consiliul într-un mod diferit faţă de toţi ceilalţi subiecţi ai mei, după 
cum ilustrează următorul citat: 


Patru dintre noi ne jucăm mai mult. Facem o groază de prostii când 
profesoara noastră, Minări, nu e prin preajmă. Eu şi prietenii mei ne ținem de 
mâini când e timpul să mergem să ne întâlnim cu doi oameni importanți. Ne 
ducem într-un loc unde sunt peste tot culori deschise. Un bărbat şi o femeie 
stau pe două scaune cu spătar înalt şi zâmbesc larg. Abia au terminat cu un 
grup mic de copii care ies făcându-ne cu mâna. Cei doi cred că au în jur de 
treizeci-treizeci şi cinci de ani. Ar putea să fie părinții noştri. Sunt blânzi şi 
iubitori şi ne fac semn cu mâna să ne apropiem. Ne pun câteva întrebări despre 
cum ne simțim şi ce am vrea să facem în viața următoare. Ne spun să fim 
foarte atenți la tot ce ne zice Minări. Este ca de Crăciun într-un magazin, cu doi 
Moşi Crăciun. 


Faptul că în faţa consiliului se înfăţişează mai multe suflete şi nu unul 
singur dovedeşte negreşit că subiectul meu este considerat încă un „suflet 
copil”. Am aflat că acest suflet nu a mai fost pe Pământ decât o singură dată 
înainte de viaţa sa actuală. Din experienţa mea reiese că undeva între a doua 
şi a cincea viaţă aceste scene de întâlnire cu consiliul se schimbă. Un client 
care tocmai făcuse o astfel de tranziţie a exclamat: 


Doamne, cum s-au schimbat lucrurile! Întâlnirea aceasta este mai 
formală decât ultima. Sunt puțin emoționat. Se află o masă lungă aici, şi tivi 
oameni mai în vârstă îmi cer să le descriu ce progrese am făcut. Parcă aş fi 
după un examen, când e timpul să aflu ce punctaj am obținut. 


Clientul tipic vede în consiliul său între trei şi şapte membri. Un suflet 
avansat poate avea de la şapte la doisprezece. Aceasta nu este o regulă fixă. 
Totuşi, pe măsură ce sufletul se dezvoltă şi devine mai complex, pare să aibă 
nevoie de mai mulţi specialişti în consiliul său. Observ însă că sufletele mai 
puţin dezvoltate au deseori dificultăţi în a-i diferenţia pe membrii consiliului, cu 
excepţia conducătorului şi, poate, a unui alt Bătrân de la masă. Aceşti doi 
Bătrâni par a fi cei mai implicaţi în respectivul caz, în timp ce ceilalţi, care nu 
pun direct întrebări sufletului, sunt percepuți de acesta înceţoşat, în imaginea 
neclară din fundal. 

Mă frapează faptul că pare să existe un fel de protocol legat de modul în 
care sunt dispuşi membrii consiliului. Aceştia se aşază pe un rând, cei mai puţin 
activi stând la capetele mesei. Aproape întotdeauna există un Bătrân care 
conduce discuţia şi stă în centrul mesei, exact în faţa sufletului, putând fi 
considerat regizorul sau moderatorul. Numărul membrilor consiliului care 
participă la aceste întâlniri poate să se schimbe de fiecare dată, în funcţie de 
circumstanţele vieţii care tocmai s-a încheiat sau de cele ale aceleia care 
urmează. De obicei, preşedintele şi poate unul sau doi membri ai consiliului 
sunt prezenţi pe perioade mari de timp, de-a lungul a mai multe vieţi. Un alt 
aspect al acestei proceduri care mi se pare ciudat este că membrii aceluiaşi 
grup de suflete apar în faţa unor consilii diferite. Bănuiesc că acest fapt se 
datorează caracterului diferit al fiecărui suflet şi stadiului de dezvoltare la care 
se află acesta. Clienţii mei nu îmi pot explica de ce se întâmplă aşa. 

Când un subiect îmi spune că un membru al consiliului său a revenit în 
urma unei absenţe îndelungate, după un număr de vieţi sau că a apărut un 
membru nou în cadrul consiliului, devin atent. Un bărbat mi-a povestit: 


După ultima mea viață am văzut o femeie care nu mai fusese în consiliul 
meu. Nu era aspră, ci uşor critică la adresa insensibilității față de femei de care 
dădusem dovadă în vieţile anterioare. Ea este aici ca să mă ajute să fac un 
plan menit să depăşească tendința mea de a ține femeile departe de mine. 
Acest lucru îmi împiedică dezvoltarea. 


Se pare că specialiştii apar în consilii în anumite momente, pentru a-şi 
oferi ajutorul, atunci când continuăm să facem în aceleaşi greşeli. Aflându-se în 
faţa a trei Bătrâni, un subiect a remarcat: 


Doar conducătorul din centru vorbeşte cu mine. Bătrânul din stânga mea 
emană spre mine o energie bineftăcătoare şi caldă, iar cel din dreapta îmi 
trimite seninătate. E ca şi cum aş fi avut nevoie de linişte acum, când vorbim 
despre felul în care fac faţă sentimentelor de mânie în viață. 


O altă clientă mi-a explicat ce s-a întâmplat la ultimul ei consiliu, astfel: 


După multe vieți recente, numărul membrilor din consiliul meu s-a 
schimbat, de la trei la patru, apoi iar la trei şi din nou la patru. Am observat că 
acest al patrulea membru are o culoare argintie, în timp ce ceilalţi trei au 
nuanțe închise de violet. Î numesc consilierul meu de încredere. Invariabil, 
când îl văd în consiliu, ştiu că mi se va tine o predică despre lipsa mea de 
încredere. Îmi spune că sunt un suflet reticent, că mi-e teamă să mă impun 
chiar şi atunci cărui ştiu că am dreptate. Îi zic cât de temătoare sunt pe Pământ 

şi el îmi explică blând că atunci când mă deschid devin iubită şi apreciată. Mi-e 
teamă de confruntări şi de vieţile pline de adversitate. Îmi spune: „Nu îţi dăm 
niciodată mai mult decât poti duce; continuă să te deschizi, ai multe de oferit. 


Acest subiect a ales să fie o femeie scundă şi cu trăsături comune în viaţa 
actuală, în loc să accepte oferta tentantă a unui alt corp, de o frumuseţe 
răvăşitoare. Mi-a relatat că a făcut astfel, pentru că se aştepta ca acest 
consilier de încredere să fie mulţumit de această probă în plus, pe lângă faptul 
că a acceptat o viaţă cu nişte părinţi care au tratat-o cu neîncredere şi dispreţ 
în copilărie. Am întrebat-o pe clienta mea care a fost afirmaţia, din cele spuse 
de acest membru argintiu al consiliului, care a susţinut-o cel mai mult în 
ultimele câteva secole. Mi-a răspuns: „Ceea ce obţii din fiecare viaţă dificilă 
este câştigat pentru eternitate”. 

În timp ce un ghid personal va verifica ulterior care ne-au fost obiectivele 
prioritare şi ne va analiza fiecare pas din viaţă, Bătrânii pun întrebări mai 
generale. Consiliul nu pune întrebări despre ultima viaţă. Linia întrebărilor ne 
urmăreşte suma vieților şi ne acoperă o zonă mai largă a progresului de 
autoîmplinire. Bătrânii vor să observe dacă ne dezvoltăm pe măsura 
potenţialului nostru. Am ajuns la concluzia că discuţiile din cadrul comitetului 
sunt atent echilibrate de anumiţi Bătrâni, al căror caracter şi experienţă trecută 
sunt asemănătoare cu cele ale sufletelor care li se înfăţişează. Uneori observ o 
afinitate personală între un Bătrân şi unul dintre clienţii mei. Anumiți Bătrâni 
par să se indentifice cu caracterul, puterea sau slăbiciunile, interesele şi 
scopurile unui suflet. 

În ciuda celor expuse mai sus, trebuie să menţionez faptul că marea 
majoritate a oamenilor aflaţi sub hipnoză nu se simt prea apropiaţi de Bătrânii 
din consiliul lor. Îi respectă şi îi venerează, dar nu au şi acea afecţiune profundă 
pe care o arată faţă de ghizii lor spirituali. Din acest motiv, cazul următor este 
unul excepţional. 


Cazul 38 

Dr. N: Vezi figuri noi în cadrul consiliului tău comparativ cu ultima dată 
când ai apărut în faţa acestuia? 

S.: (tresărind brusc, apoi cu un adânc suspin de plăcere) ÎN SFÂRŞIT! 
Rendar s-a întors. Vai, mă bucur atât de mult să-l revăd! 

Dr. N: Cine este Rendar? 


Notă: Subiectul tremură şi nu răspunde. 


Dr. N: Acum respiră adânc şi relaxează-te, ca să putem descoperi 
împreună ce se întâmplă.Unde stă Rendar? 


187/339 


S.: În stânga centrului mesei (încă pe gânduri). Ce mult a trecut... 

Dr. N: Câţi ani au trecut pe Pământ de când nu l-ai mai văzut pe Rendar? 

S.: (în lacrimi, după o lungă pauză) Cam... trei mii de ani... 

Dr. N: Asta trebuie să însemne multe vieţi pentru tine. De ce a lipsit 
Rendar atâta vreme? 

S.: (încă în lacrimi, dar revenind la normal) Nu înţelegeţi semnificaţia 
revenirii lui în consiliul meu. Rendar este foarte bătrân şi înţelept... atât de... 
liniştit... era cu mine înainte ca vieţile mele pe Pământ să fie atât de 
numeroase. Rendar mi-a spus că eram foarte promiţător şi că mă voi dezvolta 
foarte repede - primeam misiuni importante - şi apoi... (subiectul se opreşte, 
înecându-se din nou). 

Dr. N: (blând) Te descurci bine. Te rog, continuă şi povesteşte-mi ce ţi s-a 
întâmplat. 

S.: (după o altă pauză lungă) Am... decăzut. Am intrat în capcana în care 
cad atâţia dintre noi aici. Am devenit prea încrezător în puterile mele. Era 
amuzant să ai o poziţie de conducere asupra altora. Nu conta ce fel de corp 
aveam. Am devenit tot mai indulgent cu mine însumi şi tot mai egoist cu 
fiecare viaţă care trecea. Rendar m-a avertizat că îmi încetinesc progresul şi i- 
am făcut promisiuni pe care nu le-am ţinut. Atâtea vieţi... irosite... Am aruncat 
atâtea oportunităţi... Şi mi-am lăsat cunoaşterea şi puterea să fie corupte. 

Dr. N: Bine, dar în mod evident lucrurile s-au schimbat de curând, altfel 
Rendar nu ar fi aici, nu? 

S.: M-am străduit atât de mult să mă îndrept în ultimii cinci sute de ani. 
Să-mi pese de ceilalţi - să mă pun în serviciul altora - să simt compasiune - şi 
acum îmi primesc răsplata. Rendar a venit înapoi. (Subiectul începe să tremure 
puternic şi nu mai poate vorbi). 

Dr. N: (după o pauză în care încerc să-mi liniştesc clientul) Care e primul 
lucru pe care ţi-l spune Rendar când îl revezi după atâta vreme? 

S.: Îmi zâmbeşte cald şi-mi zice: „E bine să lucrez din nou cu tine”. 

Dr. N: Aşa, pur şi simplu? Numai atât? 

S.: Nu e nevoie de nimic altceva. Simt puterea minţii lui extraordinare şi 
ştiu că are din nou încredere în viitorul meu. 

Dr. N: Ce îi spui? 

S.: Îi promit să nu mai repet această greşeală. 


Culoarea robei lui Rendar pare a fi de un violet fosforescent. Obiectul 
vestimentar purtat atât de ghizi, cât şi de membrii consiliului este aproape 
întotdeauna roba, descrisă uneori ca o tunică. Spiritele nu au nevoie de 
îmbrăcăminte, dar nici de clădiri în lumea spiritelor. Ca şi în cazul altor imagini 
pe care le au oamenii despre lumea spiritelor, şi aceasta este una metaforică. 
Fiind energie pură, Bătrânii au nuanţe închise de roşu, dar culoarea acestor 

veşminte de ceremonie poate varia. Simbolismul purtării lor conferă demnitate, 
onoare şi o nuanţă istorică în mintea celor care li se înfăţişează. Oamenii 
asociază robele cu domeniul juridic, academic şi cu cel teologic din societatea 
umană. 

Există multe indicii pe care un terapeut le poate obţine de la subiecţii săi 
aflaţi sub hipnoză, prin întrebări referitoare la culoarea tunicilor pe care le 
poartă fiecare Bătrân din consiliul lor. Aceste veşminte apar pentru edificarea 
sufletelor de pe Pământ. Când am început să adun informaţii despre varietatea 
culorilor robelor, bănuiam că aceste diferenţe conferă în minţile oamenilor un 
statut sau un rang Bătrânilor. În perioada primelor mele investigaţii asupra 
acestui aspect din lumea spiritelor, puneam întrebări bazându-mă pe 
presupunerea mea greşită despre autoritate. Am observat apoi că 
îmbrăcămintea acestor fiinţe, poziţia lor la masă şi gradul lor de participare nu 
erau rezultatul unei ierarhii. 

Cel mai des clienţii mei văd robe albe şi violete. De vreme ce sunt culori 
aflate la capetele opuse ale spectrului, acest lucru poate părea nefiresc. Cu 
toate că, aşa cum a explicat subiectul cazului 31, albul este o energie receptivă 
pentru începători şi în acelaşi timp o culoare propice transferului de gânduri 
sau intervenţiei pe care cei avansați le pot face. Această energie albă a 
sufletelor mai tinere denotă un proces de continuă reînnoire şi autopurificare. 
Pentru cele mai avansate, semnifică puritate şi claritate. Motivul pentru care 
robele albe sunt atât de frecvent văzute la membrii consiliilor - şi la ghizii care 
ne întâmpină la intrarea în lumea spiritelor - este acela că albul reprezintă 
transmiterea de cunoaştere şi de înţelepciune. Tunicile de energie albă sau 
albul aurei unei fiinţe luminate semnifică armonizarea şi uniunea gândului cu 
energia universală. 

Violet este culoarea înţelepciunii şi a înţelegerii profunde. Membrii 
consiliului cu robe violete şi mov reflectă abilitatea lor de a guverna problemele 
sufletelor care li se înfăţişează cu bunăvoința şi dragostea izvorâte din vasta lor 
experienţă. Aceste culori ale energiei reflectate asupra robei unui Bătrân au 
calitatea ideală a perfecțiunii, răsfrântă asupra purtătorilor lor de către clienţii 
mei. Robele negre nu sunt văzute niciodată, dar, arareori, câte un subiect mai 
pesimist îi numeşte pe Bătrâni „judecători” atunci când intră pentru prima dată 
în sala consiliului. O dată intrat însă, nici un suflet nu percepe această cameră 
a consiliului ca pe o sală de judecată. 

Membrii consiliului pot fi văzuţi purtând glugi, pălării cu patru colţuri, 
toate acestea având un aer antic. Glugile sunt, de obicei, trase de pe cap, ceea 
ce este mai puţin ameninţător pentru cel care le vede. Aceste imagini îmi aduc 
aminte de ordinele religioase, cum ar fi cel Dominican, în care se poartă glugi şi 
robe albe. 

Aceste influenţe pământeşti răsfrânte asupra robelor şi tunicilor coboară 
mult în istoria noastră. Îmbrăcămintea şi accesoriile Bătrânilor despre care 
vorbesc subiecţii mei sunt moduri de a insufla respect faţă de aceste fiinţe 
înțelepte care, asemenea oracolelor, interpretează evenimentele din existenţa 
unui suflet. Următorul caz aparţine unui suflet de nivelul | a cărui ultimă viaţă s- 
a încheiat în 1937 şi care abia a intrat în camera consiliului. 


Cazul 39 

Dr. N: Câţi Bătrâni sunt în consiliul tău? 

S.: Aş prefera să le spun Cei înţelepţi. Sunt şase şi stau la masă. 

Dr. N: Spune-mi ce poartă fiecare dintre ei şi ce impresie îţi face acest 
lucru? 

S.: (pauză) Păi, cel din mijloc are o robă violetă, iar ale celorlalţi sunt 
combinaţii între alb şi mov... ah... cu excepţia celei din dreapta... este 
îmbrăcată în alb, cu puţin galben. Pare mai interesată de mine decât ceilalţi. 

Dr. N: Ce înseamnă toate aceste culori pentru tine? 

S.: Depind, într-un fel, de viaţa pe care am trăit-o. Înțeleptul în alb din 
dreapta vrea să văd lucrurile mai clar. Persoana cu robă galbenă... are ceva de- 
a face cu felul în care ofer şi primesc ajutor... dar nu ştiu în ce fel mă priveşte 
asta acum. Îmi aduc aminte că altcineva era în locul ei în urmă cu două vieţi şi 
purta o robă stacojie. S-a întâmplat pe când m-am întors acasă (în lumea 
spiritelor) după o viaţă în care am fost infirm. 

Dr. N: Ce ai gândit când i-ai văzut roba roşie, acum două vieţi? 

S.: Este ceva fizic - o culoare orientată spre trup. Cea în stacojiu se ocupa 
de influenţele karmice ale acelui corp. Eram chiar epuizat şi mânios după acea 
viaţă. Mai era şi cineva îmbrăcat în verde, pe care nu îl văd acum. 

Dr. N: De ce verde? 

S.: Ei sunt pricepuţi la vindecare... fizică şi mentală. 

Dr. N: Şi este un fapt obişnuit să observi toate aceste culori la robele 
celor din consiliu? 

S.: De fapt, nu. De cele mai multe ori îi văd purtând aproape aceleaşi 
nuanţe de roşu. De data asta trebuie să primesc un mesaj special. 

Dr. N: Să vorbim despre cel din mijloc, cu roba violetă. Crezi că este 
cineva important? 

S.: (râde de mine) Hei, toţi sunt importanţi! 

Dr. N: Bine, atunci cineva mai important pentru tine decât ceilalţi. 

S.: Mda, este conducătorul. El controlează aproape totul. 

Dr. N: De ce crezi că e aşa? 

S.: Pentru că ceilalţi par să cedeze în faţa lui. El conduce lucrurile. Cel 
mai adesea, ceilalţi vorbesc prin el. 

Dr. N: Îi ştii numele? 

S.: (râde) Nici vorbă! Nu frecventăm aceleaşi cercuri pe aici. 

Dr. N: Cum a început întrunirea? 

S.: Conducătorul îmi spune: „Bine ai venit. Ne bucurăm că te avem din 
nou printre noi”. 

Dr. N: Tu ce spui? 

S.: „Mulţumesc”- dar gândesc: „Sper că totul o să meargă bine”. 

Dr. N: Ce fel de gânduri primeşti de la cel care conduce discuţia? 

S.: Nu vrea să simt că înţelepţii îmi sunt atât de superiori, încât să nu pot 
vorbi cu ei. Această întâlnire este pentru mine. Apoi spune: „Ce crezi despre 
progresul tău de când ne-am văzut ultima dată? Ai învăţat ceva nou despre 
care putem vorbi?” (pauză) Aşa încep aceste întâlniri. Vor să audă ce am de 
zis. 

Dr. N: Te simți mai relaxat acum? 

S.: Da. 

Dr. N: Spune-mi câte ceva despre cum se petrec lucrurile de acum încolo. 

S.: (pauză) începem cu ce am făcut bine. Am avut o companie de succes 
cu mulţi angajaţi în viaţa care tocmai s-a terminat, întorc asta pe toate feţele în 
mintea mea. Vreau să fac o impresie bună spunându-le despre contribuţiile 
mele caritabile - ştii, lucrurile bune pe care le-am făcut (pauză)- apoi discuţia 
continuă despre felul în care am condus compania... inabilitatea mea de a evita 
conflictele - neînţelegeri şi certuri cu angajaţii mei. (Subiectul devine agitat) 
Este atât de frustrant... Mă străduiesc... dar apoi...(se opreşte). 

Dr. N:Te rog, continuă. Ghidul tău te ajută în vreun fel acum? 

S.: Ghidul meu, Joaquin, vorbeşte din spatele meu. Rezumă părţile 
importante din viaţa mea şi modul prin care am contribuit în societate, prin 
angajările pe care le-am făcut în timpul crizei economice. 

Dr. N: Mi se pare bine. Te mulţumeşte modul în care te prezintă Joaquin 
în faţa Celor înţelepţi? 

S.: Păi, da. Prezintă ce am vrut să fac şi ce s-a întâmplat în realitate. 
Tonul său este egal. Joaquin nu mă susţine şi nu mă laudă. Pur şi simplu, 
relatează participarea mea la nişte evenimente în timpul unei perioade grele 
din America. 

Dr. N: Îl vezi pe Joaquin ca pe avocatul tău? 

S.: (scurt) Nu, lucrurile nu stau aşa aici. 

Dr. N: Joaquin este obiectiv în prezentarea faptelor din viaţa ta? 

S.: Da, dar abia dacă am început. Îmi formez gândurile despre cât de bine 
mi-am întreţinut familia, asta se cam amestecă şi cu viaţa mea profesională... 
Nu-mi pot scoate din minte cum mi-am tratat angajaţii. Chiar mă deranjează. 
Joaquin a tăcut acum - nu vrea să se bage în gândurile mele. 

Dr. N: Să ne concentrăm pe gândurile tale şi ale Consiliului înţelepţilor. 
Continuă, te rog. 

S.: Încerc să le anticipez întrebările. Ştiu că mi-a plăcut să strâng avere în 
timpul vieţii. Mă întreabă de ce şi le răspund că m-a făcut să mă simt valoros 
ca om, dar am călcat pe oameni. Apoi evocă acţiuni similare din alte vieţi... Şi 
mă întreabă dacă eu cred că fac progrese. 

Dr. N: Crezi că probele lor din alte vieţi periclitează în vreun fel 
rezultatele din viaţa pe care o trăieşti acum? 

S.: Nu, întrebările lor nu sunt periculoase sau duplicitare. E bine din 
punctul ăsta de vedere, dar acum mă gândesc din nou la actele mele de 
caritate ca la ceva ce ar fi trebuit să fac mai mult... apoi...(se opreşte) 

Dr. N: (încurajator) Te descurci foarte bine. Spune-mi ce se întâmplă mai 
departe. 

S.: Înțeleptul din centru... mintea lui puternică mă înconjoară. 

Dr. N: Ce îţi comunică, mai exact? 

S.: (încet) lată ce aud în mintea mea: „Emmanual, nu suntem aici ca să te 
judecăm, ca să te pedepsim sau ca să îţi oprimăm gândurile. Vrem să te vezi 
prin ochii noştri, dacă poţi. Asta înseamnă să te ierţi. Este aspectul cel mai 
provocator din timpul pe care îl petreci cu noi, pentru că dorim să te accepţi 
aşa cum eşti şi cu aceeaşi dragoste necondiționată cu care te privim. Suntem 
aici ca să te ajutăm în ceea ce ai de făcut pe Pământ. Ti-am amintit de episodul 
cu autobuzul”. 

Dr. N: Episodul cu autobuzul - ce însemnă? 

S.: (pauză) Şi eu am fost nedumerit. Mă uit la Joaquin pentru ajutor. 

Dr. N: Spune-mi ce se întâmplă mai departe, Emmanual. 

S.: Înțeleptul din mijloc... gândurile lui vin din nou la mine. „Nu îţi aduci 
aminte episodul? Femeia pe care ai ajutat-o în staţia de autobuz?”. Am spus: 
„Nu, nu-mi aduc aminte.” Apoi aşteaptă să-mi amintesc şi cineva îmi trimite o 
imagine în minte. Încep să văd... era o femeie... Într-o zi... Mergeam spre birou 
şi aveam o servietă în mână. Mă grăbeam. Apoi am auzit-o plângând încet în 
stânga mea. Stătea în staţia de autobuz, pe bordură. S-a întâmplat în timpul 
recesiunii şi oamenii erau disperaţi. M-am oprit. Apoi, dintr-un impuls, m-am 
aşezat lângă ca şi am cuprins-o cu braţul, încercând să o liniştesc. Era ceva 
foarte neobişnuit pentru mine să fac aşa ceva. (pauză) Doamne, aşa ceva îi 
interesează? Am stat cu femeia aceea câteva minute, înainte să vină 
autobuzul. Nu am mai revăzut-o niciodată. 

Dr. N: Ce crezi despre faptul că înțeleptul a evocat acest episod în timpul 
înfăţişării tale? 

S.: E o nebunie! O viaţă întreagă am dat bani de pomană şi ei sunt 
interesaţi de asta! Nu i-am dat nici un ban acelei femei, doar am vorbit... 


Când am evaluat întâlnirea aceasta cu clientul meu, i-am reamintit de ce 
cred că femeia zâmbitoare din dreapta purta galben. Ar fi putut fi o 

recunoaştere a actului său spontan de ajutor pentru o necunoscută, în staţia de 
autobuz. Sufletele mai puţin avansate au deseori probleme de memorie în faţa 
consiliilor lor. În timp ce sunt absorbite de ele însele, pot scăpa ceea ce este 
important. Lui Emmanual i-a fost milă de femeia din staţia de autobuz. Deşi era 
grăbit să ajungă la birou, s-a aşezat lângă ea. Gestul lui de compasiune nu a 
durat mult. Totuşi, în acele momente, am înţeles că Emmanual a privit-o în ochi 
şi i-a spus că îşi va depăşi problemele, pentru că era convins că ea poate fi 
tare. Femeia s-a oprit din plâns şi când a venit autobuzul s-a ridicat şi l-a 
asigurat că se simte bine. Apoi el s-a grăbit şi a uitat definitiv de fapta sa bună. 

Episodul din staţia de autobuz pare să fie minor, comparat cu o viaţă 
întreagă de alte întâmplări. Nu a fost însă un act minor pentru cei din consiliu. 
În viaţă sunt multe gesturi care ne ridică. Dar atât de scurte, că nici nu ne dăm 
seama de importanţa lor. În viaţa spiritelor nici o faptă nu este lipsită de 
semnificaţie. Nimic nu rămâne neînregistrat. 

Nu există reguli stricte în ce priveşte însemnătatea culorii robelor pe care 
Bătrânii aleg să le arate sufletelor care li se înfăţişează. de exemplu, robele 
violete purtate de membrii consiliului din cazul anterior erau legate de nevoia 
lui Emmanual de a-şi păstra pasiunea pentru viaţă în condiţiile în care, într-o 
viaţă trecută, avusese trupul bolnav. Mai departe am să explic semnificaţia 
altor simboluri purtate de membrii consiliului. O robă sau o piatră violetă pe un 
medalion sau inel arătate de un Bătrân pot avea diverse semnificaţii în funcţie 
de context. Roşul este culoarea pasiunii şi a intensității, iar Emmanual a văzut 
o robă stacojie după o viaţă marcată de incapacităţi fizice. În alt caz, un Bătrân 
purta un medalion roşu pentru a ilustra nevoia sufletului de a da dovadă de 
mai multă pasiune pentru adevăr decât arătase în viaţa anterioară. Variaţiile 
subtile de traducere a culorilor vizualizate în timpul întâlnirilor cu aceste consilii 
sunt unice, în funcţie de percepţia fiecărui suflet. Aşa cum mărturisea unul 
dintre subiecţii mei: 


Felul în care sunt îmbrăcați membrii consiliului meu arată stăpânirea unui 
anumit domeniu de către fiecare. Culorile pe care le arată în diferite forme se 
leagă, de asemenea, de subiectul discutat. Acestea reprezintă cadouri pe care 
membrii consiliului mi le fac. Nici unul dintre înţelepţi nu este mai mare în grad 
decât celălalt, pentru că fiecare reprezintă un aspect al perfecțiunii ultime. 


Semne şi simboluri 

Încă din zorii istoriei umane, rasa noastră a căutat înţelesuri spirituale 
ascunse prin interpretarea celor văzute în jurul nostru, îmi amintesc cum m-am 
simţit urcând în sanctuarele datând din paleolitic, aflate în peşterile din valea 
Dordogne din Franţa. Înăuntrul acestor grote eşti transportat în epoca de piatră 

graţie artei simbolice înfăţişate pe pereţi. Acestea sunt printre primele 
reprezentări pe care le avem despre conştiinţa spirituală a oamenilor. De mii 
de ani culturile primitive din întreaga lume au folosit picturile pe stânci şi 
pictogramele pentru a reprezenta idei legate de mister, fertilitate, hrană, curaj 
şi moarte. 

Într-adevăr, de-a lungul multor secole noi am căutat revelații personale în 
semnele primite de la supranatural. Primele indicii de acest gen au fost luate 
din lumea animalelor, a pietrelor şi chiar din fenomenele naturii. Folosim 
simboluri de toate felurile ca întruchipare a puterii şi ca instrumente ale 
înţelegerii şi ale  autodezvoltării. Interconexiunile culturale antice cu 
simbolismul mistic au fost adesea asociate cu dorinţa sinelui nostru superior de 
a se transfigura mai presus de partea primitivă a naturii umane. Ritualurile şi 
simbolurile societăţilor mistice secrete, cum sunt acelea ale gnosticilor şi ale 
cabaliştilor, pot fi nişte reprezentări reuşite ale memoriei sufletului pe Pământ, 
ca şi ale memoriei umane în lumea spiritelor. 

Probabil că n-ar trebui să fiu surprins de faptul că am descoperit în lumea 
spiritelor anumite embleme reprezentând simboluri cu o anumită semnificaţie. 
Ca şi în cazul altor obiecte fizice vizualizate de către subiecţi în timpul hipnozei, 
emblemele purtate de Bătrâni sunt legate de experienţele trecute ale 
subiecţilor mei. Atunci de ce n-am lua cu noi pe Pământ şi mesaje provenite din 
timpul consiliului, prin intermediul minţii sufletului nostru? Antropologii care au 
studiat tăbliţele de lut, sigiliile, pietrele, scarabeii şi amuletele din trecutul 
nostru cred că influenţa acestora manifestată atât asupra observatorului, cât şi 
acelora care le poartă transcende viaţa fizică, intrând în domeniul sufletelor 
neîncarnate. Acest obicei e continuat şi azi prin pandantive gravate, inele şi 
talismane. Mulţi oameni care poartă aceste amulete simbolice cred că îi 
protejează, dar şi că reprezintă nişte simboluri ale propriilor puteri şi şanse. 
Cazurile care urmează pot arunca o rază de lumină asupra originii 
sentimentelor noastre referitoare la semnele profetice. 

Aproape jumătate dintre subiecţii mei văd medalioane la gâtul unuia sau 
mai multora dintre Bătrânii din consiliul lor. Ceilalţi clienţi ai mei nu observă 
nici un fel de obiect. Sincer vorbind, nu am descoperit nici o corelaţie între 
aceste două categorii de clienţi, nici în ceea ce priveşte nivelul lor de 
dezvoltare, nici în alt sens. Circa 85% dintre cei care văd un astfel de medalion 
îl vizualizează sub o formă circulară. Mai sunt şi dintre aceia care le percep într- 
o formă pătrată, triunghiulară sau de stea (unele fiind vizualizate chiar 
tridimensional). Toate aceste configurații ale medalioanelor, asociate cu ceea 
ce este gravat pe ele, au o semnificaţie şi reprezintă continuitatea spirituală a 
dezvoltării sufletului, atât din punct de vedere moral, cât şi spiritual. 

Medalioanele sunt purtate, de regulă, atârnate de un lanţ sau, uneori, de 
un şnur. De obicei, discul metalic este de aur, dar poate fi şi din argint sau din 

bronz. Cei mai mulţi dintre clienţi se concentrează asupra unui singur 
medalion, care e întotdeauna cel purtat de Bătrânul care conduce discuţia. În 
general, acest Bătrân este aşezat chiar în faţa sufletului. 


Cazul 40 

Dr. N: Câţi membri ai consiliului stau în faţa ta? 

S.: Cinci. 

Dr. N: Cum sunt îmbrăcaţi? 

S.: Toţi au robe albe. 

Dr. N: Aş vrea să te uiţi cu atenţie - vezi vreuna dintre aceste fiinţe 
înțelepte că poartă şi altceva deasupra tunicii? Dacă nu observi nimic, nu este 
nici o problemă, eram doar curios. 

S.: (pauză) Ei bine, cel din centru are ceva în jurul gâtului. 

Dr. N: Te rog să-mi descrii ceea ce vezi. 

S.: Nu ştiu. E atârnat pe un lanţ. 

Dr. N: Ce anume? 

S.: Ceva rotund, un disc de metal. 

Dr. N: (pun întotdeauna această întrebare) E cam de mărimea unui 
grapefruit, a unei portocale sau a unei nuci? 

S.: (răspunsul pe care-l primesc de obicei) A unei portocale. 

Dr. N: Ce culoare are acest ornament? 

S.: Aurie. 

Dr. N: Ce crezi că reprezintă acest medalion auriu? 

S.: (de asemenea, răspunsul obişnuit) O, probabil că este un fel de semn 
distinctiv sau emblema domeniului pe care îl reprezintă acest Bătrân. 

Dr. N: Chiar aşa. Crezi că e obligatoriu ca membrii consiliului să poarte 
embleme care să indice poziţia fiecăruia sau ce talent anume are fiecare? 

S.: (confuz) Bine... nu ştiu... vreau să spun... cum aş putea şti? 

Dr. N: Hai să nu renunţăm atât de uşor la acest punct. Am putea să 
învăţăm amândoi câte ceva. 

S.: (nu răspunde) 

Dr. N: Descrie-mi, te rog, ceea ce observi pe medalionul de aur. 

S.: (răspunsul pe care îl primesc de obicei) Nu pot vedea prea bine. 

Dr. N: Aş vrea să te apropii puţin, pentru a putea vedea mai clar 
emblema. 

S.: (împotrivindu-se) Nu ştiu dacă ar fi indicat. 

Dr. N: Hai să o luăm logic. Dacă n-ar fi trebuit să vezi această emblemă, 
conducătorul discuţiei nu ţi-ar fi permis acest lucru. Gândeşte-te la logica 
explicaţiei. Ar fi normal ca aceste fiinţe foarte evoluate să-şi expună podoabele 
pe robele lor dacă n-ar fi trebuit să le remarci? Şi de ce ar fi avut, oare, nevoie 
să şi le expună pentru ei înşişi? 

S.: Cred că ai dreptate (împotrivindu-se încă). Cred că nu va fi nici o 
problemă dacă m-aş apropia puţin. 

Dr. N: Aşa cum ştii, faptul că-mi vorbeşti despre aceasta nu reprezintă o 
încălcare a confidenţialităţii. Uită-te la expresia feţei Bătrânului care poartă 
emblema. El ştie la ce te gândeşti. Spune-mi, ce anume vezi? 

S.: O expresie amabilă... serviabilă. 

Dr. N: Atunci sunt sigur că nu vrea să scapi ceva legat de această 
întâlnire. Apropie-te şi spune-mi ce observi pe discul de metal. 

S.: (cu mai multă siguranţă acum) Nu pot interpreta inscripţia, arată ca o 
dantelă filigranată, dar în mijloc, pe partea ridicată a discului, văd o pisică mare 
cu gura deschisă. 

Dr. N: Dă-mi mai multe detalii despre această pisică. E una domestică? 

S.: (cu mai multă forţă) Nu, e profilul unui leu de munte, cu o faţă 
fioroasă şi cu colții mari. 

Dr. N: Altceva? 

S.: (recunoscând imaginea) Oh, este o mână ce ţine un pumnal la gâtul 
leului, (pauză lungă) Ah... da... 

Dr. N: Acum ştii despre ce este vorba, nu-i aşa? 

S.: (încet) Da, cred că da. E din viaţa mea indiană. 

Dr. N: Nu am vorbit despre această viaţă. Spune-mi, te rog, când şi unde 
a avut loc această viaţă şi care este legătura sa cu leul. 


Această clientă, al cărei nume spiritual este Wan, a început prin a-mi 
explica că în 1740 era o tânără femeie indiancă în America de Nord. Într-o zi, se 
afla afară, în pădure, dezgropând rădăcini împreună cu cei doi copii ai ei. 
Bărbaţii din sat erau la vânătoare. Deodată, a văzut o pumă sărind dintr-un 
copac şi îndreptându-se spre copii. Wan şi-a scăpat coşul şi a fugit direct spre 
aceasta. Mi-a spus: „Am avut timp numai să-mi scot cuțitul - apoi era deasupra 
mea. Chiar înainte ca puma să mă ucidă, am reuşit să-i înfig cuțitul adânc în 
gât. Mai târziu, bărbaţii ne-au găsit moarte, dar copiii erau în siguranţă.” Când 
am întrebat-o pe Wan de ce crede că îi era arătată această emblemă a pisicii, 
mi-a răspuns: „Pentru a scoate în evidenţă faptul că în această situaţie am dat 
dovadă de curaj, lucru pe care trebuia să îl fac şi în alte vieţi.” 

La sfârşitul şedinţelor mele verific întotdeauna, cu ajutorul unei sugestii 
posthipnotice, desenele încrustate pe medalioane. Îmi pun clienţii să îmi 
deseneze ce au văzut. Imaginea întâmplării vizualizate de Wan este redată în 
figura 9A. 

Desenul mâinii indiencei Wan ucigând leul de munte redat pe medalion 
avea intenţia de a-i transmite clientei mele un mesaj puternic de capacitate şi 
curaj. Clienta mea venise la mine, fiindcă se temea să nu moară la vârsta de 
treizeci şi nouă de ani, fratele ei decedând cu doi ani înainte de împlinirea 

acestei vârste, în timp ce conducea cu nechibzuinţă. Ea tocmai împlinise 
treizeci şi nouă de ani şi am descoperit împreună că de acest punct se lega o 
trăsătură subtilă a existenţei sale. 

În cursul şedinţei noastre, clienta mea a aflat că în viaţa care a urmat 
vieţii indiene, ea şi cei doi copii ai săi au fost abandonaţi de soţul ei, care era 
vânător, într-o cabană din Wyoming, în timpul unei ierni aspre din secolul al 
XIX-lea. Acest soţ, care fusese în viaţa actuală fratele ei, era fără astâmpăr şi 
dorea să se elibereze de responsabilităţile familiale. Astfel, acest caz implica un 
transfer karmic al rolurilor jucate în viaţa femeii de un suflet neliniştit din 
grupul ci, care a trecut de la a fi un soţ rătăcitor în secolul al XIX-lea la un frate 
destul de sălbatic în secolul al XX-lea. 

Wan mi-a spus că în viaţa în care fusese soţia abandonată a vânătorului 
nu luptase destul de mult pentru a se salva pe sine şi pe copiii ei - punându-şi 
încălţările de iarnă, luând un pachet în spate şi încercând să ajungă în zonele 
locuite cât timp mai avea încă mâncare, îi era teamă, dar şi sperase că soţul ei 
se va întoarce înainte ca ca şi copiii să moară de foame. Consiliul i-a arătat 
indiencei Wan medalionul ce înfăţişa leul nu numai pentru a-i oferi o 
contrapondere a lipsei de hotărâre de care dăduse dovadă în viaţa din 
Wyoming, dar şi pentru teama ei de azi. Mă bucur că Wan a înţeles în şedinţa 
noastră mesajul contemporan al acestui simbol al curajului, pentru că sufletul 
fratelui ei s-a oferit voluntar pentru această viaţă scurtă atât pentru a o testa 
încă o dată pe clienta mea, cât şi pentru a lucra asupra propriei sale karme de 
a-i abandona pe ceilalţi. 

Ştiu că pare ciudat ca aceste făpturi eterice din consiliu să fie văzute de 
suflete ca având corpuri de energie luminoasă sub o formă umană şi purtând 
robe cu ornamente. Când am observat pentru prima dată medalioanele, m-am 
întrebat dacă nu cumva erau însemne ale unei autorităţi. Am aflat apoi că 
aceste pandantive şi desenele lor nu au nimic în comun cu statutul Bătrânilor în 
cadrul consiliului, fiind menite numai să ofere un mesaj inspirator sufletelor ce 
se înfăţişează înaintea acestora. Asemenea multor aspecte ale lumii spiritelor, 
nici aceste simboluri nu mi s-au dezvăluit uşor. 

Când am început să-mi chestionez subiecţii despre emblemele în cauză, 
întrebările mele au primit răspunsuri enigmatice, de genul că reprezentările 
medalioanelor sunt insondabile sau că Bătrânii stăteau la o distanţă prea mare 
pentru a se putea distinge ce reprezentau. Multă vreme am acceptat aceste 
explicaţii. Apoi am schimbat tactica. Aşa cum se poate vedea din ultimul caz, 
acum le spun subiecţilor că nu are sens ca Bătrânii să poarte o insignă pentru 
recunoaştere reciprocă. Având în vedere că aceste făpturi înțelepte ştiu deja 
totul despre ele însele, aceste medalioane trebuie să fie menite spre folosul 
sufletului pe care îl intervievează. Pot fi schimbate în timp, dacă o lecţie 
karmică este învățată; totuşi, unele scene par să nu se modifice deloc. 

Figura 9 (A-D): Desenele de pe medalioanele 
purtate de Membri Consiliului 


Figura 9. Aceste desene nu sunt reproduse la scara de 1:1. Sufletele le văd 
având diferite mărimi şi culori, dar aproape întotdeauna sunt rotunde şi atârnă la gâtul 
Bătrânilor. Toate emblemele par că au pe margine două cercuri în care sunt scrise 
lucruri indescifrabile. 

Figura 9 (E-H): continuare 


O dată ce o persoană aflată sub hipnoză realizează că emblemele nu sunt 
simbolurile unei societăţi secrete, ci că aparţin numai propriului lor consiliu, 
devine mai deschisă. Acest lucru permite clientului să facă distincţia mentală 
între a fi un observator, prizonier al unui eveniment asupra căruia nu are nici 
un control, şi un participant activ. Răspunsurile se îmbunătăţesc, datorită 
faptului că îi dau clientului posibilitatea de a recunoaşte ceea ce îi aparţine 
deja, în mod esenţial, în calitatea sa de suflet. Terapia pe care o pot utiliza în 
viaţa lor actuală, pornind din acest punct al întrunirilor consiliului, situat în 
viaţa de dintre vieţi, îşi merită efortul. Pasajele din cazul următor sunt 
neobişnuite, deoarece subiectul cunoaşte numele a trei membri ai consiliului 
său, fiecare dintre aceştia având un medalion. Desenul emblemei preşedintelui 
consiliului este redat în figura 9B. 

Cazul 41 

Dr. N: Priveşte atent şi descrie-mi, te rog, emblema purtată de 
preşedintele consiliului tău. 

S.: Drit poartă un cap de vultur în relief, aşezat pieziş pe discul de aur. 
Pliscul păsării este larg deschis. Îi pot vedea limba. 

Dr. N: Ok, ce înseamnă toate acestea pentru tine? 

S.: Drit îmi transmite mesajul de a zbura sus şi de a striga în tăcere. 

Dr. N: Îmi poţi spune mai multe despre asta? 

S.: Drit spune că trebuie să lupt cu tăcerea în viaţă. Nu pot trăi tot timpul 
numai în lumea mea. Dacă nu izbucnesc şi nu mă înalt deasupra împrejurărilor 
vieţii, nu voi progresa. 

Dr. N: Şi cum răspunzi mesajului lui Drit? 

S.: Nu pot accepta - îi zic lui Drit că ceilalţi făceau destul zgomot în viaţa 
mea anterioară. Nu era nevoie să mai adaug şi eu. 

Dr. N: Ce răspunde Drit? 

S.: Că aş fi putut să fac lumea mai zgomotoasă - dar mai bună - fiind mai 
comunicativ faţă de ceea ce ştiam că este adevărat. 

Dr. N: Eşti de acord cu aprecierea lui? 

S.: (pauză) Cred că... probabil că aş fi putut să mă implic mai mult... 
atrăgându-i şi pe ceilalţi... şi luptând pentru convingerile mele. 

Dr. N: Vezi întotdeauna după vieţile tale acest desen cu reprezentarea 
vulturului? 

S.: Nu, doar atunci când revin la vechile mele tipare de tăcere. Câteodată 
discul lui este gol. 

Dr. N: Ai aceleaşi probleme şi în viaţa actuală? 

S.: Da, tocmai de aceea am venit la tine şi tot din acest motiv mi-a 
amintit Drit de această lecţie. 

Dr. N: Mai poartă şi altcineva din consiliul tău vreo emblemă? 

S.: Da, Tom. El stă în dreapta lui Drit. 

Dr. N: Descrie-mi, te rog, desenul medalionului lui Tom. 

S.: Poartă o emblemă pe care e gravat un ciorchine de struguri aurii. 

Dr. N: Vrei să spui că strugurii sunt aurii, în loc să apară în culorile lor 
naturale? 

S.: (ridicând din umeri) Da, sunt aurii, pentru că discul are această 
culoare. Emblemele sunt întotdeauna metalice. 

Dr. N: De ce? 

S.: Nu sunt foarte sigur. Pentru mine, reprezintă nişte obiecte preţioase şi 
durabile. 

Dr. N: Ce semnifică pentru tine acest ciorchine de struguri? 

S.: (pauză) Tom poartă semnul... fructului vieţii... care poate fi atât 
mâncat... cât şi... absorbit... ceea ce înseamnă a creşte cu înţelepciune 

Dr. N: De ce un ciorchine de struguri şi nu, să spunem, un măr? 

S.: Ciorchinele de struguri nu reprezintă doar un singur fruct - ci multipli 
ai aceluiaşi fruct... absorbirea diferitelor aspecte ale aceluiaşi întreg. 

Dr. N: N-ai vrea să-mi detaliezi acest mesaj al lui Tom? 

S.: Prin absorbţia acestui simbol - a fiecărui strugure - în mine, voi creşte 
şi mă voi dezvolta în urma fiecărei experienţe. 

Dr. N: Mai poartă şi alţi membri ai consiliului tău embleme? 

S.: (pauză) Shai, ea poartă emblema unei chei, spre a-mi aminti să 
deschid uşa înţelepciunii şi, făcând asta, să accept faptul că răspunsurile la 
problemele mele se află în capacitatea mea de a le rezolva. 


În cazul 41, desenul vulturului a avut cea mai mare importanţă. 
Reprezentarea păsărilor pe medalioane nu e neobişnuită. Un bărbat mi-a spus 
că preşedintele consiliului său purta emblema unor pene de pasăre cu un 
ciuline în centru, pentru a-i aminti de o serie de vieţi trăite în Scoţia. El mi-a 
relatat: „În cursul acelor vieţi, am luptat ca membru al unui clan pentru 
libertatea poporului meu împotriva opresiunii britanice”. 

O clientă a văzut că un Bătrân purta o emblemă în formă de lebădă, ceea 
ce denotă maturizarea prin schimbare. Ea a declarat: „Mi se aminteşte că la 
naştere această creatură frumoasă este stângace şi nu poate zbura. Aceasta 
reprezintă propria-mi metamorfoză din „răţuşca cea urâtă” în cineva impozant 
- o persoană productivă în ultima mea serie de vieţi.” Uneori sunt văzute şi 
medalioane reprezentând un peşte. Un client mi-a spus că pentru el acest 
simbol semnifică o creatură care poate înota împotriva curentului, fiind totuşi în 
armonic cu mediul său înconjurător. 

Dintr-un motiv sau altul, figurile umane sunt remarcate rar pe emblemele 
membrilor consiliului. Când aud despre existenţa lor, consider înțelesurile lor 
simbolice cel puţin interesante. Pentru a ilustra reprezentarea unei figuri 
umane pe un medalion, indic cititorului figura 9C. Aceasta reprezintă cazul unei 
femei de treizeci de ani numită Noreen, care a venit la mine pentru că nu mai 
dorea să trăiască. Soţul ei se sinucisese cu câteva luni în urmă, iar ca voia să-l 
urmeze. În timpul şedinţei am descoperit că sufletul ei pereche îşi pierduse 
viaţa într-un accident forestier, la vârsta de douăzeci şi şase de ani, în timpul 
vieţii lor anterioare petrecute împreună. 

Orice cuplu are în viaţă propriul drum karmic, fapt ce poate implica 
diferitele probleme ale fiecăruia. Totuşi, acestea sunt frecvent împletite, când 
sufletele din acelaşi grup matcă sunt de acord să coopereze, în special într-o 
căsnicie. Noreen nu s-a descurcat bine în viaţa ei anterioară ca tânără văduvă, 
în special în ceea ce priveşte refuzul ei de a-şi deschide inima altcuiva. În acea 

viaţă, Noreen nu a putut fi consolată şi a murit marcată de amărăciunea rănilor 
emoţionale pe care şi le indusese ea însăşi. 

Pe când se înfăţişa înaintea consiliului ci, la sfârşitul acelei vieţi, 
preşedintele acestuia i-a spus: „Nu ţi-ai lăsat spiritul să crească, nu-i aşa?”. 
Aparent, femeii i-a fost prezentată aceeaşi lecţie în viaţa ei actuală, pentru a 
vedea cum se va descurca. Vreau să subliniez că nu din acest motiv s-a sinucis 
soţul ei. Am avut cazuri în care unul dintre soţi avea să aleagă intenţionat un 
trup cu o probabilitate mare de a muri tânăr dintr-o mulţime de cauze naturale, 
pentru a permite partenerului supravieţuitor să lucreze asupra durerii într-un 
mod mai natural. Sinuciderea nu face parte dintre aceste opţiuni. Sinuciderea 
unei persoane tinere, sănătoase din punct de vedere fizic nu poate fi o opţiune 
karmică premeditată a nimănui. Din experienţa mea, cred că dacă soţul 
subiectului nu s-ar fi sinucis, ar fi murit, probabil, de tânăr într-un accident. 

În momentul întâlnirii noastre, clienta mea credea că îi va fi imposibil să 
continue fără bărbatul pe care îl iubea. Deznădejdea ei extremă cuprindea şi 
anumite sentimente de vinovăţie - că ar putea fi responsabilă, într-un fel, de 
fapta lui - deşi biletul pe care îl lăsase soţul ei dovedea cu totul altceva. Cred 
că ducând această clientă la ultima ei întrunire cu consiliul şi observând încă o 
dată medalionul pe care l-a văzut, voi schimba, într-un fel, viaţa sa de astăzi. 


Cazul 42 

Dr. N: Vreau să îmi precizezi exact ce desen vezi pe medalionul 
preşedintelui consiliului tău. 

S.: Primul lucru pe care îl văd este un animal... o căprioară. Nu, cred că 
este o gazelă. E redată în timpul săriturii. 

Dr. N: Bine, mai observi şi altceva ce poţi să-mi spui? 

S.: (pauză) Este reliefat un om pe spatele antilopei, chiar în mijloc. 

Dr. N: Înţeleg. Seamănă cu un basorelief? 

S.: Da, gazela şi figura umană sunt întoarse spre mine pieziş, ca şi cum i- 
aş privi în timp ce aleargă pe o câmpie. Omul nu are chip, dar are părul lung şi 
un trup delicat de femeie. Piciorul pe care îl pot vedea este îndoit... călăreşte. O 
mână ridicată, ţine o torţă. 

Dr. N: (o întoarcere în prezent, apoi un ordin) în regulă, ceea ce vreau să 
faci este să redescoperi înţelesul a ceea ce vezi. Nu este o întâmplare că ne 
aflăm azi aici, discutând despre această emblemă. Reprezintă ceva de care ai 
nevoie să îţi aminteşti. Eşti văduvă la o vârstă destul de tânără, pentru a doua 
oară în două vieţi consecutive. Cere-i ajutor ghidului tău dacă ai nevoie. 

S.: (după o lungă pauză, ea răspunde cu ochii scăldaţi în lacrimi) Ştiu ce 
înseamnă. Omul sunt eu şi călăresc spre răsărit. Direcţia semnifică zorile unei 
noi zile. În mod normal, acest animal nu ar fi avut încredere ca un om să se 
apropie de el, cu atât mai puţin să îl călărească. Gazela are încredere în mine, 

iar eu trebuie să am la rândul meu încredere în mine să merg încotro mă duce 
animalul, pentru că trebuie să mergem repede. 

Dr. N: Din ce cauză? 

S.: (după câteva îndemnuri venite din partea mea şi câteva începuturi 
ratate) Pentru că viaţa comportă primejdia. O parte a acestei primejdii este în 
noi, în slăbiciunea noastră - felul în care ne sabotăm - şi asta ne împiedică să 
ajungem la destinaţie. Este uşor să te afunzi. 

Dr. N: Vrei să sugerezi că această gazelă reprezintă o forţă eliberatoare? 

S.: Da, trebuie să am curajul şi puterea de a-mi continua viaţa cu un simţ 
al finalităţii mai dezvoltat. Gazela reprezintă, de asemenea, libertatea de a 
învinge frica şi de a avea încredere în mine. 

Dr. N: Ce este cu torţa pe care o tii în mână în emblemă? 

S.: (uşor) Ea reprezintă întotdeauna lumina cunoaşterii. Efortul nostru de 
a căuta înţelepciunea. Flacăra nu este niciodată stinsă sau făcută ineficientă de 
umbre. 

Dr. N: Mai vezi şi altceva pe pandantiv? 

S.: (încă în stare de reverie) Oh, cred că nu este important pentru mine. 
Nu pot citi literele greceşti gravate pe marginea cercului. 


Din păcate, trebuie să afirm că nici unul dintre subiecţii mei care văd 
medalioane nu pot descifra simbolurile ciudate scrise între cele două inele 
exterioare de lângă muchie. Înscrisul secret rămâne un mister în cercetarea 
mea şi, fără să fi dorit acest lucru, am ajuns la concluzia că aceasta este o 
caracteristică a emblemelor despre care clienţii mei nu trebuie să ştie. Ar 
trebui să adaug, de asemenea, că multe din cele pe care le văd şi le aud 
sufletele la întrunirile consiliului lor nu pot fi reproduse în biroul meu. De-a 
lungul anilor mei de cercetare am ajuns să mă aştept ca oamenii aflaţi în stare 
de hipnoză să nu poată explica în mod adecvat tot ce se întâmplă în vieţile lor 
spirituale, din cauza limitelor comunicării umane şi a traducerii pe care trebuie 
să o proceseze creierul uman. Subiecţii mei nu ştiu de ce nu pot descifra aceste 
inscripţii de pe medalioane. Ei le numesc hieroglife, scriere cuneiformă, rune 
sau chiar simboluri matematice. Aceste înscrisuri nu par a fi traductibile. Pot fi 
ilustraţii sau ideograme. Poate este o limbă spirituală nevorbită. 

Bănuiesc că aceleaşi tipuri de simboluri apar şi în Cărţile Vieţii din 
bibliotecile spirituale, cum este şi simbolul grecesc pi din cartea descrisă în 
cazul 30. În timp ce Cărţile Vieţii sunt foarte personale şi folosite de către ghizi 
şi consilii ca o cronică a trecutului sufletului, înscrisurile de pe muchiile 
medalionului unui Bătrân pot să nu aibă nimic în comun cu sufletul. Am ajuns la 
concluzia că dacă subiecţii mei ar trebui să cunoască această scriere în timp ce 
se află în stare de transă, atunci ghizii lor spirituali i-ar ajuta în acest sens. Nu 
are importanţă dacă aceste semne simbolice văzute de clienţii mei reprezintă 

sunete, idei sau cuvinte de vreun fel, există însă un motiv întemeiat pentru 
care oamenii nu le pot traduce, care nu are nimic în comun cu respectivul 
client. Un subiect mi-a spus: „Cred că nu trebuie să înţeleg sensul lor pentru că 
este un mesaj transmis Bătrânului meu de către o Sursă mai înaltă. Poate că 
aceasta este propria lui lecţie, pe care trebuie să o descifreze pentru atingerea 
obiectivelor sale.” 

împart reprezentările văzute pe emblemele membrilor consiliului în două 
categorii generale. Prima implică fiinţe sau obiecte din natură. Aceste simboluri 
pot include şi minerale, cum ar fi pietrele preţioase. A doua categorie sunt 
desenele geometrice, cum ar fi cercurile sau desenele bazate pe linii drepte. 
Pietrele preţioase pot apărea pe amândouă tipurile de medalioane. Emblemele 
consiliului sunt simboluri ale suferinţei şi ale scopului, triumfurilor şi ale 
lipsurilor sufletelor ce se înfăţişează înaintea lor. Culorile pietrelor preţioase 
prezentate sufletului au legătură atât cu Bătrânii care le poartă, cât şi cu 
sufletul care le observă. Tema generală a desenelor de pe medalioane cuprinde 
calităţile, talentele şi ţelurile sufletului. Asemenea oracolelor din vechime, 
Bătrânii ne pot prezenta unele semne pentru a ne preveni despre anumite 
probleme. 

Cazurile ce urmează implică nişte clienţi ce au văzut desene geometrice 
şi pietre preţioase pe emblemele membrilor consiliului lor. Descifrarea 
desenelor geometrice şi a pietrelor preţioase este ceva mai dificilă decât aceea 
a obiectelor din natură. Există culturi, cea japoneză, în care emblemele 
personale ce includ desene geometrice au semnificaţii heraldice. În Orient, 
aceste simboluri ale familiei purtate pe haine pot fi atât reprezentări ale 
obiectelor naturale, cât şi desene geometrice menite identificării membrilor 
unui anumit clan. Contrar tradiţiilor japoneze de clan, membrii unui grup de 
suflete nu văd exact aceeaşi emblemă reprezentată în consiliile lor. 

Consider cel puţin interesant înţelesul desenelor spiralate pe emblemele 
geometrice. Unele reprezentări au un aspect general, cum este schiţa 
reprezentată în figura 9D. Am văzut imagini foarte asemănătoare acestor 
desene spiralate pe stânci situate în cele mai variate locaţii, ca Europa, Africa 
de Nord, Australia şi deserturile Americii de Nord. Mulţi arheologi le numesc 
reprezentări ale sursei vieţii. Când am întrebat subiectul care a văzut desenul 
de la figura 9D despre înţelesul său (în cadrul unei întruniri a consiliului), mi-a 
spus: „Femeia din consiliu care poartă acest desen spiralat îmi reaminteşte că, 
pornind din miezul lumii spiritelor, ne învârtim spre exterior în cursul dezvoltării 
noastre şi cândva ne vom întoarce la Sursa originii proprii.” Când o spirală sau 
un cerc concentric apare pe un medalion, înţelesul său este, de obicei, legat de 
o anumită existenţă a sufletului din cadrul continuumului vieţii. Acest semn 
proiectează totodată conotaţia unei protecţii spirituale. 

În figura 9E liniile sunt curbate. Redau în cele ce urmează cele declarate 
de clientul care a văzut această reprezentare la un Bătrân: 


Sunt patru linii ondulate ce pornesc din direcții diferite, dinspre marginile 
exterioare ale meaalionului. Ele converg înăuntrul cercului unităţii, adunânau- 
se în centrul discului. Liniile ondulate reprezintă diferitele drumuri ce duc spre 
țelul nostru. Nu sunt nişte căi drepte, pentru că şi noi suntem, la rândul nostru, 
suflete imperfecte. Liniile fac ca emblema să pară fracturată, aşa cum aproape 
fiecare viață pare a fi uneori. Putem să ne schimbăm drumul de multe ori în 
călătoriile noastre, dar în final vom ajunge în acelaşi loc din centru. 


Mi s-a vorbit, de asemenea, despre corpuri cereşti, despre simbolurile 
stelelor, Lunii şi ale Soarelui. După o lungă perioadă în care am ţinut evidenţa 
semnelor reprezentate pe medalioane, am înţeles că desenul ce ilustra Luna în 
creştere a fost văzut mai des decât oricare altă schiţare a unor corpuri cereşti. 
Figurile 9F şi 9G (pe care le voi prezenta în cazul 44) arată diferitele 
reprezentări ale Lunii în creştere, percepute de minţile a doi clienţi: 


Soarele ne dă razele aurii ale luminii dătătoare de viață, în vreme ce 
Luna în creştere este pentru mine un simbol al dezvoltării. Această lumină 
argintie reprezintă forțele potențialului meu. Pe măsură ce ea creşte, creşte şi 
sinele meu superior. 

Sunt un călător interdimensional intre vieti. Luna aşezată cu susul în jos 
reprezintă acoperământul şi conținutul lumii spiritelor, care domneşte asupra 
Pământului, Universului nostru şi a dimensiunilor din jurul acestuia. Liniile din 
partea de sus a emblemei sunt punctele pivot ale călătoriei sufletului meu, care 
rezumă implicarea în propria mea lucrare. La baza acestei embleme este 
steaua-atom, lumina purificatoare şi conectorul universurilor. 


În general, când un client spune că a văzut o Lună în creştere pe un 
medalion, aceasta reprezintă puterea crescândă a sufletului pe Pământ. 
Subiecţii mei afirmă că aceasta este o Lună crescătoare, cu un aspect 
strălucitor, opusă Lunii cu aspect palid. Semnul ce simbolizează Luna este 
văzut adesea ca fiind de culoare argintie pe un disc auriu. Liniile drepte ce pot 
fi înclinate, orizontale sau verticale au nenumărate semnificaţii. De exemplu, 
figura 9G are cinci linii drepte, aşezate pieziş în partea de sus a medalionului. 
Un subiect, care a văzut reprezentarea unor astfel de linii pe toată suprafaţa 
din jurul unui disc, fără alte însemne, a relatat: „Reprezentarea acestor linii 
lungi ce converg spre centrul discului, în forma unei stele mari, înseamnă că 
sunt ajutat în toate privinţele de către Bătrânii din consiliul meu”. Consider 

imposibilă clasificarea marii varietăţi de semne şi simboluri despre care mi se 
vorbeşte, pentru că fiecare dintre acestea este proprie unui anumit suflet. 

Voi oferi în figura 9H încă o reprezentare a unui medalion. Acest ultim 
desen combină un model geometric cu o piatră prețioasă. Despre această 
emblemă mi-a relatat o femeie, al cărei nume spiritual este Unz şi care trăieşte 
într-o suferinţă constantă cauzată de fibromyalgie, o boală ce împiedică 
funcţionarea muşchilor. 


Cazul 43 

Dr. N: Explică-mi ce vezi pe mantia preşedintelui consiliului tău? 

S.: Kars poartă un medalion auriu. Din câte îmi pot aminti, acesta avea 
cerculeţe împletite pe toată suprafaţa discului. 

Dr. N: Spune-mi, Unz, ce înseamnă acest desen pentru tine? 

S.: Cerculeţele îmi reamintesc că fiecare viaţă pe care o trăim se 
potriveşte cu toate celelalte vieţi ale noastre, într-un continuum menit împlinirii 
scopului nostru primordial. 

Dr. N: Mai vezi şi altceva pe discul purtat de Kars? 

S.: (cu voioşie) Da, da - am absolvit până la nivelul pietrei de smarald, 
care se află în centru. 

Dr. N: Şi ce semnifică piatra asta pentru tine? 

S.: (cu mare satisfacţie) Este piatra vindecătorului. 

Dr. N: Acest lucru are ceva de-a face cu faptul că suferi de fibromyalgie în 
viaţa actuală? 

S.: Absolut. Am cerut expres ca în această viaţă să am un corp care să fie 
supus unei boli incurabile. 

Dr. N: (cu o voce uimită) Poţi să explici motivul acestei dorinţe? 

S.: Am ales acest drum cu multă vreme în urmă. Am înţeles că, ori de 
câte ori sufeream de o boală dureroasă, acest lucru era de ajutor artei mele de 
vindecător. Când cineva se află în suferinţă constantă, chiar şi una de mică 
intensitate, acest lucru reprezintă o oportunitate - mai ales pentru un 
vindecător. 

Dr. N:De ce? 

S.: Pentru a experimenta nivelurile vibraţionale ale durerii prin 
intermediul trupului. Poţi învăţa astfel arta delicată a echilibrării energiei, 
pentru a uşura durerea. Lucrând în acest fel cu propria energie, am învăţat să îi 
ajut pe alţii cu mai multă îndemânare. 

Dr. N: Ce altceva îmi mai poţi preciza despre această experienţă? 

S.: A fi într-o stare de suferinţă constantă înseamnă că eşti ancorat în 
experienţa umană. Pentru a uşura durerea, trebuie să fii complet concentrat. 
Ajută şi faptul de a avea încredere că aici e vorba de un scop mai înalt, a învăţa 
să lucrezi prin durere. Am fost foarte atentă şi la alte fiinţe umane ce suferă în 

viaţă de infirmităţi fizice. Pot să-i ajut pe cei ce se arată receptivi la folosirea 
controlului mental în scopul uşurării durerii. 

Dr. N: Mi se pare că te simţi chiar mândră de a fi câştigat piatra de 
smarald, după cum ţi-a arătat Kars. 

S.: Această piatră înseamnă că purtătorul ei a ajuns la stadiul de 
vindecător. Este o întruchipare atât a propriului caracter, cât şi al aceluia al lui 
Kars, care a fost desemnat să-mi monitorizeze progresele de-a lungul timpului. 
Reprezintă atingerea obiectivului meu. 

Dr. N: Este corect din partea mea să presupun că un maestru în ale 
vindecării îţi arată această piatră, aşteptând de la tine să-ţi continui munca 
pentru a deveni tu însăţi un profesor şi un specialist? 

S.: Da, iar faptul că el are încredere în mine mă obligă să nu-l 
dezamăgesc. 


Cazul 43 este ceea ce aş numi un suflet accelerat. Unz s-a încarnat pe 
Pământ vreo cinci mii de ani, o perioadă foarte scurtă având în vedere nivelul 
la care a ajuns. Din cauză că nu a ales niciodată vieţi uşoare. Nu acceptă 
trupuri sănătoase, ceea ce m-a uimit, în viaţa ei de azi, Unz este o preoteasă a 
ştiinţei Minţii, domeniu ce încorporează un amestec eclectic al disciplinelor 
spirituale. Prin intermediul activităţii sale, ca ajută mulţi oameni care au 
probleme de sănătate, prin meditaţie şi ghidarea imaginaţiei acestora. 

Un alt aspect al cazului 43 pe care îl consider interesant este acela că 
Unz a început să vadă piatra verde de pe acest medalion abia în ultimele patru 
sau cinci vieţi. Înainte, în centrul discului era o piatră de chihlimbar. Unz mi-a 
spus că aceasta era culoarea creşterii şi a protecţiei pentru cei slabi şi bolnavi, 
nuanţă ce precede piatra verde. Ea a numit această podoabă „piatra 
maturizării mele”, şi a adăugat: „Smaraldul verde indică nivelul meu actual.” 
Acest lucru îmi arată faptul că Unz este un suflet de nivel IV. Întrebările ce au 
urmat au dezvăluit însă altceva. Unz a explicat că în primele ei vieţi pe Pământ, 
cerculeţele nu aveau nici o piatră în mijlocul emblemei. 

Îmi amintesc că un suflet de nivel V mi-a mărturisit: „Sunt cinci 
nestemate pe emblema supraveghetorului meu, un diamant, un rubin, un 
chihlimbar, un smarald şi un safir, care simbolizează realizările mele pe nivele 
diferite de dezvoltare.” Astfel, nu piatra prețioasă în sine, ca minereu de 
valoare, e cea mai semnificativă, ci, mai curând, culoarea acesteia. Metaforele 
pietrelor preţioase relatate de oameni aflaţi în transă oferă paralele folositoare 
cu tradiţiile pământeşti. Vechii locuitori ai Orientului Mijlociu, Indiei şi ai Chinei 
credeau că anumite culori reprezentate în pietrele preţioase şi semiprețioase 
posedă, prin ele însele, o anumită personalitate vie. De exemplu, sumerienii 
considerau că purtătorii unei pietre albastre de lapis-lazuli îl aveau alături de ei 
pe propriul lor ghid spiritual „care trebuie ascultat.” Majoritatea clienţilor mei îi 

văd pe ghizii lor spirituali ca pe o lumină de un albastru închis. Anticii au simţit, 
de asemenea, că ametistul purpuriu conferea cunoaştere şi înţelepciune 
transcendentală. Culoarea acestei pietre preţioase reprezintă suflete de nivelul 
VI sau chiar mai avansate. 

Dintre subiecţii aflaţi sub hipnoză care văd aceste medalioane purtate de 
către membrii consiliului lor, unii observă numai pietre preţioase Nestematele 
pot să nu fie reprezentate pe disc. Am avut cazuri în care pietrele - sau sferele 
de energie colorată - apăreau pe lănţişoare, inele sau, pur şi simplu, erau 
ţinute în mână de un Bătrân şi arătate sufletelor ce se înfăţişau înaintea lor. 
Etalarea unor anumite culori de energie luminoasă reprezintă, în primul rând, 
diferite aspecte ale vieţii noastre fizice şi spirituale. Anumite nuanţe emanate 
prin aura, mantia sau medalionul unui Bătrân pot indica, de asemenea, 
domeniul în care acesta este specializat, sector care, la rândul său, poate fi 
legat în mod direct de ceea ce speră să realizeze sufletul aflat în faţa lui. 

Hipnotizatorul trebuie să fie precaut cu privire la ideile preconcepute ale 
subiecţilor săi faţă de interpretarea înţelesului culorilor. Cele vizualizate în 
timpul întrunirilor consiliului de către subiecţii aflaţi sub hipnoză nu au pentru 
toţi aceeaşi semnificaţie, deci şi interpretările lor vor fi diferite. Totuşi, cred că 
e drept să spunem că pentru oamenii aflaţi în transă semnele şi simbolurile ce 
le sunt prezentate prin intermediul memoriei sufletului au legătură cu efectele 
forţelor peste care doresc să exercite un anumit control în vieţile lor curente. 
Subiecţii mei asociază toate medalioanele văzute în cadrul consiliilor percepţiei 
şi ale înţelepciunii. Înţelesurile lor sunt absolut personale şi sunt reprezentate 
cu intenţia de a instrui şi motiva sufletele de pe Pământ spre o conştienţă a 
Sinelui. Impactul vederii acestor semne şi simboluri în timpul hipnozei este atât 
de puternic pentru unii clienţi, încât, după şedinţă, aceştia şi-au comandat 
bijuterii identice cu cele văzute, pentru a le reaminti drumul lor karmic. 


Prezenţa 

„Când îi conduci pe oameni în lumea spiritelor, ei îl văd pe Dumnezeu?” 
lată o întrebare care mi se pune frecvent în timpul conferinţelor şi la care nu 
poate exista un răspuns scurt. Pot spune că subiecţii mei simt Sursa originii lor 
peste tot în lumea spiritelor. Cei mai avansați explică, într-un final, că toate 
sufletele se vor reuni cu Sursa luminii purpurii. Oricum, există, oare, vreun 
spaţiu în lumea spiritelor unde prezenţa unei fiinţe superioare Bătrânilor să fie 
evidentă pentru sufletul încă încarnat? Răspunsul este da, la întrunirile 
consiliului. 

În timp ce ne întâlnim cu Consiliul Bătrânilor avem sentimentul copleşitor 
al unei forţe şi mai înalte, numită simplu „Prezenţa”. Mulţi subiecţi 
declară: .Acesta este maximul apropierii noastre de Dumnezeu”. Clienţii mei 

mai avansați, care se apropie de sfârşitul încarnărilor lor obişnuite, indică faptul 
că nu consideră Prezenţa ca fiind chiar Dumnezeu. Pentru ei, aceasta este o 
fiinţă sau mai multe entităţi divine, cu puteri infinit superioare celor din 
consiliu. Toată lumea este de acord că Prezenţa este acolo, pentru a ajuta 
lucrarea consiliului. 

De obicei, oamenii care vin la mine preferă să nu folosească cuvântul 
Dumnezeu în descrierea acestei Prezențe superioare, pe care aceştia o simt, 
mai curând decât o văd în lumea spiritelor. Ei preferă să folosească cuvinte 
cum ar fi Sursa sau Suprasufletul, deoarece cuvântul Dumnezeu a fost prea 
personalizat pe Pământ. Pe măsură ce multe suflete se apropie de stadiile mai 
avansate de dezvoltare, Prezenţa poate deveni pluralizată în minţile lor, ca o 
parte a multitudinii de forţe divine din lumea spiritelor înzestrate cu o 
cunoaştere infinită. Oamenii simt că această forţă superioară influenţează 
întrunirile consiliului, dar că este posibil ca aceasta să nu fie Creatorul Primar. 
Subiecţii mei văd cel mai evident Prezenţa în timpul întrunirilor consiliului. 
Chiar şi aşa, Prezenţa este echivalată cu o forţă energetică omnipotentă şi 
omniprezentă a lumii spiritelor. 

După ce am revăzut sute de note de caz ce descriau Prezenţa, m-am 
decis să ofer câteva într-o serie de citate. În şedinţele lor, fiecare dintre 
subiecţi vorbeşte despre Prezenţă în doar câteva propoziţii. Sper că lista de 
citate pe care am selectat-o va reda impresia pe care o simte un suflet obişnuit 
în legătură cu acest aspect al întrunirilor consiliului său: 


Nu văd, efectiv, Prezența, dar o simt, ca energie primară. Este acolo 
pentru consiliu, dar mai ales pentru mine. Bătrânii nu sunt intermediari între 
mine şi această Sursă de putere. Simt o legătură directă cu această lumină 
divină purpurie. 


Când sunt în camera consiliului, Prezența supraveghează Bătrânii cu o 
lumină violetă ce pulsează. Uneori se transformă într-o nuanță de argintiu 
luminos, pentru a-mi calma şi purifica mintea. 


Prezența este deasupra şi în spatele consiliului. Numai cu greu mă pot 
uita la această putere. Îi simt sanctitatea atât de puternic, încât nu cred că ar 
trebui să încerc să mă uit direct la ea în timpul întrunirilor consiliului. Dacă aş 
face-o, nu m-aş putea concentra asupra Bătrânilor. 


Consiliul pare a recunoaşte Prezenţa, fără a fi însă aşa deferent față de 
ea, încât să încetinească procedurile. Cred că se intenționează ca eu şi membrii 
consiliului meu să fim atenţi unii la ceilalți. Totuşi, am impresia că 
magnitudinea tuturor acestor energii inteligente combinate este proiectată în 

acest moment doar pentru mine. Ghidul meu, Bătrânii şi Prezența sunt 
deținătorii înțelepciunii din spatele experiențelor mele. 


Prezența reprezintă o energie pură care asistă consiliul în favoarea mea. 
Cred că şi consiliul are nevoie de ajutorul Prezenţei, pentru că a trecut atât de 
mult de când ei înşişi s-au încarnat într-o formă biologică. Înţelepciunea pură a 
acestei energii ne permite, atât consiliului, cât şi mie să vedem mai clar încotro 
ar trebui să ne îndreptăm. 


Puterea strălucitoare şi aspirantă a Prezenţței este o chemare... o 
dorinţă... direcţională spre toţi cei din cameră, pentru ca într-o zi să ne 
alăturam ei cu toții. Este ca un părinte care aşteaptă să creştem şi să ne unim 
cu el în înțelegere matură. 


Când stai în camera consiliului şi simţi Prezența, este ca o rezonanţă 
penetrantă în mintea ta. Chiar şi ghidul meu principal descoperă această 
senzație de fericire pe care o trăiesc. Ştiu că acesta este motivul pentru care ei 
îi place atât de mult să vină împreună cu mine la întrunirile consiliului. Este un 
izvor al iubirii şi al înțelegerii. Când întâlnirea mea cu consiliul a luat sfârşit şi 
părăsesc Prezenţa... Încerc o dorinţă foarte mare de a mă întoarce şi de a-i mai 
fi aproape încă o dată. 


Am fost întrebat dacă am avut vreodată un client care să poată descrie 
cum este să fii un membru al Consiliului şi să te afli mai aproape de Prezenţă. 
Am avut foarte puţini subiecţi cu asemenea experienţe, care tocmai au absolvit 
nivelul V. Oricum, unul dintre ei mi-a rămas în minte. 

Chinera a fost unul dintre cei mai avansați clienţi pe care i-am avut 
vreodată. Nimeni nu m-a dus mai aproape de Prezenţă decât acest suflet. 
Chinera s-a antrenat în altă dimensiune înaintea venirii pe Pământ cu câteva 
mii de ani în urmă. Astăzi, acest client este un adept al acupuncturii şi practică 
o varietate de arte ale vindecării. Medalionul purtat de preşedintele consiliului 
lui Chinera este reprezentat în figura 9G. Mai multe detalii referitoare la 
capacităţile de călătorie interdimensională ale sufletului vor fi examinate în 
capitolul 8, prin intermediul Sufletelor Specializate în Explorări. 


Cazul 44 

Dr. N: Când munca ta ca ghid personal va lua sfârşit, te aştepţi să fii 
desemnat în cadrul Consiliului Bătrânilor? 

S.: Nu, asta nu se va întâmpla încă. Trebuie să devin un profesor 
maestru, lucrând cu profesorii mai tineri... ajutându-i să intre în legătură cu 
studenţii lor pe mai multe nivele. 

Dr. N: Cum de ştii asta? 

S.: Deoarece sunt încă în instruire aici (încarnat), învățând mai multe 
despre formele biologice de viaţă ale Pământului. 

Dr. N: Chinera, credinţa mea este că ne aflăm astăzi aici pentru a ne 
ajuta reciproc să învăţăm anumite lucruri. Hai să începem această parte a 
discuţiei noastre întrebându-te despre relaţia cu Bătrânii din consiliul tău. 
Începe prin a-mi spune câţi vezi. 

S.: Am doisprezece membri în consiliu în acest moment. După ultima mea 
viaţă, cei patru din centrul mesei m-au întrebat dacă am devenit mai echilibrat 
pe Pământ. Încă mai am nişte blocaje pe care trebuie să le pun la punct. Cei 
patru din dreapta sunt din dimensiunea mea iniţială şi se află aici pentru a 
ajuta la o mai bună utilizare a energiei pe care am adus-o cu mine în universul 
din care face parte Pământul. 

Dr. N: Ce-mi poţi spune despre ultimii patru membri ai consiliului tău? 

S.: Cei patru din stânga mesei acţionează ca stabilizatori ai luminii şi ai 
sunetului universal între toate dimensiunile dimprejur ul universului 
Pământului. Ei acţionează ca un nod pentru a mă ţine legat de o lume fizică. 

Dr. N: Îmi poţi da o idee despre blocajele care îţi împiedică progresul pe 
Pământ? 

S.: În primul rând, consiliul vrea să-mi extind influenţa asupra mai multor 
persoane. M-am împotrivit ideii de a mă implica. Mă plâng lor că asta îmi va 
dilua puterea. Ei nu sunt de acord cu argumentele mele referitoare la faptul că 
m-aş risipi. 

Dr. N: Cunosc sentimentul. Accepţi această evaluare? 

S.: (pauză lungă) Ştiu că au dreptate, dar tot mă simt uneori ca un străin 
pe Pământ. 

Dr. N: Spune-mi, Chinera, ai apărut vreodată în faţa unor membri ai 
consiliului tău, pentru a discuta despre anumiţi studenţi cu care lucrezi? 

S.: Da, puţin. 

Dr. N: Atunci, poate mă poţi ajuta să înţeleg progresia cu care avansează 
sufletul. Unde anume te-ai încadra? 

S.: Acum lucrez pentru a deveni profesor maestru. 

Dr. N: Următoarea promovare, după acest nivel de ghid, va fi o poziţie în 
consiliu? 

S.: Nu neapărat. Există multe alte opţiuni pentru specializare. Cineva 
poate să nu fie potrivit pentru a fi în consiliu. 

Dr. N: Să presupunem că eşti apt şi ţi s-a dat un loc în consiliu şi eşti 
efectiv, acolo. Care ar fi următoarea ta destinaţie ca suflet? 

S.: (ezitând să răspundă) în locul unde devenim Unul. 

Dr. N: Acesta e reprezentat de Prezenţă la întrunirile consiliilor? 

S.: (vag) în acest sens, da. 

Dr. N: Descrie-mi acest loc în care deveniți Unul - este un suprasuflet? 

S.: Cred că sunt mulţi dintre cei care sunt Unul... e centrul creaţiei după 
cum îl ştiu... este locul unde creatorii noilor suflete dau formă energiei 
luminoase pentru anumite funcţii. 

Dr. N: Chinera, te rog descrie-mi mai departe acest proces. 

S.: Eu... nu pot să-ţi spun prea multe... este locul în care energia 
sufletelor noi se naşte din suprasuflet. Unde îi ajutam pe cei tineri să crească, 
să-şi găsească identitatea unică. 

Dr. N: Defineşti, oare, această contopire într-unui singur ceea ce noi 
numim Dumnezeu? 

S.: Este o divinitate. 

Dr. N: Pentru că ai spus că această divinitate este compusă din mai mulţi 
ce sunt Unul, sunt ei divinităţile primordiale ale tuturor universurilor şi 
dimensiunilor aferente acestor universuri, incluzând lumea spiritelor? 

S.: (pauză lungă) Nu cred. 

Dr. N: De unde crezi că vine esenţa Prezenţei? 

S.: (slab) de peste tot... (se opreşte) 

Dr. N: Cum de ştii despre lucrurile acestea? 

S.: Am un mentor în consiliu... vorbim mult... cu şi prietenii mei avem 
străfulgerări de gânduri... Şi punem întrebări despre realitatea ultimă. 

Dr. N: Când vorbeşti cu mentorul şi prietenii tăi despre o forţă ce ar putea 
fi chiar deasupra Prezenţei, ce simţi şi ce auzi? 

S.: Poate fi aceeaşi forţă a cărei parte e şi Prezenţa, nu ştiu... este... 
masivă, dar uşoară... puternică... Şi totuşi blândă. Este o respiraţie... o şoaptă... 
a unui sunet... atât de pur... 

Dr. N: (punându-mi mâna pe fruntea subiectului) Păstrează aceste 
fragmente de gânduri, Chinera. Pluteşte cu ele cât de departe te vor duce 
înspre sunet (vorbind eu însumi în şoaptă). Acest sunet este creat de vreun fel 
de energie luminoasă? 

S.: Nu, sunetul crează totul... inclusiv lumina şi energia. 

Dr. N: Apropie-te ca şi cum ai pluti fără efort - înspre originea sunetului, 
(un ordin) CE VEZI ŞI CE AUZI ACUM? 

S.: Sunt la margine... nu pot... 

Dr. N: (tare) CONTINUĂ, CHINERA! 

S.: (încet, cu mare greutate) Eu... cu prietenii mei... când ne-am unificat 
minţile asupra acestui sunet vedem în minţile noastre imagini... sunt... desene 
geometrice... aliniate pe tipuri... (se opreşte) 

Dr. N: (convingându-l acum cu blândeţe) Puțin mai departe... chiar în 
spate... ce este acolo? 

S.: Eu... simt... că sunetul susţine această structură... ŞI... o face să se 
mişte... deplasând-o şi ondulând-o... creând totul. Este un clopot adânc 
reverberat... apoi un zumzet pur... ca un ecou al... (se opreşte) 

Dr. N: Încearcă, Chinera, un ultim efort. Un ecou al cui? 

S.: (un oftat adânc) O mamă... plină de dragoste... cântând copilului ei. 


L-am presat tare pe Chinera pentru aceste informaţii, deoarece ştiam că, 
probabil, nu voi mai avea în toată viaţa mea un alt client asemenea lui. Această 
persoană, cât şi alţi subiecţi foarte avansați mi-au indicat că această Autoritate 
sau Consiliu al Bătrânilor există în cadrul unei realităţi care are un înţeles mai 
adânc, aflat deasupra concepţiilor sufletelor care vin încă pe Pământ. 


Lanţul influentei divine 

Pentru mulţi dintre clienţii mei, Prezenţa pare să fie mai degrabă „ceea 
ce este” decât „cineva” anume. Pentru alţii, Prezenţa este o entitate ce 
funcţionează ca un egalizator, armonizând conştienţa mai mare a Bătrânilor cu 
aceea mai mică a sufletelor care vin înaintea acestora. Acest efect face ca în 
camera consiliului să fie o energie sincronizată. Câţiva dintre clienţii mei aflaţi 
la nivelul V au avut şansa de a participa la discuţii în calitate de membri ai 
consiliului, în timpul pregătirii lor pentru a deveni ghizi. Când l-am întrebat pe 
unul dintre ei cum li s-a părut această experienţă, am primit următorul 
răspuns: 


Pe când stăteam în prezidiu era ca şi cum aş ţi fost înăuntrul sufletului 
din fața mea. Ceea ce simti este mai mult decât empatia față de cineva care 
tocmai s-a întors dintr-o viată. Chiar eşti cu adevărat în locul său. Prezența îti 
dă puterea de a simti tot ceea ce simte sufletul respectiv în acel moment. 
Prisma de lumină radiată de Prezentă atinge pe fiecare membru al consiliului în 
acest fel. 


Este, oare, o aceeaşi Prezenţă, ce trece de la un consiliu la altul, 
reprezintă mai mult decât o singură entitate sau e, pur şi simplu, Dumnezeu, 
care se află peste tot? La aceste întrebări nu pot răspunde. În ciuda 
suprapunerii jurisdicției dintre grupurile de suflete, oare câte consilii ar trebui 
să existe pentru a fi responsabile măcar de toate sufletele de pe Pământ? Mi-e 
absolut imposibil să estimez acest lucru, dar numărul lor trebuie să fie imens. 
Dacă este adevărat că există suflete şi în alte lumi din universul nostru şi că 
aceste entităţi au nevoie de consilii sau că aceşti maeştri spirituali au în grijă şi 
alte universuri, atunci sarcina lor e dincolo de orice închipuire. 

Spre deosebire de sufletele foarte avansate, cum este cel care face 
obiectul cazului 44, cei mai mulţi dintre clienţii mei nu pot recunoaşte că 
Bătrânii pot fi la rândul lor fiinţe failibile. În afară de momentele efemere alături 
de o Prezenţă mai puternică şi mai iubitoare, Consiliul Bătrânilor este 
autoritatea cea mai înaltă cu care oamenii iau contact în mod direct în timpul 
viziunilor lor spirituale. Rezultatul celor văzute de subiecţii mei în stare de 
transă este înţelegerea devenirii sufletului în lumea spiritelor, percepută sub 
forma unui efect ascendent. Această percepţie a cosmosului nu constituie un 
sistem de credinţă nou al civilizaţiei umane. 

Vechile texte indiene, egiptene, persane şi chineze vorbesc despre 
„Mijlocitorii lui Dumnezeu”, personificaţi ca entităţi metafizice, unele dintre ele 
fiind chiar antropomorfice. Sistemul religios greco-iudaic timpuriu a identificat, 
de asemenea, un concept al situării ascendente a maeștrilor spirituali, fiecare 
dintre aceştia fiind mai sacru decât precedentul. Multe culturi au avut credinţa 
că, în timp ce Dumnezeu este sursa oricărei creaţii, binele absolut, gestionarea 
universului nostru a fost delegată unor fiinţe mai puţin importante, care erau 
mediatorii raţiunii şi furnizori ai gândirii divine între o fiinţă perfectă şi o lume 
finită. Aceştia au fost consideraţi emanaţii ale Creatorului, dar totuşi fiinţe 
imperfecte. Probabil că acest lucru a ajutat la explicarea imperfecţiunilor lumii 
noastre, păstrându-l însă pe Dumnezeu drept Cauza Primă. 

Punctul de vedere panteist este acela că Dumnezeu este prezent în toate 
manifestările ce au loc în univers. După o lungă perioadă de timp, 
spiritualitatea unor culturi a evoluat într-o concepţie potrivit căreia forţele 
divine care ne guvernează vieţile ar fi în esenţă nişte melodii ale înţelepciunii, 
analoge puterii de a gândi a fiinţelor umane. În alte societăţi aceste forţe au 
fost gândite ca Prezențe capabile să ne influenţeze lumea. Biserica creştină a 
găsit cu totul inacceptabilă ideea intermediarilor emanaţi din Sursa supremă. 
Poziţia creştinismului este aceea că o fiinţă perfectă n-ar delega o fiinţă mai 
puţin desăvârşită - care ar putea greşi - pentru a ne conduce universul. 

Dumnezeul Vechiului Testament vorbea prin profeţi. În Noul Testament, 
cuvântul Domnului vine prin lisus care, conform concepţiei creştine, este o 
reprezentare a lui Dumnezeu. Chiar şi profeţii tuturor religiilor majore sunt, 
pentru adepţii acestora, reflecţii ale lui Dumnezeu. Cred că acceptarea 
profeților în multe dintre religiile lumii are rădăcini în memoria sufletului nostru 
legată de intermediarii sacri dintre noi şi Sursa creatoare - cum sunt ghizii şi 
Bătrânii. În lunga noastră istoric pe această planetă au existat multe culturi în 
care anumite personaje mitologice care îndeplineau funcţii cosmologice erau 
mediatori între un Dumnezeu aflat mai presus de cunoaşterea noastră şi o 
lume ostilă. Nu cred că ar trebui să eliminăm miturile, considerându-le 
modalităţi de explicare a lumii proprii unei gândiri primitive. Ceea ce 

cunoaştem astăzi în mod raţional nu ne oferă un răspuns mai complet decât cel 
din vechime la întrebările referitoare la misterul creaţiei. 

Am ajuns la concluzia că atât concepţiile spirituale vechi, cât şi cele noi 
pot fi reconciliate într-un mod semnificativ pe baza concepţiei despre Cauza 
Primă. Sufletele pot făuri lucruri însufleţite dintr-o sursă de energie. Astfel, 
sufletele pot crea ceva din altceva, într-o varietate de moduri. Creaţia divină 
este definită din punct de vedere teologic ca fiind plăsmuirea din nimic. Mai 
sunt şi dintre aceia care cred că Dumnezeu nu zămisleşte materia fizică, ci 
doar condiţiile care să permită unor fiinţe foarte avansate să creeze această 
materie. 

Este, oare, Pământul un laborator conceput de forme superioare ale 
energiei pentru a le ajuta pe cele mai puţin dezvoltate să avanseze prin mai 
multe stadii de evoluţie? Dacă este aşa, aceste fiinţe superioare sunt sursa 
noastră, dar nu Sursa. În Călătoria Sufletelor scriam despre posibilitatea 
existenţei unui creator căruia îi lipseşte perfecțiunea absolută şi care are 
nevoie să-şi exprime esenţa pentru a deveni mai puternic. Cu toate că, şi dacă 
ar fi fost perfect, ar fi avut, probabil, aceeaşi nevoie. Filosofia unei autorităţi 
divine cu diferite stadii ascendente validează credinţa multor oameni că 
Pământul şi universul nostru sunt de departe prea haotice pentru a fi fost 
create de către perfecțiunea ultimă. Din punctul meu de vedere, această 
concepţie nu diminuează cu nimic Sursa perfectă, cea care a dat posibilitatea 
fiecărui suflet de a deveni ideal într-un sfârşit. Transformarea noastră pe 
drumul de la totala ignoranță la cunoaşterea perfectă implică un proces 
continuu de iluminare, având mereu credinţa că putem deveni mai buni decât 
suntem. 


Interpretarea întrunirilor consiliului 

În timpul şedinţelor de hipnoză subiectul îmi poate spune că întrunirea 
consiliului său a luat sfârşit şi că e gata să părăsească acea cameră şi să se 
întoarcă la grupul său de suflete. Este un moment de reflecţie intensă, urmând 
să evaluăm împreună informaţiile primite. Apariţia în faţa consiliului nostru 
implică, în primul rând, probleme legate de responsabilitatea pentru viaţa pe 
care tocmai am trăit-o şi vreau să folosesc părţile relevante ale acestei evaluări 
în viaţa actuală a clientului meu. 

În cadrul aprecierii oricărui suflet de către consiliul său îşi face simțită 
prezenţa iertarea divină. Bătrânii reprezintă atât un forum al chestionării, cât şi 
unul al compasiunii şi îşi exprimă dorinţa ca sufletul să dea dovadă de 
încredere în viitoarele sale încercări. Un suflet care tocmai ieşise de la o 
întrunire a consiliului mi-a relatat următoarele: 

Când Bătrânii au terminat discuția cu mine am simţit că mi-au spus mai 
mult despre ceea ce am făcut bine decât despre ceea ce am greşit. Consiliul 
ştie că am avut întâlniri cu ghidul meu în care am discutat critic performanţele 
mele. Ei nu mă încurajează, dar cred că o parte a sarcinii lor este să îmi 
crească aşteptările. Consiliul îmi spune că întrezăreşte lucruri mari din partea 
mea. Ultimul lucru pe care mi l-au spus Bătrânii a fost să nu mă mai iau după 
ceilalţi în aprecierile pe care le fac fată de propria persoană. Când îi părăsesc, 
simt că mi-au absorbit toate îndoielile şi mau purificat. 


Oamenii mă întreabă dacă sufletele au remuşcări, atât în timpul, cât şi 
după întrunirile consiliului, în cazul în care au fost implicate în acte de cruzime. 
Cu siguranţă, dar trebuie adesea să le reamintesc celor care îmi pun această 
întrebare că responsabilitatea greşelilor noastre se reglează în mod frecvent în 
momentul în care alegem trupul următor pentru a ne plăti datoriile karmice. 
Sufletele sunt implicate direct în acest proces de alegere pe care îl face 
consiliul lor, pentru că aceasta este ceea ce vor ele să li se întâmple. Deşi 
karma este asociată cu justiţia, esenţa nu este punitivă, ci mai degrabă una de 
echilibrare a sumei tuturor faptelor din vieţile trecute. 

Mai există o întrebare care mi se pune cu privire la concluzia acestor 
întruniri ale consiliului. „E, oare, totul bine şi frumos pentru sufletele care n-au 
fost implicate în acte de cruzime sau există şi suflete care ies nefericite în urma 
desfăşurării generale ale acestor întruniri?”. Răspund la aceste întrebări 
explicând că am avut câţiva clienţi care au părăsit camera consiliului puţin 
tulburaţi. E vorba de sufletele care cred că ar fi putut să se prezinte pe ele 
însele ceva mai bine în faţa unui anumit Bătrân. Mai există şi unele cazuri 
neobişnuite, îndeosebi acelea care implică suflete tinere, rebele, care, intuiesc, 
că se luptă cu ceea ce numesc „un act de constrângere” - faptul că ele stau în 
picioare înaintea Bătrânilor. Următorul citat este un exemplu în acest sens: 


Sunt puțin supărat pe Atotştiutori. Ei te liniştesc împingându-te spre 
automulțumire, pentru că vor să le spui absolut totul. Sigur, am făcut o 
mulțime de greşeli, dar e vina lor că m-au trimis pe Pământ într-un trup care 
mi-a făcut probleme. Când mă plâng de Pământ, ei nu par a fi pe aceeaşi 
lungime de undă cu mine. Sunt zgărciți cu informațiile. Le spun că viaţa te face 
să-ți asumi riscuri, iar conducătorul consiliului meu îmi vorbeşte despre 
moderației li spun: „E foarte bine ca voi să stati aici confortabil, în siguranță, în 
timp ce eu mă lupt să supraviețuiesc într-o zonă aflată în război. 


Aceste suflete imature nu înţeleg că, pentru a ajunge în consiliu, un 
Bătrân a supravieţuit multor zone aflate în război. Pentru contrast, citatul 

următor aparţine unui suflet bătrân, avansat, aflat aproape de sfârşitul 
încarnărilor sale pe Pământ: 


Pe măsură ce şedinţa mea cu consiliul se apropie de final, Bătrânii se 
ridică în picioare şi mă înconjoară într-un cerc. O dată aflați în această poziție, 
işi ridică brațele - întinse ca o pasăre gigantică - învelindu-mă cu aripile 
unificării. Aceasta e ceremonia lor pentru un lucru bine făcut. 


Nu cred că am avut vreodată un client care să iasă de la întrunirile 
consiliului fără o senzaţie de venerație, căinţă şi nevoie de a se îndrepta. 
Subiecţii duc cu ei aceste sentimente la grupul lor de suflete. Din acest motiv, 
cele aflate despre Legea Tăcerii m-au luat pe nepregătite. 

Voi cita un exemplu referitor la intimitatea minţii, care se extinde nu 
numai asupra grupurilor de suflete, ci şi propriilor întrebări pe care le pun 
clienţilor cu privire la întrunirile consiliului lor. Există anumite aspecte ale 
reuniunilor consiliului care sunt, pentru subiecţii mei, în afara sferei realităţii 
curente. Dintr-o varietate de motive, atât spirituale, cât şi personale, oamenii 
nu-şi pot aminti toate detaliile acestor întruniri. Unele părţi ale acestui blocaj se 
pot datora intenţiei clientului. În cazul 45, subiectul ştie în mod evident ceea ce 
nu vrea să-mi spună, în timp ce alţi subiecţi, pur şi simplu, nu au idee de ce nu- 
şi mai pot aminti anumite aspecte. 


Cazul 45 

Dr. N: Vreau acum să mă apropii de partea cea mai semnificativă a 
discuţiei tale cu Bătrânul care stă în dreapta preşedintelui consiliului tău. 

S.: (neliniştit) Nu mă simt prea bine să fac asta. 

Dr. N: De ce? 

S.: Nu vreau să rup Legea Tăcerii. 

Dr. N: Vrei să spui că ai încălca-o dacă ai vorbi cu mine despre asta? 

S.: Cu oricine, inclusiv cu membrii grupului meu. 

Dr. N: Bine, dar membrii unui grup de suflete nu schimbă informaţii 
despre absolut orice? 

S.: Nu chiar despre orice, mai ales dacă e vorba de lucruri foarte 
personale comunicate de către consiliu. Legea Tăcerii e o modalitate de a ne 
testa dacă putem păstra adevărurile sacre. 

Dr. N: Poţi fi mai explicit în acest punct? 

S.: (râzând de mine) Păi, atunci ţi-aş spune! 

Dr. N: Nu, nu vreau să încalc nimic din ceea ce consideri prea sacru 
pentru a-mi spune, dar, la urma urmei, ai avut un motiv pentru a mă vedea. 

S.: Da, şi am obţinut multe. Numai că nu vreau să îţi împărtăşesc tot ceea 
ce văd în acest moment în mintea mea. 

Dr. N: Îţi respect decizia. Cu toate că îţi găsesc ciudată dorinţa de a nu-ţi 
împărtăşi această experienţă cu colegii din grupul tău de suflete. 

S.: Majoritatea au alte consilii, dar nu acesta este motivul. Dacă ne-am 
împărtăşi toată cunoaşterea, am putea crea pagube dacă acea persoană nu 
este pregătită pentru anumite lucruri. Unele lucruri profunde ar putea fi folosite 
într-un mod impropriu şi astfel, încălcând Legea Tăcerii, am genera interferenţe 
cu un alt suflet. 

Dr. N: Înţeleg, dar această lege se aplică şi conversaţiei noastre, 
referitoare la creşterea şi aspiraţiile tale personale? 

S.: (zâmbind) Nu renunti, nu-i aşa? 

Dr. N: Dacă m-aş fi lăsat uşor păgubaş să pun întrebări referitoare la 
viaţa din lumea spiritelor, aş fi ştiut mult mai puţine lucruri şi aş fi fost mai 
puţin eficient în a ajuta oamenii. 

S.: (suspină) Nu-ţi voi spune anumite lucruri sacre, care îmi aparţin. 


Implicaţiile celor relatate în acest caz cu privire la secretele existente 
între sufletele aceluiaşi grup au fost coroborate cu ceea ce mi-au spus şi alţii. 
Mi se pare foarte bizar că sufletele nu vor să-şi compare impresiile referitoare 
la ce li s-a întâmplat în consiliu cu cele ale prietenilor lor. Probabil că acesta 
este unul dintre motivele pentru care membrii aceluiaşi grup de suflete au 
rareori şi acelaşi consiliu. lată un alt exemplu despre această intimitate: 


Nu discut cu nimeni ceea ce s-a petrecut în consiliu, cu excepția a doi 
prieteni. Chiar şi noi trei suntem atenți la ce spunem referitor la acest subiect. 
Vorbim la modul general, ca de exemplu: „ştiu că trebuie să fac asta sau asta 
pentru că un Bătrân mi-a spus aşa şi pe dincolo. 


Plecând de la premisa ca viaţa noastră de dintre vieţi se desfăşoară într-o 
lume telepatică, la începutul cercetărilor mele mă miram cum reuşesc sufletele 
să ţină secrete unele lucruri unul faţă de celălalt. Am descoperit că sufletele 
mai tinere au dificultăţi mari în a-şi masca gândurile în faţa sufletelor mai 
experimentate şi mai cu scamă a ghizilor lor. De la nivelul IIl, telepatia mentală 
devine o formă de artă, incluzând în acest stadiu şi blocajele menite protejării 
intimităţii. Fără restricţiile emoţionale ale trupului uman, ca ruşinea, vina sau 
invidia, nu există nici un alt motiv pentru subterfugii. într-o lume telepatică, 
dovada cea mai evidentă de stimă dintre suflete este respectul propriei 
intimităţi a fiecăruia. Sufletele trăiesc în comunităţi în care există puternice 
socializări în cadrul grupului. În aceste colectivităţi sufletele lucrează atât la 
propriile lecţii, cât şi la cele ale colegilor lor. Ele îşi deschid minţile unele faţă 
de celelalte într-o asemenea măsură, încât pare imposibil de ascuns ceva. 

Această deschidere puternică şi completă faţă de problemele karmice 
afectează acele suflete care vor fi desemnate Pământului. 

Cum de reuşesc sufletele telepatice să recurgă la o selecţie mentală sau 
la blocaje? Acesta este un proces despre care ştiu destul de puţin, dar am 
descoperit câteva detalii. Din informaţiile pe care am reuşit să le strâng, fiecare 
suflet are un model vibraţional mental distinctiv, ca o amprentă digitală. Acest 
model este similar unui coş în care sunt tesute fâşii integrate de energie, 
înconjurând un centru individual al caracterului. Fasciculele în cauză reprezintă 
filmele gândurilor, iar transferul acestora e la latitudinea sufletului. Vizualizările 
scenice implică ideile, concepţiile, părerile, simbolurile şi distincţiile proprii 
respectivului suflet. Cu timpul, sufletul capătă abilitatea de a masca orice 
secvenţă a imaginii, în orice moment. Astfel, pe când nimic nu este ascuns la 
modul general, nici o asemenea fâşie nu se deschide spre centru pentru a 
elibera un gând până când un suflet nu doreşte acest lucru. 

Acestea fiind spuse, cred că este obişnuit ca ghizii şi Bătrânii să sondeze 
sub o anumită limită mentală a sufletelor mai puţin avansate. Faptul în sine 
este, de altfel, în avantajul acestora. Ştiu că acest lucru sună ameninţător. Aşa 
ar fi, dacă toate acestea s-ar petrece pe Pământ. Profesorii noştri se angajează 
şi ei în selecţii mentale faţă de sufletele care vor să le sondeze mintea. Acest 
lucru se petrece deoarece ghizii nu vor să împovăreze sufletele mai tinere cu 
concepte pentru care acestea nu sunt încă pregătite, mai ales cu cele 
referitoare la viitor. 

Toată lumea respectă sanctitatea şi înţelepciunea consiliului. Informaţiile 
primite cu acest prilej sunt considerate autorizate şi foarte personale. După 
terminarea consiliului, sufletele care se întorc la grupurile nu vor ca tovarăşii 
lor să fie ispitiţi să reinterpreteze cele comunicate de Bătrâni. Un client mi-a 
relatat: „Ar fi ca şi cum aş copia la un examen oral. Prietenii mei nu s-ar putea 
abţine să-mi spună, pentru a mă ajuta, propriile interpretări despre ce s-a 
întâmplat în consiliu”. De cealaltă parte a mesei consiliului, Bătrânii încurajează 
păstrarea tăcerii, pentru că ei ştiu că, dacă intimitatea este respectată, acest 
lucru asigură o mai mare francheţe faţă de sufletele care se înfăţişează 
înaintea lor. Orice amestec ulterior al colegilor de grup în acest subiect, chiar 
dacă bine intenţionat, poate distorsiona mesajele Bătrânilor. Singura excepţie - 
de la Legea Tăcerii - care cred că se face, implică suflete mai avansate, care se 
pregătesc în grupuri specializate. Aceştia par să agreeze ideea de a împărtăşi 
colegilor lor cele auzite în timpul consiliului, considerând aceste date 
„informaţii de breaslă”. 

De vreme ce în lumea spiritelor nu există noţiunea de timp, folosesc 
întrunirile consiliului ca pe nişte trambuline terapeutice menite evaluărilor 
karmice rapide de-a lungul secolelor. Reţinând tot ce se petrece în această 
cameră, îmi conduc subiectul înapoi spre momentele cheie şi opţiunile decisive 

din vieţile sale trecute. Direcţionez subiectul aflat sub hipnoză să-şi aleagă 
acele momente ale trecutului care sunt relevante pentru subiectul discutat în 
consiliu. Multe dintre atitudinile şi aspectele egoului nostru provin din vieţile 
noastre trecute şi înţelegerea lor într-un context diferit îi poate da clientului o 
nouă perspectivă a prezentului. În mod frecvent, simt atât ajutorul ghidului 
meu, cât şi pe cel al ghidului clientului. 

Prin această formă de intervenţie terapeutică eu caut, împreună cu 
clientul meu, indiciile actualelor modele de comportament. Acest lucru va 
deschide uşa spre reformulări sănătoase. Terapia reîncarnării este mai mult 
decât o înţelegere cognitivă. Oamenii au nevoie să vadă că ocolişurile şi 
cotiturile vieților lor au un înţeles şi un scop. Pot, de asemenea, să îi conduc pe 
clienţi în camera de selecţie a vieţii, spre a discuta motivele pentru care 
Bătrânii le-au oferit actualele lor corpuri. Dacă sufletul nu trebuie să afle încă 
anumite aspecte viitoare ale vieţii sale, el se va bloca. Când am terminat, îi 
scot pe Bătrâni din animaţie şi întrunirea consiliului continuă fără să se piardă 
nimic. 

Nu uit niciodată că nu sunt decât un intermediar temporar în dinamica 
dintre clientul meu, ghizii acestuia şi membrii consiliului. Ştiu că ei mă ajută, 
pentru că, altminteri, subiectul meu n-ar putea vizualiza în stare de transă 
întrunirea consiliului. Prin intermediul folosirii hipnozei adânci, am avantajul de 
a utiliza, ca regresionist spiritual, atât mintea sufletului, cât şi actualul ego 
uman al clientului meu. Mintea supraconştientă operează în cadrul unei matrici 
eterne, pe care gândirea subconştientă o poate procesa în realitatea actuală. 

Importanţa unei conştiente a adevăratului nostru sine interior nu poate fi 
supralicitată pentru o viaţă productivă. Nu vreau să sugerez că şedinţa de 
regresie spirituală de maximum trei ore pe care o pot oferi este un remediu 
imediat pentru oamenii cu probleme. Totuşi, o conştienţă reînnoită a 
adevăratei noastre naturi, faptul de a cunoaşte unele lucruri despre vieţile 
noastre trecute şi despre viaţa noastră nemuritoare în lumea spiritelor pot oferi 
o fundaţie solidă menită unei terapii ulterioare mai convenţionale axate pe 
problemele specifice ale fiecărui client. Pe de altă parte, o singură şedinţă de 
regresie spirituală aplicată unui client sănătos din punct de vedere mental 
poate face minuni pentru recunoaşterea integrităţii interioare şi a scopurilor 
acestuia. 


7 
DINAMICELE COMUNITĂȚII 

Rude primare de suflet/suflete pereche 

Între prima şi a doua întrunire a consiliului există o perioadă menită 
reînnoirii sufletului. Ca fiinţe eterice, creşterea noastră începe, de fapt, în 
domeniul mental al lumii spiritelor, împreună cu alte suflete şi înainte ca 
oricare dintre noi să se fi încarnat. Ca atare, în timp ce fiinţa noastră interioară 
are exclusiv o trăsătură individuală, o parte vitală a vieţii spirituale de dintre 
încarnări este dedicată relaţiilor empatetice cu celelalte suflete. Astfel, 
dezvoltarea noastră ca suflete devine o evoluţie colectivă exprimată parţial 
prin asocierea pe care o avem cu aceste entităţi într-o realitate materială, cum 
ar fi Pământul. În timpul reîncarnării, apropierea pe care sufletele o simt unul 
faţă de celălalt într-un plan mental este testată sever de provocările karmice 
din trupurile noastre gazdă. Această întrerupere a unei existenţe mentale 
fericite constituie un mijloc prin care maeştrii noştri spirituali ne înalţă 
conştiinţa. 

Am auzit multe poveşti de dragoste interesante care s-au petrecut în 
vieţile trecute, implicând suflete pereche care trec peste barierele timpului şi 
ale spaţiului, pentru a se întâlni din nou în viaţă. lată câteva exemple: 


Un caz în care dragostea a fost chinuită: în timpul epocii de piatră, de 
către un şef de trib desfrânat care îi lua perechea clientului meu în mod 
regulat, restituindu-i-o după aceea. 

Un caz în care dragostea a fost privată (de ceva): o femeie care fusese 
sclavă în Roma antică, având sarcina de a-i servi pe gladiatori la masă, s-a 
îndrăgostit de unul dintre aceştia. Acest luptător captiv i-a spus clientei mele în 
noaptea dinaintea zilei în care a fost omorât în arenă că o va iubi mereu. 

Un caz în care dragostea a fost crudă: în Evul Mediu, în închisoarea unui 
castel, un grăjdar a fost biciuit până la moarte de un nobil care îşi prinsese fiica 
şi pe clientul meu în locul unde se întâlneau în secret. 

Un caz în care dragostea a fost eroică: când un mire polinezian s-a înecat 
după ce a salvat-o pe cea care îi devenise de câteva ore soţie - clienta mea - 
când barca lor a fost lovită de o furtună puternică, în urmă cu trei secole. 

Un caz în care dragostea a provocat moarte: când clientul meu, un soţ 
german din Europa secolului al XVIII-lea, şi-a înjunghiat soţia într-o criză de 
gelozie provocată de o pretinsă poveste de dragoste a acesteia. Acuzată pe 
nedrept din cauza bârfelor din partea locului, ea a murit afirmându-şi 
nevinovăția şi spunând că nu l-a iubit decât pe el. 

Un caz în care dragostea a fost neiertătoare: un soldat care s-a întors din 
războiul civil şi a cărui soţie, rămasă singură, se măritase cu fratele lui la un an 
după ce veteranul fusese declarat oficial mort. 

Toate cuplurile amintite mai sus au astăzi o căsnicie fericită, încercările 
prin care au trecut în fiecare viaţă i-au pregătit pentru cele ce aveau să 
urmeze, întărind legătura lor specială de suflete pereche. Regresia în viaţa 
anterioară scoate la iveală informaţii interesante despre formarea perechilor, 
dar o perspectivă mult mai largă asupra acestor relaţii e oferită clienţilor mei 
de plasarea în perioadele dintre vieţile lor. 

Există multe încercări ascunse în spatele vălului iubirii. Alături de vieţile 
în care am trăit o lungă şi fericită poveste de iubire cu perechea noastră, se 
află acelea în care noi am distrus această relaţie sau am fost devastaţi la 
rândul nostru de faptele perechii noastre. În acele vieţi în care traiul nostru 
comun a fost greu, ceva a stat în drumul acceptării dragostei. A fi împreună cu 
sufletul nostru pereche ne poate aduce deopotrivă fericire şi suferinţă, dar noi 
învăţăm din amândouă. Întotdeauna, în spatele evenimentelor grave, care 
implică relaţiile din viaţa noastră se află motive karmice. 

Am avut o clientă numită Valerie, care a trăit viaţa unei femei frumoase 
din China, cu doua secole în urmă. În acea viaţă ea şi-a respins sufletul 
pereche, bărbatul pe care îl iubea cel mai mult, din pricină că se certa cu ea şi 
refuza să îi hrănească vanitatea, aşa cum făceau alţii, „şi în afară de asta”, îmi 
spunea Valerie în stare de transă, „era atât de neîndemânatic şi arăta atât de 
necioplit, încât mi-era şi jenă să fiu văzută cu el; mă gândeam la ce vor zice 
ceilalţi. De necaz, din mândrie şi din sentimente pe care le-am luat de bune, m- 
am măritat cu un om chipeş care a ştiut să-mi facă toate toanele. Am pierdut 
fericirea de care puteam să am parte”. 

În viaţa următoare, în America secolului al XIX-lea, Valerie a fost fiica 
unui şef indian Cherokee, care i-a ordonat să se mărite cu fiul altui şef; aşa se 
stabilise între ei printr-un tratat. Valerie s-a supus dorințelor tatălui ci, dar 
acest soţ a respins-o fizic şi i-a făcut o viaţă groaznică. Războinicul din tribul 
lor, pe care ca îl iubea, era sufletul ei pereche, pe care-l respinsese în viaţa sa 
anterioară din China. Când s-a întors în lumea spiritelor, după ce viaţa ei 
indiană s-a sfârşit, Valerie mi-a spus: 


Eu şi iubitul meu am fi putut fugi. Lăsând însă la o parte primejdia 
implicată de o astfel de faptă, ceva îmi spuma că trebuia să îndur ceea ce tatăl 
meu plănuise. Acum înțeleg că a fost o încercare. Avem capacitatea de a răni 
grav atât persoana care ne iubeşte, cât şi pe noi înşine. Viata mea ca femeie 
indiană Cherokee a fost un memento al mândriei şi al vanităţii mele ca femeie 
în China. 


Faptul că suntem cu persoana „nepotrivită” pentru o perioadă a vieţii 
noastre, nu înseamnă că am irosit timpul. Probabil că relaţia a fost plănuită 


dinainte. Ba chiar am putea vedea acest suflet din nou, în lumea spiritelor, într- 

o lumină diferită. Aşa s-a întâmplat cu bărbatul cu care clienta mea a trebuit să 
se căsătorească în viaţa ei indiană. Sufletul lui aparţinea unui grup învecinat cu 
cel al Valeriei. Sufletul ambilor bărbaţi pe care Valerie i-a iubit în cele două vieţi 
trecute este din nou alături de ea, în secolul al XX-lea, fiind soţul ei. Aş mai 
adăuga că Linda, care astăzi este cea mai bună prietenă a Valeriei şi o membră 
a grupului ei de suflete, a fost ultima pereche a războinicului pe care ea Îl 
iubise în viaţa ei de indiană Cherokee. După şedinţa noastră, Valerie a zâmbit 
când mi-a zis: „Acum ştiu de ce am fost întotdeauna stingherită văzând-o pe 
Linda pe lângă soţul meu”. 

Înainte de a merge mai departe, ar fi bine să luăm în considerare câteva 
ramificații implicate de experienţa magică a întâlnirii unui suflet pereche. Prima 
dată când stabilesc un raport cu un client îl întreb despre relaţiile sale 
precedente şi actuale, care au avut sau mai au importanţă în viaţa sa. Astfel 
îmi dau scama cum sunt distribuite personajele care joacă în piesa actualei lor 
vieţi. de vreme ce am intenţia să stau în primul rând şi să urmăresc 
desfăşurarea piesei în timpul hipnozei, vreau un program al acesteia. 

O dată ce clientul meu se află în stare de transă profundă, legăturile 
multiple dintre suflete devin clare. Oamenii care joacă în piesa vieţii clientului 
meu pot fi iubiţi (te), prieteni devotați, rude, mentori sau asociaţi ai acestuia. 
Relaţiile noastre cu oamenii iau multe forme în viaţă şi, de obicei, implică atât 
suflete din alte grupuri, cât şi din grupul nostru. În general, clienţii mei nutresc 
o dorinţă puternică de a identifica aceste legături de suflet în viaţa lor actuală, 
deşi cei mai mulţi au deja o idee în acest sens. 

Într-o definiţie mai amplă, dragostea înseamnă afecţiune, care poate lua 
multe forme în viaţă. Întotdeauna realizăm o conexiune mentală, într-un fel sau 
altul, cu un suflet pereche, indiferent de rolul pe care acesta îl joacă în viaţa 
noastră. Intrăm în legătură cu oamenii pe multe niveluri şi pentru o mulţime de 
lecţii karmice în fiecare viaţă. Când o prietenie se înfiripă, se transformă în 
dragoste, dar în lipsa unei amiciţii durabile, iubirea nu poate să înflorească. E 
vorba de cu totul altceva decât de infatuarea care există la un nivel superficial, 
când avem acele îndoieli supărătoare referitoare la întrebarea dacă relaţia 
respectivă are sau nu vreo însemnătate. În lipsa încrederii, intimitatea suferă şi 
dragostea nu se poate dezvolta. lubirea înseamnă acceptarea tuturor 
imperfecţiunilor partenerului tău. Dragostea adevărată te face mai bun decât ai 
fi dacă acea persoană n-ar exista în viaţa ta. 

Oamenii pun, de obicei, semnul egal între iubire şi fericire, însă aceasta 
din urmă este o stare de spirit care trebuie să se dezvolte în tine şi să nu 
depindă de altcineva. Cel mai sănătos fel de dragoste este acela în care te 
simţi deja bine cu tine însuţi şi astfel, extinzându-ţi sentimentele şi asupra 
altcuiva, nu dai dovadă de egoism. Dragostea cere multă muncă şi întreţinere 
permanentă. Am avut mulţi subiecţi care au divorţat şi care au aflat că primele 

lor iubiri au fost sufletele lor pereche. Lucrurile ar fi mers bine dacă amândoi s- 
ar fi străduit mai mult. 

Pe de altă parte, pot exista anumite motive pentru care s-ar putea să nu 
ne întâlnim sufletul pereche decât mai târziu în viaţă. Sufletele pereche se vor 
separa din când în când, pentru o viaţă sau două, nevăzându-se deloc în cursul 
acestora. „Sufletul meu pereche şi cu mine am devenit mult prea dependenţi 
unul de celălalt, aveam nevoie să evoluăm singuri pentru o vreme” - iată o 
declaraţie pe care o aud adesea atunci când sufletele pereche sunt despărțite. 
Fiecare perioadă de pe Pământ este diferită din punct de vedere al 
ataşamentului şi al experienţei pe care o trăim cu sufletul nostru pereche. Cu 
toate acestea, fiecare viaţă alături de ele se clădeşte pe vieţile anterioare. 

învăţăm lecţii importante din relaţiile care s-au rupt. Ceea ce este 
important e ca în viaţă să mergi mai departe. Unii clienţi îmi spun, înaintea 
şedinţelor, că dragostea adevărată pare să-i ocolească. După şedinţă ei înţeleg, 
de obicei, motivele care stau la baza acestei situaţii. Dacă nu îţi iese în cale 
dragostea adevărată, eliberează-te, înțelegând că e posibil să fii aici pentru a 
învăţa alte lecţii. Presupunem în mod greşit că oamenii care au ales să trăiască 
singuri ar fi singuratici, când, de fapt, au vieţi bogate, pline de linişte, reflexie şi 
de realizări. Dacă stabileşti o legătură cu cineva pentru care nu ai nici un 
sentiment, numai pentru a nu fi singur, eşti mai singur decât dacă n-ai avea pe 
nimeni. Cum spune şi cântecul, „a te îndrăgosti de dragoste înseamnă a te 
preface”. Acest fel de iubire este o închipuire, deoarece este indus de ideea de 
a avea cu orice preţ parte de dragoste. Dacă sufletul tău pereche trebuie să 
apară în viaţa ta, o va face cel mai adesea atunci când te aştepţi mai puţin. 

După mulţi ani de revelații asupra vieţii sufletelor în lumea spiritelor, mi- 
am format o modalitate de clasificare a sufletelor pereche. Cred că plasarea 
sufletelor în una dintre aceste trei categorii depinde de relaţia pe care o au cu 
noi în drama vieţii. Ghizii noştri şi fiinţele care vin din zonele spirituale 
îndepărtate de a noastră nu apar în aceste trei categorii. 


Suflete pereche primare 

Un suflet pereche primar sau principal este în mod frecvent în viaţa 
noastră un partener apropiat. Acesta poate fi soţul (sau soţia), fratele, sora, cel 
mai bun prieten sau câteodată o rudă a noastră. Nici un alt suflet nu este mai 
important pentru noi decât acest suflet pereche primar, şi când subiecţii mei îşi 
descriu vieţile trăite alături de aceste suflete, cei mai mulţi spun că existenţa le 
este mult îmbogăţită. Una dintre cele mai mari motivații ale sufletelor de a se 
încarna este ocazia de a se exprima sub o formă fizică. Acest lucru reprezintă, 
cu siguranţă, o mare tentaţie pentru sufletele pereche primare. Ele îşi pot 
schimba genul, de la o viaţă la alta, dacă sunt suflete avansate. Un suflet 
obişnuit face acest lucru aproximativ în 75% dintre cazuri. 

Un suflet pereche primar nu trebuie confundat când folosim termenul de 
grup matcă primar, în cadrul căruia mai multe suflete interacționează în 
calitate de colegi. Oamenii folosesc termenul de „adevăratul suflet pereche 
primar”, pentru a-şi caracteriza sufletul pereche primar, ceea ce este bine, atât 
timp cât această definiţie nu conduce cumva la concluzia că toţi ceilalţi colegi 
din grupul lor de suflete ar fi mai puţin adevăraţi. Neplăcerile pe care cei din 
domeniul meu le au în legătură cu astfel de termeni sunt adesea mai degrabă 
simbolice decât literale, dar mi se pare mai importantă o altă problemă 
referitoare la conceptul sufletelor pereche primare. 

Am fost întrebat, în timpul conferinţelor mele, cum se leagă descrierile 
despre sufletele pereche primare şi afirmaţiile despre dualitatea sufletului de 
teoria sufletelor gemene. Răspunsul meu este următorul: nu se leagă. Am 
discutat deja despre modalitatea în care suntem capabili să ne împărţim 
energia sufletului pentru a trăi vieţi paralele, deşi cele mai multe dintre suflete 
nu doresc să îşi accelereze procesul de învăţare în acest mod. De asemenea, 
am afirmat că această capacitate de a ne împărţi ne permite să lăsăm o parte 
din energia noastră în lumea spiritelor, ca un duplicat perfect, în timp ce ne 
încarnăm. Aproape toate sufletele uzează de acest procedeu al dualității 
sufletului. Consideraţiile mele referitoare la relaţiile dintre sufletele pereche 
primare şi la capacitatea sufletelor de a se diviza nu au nimic de-a face cu 
teoriile sufletelor şi flăcărilor gemene. Sunt numai adevărurile mele, dar ca să 
fiu sincer, n-am găsit niciodată în cadrul cercetărilor mele nici măcar o singură 
dovadă în sprijinul conceptului sufletelor gemene. 

După cum înţeleg teoria sufletelor gemene, tu şi geamănul tău aţi fost 
creaţi în acelaşi moment, din acelaşi ou de energie, pentru a fi apoi separați, 
fără a te mai reuni cu geamănul tău -adevăratul tău suflet pereche primar - 
până la sfârşitul încarnărilor voastre karmice respective. Îmi amintesc de unii 
clienţi, cum este cel din cazul 26, care mi-au spus că nu există două suflete 
identice în momentul conceperii. Fiecare particulă de energie este unică şi 
creată ca o entitate singulară. Ceea ce mi se pare ilogic în teoria sufletelor 
gemene este următorul aspect - de ce am mai avea un suflet pereche primar 
dacă tot n-am putea lucra împreună cu acesta la lecţiile noastre karmice, 
înainte de a atinge perfecțiunea? Fie că le numim primare sau adevărate, 
sufletele pereche există pentru a se ajuta unul pe celălalt în atingerea 
obiectivelor lor; ele nu sunt gemenii noştri. 


Suflete pereche tovarăşi/colegi 

Sufletul nostru pereche primar este partenerul nostru etern, dar mai sunt 
şi alte suflete în grupul nostru matcă pe care le putem numi suflete pereche. În 
principal, sunt tovarăşii noştri de suflet. Caracterul acestor suflete diferă, 
deoarece au talente distinse şi se completează, după cum rezultă din cazurile 

pe care le-am analizat. În cadrul grupului matcă există, de obicei, un cerc 
interior de suflete, care ne sunt cu deosebire apropiate şi joacă un rol 
important de susţinere în vieţile noastre, după cum şi noi la rândul nostru 
facem acelaşi lucru pentru ele. Numărul acestora variază, dar un client obişnuit 
are între trei şi cinci suflete în cercul lui interior. 

Deşi sufletele tovarăşi dintr-un grup matcă au început împreună, ele se 
dezvoltă în ritmuri diferite. Acest lucru depinde mult de talentul lor de a se 
conduce şi de a se motiva. Fiecare suflet are anumite puncte tari, pe care 
tovarăşii lor le pot folosi în timpul încarnărilor grupului. Pe măsură ce grupul se 
micşorează, multe capătă diferite specializări, dar nu pierd contactul unul cu 
celălalt. 


Sufletele afiliate 

Această clasificare a sufletelor se referă la membrii grupurilor secundare 
aflate în afara grupului nostru matcă, dar în aceeaşi vecinătate spirituală. După 
cum am menţionat în capitolul 5, în figura 1, grupurile secundare din jurul 
grupului nostru primar pot însuma până la o mic de suflete sau mai mult. Multe 
dintre aceste grupuri lucrează în aceleaşi săli de clasă cu noi. Există anumite 
suflete afiliate, din alte grupuri, care sunt alese să lucreze cu noi şi pe care 
ajungem să le cunoaştem de-a lungul mai multor vieţi, în timp ce altele se 
intersectează cu drumul nostru doar pentru puţin timp. Părinţii noştri provin 
adesea din unul dintre aceste grupuri matcă învecinate. 

În condiţiile interacțiunii sociale din lumea spiritelor şi ale contactului din 
timpul încarnărilor fizice, sufletele unui grup matcă pot să aibă prea puţină sau 
chiar deloc legătură cu multe dintre sufletele unui grup secundar. Într-un 
context mai larg, toate sufletele dintr-un grup secundar sunt afiliate într-un fel 
sau altul, dar nu pot fi considerate suflete pereche de către clienţii mei. Deşi nu 
se manifestă cu adevărat drept suflete tovarăşi, formează un grup mare de 
persoane aflate la dispoziţia regizorilor vieţii noastre viitoare, pentru a 
interpreta un rol sau altul. Un suflet afiliat poate avea o anumită caracteristică, 
absolut necesară nouă pentru învăţarea unei lecţii karmice. Este foarte probabil 
ca entităţile să se încarneze în persoane care aduc o energie puternică, 
pozitivă sau negativă, în asocierea cu noi. Aceste decizii depind de înțelegerile 
făcute în prealabil între toate părţile implicate şi profesorii acestor suflete, cu 
privire la beneficiile sau dezavantajele pe care le implică un rol sau altul. 

Contribuţia poate fi foarte scurtă. Cititorul poate că-şi aminteşte de acel 
episod din staţia de autobuz, povestit de subiectul cazului 39. Ajutorul acordat 
femeii a fost, foarte probabil, un gest spontan şi cred că acest subiect nu era 
un suflet afiliat. Voi cita un exemplu referitor la un scurt contact pozitiv, pe 
care mi l-a relatat un subiect care s-a întâlnit cu un suflet afiliat clar definit: 

Mergeam singur pe o plajă, distrus complet de faptul că-mi pierdusem 
slujba. A apărut un om şi am început o conversație. Nu-l cunoşteam şi nici n- 
aveam să-l mai revăd vreodată în acea viaţă. Dar în acea după-amiază el a 
venit nestingherit spre mine şi am discutat. Am simţit că-mi descarc 
problemele asupra acelui străin. El m-a liniştit şi mi-a dat o perspectivă mai 
largă situației mele. După vreo oră a plecat. Acum văd că era o cunoştinţă din 
lumea spiritelor, dintr-un alt grup. N-am dat din întâmplare unul peste celălalt 
în acea zi. El mi-a fost trimis. 


Totuşi, cele mai profunde contacte le avem cu sufletele pereche. În timp 
ce mă gândeam dacă să scriu sau nu această carte, oamenii mi-au întărit 
decizia de a o face şi mi-au cerut să relatez în detaliu cazul unei poveşti de 
dragoste între două suflete pereche. Cum eu însumi sunt un romantic, a fost o 
cerere la care nu am putut rezista. 


Cazul 46 

Am distins ceva imperativ în vocea unui subiect, Maureen, când m-a 
sunat să-mi ceară o întâlnire. Eram mai liber (este vorba de perioada dinaintea 
aceleia în care ajunsesem să am liste cu programări întinse pe perioade de 
câte un an). Maureen locuia aproape de biroul meu din California şi se întreba 
dacă să vină la întâlnire şi cu un prieten din New York, pe care-l vedea pentru 
prima dată. Am întrebat-o despre acest prieten pe care nu-l mai întâlnise 
niciodată şi iată ce poveste am auzit: 

Cu trei luni înainte, pe un site, un grup de vreo douăzeci şi cinci de 
persoane interesate de viaţa de după moarte a format ceea ce se numeşte în 
limbajul fanilor un „chat room”. Se pornesc astfel discuţii on-line între oameni 
cu interese similare. A trebuit să mi se explice toate acestea, pentru că nu ştiu 
prea multe despre computere. Maureen mi-a spus că ea şi un anume Dale au 
descoperit că sunt atât de apropiaţi, în discuţiile lor despre sufletele pereche, 
încât s-au simţit legaţi într-un fel straniu. Ea a mai adăugat că modul în care 
Dale reflecta propriile ei gânduri era tulburător. S-au hotărât să îşi creeze 
propria convorbire pe chat, pentru a continua discuţiile. 

Maureen şi Dale au aflat că se născuseră la numai câteva luni unul după 
altul, în urmă cu cincizeci de ani, într-o zonă de pe lângă San Francisco. Ei au 
vorbit despre căsătoriile lor nereuşite şi despre sentimentul inexplicabil de 
tristeţe legal de căutarea a ceva ce n-au găsit niciodată şi care le-ar fi putut 
deschide inimile. Discuţiile lor se concentrau mai ales asupra vieţii după 
moarte şi Dale a menţionat că îmi citise lucrările. La scurt timp după acesta, cei 
doi s-au hotărât să se întâlnească în California, pentru a mă vedea. Doreau să 
facă în acelaşi timp o şedinţă de regresie. 

Am fost de acord să îi primesc a doua zi după ce se întâlniseră. Au sosit 
la biroul meu cu ochii strălucind şi am remarcat că erau deja în stare de transă 
şi nici nu mai aveau nevoie de mine. Momentul în care se văzuseră a fost un 
prilej de recunoaştere instantanee. Maureen mi-a spus: „Felul în care ne-am 
zâmbit unul celuilalt, expresia din ochii noştri, sunetul râsului nostru, vibraţiile 
care ne legau când am dat mâna au creat o euforie care a fost atât de 
puternică, încât nici nu mai ştiam ce se întâmplă în jurul nostru.” 

Voi relata acest caz din punctul de vedere al ei, pentru că eu stabilisem 
primul contact cu ea. În timpul interviului, am aflat că au fost situaţii în viaţa sa 
când avea un sentiment de deja vu, auzea muzica anilor '20 sau vedea 
dansatoare de Charleston purtând rochiile largi din acea vreme. Maureen mi-a 
mai relatat că fusese urmărită încă din copilărie de un coşmar care tot revenea, 
legat de O moarte bruscă. 

De obicei, îi conduc pe subiecţi în lumea spiritelor după momentul morţii 
survenite în urma ultimei lor vieţi, în aşa fel încât să nu rateze surprinderea 
obişnuită pe care o încearcă un suflet obişnuit la intrarea în lumea spiritelor. 
Această tehnică de hipnoză are multe avantaje, printre care şi acela că aflu 
dacă există amprente ale corpului din ultima viaţă preluate de corpul fizic 
actual al clientului meu. Dacă se grăbeşte acest proces, ducând subiecţii direct 
în lumea spiritelor, să spunem din pântecele mamei lor, există riscul să ajungă 
acolo dezorientaţi. Ar fi ca şi cum ai lua pe cineva în spatele unei case şi i-ai 
cere să-ţi descrie faţada. Această procedură accelerată de intrare în lumea 
spiritelor i-ar face să piardă multe puncte de reper. Opririle ar putea fi vitale în 
cazul în care moartea a survenit brusc şi într-un mod traumatic. Nemaitrecând 
peste scenele morţii, clientul este, de fapt, mai bine protejat de amintiri fizice 
dureroase. 

La indicaţia mea de a alege scenele cele mai importante din viaţa ei 
trecută, Maureen m-a dus spre evenimentele care i-au provocat moartea. 
Acesta este adesea un semn că vor urma probleme şi cei care înlesnesc aceste 
pătrunderi în vieţile trecute trebuie să fie pregătiţi să aibă de-a face cu scene 
de moarte ce pot fi oribile. Ceea ce urmează reprezintă o versiune prescurtată 
a poveştii ei. 


Dr. N: Eşti bărbat sau femeie? 

S.: O fată, de fapt. 

Dr. N: Cum te numeşti? 

S.: Samantha. Pe scurt Sam. 

Dr. N: Unde te afli şi ce faci acum? 

S.: Sunt la masa de toaletă din dormitorul meu şi mă pregătesc să merg 
la o petrecere. 

Dr. N: De ce are loc petrecerea? 

S.: (pauză, apoi râde uşor) Este... pentru mine, astăzi împlinesc 
optsprezece ani şi părinţii dau o petrecere în cinstea majoratului meu. 

Dr. N: La mulţi ani, atunci. Ce dată e azi? 

S.: (după o uşoară ezitare) 26 iulie 1923. 

Dr. N: Dacă tot eşti în faţa oglinzii, aş vrea să te uiţi şi să-mi spui ce vezi. 

S.: Sunt blondă, cu părul pieptănat în sus în seara aceasta. Port o rochie 
lungă de mătase albă. Este prima mea rochie de petrecere. Îmi voi pune 
pantofii noi, albi, cu tocuri înalte. 

Dr. N: Sună grozav. 

S.: (cu un zâmbet ştrengăresc) Ar fi bine ca şi Rick să aibă aceeaşi 
părere. 

Dr. N: Cine e Rick? 

S.: (acum distrasă şi roşind) Rick este... prietenul... iubitul meu cu care 
mă văd astă-seară. Trebuie să-mi termin machiajul, va veni în curând. 

Dr. N: Ascultă, Sam, sunt sigur că poţi vorbi cu mine în timp ce te fardezi; 
nu vreau să te fac să întârzii. Spune-mi, e serioasă relaţia cu Rick? 

S.: (iar se înroşeşte) Înâm... dar nu vreau să dau aerul că sunt prea 
dornică. Joc tare, ca să ajung unde vreau. Rick zice că nu e serios, dar ştiu că 
mă vrea. 

Dr. N: Văd că e o petrecere importantă. Presupun că va claxona în 
curând, ca să alergi în întâmpinare la maşina lui. 

S.: (iritată) A, nu. Deloc. Ştiu că i-ar plăcea; va suna însă la uşă în mod 
civilizat şi servitoarea îi va deschide şi-i va spune să mă aştepte jos. 

Dr. N: Deci, petrecerea este la o oarecare distanţă de casa ta. 

S.: Nu prea departe... este într-o vilă elegantă din centrul oraşului San 
Francisco. 

Dr. N: Bine, Sam, acum să mergem mai departe în timp, la petrecerea din 
centru şi să-mi explici ce se întâmplă. 

S.: (debordând) Mă distrez grozavi Rick arată nemaipomenit, bineînţeles. 
Părinţii şi prietenii îmi spun cât de bine arăt. E muzică, dans... mulţi prieteni mă 
felicită... şi (faţa clientei mele se întunecă pentru un moment) e multă băutură 
de care părinţii mei nu ştiu. 

Dr. N: Asta te tulbură? 

S.: (încercând să respingă un val nou de senzaţii; îşi trece o mână prin 
păr şi revine) Oh...băutura face întotdeauna parte din aceste treburi... te face 
mai vesel şi mai lipsit de griji. Şi cu beau... Rick şi câţiva prieteni au băut pe 
furiş. 

Dr. N: Mergi mai departe acum spre următoarea întâmplare importantă 
din acea seară şi explică-mi ce se petrece. 


229/339 


S.: (expresia clientei mele se schimbă, vocea e ezitantă) Rick şi cu mine 
dansăm... mă ţine strâns... suntem înfierbântaţi... Îmi şopteşte la ureche să 
plecăm puţin de la petrecere ca să fim singuri. 

Dr. N: Şi cum te simţi? 

S.: Emoţionată... dar parcă ceva mă reţine...dar trec peste asta, vreau şi 
eu. Presupun că este dezaprobarea părinţilor mei... Şi totuşi parcă ar mai fi 
ceva. Dar mă scutur şi rămân la exaltarea mea de moment. 

Dr. N: Rămâi la sentimentul ăsta. Ce se întâmplă apoi? 

S.: Plecăm printr-o uşă laterală ca să nu fim văzuţi şi ne ducem la maşina 
lui Rick. Este o maşină roşie, nouă, decapotabilă, superbă. E o noapte 
minunată, capota maşinii este lăsată. 

Dr. N: Apoi ce faceţi? 

S.: Ne urcăm în maşină, Rick îmi scoate agrafele din păr. Mă sărută cu 
putere. Vrea apoi să facă pe grozavul şi ieşim pe şosea, facem o tură. 

Dr. N: Poţi descrie locul unde era drumul şi în ce direcţie aţi luat-o? 

S.: (devine foarte nervoasă) Mergem în jos, spre sud, spre coasta 
Pacificului, ieşim din San Francisco. 

Dr. N: Cum e plimbarea pentru tine, Sam? 

S.: (pentru un moment, subiectul pare a nu mai avea nici o premoniţie) 
Simt că trăiesc. E o noapte caldă şi vântul îmi aruncă şuviţele de păr în faţă. 
Rick îşi ţine o mână după gâtul meu. Mă strânge şi îmi spune că sunt cea mai 
frumoasă fată din lume. Ştim că ne iubim. 

Dr. N: (am observat că acum mâinile subiectului meu încep să tremure şi 
corpul îi devine mai rigid; o iau de mână, pentru că bănuiesc ce urmează) 
Acum, Samantha, vreau să înţelegi că, pe măsură ce vei continua să vorbeşti 
cu mine, voi fi cu tine la fiecare pas pe care-l faci şi voi putea să te conduc 
repede prin orice ţi s-ar întâmpla. Ştii asta, da? 

S.: (stins) Da... 

Dr.N: Du-te la momentul când lucrurile încep să se schimbe în călătoria 
cu Rick şi descrie ce s-a întâmplat. 

S.: (întreg trupul începe să îi tremure) Rick a băut prea mult şi drumul 
devine din ce în ce mai şerpuitor. Curbele sunt din ce în ce mai strânse şi Rick 
n-are decât o mână pe volan. Ne apropiem de o parte în pantă... aproape de 
ocean... e o stâncă acolo... maşina iese de pe şosea, (acum strigă) RICK, MAI 
ÎNCET! 

Dr. N: Încetineşte? 

S.: (strigă) O, DOAMNE, NU! NU ÎNCETINEŞTE! RÂDE ŞI SE UITĂ LA MINE 
ÎN LOC SĂ SE UITE LA DRUM. 

Dr. N: Acum repede, Sam... continuă. 

S.: (cu un hohot) Nu luăm curba următoare... maşina e în aer... cădem în 
ocean... mor... apa... atât de rece... nu pot respira... Oh, Rick, Rick... 

Ne oprim şi încep o desensibilizare rapidă a acestei amintiri traumatice, 
scoțând sufletul Samanthei din trupul ei fizic. Îi reamintesc că a trecut de mai 
multe ori prin moartea fizică înainte şi că totul va fi în ordine. Samantha îmi 
explică că a ezitat să meargă, pentru că tânăra ei viaţă de-abia începuse. Nu a 
vrut să-l părăsească pe Rick, dar senzaţia de tragere afară din ocean era „prea 
insistentă”. 

Când mi-am început cercetările asupra sufletului, am presupus că, atunci 
când două persoane ca Samantha şi Rick au murit împreună, vor intra, de 
asemenea, împreună în lumea spiritelor. Am aflat că acest lucru nu era 
adevărat în scenele care implicau moartea, cu o singură excepţie. Copiii mici 
care sunt omorâţi împreună cu cei care-i iubesc se ridică împreună cu acele 
persoane. Voi dezvolta această temă în capitolul 9, la secţiunea despre 
sufletele tinerilor. Chiar sufletele pereche primare ucise în acelaşi moment se 
înalţă în mod normal pe rute separate, fiecare pe propria linie vibraţională. Am 
simţit că pierderea acestei tovărăşii era puţin cam tristă până când mi-a 
devenit clar că sufletele sunt întâmpinate de ghizii şi de prietenii lor din lumea 
spiritelor la momentul şi locul oportun. Fiecare suflet are nevoie de propriul 
ritm de ascensiune, ceea ce include opririle de orientare şi de reîntinerire a 
energiei, chiar dacă se întorc în acelaşi grup de suflete. Aşa a fost pentru Rick 
şi Samantha. 


Dr. N: Îl vezi pe undeva pe Rick? 

S.: Nu, încerc să rezist acestei trageri care vrea să mă întoarcă şi să mă 
îndrepte în sus. Vreau să continuu să mă orientez spre ocean... să-l ajut pe 
Rick. 

Dr. N: Până la urmă această forţă te întoarce în direcţia bună, scoţându- 
te din oceanul Pacific? 

S.: (clienta este acum liniştită şi resemnată, dar şi îndurerată) Da, sunt 
acum departe, deasupra Pământului. 

Dr. N: (o întrebare pe care o pun de obicei) Vrei să îţi iei rămas bun de la 
părinţii tăi înainte de a pleca mai departe? 

S.: Oh, nu, nu chiar acum... mai târziu... acum nu vreau decât să plec. 

Dr. N: Înţeleg. Spune-mi, Samantha, ce vezi acum? 

S.: Gura unui tunel... deschizându-se şi închizându-se... coordonându-şi 
mişcările cu ale mele. Trec dincolo şi mă simt mult mai uşoară. E atât de 
luminos. Cineva îmbrăcat într-o robă vine spre mine. 


În timpul întrevederii cu Dale, am aflat că el era Rick şi că amintirile lui se 
potriveau cu cele ale subiectului Maureen. În timp ce Samantha a mai trăit 


câteva secunde după prăbuşire şi s-a ridicat din ocean, sufletul lui Rick s-a 

eliberat din trup cât timp maşina era încă în aer. Când am relatat această 
poveste unui public din Dallas, o doamnă a bombănit tare: „Se vede că era un 
bărbat!”. l-am spus că atunci când mintea ştie că nu mai este nici o şansă de 
supravieţuire a corpului, e posibil ca sufletele să părăsească trupul cu un 
moment înainte de moartea propriu-zisă. În felul acesta sufletul iese cu energia 
mai puţin avariată. 

După ce s-au terminat şedinţele cu Dale şi Maureen, m-am întâlnit cu 
aceste suflete pereche, pentru o trecere în revistă a ceea ce am aflat. Maureen 
a explicat că de fiecare dată când conducea pe autostrada 1, la sud de San 
Francisco, devenea în mod inexplicabil nervoasă şi i se făcea frică pe o anumită 
porţiune a drumului din lungul coastei. Acum ştia de ce. Am sperat că 
deprogramarea scenei morţii ei din 1923 va rezolva şi problema coşmarurilor 
care îi tot reveneau. O lună mai târziu, Maureen mi-a scris şi mi-a confirmat că 
nu mai avea acest coşmar. 

Minunile sincronicităţii au devenit evidente în acest caz, când Dale mi-a 
spus că unul dintre motivele pentru care a plecat din zona în care se născuse 
era acela că nu se simţea bine când conducea în jurul oraşului San Francisco. 
Ai crede că timpul pe care îl petrecem în lumea spiritelor între două vieţi ar 
trebui să elimine toate efectele reziduale din experienţele vieților noastre 
trecute. În majoritatea cazurilor aşa se întâmplă, dar, după cum am mai 
menţionat, există oameni care îşi duc amprentele fizice şi emoţionale ale 
trupului dintr-o viaţă în următoarea. Acest lucru este adevărat mai ales dacă 
aceste amprente se leagă de o anume lecţie karmică din viaţa următoare. 

De ce au fost separate în vieţile lor de acum, timp de cincizeci de ani, 
aceste suflete pereche primare? Pentru a înţelege acest lucru, trebuie să 
pornim de la dinamica grupului lor matcă. Dale şi Maureen vin dintr-un grup de 
suflete de nivel |. Aceste doisprezece suflete sunt, într-o măsură mai mare sau 
mai mică, luptători redutabili care-şi asumă riscuri. Ghidul lor îi duce regulat în 
grupurile învecinate, astfel ca ei să poată vedea cum funcţionează şi alte 
grupuri, cu mai multă pace şi armonie. Dale şi Maureen mi-au spus că aceste 
vizite au fost interesante, dar mi-au mai precizat că sufletele liniştite erau „cam 
plictisitoare”. Bineînţeles că şi în grupul lor sunt şi suflete mai liniştite, dar 
Dale/Rick nu face parte dintre acestea. În viaţa lui actuală a fost în armată şi a 
servit de trei ori în Vietnam. 

„Nu mă aşteptam să mă întorc”, mi-a spus „şi ar fi fost foarte bine”. 
Pentru că îi place să trăiască la limita pericolului, a ieşit din armată după 
terminarea războiului. A fi un soldat pe timp de pace era prea plictisitor pentru 
el. 

După accidentul de maşină din 1923, ghidul principal al grupului lor l-a 
luat pe Rick, care a petrecut mult mai mult timp cu chestionări, pentru a obţine 
mai multe informaţii utile şi cu orientare decât Samantha. Când s-a întors la 

grup, Rick era foarte îndurerat. Într-o scenă tandră, plină de mângâieri 
energetice intense, Rick i-a spus sufletului său pereche cât de mult regretă că 
i-a întrerupt viaţa atât de devreme. Nu era clar din şedinţa noastră cât de mult 
ştiau amândoi de posibilitatea unui accident înainte de petrecerea acestuia. Ei 
fuseseră amanți în numeroase alte vieţi trecute, de multe ori cu certuri şi 
scandal. Deşi Dale şi Maureen s-au încarnat amândoi concomitent şi în acelaşi 
loc în această viaţă, ca şi în cea din anii '20, nu le-a fost dat să se cunoască de 
tineri. Aceeaşi experienţă senzorială şi o energie emoţională identică din acest 
punct geografic erau doar o parte a condiţiilor de a se întâlni, mult mai târziu în 
vieţile lor actuale. 

Aceste suflete pereche ştiau când au intrat în această viaţă că se vor 
regăsi abia după ce vor fi trecut mulţi ani. Dale, mai ales, avea nevoie să simtă 
frustrarea anilor în care să tânjească după femeia potrivită. Astăzi el nu mai 
este un bărbat neglijent şi iresponsabil. Samantha/Maureeen avea şi ca nevoie 
de maturitatea de care nu dăduse dovadă în relaţia ei cu Rick din anii '20. Nici 
Dale, nici Maureen n-au luat viaţa de-a gata în această etapă a reunirii lor. 
Amândoi au suferit mult câtă vreme au fost despărțiți unul de celălalt. Când 
munca mea cu acest cuplu s-a terminat, amândoi au făcut în principal aceeaşi 
declaraţie. Maureen a spus: „Ne desăvârşim vindecarea printr-un respect clar 
faţă de sfinţenia vieţii şi de importanţa iertării. Acum că ştim amândoi ce 
înseamnă să pierzi ceva, vom preţui timpul care ne-a mai rămas să-l petrecem 
împreună în viaţa aceasta”. 

Înainte de a încheia această secţiune dedicată sufletelor pereche, aş mai 
adăuga faptul că multe urmează un curs pregătitor chiar înainte de următoarea 
lor încarnare. Este vorba de o repetiţie cu costume alături de ghizii lor, o ultimă 
trecere în revistă a problemelor mai importante din următoarea viaţă. Un 
aspect al acestui curs pregătitor poate fi şi acela că două suflete pereche pot 
pomi separat, trimiţându-şi apoi imagini vizuale unul altuia despre cum vor 
arăta în noile lor corpuri omeneşti şi în ce împrejurări se vor întâlni. 

În Călătoria Sufletelor am scris un capitol în care am citat exemple de 
acest fel de pregătire pentru îmbarcare. Sufletele pereche nu sunt întotdeauna 
împreună înainte de plecare. Apoi, în funcţie şi de karma implicată, câteodată 
un suflet ştie mai multe decât celălalt despre viitoarea lor întâlnire şi cum va 
arăta acea persoană. lată un scurt exemplu - un suflet pereche vorbind despre 
întâlnirea cu viitoarea sa soţie: 


Mi s-a permis să o văd pe soția mea din viaţa viitoare în camera 
ecranelor. Era o instructoare de aerobică atrăgătoare, pe care urma să o 
întâlnesc într-o sală de gimnastică, l-am studiat atent corpul şi trăsăturile feței, 
pentru că nu voiam să stric întâlnirea noastră, aşa cum făcusem în viața 
anterioară. Mirosul corpului ei transpirat mi s-a întipărit în minte... gesturile... 

zâmbetul şi mai ales ochii săi. În momentul în care am văzut-o în viaţa aceasta 
am simţit amândoi o atracţie magnetică. 


Legăturile dintre familiile spirituale şi cele umane 

De regulă, membrii aceluiaşi grup de suflete nu se întorc în încarnările lor 
următoare ca membri ai aceleiaşi familii umane genetice. Aceasta înseamnă 
că, în mod contrar credințelor indienilor americani, sufletul unui bunic nu va 
reveni, de obicei, în trupul nepotului său. Am subliniat rezistenţa pe care 
sufletele o opun reîncarnării genetice în capitolul 4, în secţiunea dedicată 
diviziunii sufletelor, cât şi în capitolul 5, în cea referitoare la ADN. Faptul ca 
sufletele dornice de a învăţa lecţii noi să se mai întoarcă în corpuri care au 
aceeaşi ereditate, etnicitate, mediu înconjurător şi, poate, acelaşi loc geografic 
ca şi în viaţa lor anterioară este atât limitativ, cât şi redundant pentru acestea. 
Încarnându-se în diferite familii de pe glob în fiecare dintre vieţile lor, sufletele 
pot profita de marea diversitate de trupuri omeneşti. Tocmai această variaţie 
conferă profunzime încarnărilor noastre pe Pământ. 

Există şi cazuri mai speciale, în care ghizii noştri pot fi mai indulgenţi cu 
acele suflete care au sentimente puternice faţă de o misiune karmică 
neterminată în cadrul unei anumite familii, manifestându-şi dorinţa de a se 
întoarce în cadrul acesteia. Aceste suflete pot primi o a doua şansă în ceea ce 
priveşte un mare rău care li s-a făcut sau spre a corecta unul pe care l-au 
produs altui membru al acelei familii. Ele s-ar putea reîntoarce în respectiva 
familie ca vlăstare ale unei noi generaţii, dar încă în timpul vieţii acelor 
persoane implicate în întâmplările karmice care stau în atenţia lor. Vreau să 
accentuez faptul că incidenţa acestor reîncarnări genetice în scopuri karmice 
este rară. Pare mult mai probabil ca sufletul să vrea să revină într-o altă 
familie, legată într-un fel sau altul de cea din viaţa sa anterioară, spre a 
îndrepta o anumită greşeală. Totuşi, o atare decizie ar fi una destul de 
neobişnuită, mai ales în acele cazuri în care sufletul a fost rănit direct, 
deoarece ar avea aerul unei răzbunări. 

Deşi sufletele nu se reîncarnează, de obicei, în aceeaşi familie creditară 
pe care au avut-o în vieţile trecute, e mai mult ca sigur că membrii aceluiaşi 
grup de suflete îşi aleg noile familii, în aşa fel încât să poată fi împreună. 
Reprezentanţii grupului identic de suflete au tendinţa de a se asocia, în fiecare 
dintre vieţile lor, prin legături de sânge şi apropiere geografică. Ce fel de roluri 
îşi aleg? Sunt sigur că cititorii acestei lucrări pot trasa o schemă cu membrii cei 
mai importanţi ai familiilor lor, cu prieteni, iubiţi, chiar simple cunoştinţe, 
pentru a vedea care sunt cei mai probabili candidaţi ai propriei lor familii de 
suflete. 

Figura 10: Genealogia Spirituală și Umană 

Figura 10. Această diagramă prezintă tovarăşii şi sufletele pereche primare 
care s-au încarnat de-a lungul vieților subiectului Ruth, în ultimele trei secole. Fiecare 
linie generatoare din exterior către mijloc reprezintă acelaşi suflet în corpuri diferite. 


În capitolul 5, figura 7, am reprezentat culorile aurei unei familii de 
suflete în viaţa lor actuală. Figura 10 este o diagramă care arată cum s-au 
încarnat membrii unui grup de suflete în familii umane, pentru a rămâne în 
legătură, de-a lungul ultimelor trei secole. Subiectul central al acestei diagrame 
este Ruth. Vă rog să observați că, de la un secol la altul, ereditatea familiei 
este complet diferită, în ciuda armoniei genealogice din harta mea. Figura 10 
reprezintă o versiune prescurtată a prietenilor spirituali ai subiectului Ruth, 

încarnaţi în trupuri umane. Această diagramă conţine, pentru fiecare secol, 
şase suflete din propriul ei grup matcă şi două dintr-un grup afiliat. 

Ruth apare în centrul diagramei şi fiecare dintre liniile care leagă centrul 
cercului de marginea acestuia reprezintă acelaşi suflet, asumându-şi diferite 
roluri în familia clientei mele, Ruth, din secolul al XVIII-lea până în secolul al XX- 
lea. Putem observa că sufletul pereche primar al subiectului este soţul său în 
această viaţă. În viaţa ei anterioară, acest suflet i-a fost cel mai bun prieten, iar 
în viaţa de dinainte, soţia sa, pe când Ruth, în secolul al XVIII-lea se încarnase 
în trupul unui bărbat. Sufletul pereche primar al ei are o aură colorată cu un 
galben protector, în vreme ce aceea a perechii sale este un amestec de nuanţe 
de alb şi albastru, indicând claritate şi dorinţa de a învăţa. Aceste suflete 
pereche primare sunt alături unul de celălalt de vreo şapte mii de ani, de la 
prima lor viaţă împreună. 

În afară de tovarăşii de suflet din grupul de suflete al clientei Ruth, am 
mai reprezentat şi două suflete afiliate dintr-un grup învecinat. Aceste suflete 
sunt în această viaţă tatăl şi mama clientei mele. Rolurile pe care ei le-au jucat 
în secolul al XIX-lea au fost de bunică, respectiv bunic. În secolul al XVIII-lea, 
aceleaşi două suflete au fost mătuşa şi unchiul subiectului Ruth. Diagrama ei 
reprezintă cazul unui client tipic. Fiecare grup de suflete cunoaşte propriile 
variaţii în ceea ce priveşte preferinţele dintr-o anumită familie umană. Am avut 
o clientă, în aceeaşi săptămână în care am văzut-o pe Ruth, care era extrem de 
apropiată de mama ei. Sufletul mamei sale făcea parte din grupul de suflete al 
clientei mele şi fusese sora acesteia în viaţa anterioară. 

Bunicii au adesea o mare influenţă în primii noştri ani de viaţă, fiind cei 
mai indulgenţi confidenţi ai noştri. De multe ori am descoperit că un bunic 
favorit în această viaţă fusese într-o viaţă anterioară un frate ori o soră sau cel 
mai bun prieten. Dinamica socială a contactelor umane intime este atât de 
puternică, încât, în majoritatea cazurilor mele, atât rolurile pe care sufletele le 
joacă în vieţile noastre, cât şi cele pe care le punem în scenă în vieţile lor sunt 
legate de lecţiile karmice ale unui grup. Când cineva apropiat nouă ne răneşte, 
sau noi înşine rănim o persoană apropiată, cauzându-i prin aceasta sentimente 
de înstrăinare şi de separare, acest lucru se întâmplă pentru că aceşti oameni 
din viaţa noastră s-au oferit voluntar să ne înveţe o anumită lecţie, învățând ei 
înşişi cu acest prilej. Aceste lecţii pregătesc ambele părţi pentru relaţiile 
viitoare, după cum se va vedea din cazul 47. 

Voi mai arăta că rolurile periferice, pe care le joacă în vieţile noastre sute 
de suflete afiliate din grupurile alăturate, pot continua de-a lungul mai multor 
generaţii. Din cauza lipsei de spaţiu, nu am înşirat în figura 10 toate aceste 
suflete care au făcut parte din viaţa anterioară a subiectului Ruth. Un exemplu 
al unui astfel de suflet afiliat important, care nu este inclus, este unul numit 
Zenda, care a fost profesoara favorită a ei în clasa a şasea. Am descoperit că în 

secolul trecut Zenda a fost vecină cu Ruth, cu care aceasta s-a ajutat mult. În 
secolul al XVIII-lea, Zenda avea o mică afacere, unde clienta mea era angajată. 
Diagrama din figura 10 este potrivită dacă vom lua în considerare toate relaţiile 
existente între noi şi persoanele care se intersectează cu drumul nostru. 

Profilele psihologice ale sufletelor pereche primare, tovarăşilor şi ale 
sufletelor afiliate sunt foarte instructive atunci când pot fi detaliate într-o 
diagramă de tipul arborelui genealogic. Am descoperit că în vieţile subiectului 
Ruth din fiecare dintre aceste trei ultime secole a existat un personaj principal, 
care aparţinea unui grup de suflete afiliat. Nu am avut spaţiu suficient în figura 
10 nici măcar pentru acesta. Acest suflet, cunoscut sub numele de Ortier, şi-a 
asumat rolurile unor persoane geloase, lipsite de sensibilitate şi care îi 
manipulau pe ceilalţi. Ea a fost trimisă ca să pună la încercare natura 
încrezătoare a clientei Ruth, pentru ca ea să înveţe astfel să-şi revină mai 
repede după ce a fost rănită şi să facă faţă suferinţei într-un mod sănătos. 
Temperamentul acestei persoane putea implica şi unele calităţi pozitive, dar 
latura sa negativă era una constantă. În actuala viaţă, Ortier este soacra sa. În 
viaţa anterioară, acest suflet a jucat rolul unui prieten apropiat care a trădat-o. 
Există însă anumite dovezi conform cărora ciclurile karmice care o implică pe 
Ortier în roluri importante ale vieţii subiectului Ruth se vor sfârşi în curând. 

Ruth este o persoană caldă, pasionată şi tandră. Sufletul ei pereche 
primar are, la rândul său, unele aspecte ale acestor calităţi, dar este în acelaşi 
timp şi tenace, brutal de sincer şi hotărât. Multe din sufletele reprezentate în 
figura 10 sunt mai degrabă rezervate şi liniştite. Au şi anumite similarități de 
caracter, cum ar fi perfecţionismul şi încăpăţânarea. 

Unul dintre sufletele acestui grup este mai neîngrijit, mai indolent şi mai 
mulţumit de sine însuşi decât celelalte. E vorba de Andy, fratele clientei mele în 
această viaţă. Acest suflet s-a oferit voluntar să fie soţul lui Ruth în secolul 
trecut, ca o schimbare de ritm pentru ea. În timpul acelei vieţi, sufletul pereche 
a lui Ruth a ales să joace rolul de prieten al acesteia. Ei au fost atât de atraşi 
unul de altul, încât povestea lor de dragoste aproape a distrus căsătoria 
subiectului Ruth cu Andy. Ea şi-a dat scama până la urmă, în acea viaţă 
trecută, că Andy - deşi un partener destul de neobişnuit - era o persoană care 
i-a deschis mintea. Într-un fel relaxat, el a îndreptat-o spre o existenţă mai 
optimistă, învăţând-o să aprecieze fiecare zi şi să privească viaţa cu mai mult 
umor, având în vedere firea ei caldă. Deşi nu a fost o mare dragoste între ei, 
Ruth a descoperit, alături de un soţ ca Andy, toleranța şi farmecul vieţii, în 
acest timp, sufletul ei pereche se confrunta cu o nouă provocare - aceea de a fi 
căsătorit cu altcineva decât cu Ruth, o persoană al cărei caracter era mult mai 
combativ decât al acesteia. 

Nu vreau să las impresia că a nu fi căsătorit cu sufletul tău pereche ar fi 
un motiv de nemulţumire. Am avut chiar clienţi care, într-o scrie de vieţi, şi-au 

schimbat intenţionat între ei partenerii cu trei sau patru suflete din cadrul 
cercului lor interior, pentru a se confrunta cu anumite provocări. Deşi sufletele 
cuplului, Ruth-Andy, au încercat acest lucru pentru prima dată în secolul al XIX- 
lea, rezultatele au fost cu precădere pozitive. 


Reunirea cu sufletele care ne-au rănit 

Acum că avem o idee despre diferitele roluri pe care le pot juca în viaţa 
noastră diferite rude primare de suflet, vreau să pun în discuţie un aspect 
specific al acestor asociaţii, ipostază care se dovedeşte a fi de mare interes 
pentru oameni. Sunt adesea întrebat ce sentimente ne pot încerca atunci când 
vedem în grupul nostru de suflete anumite persoane care ne-au rănit într-un fel 
sau altul în cursul vieţii pe care tocmai am încheiat-o. Filosoful Heidegger a 
spus: „Nimeni altcineva nu poate iubi pentru tine sau simţi durerea ta”. 
Această afirmaţie poate fi adevărată pe Pământ, dar nu şi în lumea spiritelor. 
Sufletele sunt capabile să intre în minţile prietenilor lor şi să simtă exact ceea 
ce trăiri au aceştia. Ei procedează astfel din empatie, din dorinţa de a înţelege 
şi de a evalua comportamentul lor, de a înţelege ce i-a făcut să se dezbine în 
viaţa trecută. 

În cazul 47, am ales un bărbat care a avut un început aspru în viaţa sa 
anterioară, cu un tată abuziv, tiranic, pe care nimic din ceea ce făcea el nu îl 
mulțumea. Pentru a simplifica, voi folosi numele pământene ale acestora - 
subiectul meu este Ray şi tatăl său, Carl. Ray a fost un copil cu o copilărie 
tulbure, care a crescut lipsit de încredere în forţele proprii şi care, în tot timpul 
vieţii sale adulte, s-a străduit să depăşească aceste sentimente negative. Ray 
şi-a ascuns sensibilitatea în spatele unor ziduri protectoare, pe care le-a ridicat 
în jurul său ca să se izoleze de ceilalţi. Acest caz vorbeşte despre ce s-a 
întâmplat când tatăl şi fiul s-au întâlnit din nou, în lumea spiritelor. 

Vom analiza ceea ce Ray a numit „o întrevedere motivaţională critică” cu 
Carl. Prima scenă începe destul de nevinovat, cu urările de bun venit adresate 
unui suflet nou sosit de către membrii unui grup matcă. Ne poate ajuta 
întoarcerea la figura 3, unde am trasat diagrama unui grup de suflete aşa cum 
ar apărea pe jumătatea superioară a unui cadran de ceas. Folosesc această 
tehnică a „ceasului” cu sufletele proaspăt ajunse în lumea spiritelor, pentru a 
putea determina poziţia sufletelor din grupul matcă, pe măsură ce subiecţii pe 
care îi hipnotizez le identifică. 


Cazul 47 


Dr. N: Când te apropii de aceste suflete, cum sunt aranjate în faţa ta? 
S.: Mmm... un fel de semicerc, eu fiind în mijloc. 

Dr. N: Vreau să-ţi imaginezi poziţiile lor ca şi când ar fi aşezate pe 
cadranul unui ceas. Tu eşti în centru, în punctul de unde pornesc limbile 
ceasului. Persoana aşezată chiar în faţa ta trebuie, aşadar, să fie la ora 12. Cea 
de la stânga la ora 9, iar cea de la dreapta la ora 3. Înţelegi? 

S.: Da, dar ghidul meu Ix-Ax este chiar acum în spatele meu. 

Dr. N: E ceva obişnuit la prima reîntâlnire, Ray. Vom presupune că el este 
între orele 5 şi 7. Acum, spune-mi din ce direcţie a cadranului vine prima 
persoană să te salute? 

S.: Din stânga mea, de la ora 9. 


Notă: Prima persoană care ne iese în întâmpinare şi ne salută după ce 
ne-am întors dintr-o viaţă este întotdeauna un suflet important pentru noi. 


Dr. N: E bine. Sufletul ăsta îţi apare ca fiind o femeie sau un bărbat, sau 
este un suflet fără gen? 

S.: (cu tandreţe) Este soţia mea, Marian. 

Dr. N: Şi ce face acum? 

S.: Îmi cuprinde capul în mâinile ei... mă sărută uşor şi apoi mă 
îmbrăţişează. 


Fiecare spirit are propriul stil de a saluta un nou venit. După Marian, vine 
bunica lui Ray, care îl înfăşoară complet cu energia ci, cu dragoste, ca într-o 
mantie. Apoi vine spre el fiica lui, Ann. O parte din energia sa este încă pe 
Pământ, deoarece încarnarea ei actuală nu s-a încheiat încă. În ciuda masei 
sale reduse de energie, Ann îl strânge în braţe pe Ray cu o mişcare 
exuberantă, legănată, râzând de atitudinea lui nehotărâtă. 

Pe măsură ce înaintam pe cadranul ceasului, am observat că subiectul 
meu devenea tot mai stânjenit. Am bănuit că un membru important al grupului 
nu se găsea încă în raza vederii lui Ray. Cu cât ne apropiam de sfârşitul 
cercului de suflete, cu atât atmosfera a început să se schimbe în momentul în 
care Ray a întâmpinat ceea ce numesc „sindromul ghemuirii”, produs de un 
suflet care se ascunde după altul. Câteodată, acest act conţine o anumită 
voioşie, ca un joc de-a v-aţi ascunselea, dar nu era cazul de data aceasta. 


Dr. N: Este cineva acolo? 

S.: (răsucindu-se inconfortabil pe scaunul din biroul meu) Nu... văd o 
umbră în spatele mătuşii Bess. 

Dr. N: (după ce îl liniştesc pe subiectul meu) Ray, spune-mi exact ce se 
întâmplă mai departe. 

S.: Văd o lumină fulgerătoare (recunoscând ceva) Oh... este tatăl meu, 
Carl. Se ascunde în spatele celorlalţi. Vrea să fie ultimul. Mă evită. Este 

stânjenit de luminozitatea acestui moment... toate îmbrăţişările astea, râsete, 
emoţii. Tatăl meu nu simte nevoia să participe chiar acum la aşa ceva, cu 
mine. (sumbru) Nici eu. 


Notă: Puțin mai târziu, în aceeaşi şedinţă, fac tranziţia spre sufletul care a 
fost încarnat în Carl. 


Dr. N: Vreau ca acum să înaintezi la momentul în care ai vorbit cu Carl. 
Încearcă să-mi dai detalii despre cum s-a desfăşurat conversaţia ta cu el. 

S.: Ajungem repede la... criticarea a ceea ce s-a petrecut şi de ce... 
vorbim despre atitudinile noastre, despre cum am judecat anumite situaţii. 
Marian şi Ann sunt şi ele acolo, Carl este încă îndurerat. Începe prin a spune: 
„Am fost prea sever cu tine, ca tată. Ceea ce plănuisem, ştiu, mi-a scăpat din 
mână. Viaţa asta... pur şi simplu, mi-a scăpat de sub control...” 

Dr. N: Ce înseamnă acesta recunoaştere pentru tine, Ray? 

S.: (cu o senzaţie de revelaţie) Sufletul lui Carl nu este asemenea acelui 
bărbat alcoolic, abuziv care a fost tatăl meu... ah, văd nişte asemănări... dar 
bunătatea lui înnăscută a fost redusă la tăcere. N-a putut să stăpânească 
obsesiile acestui corp. 

Dr. N: lartă-mă, Ray dar nu cumva încerci să-i găseşti scuze pentru ceea 
ce a făcut? Vreau să spun că şi Carl avea de învăţat nişte lecţii, nu-i aşa? 

S.: Da, bine, s-a oferit să intre într-un trup înclinat spre ieşiri emoţionale. 
În afară de faptul că, dinadins, făcea ca lucrurile să meargă greu pentru mine, 
a vrut să vadă dacă îşi poate pondera mai bine acest trup înclinat spre violenţă. 
Viaţa anterioară a lui Carl a fost o viaţă de excese. De altfel, recunoaşte că 
lucrurile n-au mers prea bine în această viaţă trecută a noastră. Carl n-a făcut 
ceea ce trebuia. 

Dr. N: (forțând) Nu crezi totuşi că sufletul lui Carl se scuză pentru ce ţi-a 
făcut, invocând ca motiv corpul său? 

S.: Nu, aici nu merge aşa. Carl explică faptul că n-a reuşit cu mine în 
multe rânduri şi în multe feluri, dar a învăţat din viaţă. Mă întreabă dacă am 
învăţat şi eu (pauză). 

Dr. N: Continuă, te rog, despre acest lucru, Ray. 

S.: (oftează adânc) Văd că nu mai e furios şi mi se pare ciudat, pentru că 
nu sunt obişnuit cu el astfel, cu adevăratul lui sine... dar nu va dura prea mult 
să mă obişnuiesc. 

Dr. N: Luând în considerare toate acestea, Ray, care sunt înclinațiile 
negative ale sufletului lui Carl, pe care le ia cu sine în încarnările sale? 

S.: Ştie că are dorinţa de a controla întâmplările şi oamenii din jurul lui. 
Viaţa lui anterioară, cea în care mi-a fost tată, i-a alimentat aceste tendinţe. 
Amândoi avem probleme în viaţă cu natura noastră combativă. De aceea 

lucrăm atât de bine cu Ann şi cu Marian. Ele par să împrăştie frustrările vieţii 
mult mai uşor decât o facem noi. 

Dr. N: Să ne întoarcem la împrejurările care te-au făcut să simţi nevoia de 
a fi controlat de un tată atât de sever, care trebuia să facă lucrurile dinadins 
dificile pentru tine. Chiar dacă nu a depăşit măsura în îndeplinirea sarcinii sale, 
tot nu înţeleg de ce te-ai oferit să-i fii fiu. 

S.: (râde) Ar trebui să îl cunoşti pe ghidul nostru, Ix-Ax. El mai degrabă se 
foloseşte de umor decât să fie prea moralist. Nu ne forţează într-un mod 
autoritar, pentru că nici eu, nici Carl nu reacţionăm prea bine la aşa ceva. Ix-Ax 
ne îmboldeşte, lăsându-ne să credem că toate ideile pe care le avem vin din 
propriile percepții, (pauză) Ix-Ax mă lasă să cred că mă descurc şi apoi îmi 
răsuceşte conştiinţa. Nu e un regizor, e un antrenor. 

Dr. N: Îmi pare bine să aud asta despre Ix-Ax, dar cum se leagă toate 
astea de tine şi de Carl şi de viaţa voastră trecută, în care aţi avut o relaţie atât 
de precară? 

S.: (cu răbdare) în viaţa anterioară vieţii mele cu Carl, am fost un orfan 
care avea nişte năravuri urâte. Mi-am pierdut adevărata mea identitate în acel 
trup. A fost ca un apel de trezire. 

Dr. N: În ce fel? 

S.: Ca puşti, n-aveam pe nimeni care să mă îndrume. Mama mea murise. 
Dacă rămâi orfan când eşti atât de mic, ori ajungi cineva, ori te distrugi. 
Problema a fost... că atunci când am devenit mai puternic şi mai încrezător în 
mine, nu prea îmi păsa de ceilalţi. Îmi făurisem o viaţă în care primeam, dar 
dădeam înapoi prea puţin. Aveam senzaţia că oamenii îmi sunt datori. 

Dr. N: Ascultă, Ray, de ce trebuie să mergi de la o extremă la alta? Nu 
era mai bine ca în viaţa ta cu Carl să fi avut un tată iubitor, spre a-ţi compensa 
viaţa anterioară de orfan? 

S.: (ridicând din umeri) Prea uşor. După viaţa mea de orfan, Ix-Ax m-a 
întrebat: „Cred că eşti gata acum pentru o viaţă în care să fii răsfăţat de părinţi 
indulgenti, nu-i aşa?”. l-am răspuns: „la ascultă, asta nu sună rău deloc”. Apoi 
el a adăugat: „Să aranjăm pentru tine să fii unicul copil al unor părinţi bogaţi?”. 
Ne-am distrat puţin cu acest scenariu, Carl aducând în discuţie nişte glume 
despre cum voi dori mulţi bani de la tatăl meu cel bogat, ca să pariez la cursele 
de cai. li plac caii. 

Dr. N: Şi-atunci, cum aţi ajuns, tu şi Carl, la hotărârea de a avea o viaţă 
chinuitoare împreună? 

S.: Ix-Ax ne cunoaşte foarte bine. Nu-mi place deloc să abordez viaţa 
uşor. l-am cerut, până la urmă, să ne repartizeze împreună într-un mediu dificil. 

Dr. N: Lucrurile au mers din rău în mai rău pentru tine. de la însingurare 
la înstrăinare, în ultimele tale două vieţi, nu crezi? Mă întreb dacă tu şi Carl aţi 
învăţat ceva din relaţia precară pe care aţi avut-o ca tată şi fiu. 

S.: (pauză, frecându-şi mâinile, adâncit în gânduri) Da şi nu. Este 
adevărat că am lăsat ca înstrăinarea să-mi servească drept scuză pentru lipsa 
unui progres real în aceste două vieţi, dar cel puţin în a doua viaţă am avut un 
tată care n-a plecat. A fost mai bine cu un Carl abuziv decât cu abandonul total 
din viaţa anterioară, când am fost orfan. 

Dr. N: Nu prea e o aprobare. Tot sufletul lui Carl a fost tatăl tău şi în viaţa 
ta de orfan? 

S.: Nu. 

Dr. N: Care a fost lecţia ta principală în aceste două vieţi? 

S.: Să îmi păstrez identitatea, indiferent de greutăţi. Asta mă va face un 
suflet mai puternic. 

Dr. N: Sunt sigur că aşa va fi, Ray. Nu crezi totuşi că, din când în când, ar 
trebui să o iei mai încet, acceptând şi vieţi mai uşoare, măcar şi pentru o 
schimbare de ritm? Ar fi chiar aşa de rău să îţi tragi răsuflarea şi să îţi 
construieşti o temelie mai solidă, pentru ca trupurile tale viitoare să-şi păstreze 
identitatea? 

S.: (vădit nemulţumit de această sugestie) Nu! Ţi-am spus că o pot face şi 
IX-AX o ştie şi el. Puterea mea constă în perseverenţa de a lupta cu greutăţile. 
Viaţa mea avându-l tată pe Carl a fost testul că mi-am revenit din viaţa 
anterioară de orfan, test pe care l-am trecut, (cu glas puternic) Am învăţat 
multe pentru viaţa următoare, şi îi repet şi lui Carl, ca să îl fac să se simtă mai 
bine. 

Dr. N: Cum rezolvaţi toate acestea în lumea spiritelor? 

S.: (cu un ton mai contemplativ) Când suntem singuri, ne place să ne 
schimbăm energia gândurilor şi ale amintirilor din viaţa pe care am trăit-o 
împreună. 

Dr. N: E vorba de acel schimb mental şi complet de care am mai auzit? 

S.: Da, fiecare particulă a identităţii mele ca fiu al lui Carl în acea viaţă i 
se transferă în timp ce el îşi proiectează asupra mea toate amintirile ca tată al 
meu. Este foarte subiectiv... Şi e bine. În grupul meu, noi numim asta trecerea 
de la unul la celălalt a cupei durerilor. 

Dr. N: Şi toate perspectivele sunt complet cinstite? 

S.: Nu încape înşelătorie aici. 

Dr. N: Durează mult schimbul? 

S.: Nu, transferul este scurt, dar complet. După aceea, cunoaştem toate 
încercările, greutăţile, durerile şi furiile... impulsurile... din perspectiva celuilalt, 
pentru că, de fapt, este ca şi cum ai fi în vechile lor trupuri. Devenim cealaltă 
persoană. 

Dr. N: Aduce iertare acest schimb mental? 

S.: Este mult mai mult decât asta. Este un amestec, greu de descris, a 
două minţi. Putem experimenta ce împrejurări l-au condus pe celălalt să facă 

anumite alegeri. Simt lipsa de împlinire a lui Carl, şi el pe a mea. O dată 
schimbul făcut, el pătrunde atât de adânc, încât iertarea celuilalt nu mai este 
necesară. Te ierţi pe tine însuţi şi apoi ne vindecăm unul pe celălalt. 
Înțelegerea este absolută. Vom încerca din nou, într-o altă viaţă, până când 
vom reuşi. 


După ultimele lor vieţi trăite împreună, Ray şi Carl se simt puţin 
stingheriţi la început, în lumea spiritelor, dar apoi se relaxează şi sunt din nou 
fericiţi în grupul lor de suflete. Aceasta nu înseamnă că purtarea lui Carl a fost 
repede iertată în lumea spiritelor. În timp ce viaţa sa a fost revăzută şi 
evaluată, înainte de a-l vedea pe Ray, Carl era extrem de conştient de durerea 
şi răul pe care i le pricinuise acestuia. În acest caz acţionează două forţe. Prima 
este subversiunea potenţială a deplinătăţii caracterului sufletului, exercitată de 
atributele biofizice ale trupului său gazdă şi de efectele specifice ale mediului. 
Al doilea factor implică rolul care a fost atribuit fiecăruia dintre ei, în contextul 
cauzalităţii karmice. 

Fiecare viaţă este o bucată de pânză şi toate laolaltă ne alcătuiesc 
întreaga tapiserie a existenţei. Dacă un membru al familiei sau un prieten este 
aspru şi intransigent cu noi, sau dimpotrivă, dă dovadă de slăbiciune şi de 
neimplicare emoţională faţă de noi în viaţă, vedem numai o porţiune exterioară 
a întregului caracter al acelui suflet. Toate rolurile ce sunt atribuite în viaţă au 
un scop. Dacă ai crescut cu un părinte foarte dificil, aşa cum a păţit Ray cu 
Carl, pune-ţi această întrebare: Ce-am învăţat din această situaţie? Aş mai fi 
câştigat aceeaşi înţelepciune dacă acea persoană n-ar fi făcut parte din viaţa 
mea? 

Ray a avut greutăţile lui în viaţa actuală, cu dependenţa de droguri şi 
medicamente, plus cu o purtare obsesivă. Şi totuşi, la patruzeci şi cinci de ani, 
îşi adună resursele interioare şi face ca lucrurile să se schimbe total. Din ceea 
ce mi-a spus Ray, faptul că a luat contact cu adevărata identitate a sufletului 
său, în timpul întrevederii noastre, i-a fost de mare folos. Sufletul lui Carl este 
acum fratele mai mare al clientului meu; ei doi nu s-au avut prea bine când 
erau mai mici. Multe dintre aceleaşi modele relaţionale din trecut se desfăşoară 
între cei doi fraţi şi azi. Chiar şi aşa, aceste două suflete au fost mult mai legate 
unul de celălalt în calitate de fraţi, decât ca tată şi fiu. 

Datorită faptului că nu şi-a transpus amintirile neplăcute în această viaţă, 
sufletul lui Ray trăieşte într-un trup mai sănătos din punct de vedere mental. În 
acest timp, sufletul subiectului Ann, un personaj principal, este mama lui Ray. 
Ea îi aduce în viaţa actuală dimensiunea unei generaţii diferite. Gershen 
Kaufman a scris că „a te ruşina este un fel de a-ţi ucide sufletul”. Una dintre 
problemele cu care se confruntă Ray este tocmai aceasta - ruşinea. Jena ne 
paralizează minţile, deoarece induce sentimente de neacceptare, de inutilitate 

şi de lipsă a valorii proprii. Poate fi atât de copleşitoare, încât să împiedice 
orice progres al sufletului. Cu toate acestea, Ray este un suflet neobişnuit de 
hotărât care, după cum am văzut, nu va renunţa la aceste vieţi dificile pentru 
puţină odihnă. Cu fiecare viaţă grea devine mai puternic. 

Cazul 47 ilustrează că există suflete care cer mereu tipuri de trupuri 
menite să le pună la încercare slăbiciunea de caracter. Atât Ray, cât şi Carl, 
sunt suflete ce devin repede dependente de trupurile lor. De ce continuă totuşi 
să ceară astfel de corpuri? O fac pentru a exersa. Orice comportare obsesivă 
care schimbă dispoziţia sufletească este o împrejurare dificilă şi Ray are 
hotârea să învingă acest lucru înainte de a merge mai departe. Ştiu că acest 
suflet face progrese. După două căsătorii nereuşite, Ray mi-a spus că a întâlnit 
femeia visurilor lui, dar că trebuia să se elibereze de droguri şi de alcool ca s-o 
aprecieze. Am descoperit că cea care va fi soţia lui este sufletul subiectului 
Marian. 

Un ultim cuvânt despre sindromul „ghemuirii”, prin care un suflet care se 
întoarce e posibil să nu vadă de la început clar un membru al grupului. Când 
acest lucru i se întâmplă cuiva care se află în biroul meu, e posibil ca sufletul 
care se ascunde de conştiinţa unui client să aibă un puternic impact în viitor 
asupra acestuia. Îmi amintesc de o tânără văduvă care a venit să mă vadă pe 
când purta încă doliu după moartea soţului său. l-am revăzut împreună pe toţi 
membrii grupului ei de suflete, printre care se afla şi sufletul soţului ei mort. El 
a îmbrăţişat-o, într-o scenă emoţionantă, sfătuind-o să fie tare, că lucrurile se 
vor îndrepta. Apoi, ea a spus: „Ah, mai e ceva. O figură întunecată, 
ascunzându-se în spatele celorlalţi. Oh... este sufletul viitorului meu soţ. Sunt 
sigură... dar încă nu ne-am întâlnit în viaţa aceasta. Nu trebuie să ştiu de pe 
acum cine anume este, pentru că ar dispărea spontaneitatea întâlnirii noastre.” 


Interacțiunea dintre grupurile de suflete 

Am menţionat că aproape toate grupurile de suflete mai tinere rămân în 
zonele lor de studiu. La nivelurile | şi II în special, spaţiile care le sunt 
desemnate sunt sacrosancte, având limite autoimpuse între clase. Baza 
acestor convenţii este faptul că toate sufletele respectă intimitatea muncii care 
se desfăşoară în alte zone de studiu. Clasele spirituale nu sunt ca acelea de pe 
Pământ, unde avem nevoie de scutiri pentru absenţe. Sufletele au libertatea de 
a refuza oricând să studieze alături de colegii lor. Dacă un suflet vrea să fie 
singur sau să studieze în particular un anumit domeniu pe care îl consideră 
benefic, are libertatea de a face acest lucru, atât timp cât această activitate nu 
influenţează lucrul unui alt grup. 

Cred că sufletele nu sunt forţate să studieze, unele dintre ele luându-şi 
chiar lungi perioade de odihnă. Chiar aşa fiind, majoritatea sufletelor cu care 

vorbesc se simt lăsate deoparte dacă nu sunt implicate în vreun proiect alături 
de colegii lor. Ceea ce le determină să îşi dorească să se implice este plăcerea 
de a stăpâni diverse abilităţi. Astfel, majoritatea sufletelor nu doresc să fie 
implicate în proiectele aflate deja în curs în alte grupuri. Cred că niciodată două 
grupuri învecinate nu se află exact la acelaşi nivel în toate disciplinele de 
studiu. Aşa că, indiferent de nivelul de dezvoltare la care ne aflăm, nu este 
uşor să vizităm o altă clasă şi să învăţăm ceva dintr-o lecţie în desfăşurare. 

Vizitele între membrii grupurilor de suflete sunt selective, fiind destinate 
unor motive precise. De vreme ce aceste întrevederi se fac la invitaţiile ghizilor 
profesori, întâlnirile în speţă reprezintă în lumea spiritelor mai degrabă 
excepţia decât regula. Există grupuri care se asociază cu cei care stau un timp 
acolo, în timp ce altele par să nu vadă deloc suflete din alte grupuri, decât când 
sunt departe de zonele lor de studiu. Când sufletele ajung aproape de sfârşitul 
nivelului II de pregătire, încep să depună eforturi susţinute. Subiecţii mei 
vorbesc cel mai des despre oportunitatea vizitării altor grupuri matcă tocmai 
atunci când se află în acest moment al instruirii lor. Clientul din următorul meu 
caz vorbeşte despre una dintre aceste vizite. 


Cazul 48 

Dr. N: De ce ai vrut să vizitezi grupul alăturat? 

S.: Provin dintr-un grup mai puţin serios decât multe altele îmi place să 
vizitez acest grup matcă, pentru că ei sunt ceva mai înaintați decât cei din 
grupul meu. Cei mai mulţi dintre ei sunt aproape gata să acceadă la studiul 
independent şi, de asemenea, par foarte hotărâți. Le spun câteva glume 
despre grupul meu, ca să îi mai destind, iar ei îmi dau idei practice. 

Dr. N: Îi vizitezi des? 

S.: Nu, cu toţii ştim cât de ocupat e fiecare şi respect asta. Nu îmi place 
ntrerup prea mult. 

Dr. N: Povesteşte-mi despre ultima ta vizită şi ce ţi s-a întâmplat atunci. 
S.: (pauză) Erau în mijlocul unei discuţii aprinse. Unul dintre membrii lor, 
Orick, vorbea despre o secvenţă dintr-un vis pe care îl avusese în timpul unei 
încarnări recente. Orick s-a gândit că le-ar plăcea să afle despre acest incident. 

Dr. N: E vorba de un eveniment implicând un vis al lui Orick din ultima 
încarnare a acestuia? 

S.: Exact. Cineva din grupul lui, care nu era încarnat, îi trimisese lui Orick 
informaţia cât timp era adormit şi mintea lui omenească nu a interpretat-o cum 
trebuie. 

Dr. N: A fost greşeala celui care a trimis acel vis sau a lui Orick? 

S.: Trebuie să înţelegi că grupul pe care îl vizitez este profesionist cu 
lucrurile acestea. Nu le plac greşelile. Este un grup foarte serios. 


AA 


să îi 

Dr. N: Continuă, te rog. Ce ai aflat din cele povestite de Orick despre visul 
lui? 

S.: A doua zi dimineaţă, după acest vis, Orick a spus că s-a cufundat într- 
o meditaţie adâncă, pentru a încerca să-şi clarifice mesajul pe care îl primise în 
timpul nopţii. Bănuiesc că era prea tulburat în mintea lui umană, ca să 
înţeleagă prea mult. Orick l-a dojenit puţin pe prietenul lui - acela care îi 
trimisese mesajul - în sensul că ar trebui să se mai perfecţioneze în ceea ce 
priveşte trimiterea de mesaje prin intermediul viselor. 

Dr. N: Ce i-a zis lui Orick cel care i-a trimis visul? 

S.: A spus cu dezinvoltură: „Nu, tu ai tradus într-un fel imperfect 
informaţia trimisă de mine şi apoi ai acţionat greşit, pe baza propriei 
dezinformări”. 

Dr. N: Şi ce a dedus grupul pe care îl vizitai în urma acestei discuţii dintre 
Orick şi prietenul lui? 

S.: Cred că au ajuns cu toţii la concluzia că, deşi două suflete sunt foarte 
apropiate, aspectele imperfecte care ţin de capacitatea de recepţie a creierului 
uman pot compromite orice transmisie. Lucrul cel mai sigur pe care îl poate 
face un suflet din lumea spiritelor e să trimită mesajul de mai multe ori şi să nu 
se bazeze pe un singur mediu de transmisie, cum ar fi starea de visare. Deci, 
mesajele trebuie să fie scurte şi foarte clare. 

Dr. N: Aşadar, a fost o vizită productivă pentru tine? Ai învăţat ceva? 

S.: Întotdeauna aflu câte ceva. De cele mai multe ori, când sunt în acest 
grup, tac şi ascult. Discuţia despre transmiterea mesajelor spirituale mi-a fost 
folositoare şi tot ce am învăţat am dus cu mine la grupul meu de studiu. 


Acele grupuri care nu se simt prea confortabil cu vizitatorii obişnuiţi pot 
să întâmpine cu totul altfel un specialist avansat sau un suflet de profil înalt 
care este unic pentru experienţa lor. Am prezentat exemplul unei astfel de 
vizite în capitolul 5, prin intermediul culorilor vizitatorilor. Şi totuşi, chiar şi 
grupurile de tip clan par să se bucure de compania altora în afara ariilor lor de 
studiu. Am trecut deja în revistă zonele în care multe grupuri primare se 
întâlnesc şi discută. Pentru multe suflete, această practică este considerată 
recreaţie. 

Deoarece multe suflete devin neliniştite uneori în ceea ce priveşte munca 
lor, sufletele instructori aranjează adesea unele adunări în centrele comunităţii 
menite audierii unor invitaţi. Conferenţiarii invitaţi oferă sufletelor o pauză din 
a-i audia numai pe profesorii lor, lucru care permite grupului de suflete 
câştigarea unor noi perspective faţă de anumite subiecte de interes general. 
Aceste mesaje se pot referi la cum să îi apreciem pe ceilalţi, la beneficiul pe 
care ni-l aduc faptele bune, la loialitate, integritate şi la modalităţile de a fi 
generoşi cu talentele pe care le avem. Ştiu că exprimarea tuturor acestor 

sentimente morale nu prea seamănă cu o recreaţie, dar vorbitorii îşi 
condimentează adesea discursurile cu anecdote şi cu multe alegorii prin care 
fac paralele cu experienţele lor pământeşti. Există totodată şi nişte conversații 
subtile purtate de maeştrii unui anumit domeniu şi membrii unei audienţe 
formate din suflete, pe care clienţii mei nu mi le pot traduce. Citez în cele ce 
urmează o declaraţie referitoare la farmecul unei astfel de adunări: 


Instruirea noastră este ajutată şi de anumiţi conferențiari invitați. Ei sunt 
diferiți în ceea ce priveşte înfăţişarea şi caracterul ghidului meu personal şi 
asta e bine. Printre ei e şi o femeie pe nume Shalakin, pe care o ador. Ea vine 
câteodată în centrul nostru şi am grijă să nu ratez niciodată ocazia de a o 
vedea. Abilitatea ei constă în capacitatea de a atinge miezul oricărei probleme 
care i se ridică. Femeia poate lua o problemă complexă şi în scurt timp să mi-o 
explice atât de clar şi de cuprinzător, incât ştiu că a doua oară când voi fi 
confruntat cu acea întâmplare în viată mă voi descurca mult mai bine. Shalakin 
ne spune să îi ascultăm pe oamenii de pe Pământ care nu ne plac în mod 
deosebit, pentru că putem învăţa câte ceva de la oricine. 


Activităţi de recreere în lumea spiritelor 


Timpul liber 

Această secţiune este dedicată tuturor acelora care. se tem că viaţa de 
dintre vieţi implică numai muncă şi nici un fel de distracţie. Sintagma R&R 
(odihnă şi distracţie, rest and recreation în limba engleză) este chiar 
potrivită în lumea spiritelor şi am ascultat afirmaţiile a sute de clienţi despre 
ceea ce fac ei în afara locurilor în care se pregătesc. După moartea fizică, 
spiritul nostru continuă să păstreze toate amintirile esenţiale din viaţa 
pământească. Senzaţia de a gusta mâncarea şi băutura, de a atinge trupurile 
umane, mirosul, imaginile şi sunetele plimbărilor prin pustietate, escaladatul 
munţilor şi băile în mările de pe Pământ rămân alături de suflet. Memoria 
eternă îşi poate aminti de mişcările motrice şi de plăcerile senzoriale ale 
trupului omenesc, cât şi de toate sentimentele generate de acestea. Astfel, 
este normal ca sufletele să dorească să păstreze aceste amintiri terestre, prin 
recrearea în lumea spiritelor a trupurilor lor de dinainte. La urma urmei, aici (în 
lumea spiritelor) începe proiectarea conceptuală şi se desăvârşesc modelele 
finale ale energiei organismelor fizice. 

În această secţiune, voi discuta şi despre călătoriile făcute de către 
suflete pe Pământ, în timpul vieţii de dintre vieţi, privite ca o partea R&R 
(odihnei şi distracţiei, rest and recreation). În capitolul 8 voi vorbi despre 
sufletele care călătoresc în alte lumi decât Pământul. Aceste excursii ale 

sufletelor pot fi interpretate şi ca „vacanțe de lucru”, menite explorărilor şi 
studiului, sau pot fi dedicate în exclusivitate petrecerii timpului liber. În cadrul 
acestor voiaj e în universuri fizice şi imaginare, timpul pentru studiu, cât şi 
timpul liber sunt alocate într-un mod flexibil, în funcţie de scopul principal al 
călătoriei şi de dispoziţia în care se găseşte sufletul. De vreme ce am dedicat 
acesta secţiune activităţilor de recreere ale sufletelor, cazurile mele referitoare 
la călătoriile pe Pământ, ca şi la alte activităţi din lumea spiritelor, vor fi privite 
din punctul de vedere al divertismentului sufletelor. 


Pauzele pentru repaos 

Subiecţii mei fac o diferenţă între pauzele scurte din timpul studiului şi 
cele care implică o perioadă mai mare de timp menită recreerii. În cele ce 
urmează, redau cele ce mi-au fost relatate de un client de sex masculin, ca pe 
un exemplu tipic al pauzelor din timpul studiului: 


În grupa mea suntem zece persoane şi în timpul acestor pauze scurte ne 
despărțim. Îmi place să hoinăresc, departe de gardul nostru. Mă pot duce pe 
culoar sau afară, în aer liber, unde stau de vorbă oameni din multe alte grupuri. 
Ce îmi place la aceste pauze obişnuite menite odihnei este spontaneitatea. 
Putem întâlni cu uşurinţă pe cineva cu care, cândva, într-o viaţă viitoare, ne-ar 
plăcea să avem o relație. Nu e vorba numai de faptul că discutăm în aceste 
pauze, mai interesant este că avem posibilitatea de a întâlni şi de a cunoaşte 
alte feluri de suflete. Bineînțeles că există întotdeauna şi plăcerea de a te lovi 
de câte cineva pe care l-ai cunoscut într-o viată anterioară şi pe care nu l-ai 
mai văzut de mult timp, prilej cu care mai schimbăm câte o impresie. 


O altă clientă, vorbindu-mi despre pauzele din timpul studiului petrecute 
alături de membrii grupului ei (care preferă să se încarneze în trupuri 
femeieşti), mi-a spus următoarele: 


Mergem într-un loc înconjurat de o grădină luxuriantă. Aici este o piscină 
frumoasă, plină cu energie lichidă vibrațională, ce are calități regenerative. Nu 
este adâncă, aşa încât mai curând putem să ne bălăcim decât să înotăm. 
Plutim de jur împrejur asemenea nimfelor din ape şi ne spunem unele altora 
poveşti distractive despre viețile noastre. 


În acele grupuri în care sufletele nu sunt încă în totalitate androgine, am 
auzit despre anumite activităţi de recreere orientate în funcţie de genul căruia 
îi aparţin sufletele respective. Acest lucru nu mă surprinde. Aşa cum am arătat 
mai înainte, sufletele mai tinere înclină spre un gen sau altul când se 
încarnează pe Pământ. Un subiect mi-a zis: „în timpul picnicului pe care l-am 

organizat în pauză, eu şi prietenele mele am cochetat cu nişte suflete 
masculine din alte grupuri apropiate. l-am ameninţat că vom deveni soțiile lor 
în următoarea viaţă dacă nu se poartă frumos.” 


Singurătatea şi liniştea ca R&R (odihnă şi distracţie) 

Din cauză că activităţile din grupurile de suflete sunt solicitante, există 
suflete care preferă să-şi petreacă timpul liber în singurătate. Cu toţii 
cunoaştem persoane care preferă să fie singure decât în societate. Mulţi dintre 
noi suntem atât de ocupați cu rolurile agitate pe care le jucăm în viaţă, încât ne 
este greu să vedem cine suntem cu adevărat. În cazul 22 din capitolul 4, fac 
referire la sufletele singuratice care necesită o lungă perioadă de adaptare în 
singurătate, în special după ce au dus o viaţă grea. Aceste suflete nu sunt, de 
obicei, fiinţe orientate spre monahism, care au nevoie de perioade regulate de 
singurătate de-a lungul existenţei lor. Cu siguranţă, multe suflete reîntineresc 
datorită singurătăţii. Totuşi, am întâlnit anumite suflete ce par să aibă nevoie în 
mod regulat de perioade de izolare, pe parcursul instruirii lor. pe multe dintre 
acestea le consider suflete ascetice. Cred că atracţia resimţită de aceste 
suflete pentru perioadele de linişte reprezintă o formă de contemplaţie mentală 
asemănătoare aceleia din mănăstirile de pe Pământ, în cadrul cărora ne 
concentrăm asupra unor principii spirituale. Un client a făcut următoarea 
declaraţie: 


Colegii din grupul meu îmi spun țesătorul-de-cununi. Îmi place să fiu 
singur, pentru a mă putea cerceta şi înțelege pe mine însumi, în acest timp îmi 
creez benzi circulare de energie pe care le împletesc ca pe o tapiserie a vieților 
mele şi a altor şase prieteni apropiați. Etalez diversitatea experiențelor vieților 
noastre împletind diferite materiale - atribute ale energiei - ceea ce reprezintă 
ornamentele oamenilor şi ale evenimentelor. Pentru a putea face acest lucru în 
mod adecvat, îmi trebuie o concentrare maximă. 


Subiecţii mei spun că dorinţa de singurătate în lumea spiritelor vine dintr- 
o nevoie intensă de a trăi în cadrul comuniunii sacre a gândurilor pure, de a 
încerca să atingă Sursa din care ei înşişi au provenit. Mulţi afirmă că au unele 
momente de profund succes, dar acest lucru presupune o muncă intensă. Am 
descoperit că unele dintre aceste suflete ascetice întâmpină dificultăţi în ceea 
ce priveşte participarea la activităţile colective şi că evită perioadele de 
recreere, pentru că preferă contemplaţia. În ciuda detaşării lor din timpul 
pregătirii, aceste suflete au capacitatea de a-şi aduce importante contribuţii în 
domeniile de activitate. 


Călătoria pe Pământ în scopuri de odihnă şi distracţie 


249/339 


Există suflete care coboară pe Pământ între vieţi ca fiinţe invizibile, astfel 
încât pot reexperimenta mediile fizice din trecut. Singura problemă pe care o 
ridică această călătorie este că aceste suflete trebuie să se întoarcă la timpul 
cronologic, ceea ce înseamnă că vor fi derutate de schimbările petrecute faţă 
de ultima oară când au mai fost aici. În capitolul 3, sufletul din cazul 17 descria 
că s-a întors pe Pământ într-o excursie, întâlnind cu acest prilej alte suflete 
dezîncarnate, dintre care unele erau dislocate. Acest factor, împreună cu 
dorinţa de a nu altera amintirile vechi şi originale, poate determina sufletele să 
nu revină pe Pământ între vieţi. Există suflete care consideră că aceste călătorii 
nostalgice sunt nesatisfăcătoare şi chiar frustrante, având în vedere că 
presupun întoarcerea într-un mediu fizic în lipsa unui trup. Această situaţie nu 
se aplică sufletelor care se întorc pentru a alina şi a ajuta fiinţe iubite, nefiind 
motivate de dorinţe de recreaţie. 

Din câte am observat, există unele schimbări care par să aibă cel mai 
mare impact asupra sufletului aflat în vacanţă. Multe nu se vor întoarce pe 
Pământ între vieţi pentru a se recrea, din cauza modernizării de zi cu zi a 
comunităţii căreia odată i-au aparţinut, în dimensiunile îndepărtate de punctul 
O de pe Pământ, imaginile locurilor şi ale oamenilor care au trăit cândva acolo 
sunt îngheţate într-un vid etern care nu dispare niciodată din existenţă. 
Modelele particulelor de energie reprezentând anumite momente ale istoriei 
omenirii pot fi refăcute ori de câte ori sufletele aflate în afara timpului fizic 
absolut o doresc. 

Nu în ultimul rând, există suflete care tot mai vor să revină în vizite 
terestre, în ciuda tuturor neajunsurilor. Următorul meu caz este unul dintre 
aceste suflete, căruia îi face plăcere să hoinărească în jurul vechilor sale locuri 
de pe Pământ. Am ales acest exemplu din motive subiective. Locurile descrise 
sunt cele în care am copilărit şi eu. Subiectul cazului 49 şi cu mine am avut 
aceleaşi activităţi, care chiar s-au suprapus cu timpul, în decursul ultimilor cinci 
ani ai vieţii sale, sfârşite în 1948. Aşa cum înţeleg acest caz, mă întreb dacă nu 
cumva voi imita eu însumi, în secolul al XXI-lea, modalitatea de recreere 
spirituală a acestui suflet. 


Cazul 49 

Dr. N: Care anume activitate de recreaţie între vieţi consideri că ar fi cea 
mai plăcută? 

S.: Îmi place să vin pe Pământ. 

Dr. N: Unde anume te duci? 

S.: În ultima mea viaţă am iubit plajele din sudul Californiei. Aşa că mă 
întorc să mă întind pe nisip la soare, să mă plimb pe plajă alături de pescăruşi 
şi să fac surfing. Pasiunea mea sunt valurile - senzaţia de mişcare şi spuma pe 
care o fac când se sparg. 

Dr. N: Cum poţi experimenta în întregime toate acestea pe plajă dacă nu 
ai trup omenesc? 

S.: lau cu mine suficientă energie pentru acest lucru, dar nu destulă 
pentru a fi văzut. 

Dr. N: Mi s-a spus că în multe astfel de plimbări sufletul poate lua 100 % 
din energia sa. Tu cum procedezi? 

S.: Pe Pământ nu facem astfel, pentru că nu ar fi cinstit să speriem 
oamenii. Nu iau mai mult de 5 %, de obicei chiar mai puţin. 

Dr. N: Poţi să tai valurile? 

S.: (râzând) Bineînţeles, de ce crezi că vin? de asemenea, zbor cu 
păsările şi mă joc cu delfinii. 

Dr. N: Dacă ai fi un spirit care stă pe plajă bucurându-se de soare şi aş 
trece peste tine, ce aş vedea? 

S.: Nimic, sunt transparent. 

Dr. N: Înseamnă că dacă hoinăresc de-a lungul plajei şi trec pur şi simplu 
prin tine, prin spaţiul tău, o fac fără să îţi simt prezenţa? 

S.: Bine... unii oameni pot simţi ceva, dar, probabil, îl vor interpreta drept 
un rod al imaginaţiei lor. 

Dr. N: Poţi merge să experimentezi tot ce mi-ai descris şi în alte lumi 
fizice? 

S.: Da, însă iubesc această zonă şi am fost pe aici în mai multe vieţi. De 
aceea mă întorc. Pentru mine, marea face parte din sufletul meu. Aş putea să 
mă duc în alte lumi acvatice sau să creez toate acestea în lumea spiritelor, dar 
nu ar mai fi acelaşi lucru pentru mine. 

Dr. N: Unde sunt celelalte locuri favorite de joacă ale tale - ţinând seama 
numai de acelea de pe Pământ? 

S.: În jurul mărilor Mediterană şi Egee. 


Crearea aşezărilor pământeşti 

Apaşii cred că „înţelepciunea se află în locurile unde locuim”. De vreme 
ce e posibil să creăm orice realitate în lumea spiritelor, nu este un lucru 
neobişnuit că unele suflete doresc să-şi petreacă perioadele de vacanţă în 
casele unde au locuit pe Pământ. De multe ori aceste suflete preferă să 
suspende curgerea timpului în care au trăit într-o viaţă anterioară, spre a nu se 
expune creşterii populaţiei şi schimbărilor care au afectat vechea lor aşezare. 
Este ca şi când ar îngheţa toate aceste clipe în trecut, lucru pe care sufletele 
care vor să-şi petreacă timpul liber în lumea spiritelor îl pot face. 

Aceste suflete pot dori să-şi construiască mental o copie exactă a 
locurilor familiare în jurul cărora au trăit, cum ar fi zonele de la ţară, parcurile, 
străzile şi orice alte edificii care le amintesc de vechile lor aşezări. Trebuie doar 
să evoce aceste locuri aflate în memorie şi să folosească raze orientate de 

energie pentru ca imaginile să apară. Pentru a executa în întregime aceste 
proiecte create din energie pură, poate fi necesar şi ajutorul altora. Odată 
instalate, vizualizările se vor dezintegra numai atunci când sufletul îşi va pierde 
interesul faţă de acestea. Trupurile pe care sufletele le-au avut în timp ce 
trăiau în anumite locuri pot fi, de asemenea, recreate ori de câte ori aceste 
entităţi sunt prin preajmă. Sufletele pot dori să îşi aducă şi vechile lor animale 
de casă în acest scenariu, lucru pe care îl voi explica mai pe larg în capitolul 
despre animale. Trebuie să spun că multe dintre sufletele care apreciază acest 
tip de recreere sunt iubitoare de distracţii şi au simţul umorului. Îşi pot ruga 
prietenii lor din trecut să vină să le stea alături în locaţiile geografice de interes 
comun ce au fost recreate. Sufletele pereche au prioritate aici, după cum se 
vede şi din următorul citat: 


„Eu şi soția mea, Erika, am îndrăgit căsuţa pe care am construit-o în Alpii 
bavarezi. Neam dorit să o avem şi după moarte şi astfel am înălțat-o cu 
ajutorul profesorului nostru care ne ajută să ne folosim energia. A considerat că 
acesta este un exercițiu bun pentru noi. Modelul era în mintea mea şi el l-a 
văzut perfect, inainte ca noi să începem transmisiile de energie. Pentru 
exterioare, ajutorul a venit de la prietenii noştri Hans şi Elfie, care au locuit 
aproape de casa noastră în Germania şi acum sunt cu noi. Aranjamentul 
interiorului l-am făcut eu şi Erika, fără ajutorul nimănui. Eu am creat vechea 
mea bibliotecă, iar soția mea a aranjat bucătăria exact cum era înainte. Este 
minunat să fiu iarăşi singur cu ea în felul acesta.” 


Oamenii se întreabă dacă sufletele pot avea relaţii fizice intime cu 
trupurile lor recreate. Dacă un contact sexual reuşit îşi are originea în minte, 
atunci sufletul pur are parte de toate beneficiile şi de nici una dintre inhibiţiile 
fizice. În lumea spiritelor nu este posibil să te prefaci. Din câte pot să-mi dau 
seama, are loc o pierdere totală a senzaţiilor tactile prin faptul că nu mai 
suntem într-un corp fizic dens şi dotat cu sistem nervos. În orice caz, în 
recrearea spirituală a trupului omenesc, lipsa totală a simţurilor senzoriale este 
un lucru care nu ştirbeşte prea mult puterea erotică a două minţi complet 
împreunate. 

Dragostea înseamnă dorinţa de a ne uni în totalitate cu obiectul iubit. 
Spiritele au capacitatea de a-şi exprima dragostea mult mai intim între vieţi 
decât pe Pământ. Chiar şi aşa, unele suflete sunt încă motivate de dorinţa de a 
crea acele scene din viaţa anterioară în care a înflorit dragostea lor. Re-crearea 
acestor scene este semnificativă pentru parteneri. La urma urmei, un stimulent 
major al multor suflete pentru a se reîncarna e reprezentat tocmai de plăcerile 
exprimării fizice într-o formă biologică. 

Sufletele animalelor 

Îmi amintesc că am ţinut un discurs în New York, şi în timpul alocat 
întrebărilor asistenţei, o femeie care stătea în rândul întâi mi-a pus următoarea 
problemă: „Credeţi că pisicile au suflete?”. l-am răspuns: „Aveţi cumva o 
pisică?”. În timp ce femeia a ezitat un moment, un prieten care stătea lângă ea 
a zâmbit şi a ridicat patru degete. Dintre toţi iubitorii de animale din lume care 
sunt interesaţi de această întrebare, trebuie să fiu cel mai atent cu cei care au 
pisici. l-am spus femeii din Manhattan că, din moment ce nu am hipnotizat 
niciodată o pisică, nu pot să afirm că pisicile au suflet. Acest lucru n-a făcut-o 
cu nimic mai fericită. Am adăugat apoi că unii dintre clienţii mei mi-au spus că 
au întâlnit animale în lumea spiritelor, în perioada de dintre vieţile lor. 

Religiile lumii s-au întrebat mult timp dacă animalele au suflet. Religiile 
orientale afirmă că sufletele animalelor sunt egale cu cele ale oamenilor. 
ludaismul distinge mai multe nivele ale sufletelor, cel mai jos dintre acestea 
fiind cel al animalelor, iar cel mai înalt, cel al omului. Musulmanii consideră că 
animalele au spirit, dar că sufletele acestora nu sunt nemuritoare, pentru că 
animalele nu pot alege în mod conştient între Rai şi lad. Religia creştină 
rezervă sufletul nemuritor numai oamenilor drepţi, fără păcat. 

Deţinătorii de animale, care interacționează cu acestea, îşi proiectează o 
bună parte din energia spirituală către aceste creaturi, care reacţionează în 
diferite moduri, în funcţie de tipul şi personalitatea animalului respectiv. 
Reprezintă, oare, aceste trăsături un suflet? Ştim că animalele gândesc, dar nu 
suntem siguri de nivelul gândirii lor. Câinii sunt protectori, pisicile, pline de 
viaţă, iar delfinii au modele complexe de comunicare. Poate, oare, existenţa 
unei gândiri raţionale, sau lipsa acesteia, să se instituie într-un criteriu de a 
stabili dacă animalele au sau nu suflet? 

Toţi cei care au animale de casă vor spune că acestea sunt înzestrate cu 
o personalitate proprie şi, mai mult, cu capacitatea de a simţi nevoile 
stăpânilor. Este un fapt cunoscut că animalele ne pot aduce alinare în timpul 
doliului şi când suntem bolnavi. Animalele au capacitatea de a ne îmbunătăţi 
dispoziţia şi a ne ajuta vindecarea, prin faptul că ne oferă dragoste şi se află 
alături de noi în mod necondiţionat. Acelor persoane care cred că animalele 
sunt fiinţe ceva mai simţitoare, dar care au numai instincte, le-aş putea spune 
că, dacă animalele au capacitatea de a percepe gândurile, atunci au şi energie 
individualizată la un anumit nivel. 

Subiecţii mei susţin că fiecare animal are propria sa clasă de energie 
inteligentă şi sufletele oamenilor nu pot urca sau cobori pe această scară de la 
o formă la alta. Aceste particule de energie se întind de la forme complexe de 
viaţă, cum este cazul cimpanzeilor, la structuri mai simple. În ciuda refuzului 
transmigraţiei observat la subiecţii mei, probabil că toată materia, atât cea 

organică, cât şi cea anorganică, proiectează o energie vibraţională asupra 
Pământului şi, probabil, au o anumită legătură într-un mod intenţionat. 

Mi s-a spus de către clienţii care au avut legătură cu o varietate de 
animale în lumea spiritelor că, într-adevăr, toate au un fel de energie a 
sufletului. Nu sunt asemenea sufletelor umane şi diferă, de asemenea, şi între 
ele. După moarte, energia din aceste animale „există în sfere diferite de cele 
ale sufletului uman”. Pentru o persoană aflată în transă, sferele reprezintă 
spaţii care au fiecare propriile modele şi funcţii specifice. Am avut o serie de 
rapoarte ce cuprindeau informaţii despre sufletele animalelor din lumea 
spiritelor. Cazul următor, relatat de un subiect pe nume Kimoye, este un bun 
exemplu în acest sens: 


Cazul 50 

Dr. N: Kimoye, cum îţi place să te recreezi? 

S.: Sincer, sunt un suflet liniştit, nesociabil şi îmi place să fac două lucruri: 
mă ocup cu grădinăritul şi mă joc cu animalele, în timpul în care nu sunt 
împreună cu grupul meu. 

Dr. N: Chiar cultivi nişte plante în lumea spiritelor? 

S.: A crea din energie lucruri însufleţite este unul din exerciţiile noastre 
importante. 

Dr. N: Spune-mi câte ceva despre cum te joci cu animalele. 

S.: Am un câine, o pisică şi un cal. Sunt animalele mele din viaţa 
anterioară. 

Dr. N: Apar, pur şi simplu, atunci când îţi doreşti? 

S.: Nu, trebuie să le chem, din moment ce în mod normal, nu trăiesc în 
spaţiul nostru. Nu mă pot duce în lumea lor. Mi le aduce un suflet ce se 
îngrijeşte de animale. Noi le spunem copoi. 

Dr. N: Înseamnă că acest copoi trebuie să îţi găsească animalul tău şi nu 
unul făurit din energie, cum sunt plantele pe care le creezi în grădină. 

S.: Cu siguranţă. 

Dr. N: Kimoye, crezi că animalele au suflet? 

S.: Da, bineînţeles că au, dar sunt de mai multe feluri. 

Dr. N: Care e diferenţa între sufletele animalelor şi cele ale oamenilor? 

S.: Sufletele tuturor fiinţelor vii au diferite... caracteristici. Sufletele 
animalelor au particule de energie mai mici... un volum mai mic şi nu sunt atât 
de complexe şi de multifuncţionale ca sufletele oamenilor. 

Dr. N: Ce alte diferenţe mai cunoşti între sufletele oamenilor şi cele ale 
animalelor? 

S.: Principala diferenţă, în afara mărimii şi a capacităţii, este aceea că 
sufletele animalelor nu sunt centrate asupra eului. Nu sunt atât de preocupate 
de problemele identităţii, ca noi. De asemenea, îşi acceptă mediul, 

amestecându-se cu acesta, nu luptă să îl controleze, cum fac fiinţele umane, 
(se opreşte, apoi adaugă) Putem învăţa de la ele. 

Dr. N: Ai spus că sufletele animalelor au propria zonă în lumea spiritelor. 
Cum poţi atunci să te asociezi cu ele, chiar şi ajutat de un suflet care are grijă 
de animale? 

S.: (perplex) Au energie senzorială pe Pământ exact ca şi noi... ne 
împărţim cu ele existenţa fizică... aşa că, de ce nu şi pe cea mentală? 

Dr. N: Bine, Kimoye, ai zis că au o alcătuire diferită a proprietăţilor faţă 
de energia noastră inteligentă. 

S.: La fel e şi cu plantele mele, dar pot sta în compania lor ori de câte ori 
o doresc. 

Dr. N: Ai spus că te joci cu câinele tău. Poate energia plantelor să devină 
energia unui câine? 

S.: Nu, pentru că fiecare formă de viaţă are propria combinaţie de 
energie şi această energie nu trece într-o altă formă fizică pe aceeaşi planetă. 

Dr N: Vrei să spui că o pisică nu va trece într-o formă superioară de viaţă 
şi o fiinţă umană nu va deveni o formă inferioară, spre exemplu trupul unei 
pisici, într-o viaţă viitoare? 

S.: Da, este adevărat. Energia este creată şi destinată pentru anumite 
forme fizice şi mentale. 

Dr. N: De ce crezi că este aşa? 

S.: (îmi zâmbeşte) Nu am idee despre raţiunea acestor lucruri, ştiu doar 
că amestecul tipurilor de suflete nu este de dorit. 

Dr. N: Spune-mi, Kimoye, vezi cumva că sufletele animalelor tale stau în 
grupuri asemănătoare cu grupul tău de suflete? 

S.: Aşa cum am mai spus, nu mă duc în lumea lor. Ele nu simt nevoia să 
ne cheme. Nu pot să îţi spun despre lumea lor decât ce am auzit şi cu de la 
sufletul care are grijă de animale, şi anume că există o împărţire generală a 
acestei lumi, care cuprinde grupurile pământului, aerului şi ale apei. 

Dr. N: Sunt ele, oare, legate în lumea spiritelor? 

S.: Din câte am înţeles, balenele, delfinii şi focile sunt împreună - ciorile 
şi şoimii - caii şi zebrele - cam aşa ceva. Animalele au propriile legături cu 
comunitatea, bazate pe speciile generale pe care nu trebuie să le înţelegem, 
cel puţin eu nu o fac. 

Dr N: Ei bine...? 

S.: (mă întrerupe) Bănuiesc că dacă trebuia să ştim, ni s-ar fi spus. 

Dr. N: Bine, hai să ne întoarcem la prima ta afirmaţie - că te joci cu 
animalele în timpul liber. Ai putea avea un animal sălbatic, un lup de exemplu? 

S.: Numai dacă ar fi domesticit. 

Dr. N: Poţi să îmi explici şi mic, Kimoye? 

S.: (subiectul se încruntă, concentrându-se) Asocierea cu animalele 
trebuie să fie productivă în anumite forme pentru noi, pentru a putea să fim 
motivaţi să lucrăm cu anumite forme de viaţă. Câinele meu îmi poate fi alături 
în cadrul proprietăţii mele spirituale, în care mi-am construit casa şi grădina, 
pentru că e normal să fie aici. Îmi aparţine, pentru că suntem colegi apropiaţi 
de joacă. lubirea noastră reciprocă şi respectul unuia faţă de celălalt pe care le- 
am avut pe Pământ este reînnoită, deoarece este un lucru bun. Există 
frumuseţe de ambele părţi, acesta trebuie să fie motivul pentru care sunt 
permise. 

Dr. N: Poli face o diferenţă între sufletul unui animal domestic de pe 
Pământ şi cel al unuia sălbatic? 

S.: Cred că da. Aşa cum am mai spus, sufletele animalelor sunt mult mai 
puţin complicate decât cele ale oamenilor. Cele domestice îşi exprimă 
dragostea şi afecțiunea pentru oameni, lucru de care avem nevoie. Sufletele 
animalelor sălbatice nu sunt atât de dezvoltate în acest domeniu şi nu ne 
înţeleg deloc. Cele mai multe dintre ele nu pot fi constrânse - şi nici nu cred că 
ar trebui să fie doar pentru faptul că împărţim acelaşi mediu. 

Dr N: Crezi că animalele sălbatice au o mai mare nevoie de libertate? 

S.: Poate, dar sufletele tuturor fiinţelor vii - în special ale noastre - au 
nevoie de libertate de exprimare. În ceea ce priveşte sufletele animalelor 
domestice, acestea sunt mult mai dornice să renunţe la libertatea lor pentru a 
crea o legătură cu oamenii, primind în schimb dragostea, afecțiunea şi 
protecţia acestora. Există o reciprocitate în a avea animale de casă. 

Dr N: Kimoye, ceea ce spui tu sună ca şi cum animalele domestice există 
pe Pământ pentru a-i sluji pe oameni. 

S.: Este, după cum ţi-am mai spus, un schimb reciproc echitabil. Aceia 
dintre noi care iubesc animalele pe Pământ credem că putem comunica, măcar 
într-o mică măsură, cu ele. Când ne întoarcem în lumea spiritelor şi ne 
revedem animalele - fiecare dintre noi fiind în stare de suflet pur - acest lucru 
devine şi mai evident. 

Dr. N: Toţi din lumea spiritelor gândesc ca şi tine despre sufletele 
animalelor? 

S.: Mulţi nu simt faţă de animale aceeaşi iubire pe care o simt eu. Am aici 
prieteni care nu-şi doresc să intre în contact cu energia animalelor, chiar dacă 
pe Pământ au avut animale. Au alte activităţi în timpul liber (se opreşte şi apoi 
adaugă) Ei pierd! 


Sufletele care au grijă de animale par a fi specialişti în lumea spiritelor. 
Nu este o îndeletnicire prea populară între clienţii mei, dar munca lor este 
foarte apreciată de către iubitorii de animale. Aceste suflete nu sunt 
considerate a fi îngrijitori de grădină zoologică. Odată l-am întrebat pe un 

subiect de-al meu, care avea cunoştinţă referitoare la cerinţele acestei 
îndeletniciri, despre Socrate, vechiul meu căţel de rasă basset, un animal de 
casă iubit de familie timp de cincisprezece ani. Întrebarea mea era următoarea 
- dacă mintea sufletului meu putea crea o casă şi un trup omenesc în perioada 
de dintre vieţi, aveam, oare, să evoc câinele meu? Mi s-au răspuns 
următoarele: 


Poţi face asta dacă eşti destul de avansat în ceea ce priveşte crearea 
energiei. Dar chiar şi dacă ai avea această capacitate, câinele tău nu ar fi chiar 
atât de real cum ar fi dacă ar fi creat de un profesionist. Un suflet care 
îngrijeşte animalele are abilitatea de a urmări şi de a găsi crâmpeiul de energie 
al sufletului care nu a murit o dată cu Socrate, reconstruindu-ți câinele exact 
cum îl ştiai pe Pământ. Animalul tău te va cunoaşte şi se va putea juca cu tine 
oricând vei dori, după care va pleca. 


În aparenţă, sufletele specializate în domeniul animalelor de pe Pământ 
se ocupă cu precădere de găsirea şi reconstruirea unor forme inferioare de 
viaţă. Eu le văd mai curând ca pe nişte suflete creatoare, implicate cu acest 
domeniu în lumea spiritelor, pentru că au iubit animalele în existenţele lor 
pământene. 

Pot exista de asemenea, în asocierile noastre cu animalele pe Pământ, 
anumite aspecte karmice din vieţile trecute, acesta fiind, probabil, unul dintre 
motivele pentru care există suflete care au grijă de animale. Am o clientă care 
în viaţa actuală e o militantă înfocată pentru drepturile animalelor. Ea s-a 
dedicat uşurării suferințelor acestora în toate vieţile sale ce au urmat unei 
existenţe din Austria secolului al XVI-lea. În timpul acestei vieţi, subiectul meu 
făcuse parte dintr-o familie care se ocupa cu sacrificarea animalelor într-un 
abator. Acest lucru a traumatizat-o. Astăzi, ca vorbeşte despre animale 
numindu-le „copiii mei”. Atât în timpul vieţii, cât şi în viaţa dintre vieţi, această 
clientă a mea îşi petrece timpul liber alături de animale. De asemenea, într-un 
loc numit Spaţiul Transformărilor, ea se încarcă cu energia lor. Acest spaţiu al 
transformărilor este folosit pentru a-i spori capacitatea de percepţie a 
caracterului lor. În esenţă, acelaşi lucru mi l-a spus şi Kimoye: „Intru în această 
cameră, cu un câmp de energie animală programat care îmi permite să simt 
asemenea lor. Acest lucru mă ajută să înţeleg mai bine animalele de pe 
Pământ.” Pentru aceşti doi clienţi ai mei, asemenea activităţi reprezintă atât un 
aspect al instruirii lor, cât şi un mod de a se relaxa. 


Spațiul transformării 
Pe durata lungii lor ucenicii, sufletele pot studia şi chiar practica multe 


tehnici. Unul dintre locurile menite instruirii, despre care am scris şi în Că/ătoria 

Sufletelor, este sfera transformării sufletului. Sufletele, fie ele tinere sau 
bătrâne, pot învăţa multe dacă încearcă această experienţă în viaţa de dintre 
vieţi. Tinerii sunt iniţiaţi aici în anumite tehnici care i-ar putea interesa, în timp 
ce sufletele mai bătrâne pot să îşi îmbunătăţească abilităţile pe care le au deja. 
Când descriu oamenilor acest spaţiu, folosesc o comparaţie cu puntea navei 
spaţiale din filmul Star Trek. Deşi există unele asemănări între aceste 
concepte, totuşi spaţiul de transformare este mult mai mult decât o cameră a 
simulărilor. 

Spaţiul de transformare nu se limitează la a permite sufletelor să se 
încarce cu energie animală. În cadrul acestuia, sufletul poate deveni orice 
obiect, însufleţit sau neînsufleţit, cunoscut lui. Pentru a dobândi esenţa tuturor 
lucrurilor însufleţite sau chiar neînsufleţite de pe Pământ, sufletele se pot 
îmbiba cu multe substanţe, incluzând focul şi materii în stare gazoasă sau 
lichidă. Ele pot de asemenea deveni total amorfe, pentru a se contopi cu o 
senzaţie sau cu o emoție pe care o presupune această stare. 

Am inclus spaţiul transformărilor în secţiunea dedicată divertismentului 
pentru că sufletele obişnuite încep prin a folosi acest spaţiu pentru pura 
plăcere de a-şi schimba forma energiei. Cu toate acestea, multe dintre sufletele 
cu care am lucrat preferă să se angajeze în acest exerciţiu în aşezările fizice 
din alte lumi. Aceste aspecte vor fi dezbătute în capitolul următor. Aşa cum am 
mai menţionat, toate aceste activităţi au potenţialul de a trece dincolo de 
recreere pentru cele mai multe suflete. Scurtul caz care urmează arată felul în 
care spaţiul transformărilor căleşte şi întăreşte mintea sufletului printr-un 
proces de regenerare mentală. 


Cazul 51 

Dr. N: De ce ai venit în Spaţiul de Transformare? 

S.: Există perioade când sunt departe de grupul meu de suflete şi doresc 
să văd şi eu ce are de oferit camera aceasta. Intru în ecranele de energie de 
aici pentru a absorbi energia în stratul de compasiune. Sunt dus de acest 
curent de energie... face parte din sufletul meu. 

Dr. N: Te rog, explică-mi ce este cu acest curent de energie. 

S.: Există anumite centuri de energie purificată. Mă amestec cu cea a 
compasiunii. 

Dr N: Cine îţi crează aceste centuri aici? 

S.: Nu ştiu. Mă concentrez la ceea ce doresc şi mi se dă. Cu cât exersez, 
cu atât energia devine mai puternică şi beneficiile primite sunt tot mai mari. 

Dr. N: Nu văd de ce trebuie să vii în acest loc pentru a experimenta 
sentimentul compasiunii, când poţi să o faci şi mergând pe Pământ. 

S.: Da, dar trebuie să înţelegi că atunci când mă duc pe Pământ şi îmi 
folosesc energia vindecându-i pe ceilalţi, aceasta îşi pierde mult din intensitate 

spre sfârşitul vieţii mele. Acest lucru se întâmplă, pentru că sunt încă un 
vindecător neexperimentat. 

Dr. N: Bine, dacă eşti aici pentru acest gen de reîntinerire, de ce nu îmi 
dai un exemplu concret despre ce anume faci în spaţiul de transformare? 

S.: (respiră adânc) Pot identifica durerea, dar pentru a o disipa în corpul 
omenesc, o asimilez. Acest lucru mă poate face ineficient, mai degrabă devin 
un burete decât o oglindă a luminii. Aici îmi pot exersa tehnica. 

Dr. N: În ce fel? 

S.: Învăţ mai repede să-mi controlez energia decât să absorb durerea. 
Centura energiei compasiunii este ca o piscină unde pot să înot şi să devin 
parte a unei emoţii, într-o experienţă atât de subiectivă, încât nu v-o pot 
descrie. Mă ajută să lucrez asupra calmului într-o mare de adversitate. Este 
magnific... este... viu. 


Ascultând ce mi se povesteşte despre Spaţiul de Transformare, ajung la 
credinţa că această experienţă este una euforică. Dacă aceste piscine 
imaginare de energie concentrată, care par să transforme sufletul pentru un 
timp, sunt reale sau simulate, nu pot să afirm cu certitudine din perspectiva 
sistemului meu de referinţă. Din cauză că, în timp ce clienţii mei văd lumea 
spiritelor ca pe o realitate ultimă, eu numesc acest spaţiu unul al realităţilor 
schimbate. Există un criteriu constant care mă ajută să diferenţiez mental 
aceste concepte. Acele modele funcţionale ale realităţii, care sunt temporare 
şi, în cele din urmă, se vor stinge, devin iluzorii. Lumea veşnică a sufletului, 
care analizează şi evaluează acest proces, apare subiecţilor mei ca o 
permanentă stare de conştienţă. Spaţiul transformărilor este o creaţie menită 
dezvoltării spirituale. 


Dansul, muzica şi jocurile 

Încă mai există în lume oameni care trăiesc în aşezări îndepărtate şi 
participă la dansuri şi cântece importante pentru viaţa lor culturală. Cu mulţi 
ani în urmă, am avut privilegiul de a privi şi de a participa, într-o noapte, la 
cântecele şi dansurile unui trib de băştinaşi din Lahu. Aceştia trăiesc în inima 
munţilor Birmaniei, de-a lungul graniţei dintre acest stat şi Thailanda. Am fost 
cu un grup mic de occidentali, care erau primii străini conduşi să vadă acest 
trib izolat. Drumul a fost dificil, purtându-ne prin jungle şi peste lanţuri 
muntoase. Experienţa a fost mistică. 

Când subiecţii mei descriu felul în care îşi exprimă fiinţa interioară în 
lumea spiritelor, prin muzică şi mişcări de dans, mă gândesc la oamenii din 
Lahu. Locuitorii din această aşezare sunt animişti, având credinţa că toate 
fenomenele naturii au suflet şi exprimă o forţă spirituală personală. În timpuri 
străvechi, cu mult timp înaintea apariţiei principalelor religii, multe societăţi 

împărtăşeau această credinţă. Clienţii mei spun că atunci când grupurile de 
suflete practică această formă de recreere, există elemente de ritualism şi de 
celebrare a unei Surse sacre. Sufletele găsesc această formă de exprimare ca 
fiind o modalitate de a creşte intensitatea. Aceeaşi credinţă au avut-o, sau încă 
o mai au, culturile străvechi sau moderne ale umanităţii. 

Sincronizarea dansului şi a muzicii dă senzaţia că toate gândurile devin 
unul. Când subiecţii mei îmi descriu efectele acestei forme de recreere a 
sufletului e ca şi când s-ar simţi suspendaţi în amintirile acestei fericiri 
spirituale. Ei vorbesc despre modul în care sunetul şi ritmurile harpei, lirei şi al 
clopotelor sunt expresii ale naturii lor ca suflete. Relatările unora dintre clienţii 
mei referitoare la tobe, fluiere şi dansuri în jurul focului îmi amintesc de vizita 
pe care am făcut-o la tribul din Lahu. Unul din aceşti subiecţi mi-a spus 
următoarele: 


Am început să dansăm în jurul luminii flăcărilor, mişcându-ne într-o 
armonie plină de grație, acompaniaţi de sunetul ritmat al melodiilor. Energia 
noastră se impletea într-o cadență circulară, schimbătoare. Pentru noi, aceasta 
este o expresie a legăturilor intense care există între noi, născute din miile de 
vieți trăite împreună. Participăm la dansuri şi cântece spre a confirma 
legăturile dintre noi şi a rezona cu o înțelepciune colectivă. 


Alt subiect a relatat despre dansul în lumea spiritelor următoarele: 


La început esența acestuia era viteza, apoi dansul s-a transformat în 
altceva: începem să ne mişcăm în cerc, apoi ritmul se accelerează tot mai mult 
şi mai mult. Ne adunăm toate forțele şi le impingem în față, până când arătăm 
ca un vârtej, fără nici un spațiu între noi. Acum nu mai e vorba de dans - a fost 
înlocuit de o cascadă de vârtejuri, ceea ce reprezintă o unire a sufletelor 
noastre. Cu cât încetinim ritmul, efectele energiei deşirate, sunt folositoare 
pentru a observa despărțirea noastră. La sfârşitul acestui dans am 
experimentat diferențele complexe dintre modelele energiei noastre 
vibrationale. 


Unele suflete au descris scena de mai sus ca fiind un fel de joc de-a 
rostogolul. Aceasta îmi arată că există numai o linie subţire de demarcaţie între 
dansurile spirituale şi jocuri, toate având interpretări personale. lată un alt 
exemplu: 


Când dansăm ne schimbăm forma obişnuită a energiei (în formă de pară, 
alungită) într-o curbă ascendentă asemănătoare cu primul pătrar al Lunii. Ne 


mişcăm unul către celălalt din trei sau mai multe direcții, în funcţie de numărul 

de participanţi. Schimbându-ne formele de la concav la convex, înainte şi 
înapoi pentru a tine pasul cu sufletul din fata noastră, ne putem amesteca şi 
despărți cu foarte mare viteză. Ne alungim şi ne împletim energia legănânau- 
ne înainte şi înapoi, ca într-un dans al împerecherii. 


Dansul sufletelor poate deveni, de asemenea, şi o formă de acrobație, 
după cum reiese şi din următoarea declaraţie a unui client de-al meu: 


Grupul meu iubeşte în mod special acrobația. Nu practicăm gimnastica în 
formă umană, cum fac alţii. Ne păstrăm formele ovale sau alungite ale energiei 
pure. Construim un câmp de energie asemănător cu un fel de trambulină, 
pentru a-l folosi la exercițiile noastre. E vorba despre un dans a cărui formă 
este prea greu de descris, dar care implică multă plăcere şi distracție, 
apropiindu-ne şi mai mult. 


Am observat că aceste activităţi pot fi asociate cu satira şi comedia. 
Sufletelor ce se angajează în aceste forme de divertisment le place să facă haz 
pe seama lor. Totuşi, nu prea aud despre suflete care să joace în piese 
complete în scopuri pur recreaţionale. Aceasta pentru că jocurile de rol au şi un 
aspect mai serios, nelipsit, la rândul său, de umor şi anume acela al 
reconstituirilor vieților trecute. 

Alte activităţi de recreere, ca arta şi compoziţia, se desfăşoară în linişte şi 
individual. Practicarea muzicii şi a sculpturii poate fi făcută individual sau în 
colectivitate. Sculptarea energiei în scopul creării unor obiecte sau a unor mici 
forme de viaţă nu este considerată, propriu-zis, un mod de recreere. Acest 
lucru reprezintă o parte integrantă a predării anumitor aptitudini, deşi, după 
cum am văzut, aceste activităţi pot fi subsumate şi domeniului timpului liber. 
Muzica intră într-o categorie specială. Spre deosebire de Pământ, unde mulţi 
dintre noi nu suntem în stare să învăţăm să cântăm la un instrument sau chiar 
din voce, ca suflete ne vom putea angaja în aceste activităţi fără nici un efort. 
Acordurile melodice sunt de multe ori auzite de către subiecţii mei în lumea 
spiritelor în spaţii care nu au drept scop recreaţia. În cadrul R&R (odihnei şi 
recreaţiei - rest and recreation), sufletele se pot bucura de muzică în mod 
direct sau întreţesută în graniţele subtile ale teatrului, dansului şi chiar 
jocurilor. 

Din cercetările mele, am ajuns la concluzia că muzica, mai mult decât 
oricare alt mijloc, înalţă sufletul cu game de note mult peste ceea ce 
cunoaştem pe Pământ. În lumea spiritelor pare să nu existe limite pentru 
sunetele folosite în creaţiile muzicale. Oamenii aflaţi în stare de hipnoză 
adâncă susţin că muzica reprezintă limbajul sufletelor. Compunerea şi 
transmiterea rezonanţelor armonice pare să aibă legătură cu formarea şi 

prezentarea limbajului spiritual. Cu mult mai presus de comunicarea prin 
muzică, mi s-a spus că acordurile spirituale sunt temelia creării energiei şi a 
unificării sufletelor. 

Multor suflete le place să cânte în lumea spiritelor, dar mi-au trebuit mulţi 
ani pentru a găsi un suflet care să fie dirijor. Următorul meu caz este un subiect 
care a trecut prin multe vieţi în care a fost legat într-o formă sau alta de 
muzică. În ultima lui viaţă a fost un cântăreţ de operă italian din anii '30. 


Cazul 52 

Dr. N: Care este principala ta activitate de recreaţie în lumea spiritelor? 

S.: Să compun muzică. 

Dr. N: Vrei să spui cu instrumente muzicale? 

S.: Da, poţi lua orice instrument, pur şi simplu, din aer pentru a cânta cu 
el. Dar mie nimic nu-mi dă satisfacţii mai mari decât să creez un cor. Cel mai 
frumos instrument muzical este vocea. 

Dr. N: Dar nu mai ai corzile vocale ale unei vedete de operă, aşa că...? 

S.: (râde de mine) A trecut chiar aşa de mult de când ai fost un spirit? Nu 
e nevoie de nici un corp omenesc. De fapt, sunetele pe care le creăm sunt mai 
delicate şi într-o gamă mult mai mare decât cea folosită pe Pământ. 

Dr. N: Poate oricine să cânte atât notele înalte, cât şi pe cele joase? 

S.: (cu entuziasm) Bineînţeles că da. Noi toţi putem fi şi soprane, şi 
baritoni în acelaşi timp. Oamenii mei pot lua notele mai înalte, cât şi pe cele 
joase, iar toată lumea este mereu pregătită - le trebuie numai un dirijor. 

Dr. N: Poţi să-mi descrii ceea ce faci? 

S.: (calm, fără să se laude) Sunt dirijorul sufletelor. Acest lucru reprezintă 
pasiunea mea - talentul meu -, este o plăcere să o împărtăşesc şi altora. 

Dr. N: Eşti mai bun, în acest domeniu, decât celelalte suflete graţie 
talentului muzical pe care l-ai avut în viaţa trecută ca solist de operă? 

S.: O, presupun că una o precede pe cealaltă, dar nu toată lumea este 
interesată de muzică cum sunt eu. Unele suflete din grupurile muzicale pot să 
nu acorde atenţie întregii partituri (zâmbeşte). Având în vedere gama muzicală 
pe care o posedă sufletele, ele au nevoie un dirijor, pentru a le călăuzi această 
virtuozitate. La urma urmei, acest lucru reprezintă pentru ele un mod de 
divertisment. Vor să se distreze, dar să şi creeze muzică frumoasă. 

Dr. N: Deci, preferi să lucrezi mai curând cu un cor decât cu o orchestră? 

S.: Da, dar le şi combinăm pentru a cânta împreună. Când spiritele se 
dedică atât muzicii instrumentale, cât şi celei vocale este minunat. Ele nu cântă 
fals. Îmbinarea armonioasă a energiilor muzicale reverberează sunete 
incredibile în lumea spiritelor. 

Dr. N: Aşadar, toate acestea sunt foarte diferite de lucrul cu un cor de pe 
Pământ? 

S.: Există similitudini, dar aici avem atât de mult talent, pentru că orice 
suflet are capacitatea de a reda perfect sunetele muzicale. Există motivații 
importante. Sufletele iubesc acest mod de recreere, mai ales dacă pe Pământ 
îşi doreau să poată cânta, dar nu aveau calităţi vocale. 

Dr. N: Aduci şi suflete din alte grupuri decât al tău să cânte în acest cor 
ceresc? 

S.: Da, dar multe grupuri preferă să cânte separat, spre a vedea care 
este mai inspirat. 

Dr. N: Dacă ar fi să te uiţi la cele mai profunde motivații ale sufletelor, 
poţi să mă ajuţi să înţeleg de ce este muzica atât de importantă pentru ele în 
lumea spiritelor? 

S.: Acest lucru te poartă spre noi niveluri mentale...mişcând energia... te 
ajută să comunici la unison cu multe alte suflete. 

Dr. N: Cât de mare este corul pe care îl conduci? 

S.: Prefer grupurile mici, de câte douăzeci, deşi există sute de suflete, din 
multe grupuri, care îmi stau la dispoziţie pentru a le dirija. 

Dr. N: Grupurile mai mari trebuie să fie o mare provocare pentru tine. 

S.: (trăgând adânc aer în piept) Gama lor e decalată. Vibraţii ce se 
revarsă din multe direcţii... fiecare luând note incredibil de înalte sau de joase 
fără a mă preveni, în timp ce mă lupt să le îndrum... Şi cu toate acestea e 
totuşi extaz pur. 


Voi încheia această secţiune dedicată recreerii cu o clasificare a celor mai 
populare jocuri practicate de suflete în lumea spiritelor. Unul dintre motivele 
pentru care am prezentat partea mai uşoară a socializării sufletelor este acela 
de a exemplifica diferenţele dintre perioadele afectate studiului şi cele de 
recreaţie. Am discutat mai devreme despre atitudinea de clan, cât şi despre 
atitudinea izolata a unor grupuri de suflete. Nu vreau ca, în fond, cititorii mei să 
creadă că aceasta este o reprezentare a mentalităţii de „membru - 
nemembru” pe care o vedem atât de des în grupurile culturale de pe Pământ. 
Nu există gelozie, neîncredere sau prejudecăţi între grupurile de suflete. Dacă 
sufletele mai tinere trebuie să se concentreze asupra propriilor grupuri de 
instruire, aceasta nu înseamnă că se percep pe ele însele ca fiind foarte diferite 
faţă de sufletele din alte grupuri. În lumea spiritelor nu există xenofobie. 
Informaţiile pe care le am despre modul în care spiritele din diferite grupuri se 
joacă împreună este doar una dintre modalităţile prin care pot să demonstrez 
natura comportamentală a sufletului. 

Totuşi, în cadrul conferinţelor mele simt nevoia de a fi precaut în a oferi 
prea multe detalii despre jocurile spirituale. Există persoane care cred că 
modelele vieţii de după moarte sunt mult prea serioase pentru atare frivolităţi. 
Unii chiar au comentat că expunerile mele despre recreere diferă de restul 

lucrurilor pe care le-am spus despre viaţa sufletelor. În ciuda acestor critici, 
consider că este mai important ca publicul să ştie că viaţa de după moarte nu 
este chiar atât de serioasă, încât sufletele să nu mai aibă parte de nici un fel de 
distracţii. 

Jocurile spirituale pe care le-am găsit nu sunt niciodată impuse de 
monitori, nici conduse de căpitani de echipă. de fapt, regulile sunt interpretate 
destul de liber. Există unele elemente de competiţie sportivă, dar fără 
agresiunea emoţională pe care o vedem în sporturile de pe Pământ. Jocurile 
spirituale nu sunt practicate pentru ca să câştige cineva, în timp ce altcineva 
pierde. Jocurile sunt viguroase şi imprudente în acelaşi timp. Ghizii noştri 
încurajează participarea la întreceri, ca pe un mijloc de a exersa mişcarea 
energiei, dexteritatea şi transmisia gândurilor în cadrul grupului. Pe de altă 
parte, am avut subiecţi ale căror grupuri nu iau parte la jocuri în lumea 
spiritelor. Separarea lor este respectată întotdeauna. Acest lucru se aplică, în 
special, sufletelor mai avansate, care sunt atât de implicate în alte forme de 
lucru cu energia, încât participarea la distracţii le-ar distrage de la acestea din 
urmă. 

Subiecţii mei aflaţi sub hipnoză dovedesc o coerenţă remarcabilă în 
descrierea jocurilor. Deşi putem să luăm cu noi în lumea spiritelor amintirea 
unui joc, cred că anumite jocuri, care îşi au originea în viaţa de după moarte, 
sunt aduse pe Pământ şi modificate de memoria inconştientă pentru a putea fi 
practicate în condiţiile trupului fizic. Cititorul poate fi cel care hotărăşte 
originea jocurilor expuse în următoarele citate. Voi începe enumerarea câtorva 
jocuri populare cu ceea ce pare a fi o formă a jocului de-a prinselea. 


Ne fugărim de jur împrejur, încercând să ne prindem unii pe alţii, zburând 
repede în linii drepte şi păstrând această viteză şi când cotim brusc. Spiritele 
cele mai agile pot să se întoarcă, să se oprească şi să reinceapă, fără a fi 
prinse. 


Interpretări simple ale jocului de-a prinselea şi a altor jocuri pot fi 
asociate cu muzica şi dansul. În aceste versiuni, în special sufletele tinere se 
vor alerga unele pe altele în nişte zone ce au fost numite locuri personale de 
joacă: 

Îmi plac pajiştile cu pomi şi iarbă înaltă, unde ne putem învârti şi alerga 
unul după celălalt, jucând leapşa. Putem, de asemenea, să luăm forma unor 


obiecte, spre a ne face jocul mai interesant. 


Am auzit câte ceva despre un joc care îmi aminteşte într-un fel de rațele 
şi vânătorii, în cadrul căruia un număr mare de suflete se aliniază faţă în faţă şi 


264/339 


aruncă săgeți de energie. De asemenea, putem întâlni elemente din „fereşte” 
şi volei în descrierea jocului numit „bate cuiul”, joc ce reclamă în special 
schimbări rapide ale poziţiei şi dexteritate: 


În jocul nostru, ne aşezăm în două rânduri lungi faţă în faţă. Creăm mingi 
de energie şi le aruncăm spre echipa adversă în toate direcțiile, peste o linie 
imaginară de foc. Trebuie să stăm într-o zonă delimitată pentru a arunca şi 
primi aceste mingi de energie, fără a încetini ritmul. La început este uşor să te 
fereşti şi să-ți faci şi propriile-ți mingi în acelaşi timp. Apoi ritmul creşte şi 
terenul de joacă arată de parcă ar fi lovit de grindină. Când mingile noastre 
zboară de jur împrejur, pot fi deviate sau prinse şi aruncate înapoi. Scopul 
jocului este să nu fi atins de o minge. 

Un jucător lovit nu este scos din joc - el va încerca doar să fie mai agil. În 
fiecare minge de energie care ne-a atins, simțim complexitatea fiecărui suflet 
din care acesta provine. 


Un alt joc care se practică în mare viteză este unul înrudit cu cel numit 
„ţară, ţară, vrem ostaşi” în care sufletele se aliniază faţă în faţă într-un pătrat. 
În loc să trimită din când în când câte un jucător să treacă printr-un lanţ de 
braţe, cum se întâmplă în jocul „ţară, ţară, vrem ostaşi”, aceste suflete se 
reped în masă unele la altele. Un subiect a spus: „Acesta este un joc al 
coliziunilor, în care ne ciocnim într-o reacţie în lanţ a energiei împletite”. Scopul 
jocului pare a fi crearea unui volum mare de energie concentrată. Alt client 
care practica acest joc mi-a spus: 


Energia fiecăruia dintre noi este acumulată, aşa că fiecare jucător 
primeşte o mai mare conştiență de la toate celelalte suflete. Este un joc 
incitant, o amplificare a tuturor energiilor noastre unite. În cele din urmă, când 
schimbul de energie scade, ne oprim şi începem să dansăm un fel de dans 
popular. 


Există multe jocuri subtile, în descrierea cărora subiecţii mei întâlnesc 
dificultăţi. Cu toate acestea, o astfel de întrecere, pe care mi-au descris-o mai 
multe persoane, se numeşte „piatra prețioasă”. Jocul seamănă puţin cu jocul 
de bile şi cu popicele, combinat cu simbolismul pietrelor preţioase despre care 
am menţionat în capitolul 6. Din cazul 53 se poate vedea că reprezentarea 
unor obiecte de energie colorată, ca întruchipare a caracterului personal, nu 
trebuie limitată la apariţiile noastre înaintea Consiliului Bătrânilor. 


Cazul 53 
Dr. N: Toate grupurile sunt interesate de jocuri? 

S.: Nu chiar. Grupul meu iubeşte distracţia şi nu ne place să fim reţinuţi în 
clasă prea mult. Unii ne consideră cam sălbatici şi indisciplinaţi. Există în grupul 
nostru patru suflete cărora nu le place să se joace, aşa că alegem suflete din 
alte grupuri, pentru a ne face echipa. 

Dr. N: Este adevărat că sufletele pot aduce în lumea spiritelor toate 
jocurile care le-au plăcut pe Pământ? 

S.: (ezită) Bine, da... dar nu le poţi vedea pe toate... 

Dr. N: De ce nu? Dă-mi câteva exemple de jocuri pe care nu le poţi 
vedea. 

S.: Nu prea văd golful, pentru că este un joc prea individual, în mare 
măsură joci cu tine însuţi. Tenisul este puţin mai bun, dar nu-l văd nici pe 
acesta, deoarece este un joc numai pentru două persoane, fiind astfel limitativ. 

Dr. N: Înseamnă că fotbalul american este popular în lumea spiritelor? 

S.: Mmm... nu chiar. Nu jucăm jocuri ce implică vedete, cum sunt cei de 
pe linia de trei sferturi sau căpitanii de echipă. Fotbalul american este un joc 
prea instabil, cu prea multe poziţii. Fotbalul ar fi mai bun. Este greu de explicat. 
Ne plac jocurile de grup, cu multe suflete, în care toate sunt egale şi au acelaşi 
scop... în mişcările lor. 

Dr. N: Mic îmi place să înot, dar presupun că nu vezi prea des nici asta? 

S.: (râzând) Atunci te înşeli. Dacă nu vrei să mergi pe Pământ ca spirit 
pentru a înota, poţi crea aici o imitație a apei - sau a curenților din golf -, orice 
îţi poate trezi amintiri plăcute. Dar dacă vrei să participe cu tine la jocurile 
sportive şi alte suflete, atunci devine deja o problemă colectivă. 

Dr. N: Deci, vezi o diferenţă între activităţile de recreere individuale şi 
cele de grup? 

S.: Da, văd. 

Dr. N: Bine, atunci spune-mi despre un joc care nu este asemenea 
jocurilor sportive despre care am vorbit, poate unul care nu este atât de robust 
şi de imprudent, deşi poate fi totuşi considerat un mod de recreere. 

S.: (visător) O... este simplu, e jocul „piatra prețioasă”. Multe suflete vin 
într-un loc unde ne aşezăm în cerc mare. Apoi fiecare dintre noi face o minge 
de energie de mărimea celei de tenis, care arată ca o piatră prețioasă 
cristalină. 

Dr. N: Au vreo semnificaţie anume mingile? S: Bineînţeles, culorile 
energiei reprezintă expresii ale individualităţii. 

Dr. N: Bine, ce se mai întâmplă mai departe în joc? 

S.: Fiecare persoană îşi păstrează mingile până când cineva spune: 
„Porniţi”. Apoi, împingem încet mingile spre mijlocul cercului. 

Dr. N: Şi se lovesc toate mingile, ca la jocul de bile? 

S.: Cred... Într-un fel. E mai degrabă un soi de carambol, mingile 
împrăştiind radiaţii colorate în toate direcţiile... dar nu se opresc... continuă să 
se mişte. 

Dr. N: Nu cred că înţeleg...(subiectul mă întrerupe şi continuă) 

S.: În final, una dintre mingi vine la tine. În timpul fiecărei runde a jocului 
un jucător corespondent va primi mingea mea, atât timp cât există o atracţie 
magnetică. 

Dr. N: Dar dacă nu primeşti o minge de la alt jucător? 

S.: Se întâmplă foarte des. Jucăm runde cu grupuri mari de jucători 
diferiţi - în cele din urmă o minge se va rostogoli în poala mea. 

Dr. N: Trebuie ca doi jucători să primească mingea unul de la altul? 

S.: Nu, nu este un joc programat. Orice se poate întâmpla. 

Dr. N: Ce înseamnă să primeşti o minge de la altcineva? 

S.: Acest lucru te anunţă că poţi fi legat într-un fel sau altul de 
proprietarul acesteia. Acesta este un joc intim al aşteptărilor şi al încrederii, 
pentru că niciodată nu ştii unde se va duce mingea ta sau ce vei primi în 
schimb. 

Dr. N: Ce faci după ce ai primit o minge? 

S.: (râde) Prinzi mingea care se îndreaptă spre tine în palme. Acest joc îţi 
oferă posibilitatea de a afla unele aspecte personale despre un suflet care 
poate fi legat de tine într-un fel sau altul. Am luat multe decizii referitoare la a 
fi împreună cu anumiţi oameni în vieţile viitoare în urma acestui joc. 


În timpul primelor mele cercetări nu aveam idee despre multiplele 
ramificații ale jocurilor spirituale. Toate au propriile caracteristici care îţi oferă 
plăcere. Pe măsură ce domeniul recreerii spirituale mi-a devenit familiar, 
subiecţilor mei le-a fost mai confortabil să-mi împărtăşească detalii despre 
perioadele lor anterioare preferate. Am aflat că anumite jocuri fac la 
caracteristicile personale ale sufletelor care participă. În cele din urmă, am 
înţeles că unele jocuri pot deveni exerciţii de antrenament şi că în jurul acestor 
activităţi gravitează suflete care provin din multe grupuri. Îmi vine în minte în 
acest sens un anumit joc. 

Consider că cel de-a v-aţi-ascunselea are implicaţii semnificative pentru 
viitoarele suflete călătoare, despre care voi discuta în capitolul următor. 
Practicarea acestui joc oferă o varietate de nivele de îndemânare. Acest lucru e 
de mare ajutor pentru sufletele interesate de însuşirea limitelor spaţiale de 
referinţă. Am început să fiu atent la particularităţile acestui joc după ce am 
auzit despre apariţia antrenorilor când jocul devenea mai complex. Clienţii mei 
îi numesc Păstrătorii Jocului. Ei sunt antrenorii specializaţi despre care vor vorbi 
cei ce călătoresc în dimensiuni diferite. lată un citat al unui suflet foarte 
avansat care doreşte să se specializeze ca să devină explorator: 

Jocul de-a v-aţți-ascunselea în lumea spiritelor incepe ca un exercițiu între 
lumină şi întuneric. Când avem de-a face cu sufletele mai tinere ne încărcăm 
energia de la distanţă şi apoi scânteiem când acestea vin în direcţia noastră. 
Ne blocăm şi ne deschidem energia telepatică în acelaşi timp, pentru a 
combina semnalele mentale şi vizuale. La început creăm portaluri de lumină în 
cadrul unor coloane de energie, folosite ca panouri de umbră care pot fi 
aranjate în linii paralele sau orizontale. Mai târziu le transformăm în felurite 
modele geometrice. Celor mai mulţi dintre tineri le ia o groază de timp până 
învață să ne găsească pe când ne mişcăm repede între aceste portaluri, dar se 
distrează, deoarece consideră aceasta încă o joacă. Unii devin atât de buni, 
încât nu îi mai putem păcăli, în timp, aceste suflete - cele care vor să continue 
- devin ucenici şi sunt gata să fie incluşi în terenurile noastre dejoacă inter 
dimensionale, despărțite prin bariere de energie şi o viteză diferită a pulsului 
vibrational. Aceasta este un lucru dificil, deoarece ucenicii trebuie să se înveţe 
să se adapteze la diferitele genuri de configurații care există în cadrul fiecărei 
dimensiuni şi să-şi acordeze energiile repede pentru a intra în acestea. Pierdem 
multe suflete în acest punct, când nu mai doresc să continue. Munca noastră 
este ca şi când am fi într-un hol plin de oglinzi. Sufletele ca mine, care refuză 
să renunțe, deoarece iubesc această muncă, trebuie să stăpânească 
dimensiunile mentale lipsite de structură sau formă. Acestea există ca un vid 
între dimensiunile fizice. O parte din mine consideră încă acest antrenament ca 
fiind un mod de recreere. Este atât de captivant, incât de abia aştept să mă 
întorc acasă şi să reincep acest exerciţiu cu prietenii mei. 


Patru tipuri generale de suflete 


Înainte de a continua în capitolul următor despre sufletele mai avansate, 
cred că ar fi bine să enumăr principalele categorii de suflete din lumea 
spiritelor. Probabil că sunt, de fapt, mai multe decât patru categorii, însă 
această clasificare a mea e tributară amintirilor clienţilor mei cu privire la alte 
tipuri posibile de suflete în lumea spiritelor. 

1. Suflete care, fie că nu pot, fie că nu vor să funcţioneze individual. 
Aceste suflete lucrează, de regulă, în cadrul colectivităţilor şi se pare că nu 
părăsesc niciodată lumea spiritelor. Chiar şi aşa, mi s-a spus că tuturor 
sufletelor le este dată oportunitatea de a experimenta existenţa atât în 
universuri mentale, cât şi fizice. 

2. Suflete care nu doresc să se încarneze în forme fizice. De asemenea, 
aceste suflete e posibil să nu posede caracteristicile energetice cerute de 
această activitate. Ele par să lucreze numai în lumi mentale şi să se deplaseze 

cu uşurinţă între diferite dimensiuni. Multe dintre talentele lor sunt mai presus 
de înţelegerea clienţilor mei. 

3. Suflete care se încarnează numai în lumi fizice. Cred că unele dintre 
acestea au capacitatea de a se antrena în sferele mentale în perioada dintre 
vieţile lor, dar nu simt dorinţa de a face acest lucru. Ele nu sunt atrase de 
călătoriile interdimensionale, nici măcar ca divertisment. Câţiva dintre clienţii 
mei fac parte din această categorie. 

4. Sufletele care au atât abilitatea, cât şi dorinţa de a funcţiona în toate 
tipurile de medii fizice şi mentale. Acest lucru nu le dă în mod obligatoriu mai 
multă instruire decât celorlalte tipuri de suflete. Totuşi, gama bogată a 
experienţelor practice a acestor suflete le face pregătite pentru multe dintre 
specializările ce reclamă responsabilitate şi atribuţii variate. 


8 
TRECEREA SUFLETULUI ÎNTR-UN NIVEL SUPERIOR 


Absolvirea 


Vine un moment în existenţa unui suflet când acesta este pregătit să se 
desprindă de grupul său primar. Următorul meu caz este un suflet care a atins 
de curând nivelul Ill, după mii de ani de încarnări pe Pământ. Acest subiect a 
fost foarte tulburat de vizualizarea mentală a imaginilor acestui eveniment ce 
s-a petrecut recent în lumea spiritelor. Descrierile simbolice ce implică analogii 
cu mediul educaţional sunt deja familiare cititorului. În viaţa ei actuală clienta 
mea este profesoară şi predă la o şcoală pentru copii cu dificultăţi în procesul 
de învăţare. 


Cazul 54 

Dr. N: Pari foarte fericită de apariţia ta în faţa consiliului tău. 

S.: Da, mi-am dat jos şi ultima bucată din armura corpului. 

Dr. N: Armura? 

S.: Da, armura mea protectoare... care mă ferea să fiu rănită. Mi-a luat 
secole să învăţ să am încredere şi să fiu deschisă cu oamenii înclinați să mă 
rănească din prea multă mânie. Acesta a fost ultimul meu mare obstacol. 

Dr. N: De cea fost atât de greu pentru tine? 

S.: Mă identificam mult prea mult cu emoţiile, mai mult decât cu puterea 
mea spirituală. Asta crea o îndoială faţă de propria mea persoană, în relaţiile cu 

ceilalţi, pe care îi percepeam mai puternici şi mai învăţaţi decât mine. Şi nu era 
aşa, de fapt. 

Dr. N: Dacă acest lucru a fost ultimul tău obstacol, mă refer la propria ta 
identitate, cum te vezi acum? 

S.: Până la urmă, am aruncat o punte de flori peste abisul de durere şi 
răni. Nu-mi mai risipesc energia pe nimic dacă nu este cazul (pauză). Suferinţa 
fizică şi mentală este legată de felul în care ne privim pe noi înşine. În ultimii o 
mie de ani, cu fiecare viaţă mi-am îmbunătăţit păstrarea propriei identități în 
împrejurări potrivnice şi am învăţat să mă respect ca fiinţă umană care nu 
poate fi înlăturată de alţii. Nu mai am nevoie de armură pentru a realiza acest 
lucru. 

Dr. N: Ce spune consiliul tău despre acţiunile tale pozitive legate de 
modul în care te defineşti pe tine însăţi? 

S.: Sunt mulţumiţi că am trecut testul ăsta greu.... că nu am lăsat 
împrejurările potrivnice ale acestor vieţi să-mi dicteze viziunea despre mine 
însămi... despre cine sunt în realitate. Sunt bucuroasă că am atins cel mai înalt 
nivel prin răbdare şi stăruinţă. 

Dr. N: De ce crezi că a trebuit să treci prin atât de multe în vieţile tale de 
pe Pământ? 

S.: Cum crezi că îi pot învăţa pe alţii, dacă cu însămi nu am trecut prin foc 
pentru a deveni puternică? 

Dr. N: Bine... (subiectul mă întrerupe, deoarece i-a apărut în minte ceva 
provocat de întrebarea mea) 

S.: Oh.... au o surpriză pentru mine. Oh, sunt atât de FERICITĂ! 


Notă: În acest moment, clienta mea izbucneşte în lacrimi de fericire la 
presimţirea scenei care i se va desfăşura în minte. Îmi pun la îndemână cutia 
mea de nădejde cu batiste şi continuăm. 


Dr. N: Continuă şi spune-mi despre ce surpriză e vorba. 

S.: (cu efervescenţă) Este momentul absolvirii! Ne strângem în templu. 
Aru, ghidul meu, este aici cu preşedintele consiliului. De peste tot se strâng 
profesorii seniori şi studenţii. 

Dr. N: Poţi să te opreşti puţin şi să-mi spui câţi profesori şi câţi studenţi 
vezi? 

S.: (în grabă) Ah... cam doisprezece profesori şi... poate vreo patruzeci de 
studenţi. 

Dr. N: Printre studenţi sunt şi cei din propriul tău grup primar? 

S.: (pauză) Suntem numai trei. Au fost aduşi studenţi din alte grupuri, cei 
care sunt pregătiţi. Pe cei mai mulţi dintre ei nu-i cunosc. 

Dr. N: Observ o ezitare din partea ta. Unde se află ceilalţi din grupul tău? 

S.: (cu regret) Nu sunt încă pregătiţi. 

Dr. N: Care este culoarea esenţială a acestor studenţi din jurul tău? 

S.: Un galben strălucitor, consistent. Oh, n-ai idee cât timp ne-a trebuit ca 
să ajungem aici. 

Dr. N: Poate că ştiu. De ce nu-mi descrii cum se desfăşoară lucrurile? 

S.: (respiră adânc) Toţi sunt ca la o sărbătoare, ca la o petrecere 
inaugurală. Toţi ne strângem şi plutim...Voi sta în faţă. Aru îmi zâmbeşte cu 
mândrie. Maeştrii ne adresează câteva cuvinte de confirmare a eforturilor 
depuse de noi. Apoi suntem chemaţi pe nume. 

Dr. N: Fiecare în parte? 

S.: Da... Îmi aud numele, „lri”.... Înaintez plutind şi primesc un sul de 
hârtie cu numele meu tipărit pe copertă. 

Dr. N: Ce altceva mai este pe aceste suluri? 

S.: (cu modestie) E ceva personal... ceva despre acele realizări care mi- 
au luat atât de mult timp... şi despre cum le-am depăşit. 

Dr. N: Deci, într-un fel, e mai mult decât o diplomă. O atestare a muncii 
tale. 

S.: (încet) Da. 

Dr. N: Purtaţi toţi tocă şi robă? 

S.: (repede) Nu! (zâmbind apoi) Oh... Văd că mă ironizezi. 

Dr. N: Ei, puţin. Spune-mi, Iri, ce se mai întâmplă după ceremonie? 

S.: Ne strângem să discutăm despre noile noastre sarcini şi am ocazia să 
mă văd cu unele suflete care sunt din domeniul specialităţii mele. Ne vom 
întâlni din nou la cursurile ce vor începe, unde vom învăţa să ne folosim cât 
mai bine calităţile. 

Dr. N: Care va fi prima ta îndatorire aici, Iri? 

S.: Voi educa sufletele cele mai tinere. E ca şi cum aş creşte flori din 
răsaduri. Le hrăneşti cu tandreţe şi înţelegere. 

Dr. N: Şi de unde crezi că vor veni aceste suflete noi? 

S.: (pauză) Din oul divin - sânul creaţiei - tors apoi ca firul de mătase... 
dus la doici şi apoi la noi. Este extraordinar. Este o responsabilitate care ne va 
pune la grea încercare. 


Trecerea în nivelurile intermediare 

Când lucrez cu un subiect care trece la un grup de nivelul III, la început 
poate apărea o confuzie: de ce se văd ei în mod regulat plecând şi apoi 
întorcându-se în grupul lor matcă? În timpul hipnozei, nu toţi subiecţii mei sunt 
capabili să-şi vizualizeze o scenă în minte şi apoi să includă repede acest cadru 
în întregul film al vieţii lor spirituale. Sarcina hipnotizatorului este de a proceda 
cu grijă şi a lăsa ca scena să se desfăşoare natural. Un client, care nu absolvise 

încă, dar începuse deja procesul de desprindere de grupul său, mi-a spus: 
„încep să mă simt puţin rupt de familia mea. În jurul meu sunt suflete noi cu 
care n-am mai lucrat înainte”. 

Integritatea unui grup matcă originar de suflete rămâne intactă într-un 
mod atemporal. Indiferent cine este cel care a absolvit, sufletele nu-şi pierd 
niciodată legătura cu vechii tovarăşi. Grupurile matcă primare şi-au început 
existenţa împreună şi rămân strâns unite de-a lungul a sute de încarnări. Am 
avut suflete care au fost cu grupurile lor primare şi cincizeci de mii de ani 
înainte de a fi pregătiţi să treacă pe nivelele intermediare, în timp ce un 
procent mult mai mic a atins această stare a dezvoltării în cinci mii de ani. Cred 
că o dată ajunse la nivelul III, sufletele încep să se ridice mult mai rapid la 
nivelurile mai avansate. Sufletele evoluează în ritmuri distincte, etalând o 
multitudine de talente diferite de-a lungul drumului lor. Am observat că, atunci 
când sufletele încep să petreacă mai puţin timp cu divertismentul şi alături de 
celelalte, depun eforturi mai susţinute. Ele se concentrează mai mult asupra 
perfecţionării anumitor aptitudini ce vor contribui la forţele conştiinţei cosmice. 

O dată cu atingerea nivelului III, are loc o schimbare în comportamentul 
sufletului. Aceste suflete au început acum să-şi lărgească perspectivele mai 
departe de grupurile lor primare. Sufletele care avansează nu dispreţuiesc tot 
ce au cunoscut înainte, numai că acum sunt atât de absorbite de pregătirea lor, 
că acest lucru a devenit un ţel care le consumă toate disponibilităţile. Aceste 
suflete sunt fascinate de ceea ce pot face şi vor să devină şi mai competente. 
Când s-au apropiat de gradul de dezvoltare al nivelului IV, tranziţia este 
încheiată. 

În cursul tranziţiei lor, sufletele care au ajuns de curând la nivelul II 
observă că nu mai sunt limitate la o singură sală de clasă. Vechii lor prieteni 
sunt conştienţi de ceea ce se întâmplă, dar se pare că este un fapt mutual 
acceptat să nu se pună prea multe întrebări în legătură cu aceste absenţe. Rog 
cititorii să se întoarcă puţin la experienţa sufletului Lavani, în cazul 32. 
evidentă în toate pregătirile spirituale Sufletele sunt repartizate noilor grupuri 
de specialitate, ţinându-se seama ca membrii acestora să se afle la un nivel 
mental apropiat. Aceste desemnări se fac pe baza unor motive. Cele trei 
elemente principale de care sunt sigur că se ţine seama la selecţia specialităţii 
sufletelor sunt: talentul, performanţele obţinute până atunci şi dorinţa 
personală. M-aş fi aşteptat ca şi nevoile lumii spiritelor să fie un alt element 
important, dar această ipoteză mi-a fost infirmată. 

Presupun că s-ar putea spune că, atunci când un suflet accede la 
nivelurile intermediare de pregătire, el e iniţiat în tainele unei bresle. N-aş 
afirma totuşi că este o breaslă ca acelea cunoscute în istorie, din Evul Mediu, 
care erau denumite şcoli de iniţiere în mistere. Acestea erau organizaţii 

exclusiviste şi chiar secrete, accesibile numai membrilor lor. Cu toate că şi în 
cazul sufletelor există unele elemente secrete ce sunt împărtăşite acestora în 
vederea unei pregătiri specializate, în nici un caz nu este vorba de elitism. 
Aspiranţii nou sosiți sunt totdeauna bine primiţi de grupurile de specialişti. 

La început, asocierile acestor suflete mai specializate sunt mai degrabă 
dezlânate. Le-am definit ca grupuri independente de studiu. Pregătirea începe 
încet, periodic, cu diferiţi profesori de specialitate. E un sistem care permite o 
evaluare periodică a sufletelor de către instructorii lor. Sufletele care vor doar 
să vadă despre ce e vorba pot părăsi aceste grupuri de specialitate, în timp ce 
sunt admişi alţi candidaţi promiţători. Această practică este în opoziţie cu cea 
pe termen lung din grupurile primare de suflete. Instruirea devine mai intensă 
pe măsură ce aceste noi grupuri dovedesc că se pot descurca cu sarcinile lor. 
În aceste stadii incipiente, deşi sufletele sunt desprinse de grupurile lor iniţiale, 
ele îşi menţin totuşi ghizii lor obişnuiţi şi iau parte la activităţile grupurilor lor 
primare. Studiul independent pune un accent mai mare pe auto-îndrumarea 
sufletelor în îndatoririle lor, accent care devine şi mai pronunţat pe măsură ce 
ele se dezvoltă la nivelele de competenţă IV şi V 

În capitolele precedente au fost enumerate un număr de specializări ale 
sufletelor. În ordinea prezentării, sufletele au fost descrise ca: Maeştrii Viselor, 
Mântuitorii Sufletelor Pierdute, Păstrătorii Neutralităţii, Maeştrii Refacerii, 
Mamele de Incubator, Sufletele Arhivari, Sufletele care au Grijă de Animale, 
Regizorii Muzicali şi Păstrătorii Jocurilor. Se pare că unele specializări se 
suprapun într-o anumită măsură. De exemplu, Păstrătorii Jocurilor, cei care îi 
pregătesc pe alţii pentru călătorie, pot fi şi Suflete Exploratoare ale unor locuri 
noi (folositoare atât pentru divertisment, cât şi în aspectele mai serioase ale 
instruirii în folosirea energiei). În acest capitol, voi cita şi alte exemple de 
specializări ale sufletelor. Sunt sigur că cititorii vor identifica uşor ce domeniu 
de specialitate s-ar putea potrivi propriilor înclinații. 

Nu pare să existe un drum sigur prin care sufletele, pe măsură ce 
avansează, să ajungă să ocupe un loc în Consiliul Bătrânilor. Bătrânii par să 
provină dintr-un mediu cu multe specializări. Cred că cei mai mulţi oameni simt 
că ghizii lor profesori au o înclinaţie interioară pentru astfel de poziţii. Desigur, 
este normal ca ghizii să apară clientului obişnuit ca fiind reprezentanţii 
profesiei de prim rang din lumea spiritelor. Ştiu totuşi că această percepţie este 
denaturată de faptul că, în timp ce toţi subiecţii mei au ghizi, mulţi au un 
contact prea mic cu sufletele avansate din alte specialităţi, îmi pot numai 
imagina ce alte specializări le sunt oferite sufletelor, pe care nici un subiect nu 
le poate descrie. 

Când discut despre aceste domenii de specialitate în conferințele mele, 
mulţi oameni spun că ei au crezut că toate sufletele se străduiau să devină 
ghizi-profesori. Am avut şi eu aceeaşi idee în primele faze ale cercetărilor mele. 

În cele din urmă am aflat că, deşi predarea este o specializare de frunte în 
lumea spiritelor, aceasta nu înseamnă că majoritatea sufletelor devin mari 
profesori. Cum predarea este atât de vitală pentru suflete, voi începe cu o 
categorie din acest domeniu pe care nu l-am acoperit încă. 


Specializările 


Profesorii-doici 

În Călătoria Sufletelor am discutat despre activităţile profesorilor ghizi 
juniori şi seniori şi tot în această carte subiecţii mei au depus mărturie despre 
activităţile ghizilor lor. Totuşi, nu au fost furnizate prea multe informaţii despre 
sufletele avansate care se ocupă de sufletele foarte tinere şi care se află încă 
în perioada de pregătire. se numesc Profesori-doici sau cei care au grijă de 
copii, deoarece sufletele tinere cu care ei lucrează nu şi-au început încă 
încarnările. 

Imediat după cazul 26 din capitolul 5, am citat amintirile proaspete ale 
unui suflet foarte tânăr de pe Pământ, care a explicat că o dată ce un suflet 
nou este creat, el nu este imediat transferat într-o încarnare fizică. Pământul 
este o şcoală atât de grea pentru pregătire, încât este mai bine ca multor 
suflete noi să li se permită un interval de timp în care să se adapteze la viaţa 
terestră, în formă descarnată. Acest lucru este ilustrat de următoarea relatare 
a unui subiect: 


Îmi amintesc de vremea când eram un suflet foarte tânăr şi am venit 
pentru prima oară pe Pământ cu câţiva prieteni. Pluteam încoace şi încolo, ca 
spirite, ca să ne verificăm capacitatea şi adaptabilitatea la acest loc, 
acompaniați de profesorii noştri. Ni se arăta cum să adunăm vibraţiile 
magnetice ale acestei planete şi cum să le imbinăm cu ale noastre. Era nevoie 
să simţim ce ar fi însemnat pentru noi să fim aici în formă fizică. 


Cred că marea majoritate a clienţilor mei sunt înclinați să se pregătească 
pentru a deveni ghizi. Acest lucru se petrece, pentru că ei îşi venerează proprii 
ghizi, care au o influenţă foarte mare asupra dezvoltării lor actuale şi vor să-i 
urmeze. Sigur că aspiraţiile actuale ale unui suflet şi specializarea sa finală pot 
să nu coincidă. Profesorii trebuie să ştie foarte bine să comunice. Şi totuşi, 
cineva care comunică foarte bine, care e capabil să ofere o motivaţie, poate să 
nu aibă abilitatea de a lucra cu mintea unui suflet care încearcă să se integreze 
în mai multe ego-uri umane din trupurile sale gazdă. S-ar putea ca profesorii 
doici, care lucrează cu suflete foarte tinere, să nu aleagă să devină ghizi pentru 
populaţia obişnuită de suflete, din nenumărate motive. Lucrul cu un suflet copil 

este dificil, deoarece multe suflete tinere nu par să fie capabile să continue cu 
reîncarnările lor, necesitând în acest sens studii de remediere. Cazul 28 ne-a 
spus câte ceva despre aşezările spirituale ale profesorilor şi ale sufletelor 
elementare, lucru pe care îl voi extinde şi în cazul 55. 

Trebuie să mă port cu delicateţe cu clienţii mei avansati, întrebările 
referitoare la culorile sufletului pe care le adresez acestora fiind de mare 
ajutor. Bărbatul din cazul 55 trece la nivelul IV de competenţă şi tocmai a 
terminat să-mi relateze despre varietatea de lumini galben-albastre din grupul 
lui de specializare, compus din trei suflete. Eram gata să trec la altceva când 
m-am gândit la încă o întrebare, care avea să-mi deschidă o nouă perspectivă. 


Cazul 55 
Dr. N: Astea sunt toate culorile pe care le vezi în preajmă? 
S.: Nu, mai sunt unsprezece copii - lumini albe - adunaţi la un loc, 


deoparte, în stânga noastră. Energia lor e mai mică, cu un model energetic mai 
mic şi mai degrabă dispersat. Tinerii sunt foarte exuberanţi. 


Notă: În acest punct subiectul meu s-a tulburat foarte mult când a 
recunoscut pe unul dintre acele suflete ca fiind copilul său de astăzi. L-am lăsat 
să se bucure de acest moment şi apoi am continuat. 


Dr. N: Vezi vreo diferenţă în ceea ce priveşte intensitatea luminii din 
aceste unsprezece suflete? 

S.: Nu prea mare. Copiii foarte inocenți şi timizi au lumini slabe, neclare. 
Nu avem nici unul dintre aceia acum. 

Dr. N: Ce relaţie ai cu aceste unsprezece suflete? 

S.: Predau o lecţie acestor suflete. Doi colegi, pe care nu-i cunosc de 
foarte mult timp, pentru că provin din alte grupuri, mă ajută la predarea 
acesteia. 

Dr. N: Voi trei aveţi un trecut comun pe Pământ pentru a vă pregăti să 
deveniți profesori? 

S.: Da, am fost profesori, oameni ai bisericii, vindecători... cam aşa ceva, 
în vieţile noastre trecute. În general, trebuie să ai multă sensibilitate şi o mare 
răbdare pentru genul ăsta de muncă (se opreşte şi mai adaugă). Ştii, profesorii 
pot învăţa uneori de la studenţi. 

Dr. N: Sunt convins că aşa este. De ce nu-mi dai o idee despre unde 
anume în lumea spiritelor sunteţi tu şi aceşti copii în acest moment? 

S.: Suntem în zonele neutre de pregătire, pentru că pe copii i-ar inhiba 
prea tare să se găsească lângă clasele de predare obişnuite. 

Dr. N: Ce se întâmplă în acest moment? 

S.: (râde) Vâjâie toţi în toate direcţiile, mai interesaţi în a-şi juca feste 
unul altuia decât să înveţe ceva. Se vor schimba când vor începe să se 
încarneze. 


Citez în continuare pe scurt din cazul unei femei care lucrează cu 
sufletele care tocmai au început să se încarneze: 


Chiar acum sunt ocupată cu şapte neghiobi. Le place să fie afemeiați sau 
femei fatale când se încarnează. Vor, pur şi simplu, să rămână copii şi să nu ia 
viața în serios. Sunt îndrăgostiți până peste cap de plăcerile pământeşti şi nu 
vor să aibă de-a face cu lucrurile mai dificile. Interesul lor cel mai mare este să 
arate bine în viata următoare. Ulant, ghidul meu senior, i-a lăsat cu mine şi nu-l 
mai văd prea des. Recunosc că stilul meu este extrem de indulgent. Fată de ei 
mă arăt foarte amabilă şi drăgăstoasă. Unii dintre profesori spun că îi stric, 
răsfățânadu-i astfel. Cunosc profesori care au dat frâu liber frustrărilor devenind 
foarte severi cu tinerii lor studenţi, mai ales cu cei ce au potenţial. Consiliul 
este interesat de metodele mele de predare. Vor mai degrabă să testeze 
teoriile mele despre indulgență decât să administreze acestei clase o 
admonestare mentală. Concepţia meu de predare este că o dată ce aceste 
suflete-copii încep să se dezvolte, saltul pe care îl vor face spre maturizare va 
fi. mai rapid, pentru că încrederea lor nu va fi fost zdruncinată de prea multe 
lecții grele şi întreruperi. 


Specialiştii în etică 

Mult timp am considerat predarea eticii ca fiind mai degrabă o parte 
constitutivă a predării în general decât o specializare de sine stătătoare. Cazul 
următor este al unui bărbat de douăzeci şi şase de ani din Detroit, aflat la 
nivelul V, al cărui nume spiritual este Andarado. La început am încercat să-l 
conving să nu vină la mine, pentru că, de obicei, nu iau clienţi sub treizeci de 
ani. Din cauză că nu cred că unui tânăr obişnuit viaţa i-a oferit prea multe 
răspântii cruciale. Blocările lor amnezice ar putea fi încă prea pronunţate. 
Există, de asemenea, şi o probabilitate semnificativă de obstrucţionare a 
hipnozei, exercitată de ghizii lor spirituali; s-ar putea ca aceştia să aibă 
sentimentali că este prea devreme pentru ca studentul lor să vadă anumite 
drumuri karmice. Dar Andarado era o excepţie şi îmi pare bine că nu mi-a 
confirmat îngrijorările. 

Acest client îmi trimisese o scrisoare care începea aşa: „Sunt nerăbdător 
să-mi experimentez identitatea nemuritoare, deoarece simt de mult timp că 
unele dintre aceste lucruri îmi sunt cunoscute şi că abilităţile îmi depăşesc 
vârsta”. Aud de la mulţi tineri declaraţii de acest gen şi, de cele mai multe ori, 
etapa dezvoltării lor, pe care o identificam în cursul şedinţei, nu este chiar ceea 

ce şi-au imaginat ei. Acest lucru nu s-a întâmplat şi cu acest client. Când l-am 
întâlnit pe Andarado am fost frapat de intensitatea, vigilenţa şi independenţa 
lui; erau neobişnuite pentru cineva de vârsta sa. 

Pe măsură ce înaintam în şedinţa noastră, am descoperit că Andarado a 
venit prima dată pe Pământ în timpul ridicării Babilonului, ceea ce credeam că 
este destul de târziu în timpul pământesc pentru o lumină albastră. Mi-a spus 
că încarnările lui au început într-o lume întunecată, calmă, cu forme de viaţă 
inteligente, dar lipsite de afectivitate, care se stingeau ca rasă. Era o lume 
închinată raţiunii şi logicii. Până la urmă, Andarado a cerut un transfer într-o 
lume mai luminoasă, unde s-ar fi putut încarna într-o fiinţă mai sensibilă. l-a 
fost oferit Pământul. 

În timp ce treceam în revistă experienţele sale trecute dintr-o clasa 
spirituală, am aflat de interesul lui Andarado pentru modul în care energia 
magnetică planetară influenţează comportarea inteligentă în unele lumi. Ultima 
sa sarcină a fost să creeze ţesut cerebral unei mici creaturi feline. Andarado 
mi-a explicat: „Am montat o reţea de energie, pentru a urmări şi studia 
modelele de comportament cu care această creatură răspunde. Trebuie să am 
grijă să nu montez o baterie de 12 volţi într-un sistem de 6 volţi”. Am presupus 
că studia şi se pregătea să devină un Maestru al Proiectării. Mă aştepta o 
surpriză. 


Cazul 56 

Dr. N: Andarado, am discutat despre munca ta cu studenţii în lumea 
spiritelor. Mi-ai explicat puţin şi despre studiile tale de creare a energiei asupra 
proceselor cognitive ale unor forme inferioare de viaţă. Concluzionez că te 
pregăteşti să devii fie profesor, fie un specialist al proiectării. 

S.: (râde) Nu, nici una dintre presupuneri nu este corectă. Mă pregătesc 
să devin un Specialist în etică. 

Dr. N: A, da? Atunci cum rămâne cu cele două domenii de început ale 
studiilor tale despre care tocmai am vorbit? 

S.: Mi-au fost oferite ca premize pentru a fi mai eficient ca specialist în 
etică. Asta este pasiunea mea, să lucrez cu codurile morale ale. fiinţelor 
inteligente. 

Dr. N: Dar acest domeniu al moralității, valorilor şi al comportamentului 
nu este unul fundamental pentru munca tuturor ghizilor profesori? 

S.: Ba da, dar principiile morale, pentru că se leagă de valorile obiective, 
sunt atât de esenţiale pentru dezvoltarea umană, încât te poţi specializa în 
acest domeniu. De obicei, există câte un specialist în etică în fiecare consiliu. 

Dr. N: De ce ai petrecut atât de mult timp în altă lume înainte de a veni 
pe Pământ? 

S.: Cunoaşterea sistemelor etice ale altor societăţi inteligente reprezintă 
o bună pregătire pentru orice Specialist în etică. 

Dr. N: Foarte bine, Andarado, spune-mi acum câte suflete-studenţi de pe 
Pământ ti-au fost date când ai început să lucrezi în viaţa dintre vieţi în acest 
domeniu al vocației tale reale? 

S.: La început numai câteva. 

Dr. N: Presupun că erau suflete foarte tinere. 

S.: Da, dar apoi situaţia s-a schimbat şi acum am optsprezece suflete de 
nivel mediu. 

Dr. N: Cum de ţi se dă voie să lucrezi cu cele de nivel III când tu însuţi nu 
ţi-ai terminat încarnările pe Pământ? 

S.: Exact asta este raţiunea sarcinii mele actuale. Nu am destulă 
experienţă ca să pot ajuta sufletele foarte tulburate şi mai puţin dezvoltate. 
Cum nu sunt încă destul de deprins cu acest domeniu, nu mi se dau cazurile cu 
adevărat dificile. Pot da însă sfaturi sufletelor ceva mai mature, pentru că am 
fost şi eu în situaţia lor nu cu mult timp în urmă. 

Dr. N: Lucrezi cu studenţii tăi atât în lumea spiritelor, cât şi în timp ce ei 
sunt pe Pământ? 

S.: (ferm) Nu, nu şi în perioadele când se încarnează pe Pământ. Asta 
este prerogativa ghizilor lor profesori. Eu lucrez cu ei numai în lumea spiritelor. 

Dr. N: De ce crezi că etica e un test al societăţii umane? 

S.: În principal, pentru că este atât de uşor pentru fiinţele omeneşti să se 
îndepărteze de la comportarea morală şi să explice raţional acţiunile lor. 

Dr. N: Spui cumva asta pentru că majoritatea oamenilor obişnuiţi sunt 
pragmatici, considerând că scopul - de a fi perceput ca un individ de succes - 
scuză mijloacele? 

S.: Da, şi asta apare oamenilor ca fiind în opoziţie cu universalitatea. 

Dr. N: Vezi vreo soluţie în acest conflict dintre universalitate şi 
individualismul pronunţat manifestat în atitudinea oamenilor? 

S.: Munca de îmbunătăţire a lumii va duce, în cele din urmă, la 
îndepărtarea intoleranţei manifestate faţă de cei care sunt altfel decât noi. 
Conflictul rezidă tocmai în această nevoie de statut personal şi de elitism - 
pentru că acestea sunt subsumate fericirii. 

Dr. N: Deci, consideri dilema umanităţii ca fiind conflictul dintre a pune 
dorinţa de fericire personală şi scopurile individuale mai presus de atenuarea 
suferințelor populaţiei umane? 

S.: Pentru mulţi de pe planeta Pământ, această dilemă este aceea a 
egoismului. 

Dr. N: Poţi continua puţin în acest sens? Vrei să spui că oamenii, prin 
natura lor, nu sunt o rasă de persoane egalitariste şi generoase? 

S.: Oamenii obişnuiţi au această dilemă, deşi mulţi nu cred că egoismul 
lor reprezintă o problemă pentru ei. Asta este marea încercare la venirea pe 
Pământ şi de aceea munca mea este atât de grea aici. Lecţia Pământului, în 
ceea ce priveşte moralitatea şi etica, este ca sufletul să fie închis în trupul unei 
fiinţe ale cărei instincte - propria ei natură - să reclame, în primul rând, 
supraviețuirea ei personală. Situaţia celorlalţi este pe planul doi. 

Dr. N: Nu descoperi în oameni o latură bună în mod natural, care să fie 
legată de conştiinţa unui suflet? 

S.: Bineînţeles, asta este partea cea mai importantă a specialităţii mele, 
să dezvolt acest element de bunătate astfel încât, în cele din urmă, să 
reprezinte o reacţie naturală la împrejurările grele de pe Pământ. 

Dr.N: Trebuie, oare, ca pe această planetă nevoia de încredere în sine să 
fie în opoziţie cu grija faţă de ceilalţi? 

S.: Idealurile şi valorile personale pot duce, în final, la o fericire generală, 
a întregii societăţi, dacă ne lăsăm total angrenaţi în corectitudinea minţii 
sufletului - ca esenţă a puterii Sinelui. Dr.N: Care este cel mai folositor sfat pe 
care-l dai studenţilor, înainte să se întoarcă pe Pământ? 

S.: (zâmbeşte) Ei sunt precum caii de curse, aşa că îi sfătuiesc să aibă 
răbdare şi să-şi regleze ritmul. Energia care se cheltuieşte cu controlarea 
corpului omenesc trebuie bine drămuită. Ei sunt în faza în care învaţă echilibrul 
fin al comportării etice. Când trăiesc într-o lume fizică atât de densă cum este 
cea de pe Pământ, trebuie să se ferească să fie absorbiți de aceasta dacă vor 
să fie eficienţi. 


După ce am terminat cu acest client, am reflectat la cât de mulţi fiziologi 
cred că sistemul senzorial uman este supradez-voltat, ca o depăşire a originilor 
noastre primitive. Comportamentul agresiv şi de evitare au fost un mijloc de 
supravieţuire al oamenilor încă din epoca de piatră. În procesul nostru de 
evoluţie, avem la dispoziţie un creier care nu arc, deocamdată, un control total 
asupra reacţiilor trupului. În condiţii de stres emoţional ridicat, avem tendinţa 
de a ne pierde raţiunea. Jung ne-a spus: „Raţionalul şi iraţionalul există unul 
lângă celălalt şi oamenii sănătoşi recunosc acţiunile ambelor forţe ce lucrează 
în ei. Ar trebui să ne privim nevrozele mentale şi suferinţele fizice ca modele 
valorice inconştiente”. 

Cei mai mulţi dintre noi începem prin a face o mulţime de greşeli 
prosteşti, devenind mai deştepţi spre sfârşitul vieţii. Ideea de a reveni în 
încarnări repetate este aceea că, în cele din urmă, vom porni cum trebuie încă 
de la început, ducând astfel o viaţă productivă. În căutarea aceasta suntem 
adesea conduşi de ego-ul nostru şi uităm că ceea ce este bun pentru noi e, în 
general, bun şi pentru ceilalţi. Din păcate, filosoful Kant avea dreptate când 
afirma: „Dacă noi credem în nemurirea sufletului creat de o sursă divină, asta 

presupune un liber arbitru care s-ar putea să nu includă şi o comportare 
morală”. 

Există o mare nevoie de suflete specializate în etică. Se poate spune că 
sunt motive pentru care acţiunile unor oameni iau o întorsătură proastă, din 
cauza unui suflet care se dezvoltă în aceştia, coexistând cu un creier omenesc 
tulburat. Datorită acestor condiţii, voinţa noastră liberă de a face alegeri 
corecte ar putea fi inhibată. Am încercat să arăt că, în lumea spiritelor, 
sufletele nu se folosesc de acest argument ca să se scuze pentru lipsa de 
control asupra emoţiilor unui trup gazdă. 

Soluţia valabilă pentru noi toţi, spre a ne perfecționa, este să continuăm 
procesul de evoluţie pentru a deveni mai buni decât suntem. Şi ghizii noştri 
spirituali au fost cândva asemenea nouă, înainte de a atinge acest statut. Ni se 
dau multe corpuri gazdă şi toate sunt imperfecte. Decât să devenim obsedati 
de un trup care durează numai cât o viaţă, ar fi mai bine să ne concentrăm 
asupra evoluţiei Sinelui nostru sufletesc şi să ne sprijinim pe puterile noastre 
spirituale. Dacă facem astfel, capacitatea noastră de a intra în legătură cu 
ceilalţi va evolua şi, în cele din urmă, va rezolva dilema distincţiilor morale de 
care vorbea mai devreme sufletul Andarado. 


Sufletele armonizatoare 

Această specializare reprezintă o clasificare largă a sufletelor, care are, la 
rândul său, multe subgrupe. Totuşi, având acces la minţile atâtor oameni, am 
observat că există o interdependenţă şi o legătură în spatele tuturor 
specializărilor sufletelor. Sufletele din categoria generală a Armonizatorilor se 
reîncarnează adesea în cei însărcinaţi cu comunicarea, lucrând într-o 
multitudine de competenţe. Când sunt fiinţe dezincarnate, mi se spune că 
acestea lucrează ca restauratori ai energiei dislocate de pe faţa Pământului. 
Sufletele armonizatoare se mai pot încarna în oameni de stat, profeţi, persoane 
inspirate, negociatori, artişti, muzicieni şi scriitori. De obicei, acestea sunt 
sufletele care echilibrează energia evenimentelor terestre ce implică relaţiile 
umane. Ele pot fi figuri publice sau oameni particulari care acţionează în 
spatele scenei pe care au loc evenimentele lumii. Aceste suflete nu sunt 
vindecători în sensul tradiţional al termenului, pentru că încercarea lor de a 
împrăştia energia negativă este aplicată pe scară mare şi nu doar asupra unui 
singur individ. 

În prima mea carte am scris despre înţelepţi, acele suflete foarte 
avansate care încă se încarnează pe Pământ, chiar dacă acest lucru nu mai 
este necesar pentru propria lor dezvoltare. Mi s-a spus că aceştia sunt lingvişti 
deosebit de competenţi, având abilitatea de a pronunţa cuvintele pe nişte 
tonuri vibraţionale care-i ating profund pe oameni. Aceste fiinţe înțelepte se 
află aici, pentru că misiunea lor e de a ajuta umanitatea într-un mod fizic 

direct. Ei nu supără pe nimeni şi nu cer neapărat atenţia publică. Din 
informaţiile pe care le-am adunat, numărul lor nu e mare. Aceste suflete 
bătrâne şi foarte evoluate care se află printre noi sunt considerate a fi nişte 
observatori activi ai evenimentelor. Ele prezintă tendinţele omeneşti pe care le 
consideră că ar necesita o atenţie specială. Din acest motiv, le-am inclus în 
categoria Sufletelor Armonizatoare. 

Subiecţilor mei le este evident că înţelepţii sunt cumva în legătură cu un 
alt grup de specialişti în armonizare din lumea spiritelor, pe care ei îi numesc 
Supraveghetori. Aceste fiinţe nu se încarnează, dar primesc informaţii din 
multe surse despre condiţiile de pe Pământ şi din alte lumi. Am foarte puţine 
date despre ei. Cele pe care le am provin de la câţiva clienţi care ştiu de 
existenţa acestor suflete numai din propria lor pregătire de a deveni Suflete 
Armonizatoare. După cât se pare, un Supraveghetor furnizează informaţii 
celorlalţi Armonizatori, care vor acţiona spre a pondera influenţele forţelor 
sociale şi fizice ce produc pagube pe Pământ. Cel ce face obiectul cazului 
următor este un reprezentant al nivelului V, îl cheamă Larian şi se pregăteşte 
să devină Armonizator. 


Cazul 57 

Dr. N: Larian, ai putea să-mi explici câte ceva despre specializarea de 
Armonizator şi ce faci în această calitate? 

S.: Sunt doar un novice, dar voi încerca. Învăţ despre armonizarea 
energiei discordante a Pământului, pentru a-i ajuta pe oameni. 

Dr. N: Vorbeşti despre elementele geofizice ale Pământului, cum ar fi 
vânturile, focul, cutremurele de pământ... genul ăsta de elemente? 

S.: Am prieteni în această îndeletnicire, dar nu este domeniul meu de 
studiu. 

Dr. N: Bine, atunci, înainte de a ajunge la însărcinările tale, spune-mi ce 
învaţă prietenii tăi? 

S.: Sunt restauratori ai planetei, care atenuează consecinţele distructive 
ale forţelor fizice naturale, ce produc cantităţi mari de energie negativă. 

Dr. N: De ce forţele care există în lumea spiritelor nu ar putea, pur şi 
simplu, preveni aceste dezastre naturale, salvând astfel oamenii de multă 
suferinţă? 

S.: (îşi scutură capul) Atunci n-ar mai fi catastrofe naturale, care au 
scopul de a fi o parte din viaţa noastră pe Pământ. Un armonizator planetar nu 
s-ar interfera în aceste forţe, chiar dacă ar putea - ceea ce nu cred. 

Dr. N: Care este, atunci, rolul lor? 

S.: Să împrăştie seminţele energiei coerente în energia tulburată, să 
neutralizeze marile concentraţii de energie negativă. Ele lucrează cu 

polaritatea şi cu forţa magnetică, pentru a ajuta oamenii să se însănătoşească, 
să-şi revină (zâmbeşte). Le numim aspiratoare. 

Dr. N: Bine, Larian, unde anume intră munca ta în această schemă? 

S.: Sper să aduc o contribuţie în ceea ce priveşte îndreptarea 
evenimentelor catastrofale create de oameni în mod direct. 

Dr. N: Câţi ucenici mai sunt în secţia ta? 

S.: Patru. 

Dr. N: Plănuiţi, tu şi cu asociaţii tăi, să opriţi războaiele? 

S.: (tulburat) Nu cred că m-ai înţeles. Pregătirea noastră nu urmăreşte să 
influenţeze minţile oamenilor care produc suferinţă umanităţii. 

Dr. N: De ce nu? Vrei să spui că un suflet Armonizator n-ar vrea să 
intervină cumva în cazul unui psihopat - de genul lui Hitler - înclinat spre 
distrugere? 

S.: Mintea unui psihopat nu permite accesul raţiunii, e închisă. Eu învăţ să 
menţin energia pozitivă în jurul minţilor mai calme, care pot schimba 
evenimentele ce se petrec în lume. 

Dr. N: Nu e cumva o deturnare a voinţei libere, cauzei şi efectului şi a 
întregii probleme a influențelor karmice naturale? 

S.:(pauză) Condiţiile sunt deja îndeplinite pentru desfăşurarea cauzei şi 
efectului. Vrem să instaurăm o gândire mai raţională, trimițând unde de 
energie pozitivă către oamenii potriviţi pentru aceasta. Nu orchestrăm hotărâri. 
Oferim o atmosferă calmă pentru dialog. 

Dr. N: Ştii, Larian, am impresia că eşti tentat atât de a influenţa lucrurile, 
cât şi de a nu o face. 

S.: Atunci nu m-am făcut înţeles de tine. Poate, dacă îţi explic mai pe larg 
ceea ce fac acum, vei vedea diferenţa. Învăţ să-mi ajustez raza energiei pentru 
a împrăştia şi rearanja forţele negative ce sunt generate zilnic pe Pământ. Este 
ca deschiderea unui baraj, pentru a fertiliza valea de sub el, dându-i acesteia 
apa de care are nevoie. 

Dr. N: Nu ştiu încă dacă m-ai convins, dar continuă. 

S.: (cu răbdare) Mă duc la o cupolă enormă, pentru a exersa cu micul 
meu grup. E acolo Arlett, instructoarea noastră - este foarte pricepută -, ne 
descoperă greşelile imediat. Aici exersăm arta echilibrării dizarmoniei 
vibraţionale. Sperăm ca, până la urmă, să atenuăm mase mai mari de modele 
de energie distructivă de pe Pământ. 

Dr. N: Ce se întâmplă în cupolă? 

S.: Aceasta ne dă o bază geometrică pentru anumite oscilaţii şi intervale, 
pentru a simula undele dezordonate ale gândirii umane din grupurile mari. Este 
amestecată şi agitată special pentru noi. Trebuie doar să o netezim. 

Dr. N: Mmm... pentru a stimula exprimarea gândirii armonice? 

S.: Da, gândire şi comunicare. Mai studiem şi tonurile vocale şi le 
analizăm înțelesurile - tot ceea ce influenţează gândirea negativă. Vrem să-i 
ajutăm pe oamenii care doresc să se ajute singuri. Acest lucru nu eo 
interferenţă directă. 

Dr. N: Bine, Larian, dar când veţi ajunge competenţi ca Suflete 
Armonizatoare, ce puteri veţi avea? 

S.: Vom deveni transmiţătorii energiei de reînsănătoşire, pentru a lupta 
cu deziluziile în masă. Melodia unui Armonizator şopteşte prin coridoarele 
Pământului despre lucrurile mai bune care vor urma. Suntem mesagerii 
speranţei. 


După ce am ascultat explicaţiile mai multor Suflete Armonizatoare, am 
ajuns la concluzia că maeştrii spirituali care au proiectat acest laborator al 
haosului, pe care îl numim Pământ, nu au pus lucrurile în mişcare şi apoi, pur şi 
simplu, au plecat. Există fiinţe superioare ce se preocupă destul de mult de 
supraviețuirea noastră, pentru a ne supraveghea. Sincer să fiu, mult timp nu 
am crezut că acest lucru ar putea fi adevărat. Există o temă care revine mereu 
în relatările Sufletelor Armonizatoare. Acestea doresc să le dea oamenilor 
mijloacele de a se ajuta ei înşişi acolo unde pot, dar ele nu sunt conştiinţa 
fiinţelor umane şi nu intervin în voinţa noastră liberă. Am fost creaţi şi trimişi 
pe Pământ ca să ne rezolvăm problemele în cadrul matricei unei forme de viaţă 
inteligente, trăind într-un mediu dificil, care implică şi suferinţa, dar şi multă 
frumuseţe şi speranţă. Trebuie să recunoaştem acest echilibru în realitatea 
noastră cotidiană. Un vechi proverb chinezesc spune: „Ne numărăm 
nenorocirile cu multă grijă, dar ne acceptăm binecuvântările fără să ne gândim 
prea mult”. 


Maeştrii proiectării 

Deşi această specializare arc, de asemeni, mai multe fațete, reprezintă 
pentru mine două subdiviziuni majore ale sufletelor, într-un mediu geofizic, 
există specialişti pur de structură şi aceia care crează lucruri însufleţite în 
cadrul acestor aşezări. Din câte reiese din experienţa mea limitată în acest 
domeniu, sufletele ce se specializează în domeniul proiectării sunt trimise să 
lucreze în universuri fizice, deseori pe planete nelocuite şi aflate în cursul 
procesului de răcire după ce s-au format din stele. Aceste suflete se ocupă cu 
crearea formelor de viaţă în lumile în care se dezvoltă o nouă viaţă. 

Voi începe prin a trece în revistă activităţile sufletelor ce se ocupă cu 
structura care învaţă să-şi folosească energia la proiectarea geologici 
planetare. Mă gândesc la ele ca la nişte arhitecţi-constructori ai topografici ce 
lucrează cu părţile componente care caracterizează suprafaţa planetară. 
Aceasta ar include munţii, apele, atmosfera şi clima. Deşi specialiştii în 

structură sunt asociaţi sufletelor dedicate amenajării peisajelor cu plante, 
copaci şi fiinţe vii, această muncă este considerată a fi o categorie distinctă a 
proiectării. Sufletele orientate spre domeniul structurii îşi încep lucrul 
construind, în lumea spiritelor, obiectele pe care le-au cunoscut în viaţă. 


Cazul 58 

Dr. N: Câte suflete erau în grupul tău matcă iniţial? 

S.: Erau douăzeci şi unu... cei mai mulţi ne-am despărţit acum. 

Dr. N: Asta înseamnă, oare, că nu-i mai vezi prea des pe cei din grupul 
originar? 

S.: (pe gânduri) Nu... ne-am împrăştiat, atât. Cei mai mulţi dintre noi nu 
mai lucrează împreună, (luminându-se) îmi văd vechii prieteni de altă dată. 

Dr. N: Au venit cu tine şi membri din vechiul grup? 

S.: Trei... şi au rămas doi. 

Dr. N: Câte suflete au fost repartizate noului vostru grup? 

S.: Opt în acest moment şi am auzit că mai vine unul. 

Dr. N: Sunt curios cum va schimba asta aspiraţiile voastre. Poţi să-mi 
explici cum a fost pentru tine tranziţia din grupul iniţial? 

S.: (pauză lungă) La început, am observat că un alt ghid a început să vină 
la întrevederile noastre de studiu. Am aflat că numele lui era Baatak. Fusese 
invitat de ghidul nostru, Eirow, să ne observe un timp. 

Dr. N: Baatak venea la întâmplare, în timpul oricărei faze a activităţilor 
voastre, pe vremea aceea? 

S.: Nu, venea numai în timpul perioadelor în care studiam structura. 

Dr. N: Şi care era natura muncii tale referitoare la structură pe atunci? 

S.: Oh, ştii, folosirea energiei în compoziţiile structurii. Îmi place să 
sculptez materia şi să-i dau forme utile. 

Dr. N: Înţeleg... bun, ne vom mai întoarce la asta. Spune-mi, Baatak 
participa la activităţile grupului vostru când vă vizita în vechiul grup matcă? 

S.: Nu, era doar un observator care ne privea pe fiecare cu atenţie în 
timpul lecţiilor dedicate structurii. Din când în când ne mai punea anumite 
întrebări, despre munca pe care o făceam, dacă ne împăcăm cu ca şi dacă 
simţeam o... afinitate pentru aceasta. 

Dr. N: Dă-mi o idee despre ce simţeai faţă de Baatak pe vremea aceea şi 
ce atitudine avea el faţă de tine. 

S.: M-am ataşat de el de la bun început. Cred că a văzut şi el că îmi făcea 
cu adevărat plăcere ceea ce lucram noi. 

Dr. N: Ce s-a întâmplat apoi cu tine şi Baatak? 

S.: După un timp (timp de trei vieţi), câţiva dintre noi (nu mulţi) am fost 
invitaţi să mergem cu el pentru perioade scurte de timp la un nou grup care se 

forma. Mi-amintesc că-mi doream ca şi Hyanth să vină... am fi putut fi astfel 
împreună. 

Dr. N: Hyanth e cineva important pentru tine? 

S.: Da, este sufletul meu pereche. 

Dr. N: Şi a venit cu tine la noul grup? 

S.: Nu, Hyanth nu se ataşase atât de mult de domeniul structurii... aşa că 
ea s-a dus la un alt grup care se forma. 

Dr. N: Ce obiecţii avea Hyanth referitor la noul tău grup? 

S.: Să spun mai bine aşa. Mie îmi place să sculptez, să dau formă 
energiei, să experimentez relaţiile dintre planuri şi corpurile geometrice, cum 
ar fi construirea de blocuri de materie. 

Dr. N: Şi Hyanth? 

S.: (mândru) Hyanth este atrasă de proiectarea aspectelor frumoase din 
mediul înconjurător ce sunt potrivite pentru viaţă. E minunată la decoruri. În 
timp ce eu aş construi un lanţ muntos reuşit, ea ar fi mai interesată de plantele 
şi de copacii care cresc pe munte. 

Dr. N: Dă-mi voie să înţeleg ceva. Mergi, pur şi simplu, într-o lume fizică 
şi construieşti un munte, iar cineva ca Hyanth se concentrează asupra formelor 
de viaţă, cum sunt, de exemplu, copacii? 

S.: Nu, lucrăm cu lumile fizice care se formează şi punem în mişcare 
forţele geologice care vor construi muntele. Proiectele structurilor mele nu 
trebuie să aibă viaţă. lar Hyanth nu crează o pădure de copaci în lumi potrivite 
pentru viaţă. Oamenii ei proiectează celulele din care ar creşte, în cele din 
urmă, aceşti copaci. 

Dr. N: Înseamnă că grupul tău şi al lui Hyanth sunt separate? 

S.: (oftează adânc) Nu, ca lucrează în apropiere. 

Dr. N: Cum e să fii într-un grup nou format? 

S.: Nu cred că voi fi vreodată total separat de vechii mei prieteni. Ne 
completăm în atât de multe feluri. Mii de ani ne-am ajutat în toate vieţile 
noastre. Acum... ei bine, amestecul unor oameni noi e ciudat. Toţi simţim 
aceleaşi lucruri pentru vechile noastre grupuri. Avem formaţii şi experienţe 
diferite, ne ia ceva timp să ne obişnuim. 

Dr. N: Ai afirma chiar că se ajunge până la rivalitate între membrii noului 
grup de suflete? 

S.: (zâmbeşte) Nuuu... nu chiar... toţi avem aceleaşi motive să ne ajutăm 
spre a aduce o contribuţie. S-a cam terminat cu glumitul din grupurile noastre 
iniţiale. Toţi suntem serioşi. Fiecare are talentul său, ideile lui, propriul mod de 
a lucra. Ne dăm seama că Baatak încearcă să ne unească şi învăţăm să dăm 
multă atenţie abilităţilor fiecăruia. Este o onoare să fii aici, dar avem şi 
slăbiciuni, încă. 

Dr. N: Care e punctul tău slab? 

S.: Mi-e frică să experimentez cu puterea mea. Îmi place să lucrez în 
situaţii comode, unde ştiu că pot proiecta ceva perfect. Unul dintre noii mei 
prieteni este exact opusul meu. Produce unele lucruri planetare bune şi apoi se 
repede şi apare cu ceva ţăcănit, cum ar fi răsucirea atmosferei, astfel încât nici 
o formă de viaţă nu poate respira. Intră în tot felul de încurcături cu planurile 
complexe care îi întrec posibilităţile. 

Dr. N: Poţi să-mi explici cum începi, în clasă, cu un proiect de structură? 

S.: Vizualizând la început ceea ce vreau. Le asamblez cu grijă în minte 
pentru a obţine o schiţă clară. În noul nostru grup învăţăm cum să folosim 
energia de calitate potrivită în compoziţiile pe scară mare. Cu Eirow lucrăm pe 
părţi; Baatak vrea ca totul să fie un întreg în care părţile se leagă. 

Dr. N: Deci, relaţia între elementele de energie este importantă atât 
pentru formă, cât şi pentru echilibrul lucrului vostru? 

S.: Bineînţeles. Energia uşoară începe procesul, dar e nevoie să existe o 
armonie a proiectului şi acesta trebuie să aibă aplicaţii practice (izbucneşte în 
râs). 

Dr. N: De ce râzi? 

S.: Mă gândeam la un proiect de construcţie cu Hyanth. Era în timpul 
nostru liber. Hyanth şi cu mine glumeam, spunând, fiecare, că el este cel mai 
important. M-a provocat să construiesc o versiune miniaturală a bisericii 
elegante unde ne-am căsătorit într-una dintre vieţile noastre. În acea viaţă (în 
Franţa medievală) eram un cioplitor în piatră. 

Dr. N: Ai acceptat provocarea? 

S.: (râzând încă) Da, cu condiţia să mă ajute. 

Dr. N: Era, oare, corect astfel? Pentru că ea nu e un specialist în 
structură. 

S.: Da, nu este. Hyanth a fost de acord să încerce să reproducă vitraliile şi 
sculpturile care îi plăcuseră. Ea voia frumuseţea, eu utilul. Ce aiureală a ieşit! 
Eu am început să folosesc raze plate de energie pentru pereţi şi ca se descurca 
binişor cu arcadele care-i uneau, dar boitele şi cupola au fost un dezastru. L-am 
chemat pe Baatak şi a refăcut totul. 

Dr. N: (o întrebare frecventă) Dar asta nu e cu totul o iluzie? 

S.: (râzând) Eşti sigur? Această clădire va exista atât timp cât vrem noi să 
fie acolo. 

Dr. N: Şi apoi? 

S.: Va dispărea. 

Dr. N: Unde anume ai ajuns în studiile tale planetare? 

S.: Sunt implicat în crearea de particule de energie pentru forme de 
stâncă, la o scară de 1 la 1. 

Dr. N: Atenţia ta este îndreptată în acest moment cu precădere asupra 
acestui lucru? 

S.: Nu, trebuie să mai experimentez singur cu mici modele de topografic 
pentru a învăţa cum să integrez toate elementele materiei. Apar multe greşeli, 
dar îmi pare bine că învăţ. Numai că e prea lent. 


Cine le dă sufletelor puterea să modeleze materia? Subiecţii mei spun că 
au capacităţi nedezvoltate, care sunt educate de profesori, ei fiind sursele lor 
imediate. Clienţii mei cred că aceşti maeştri primesc puterea pe care o au de la 
ceva şi mai înalt. Şi totuşi, chiar sufletele obişnuite demonstrează aspecte mai 
slabe ale acestei forţe semnificative. Am petrecut ani meditând asupra 
problemei creaţiei, încercând să încorporez fragmentele de informaţii despre 
cosmos primite de la sufletele proiectante. Am ajuns la concluzia că undele de 
energie inteligentă crează particule subatomice de materie şi că frecvenţa 
vibraţională a acestor unde e cea care face ca materia să reacționeze în felul 
dorit. 

Astronomii sunt induşi în eroare de faptul că există o formă necunoscută 
de energie ce contribuie la densitatea totală a universului nostru şi acţionează 
împotriva gravităţii, pentru a mări vidul. Am arătat că o rezonanţă muzicală a 
undelor de energie inteligentă pare să joace un rol în cosmologie. Mulţi oameni 
explică în cazurile mele că armonia este asociată cu „valorile ritmice ale 
notelor de energie care au raţii şi proporţii”. Subiecţii mei care fac parte dintre 
Sufletele Structurale susţin că aceste proiecte au legătură cu formarea 
„formelor geometrice care plutesc ca modele elastice”, contribuind la 
construirea blocurilor unui univers însufleţit. Geometria spaţiului a fost 
exemplificată de citatul unui client în cazul 44. 

Maeştrii Proiectării au o influenţă enormă asupra creaţiei. Mi s-a spus că 
ei sunt în stare să întindă punti între universuri care par a nu avea început sau 
sfârşit, scopurile lor declarate fiind legate de mediul înconjurător. Concluzia 
logică ar fi că aceşti maeştri ar fi capabili să creeze norii de gaz spiralaţi din 
materia galactică, de unde a pornit procesul apariţiei stelelor, planetelor şi, în 
cele din urmă, a vieţii din universul nostru. 

Sunt convins că în spatele formării tuturor obiectelor, atât însufleţite, cât 
şi neînsufleţite, se află o gândire inteligentă. Această observaţie îmi parvine de 
la sufletele care îşi folosesc energia luminoasă, pentru a concepe, proiecta şi 
mânui moleculele şi structura celulară a materiei vii, care urmează să deţină în 
forma lor finală proprietăţile fizice pe care aceste suflete le doresc. În ultimul 
meu caz, am aflat că sufletul pereche Hyanth a proiectat şi a produs în lumea 
spiritelor copaci maturi, pentru a vedea dacă produsul finit este sau nu potrivit 
cu ceea ce intenţiona să facă. Abia după aceea a început să lucreze asupra 
seminţelor şi a celulelor acelui arbore. Acesta este un proces de creare a 
materiei în scopuri funcţionale. Am prezentat, de asemenea, un exemplu al 


287/339 


acestui fel de instruire în mânuirea energiei în cazul 35, când am vorbit despre 
crearea şoriceilor. 

Următorul caz este încă un exemplu al muncii acestor suflete, ce lucrează 
cu organismele vii. Aceste suflete specializate în proiectare sunt botaniştii şi 
biologii lumii spiritelor şi ei susţin că există viaţă extraterestră pe miliarde de 
planete. Am, de altfel, un dosar destul de mare referitor la aceste suflete care 
s-au încarnat în alte lumi sau au călătorit printr-o multitudine de lumi ciudate 
între încarnările lor pământeşti, atât din raţiuni ce ţin de pregătirea lor, cât şi 
din motive de relaxare. 


Cazul 59 

Acesta este un caz distinctiv ce implică un suflet specializat în proiectare, 
numit Kala. Pe măsură ce şedinţa noastră progresa, subiectul meu îmi vorbea 
despre una dintre misiunile sale planetare recente. Era vorba despre 
rezolvarea unei probleme a ecosistemului acelei planete ce nu se putea 
corecta prin adaptarea evoluționistă. Înaintea acestui caz, nu mă aşteptam ca 
sufletele să se întoarcă într-un şantier planetar, pentru a aduce modificări unui 
mediu înconjurător deja existent, deoarece acest lucru însemna că proiectele 
lor puteau să dea greş. A fost revelator pentru mine să aflu că experienţa 
subiectului Kala a implicat schimbarea chimiei moleculare a unei creaturi 
existente, în cadrul unui experiment controlat. 

Atunci când clienţii îmi descriu experienţele sufletului lor cu viaţa din alte 
lumi, încerc să aflu unele informaţii despre localizarea galactică, mărimea 
planetei, orbita, distanţa până la steaua sa, compoziţia atmosferică, gravitația 
şi topografia respectivei planete. Presupunând că eu însumi sunt un astronom 
amator, este un stimulent suplimentar pentru a afla aceste detalii. Cu toate 
acestea, numeroşi clienţi găsesc enervant să încerce să răspundă la aceste 
întrebări de astronomie, pe care le consideră irelevante şi că îi abat de la 
subiectul discuţiei. În universul nostru fizic se cunosc o sută de miliarde de 
galaxii. Fiecare dintre aceste insule argintii, despărțite de distanţe măsurabile 
în ani-lumină, se mişcă în marea neagră a spaţiului şi conţin nenumărate 
miliarde de sori, cu probabilitatea aferentă a existenţei planetelor purtătoare 
de viaţă. Pentru că interesul meu faţă de astronomie nu e împărtăşit de 
majoritatea subiecţilor pe care-i hipnotizez, iar lumile despre care ei vorbesc 
sunt atât de îndepărtate de cvadrantul Pământului, cel mai adesea prefer să 
trec peste aceste aspecte, pentru a nu prejudicia şedinţa. 

Kala a încercat să-mi explice că acest curs de instruire în domeniul 
proiectării, pe care ea l-a urmat, s-a ţinut pe o planetă „undeva pe lângă 
Pământ”. Ea a numit această lume Jaspear şi mi-a mai spus că planeta în cauză 
avea un sistem solar dublu (binar) orbitând „o stea galbenă aprinsă din 
apropiere, cu o stea mai mare, de un roşu întunecat, aflată mult mai departe.” 

de asemenea, mi s-a relatat că Jaspear era un pic mai mare decât Pământul, 
dar avea oceane mai mici. Clienta mea mi-a mai zis că această lume era una 
semi-tropicală, având patru sateliți. După puţină încurajare, Kala a fost de 
acord să discute despre munca ei cu o creatură misterioasă, prezentând 
similarități ciudate cu animalele de pe Pământ. 

Un client obişnuit care experimentează pe o planetă străină ezită să-mi 
dea unele informaţii pe care le consideră secrete. Am menţionat acest lucru şi 
mai înainte, în alte secţiuni ale cercetării mele spirituale. Subiecţii se închid în 
ei când simt că nu ar trebui să-mi dezvăluie unele informaţii ce le-au fost 
încredințate sau că nu ar trebui să descopere anumite aspecte în vieţile lor 
actuale. Acest lucru este adevărat, în special, în ceea ce priveşte informaţiile, 
referitoare la civilizațiile extraterestre. Este frustrant pentru mine să aud astfel 
de declaraţii: „Nici tu, nici cu nu ar trebui să ştim despre astfel de locuri.” l-am 
explicat subiectului Kala că era important pentru amândoi să cunoaştem 
aptitudinile şi potenţialul ei ca suflet, poate chiar mai important pentru ea. O 
altă metodă eficientă pe care o pot folosi în timpul hipnozei, dacă se întâmplă 
ca vreun client să se blocheze când vine vorba despre alte lumi, este să întreb: 
„Ai cunoscut vreo formă de viaţă extraterestră de care să te fi ataşat în mod 
special?”. Acest mod de apropiere este irezistibil pentru multe suflete care 
călătoresc atât pentru a munci, cât şi din plăcere. 


Dr. N: Kala, aş vrea să aflu mai multe despre misiunea ta pe Jaspaer. 
Cred că mă va ajuta să-ţi înţeleg specialitatea. De ce nu începi prin a-mi vorbi 
despre cursul tău de instruire şi felul în care a fost prezentat proiectul de pe 
Jaspaer. 

S.: Noi şase am fost desemnaţi să lucrăm cu câţiva seniori (Maeştri ai 
Proiectării), pentru a ne ocupa de această lume în care un tip de vegetaţie 
scăpat de sub control punea în pericol existenţa hranei pentru animalele mici. 

Dr. N: Deci, în esenţă, problema de pe Jaspear implica ecosistemul? 

S.: Da, viţele groase... un soi vorace de plantă parazitară. Creşte aşa de 
Rapid, încât ucide acele plante necesare pentru hrana acestor animale mici. A 
mai rămas puţin spaţiu în care creaturile mici de pe Jaspear să poată paşte. 

Dr. N: Şi nu pot mânca vitele? 

S.: Nu, de aceea am mers pe Jaspear în această misiune. 

Dr. N: (reacţionând prea repede) A, pentru a scăpa planeta de aceste 
viţe? 

S.: Nu, sunt proprii acestei planete şi solului ei. 

Dr. N: Bine, atunci care era misiunea? 

S.: Să creăm un animal care să mănânce aceste viţe - să controlăm 
răspândirea acestui tufiş care sufocă celelalte tipuri de vegetaţie. 

Dr. N: Ce animal? 

S.: (râzând) E vorba de Rinucula. 

Dr. N: Cum o să faceţi asta cu un animal care nu este originar de pe 
Jaspear? 

S.: Creând o mutație de la un mic patruped ce trăieşte deja acolo şi 
accelerându-i creşterea. 

Dr. N: Kala, poţi schimba codurile genetice ADN ale unui animal pentru a 
crea altul? 

S.: Nu aş putea face asta singură. Mi-am combinat energia cu cea a 
colegilor mei de curs şi, în plus, beneficiem de îndrumarea competentă a celor 
doi seniori care ne-au însoţit în această excursie. 

Dr. N: Îţi foloseşti energia pentru a modifica chimia moleculară a unui 
organism cu scopul de a condiţiona selecţia naturală? 

S.: Da, pentru a radia celulele unui grup de animale mici. Modificăm 
speciile existente, făcându-le mai mari, ca să poată supravieţui. Pentru că nu 
avem suficient timp pentru a aştepta selecţia naturală, accelerăm, de 
asemenea, creşterea acestor patrupede. 

Dr. N: Acceleraţi creşterea mutanţilor, astfel încât Rinucula să apară 
imediat, sau acceleraţi mărirea creaturii în sine? 

S.: Amândouă - vrem ca Rinucula să fie mare şi ca această schimbare 
evoluționistă să se petreacă într-o generaţie. 

Dr. N: Câţi ani pământeşti ar dura asta? 

S.: (pauză) Oh... cincizeci de ani sau cam aşa ceva... pentru noi e ca o zi. 

Dr. N: Ce schimbări aţi adus acestui animal mic ce va deveni Rinucula? 

S.: Îi păstrăm picioarele şi torsul păros - dar totul va fi mai mare. 

Dr. N: Vorbeşte-mi despre cum va arăta Rinucula când va fi gata. 

S.: (râzând) Un... nas mare, curbat împrejurul gurii... buze mari... fălci 
imense... frunte proeminentă... merge pe patru picioare cu copite. Cam de 
mărimea unui cal. 

Dr. N: Spui că aţi păstrat părul animalului original? 

S.: Da, este peste tot pe Rinucula - un păr lung, maroniu-roşcat. 

Dr. N: Ce-mi poţi zice despre creierul acestui animal - este mai mare sau 
mai mic decât cel al unui cal? 

S.: Rinucula este mai deştept decât un cal. 

Dr. N: Din ce-mi spui, pare desprins din cartea pentru copii a doctorului 
Seuss. 

S.: (zâmbeşte) De aceea e amuzant să mă gândesc la el. 

Dr. N: A schimbat ceva Rinucula pe Jaspear? 

S.: Da, pentru că este de câteva ori mai mare decât animalul original, şi 
mai are şi alte schimbări - cum ar fi fălcile uriaşe şi corpul puternic - chiar 
mănâncă viţele. Rinucula este o creatură docilă, fără prădători naturali şi un 
mare mâncăcios, asemeni animalului original. de fapt, ceea ce au dorit seniorii. 

Dr. N: Cum este cu reproducerea pe această planetă? Rinucula se 
înmulţeşte repede? 

S.: Nu, ei se reproduc încet - de aceea a trebuit să creăm un anumit 
număr de astfel de animale, după ce am programat trăsăturile genetice dorite. 

Dr. N: Ştii cum s-a terminat acest experiment? 

S.: Jaspear este acum o lume mai echilibrată pentru consumatorii de 
plante. Am dorit ca şi celelalte animale să prospere. Viţele sunt sub control. 

Dr. N: Plănuieşti ca, în final, să ai creaturi foarte inteligente pe Jaspear - 
despre asta este vorba? 

S.: (vag) Poate că seniorii plănuiesc... N- am cum să ştiu. 


Exploratorii 

Consider că majoritatea persoanelor care îşi îmbogăţesc experienţa în 
perioada de dintre vieţi, călătorind în diferite medii din afara lumii spiritelor, 
sunt un fel de Suflete Exploratoare. Pot exista suflete a căror dezvoltare 
personală reclamă parcurgerea unor astfel de experienţe în diferite lumi, după 
cum există şi suflete care călătoresc, pur şi simplu, din raţiuni de divertisment. 
Am, de asemenea, şi clienţi care se implică în perioada de dintre vieţi în misiuni 
temporare care presupun efectuarea unor călătorii. Sufletele care se pregătesc 
să devină Exploratori călătoresc în lumi fizice şi mentale din cadrul universului 
nostru şi chiar şi în alte dimensiuni. Din declaraţiile pe care le-am auzit, îmi 
imaginez un Suflet Explorator ca pe o fiinţă înalt specializată, neîncarnată, ce 
caută aşezări potrivite instruirii sufletelor mai puţin experimentate pe care apoi 
le conduce în aceste regiuni. Munca lor este una de cercetaşi. 

Când sufletele care încă se încarnează pe Pământ pornesc din lumea 
spiritelor spre alte locaţii, călătoriile lor par a nu avea opriri pe parcurs. Clienţii 
mei spun că, atunci când se îndreaptă spre alte locuri, nu percep respectivele 
călătorii ca fiind lungi sau scurte. Acest aspect este ilustrat de următoarele 
două citate: 


Călătoria din lumea spiritelor spre o lume fizică e ca o uşă ce se 
deschide, cel care călătoreşte putând vedea pereții a ceea ce pare a fi un hol, 
un tub, ce se învârteşte. Apoi se deschide o altă uşă în formă de portal şi ai 
ajuns. 


Când trec în altă dimensiune dintr-o lume mentală sunt ca o bucată 
statică, plutind printr-un un ecran TV în zone magnetice formate din gândire 
pură. Abisurile sunt compuse din câmpuri mari de energie, ce pulsează. Simt 
puterea acestei energii mai mult decât atunci când merg într-un univers 
material, deoarece trebuie să ne adaptăm rezonanța undelor proprii la 
conditiile existente, pentru a trece cu uşurinţă prin ele. Vreau să-mi păstrez 

energia compactă, ca să nu mă pierd. Aceste călătorii nu sunt chiar 
instantanee, ci aproape instantanee. 


Majoritatea sufletelor exploratoare cu care am lucrat sunt conduse de 
instructori. de asemeni, cred că subiecţii care călătoresc interdimensional nu 
sunt numai suflete aflate într-o stare avansată de dezvoltare. Am văzut acest 
lucru când am vorbit despre jocul de-a v-aţi-ascunselea. Ele par a fi mai 
degrabă suflete aventuriere, care gustă călătoriile, provocările diferitelor medii 
şi experimentarea unor forme noi de a se exprima pe sine. Mi s-a vorbit de 
unele existente în care fiinţele inteligente locuiesc în blocuri de materie atât de 
dense, încât sunt asemănate cu compoziţia argintului, şi plumbului. Alţii îmi 
spun despre unele sfere ce apar ca nişte suprafeţe strălucitoare de sticlă în 
mijlocul unor turnuri de cristal. Există lumi fizice ce se compun din foc, apă, 
gheaţă sau gaz şi în care toate tipurile de forme inteligente de viaţă se 
dezvoltă. Aceste sfere în care se mişcă Sufletele Exploratoare au medii 
luminoase, colorate sau întunecate. Oricum, habitatele întunecate nu comportă 
conotaţiile sinistre pe care oamenii le asociază cu regiunile prevestitoare de 
rău. 

Sufletele Exploratoare nu accentuează în călătoriile lor o polaritate de 
lumină şi de întuneric la fel de mult ca alte elemente. Acestea pot include un 
mediu agitat sau liniştit, o densitate mai mică sau mai mare, lumi fizice sau 
mentale şi condiţii ce se apropie de ceea ce a fost descris ca fiind „inteligenţă 
purificată sau brută.” Sufletele călătoare ce se mişcă în diferite domenii ale 
conştiinţei cosmice trebuie să înveţe să-şi alinieze energia în simetric cu 
condiţiile locale din cadrul acestor demarcaţii. Ghizii exploratori pot duce 
sufletele pentru vizite scurte într-un nivel dimensional mai înalt, pentru a creşte 
gradul de conştiinţă al acestora. În minţile multor subiecţi, aceste excursii nu 
durează mult, probabil pentru a evita copleşirea sufletelor mai tinere. 

În capitolul precedent, referitor la activităţile de recreere din lumea 
spiritelor, am spus că unele călătorii ale sufletului sunt deseori nişte vacanțe de 
lucru. Aceste vizite au, de obicei, ca ţintă lumi fizice, în cazul sufletelor de pe 
Pământ, şi pot dura de la câteva zile până la câteva sute de ani pământeşti. 
Am primit numeroase informaţii despre alte lumi din discuţiile purtate cu 
clienţii mei despre perioadele lor de odihnă şi recreere dintre vieţi. Subiecţii pe 
care-i hipnotizez sunt, în general, mai relaxaţi atunci când îmi vorbesc despre 
călătoriile pe care le-au efectuat în alte lumi, pentru a se relaxa. Cazul următor 
demonstrează o dată în plus acest lucru. 


Cazul 60 


Dr. N: În ce activitate eşti implicat cel mai mult în timpul dintre vieţi, 
când nu revezi împreună cu grupul tău de suflete anumite lecţii karmice? 

S.: Păi... călătoresc... ah... dar aceste lucruri sunt mai degrabă personale. 
Nu cred că artrebui să vorbesc despre aşa ceva. 

Dr. N: Nu vreau să te fac să te simţi stânjenit spunându-mi lucruri pe care 
crezi că nu ar trebui să mi le spui (pauză). Dă-mi voie numai să te întreb dacă 
există vreun loc exotic în care mergi între vieţi şi despre care ai amintiri dragi? 

S.: (reacţionează rapid, zâmbind larg) Ah, da - în Brooel. 

Dr. N: (coborându-mi vocea) Este o lume în care te încarnezi? 

S.: Nu, rămân ca suflet, pentru că merg în Brooel numai pentru a-mi 
întineri spiritul... şi este distractiv să fac excursii aici, pentru că este un loc 
asemănător Pământului, numai că fără oameni. 

Dr. N: (pe un ton încurajator) înţeleg. Deci, te duci mai mult pentru 
odihnă şi recreere. De ce nu-mi vorbeşti despre aspectele fizice de pe Brooel, 
în comparaţie cu cele de pe Pământ? 

S.: Este mai mic decât Pământul şi mai rece, pentru că soarele este mai 
departe. Are munţi, copaci, flori şi apă proaspătă, dar nu şi oceane. 

Dr. N: Cine te duce pe Brooel? 

S.: Uf... un Maestru Navigator pe nume Jjhumu. 

Dr. N: Acesta este acelaşi tip de suflet cu un Explorator specializat în 
călătorii sau cineva asemănător propriului tău ghid? 

S.: jhumu este un Explorator într-adevăr, noi îi numim Navigatori, (pauză) 
Dar şi ghizii noştri pot veni cu noi dacă doresc. 

Dr. N: Înţeleg. Spune-mi, te duci, de obicei, singur sau cu alţi membri ai 
grupului tău de suflete? 

S.: Putem merge singuri, dar Navigatorii aduc, în general, câţiva membri 
din grupuri diferite. 

Dr. N: Ce crezi despre Jhumu? 

S.: (mai relaxat) Lui Jhumu îi place să fie responsabil de călătoriile acelora 
dintre noi care iau pauze în activităţile obişnuite. Spune că acest lucru ne dă 
perspectivă. 

Dr. N: Sună interesant. Ştiu că eşti nerăbdător să-mi explici de ce e atât 
de distractiv pe Brooel, aşa că ar fi bine să începem prin a-mi povesti câte ceva 
despre viaţa animală de pe această planetă. 

S.: Ah... nu există peşti, broaşte, şerpi - nici un amfibian. 

Dr. N: Da? De ce crezi că e aşa? 

S.: (puţin confuz) Nu ştiu, poate pentru că aceia care vin aici vor să vadă 
un anumit animal...care e..(se opreşte) 

Dr. N: (insinuant) îţi aminteşti de acest animal? 

S.: (râde) E preferatul nostru... Arderul. Sunt asemeni unor urşi mici, dar 
au trăsături de pisică. Arderul este un animal minunat, blănos şi liniştit, care, 
de fapt, nici nu e un animal în înţelesul tradiţional al cuvântului. 

Dr. N: Ce înseamnă asta? 

S.: Arderul este foarte inteligent şi afectuos. 

Dr. N: Cum e inteligenţa lor comparativ cu cea umană? 

S.: Este greu de spus. Nu este mai mare sau mai mică decât a oamenilor 
e doar diferită. 

Dr. N: Care ar fi principala diferenţă? 

S.: Nu au absolut nici o nevoie de competiţie sau de conflicte între ei. De 
aceea suntem aduşi în această aşezare liniştită - ne dă speranţă pentru un 
viitor mai bun pe Pământ - cam aşa ar putea deveni Pământul dacă ne-am 
mobiliza cu toţii. 

Dr. N: Ce faceţi voi - tu şi prietenii tăi - pe Brooel? 

S.: Venim şi ne jucăm cu aceste creaturi sensibile, care par a avea o 
legătură cu sufletele de pe Pământ ce au nevoie de odihnă. Ne materializăm 
energia într-un mod minor pentru a interacţiona cu Arderii. 

Dr. N: Poţi fi mai explicit cu privire la acest proces? 

S.: Păi... ne luăm forme umane transparente pentru a-i îmbrăţişa. Plutim 
în mintea lor... atât de nepământesc şi de subtil. După o viaţă petrecută într-o 
lume fizică atât de grea cum este Pământul, ei ne vindecă în această aşezare. 
Arderul este o creatură care ne motivează să vedem ce putem face din corpul 
uman. 


Atât locurile în care sufletele călătoresc în scopuri de odihnă şi relaxare, 
cât şi formele de viaţă pe care le descoperă aici reprezintă factorii constitutivi 
ai acestor excursii. În timpul transei, subiecţii mei dovedesc o mare empatie 
pentru planetele asemănătoare Pământului, dar pe care nu există oameni. Ei 
privesc aceste locuri ca pe locurile lor speciale de joacă. Nu am de-a face cu tot 
atât de mulţi oameni care să aibă amintiri din excursii în lumi mentale. Acesta 
este un lucru normal. Suntem fiinţe obişnuite cu lumina şi cu dimensiunile 
fizice. Citatul următor este încă un exemplu de interacţiune cu o formă de 
viaţă, realizată din raţiuni de pură recreere. 


Suntem duşi de Navigatori în aşezarea Quigleyşilor. Sunt de mărimea 
unor şoareci moscați, graşi şi zburliți, cu o frunte asemănătoare cu a unui 
delfin. Quigleyul are urechi mari, rotunjite şi mustăți drepte. Au un coeficient 
de inteligență apropiat de acela al unui câine deştept. Sunt animale loiale şi 
vesele care ne iubesc. Planeta lor este un loc străvechi şi misterios, cu dealuri 
şi văi tapetate cu flori şi pomişori delicati. Este foarte multă lumină aici şi 
există un loc în care este apă proaspătă. Ne relaxăm şi ne jucăm în această 
lume paşnică şi netulburată. 


Dacă avem vise în care suntem uriaşi înalţi, fiinţe scunde cu înfăţişarea 
unor spiriduşi sau cu trupuri ca ale creaturilor acvatice ori aeriene, aceste vise 

ar putea reflecta unele amintiri inconştiente ale unei încarnări anterioare în altă 
lume. Cu toate acestea, poate fi tot atât de probabil să fi cunoscut aceste 
entităţi în vizitele de relaxare dintr-o lume exotică. O mare parte a mitologiei 
noastre referitoare la atare creaturi ciudate poate să provină, de asemenea, 
din aceste amintiri. Ar trebui să adaug că majoritatea oamenilor au vise în care 
pot zbura. Acest lucru se leagă, probabil, mai mult de amintirile noastre de 
suflete discarnate ce plutesc de jur împrejur decât de vreo încarnare anterioară 
într-o fiinţă zburătoare. 

Pentru a putea înţelege relaţia simbiotică ce are loc într-un suflet 
pământean care a avut legături cu alte forme de viaţă, să examinăm următorul 
fragment din unul dintre cazurile mele în care e vorba despre un suflet hibrid. 
Îndrum, în acelaşi timp, cititorul către aserţiunile mele referitoare la aceste 
suflete hibride. Vorbindu-mi despre amintirile sale dragi, clientul meu a devenit 
foarte nostalgic. Uneori, un suflet hibrid îmi spune că a fost dus de către un 
Suflet Explorator, în timpul dintre vieţi, într-o lume similară cu aceea a primei 
sale încarnări fizice. 


Între vieţile mele pământeşti am vizitat o lume acvatică numită Anturium, 
care este foarte odihnitoare după o viată dificilă într-un mediu terestru. 
Anturium are o singură masă de pământ, de mărimea Islandei. Am venit cu 
câțiva dintre prietenii mei care au, de asemenea, afinități pentru apă. Am fost 
aduşi de un ghid Explorator care cunoaşte bine această regiune. Aici ne-am 
alăturat Kratenilor, care seamănă puțin cu balenele. Aceştia sunt o rasă 
telepatică şi longevivă, care nu se supără dacă venim aici şi intrăm în legătură 
mentală cu ei pentru o vreme. Uneori, ei se adună în anumite locuri pentru a 
comunica telepatic cu formele de viață acvatice inteligente care există pe alte 
două planete din jurul stelelor din vecinătatea galactică a planetei Anturium. 
Ce îmi place la acest loc este unitatea şi armonia gândurilor la care ajung 
împreună cu Kratenii, exerciţiu care-mi întinereşte mintea şi îmi aminteşte de 
planeta de pe care provin. 


După câte se pare, Kratenii posedă abilitatea de a-şi proiecta minţile 
asemenea unui far al gândurilor lor reunite, departe de Anturium, în alte lumi, 
cunoscând punctele de confluență ale centurii de energie magnetică din jurul 
planetei lor. Aceste zone de vârtej, similare liniilor energetice ale Pământului 
(linii de forţă ce conectează locuri, clădiri etc şi care există din timpuri 
străvechi) despre care am discutat în capitolul 4, par a sprijini puterea 
telepatică a Kratenilor, servind drept conductori ai comunicării interstelare. 
Reflectând la acest caz şi la multe altele asemănătoare, am ajuns la concluzia 
că tot ce există pe Pământ şi în Univers se află în legătură virtuală, prin unde 
ale gândurilor către şi dinspre lumea spiritelor. Acest lucru se poate aplica, de 

asemenea, şi altor dimensiuni apropiate de a noastră. Progresia multiplă a 
inteligenţei cu toate elementele materiei reprezintă o simfonie a ordinii şi 
direcţionării, pe baza unui plan al conştiinţei universale. 

În capitolul precedent am explicat cum unele jocuri sunt folosite ca 
elemente ajutătoare pentru sufletele atrase de explorări. Cele mai specializate 
se angajează în călătoriile interdimensionale. Unul dintre clienţii mei, care se 
pregătea să devină Explorator, mi-a relatat: „Mi s-a spus că, pentru a deveni 
Explorator, va trebui să experimentez numeroase realităţi, începându-mi 
călătoriile în lumi fizice, experimentând apoi existenţele mentale şi călătoriile 
interdimensionale.” Pentru a familiariza cititorul cu viaţa interdimensională, am 
ales cazul ciudat a unui client din Japonia, care, pe când se afla în stare de 
hipnoză adâncă, mi-a spus că sufletul său îşi are originea în altă dimensiune. 
Numele lui spiritual este Kanno. 


Cazul 61 

Kanno este un om de ştiinţă japonez care a venit în Statele Unite cu ani 
în urmă, pentru a-şi perfecționa pregătirea. Astăzi, el preferă să trăiască relativ 
izolat, cufundat în munca sa de laborator. El are un sistem imunitar scăzut, fapt 
care reprezintă o problemă obişnuită a clienţilor cu suflet hibrid. Aceşti oameni 
sunt influenţaţi negativ de faptul că au prea puţină experienţă cu corpul uman, 
acumulând din existenţele lor extraterestre anterioare prea multe amprente 
incompatibile cu acesta. Aşa cum am mai menţionat, unui suflet hibrid îi pot fi 
necesare multe generaţii de încarnări în trupuri umane până ce memoria lor se 
va curăța complet de tiparele energiei din corpul lor anterior. 

Am început şedinţa noastră în modul meu obişnuit, regresându-l pe 
Kanno până în timpul în care se afla în pântecele mamei sale. Acesta este un 
loc potrivit pentru un regresionist spiritual de a începe să ia contact cu sufletul 
clientului. În timp ce se afla în mama sa, subiectul meu a declarat că era agitat 
în legătură cu viitoarea naştere, din cauza unei vieţi anterioare petrecute pe 
Pământ, cu trei sute de ani în urmă, în India. Am continuat regresia până la 
moartea lui Kanno din viaţa petrecută în India şi am trecut în lumea spiritelor. 
Voi reda dialogul cu Kanno din momentul în care acesta se întâlneşte cu ghida 
sa, Phinus. 


Dr. N: Ce îţi spune Phinus? 

S.: Ea îmi zice: „Bine ai venit înapoi, ţi-a plăcut aventura?”. 

Dr. N: Şi care este răspunsul tău? 

S.: Chiar trebuia să fie atât de groaznică? 

Dr. N: Este de acord cu aprecierea ta despre viaţa din India? 

S.: Phinus îmi aminteşte că m-am oferit voluntar să am o viaţă dificilă 
încă de la început pe Pământ, pentru că am vrut să primesc impactul maxim al 

unei planete tulburate. Eram cel mai sărac dintre săraci în India şi locuiam în 
mizerie. 

Dr. N: Chiar ai vrut să suferi atât de mult în prima ta viaţă? 

S.: Această viaţă a fost groaznică şi nu m-am descurcat bine. Când o 
familie fără copii mi-a luat fata, împotriva voinţei mele, pentru a-l plăti pe 
proprietarul colibei în care trăiam, am devenit atât de înnebunit că nu am mai 
ştiut de mine (Kanno se smuceşte pe scaunul său şi retrăieşte cu emoție acele 
momente). CE FEL DE PLANETĂ ESTE ASTA? OAMENI VÂNZÂND COPII! 

Dr. N: (până în acest moment nu ştiam încă despre originile hibride ale lui 
Kanno şi am făcut o presupunere greşită) Se pare că a fost o primă încarnare 
foarte dificilă pe Pământ, pentru un suflet nou. 

S.: Cine a spus că eram un suflet nou? 

Dr. N: Scuză-mă, Kanno. Am presupus că acum eşti doar la a doua 
reîncarnare a ta pe Pământ. 

S.: Este adevărat, dar sunt din altă dimensiune. 

Dr. N: (surprins) A, atunci ce poţi să-mi mai spui despre această 
dimensiune? 

S.: Nu aveam lumi fizice aşa cum aveţi voi în această dimensiune. 
Încarnările mele se petreceau într-o lume mentală. 

Dr. N: Cum arătai în acea lume? 

S.: Aveam un trup alungit, plutitor, ca un burete, fără structură 
scheletică. Eram mai degrabă o formă transparentă de lumină argintie. 

Dr. N: Preferai un anumit gen? 

S.: Toţi eram hermafrodiţi. 

Dr. N: Kanno, te rog, explică-mi care e diferenţa dintre a călători din 
lumea spiritelor către dimensiunea ta originară, în comparaţie cu a veni în 
universul nostru. 

S.: În dimensiunea mea, mişcarea este ca o trecere printre filamente de 
lumină uşoare şi translucide. Venirea în universul vostru este o înaintare dificilă 
printr-o ceaţă groasă şi grea. 

Dr. N: Şi cum a fost, comparativ cu viaţa din lumea din care provii, prima 
ta venire pe Pământ? 

S.: Ca şi când aş fi avut beton în picioare. Primul lucru pe care îl observi 
este greutatea energiei dense de aici în comparaţie cu energia dintr-o lume 
mentală, (pauză) Nu este numai grea - este aspră... severă... Am fost foarte 
zdruncinat în acea viaţă din India. 

Dr. N: Te-ai aclimatizat acum? 

S.: (fără încredere) într-o oarecare măsură. Este încă destul de dificil... 

Dr. N: Văd. Kanno, care este cel mai supărător aspect al creierului uman 
pentru tine? 

S.: (brusc) A - comportamentul impulsiv - reacţia fizică spre lucruri - fără 
gândire analitică. Există un pericol în asocierea cu un soi rău de oameni, prea... 
înşelător... Nu mă pot descurca cu aceste lucruri. 

Dr. N: (Kanno transpiră abundent şi îl liniştesc puţin înainte de a 
continua) Vorbeşte-mi despre lumea ta mentală. are o denumire? 

S.: (pauză) Este un sunet pe care nu-l pot reproduce cu vocea mea 
(începe să-şi amintească). Plutim într-o mare de curenţi mentali blânzi..uşori... 
jucăuşi...atât de diferit faţă de Pământ. 

Dr. N: Atunci, de ce ai venit aici? 

S.: (cu un oftat adânc) Mă pregătesc să devin un profesor -Explorator. 
Majoritatea colegilor mei se mulţumesc să-şi limiteze eforturile la o singură 
dimensiune. În cele din urmă, i-am spus ghidei mele, Phinus, că doresc o 
experienţă mai largă, cu o lume grea, într-o zonă de existenţă complet diferită. 
Ea mi-a spus că a avut cândva un coleg senior, care i-a recomandat o altă 
dimensiune, cu o lume fizică intensă, ce avea reputaţia de a produce suflete 
pătrunzătoare, viguroase (râzând) - dacă reuşeşti să supravieţuieşti lecţiilor. 
Era Pământul. 

Dr. N: Ai avut impresia că aveai şi alte oportunităţi? 

S.: (ridicând din umeri) Ghizii nu-ţi dau prea multe variante în astfel de 
situaţii. Phinus mi-a spus că, atunci când îmi voi fi îndeplinit treaba pe Pământ, 
voi fi întărit într-un fel în care prietenii mei, care au refuzat asemenea misiuni, 
nu vor fi. Mi-a spus că Pământul va fi totuşi destul de interesant şi astfel am 
acceptat. 

Dr. N: Te-a însoţit vreunul dintre prietenii tăi în această dimensiune? 

S.: Nu, am fost singurul care s-a încumetat să vină şi aproape că am 
refuzat să mă reîntorc în acesta viaţă. Colegii mei cred că sunt foarte curajos. 
Ei ştiu că, dacă reuşesc, voi fi cu adevărat un călător. 

Dr. N: Hai să vorbim despre călătorii, Kanno. În calitatea ta de călător 
interdimensional, ştii, probabil, dacă există un număr finit de dimensiuni în 
jurul universului nostru fizic. 

S.: (sec) Nu ştiu. 

Dr. N: (cu precauţie) Păi, dimensiunea ta este lângă a noastră? 

S.: Nu, trebuie să mai trec prin alte trei dimensiuni pentru a ajunge aici. 

Dr. N: Kanno, ne-ar fi de ajutor dacă ai încerca să-mi descrii ce vezi în 
timp ce treci prin aceste dimensiuni în călătoriile tale. 

S.: Prima dimensiune este o sferă plină de culori şi explozii violente de 
lumină, sunet şi energie... Cred că este încă în curs de formare. Următoarea 
este neagră şi goală - noi îi spunem sfera nefolosită. Apoi este o dimensiune 
frumoasă care are atât o lume fizică, cât şi una mentală, ambele fiind compuse 
din emoţii blânde, elemente tandre şi gânduri pătrunzătoare. Această 


298/339 


dimensiune este superioară dimensiunii mele originare, ca şi universului 
vostru. 

Dr. N: Acum este şi universul tău, Kanno. Spune-mi, călătoria prin toate 
cele patru dimensiuni durează mult? 

S.: Nu, ajungem repede - ca particulele de aer care trec printr-un filtru. 

Dr. N: Îmi poţi da o idee despre cum sunt aceste dimensiuni proiectate 
din punct de vedere al structurii comparativ cu lumea spiritelor? Ai descris 
aceste dimensiuni ca pe nişte sfere. Hai să începem cu asta. 

S.: (pauză lungă) Nu-ţi pot spune prea multe. Totul este., într-un cerc, în 
jurul centrului care este lumea spiritelor. Fiecare din aceste universuri îmi pare 
ca o sferă de legătură cu următoarea, ca verigile unui lanţ. 

Dr. N: (după ce am eşuat în a obţine mai multe informaţii) Cum te 
descurci acum în universul nostru, Kanno? 

S.: (frecându-şi fruntea) Mai bine. Învăţ să-mi eliberez energia în şuvoaie 
pozitive, regulate, fără a-mi seca rezerva. Îmi e de ajutor să stau departe de 
oameni în anumite perioade. Estimez că o îmbunătăţire vizibilă se va face 
simțită abia după câteva vieţi, dar aştept cu nerăbdare să-mi desăvârşesc 
încarnările pe Pământ. 


Înainte de a părăsi domeniul Sufletului Explorator, ar trebui să adaug că 
acest gen de instruire implică unele informaţii despre textura energiei 
inteligente. Sunt frustrat de neputinţa de a descoperi mai multe despre 
proprietăţile acestei energii în mişcare din lumile mentale. Unele informaţii îmi 
parvin de la acele suflete care au avut experienţe în lumile fizice care sunt, de 
asemenea, considerate mentale, după cum demonstrează următorul citat: 


Am vizitat lumea gazoasă şi vulcanică a Crionului, pentru a învăța prin 
asimilare. Este o lume mentală, dar care are caracteristici fizice în exterior. 
Grupul nostru de Exploratori pluteşte ca nişte picături de energie fluidă într-o 
mare de substanțe gazoase. Suntem metamorfici şi ne putem schimba forma în 
cea a micilor ființe a căror viață este centrată în jurul gândirii pure. Aici există 
o uniformitate vibraţională absolută, spre deosebire de Pământ. 


Călătorii interdimensionali spun că mişcările lor par a fi atât înăuntrul, cât 
şi în afara sferelor legate de zone care sunt deschise şi închise de acordurile 
vibraţionale convergente. Sufletele care se pregătesc să devină Exploratori 
trebuie să-şi însuşească această îndemânare. Din declaraţiile pe care le-am 
auzit, călătorii interdimensionali trebuie, de asemenea, să înveţe limitele de 
suprafaţă ale zonelor care leagă universurile, precum excursioniştii care 
localizează potecile dintre şirurile de munţi. Sufletele vorbesc despre puncte, 
linii şi suprafeţe în multispaţiu care indică structuri solide mai mari, cel puţin în 

cazul universurilor fizice. Aş fi crezut că dimensiunile cu un design geometric 
au nevoie de un hiperspaţiu spre a le susţine. Totuşi, Sufletele Exploratoare 
călătoresc atât de repede într-un fel de hiperspaţiu, încât îmi pare că esenţa 
vitezei, a timpului şi direcţia călătoriei nu prea sunt definitive. Instruirea pentru 
a deveni un Explorator trebuie să fie cu adevărat formidabilă, aşa cum indică 
acest citat al unei cliente care călătoreşte prin cinci dimensiuni între vieţile ei: 


Aceste dimensiuni sunt legate una de cealaltă, astfel încât nu simt nici un 
fel de granițe, exceptând două elemente, sunetul şi culoarea. În ceea ce 
priveşte sunetul, trebuie să învăţ să-mi acordez energia cu frecvența 
vibrațională a fiecărei dimensiuni, iar unele sunt atât de complexe, încât nu pot 
încă să merg acolo, în ceea ce priveşte culorile, cele purpurii, albastre, 
galbene, roşii şi albe sunt expresii ale luminii şi ale densități particulelor de 
energie din dimensiunile prin care călătoresc. 


9 
INELUL DESTINULUI 


Camera Ecranelor în care vizualizăm vieţile viitoare 

Locul menit alegerii vieților viitoare este văzut ca o sferă ce conţine 
câmpuri de forţe foarte concentrate ale unor ecrane incandescente de energie. 
După cum am menţionat în secţiunea dedicată bibliotecilor spirituale, locul 
menit alegerii vieţii este caracterizat drept inelul destinului, unde ne vedem 
pentru prima dată viitorul trup. Mulţi subiecţi percep acest inel al destinului ca 
pe un teatru circular, în formă de cupolă, prevăzut cu nişte ecrane panoramice, 
ce se întind de la tavan până la pardoseală, şi care îi înconjoară complet pe cei 
aflaţi într-o zonă umbrită. Unii oameni văd aceste ecrane ca fiind dispuse în 
două sau trei părţi, în timp ce ei sunt aşezaţi sau stau în picioare pe o 
platformă înălţată. De pe această platformă de observaţie, sufletele se pot uita 
în sus, în faţă sau în jos la aceste ecrane, care sunt uriaşe în comparaţie cu 
cele văzute în alte centre de instruire din lumea spiritelor. Inelul afişează scene 
cu evenimentele viitoare ale oamenilor cu care sufletul se va întâlni în viitoarea 
viaţă. Unii clienţi au afirmat că fiecare ecran reflectă scene din copilăria, 
adolescenţa, maturitatea şi bătrâneţea trupurilor pe care ei le trec în revistă, în 
vreme ce alţii spun că toate ecranele arată aceeaşi scenă în acelaşi timp. 

Întreaga structură spirituală a camerei ecranelor este menită să dea 
privitorului posibilitatea de a observa sau de a participa la acţiune, aşa cum se 

întâmplă şi în biblioteci. Am impresia că mai mulţi oameni aleg să intre în 
ecranele inelului în timpul alegerii vieţii, decât în cele din celelalte centre de 
instruire. Ei vor, de fapt, să experimenteze frânturi ale evenimentelor viitoare 
din anumite trupuri înainte de a lua o decizie definitivă. Preferinţa de a intra 
într-o scenă sau de a o observa doar este lăsată întotdeauna la latitudinea 
respectivului suflet. Ca şi consolele mai mici, inelul are ceva ce se aseamănă 
cu un tablou de comandă pentru monitorizarea acţiunii. Oamenii numesc 
această procedură scanarea axelor timpului şi cei mai avansați îmi spun că pot 
controla ordinea evenimentelor reprezentate în faţa lor prin puterea minţii. 
Secvenţele evenimentelor pot fi oprite asupra acelor părţi ale viitoarei vieţi pe 
care sufletele doresc să le aprofundeze. 

Nu pot insista prea mult asupra faptului că toţi subiecţii mei au senzaţia 
că ceea ce văd ei a fost prezentat în folosul lor şi că au mai puţin control 
asupra a ceea ce li se înfăţişează decât, să zicem, în bibliotecă. Mai mult decât 
atât, am impresia că în timp ce îşi urmăresc viitorul, ei văd mai degrabă părţile 
de început ale vieţii. Acest lucru se întâmplă, probabil din cauză că relatările 
clienţilor mei sunt influențate de faptul că respectivii ani au fost parcurşi deja 
de aceştia până la întâlnirea mea cu ei. Poate că cel mai adesea fragmentele 
dintr-o viaţă nouă care sunt văzute în Inel sunt situate între vârsta de opt şi 
douăzeci de ani, când deja încep să se contureze deciziile majore ale vieţii. 
Mulţi oameni îmi relatează că anumiţi ani le sunt arătaţi în detaliu, în vreme ce 
alte părţi ale vieţii lor viitoare sunt lăsate cu totul la o parte. Tablourile de 
comandă par să nu fie de nici un folos aici, însă acest aspect nu îi deranjează 
niciodată pe subiecţii mei. Cred că actuala lor amnezie joacă, la rândul său, un 
rol în această situaţie. lată ce mi-a explicat un client în vârstă de patruzeci şi 
nouă de ani: „Mi s-a arătat trupul meu actual, la vârstele de patru, şaisprezece 
şi douăzeci şi opt de ani, dar cred că acum nu pot vedea ce mi s-a mai arătat 
după aceea, pentru că am un blocaj”. 

În timpul vizionării, ecranele capătă o mişcare de flux şi reflux, asemeni 
unui film lichid. O femeie a folosit o metaforă potrivită pentru a-şi reprezenta 
sentimentele referitoare la această experienţă spunând: 


Când ecranul se activează, el se aseamănă cu un acvariu tridimensional 
subacvatic. Atunci când privesc o viaţă, e ca şi cum aş respira adânc şi m-aş 
scufunda. Oamenii, locurile, evenimentele - totul pluteşte în faţa ochilor tăi 
într-o secundă, ca şi cum te-ai îneca. Apoi te întorci la suprafață. Atunci când 
selectezi o scenă din viaţa care ţi-a fost arătată, totul durează doar atât cât o 
persoană poate rezista sub apă. 


În mai multe feluri, descoperirea amintirilor subiecţilor mei despre 
ultimele lor experienţe trăite în camera de selecţie a vieţii şi interpretările pe 

care le dau aceştia unei posibilităţi sau alteia de alegere a unui trup reprezintă 
unul dintre cele mai terapeutice şi mai informative aspecte ale şedinţelor mele 
de hipnoză. Activitatea mea clinică este mult sporită atunci când un client se 
reîntoarce la Inel, datorită vieţii sale actuale. Oferind cititorului o imagine mai 
completă asupra acestui proces, sper să aduc mai multă apreciere pentru 
importanţa fiecărei vieţi pe care o alegem din ciclul existenţei noastre. 

Acest capitol continuă cu o ultimă specializare pe care o pot îmbrăţişa 
sufletele - e vorba de maeştrii timpului, coordonatorii angajaţi în axele timpului 
- trecute, prezente şi viitoare ale oamenilor şi ale evenimentelor. Maeștrii 
timpului sunt experţii înalt specializaţi ce dau impresia că, de fapt, conduc 
reprezentaţia noastră teatrală. Aceste suflete înalt specializate fac parte din 
categoria planificatorilor, ce include ghizii, arhivarii şi membrii consiliului, ai 
căror reprezentanţi sunt implicaţi în planificarea viitorului nostru. 

Un procent ridicat al subiecţilor mei nu văd niciodată aceşti maeştri ai 
timpului în camera ecranelor. Unii dintre clienţi simt că sunt singuri în Inel, cu 
excepţia unui proiecţionist. Alţii vor intra în Inel însoţiţi de un ghid personal 
sau, probabil, de un Bătrân, care sunt singurii sfătuitori în măsură să-i ajute în 
timpul alegerii vieţii. Multe suflete şi-au organizat deja gândurile cu privire la 
următoarea reîncarnare în funcţie de actuala lor condiţie. Ghizii noştri şi 
membrii consiliului ne-au ajutat să ne aprofundam aceste gânduri, prin 
întrebări referitoare la cum credem că ar trebui să se desfăşoare viitoarea 
noastră viaţă şi despre tipul de fiinţă umană care ni s-ar potrivi cel mai bine. Cu 
toate acestea, nu suntem cu adevărat pregătiţi pentru alegerile ce urmează a 
ne fi oferite imediat ce intrăm în camera selecţiilor. Aici e vorba de un soi de 
miracol şi chiar de o formă de aprehensiune, în ceea ce priveşte situaţia unui 
suflet obişnuit. 

Maeştrii timpului din Inel par să fie figurile din umbră pe care le pot 
consulta ghizii care ne însoțesc în zonele menite vizionării. Chiar dacă îi zăresc, 
clienţii mei nu par a fi înclinați să discute cu ei în timpul observaţiilor. lată de 
ce următorul meu caz este unul atipic. 


Cazul 62 

Dr. N: Dă-mi, te rog, o idee despre ce se petrece când intri în sfera 
selecţiei vieţii. 

S.: Aici sunt două fiinţe ce vin pentru a lucra cu ghidul meu, Fyum. El 
pare să le cunoască bine. 

Dr. N: Le vezi întotdeauna aici, înaintea unei vieţi noi? 

S.: Nu, numai când următoarea viaţă va fi una deosebit de dificilă... ceea 
ce înseamnă că îmi sunt oferite o serie de trupuri dificile. 

Dr. N: Vrei să spui că vei avea de-a face cu nişte corpuri dificile sau că-ţi 
sunt prezentate spre alegere multe trupuri? 

S.: Mmm...de obicei mi se prezintă spre alegere numai câteva trupuri şi în 
acest fel îmi este mai uşor. 

Dr. N: Cunoşti numele acestor doi specialişti care vorbesc cu Fyum? 

S.: (sare de pe scaun) Niciodată! Asta chiar nu e un lucru pe care ar 
trebui să-l ştiu. Nu există... vreo familiaritate între mine şi aceşti maeştri ai 
timpului..de aceea Fyum e alături de mine. 

Dr. N: Înţeleg. Spune-mi, te rog, cât mai multe despre cum arată. 

S.: (mai relaxat) Bine. Primul are o înfăţişare masculină şi e riguros în 
ţinută şi comportament. Ştiu că doreşte să aleg un anumit trup - acela ce se va 
dovedi cel mai folositor. Acest corp îmi va da posibilitatea de a câştiga 
maximum de experienţă în viaţa mea viitoare. 

Dr. N: Oh..din câte am auzit, conducătorii Inelului sunt, mai curând, fiinţe 
tăcute, modeste. 

S.: Da...c adevărat, dar în timpul alegerii există întotdeauna un trup pe 
care planificatorii îl preferă. Acest corp are parte de o prezentare deosebită, 
(pauză) Cu toţii ştiu că este pentru prima dată că văd aceste posibilităţi de 
alegere - şi ei vor ca alegerea mea să fie fructuoasă. 

Dr. N: Aşa am auzit şi eu. Ce poţi să-mi zici despre al dodea specialist? 

S.: (zâmbind) Ea este feminină şi maleabilă. Mai flexibilă. Ea vrea ca eu 
să aleg trupul în care îmi va fi cel mai bine. Ea înclină spre moderatie şi, 
întorcându-se spre primul specialist, îi spune că am destul timp la dispoziţie 
pentru a-mi însuşi lecţiile. Am sentimentul că existenţa acestor două poziţii 
diferite nu este întâmplătoare, fiind gândită a fi spre folosul meu. 

Dr. N: Adică ceva asemănător practicilor de interogatoriu ale poliţiei, 
alternarea unui poliţist amabil cu unul mai dur? 

S.: (râde) Mda, poate că da, aşa că am un avocat în ambele tabere, Fyum 
fiind adeptul căii de mijloc. 

Dr. N: Aşadar, Fyum e un fel de arbitru? 

S.: Mmm...nu chiar. Fyum nu e nici indulgent, nici sever când deliberez pe 
marginea alegerii mele. Mi s-a spus foarte clar că decizia de a opta pentru un 
trup sau altul este în totalitate a mea, pentru că eu va trebui să trăiesc cu acel 
trup (izbucneşte în râs). Hei, am făcut un calambur! 

Dr. N: Da, aşa e. Noi chiar trebuie să trăim cu trupurile pe care ni le-am 
ales. De ce nu-mi explici, înainte de a continua, cum a mers cu alegerea 
corpului pe care l-ai avut în viaţa trecută? 

S.: În ultima mea viaţă am ales un drum dificil, optând pentru trupul unei 
femei care a murit după numai doi ani de căsnicie. Soţul meu din acea viaţă 
avea nevoie să simtă ce înseamnă pierderea cuiva foarte drag, din cauza unor 
datorii karmice din viaţa sa anterioară. 

Dr. N: Aşadar, exista o probabilitate semnificativă ca acest trup să moară 
de tânăr. Întrebarea centrală era dacă vei fi ales sau nu. 

S.: Da, despre asta era vorba. 

Dr. N: Bine, continuă, te rog, şi povesteşte-mi împrejurările morţii tale din 
acea viaţă. 

S.: În camera ecranelor am văzut că aveam trei posibilităţi de alegere a 
morţii. Toate se petreceau în limitele unei perioade a vieţii mele petrecute la o 
fermă de lângă Amarillo, Texas. Puteam muri repede, fiind împuşcată din 
greşeală în urma unei încăierări dintre doi beţivi. Puteam, de asemenea, să 
optez pentru o moarte mai lentă, provocată de o căzătură de pe cal. Şi, în fine, 
puteam alege să mor înecându-mă într-un râu. 

Dr. N: Exista şi vreo şansă să rămâi în viaţă? 

S.: (pauză) Una foarte mică, dar care ar fi compromis scopul pentru care 
alesesem acel trup. 

Dr. N: Care era acela? 

S.: Sufletul meu pereche şi cu mine am ales să fim soţ şi soţie în acea 
viaţă, pentru că el avea nevoie de o lecţie. Am refuzat celelalte oferte de 
corpuri, pentru că doream să-l ajut. 

Dr. N: Spune-mi la ce te-ai gândit când ai văzut în camera ecranelor 
aceste trei posibilităţi în care puteai muri? 

S.: Am ales, în mod firesc, să mor împuşcată. Modalitatea în care muream 
era mai puţin importantă, ceea ce avea cu adevărat importanţă era că aveam 
să mor tânără. 


Cititorul poate fi mirat de legăturile existente între legile karmice şi 
posibilităţile şi probabilitățile vieţii viitoare. Karma nu se referă numai la actele 
noastre, e şi interioară, reflectându-ne gândurile, sentimentele şi impulsurile - 
toate legate de cauze şi efecte. Karma nu înseamnă numai ce anume facem 
efectiv celorlalţi, ci şi ceea ce avem de gând să facem. În timp ce axa timpului 
pentru femeia din Amarillo conţinea o mare probabilitate de a fi una scurtă, 
moartea ei timpurie nu era bătută în cuie. Una dintre variabilele din acest caz 
era tipul sufletului ce avea să ocupe respectivul trup. Chiar şi în ceea ce 
priveşte sufletul ce a ales să se încarneze în acel corp există anumite elemente 
ale liberului arbitru ce trebuie luate în seamă. Am aflat că nu era stabilit într-un 
procent de 100% ca această tânără femeie să moară împuşcată în Amarillo. 
Când am întrebat-o dacă exista posibilitatea de a nu merge în Amarillo în acea 
zi, ea mi-a răspuns: „Da, dar ceva m-a împins să mă duc în oraş chiar în acel 
moment, deşi în mod normal nu m-aş fi dus dacă nu aveam treabă acolo”. Un 
alt suflet n-ar fi plecat în ultimul moment dacă n-ar fi ştiut de ce anume o face. 


Axele de timp şi alegerea trupurilor 

Deşi timpul nu are mare relevanţă în afara universului nostru fizic, ne 
vedem pe noi înşine, precum şi tot ce ne înconjoară, îmbătrânind zilnic. Trăim 
pe o planetă ce gravitează în jurul unei stele, care, de asemenea, îmbătrâneşte 
constant, în timp cronologic. 

Ciclul vieţii implică trecerea timpului şi axele de timp ale realităţii noastre 
dimensionale par să fie influențate de fiinţele avansate ce permit sufletelor ce 
se reîncarnează să studieze trecutul şi să vadă în viitor. În bibliotecile 
spirituale, ca şi în celelalte centre de învăţare, avem posibilitatea de a urmări 
alte acţiuni posibile pentru care am fi putut opta în vieţile noastre anterioare, 
pentru a vedea „ce ar fi fost dacă” am fi ales altfel. Potrivit doctrinei liberului 
arbitru, evenimentele din trecut nu au fost inevitabile, cel puţin din punct de 
vedere al acţiunilor noastre din cadrul acelor evenimente. Destinul nu 
hotărăşte că o anumită situaţie trebuie să se petreacă într-un anume fel. Nu 
suntem marionete. În universul nostru, când trecutul s-a încheiat, aceste 
evenimente şi oamenii implicaţi devin eterni şi sunt păstraţi pentru totdeauna 
în bibliotecile spirituale. Cum trecutul, prezentul şi viitorul în timp cronologic 
reprezintă timpul acum în lumea spiritelor, cum este, oare, perceput timpul 
viitor în Inelul menit alegerii vieţii? 

În capitolul 5, după cazul 30, am admis că există numeroase posibilităţi 
ca acelaşi eveniment să se producă în universuri paralele. Aplicarea acestei 
ipoteze universurilor fizice înseamnă că e posibil să fie duplicate şi planetele, 
cum ar fi de exemplu Pământul, în cadrele aceluiaşi timp, acestea existând 
simultan, ca unde mobile de energie luminoasă. Universurile pot fi paralele, 
realităţile pot coexista în aceeaşi dimensiune sau alt mod, dincolo de 
înţelegerea noastră. Însă cei care studiază Pământul urmăresc, opresc sau 
deplasează înainte şi înapoi timpul şi evenimentele din realitatea adevărată a 
lumii spiritelor, indiferent de dispunerea spaţială. Liniile principale, pe care le 
numesc linii de bază, sunt probabilitățile evenimentelor viitoare din anumite 
trupuri, ce ne sunt prezentate ca posibilităţi în timp ce vizualizăm Inelul 
destinului. 

Undele evenimentelor trecute dăinuie pentru totdeauna, ca de exemplu 
în bibliotecile spirituale, dar dacă prezentul şi viitorul coexistă, de asemenea, în 
timpul de acum, cum ar putea fi schimbat viitorul când nu există trecut? Să fie, 
oare, acesta un paradox indisolubil? În sfera mecanicii cuantice, particulele de 
lumină par să dispară într-un anumit punct şi să reapară instantaneu în alt loc. 
Dacă fiecare eveniment temporal există de-a lungul unor unde de probabilităţi 
şi posibilităţi, e oare posibil ca unui eveniment trecut să i se dea anumite 
proprietăţi eterne, în timp ce evenimentele viitoare să fie încă fluide şi deschise 
pentru schimbări? Am un sentiment puternic că răspunsul e da. 

Şi totuşi, după ani în care am ascultat oameni care mi-au vorbit despre 
alegerile lor de viaţă, nu cred că alternativele viitoare ar fi în număr nelimitat. 

Nu e nevoie ca alegerile noastre din viaţă să fie infinite. Trebuie numai ca 
aceste posibilităţi să fie suficient de variate, pentru ca să învăţăm din lecţiile 
lor. De exemplu, în cazul 29, Amy mi-a arătat că, din câte observase în timpul 
revederii vieţii ei trecute în bibliotecă, alegerile sale alternative la sinucidere 
începuseră după un timp să dispară din gama sa de posibilităţi. 

Cei care se ocupă cu problema ipotezelor de tipul lui „ce-ar fi fost dacă” 
din vieţile noastre sunt planificatorii. Evenimentele care nu au avut încă loc în 
marea schemă a lucrurilor sunt cunoscute de către Maeştrii Timpului şi de alţii 
pentru potenţialul lor mai mare sau mai mic de a se întâmpla. Când ne aflăm în 
Inel, nu ne limităm doar la a studia axele alternative de timp ale evenimentelor 
viitoare. Mai curând examinăm trupurile alternative care ne sunt oferite şi care 
vor lua parte la evenimentele respective. Aceste corpuri se vor naşte în 
aceleaşi cadre de timp. A urmări cea mai probabilă serie de evenimente legate 
de acele trupuri pe care le studiem este ca şi cum am vedea câteva scene 
promoţionale dintr-un film ce va fi lansat în curând. 

Unele suflete se simt ca şi când ar juca o partidă de şah şi n-ar şti încă 
toate mutările posibile pe care le pot face ca să ajungă la un final dorit, căci ele 
nu văd decât scenele pe care Maeştrii Timpului vor să li le prezinte. de obicei, 
sufletele văd numai părţi dintr-o viaţă viitoare, care se găsesc pe o linie de 
bază, sau Linia lnelului, cum o numesc unii clienţi. Linia Inelului reprezintă 
cursul cu cea mai mare probabilitate al unei vieţi, pentru fiecare corp 
examinat. Sufletul care se pregăteşte pentru încarnare ştie doar acea unică 
mutare de şah, orice infimă schimbare a jocului putând schimba rezultatul. Mă 
intrigă faptul că în majoritatea cazurilor, sufletelor nu li se arată în profunzime 
viitoarele rezultate probabile. Ele ştiu că sunt multe alte mutări posibile pe 
tabla de şah a vieţii, ce se poate schimba în orice moment al jocului. Sincer să 
fiu, tocmai acest lucru face jocul mai interesant pentru cele mai multe suflete. 
Schimbările din viaţă depind de liberul nostru arbitru ce înclină spre o anumită 
acţiune. Această cauzalitate este o parte a legilor karmice. Karma este o 
oportunitate, dar cerc tărie de caracter şi rezistenţă, pentru că jocul va 
cunoaşte, pe lângă victoriile personale, atât reculuri, cât şi pierderi. 

Subiecţii mei mi-au prezentat întotdeauna cu consecvență ceea ce se 
petrece în camera ecranelor. Relatările lor despre ce văd acolo te pun în 
încurcătură. Şi totuşi, cât timp sunt încă în Inel, oamenii nu pot vedea 
evenimentele din viitor, care s-ar petrece dincolo de viaţa imediat următoare a 
trupurilor care le sunt prezentate. Sigur că acest lucru ar putea umbri cumva 
modul în care sufletele îşi văd prezentate vieţile. Luându-mă şi eu după 
această practică din lumea spiritelor, prefer să nu lucrez cu tehnici de 
progresie în hipnoză, exceptând cazul camerelor ecranelor din lumea spiritelor. 

Uneori, în legătură cu alt subiect discutat în afara Inelului, câte un client 
are scurte imagini ale scenelor în care. participă într-un eveniment viitor, cum 


306/339 


ar fi existenţa pe o navă spaţială. de obicei, nu forţez în acest punct pentru a 
afla mai multe. De altfel, aceste rememorări fulgerătoare ale existenţelor 
viitoare sunt schimbătoare şi inconstante, de vreme ce oamenii pot urmări 
numai o posibilitate care s-ar putea schimba, când va veni, efectiv, timpul, ca 
urmare a unei serii întregi de împrejurări noi şi de hotărâri bazate pe axele 
temporale ale istoriei ce conduc la respectivele evenimente. 

Camerele ecranelor sunt folositoare pentru acele suflete care au rezerve 
în a accepta un contract pentru viaţa viitoare. În cazul multora, dacă pot 
observa anumite aspecte ale viitorului, devin mai încrezătoare. Totuşi, unele 
suflete mai temătoare au spus că au refuzat să intre prin ecrane direct în 
trupurile de probă, de teamă că ar putea să-şi piardă firea şi n-ar mai accepta 
un contract de viaţă dificil. Sufletele mai întreprinzătoare cred că aceste 
camere ale ecranelor sunt proiectate tocmai ca să le stimuleze reacţiile opuse, 
pentru că acolo există posibilitatea de a încerca apa înainte de a sări. 

Un exemplu elocvent al unui suflet care se pregăteşte pentru o grea 
încercare este alegerea unui trup de homosexual. Cum predispoziția de a fi 
homosexual sau lesbiană este esențialmente biologică şi nu rezultatul unei 
acumulări sociale sau a mediului, sufletele aleg aceste corpuri din două motive 
principale. Cum am spus şi mai înainte, multe suflete aflate la nivelele | şi I 
aleg cam în 75% din cazuri trupuri de un anumit gen, pentru că se simt mai 
bine să fie numai bărbat sau doar femeie. Cred că subiecţii mei homosexuali şi 
lesbiene au început procesul de a-şi schimba genul în vieţile lor şi asta reflectă 
un suflet mai dezvoltat. Alegerea de a fi homosexual sau lesbiană este un 
mijloc de a trăi această tranziţie într-o anumită viaţă. Astfel, actualul lor gen s- 
ar putea să nu le fie atât de familiar ca genul celălalt, cum unii bărbaţi de 
orientare homosexuală au sentimentul că, de fapt, trăiesc într-un trup de 
femeie. Al doilea, şi de departe cel mai important factor, este următorul: 
sufletele care aleg o orientare homosexuală sau lesbiană înaintea vieţii pe care 
o trăiesc acum aleg în mod deliberat să trăiască într-o societate care are 
prejudecăţi vis-a-vis de modul lor de viaţă. Clienţii mei homosexuali şi lesbiene 
nu sunt, de obicei, suflete tinere şi neexperimentate. Dacă orientarea lor este 
declarată deschis, înseamnă că aceşti oameni au decis să trăiască o viaţă în 
care vor înota împotriva curentului, într-o civilizaţie cu stereotipuri rigide în 
ceea ce priveşte orientarea sexuală. Ei trebuie să încerce să se ridice deasupra 
injuriilor publice, pentru a-şi dobândi stima de sine şi propria identitate. Este un 
lucru care cerc îndrăzneală şi hotărâre, pe care pot să-l observ când îi conduc 
pe clienţii mei înapoi la momentul în care au luat această decizie în camera de 
alegere a vieţii. 

Voi oferi un exemplu în acest sens: am avut cândva un client homosexual 
care fusese într-o viaţă anterioară împărăteasă în China. După o lungă 
aşteptare, iată-l la prima încarnare după acea viaţă de lux şi putere. Acest 

suflet, cunoscut sub numele de Jamona, povestea că viaţa în care fusese 
încarnat în acea împărăteasă a fost una de lux şi de mărire. Împărăteasa era de 
o frumuseţe răpitoare, purta bijuterii preţioase şi era aşteptată de supuşi în 
patru labe, după cum se cuvenea rangului ei. Trăia o viaţă în care nu-şi refuza 
nici o plăcere, dar nici nu avea încredere în nimeni din jurul ci, din cauza 
intrigilor de la curte şi a supuşilor săi linguşitori. Chiar înaintea vieţii actuale, în 
camera de alegere a vieţii se aflau trei trupuri. lată ce mi-a spus clientul meu în 
legătură cu decizia sa: 


Dintre cele trei trupuri, două erau de femei şi unul al unui bărbat frumos 
care, după câte mi s-a zis: „era feminin pe dinăuntru”. Una dintre femei era 
foarte slabă, cu un aspect aproape fragil, care urma să trăiască viaţa liniştită a 
unei soții şi mame devotate. Cealaltă femeie arăta şic, oarecum ostentativă, 
destinată să fie o femeie poate prea prezentă în societate, dar care, din punct 
de vedere emoțional, era rece. Am ales bărbatul, pentru că urma să mă 
confrunt cu o viață de homosexual. Ştiam că dacă voi depăşi oprobriul 
societății, această încercare mă va ajuta să-mi răscumpăr viata de împărăteasă 
adulată. 


Aceste alegeri erau legate de dispunerea obişnuită a alegerilor de viaţă 
ale clientului meu. Doamna de societate ar fi fost doar o prelungire a vieţii 
anterioare a clientului meu, ca o figură publică, invidiată şi preocupată numai 
de ca însăşi. Gospodina nu s-ar fi dovedit o variantă rea. Era o cale de mijloc, 
prin care Jamona ar fi putut învăţa umilinţa şi acceptarea încercărilor vieţii în 
condiţii din cele mai grele. Chiar şi aşa însă, Jamona ar fi fost tot femeie, ori ea 
vroia o pauză în acest lung lanţ de existente în trupuri femeieşti. 

Alegerea vieţii unui bărbat homosexual era, după părerea ci, cea mai 
dificilă posibilitate, deşi din punct de vedere financiar ar fi dus-o mult mai bine 
decât o ca gospodină strâmtorată. Nu suntem sfătuiţi în timpul acestor alegeri, 
dar sufletele mai bătrâne cunosc că de multe ori există câte o alegere tentantă, 
care nu ne-ar pune prea mult la încercare. Jamona ştia că aceasta ar fi fost 
femeia de societate. Clientul meu nu a făcut alegerea sa întrucât ar fi fost 
împins de cineva, ci pentru că încercarea unei vieţi de orientare homosexuală 
era în mod evident cea mai dificilă. Mi-a spus: „Au fost mulţi oameni în viaţa 
mea care m-au tratat cu dezgust şi chiar cu silă. Aveam nevoie să 
experimentez această discriminare - să mă simt nesigur şi vulnerabil.” 

Am observat un lucru şi anume că, la alegerea trupurilor, sufletele mai 
avansate pot face comparații de mare profunzime între corpurile care le sunt 
oferite, în perioadele de timp prezentate, în acelaşi timp însă, sufletele mai 
puţin avansate acceptă trupul pe care ştiu că ar trebui să-l aleagă, pentru ca 
acţiunea să se desfăşoare cel mai bine. Ei au mai multă încredere în procesul 

de selecţie decât în ei înşişi. Unul dintre clienţi mi-a spus: „Pentru mine, 
primirea unui nou trup este ca şi cum aş proba un costum nou de haine de pe 
raft; vrei să-l cumperi, dar speri că nu va trebui să-i faci modificări.” 


Maeştrii Timpului 

O dată la câţiva ani îmi este dat să întâlnesc un suflet ce se pregăteşte să 
devină Maestru al Timpului. Când recunosc unul, ştiu că am găsit o resursă ce 
merită a fi preţuită. Cum mai există şi alte specializări asociate cu axele 
timpului, trebuie să mă feresc să fac presupuneri pripite în timpul şedinţelor de 
hipnoză. De exemplu, sufletele arhivari ajută sufletele în căutările pe care 
acestea din urmă le fac cu privire la evenimentele lor trecute şi la axele de 
timp alternative ale acestor evenimente. Astfel, ele funcţionează mai mult ca 
nişte istorici şi nişte cronicari decât ca maeştri ai timpului care urmăresc axele 
de timp ale viitorului imediat pentru corpurile în studiu în camera de selecţie a 
vieţii. Ca şi la celelalte specializări ale sufletelor, sunt sigur că avem de-a face 
şi în acest caz cu o suprapunere, mulţi maeştri lucrând pe axele de timp ale 
sufletelor care au nevoie de serviciile lor. lată de ce clienţii mei îi îngrămădesc 
adesea pe toţi în minţile lor sub eticheta de planificatori. 

Sunt multe lucruri pe care cei ce se pregătesc să devină maeştri ai 
timpului nu le ştiu încă sau cel puţin aşa afirmă ei. Deoarece examinez 
îndeaproape aspectele ezoterice ale tuturor specializărilor sufletelor, apare 
necesitatea discernerii între blocajele obişnuite ale detaliilor pe care nu trebuie 
să le ştiu şi ceea ce subiecţii mei avansați, într-adevăr, nu cunosc. Cititorii se 
pot întreba de ce nu am pus şi alte întrebări relevante în cazurile prezentate în 
această carte. Am făcut-o, dar nu am primit răspuns la acestea. Câteodată, 
atât elevul dintr-o specializare, cât şi eu, descoperim informaţii care la început 
par inadvertenţe, şi apoi, pe măsură ce avansăm în şedinţa noastră, se 
dovedesc a fi esenţiale. Aşa a fost şi în cazul unui suflet numit Obidom, care 
este un inginer în viaţa lui actuală. Voi începe dialogul de la un punct 
memorabil al şedinţei noastre. 


Cazul 63 

Dr. N: Obidom, ai putea să-mi spui ce anume reprezintă pentru tine cea 
mai grea încercare ca suflet, în perioada dintre vieţi? 

S.: Studiez timpul pe planeta Pământ. 

Dr. N: În ce scop? 

S.: Vreau să devin un specialist în acest domeniu...să străbat axele 
timpului... să înţeleg succesiunile în care trăiesc oamenii dintr-o lume fizică şi 
să-i ajut pe planificatori asistând sufletele atunci când îşi aleg trupurile. 

Dr. N: Cum merge pregătirea ta? 

S.: (oftează) Merge foarte încet. Sunt începător şi am nevoie de mulţi 
mentori. 

Dr. N: De ce ai fost ales tu pentru această pregătire? 

S.: Mi-e greu să-ţi spun, pentru că nici eu nu cred că sunt prea bun pentru 
acest domeniu. Bănuiesc că totul a început datorită faptului că îmi place să 
manipulez energia şi devenisem destul de bun la asta în timpul cursurilor. 

Dr. N: Bine, dar nu se întâmplă acest lucru cu multe suflete, care crează 
lucruri prin manipularea energiei în orele de creaţie? 

S.: (întrebarea mea începe să-l antreneze în discuţie) Asta e altceva. Nu 
creăm... În acelaşi fel. 

Dr. N: Cu ce este. diferită munca ta? 

S.: Ca să lucrezi cu timpul trebuie să înveţi să manipulezi spaţiul. Începi 
cu modelarea şi apoi treci la lucrurile reale. 

Dr. N: Ce fel de modele? 

S.: (visător) Oh..un bazin enorm de vapori..cu un vârtej de energie 
lichidă...subţiindu-se în acele deschizături unde scenele sunt simulate pentru 
noi în îmbucături mititele...breşa se deschide... se văd tuburi de neon cu lumină 
fluctuantă...gata pentru intrare (se opreşte). E, într-adevăr, greu să-ţi explic. 

Dr. N: Bine, Obidom. Aş vrea să discutăm despre locul unde lucrezi acum. 
Cine anume te instruieşte şi câte ceva despre ceea ce faci, practic, pentru a 
deveni un Maestru al timpului. 

S.: (liniştit) Pregătirea în domeniul timpului are loc la un templu, 
(zâmbeşte) Noi îl numim Templul Timpului - unde profesorii ne instruiesc cum 
să aplicăm evenimentelor secvențele de energie. 

Dr. N: Ce sunt secvențele de energie? 

S.: Axele temporale există ca succesiuni energetice ale evenimentelor 
care se mişcă. 

Dr. N: Vorbeşte-mi despre cum modelaţi energia în axele timpului. 

S.: Timpul se manipulează prin comprimări şi dilatări ale particulelor de 
energie într-un câmp unificat, pentru a i se regla curgerea.... E ca şi cum te-ai 
juca cu o bandă de cauciuc. 

Dr. N: Poţi schimba evenimentele din trecut, prezent şi viitor? Asta 
înţelegi prin manipulare? 

S.: (pauză lungă) Nu, pot numai să monitorizez secvențele de energie. 
Operăm cumva ca nişte... persoane obişnuite aflate pe o autostradă şi care 
intră şi ies din succesiuni - pe care le considerăm drumuri - accelerând sau 
încetinind. Condensarea energiei noastre ne accelerează, iar dilatarea acesteia 
ne încetineşte. Acelaşi lucru se întâmplă şi cu evenimentele, şi cu oamenii, care 
apar în succesiuni ca bornele de pe drumuri. Nu creăm nimic. Ne intersectăm în 
calitate de observatori. 

Dr. N: Cine crează, atunci, secvențele? 

S.: (exasperat) De unde vrei să ştiu? În etapa în care mă aflu încerc 
numai să funcţionez în cadrul sistemului. 

Dr. N: Întrebam doar, Obidom. Mi-ai fost, oricum, de mare folos. Spune- 
mi, ce anume implică pregătirea ta de a deveni un Maestru al timpului? 

S.: Ni se desemnează un eveniment...Toate alegerile umane din jurul 
acelui eveniment au un sens. Aplicațiile practice ale activităţii noastre implică o 
serie de curente umane de gândire şi de acţiuni care se unesc într-un râu al 
timpului. 

Dr. N: Aş numi aceste întâmplări ca fiind fragmente de acţiune şi de 
amintiri ale acelei acţiuni. 

S.: Sunt de acord. Particulele de energie implică, într-adevăr, amintirea. 

Dr. N: În ce fel? 

S.: Energia este calea de transmitere a gândirii şi a memoriei din 
secvenţe şi acestea nu sunt niciodată uitate. Canalul prin care poate fi 
perceput timpul începe cu gândirea - se conturează o idee - urmează 
evenimentul şi la sfârşit amintirea evenimentului. 

Dr. N: Cum se înregistrează toate astea în secvenţe? 

S.: Prin tonul vibraţional al fiecărei particule de energie înregistrate. Asta 
este ceea ce restabilim noi. 

Dr. N: Secvenţele pot exista în orice fel de realităţi alternative? 

S.: (pauză) Da... suprapunându-se şi împletindu-se... asta e, de altfel, şi 
ceea ce face cercetările interesante, dacă ai îndemânarea să le găseşti. Toate 
lucrurile pot fi observate şi reconstituite pentru studiu. 

Dr. N: Obidom, am nevoie de mai multe indicaţii aici. 

S.: Sunt multe lucruri pe care nu ţi le pot spune. Particulele de energie 
care sunt o parte a cauzalităţii necesare pentru iniţierea evenimentelor în timp 
implică modele vibraţionale cu multe alternative. Noi considerăm folositoare 
toată această istoric umană pentru viitoarele încarnări ale oamenilor. 

Dr. N: Spune-mi ce crezi în legătură cu posibilităţile alternative ale 
evenimentelor? 

S.: (pauză lungă) Studiem ceea ce este productiv. Evenimentele - mai 
slabe, mai bune sau foarte bune - se desfăşoară până când încetează a mai fi 
productive (oftează adânc). Oricum, sunt un novice în aceste probleme. Eu 
studiez scenele trecute - ceea ce a avut loc. 

Dr. N: Deci, spui că nu tot ceea ce poate fi în timp există neapărat, dacă 
fiinţa umană nu are nimic de învăţat din aceasta? 

S.: (pauză) Ah...da, este o situaţie similară aceleia când trebuie să ici o 
decizie faţă de soluţii diferite, iar după un timp diferenţele sunt atât de mici, 
încât ar deveni neproductive ca lecţii de viaţă. 

Dr. N: Din tot ceea ce mi-ai spus tu până acum, Obidom, am sentimentul 
că deocamdată nu eşti prea implicat în viitor. Cum te vezi pe tine însuţi? 

S.: Mă văd mai mult ca pe un arheolog al timpului. Misiunile mele sunt să 
studiez oamenii şi evenimentele trecutului şi prezentului. Viitorul este 
întunecat... secvențele neclare... nu, acum sunt doar un arheolog al timpului. 

Dr. N: Unde au început, efectiv, studiile tale în acest domeniu? 

S.: Când clasa mea era adunată pentru instruire la templu. 

Dr. N: Câte suflete sunt în clasa ta? 

S.: Suntem şase... (pauză şi apoi adaugă) N-am cunoscut pe nimeni 
înainte de a ajunge aici. 

Dr. N: Obidom, vorbeşte-mi despre pregătirea ta iniţială. În mod sigur 
acest lucru ţi-e lămurit. 

S.: Am fost trimis pe planeta Galath. Este o lume fizică, asemănătoare din 
punct de vedere geografic cu Pământul, care a avut odată o civilizaţie 
dezvoltată din punct de vedere tehnic. Galathienii puteau călători spre alte 
planete. Asta i-a şi dus la distrugere. Astăzi nu mai există forme de viaţă cu 
inteligenţă superioară pe Galath. 

Dr. N: Nu înţeleg de ce ai fost trimis într-o lume moartă. 

S.: Nu e atât moartă, cât golită. Când am ajuns acolo pentru pregătire ne- 
am luat o formă transparentă care semăna cu aspectul umanoid al vechilor 
Galathieni (râde). 

Dr. N: Povesteşte-mi despre ei. 

S.: Chiar acum mă gândeam... erau nişte fiinţe verzi-gălbui, foarte înalte 
şi zvelte, păreau că nu aveau încheieturi... aveau ochi mari, cu multe fațete, ca 
ai insectelor... 

Dr. N: Cum erau ca oameni? 

S.: Galathienii erau deştepţi, dar nesăbuiţi - ca şi noi ceilalţi. Ajunseseră 
să se creadă invincibili. 

Dr. N: Dar de ce trebuia să mergeţi acolo? Nu pierise totul? 

S.: Nu înţelegi? Axele lor de timp există încă. Noi suntem aici pentru a 
exersa intersectarea cu vechea istorie a acestui loc. Este un fel de lume 
exotică, cu platforme spaţiale care înconjoară încă planeta. Pe sol sunt sfere 
imense de locuit care sunt goale acum şi se dărâmă.... În vechile lor săli de 
curs cresc plante, ruinele vestigiilor acestei civilizaţii dezvoltate cândva se 
risipesc acum... 

Dr. N: Ce faceţi voi, tu şi cei cinci colegi ai tăi, Obidom? 

S.: Radiem energie şi plutim prin coridoarele trecutului lor. Unul dintre 
profesori ne ajută să ne adaptăm vibraţiile, pentru a ne intersecta cu anumite 
perioade ale istoriei Galathienilor. Totul se face pe fragmente, din cauza lipsei 
noastre de pricepere, dar unele scene ale puterii lor sunt pline de viaţă. 

Dr. N: Deci, nimic din trecut nu se pierde cu adevărat. 


312/339 


S.: Nu, deşi Galathienii nu mai există, într-un sens tot ceea ce au făcut ei 
există încă, victoriile... declinul lor... le putem studia greşelile. Putem 
reconstitui oameni care la un moment dat stau de vorbă... ce gândeau înainte 
de a fi cuceriţi de o altă rasă şi asimilați de civilizaţia acesteia. Galathienii 
aveau o limbă muzicală, care pluteşte în jurul navelor lor distruse şi de-a lungul 
străzilor pustii. 

Dr. N: Care este țelul tău final, Obidom? 

S.: Când voi deveni cu adevărat pregătit voi fi consilierul planificatorilor 
care doresc să proiecteze anumite situaţii pentru oameni... Îi voi ajuta pe 
cercetătorii din bibliotecă... voi ajuta la coordonarea alegerilor din sfera vieţii 
(de exemplu, Inelul) - acest gen de lucruri. 

Dr. N: Obidom, am o întrebare personală pentru tine. Dacă aş fi un suflet 
şi aş avea ceva timp în perioada dintre vieţi, m-aş putea întoarce în scene din 
trecut, pentru a trăi în oraşul meu ca băiat, să mă văd cu familia şi cu prietenii? 
Nu mă refer la re-crearea tuturor acestor lucruri în lumea spiritelor, ci la 
revenirea, efectivă, înapoi pe Pământ într-o stare fără trup, aşa cum ai făcut tu 
pe Galath? 

S.: (zâmbeşte) Sigur... Deşi ai avea nevoie de ajutorul unui profesor 
talentat înainte de a putea face tu însuţi asta. Nu te aştepta să dregi ceva şi să 
schimbi originalul, (sardonic) Nu uita că ai fi doar o fantomă. 


Liberul arbitru 

La una dintre conferințele mele din Vancouver, B.C, o femeie distrusă de 
durere s-a ridicat şi a strigat tare: „Voi, guru ai New Age, ne spuneţi pe deo 
parte că avem libertate de voinţă în a alege noi înşine în viaţă şi, pe de altă 
parte, că suntem predestinaţi să urmăm un anumit plan al karmei vieţii 
trecute. Care e adevărul? Nu am libertate de voinţă, pentru că sunt la discreţia 
unor forţe asupra cărora n-am nici un control; viaţa mea e plină de durere”. 
După ce am terminat conferinţa, m-am aşezat lângă ea câteva minute şi am 
aflat că băiatul ei de nouăsprezece ani murise de curând într-un accident de 
motocicletă. 

Oamenii cred că ideea de liber arbitru se opune aceleia de destin. Ei nu-şi 
dau scama că soarta reprezintă suma faptelor noastre de-a lungul a mii de ani, 
dintr-o mulţime de încarnări. În toate aceste vieţi ne-am bucurat de libertate de 
alegere. Viaţa noastră actuală însumează toate experienţele noastre trecute, 
plăcute sau neplăcute, aşa că suntem produsul alegerilor noastre anterioare. 
Adăugaţi asta la faptul că e posibil ca noi să ne fi pus deliberat în anumite 
situaţii, pentru a verifica în ce fel vom reacţiona la evenimentele din viaţa 
actuală, lucru care nu e perceput de mintea conştientă. Acest lucru implică, de 
asemenea, alegeri personale. Trăim într-un anumit trup din multe motive. 

Tânărul motociclist, cu acceptul mamei sale, iubea viteza şi trăia pentru 
adrenalina pe care i-o dădea o viaţă periculoasă. 

Cum ultima secţiune dedicată timpului a deschis discuţia despre 
probabilitățile şi posibilitățile viitoare, este oportun să examinăm mai 
îndeaproape ramificaţiile conceptului de liber arbitru. 

Reîncarnarea n-ar însemna nimic dacă toată viaţa ar fi predestinată, în 
afirmaţiile mele despre axele timpului am sugerat ideea că viitorul poate exista 
în multe realităţi. Oamenii care au premoniţii despre viitor se pot înşela sau nu. 
Dacă cineva se vede ca fiind ucis într-un anumit moment şi într-un anumit loc 
şi asta nu se întâmplă, cauzalitatea potenţială ar putea însemna că premoniţia 
sa a fost numai cea mai cumplită dintre alternativele posibile. 

Un argument în favoarea ideii că determinismul este opus liberului 
arbitru este acela că Sursa, sau un grup de divinităţi secundare, sunt 
responsabile de faptul că Pământul e populat cu oameni care suferă de boli, 
durere, foame şi de frică. Trăim într-o lume în care se produc cutremure, 
uragane, inundaţii, incendii şi alte dezastre naturale asupra cărora nu avem 
nici un control. Am spus adesea că Pământul este considerat de către suflete 
drept o şcoală foarte grea. Marea lecţie a Pământului constă în aceea de a 
înfrânge forţele distructive, atât planetare, cât şi individuale, din viaţă, de a ieşi 
întărit din acest efort şi de a merge mai departe. 

În mare măsură, venim echipați cu ceea ce ne trebuie pentru a avea grijă 
de noi. Uneori karma poate părea punitivă, dar există dreptate şi echilibru, pe 
care, în durerea noastră, s-ar putea să nu le recunoaştem. Frica apare atunci 
când ne separăm de puterea noastră spirituală. Am ştiut de multe dintre 
încercările acestei vieţi dinainte şi le-am ales din motive întemeiate. 
Accidentele în care sunt implicate trupurile noastre nu sunt considerate 
întâmplătoare de către suflete, după cum am încercat să vă arăt în multe 
exemple, cum ar fi şi cazul 62 cu femeia din Amarillo care a fost împuşcată. 
Simpla voinţă a adevăratului nostru Sine are puterea de a se opune slăbiciunii 
caracterului propriu, mai ales în împrejurări potrivnice. Avem libertatea de ne 
reface vieţile după orice catastrofă, dacă dorim să ne asumăm această 
răspundere. 

Mai importantă decât evenimentele care ne încearcă în viaţă este reacţia 
noastră la acestea şi cum procedăm în faţa consecinţelor lor. Acesta este 
motivul primordial al amnezici conştiente. Am arătat că sufletului nu i se 
prezintă, de obicei, toate alternativele evenimentelor probabile din viaţa 
viitoare. Există motive întemeiate pentru această practică, în ciuda reamintirii 
spirituale spontane pe care o au unii oameni. Amnezia dă libertate voinţei 
noastre şi auto-determinării, fără constrângerile generate de frânturile 
inconştiente ale amintirilor referitoare la ceea ce am văzut în camera 
ecranelor. Scenele din viaţa noastră viitoare care ne sunt prezentate sunt 

selective, în schimb, după ce viaţa se va fi încheiat, vom avea posibilitatea să 
revedem toate alternativele importante, după cum au arătat cazurile mele. Am 
un exemplu scurt, dar foarte sugestiv referitor la liberul arbitru, care arată că 
sufletele, chiar şi cele discarnate, pot fi surprinse de o decizie neaşteptată 
putând schimba rezultatul probabil din viaţă. 

Am avut un client care a fost ucis în bătălia de la Gettysburg, din 1863, 
pe când era un proaspăt soldat al Uniunii. Numele lui era John şi trăia într-o 
mică aşezare de lângă Gettysburg. Deşi avea doar şaisprezece ani, John şi 
iubita lui, Rose, începuseră să-şi facă planuri de căsătorie. S-a lăsat seara de 
dinaintea acelei bătălii ce a durat trei zile; un ofiţer unionist a sosit prin părţile 
în care locuia John, căutând un tânăr neînrolat, care ştia să călărească bine, 
pentru a livra nişte pachete şi mesaje. John nu avea de gând să se înroleze, din 
cauză că era prea tânăr, iar mama sa avea nevoie de el la fermă. Ofiţerul 
unionist l-a găsit însă pe John şi i-a explicat în grabă situaţia presantă, 
promiţându-i că se va putea întoarce la viaţa civilă imediat după bătălie. John 
ştia să călărească bine şi a acceptat fără să se gândească prea mult, pentru că: 
„Nu vroiam să pierd ocazia unei mari aventuri”. A trebuit să plece imediat, fără 
saşi ia rămas bun de la nimeni. În următoarea zi a fost omorât. 

Deşi plutea deasupra trupului său, lui John nu îi venea să creadă că se 
vedea pe el însuşi zăcând mort pe pământ. Când s-a întors în grupul său de 
suflete, John s-a întâlnit cu Rose - acea parte din esenţa ei pe care aceasta nu 
o luase pe Pământ. În momentul în care ca l-a văzut pe John, a strigat: „De ce 
te-ai întors aşa de repede? Trebuia să ne căsătorim!”. Aceste suflete din grupul 
său şi-au dat seama imediat că John alesese brusc un drum care se abătea de 
la viaţa lui probabilă. Chiar şi aşa însă, fiecare drum are avantajele sale 
karmice, după cum a fost cazul scurtei experienţe a lui John din armată. 

L-am întrebat pe acest client dacă în camera ecranelor i se arătaseră 
secvenţe din ceea ce avea să se întâmple la Gettysburg. Mi-a răspuns: „Nu, am 
acceptat ceea ce mi-au prezentat, strict evenimentele de până la vârsta de 
şaisprezece ani, deoarece ştiam că aveau motive întemeiate pentru a-mi revela 
numai ceea ce trebuia să ştiu înaintea acelei vieţi. Am încredere în decizia 
ghizilor mei.” Aşadar, lui John, tânărul soldat, nu i se arătase posibilitatea morţii 
la Gettysburg şi acest lucru este tipic în astfel de cazuri. Şi totuşi, ce ar fi de 
spus despre acele cazuri în care o moarte prematură are o probabilitate atât de 
mare în viaţă, încât planificatorii sunt nevoiţi să ne dea ocazia de a ne oferi 
voluntari să ne reîncarnăm în acele corpuri, ca o chestiune de avantaj personal 
al acestei experienţe? 

Cunosc specialişti în regresie ce au avut numeroase cazuri de suflete 
eroice care s-au oferit să participe voluntar la holocaustul nazist. Şi eu am avut. 
Poate din această cauză atât de multe suflete din lagărele morţii trăiesc acum 
noi vieţi în America. Există opţiuni pentru orice tip de dezastru. Pentru cele 

foarte rele, sufletele se pregătesc câteodată pentru ceea ce îi aşteaptă, 
asistând la nişte repetiţii înainte de viaţă, după cum reiese din afirmaţiile 
acestui client: 


Îmi amintesc că treceam pe lângă un grup mare de suflete dintr-o clasă 
de pregătire; erau adunate într-un loc asemănător unui amfiteatru. Ascultau un 
vorbitor care le vorbea despre valoarea vieții, chiar dacă ei urmau să meargă 
pe Pământ pentru puțin timp. Se oferiseră voluntari să participe la un dezastru 
în care urma să fie omorâţi. Li s-a spus să fie pregătiţi din punct de vedere 
mental şi să profite cât mai mult de timpul pe care il aveau dacă doreau ca 
viețile lor următoare să fie mai lungi. 


Cazul 64 

Acesta este un caz de eutanasie, ce implică un subiect pe nume Sandy. 
Ea mi-a dat încă un exemplu al unei situaţii în care scena morţii fusese arătată 
protagoniştilor unei vieţi viitoare. Cum se întâmplă adesea cu sufletele care 
trebuie să asiste la moartea lor înainte de a-şi începe viaţa, faptul că se oferă 
voluntar face parte din contract. În timpul interviului preliminar am aflat că 
Sandy fusese foarte strâns legată de fratele ci, Keith, şi că făceau parte dintr-o 
familie numeroasă. Ca şi sora sa mai mare, ea avusese grijă de el ca o mamă, 
până ce au crescut mari. Keith era un exaltat şi în adolescenţă dusese o 
existenţă plină de riscuri, conducând maşini rapide şi intrând în tot felul de 
conflicte cu legea. Aşa cum mi-a relatat subiectul meu, Keith trăia ca şi cum şi- 
ar fi dorit să moară. Mi-a mai spus că fratele ei făcuse mult rău unora, de-a 
lungul anilor, cu felul său de a trăi nestatornic, dar că avea o inimă bună şi 
pofta lui de a trăi intens fiecare zi era contagioasă. 

Sandy a avut mereu premoniţia că fratele ei avea să moară tânăr. La 
vârsta de douăzeci şi şapte de ani, Keith a fost diagnosticat cu scleroză 
amiotrofică laterală (ASL) şi a murit doi ani mai târziu. ASL este o boală 
degenerativă a mişcărilor motorii care duce în câţiva ani la atrofia muşchilor. 
Spre sfârşit, mulţi pacienţi trebuie conectaţi la aparate de respiraţie artificială 
şi li se fac doze mari de morfină pentru a le atenua durerile agoniei. 

Când Sandy a ajuns la grupul ei de suflete în timpul şedinţei noastre, am 
descoperit că fratele şi sora erau suflete tovarăşi. Keith era aventurierul 
grupului lor şi cu multe secole înainte fusese destul de nepăsător faţă de 
sentimentele celorlalţi. Consultându-se cu ghidul lui şi cu membrii din grup, 
Keith a recunoscut că era esenţial să înveţe umilinţa, pentru a putea progresa. 
Fiind un suflet curajos, Keith a cerut o singură viaţă unde să i se dea o 
încercare grea, spre a dobândi umilinţa şi nu ca această lecţie să se desfăşoare 
pe durata mai multor vieţi. A fost avertizat că vieţile accelerate pot fi foarte 
dure. Keith a spus că era pregătit. A fost multă tristeţe în Inel când s-a 


316/339 


descoperit că el trebuia să se ofere voluntar pentru un trup atletic ce urma să 
fie imobilizat de ASL. Sandy a spus că a existat un punct în camera de alegere 
a vieţii unde fratele ei aproape că a dat înapoi. Voi prelua povestirea ei din 
acest moment al întrevederii noastre. 


Dr. N: Spune-mi, te rog, cât mai multe despre reacţia lui Keith la trupul 
care i se oferea. 

S.: (cu gravitate) | s-a arătat ce era mai rău - corpul său înainte şi după 
atacul bolii. Cum îi va fi luată independenţa şi va ajunge dependent de noi. Nu i 
s-a ascuns nimic. Keith a văzut că la începutul bolii îi va fi milă de el, va avea 
remuşcări, iar apoi va simţi o teribilă furie, dar că dacă va lupta, va învăţa din 
această încercare. 

Dr. N: (deplasându-mă din timpul actual spre lumea spiritelor, cu Sandy) 
Şi a învăţat? 

S.: O, da. Spre sfârşit, Keith a devenit calm, a acceptat şi a apreciat ceea 
ce am făcut noi pentru el. 

Dr. N: Ar fi ceva ce ai vrea să explici despre cum s-a pregătit Keith pentru 
această viaţă cu tine? 

S.: (după o lungă pauză, faţa clientei mele ia o expresie de încuviinţare) 
îţi voi spune. Va fi bine să vorbesc despre aceasta... Nu am mai spus nimănui 
până acum (începe să plângă, dar eu continuu, fără să-mi abat atenţia de la 
ca). 

Dr. N: Nu trebuie să facem asta dacă e prea dureros. 

S.: Ba nu, vreau (respiră adânc). Pe când ne pregăteam să venim în 
această viaţă, urma să fiu copilul cel mai mare din familia noastră, aşa că am 
sosit prima. Am avut o lungă discuţie chiar înainte să plec pe Pământ. Keith a 
spus că era pregătit să sufere, dar când ajungea la punctul unde el era total 
incapabil - când nu mai putea suporta - eu urma să închid sistemul care îl mai 
ţinea în viaţă şi să-l eliberez. 

Dr. N: Urma să faceţi acest lucru într-un spital? 

S.: Aşa am aranjat în lumea spiritelor, dar atunci când a venit momentul, 
slavă Domnului, a fost trimis acasă în ultimele şapte săptămâni şi asta ne-a 
uşurat planul. 

Dr. N: Din cauza durerii? Trebuie să fi avut calmante. 

S.: Numai morfina mai e de folos în cazul acesta. Oricum, ultimele şapte 
săptămâni au fost îngrozitoare, cu tot sistemul de respirat şi cu toate 
calmantele. Plămânii lui erau atât de afectaţi, încât spre sfârşit nici nu mai 
putea să se mişte sau să vorbească. 

Dr. N: Înţeleg. Vorbeşte-mi despre planul pe care l-aţi făcut, tu şi Keith, în 
lumea spiritelor, înainte ca vieţile voastre să înceapă. 


317/339 


S.: (oftează) Am început să repetăm creând un pat şi sistemul de 
întreţinere a vieţii pe care Keith îl văzuse în camera ecranelor. Avea în minte 
fiecare detaliu. Apoi am exersat puţin, pentru că am crezut că va trebui să-i 
păcălesc pe doctori şi pe asistente. Am lucrat cu acel sistem şi am studiat 
simptomele bolii lui. Ne opream la semnalele pe care el urma să mi le dea, ca 
să-mi arate că era pregătit să fie eliberat de suferinţă. La sfârşit mi-a cerut să-i 
promit că mă voi ţine tare şi că nu voi lăsa nimic să mă împiedice în ultimele 
momente. l-am promis din toată inima. 


După ce Sandy şi-a recăpătat cu totul cunoştinţa, am discutat despre 
rolul pe care l-a avut în moartea fratelui ei. Mi-a spus că simţea un miros 
specific, „mirosul morţii” din zona gâtului lui Keith, după care ca a ştiut că se 
apropie momentul. Aş adăuga că acest semn material al trupului nu însemna 
neapărat că fratele ei urma să moară imediat. Aproape fără să se gândească, 
Sandy a şoptit în urechea acestuia; „Keith, eşti gata să pleci?”. Apoi a venit 
semnalul prestabilit. În acest moment Keith a deschis şi a închis ochii de trei ori 
în semn de „da”. Calmă, ea a decuplat aparatele ce-l ţineau în viaţă pe fratele 
ei. Mai târziu a venit doctorul, a găsit sistemul reataşat şi a declarat moartea 
lui Keith. 

Nu s-a simţit vinovată în tot restul zilei. Noaptea, pe când stătea în pat, s- 
a strecurat o îndoială în sufletul ei faţă de ceea ce făcuse, întrebându-se dacă 
procedase bine sau nu. După ce s-a zvârcolit mult în pat, a căzut, în cele din 
urmă, într-un somn chinuit. La puţin timp i-a apărut în vis Keith. Zâmbea cu 
recunoştinţă şi o convingea pe Sandy că ceea ce făcuse a fost foarte bine şi că 
o iubeşte. Câteva săptămâni mai târziu, când Sandy stătea pe gânduri, a avut o 
viziune a fratelui ei stând pe o bancă şi vorbind cu „doi călugări îmbrăcaţi în 
rasele lor”. Keith s-a întors zâmbind spre ea şi a spus: „ţine-te tare acolo, 
surioară”. 

Pentru un credincios devotat, viaţa acestui om nu-i aparţinea lui însuşi, ci 
lui Dumnezeu. Este adevărat că ni se dau trupurile printr-un act de creaţie 
divină, dar în ultimă instanţă viaţa fiecăruia depinde de el însuşi. Astăzi, dreptul 
de a muri este dezbătut pe larg şi cu aprindere în mediile juridice, mai ales în 
aspectele referitoare la sinuciderea asistată medical a bolnavilor în fază 
terminală. S-a spus că dacă moartea este actul final din piesa vieţii, şi noi vrem 
ca acesta să reflecte propriile convingeri din timpul vieţii, ar trebui să avem 
acest drept, indiferent de convingerile religioase sau morale ale unei majorităţi. 
Punctul de vedere opus arată că, dacă viaţa este un dar ce ne-a fost 
încredinţat, avem anumite îndatoriri morale, indiferent de sentimentele 
noastre. Ştiind cum aleg sufletele noastre viaţa, având libertate de voinţă 
pentru a face schimbări în timpul acesteia, cred cu tărie că avem dreptul de a 
ne alege moartea când nu ne-a mai rămas nici o calitate proprie vieţii şi când 

posibilitatea  însănătoşirii nu mai există. Nu e intenţionată prelungirea 
degradării umanităţii noastre. Următorul caz ne dă o reprezentare mai 
convenţională a liberului arbitru în condiţiile unei vieţi în plinătatea sa. 


Cazul 65 

Emily era o femeie ce se apropia de cincizeci de ani care a venit să mă 
vadă, pentru că era confuză în privinţa scopului ei în viaţă. De-a lungul anilor în 
care şi-a crescut copiii a lucrat ca secretară cu jumătate de normă. 
Nemulţumită de slujbă, ea s-a întors la şcoală şi s-a calificat ca asistentă 
medicală în geriatrie, în timpul pregătirii, a descoperit că îi plăcea să aibă grijă 
de bătrâni, pentru că erau mai înclinați să vorbească despre credinţa lor. Emily 
fusese atrasă toată viaţa de aspectele spirituale. Mi-a spus că faptul că a fost 
educată de către un tată sever, chiar crud şi din cale afară de credincios, o 
orientase spre căile mai puţin structurate ale spiritualităţii. 

Deşi dobândise dreptul de a lucra ca asistentă cu vreo doi ani înainte de 
întâlnirea noastră, Emily nu-şi practicase noua profesie, pentru că se îndoia cu 
privire la competenţa ei. Avea o căsnicie reuşită, cu un soţ care o putea 
întreţine, aşa că a ajuns să lucreze voluntar, fără să fie plătită, dar şi fără vreo 
constrângere sau responsabilitate. 

În primele faze ale întrevederii noastre, pe măsură ce treceam rapid cu 
Emily prin ultima viaţă, am descoperit că în cursul acesteia numele ei fusese 
Sora Grace, o călugăriţă din ordinul Surorilor îndurării din New England. 
Organizaţia monahală dorea ca ea să accepte poziţia de Maică Superioară, dar 
Emily refuza, pentru că avea îndoieli în ceea ce priveşte competenţa ei de a 
ocupa o funcţie de conducere. Într-adevăr, o trecere în revistă ulterioară în 
lumea spiritelor a vieților ei anterioare a adeverit existenţa unui model de vieţi 
care fuseseră trăite în medii mănăstireşti, ca persoană consacrată. Clienta mea 
a remarcat: „Puteam să-l slujesc pe Dumnezeu, fără să mă implic prea mult în 
problemele societăţii din afară.” 

Sunt întrebat adesea dacă planificatorii ne forţează să acceptăm unele 
vieţi, din anumite motive. Ei bine, acest caz este un bun exemplu de a arăta 
cât de indulgenţi sunt ghizii noştri, aşteptându-ne până când suntem pregătiţi 
pentru marile încercări. În ultimii cinci sute de ani, vieţile subiectului Emily se 
desfăşuraseră, într-o formă sau alta, în cadrul unor ordine religioase. Se simţea 
bine cu aceste vieţi şi n-ar fi dorit să facă schimbări majore. Această 
comportare din trecut reprezenta un element definitoriu pentru confuzia din 
viaţa ei actuală. 

Dialogul începe în acest caz cu a doua întrunire a consiliului, după viaţa 
clientei Emily ca sora Grace, ceea ce înseamnă că se pregătea pentru viaţa ei 
actuală. Dacă descopăr că urmează să aibă loc o a doua întrunire a consiliului 
în perioada de dintre vieţi, aceasta se desfăşoară, de obicei, chiar înainte ca 

noi să mergem la Inel şi ştiu că viaţa ce va urma va aduce, probabil, şi ocazia 
unei schimbări semnificative. Atât tipul, cât şi numărul Bătrânilor care apar în 
cadrul celei de-a doua întruniri a consiliului depind de felurile de vieţi şi de 
trupuri care vor fi prezentate. 


Dr. N: Când te afli la această a doua întrunire a consiliului, te întâlneşti cu 
aceiaşi Bătrâni ca şi prima dată? 

S.: Nu, apar numai doi - preşedintele consiliului meu şi un membru ce 
pare să aibă un interes special faţă de ceea ce mi se va oferi în viaţa mea 
viitoare. 

Dr. N: Bun, de vreme ce am discutat deja despre prima ta înfăţişare 
înaintea consiliului care a urmat vieţii tale ca Sora Grace, explică-mi acum doar 
ce se petrece înainte să te duci la locul menit alegerii vieţii. 

S.: Vor să ştie dacă am reflectat în ultimii 500 de ani asupra a ceea ce 
înseamnă să mergi pe acest drum şi dacă sunt gata să trăiesc în vâltoarea 
societăţii. 

Dr. N: S-ar fi supărat dacă te-ai fi întors din nou la o viaţă religioasă? 

S.: Nu, sunt prea înţelepţi. Ar fi înţeles că,pur şi simplu,nu sunt încă 
pregătită pentru altceva. Sunt foarte buni cu mine. Mi se reaminteşte că auto- 
disciplina şi credinţa mea sunt de admirat şi că am învăţat multe, dar că prea 
multă repetare a aceloraşi vieţi mă poate ţine pe loc. 

Dr. N: Înaintea acestor cinci sute de ani - deci, înainte de toate aceste 
vieţi religioase, ţi-ai asumat multe riscuri? 

S.: (râde) Am fost pe o cale total diferită, multă vreme. Am făcut excese... 
să spunem că celibatul nu era una dintre priorităţile mele. 

Dr. N: Deci, după ce ai fost Sora Grace, era timpul să vină următoarea 
serie de alegeri de viaţă, cumva o cale de mijloc, spre a-ţi echilibra existenţa 
pe Pământ? 

S.: Da, şi le spun că sunt gata pentru schimbare. 


Notă: Felul în care fac tranziţia la întrunirile consiliului a fost discutat în 
capitolul 6. În acest caz, înaintez spre scenele petrecute în camera de alegere a 
vieţii, pentru a obţine un cadru terapeutic mai bun pentru a o ajuta pe Emily. 
Ceea ce urmează reprezintă o parte din reîncadrarea cognitivă pe care am 
folosit-o, începând cu deschiderea şi identificarea conflictelor personale. 
Intenţia mea este ca subiectul pe care-l hipnotizez în acest caz să recunoască 
ocazia pe care planificatorii ei spirituali i-au oferit-o, aceea de a înainta spre noi 
experienţe cu o conştiinţă de sine mai mare. 


Dr. N: Acum suntem în locul în care vezi trupul lui Emily - corpul tău 
actual - pentru prima dată. Eşti singură sau cu cineva? 

S.: Este cu mine acel al doilea membru al consiliului şi mai simt prezenţa 
cuiva... pe care nu îl pot vedea (probabil un Maestru al timpului coordonator). 

Dr. N: (după ce discutăm puţin despre alte posibilităţi de alegere) De ce 
eşti atrasă de trupul lui Emily? 

S.: Intru într-un ecran, pentru a simţi lungimile de undă ale acestui 
creier... şi cum se împletesc vibraţiile noastre reciproce. Este o împletire 
bună... Între noi... talentele şi sensibilitatea ei sunt foarte compatibile cu mine. 

Dr. N: (revenind) Aşadar, ai înţeles că planificatorii îţi doresc numai 
binele. 

S.: O, da. 

Dr. N: Ce anume îţi apare ca fiind aspectul cel mai semnificativ al vieţii 
tale viitoare ca Emily? 

S.: (pauză lungă) îmi este greu să răspund. Văd ce conflicte are ea - sunt 
şi ale mele; e sfâşiată între a face un lucru şi a dori un alt fel de carieră. Nu 
prea mă văd ca asistentă. 

Dr. N: De vreme ce acum eşti asistentă, poate că ţi s-a arătat mai mult, 
dar în acest moment amintirea spirituală a acestor detalii nu-ţi este revelată 
pentru că planificatorii nu vor ca ea să interfereze cu liberul tău arbitru, în 
sensul de a-ţi influenţa hotărârea la o răscruce atât de importantă. 

S.: Poate, nu sunt sigură, (pauză) Ah,... nu trebuie să ni se arate 
ocupațiile... se pot vedea... stările sufleteşti... atitudinile şi sentimentele în 
diferite momente din sfera vieţii cu un anumit trup. 

Dr. N: Bine, vreau ca acum să trăieşti sentimentele trupului pe care-l 
ocupi şi să-mi spui cum poţi să te dezvolţi ca persoană. 

S.: (o altă pauză lungă) Educând oamenii. 

Dr. N: Şi ce-ţi spune acest lucru? 

S.: (se gândeşte, dar nu răspunde) 

Dr. N: Şi în sfera alegerii vieţii, crezi că modul în care o cunoşti acum pe 
Emily ţi-e suficient pentru a accepta această persoană şi a continua aducându- 
ţi contribuţia la viaţă? 

S.: Da. 


În acest punct al şedinţei noastre, Emily a conştientizat că au existat 
anumite elemente de sincronicitate în trecerea în revistă a acestor evenimente 
trecute din Inel şi că decizia de a-şi schimba viaţa era la latitudinea ei. Unele 
incursiuni în Inel ne dau mai multe detalii despre o viaţă viitoare decât altele. 
Emily a văzut că nu din întâmplare a fost desemnată să crească într-un mediu 
peste măsură de strict şi de religios; astfel, s-a îndepărtat de modelele vechi şi 
serioase de comportament, orientându-se spre noi moduri de gândire. Ea a 
văzut că libertatea de a face noi alegeri şi de a se bizui pe sentimentele ei de 
curaj i-au permis să-şi asume aceste căutări. 

Nesiguranţa în viaţă este adesea o prelungire a modelelor şi obsesiilor 
din viaţa anterioară. Vechea teamă interioară a subiectului Emily de a nu 
accepta poziţii de răspundere din cadrul bisericii, pentru că nu se simţea destul 
de bună, a ieşit iar la suprafaţă în viaţa ei profesională de azi. Deşi i se 
deschidea larg uşa spre domeniul medicinii, Emily rămânea confuză. De ce i se 
părea atât o decizie corectă, cât şi una greşită în acelaşi timp? Emily se 
împotmolise în planurile ei de a avea o viaţă al cărei curs să urmeze calea de 
mijloc, ca o îndreptare a celor anterioare, încercând să treacă peste îndoielile 
sale inconştiente despre ea însăşi, ce atinseseră punctul culminant în ultima sa 
viaţă ca Sora Grace. 

Ea mai puţin de şase luni de la întâlnirea noastră, am primit o scrisoare 
de la Emily, în care îmi relata că se angajase la un azil şi că îi plăcea ceea ce 
făcea. Era un azil în care se dorea ca asistentele să nu se dea înapoi de la a 
oferi şi ajutor spiritual pacienţilor ce se simțeau neajutoraţi, singuri şi lăsaţi 
pradă depresiei. Emily scria că se simţea împlinită din punct de vedere 
spiritual. Nu merit prea multe laude pentru lumina aruncată asupra acestei 
situaţii deoarece Emily îşi începuse deja căutările, înainte de întrevederea 
noastră. Avea doar nevoie de un imbold de a merge mai departe. Astăzi, 
apropiindu-se de cincizeci de ani, s-a eliberat. 

Acest caz nu este prezentat pentru a se denigra în vreun fel religia 
tradiţională sau ordinele religioase, insinuându-se că sufletul subiectului Emily 
şi-ar fi irosit cumva cinci sute de ani de încarnări în roluri de preoţi şi de 
călugăriţe. Au fost ani folositori, care au acţionat asupra vocației ei spirituale. 
Azi, aceleaşi țeluri sunt împlinite pe un alt drum. Schimbarea este un semn 
distinctiv al karmei, prin folosirea liberului arbitru în croirea unui drum de 
îndreptare prin situaţii nefamiliare. Căutarea a ceea ce suntem cu adevărat 
înseamnă să intrăm în contact cu propriul sine (eul nostru interior) şi să 
aducem pasiune şi sens în ceea ce facem în viaţă. 


Sufletele tinerilor 


Pierderea unui copil 

Inelul reprezintă un ciclu al vieţii, morţii şi al renaşterii. Copiii joacă un rol 
vital pentru regenerarea vieților sufletelor. Care sunt implicaţiile spirituale când 
acest organism care funcţionează pe deplin moare înainte să fi început să 
trăiască? Am primit scrisori de la părinţi îndureraţi care m-au întrebat despre 
sensul morţii premature a copiilor lor; e greu de răspuns la asemenea scrisori. 
Aceia dintre noi care n-au trecut prin agonia pierderii unui copil nu pot decât 
să-şi imagineze durerea suferită de aceşti părinţi. Unii dintre cei care au 
pierdut un copil îmbrăţişează concluzia eronată că groaznica lor pierdere este 


322/339 


cauzată de o datorie karmică pe care trebuie s-o plătească pentru a 
răscumpăra vreun abuz împotriva copiilor săvârşit într-o viaţă trecută. 

Dacă respectivul copil care a trecut în neființă era cel puţin la vârsta 
adolescenţei, moartea sa are mai puţin de-a face cu părintele, fiind mai 
degrabă legată de propria sa persoană. Mai mult, chiar dacă moartea copilului 
are legătură cu karma părintelui său, aceasta nu înseamnă neapărat că 
respectivul părinte s-a purtat rău cu copiii într-o viaţă anterioară. Această lecţie 
ar putea fi foarte bine rezultatul altor elemente sau acţiuni indirecte. Unul 
dintre clienţii care a venit să mă vadă la vreun an după ce murise fiica sa în 
vârstă de opt ani mi-a relatat în timpul şedinţei noastre următoarea istorie: 


Eram o femeie bogată în Londra secolului nouăsprezece. Nu dădeam prea 
multă atenție suferințelor copiilor străzii din jurul reşedinței mele din oraş. Pur 
şi simplu, nu mă interesa soarta lor, pentru că nu erau copiii mei, iar din 
punctul meu de vedere, soarta lor cădea exclusiv în responsabilitatea părinților 
lor şi nu avea nimic de-a face cu mine. Deşi aveam destui bani pentru a finanța 
un orfelinat şi o casă pentru tinerele mame, amândouă aflate în vecinătate, şi 
ştiam că aceste instituţii se zbăteau la limita suportabilului, n-am făcut-o. În 
perioada de dintre vieţi am hotărât să-mi corectez acest mod superficial de a 
vedea lucrurile. Am fost de acord să trăiesc pierderea propriului meu copil. 
Doamne, e o durere imensă, dar am învăţat ce înseamnă compasiunea. 


Informaţiile referitoare la mortalitatea infantilă mi-au parvenit în cursul 
anilor de la mai multe mame care aveau remuşcări cu privire la copiii lor 
nenăscuţi pe care-i pierduseră, atât prin avorturile pe care le făcuseră, cât şi 
prin neglijenţă. Vă rog să reţineţi că motivele karmice din spatele fiecărei relaţii 
părinte - copil sunt proprii respectivelor raporturi. Intenţia mea e aceea de a 
oferi cititorului unele interpretări generale referitoare la copii, informaţii care 
mi-au parvenit din relatările multor subiecţi. 

Voi începe afirmând că nu am avut niciodată vreun caz în care sufletul să 
se fi alăturat fetusului în primul trimestru al sarcinii. Motivul pentru care 
sufletele nu îşi încep fuziunea complexă cu fetusul în primele trei luni este 
acela că fetusul nu are suficient ţesut cerebral în această fază, pentru ca 
sufletele să poată lucra. Am o prietenă apropiată care este asistentă la secţia 
de ginecologie a unui spital important din Oregon. Când m-a auzit făcând 
afirmaţia de mai sus la un post de radio mi-a dat un telefon şi mi-a spus: 
„Michael, de ce nu-i laşi pe aceşti micuţi să aibă suflet?”. Era în mod evident 
supărată pe mine, pentru că încercasem să explic care dintre copiii nenăscuţi 
aveau un suflet şi care nu. Am început să-i spun câte ceva despre faptul că nu 
eu sunt cel care stabileşte regulile şi că nu am nici o vină, fiind doar un 
mesager al acestor gânduri. Am impresia că această persoană care lucrează cu 

bebeluşii şi care a văzut mulţi care n-au supravieţuit credea că, încă din 
momentul conceperii, fetusul are un suflet. 

l-am precizat prietenei mele că există o conştiinţă universală ce 
înconjoară cu dragoste toţi copiii nenăscuţi. Forţa creativă a existenţei nu e 
niciodată separată de nici o formă a energiei însufleţite. Un fetus poate fi viu, în 
calitate de entitate individuală, fără să aibă încă o identitate sufletească 
nemuritoare. Dacă o mamă îşi avortează copilul în primul trimestru al sarcinii, 
există, cu siguranţă, nişte forţe spirituale iubitoare prin preajmă, care o 
consolează pe mamă şi îi supraveghează copilul. Mi s-a relatat că şi în cazurile 
în care e vorba de neglijenţe şi avorturi provocate între lunile a patra şi a noua 
ale sarcinii sufletele sunt acolo pentru a ajuta atât mama, cât şi copilul într-un 
mod direct, prin energia lor. Sufletele cunosc dinainte ce probabilităţi există ca 
un copil să ajungă să se nască. 

De exemplu, dacă o femeie însărcinată pierde copilul, din cauză că a 
căzut pe scări, să zicem în luna a şaptea, acest fapt nu a fost predeterminat în 
mod absolut. Există şi posibilitatea ca exact în acea zi şi în acel moment ea să 
decidă să nu mai coboare acea scară. Cu toate că, dacă o fată tânără, 
nemăritată, rămâne însărcinată şi decide să facă avort, pentru că nu-şi doreşte 
copilul, există şanse mari ca acest eveniment să fi fost cotat cu o probabilitate 
semnificativă de alegere. Aceste două moduri de interpretare a cauzalităţii 
sunt, fără îndoială, ipotetice. Totuşi, cunoaştem dinainte multe scenarii ale 
evenimentelor majore din viaţa noastră atunci când alegem anumite trupuri în 
Inelul Destinului. Toate au implicaţii karmice şi un scop pentru noi. 

Sufletele nu se alătură în mod aleatoriu anumitor copii. Atunci când o 
mamă îşi pierde copilul, indiferent din ce motiv, am descoperit că sorții sunt 
destul de mari ca sufletul acestuia să se întoarcă mai târziu, într-un alt copil al 
aceleiaşi mame. Dacă acea mamă nu poartă deja un alt copil în pântece, 
sufletul se poate întoarce la un alt membru apropiat al familiei, pentru că, de 
fapt, asta a şi fost intenţia iniţială. Când o viaţă este scurtă, sufletele le numesc 
„intermezzo” şi aceste vieţi au şi pentru părinte un scop. lată un exemplu în 
acest sens: 


M-am alăturat unui fetus aflat în luna a patra, pentru o viață de numai 
trei luni. În acest timp, mama mea avea nevoie să simtă energia sufletului 
meu, pentru a înțelege că a da şi a pierde o viată este ceva foarte profund. Nu 
am vrut să las ca tristețea cauzată de pierderea mea să o descurajeze să 
încerce din nou. Noi am ştiut că acest fetus nu va ajunge să se nască, dar era 
foarte probabil ca după mine să urmeze un al doilea copil şi îmi doream 
această colaborare cu ea. Nu şi-a dat seama că fusesem cândva băiatul ei şi că 
acum sunt fiica sa. M-am gândit că-i puteam îndulci amărăciunea şi durerea 

trimițându-i gânduri de consolare în liniştea nopților dintre cele două sarcini ale 
sale. 


După cum am menţionat şi în secţiunea dedicată sufletelor pereche din 
capitolul 7, atunci când nou-născuţii şi copiii mici mor, sufletele lor, de obicei, 
nu se ridică singure în lumea spiritelor. Ghizii personali, sufletele care au grijă 
de tineri, sau un membru al grupului de suflete al copilului sunt implicaţi în 
întâmpinarea acestor suflete chiar de la nivelul Pământului. Dacă un părinte 
este omorât în acelaşi timp cu copilul său mic, ei rămân împreună, după cum 
se poate vedea din următorul caz: 


După ce fiul meu şi cu mine am fost omorâţi de bandit (în Suedia anului 
1842), îl consolam în timp ce ne ridicam împreună. La început, el fiind toarte 
tânăr, era dezorientat şi confuz. Îl tineam strâns şi-i spuneam cât de mult îl 
iubeam şi că urma să ne ducem acasă. Ne ridicam împreună şi-i spuneam că în 
curând vom fi întâmpinați de prietenii noştri, apoi ne vom despărți pentru un 
timp, înainte de a ne reuni din nou. 


Colaborarea sufletelor cu noile trupuri 

Cred că e potrivit să închei şirul cazurilor pe care le-am oferit cititorului în 
această carte cu un caz ce prezintă procesul prin care un suflet se alătură unui 
copil nenăscut. Sufletul este gata acum să se angajeze în aventura unei noi 
reîncarnări, cu speranţele şi aşteptările unui alt rol în viaţă. Colaborarea dintre 
mentalul fizic şi cel eteric care însoțesc întreaga fiinţă umană în lume poate fi 
uşoară sau dificilă în primele etape de adaptare, ale copilăriei. Chiar şi astfel, 
ceea ce contează cel mai mult este rezultatul final şi felul în care ne-am 
terminat călătoria. 

În timpul vieţii noastre, sufletul şi trupul sunt atât de strâns îmbinate, 
încât dualitatea expresiei acestora ne poate încurca până la a nu mai şti cine 
suntem cu adevărat. Complexitatea acestei uniuni dintre corp şi suflet 
reprezintă o alianţă de dezvoltare evolutivă îndelungată, care începe probabil 
chiar din P/eistocenul târziu, când umanoizii de pe această planetă au fost 
pentru prima dată consideraţi potriviţi pentru colonizarea cu suflete. Cele mai 
vechi diviziuni ale creierului nostru modem rămân încă valabile, ca mecanisme 
de supravieţuire. Unii oameni, cum ar fi şi sufletul Kliday din cazul 36, admit că 
au atins zonele primitive ale creierului când au intrat într-un fetus. Acestea 
sunt zonele care ne controlează reacţiile organice, fizice, care sunt mai curând 
instinctuale şi emoţionale decât intelectuale. Unii dintre clienţii mei au spus că 
unele creiere cu care s-au unit păreau mai primitive decât altele. 

Ego-ul a fost definit ca Sinele, conceput ca substanţă spirituală peste 
care este suprapusă experienţa. Această viaţă psihică ar defini sufletul, dar 

constituie un fel de ego remis creierului care experimentează lumea exterioară 
prin simţurile care guvernează acţiunea şi reacţiunea. Acest organism 
funcţional - creat înainte ca sufletul să sosească - este cel cu care sufletul 
trebuie să se unească în pântecele mamei. Într-un sens există două ego-uri ce 
funcţionează aici şi acest lucru îmi este cel mai evident în timpul regresiei 
hipnotice, când îmi duc subiecţii la Inel şi mai târziu, când se unesc cu un fetus. 
În fetus începe, de fapt, colaborarea dintre suflet şi trup. 

Sufletul şi creierul unui nou-născut par a-şi începe colaborarea ca două 
entităţi separate, distincte pentru a deveni o singură minte. Unii oameni se 
simt deranjaţi atunci când le spun că această idee a unei entităţi duble sau 
dualitatea trup-suflet înseamnă că, deşi caracterul nemuritor al sufletului 
continuă să trăiască, personalitatea vremelnică a corpului moare. Şi totuşi 
sufletul a fost cel care, în acord cu mintea unui trup, a creat o personalitate 
unică a unui singur Sine. Deşi organismul fizic al corpului va muri, sufletul care 
a ocupat acel trup nu va uita niciodată gazda care i-a permis să trăiască o 
experienţă pe Pământ într-un anume timp şi într-un anumit loc. Am văzut cum 
sufletele îşi pot aminti şi recrea cine anume au fost ele, în anumite axe de 
timp. 

Fiecare corp fizic are forma sa unică, iar conceptele, ideile şi judecăţile 
oricărei minţi omeneşti sunt în legătură directă cu sufletul care ocupă acel trup. 
M-am străduit să arăt în capitolele 3 şi 4 cum unele combinaţii trup-suflet 
funcţionează mai eficient decât altele. Fiziologii nu ştiu de ce emoţiile intense 
pot duce la comportamente iraționale la o persoană şi la acţiuni concertate 
logic la o alta. Pentru mine, răspunsul se găseşte în suflet. Când colaborarea 
dintre suflet şi trup este încă incipientă, în fetusul corpului actual al unui client, 
aud multe afirmaţii despre cum sistemul de circuite cerebrale al nou-născutului 
este bine acordat sau, dimpotrivă, puţin încurcat. Sunt instructive în acest sens 
remarcile făcute de un suflet de nivel V despre intrarea într-un trup: 


Niciodată două creiere nu sunt construite exact în acelaşi fel. Când am 
intrat iniţial în pântecele mamei mele, am atins creierul uşor. Plutesc în el... 
caut...sondez. Este ca o osmoză. Imediat ştiu dacă voi avea o comunicare 
uşoară sau dificilă cu acest creier. Voi primi mai mult senzațiile şi trăirile 
mamei mele din timpul sarcinii decât gândurile ei distincte. Aşa ajung să ştiu 
dacă acest copil este dorit sau nu şi acest lucru este cel care crează diferenţa: 
dacă acest copil va avea un start bun sau nu. Când intru în fetusul unui copil 
nedorit, pot aduce o schimbare pozitivă, printr-o legătură de energie cu copilul. 
Pe când eram un suflet tânăr, eram cuprins de înstrăinare față de un părinte şi, 
atât eu, cât şi copilul, simțeam o separare. Am lucrat cu nou-născuți timp de 
mii de ani şi am ajuns acum să mă descurc cu orice fel de copil mi s-ar da, 

astfel încât să fim amândoi mulțumiți de alăturarea noastră. Am prea multă 
treabă de făcut în viață ca să mă întârzie o potrivire imperfectă cu un trup. 


Cele mai multe suflete ce au atins nivelul III pot face adaptări rapide o 
dată intrate într-un fetus. Unul dintre subiecţi mi-a spus deschis: „Când un 
suflet complex, foarte avansat se combină cu un creier care de-abia se târăşte, 
este ca şi cum ai înhăma un cal de curse alături de unul care a tras la plug”. De 
obicei, însă, clienţii mei îşi exprimă acest sentiment referitor la trupuri într-un 
fel mai deferent. Există motive karmice pentru toate alăturările dintre trupuri şi 
suflete. Un coeficient de inteligenţă ridicat nu este un indiciu că sufletul ar fi 
avansat. Pentru un suflet cu mai puţină experienţă, nu ridică probleme atât un 
coeficient de inteligenţă scăzut, cât o minte disonantă şi iraţională. 

Cât despre potrivirile dintre corp şi suflet, opţiunile ne sunt oferite cu 
bună credinţă, pentru o varietate de aspecte de viaţă. Niciodată nu ni se oferă 
spre alegere în Inel trupuri care să ne implice în ceva nepotrivit dezvoltării 
noastre. Sfera de alegere a vieţii nu este un magazin general cu solduri. 
Planificatorii n-au nici un interes să constrângă un suflet, care nu bănuieşte 
nimic, să intre într-un corp de „slabă calitate”. Există câte un scop pentru 
amândouă ego-urile din spatele fiecărei perechi trup-suflet. Trupul desfată 
sufletul ca mijloc de exprimare, atât fizică, cât şi mentală, dar în acelaşi timp îi 
poate aduce acestuia şi multă durere. Lecţia acestei fuziuni este de a conduce 
la o unire armonioasă a trupului şi a sufletului, astfel încât ele să funcţioneze ca 
un tot unitar. Ofer în cele ce urmează două perspective spre a ilustra această 
colaborare: 


Sunt un suflet nestatornic, cam pripit, şi prefer trupurile agresive, cu 
temperamente care să-mi întregească propriile înclinații. Numim acest fel de 
combinații în oglindă combinaţii duble. Nu pot să reduc niciodată ritmul. 
Trebuie să recunosc că trupurile liniştite, cu minţi necombative mă calmează, 
dar acest lucru mă face să lenevesc şi să mă complac”. 

„Mă simt bine cu gazdele reci din punct de vedere emoțional. Îmi plac, de 
asemenea, minţile analitice, astfel încât să ne gândim un timp înainte de a 
începe ceva. În trupul lui Jane e ca şi cum aş face un raid pe o navă de coastă. 
Este atât de îndrăzneață, repezindu-se să intre în tot felul de situații - vreau să 
spun că încerc s-o trag înapoi -, dar ea scapă de sub control şi ne aduce multă 
durere. Și totuşi, este şi bucurie - este copleşitor, o cursă sălbatică] 


Unele potriviri de trupuri duc la vieţi de frustrare şi de încercări foarte 
dificile. Totuşi, în întreaga mea carieră am avut numai de două ori de-a face cu 
suflete care au recunoscut că au cerut să fie înlocuite într-un fetus la care n-au 
reuşit cu nici un chip să se adapteze. În ambele cazuri, un alt suflet le-a luat 

locul înainte de luna a opta. se întâmplă extrem de rar să aibă loc un astfel de 
schimb prenatal, din cauza incompatibilităţii, pentru evitarea acestor situaţii 
existând, de altfel, camera de alegere a vieţii. 

În capitolul 3, unde am discutat despre oamenii care au făcut rău altora, 
am explicat că sinele interior al sufletului nostru ar putea să nu se armonizeze 
cu trupul nostru. Am mai menţionat, de asemenea, că nici un suflet nu este rău 
în sine, atunci când se uneşte cu un fetus. Şi totuşi, sufletul nu se alătură 
trupului nostru fără a avea în prealabil nişte caracteristici iniţiale. Caracterul 
nemuritor al sufletului este influenţat de toate caracteristicile şi temperamentul 
creierului corpului gazdă, fapt ce pune la încercare maturitatea sufletului. Am 
arătat că există suflete care sunt mai susceptibile decât altele în a cădea pradă 
influențelor negative din viaţă. Majoritatea cazurilor prezentate în această 
carte reflectă suflete care s-au luptat cu aceste influenţe ori s-au armonizat cu 
trupurile lor. Sufletele care au înclinația de a controla desfăşurarea 
evenimentelor s-ar putea să nu se împace prea bine cu ego-ul unui corp 
înclinat, la rândul său, spre poziţia de conducător. Pe de altă parte, un suflet 
prudent, dotat cu energie scăzută, ar putea alege mai degrabă un trup cu un 
temperament pasiv şi introvertit, pentru a institui îndrăzneala împreună cu 
acesta. 

Când un suflet se uneşte cu un nou născut, pot fi aproape sigur că 
această colaborare se adresează atât defectelor sufletului, cât şi minţii trupului 
ce are nevoie de exact acest suflet. Planificatorii aleg pentru noi în aşa fel 
corpurile, încât să poată combina defectele caracterului nostru cu anumite 
temperamente ale trupului gazdă, cu scopul de a crea un tip de personalitate 
sau altul. de la clienţii mei medici sau fiziologi am obţinut nişte scurte imagini 
anatomice ale sufletelor care intrau în creierul în formare al unui fetus. Un 
exemplu în acest sens este cazul 66. Sugestiile posthipnotice au făcut ca 
subiecţii cu aceste profesii să poată trasa nişte schiţe simple ale acestor 
legături, pe care încercaseră să mi le explice în timpul hipnozei. Acest lucru m- 
a ajutat să înţeleg mai bine acest aspect. 


Cazul 66 

Dr. N: Aş vrea să ştiu dacă tranziţia iniţială în fetus este întotdeauna la fel 
pentru tine. 

S.: Nu, nu este. Chiar dacă aş putea vedea mintea copilului în detaliu, cu 
raze X, în timpul în care se face alegerea vieţii, tot n-aş avea garanţia că 
intrarea mea ar fi lipsită de asperităţi. 

Dr. N: Dă-mi cel mai recent exemplu în care ai avut o intrare dificilă. 

S.: Cu trei vieţi în urmă am intrat într-un creier foarte rigid, nereceptiv. 
Am simţit că prezenţa mea era percepută de acesta ca o invadare. Era ceva 

neobişnuit, deoarece cele mai multe trupuri gazdă îmi acceptă prezenţa. În 
mod normal, sunt considerat ca un nou coleg de cameră. 

Dr. N: Vrei să spui că acest corp te simţea ca pe o prezenţă străină, care 
trebuia respinsă? 

S.: Nu, era vorba, în această situaţie, de o minte înceată, cu pungi dense 
de energie. Sosirea mea era o intruziune în lipsa lui de activitate mentală... 
avea o separare între compartimentele creierului.... care producea o rezistenţă 
la...comunicare, Minţile letargice necesită adesea mai mult efort din partea 
mea, pentru că opun rezistenţă la schimbare. 

Dr. N: Ce schimbare? 

S.: A prezenţei mele în spaţiul lor, ceea ce cerc o reacţie de răspuns din 
partea creierului. Prezenţa mea a silit această minte să gândească şi nu era 
cazul unei minţi prea curioase. Am început să apăs pe butoane şi am văzut că 
nu voia să răspundă la apel. 

Dr. N: La ce te aşteptai? 

S.: Ceea ce văzusem eu în Inel era rezultatul final, o minte de adult, dar 
nu văzusem şi toate greutăţile ce mă aşteptau cu mintea copilului... 

Dr. N: Înţeleg. Şi spui că această minte considera prezenţa ta ca o 
ameninţare? 

S.: Nu, numai ca pe o neplăcere. Am fost acceptat, în cele din urmă, şi 
atât eu, cât şi copilul ne-am adaptat unul la celălalt. 

Dr. N: Să mergem puţin înapoi la afirmaţia ta referitoare la apăsatul pe 
butoane. Explică-mi, te rog, ce înseamnă acest lucru pentru tine în cazul unei 
intrări obişnuite într-un fetus pe care ţi l-ai ales. 

S.: Intru, de regulă, într-un creier care se dezvoltă cam prin luna a patra - 
ghizii noştri ne dau o oarecare libertate în această privinţă - dar niciodată după 
luna a şasea. Când intru în pântecele mamei, creez o lumină roşie de energie 
compactă şi o îndrept în sus şi în jos de-a lungul coloanei vertebrale a copilului 
- urmărind o reţea de neuroni, până la creier. 

Dr. N: De ce procedezi aşa? 

S.: Acest lucru îmi arată cât de eficientă este transmiterea gândurilor - 
releele senzoriale... 

Dr. N: Şi apoi, ce faci? 

S.: Îmi îndrept lumina roşie în jurul zonei dura mater - stratul exterior al 
creierului... uşor... 

Dr. N: De ce lumină roşie? 

S.: Aceasta îmi permite să fiu...sensibil faţă de senzatiile fizice ale noii 
persoane. Îmi amestec căldura energiei cu nuanțele albastre-cenuşii ale 
creierului. Înainte de a ajunge aici, creierul e, pur şi simplu, gri. Ceea ce fac 
este, de fapt, să aprind lumina într-o cameră întunecată care are un copac în 
mijloc. 

Dr. N: Nu cred că înţeleg. Explică-mi ce este cu acest copac. 

S.: (pătimaş) Copacul este trunchiul cerebral. Mă plasez între cele două 
emisfere cerebrale, pentru a obţine un loc în care să pot observa cum va 
funcţiona sistemul. Apoi mă deplasez de-a lungul ramurilor copacului pentru a 
investiga circuitele. Vreau să ştiu cât de densă este energia în aceste fibre 
dimprejurul cortexului cerebral care se înfăşoară în jurul talamusului... Vreau să 
aflu cum anume gândeşte şi simte lucrurile acest creier. 

Dr. N: Cât de importantă e densitatea energiei sau nivelul insuficient al 
acesteia în funcţionarea creierului? 

S.: Un creier ce are o densitate excesivă a energiei în anumite zone 
înseamnă că aici există blocaje ce inhibă legăturile necesare unei funcţionări 
eficiente a neuronilor. Vreau, dacă voi putea, să fac câteva adaptări în aceste 
piedici de pe trasee cu ajutorul energiei mele - ştii - încă în timp ce creierul se 
formează. 

Dr. N: Poţi schimba ceva în dezvoltarea creierului? 

S.: (râde de mine) Siguri Crezi că sufletele sunt doar nişte pasageri ai 
unui tren? Stimulez uşor aceste zone. 

Dr. N: (prefăcându-mă că nu înţeleg) Bine, credeam că tu şi copilul... 
sunteţi amândoi la început, pe când tu dai dovadă de inteligenţă încă de pe 
acum. 

S.: (râde) Nu şi înainte de naştere! 

Dr. N: Vrei să spui că poţi îmbunătăţi funcţionarea undelor cerebrale prin 
toate aceste activităţi pe care le-ai descris? 

S.: Aceasta este ceea ce aşteptăm să se întâmple. Toată treaba e să-ți 
amesteci nivelurile vibraţionale şi capacităţile cu ritmul natural al undelor 
cerebrale ale copilului - flux electric, (exuberant) Cred că trupurile mele gazdă 
îmi sunt recunoscătoare pentru ajutorul acordat la îmbunătăţirea vitezei cu 
care sunt transmise gândurile, (se opreşte şi apoi adaugă) Poate că acesta e un 
mod de gândire optimist. 

Dr. N: Ce prevezi pentru viitorul acestei minţi, având în vedere continua 
evoluţie şi influenţa stimulativă a sufletelor? 

S.: Telepatia mentală. 


Fără îndoială, am avut şi cazurile unor suflete mai tinere ce para fi mult 
mai inactive după ce intră într-un trup decât sufletul din cazul 66. Acesta este 
un mod mult mai bun decât a agita copilul prin stângăciile şi excesul de zel al 
sufletelor neexperimentate. Sufletele obişnuite îşi probează noile gazde pentru 
a se informa, dar într-un fel ce a fost descris ca „a gâdila copilul pentru a-l 
bucura”, în esenţă, acesta este un moment important pentru integrarea 
sufletului şi a trupului, mama intrând şi ca din punct de vedere mental în acest 

proces de cunoaştere. În nici un caz locul sufletului nu se limitează la creier. 
Energia sufletului radiază în tot trupul copilului. 

Subiectul cazului 66 este medic. Subiectul cazului următor nu are 
pregătire medicală. El vorbeşte despre uniunea a două entităţi în scopul de a 
forma una singură atunci când începe o nouă viaţă. Fiecare suflet are propriile 
preferinţe referitoare la momentul anume şi modul în care va intra în fetus. 
Cazul următor ne dă câteva indicaţii asupra procedurilor folosite de un suflet 
foarte evoluat şi atent. 


Cazul 67 

Dr. N: Spune-mi cum este să intri în mintea unui copil şi când anume 
obişnuieşti să o faci? 

S.: La început, mă gândesc la asta ca la o logodnă. Am intrat în actualul 
meu trup în luna a opta. Prefer să intru mai târziu, pentru că atunci creierul 
este mai mare şi am mai mult de lucru în timpul alăturării mele. 

Dr. N: Nu există şi dezavantaje dacă intri mai târziu? Mă refer la faptul că 
ai de-a face cu o personalitate mai independentă. 

S.: Unii dintre prietenii mei au simţit, într-adevăr, asta, eu însă nu. Prefer 
să comunic cu un copil mai conştient. 

Dr. N: (prefăcându-mă că nu înţeleg, pentru a-i provoca un răspuns) Să-i 
vorbeşti unui fetus - ce vrei să spui? 

S.: (râde de mine) Bineînţeles că interacţionăm cu copilul. 

Dr. N: la-mă uşor aici. Cine deschide discuţia? 

S.: E posibil să spună copilul: „Cine eşti tu?”, iar eu să îi răspund:„Un 
prieten, care a venit să se joace şi să fie o parte din tine”. 

Dr. N: (provocându-l intenţionat) Nu e cumva o înşelătorie? Tu n-ai venit 
să te joci. Tu ai venit să-i ocupi mintea. 

S.: O, te rog! Cu cine crezi că vorbeşti? Această minte şi sufletul meu au 
fost create să fie laolaltă. Crezi că sunt un soi de intrus pe Pământ? M-am 
alăturat unor copii care m-au întâmpinat ca şi cum m-ar fi aşteptat. 

Dr. N: Există şi suflete care au avut experienţe ceva mai diferite. 

S.: Uite, şi eu cunosc suflete care sunt neîndemânatice. Ele intră ca nişte 
tauri într-un magazin de porţelanuri, cu prea multă dorinţă de a începe ceea ce 
şi-au propus. Prea multă energie frontală dintr-o dată crează o reacţie de 
rezistenţă. 

Dr. N: În viaţa ta actuală, a fost cumva copilul temător faţă de intrarea 
ta? 

S.: Nu, ei nu ştiu încă suficiente lucruri pentru a le fi frică. Încep prin a 
mângâia creierul. Pot proiecta imediat gânduri calde de dragoste şi de 
colegialitate. Majoritatea copiilor, pur şi simplu, mă acceptă ca fiind o parte din 
ei. Câţiva se retrag - după cum s-a întâmplat şi cu actualul meu trup. 

Dr. N: Chiar aşa? Ce era în neregulă cu respectivul fetus? 

S.: Nu era mare lucru. Erau gânduri de genul: „Acum, că eşti şi tu aici, ce 
se va întâmpla cu mine?” 

Dr. N: Cred că e un lucru foarte important. În esenţă, copilul recunoaşte 
faptul că identitatea sa depinde de tine. 

S.: (răbdător) Copilul a început să-şi pună întrebări de genul: „Cine sunt 
eu?”. Unii copii sunt mai conştienţi de acest lucru decât alţii. Câţiva sunt 
reticenţi, pentru că prezenţa noastră le irită puţin fiinţa interioară - ca o perlă 
în stridie. 

Dr. N: Aşadar, nu crezi că respectivul copil se simte forţat să renunţe la o 
parte a individualităţii sale? 

S.: Nu, am venit ca suflete ca să îi dăm copilului... o personalitate mai 
adâncă. Fiinţa sa este înălţată de prezenţa noastră, în lipsa noastră, ei ar 
funcţiona ca un fruct încă verde. 

Dr. N: Dar, oare, copilul înţelege ceva din aceasta înainte de a se naşte? 

S.: El ştie numai că vreau să fim prieteni, pentru a putea lucra împreună. 
Începem să comunicăm discutând despre lucruri simple, cum ar fi poziţia 
inconfortabilă din pântecele mamei. Am avut cazuri în care cordonul ombilical 
era înfăşurat în jurul gâtului copilului şi l-am calmat, pentru că altfel s-ar fi 
putut zbate înrăutăţind lucrurile. 

Dr. N: Te rog, continuă să-mi spui cum îl ajuţi pe copil. 

S.: Pregătesc copilul pentru naştere, eveniment care atunci când se va 
produce va fi un şoc pentru acesta. Imaginează-ţi numai, să fii forţat să 
părăseşti pântecele cald, confortabil şi sigur, pentru a ajunge în lumina 
puternică a unei camere de spital...zgomotul...să trebuiască să respiri...să fii 
manevrat. Copilul apreciază ajutorul pe care i-l dau, pentru că scopul meu 
principal în acest moment este de a-i alunga teama, asigurându-l că totul va fi 
bine. 

Dr. N: Mă întreb cum se desfăşurau toate acestea pentru copii înainte de 
a veni sufletele să îi ajute? 

S.: Creierul era prea primitiv pe atunci pentru a realiza trauma naşterii, 
gradul de conştienţă, prea scăzut (râde). Sigur, în zilele acelea nu eram pe aici. 

Dr. N: Poţi să calmezi şi mamele? 

S.: Trebuie să fim foarte pricepuţi pentru a face acest lucru, în timpul 
multor existenţe am avut puţin sau nu am avut deloc efect asupra mamelor 
mele, dacă acestea erau înfricoşate, triste sau mânioase în timpul sarcinii. 
Trebuie să poţi să-ţi aliniezi vibratile energetice atât cu ritmul natural al 
trupului copilului, cât şi cu cel al mamei. Trebuie să armonizezi trei seturi de 
nivele de unde - incluzându-le şi pe ale tale -, pentru a le linişti pe mame. 
Uneori chiar l-am pus pe copil să-i dea un ghiont mamei pentru ca aceasta să 
ştie că suntem bine. 

Dr. N: Aşadar, o dată cu naşterea, presupun că s-a terminat partea cea 
mai grea a muncii pe care o presupune fuziunea. 

S.: Ca să fiu sincer, fuziunea nu este completă încă pentru mine. Am 
vorbit cu corpul meu, ca o a doua entitate, până la vârsta de şase ani. E mai 
bine să nu forţezi o contopire completă imediat. Ne jucăm pentru o vreme ca 
două persoane diferite. 

Dr. N: Am observat că mulţi copii vorbesc cu ei înşişi, ca şi când ar fi 
alături de un tovarăş de joacă imaginar. Să fie vorba de suflet? 

S.: (zâmbind) Aşa este, deşi şi ghizilor noştri le place să se joace cu noi 
când suntem copii. Poate ai observat că şi bătrânii vorbesc adesea singuri. Ei 
se pregătesc pentru despărţire, la celălalt capăt al drumului, în felul propriu. 

Dr. N: În general, cum vezi aceste întoarceri pe Pământ, viaţă după viaţă? 

S.: Ca pe un dar. Este o planetă atât de multilaterală. Sigur, uneori acest 
loc ne produce suferinţe, dar e în acelaşi timp şi atât de frumos şi de 
încântător. Trupul omenesc e o minune de formă şi de structură. Nu încetez 
niciodată să mă minunez de fiecare nou trup, de modurile atât de diferite în 
care mă pot exprima în acestea şi mai ales de cea mai importantă modalitate 
de expresie - dragostea. 


10 
DRUMUL NOSTRU SPIRITUAL 


Încă din antichitate oamenii au îmbrăţişat conceptul apartenenţei lor la o 
împărăție veşnică. De la începutul istoriei noastre am avut credinţa că, atât 
viaţa pământească, cât şi cea de după moarte sunt susţinute într-un singur 
întreg de către inteligenţa divină. Aceste sentimente provin din amintirile 
multor oameni pe care i-am transpus prin intermediul regresiei hipnotice până 
în epoca de piatră. Timp de milenii, am perceput lumea sufletului mai curând 
ca o stare diferită a conştientei decât ca un lucru abstract. Viaţa de după 
moarte era considerată a fi numai o continuare a vieţii noastre fizice. Cred că 
omenirea se întoarce la aceste concepte pe care le-a exprimat atât de sugestiv 
Spinoza când spunea: „întregul univers reprezintă o substanţă unică, noi fiind o 
parte a acesteia. Dumnezeu nu este o manifestare exterioară, El este tot ceea 
ce există”. 

Consider că legendele asemănătoare cu cea a Atlantidei şi Shangri-La îşi 
au originea în năzuinţa noastră eternă de a regăsi Utopia care a existat cândva, 
dar pe care astăzi am pierdut-o. În mintea supraconştientă a fiecărei persoane 
pe care am scufundat-o în stare de hipnoză adâncă există amintirea unui cămin 
ideal. La început, conceptul Utopiei era menit să ilustreze idei şi nu o societate 

sau alta. Subiecţii mei percep lumea spiritelor ca pe o comunitate a ideilor. În 
acest sens, viaţa de după moarte implică o purificare de sine a gândirii. Fiinţele 
încă încarnate sunt departe de a fi perfecte, după cum au demonstrat cazurile 
pe care le-am prezentat. Totuşi, putem să ne gândim în mod justificat la 
existenţa noastră în lumea spiritelor ca la una utopică, pentru că acolo există o 
armonic universală a spiritului. Principalele fundamente ale vieţii noastre de 
după moarte sunt dreptatea, cinstea, umorul şi dragostea. 

Ştiu că după citirea informaţiilor cuprinse în această carte poate părea 
crud că utopia viselor noastre există înăuntrul fiecăruia dintre noi, dar este 
blocată de amnezia memoriei noastre conştiente. Când aceste blocaje sunt 
depăşite, prin intermediul hipnozei, meditaţiei, practicilor yoga, rugăciunii, 
imaginaţiei şi a viselor sau printr-o stare mentală atinsă prin efort fizic, trăim o 
senzaţie de împlinire personală. Cu vreo două mii patru sute de ani în urmă, 
Platon scria despre reîncarnare, afirmând că sufletele trebuie să călătorească 
pe Lethe, râul uitării, ale cărui ape produc o pierdere a memoriei adevăratei 
noastre naturi. 

Adevărurile sacre ale istoriei noastre ca spirite pot fi recuperate astăzi, 
pentru că putem învinge blocaj ele minţii conştiente şi aj unge la cea 
inconştientă, care nu s-a scăldat în apele râului uitării. sinele nostru mai înalt îşi 
aminteşte de victoriile şi greşelile noastre trecute într-un mod selectiv, 
şoptindu-ne despre acestea peste spaţiu şi timp. Propriul spirit ne conduce în 
efortul de a da ce e mai bun în aceste două lumi, cea eterică şi cea materială. 
Fiecărui nou-născut îi este oferit un început proaspăt şi un viitor deschis 
oricărei evoluţii. Maeştrii noştri spirituali doresc să ne ofere şanse karmice, fără 
constrângerile pe care le-ar genera faptul că noi am cunoaşte capcanele pe 
care le-am experimentat în vieţile noastre trecute. Ei devin mai indulgenti într- 
un mod selectiv faţă de amnezie, pe măsură ce noi înşine ne angajăm în 
descoperirea propriului sine. Aceasta este calea cea mai bună spre 
înţelepciune. 

O întrebare justificată e următoarea: de ce ar fi fost slăbite blocajele 
amnezice ale vieţii noastre spirituale, pentru a permite cercetarea lumii 
spiritelor? M-am gândit îndelung la această problemă, pentru că acum, în 
secolul al XXI-lea, am convingerea că mai tinerii hipnoterapeuţi vor ajunge mai 
departe pe drumul deblocării minţii spirituale decât a reuşit să o facă generaţia 
mea. Am totodată convingerea că motivele abilității noastre de a descoperi 
multe din misterele vieţii de după moarte sunt o consecinţă directă a condiţiilor 
de viaţă din secolul al XX-lea. 

Progresul tehnicilor inovative de hipnoză ar trebui menţionat ca o cauză. 
Cu toate acestea, cred că există mai multe motive graţie cărora amnezia 
noastră a devenit mai puţin constrângătoare în ultimii treizeci de ani. Nicicând 
până astăzi nu au fost atât de răspândite în rândul populaţiei umane atâtea 

medicamente. Aceste medicamente capabile să modifice mintea închid sufletul 
într-un trup omenesc împovărat de ceaţă mentală. Esenţa sufletului nu se 
poate exprima printr-o minte îmbibată de medicamente. Cred că maeştrii şi 
planificatorii din cealaltă lume şi-au cam pierdut răbdarea faţă de acest aspect 
al societăţii omeneşti. Trăim astăzi într-o lume frenetică, suprapopulată, plină 
de furie şi degradată din punctul de vedere al mediului înconjurător. 
Distrugerea masivă suferită sub toate aspectele de planeta noastră în ultima 
sută de ani e una fără precedent în istoria umanităţii. 

În ciuda consideraţiilor mele, nu am o viziune sumbră asupra viitorului. 
Poate că e adevărat că oamenilor ce trăiesc într-un anumit moment 
contemporaneitatea li se pare a fi în regres faţă de perioadele trecute. Cu toate 
acestea, în ultimii o sută de ani am făcut mari progrese culturale, politice şi 
economice. Din multe puncte de vedere, lumea de astăzi este mai sigură decât 
cea din 1950. Pe plan internaţional, naţiunile dau dovadă de o conştiinţă 
socială sporită şi îşi manifestă disponibilitatea de a conlucra în vederea 
obţinerii şi menţinerii păcii. Acest mod de a gândi politica internaţională este 
unul fără precedent în lunga istoric a monarhiilor şi a dictaturilor, foarte 
prezente încă şi la începutul secolului al XX-lea. Provocarea secolului al XXI-lea 
constă în depăşirea individualismului şi redescoperirea spiritualităţii umane, în 
condiţiile unei societăţi dominate de materialism. Globalizarea, expansiunea 
urbană şi supradimensionarea reprezintă premizele singurătăţii şi ale 
desocializării. Mulţi oameni nu mai cred decât în supravieţuire. 

Sunt încredinţat că uşa spirituală spre caracterul nostru nemuritor ne-a 
fost deschisă, pentru că menţinerea noastră în afara cunoaşterii acestuia s-a 
dovedit a fi contraproductivă. Din câte am aflat, în situaţia în care ceva nu 
merge bine pe Pământ, poate fi remediat în lumea spiritelor. Blocajele 
amnezice au fost înglobate fiinţelor umane, pentru a preveni eventualele 
răspunsuri precondiţionate la anumite evenimente karmice. Totuşi, beneficiile 
amneziei ar putea să nu se mai poată manifesta în condiţiile vidului şi ale 
apatiei pe care le induc medicamentele. Există prea mulţi oameni care încearcă 
să evadeze din realitate, deoarece nu consideră că identitatea lor ar avea un 
scop sau un înţeles. pe de o parte drogurile şi alcoolul, pe de alta societăţile 
suprasaturate de tehnologic din toate colţurile lumii, astfel că oamenii 
experimentează un gol al spiritului, întrucât sunt conduşi de senzațiile trupeşti. 
Ei au în mică măsură sau deloc legătura cu adevăratul lor Sine. 

Având în vedere că fiecare dintre noi este o fiinţă unică, diferită de toate 
celelalte, este absolut necesar ca aceia care îşi doresc liniştea interioară să-şi 
descopere propria spiritualitate. Cred că, atunci când îmbrăţişăm total 
sistemele de credinţă bazate pe experienţa altor persoane, ne pierdem ceva 
din individualitate. Drumul ce duce la descoperirea de sine şi la formarea unei 
filosofii proprii este dificil şi implică multe eforturi, dar şi recompensa poate fi 

semnificativă. Există multe posibilităţi de a atinge acest obiectiv, dar toate 
încep prin a avea încredere în propria persoană. Camus ne-a spus: „Atât calea 
raţiunii, cât şi cea iraţională ne conduc la aceeaşi înţelegere. Drumul pe care 
alegem să mergem nu este important, e suficient să avem dorinţa de a 
ajunge”. 

Imaginile vieţii de după moarte zac în fiecare dintre noi, ca un sanctuar, 
în timp ce călătorim prin labirintul cărărilor de pe Pământ. Dificultatea de a 
descoperi fragmente ale căminului nostru etern se datorează în mare măsură 
faptului că suntem distraşi de ritmul vieţii. Nu e un lucru rău să acceptăm viaţa 
aşa cum este, fără să punem întrebări şi acceptând faptul că ceea ce trebuie să 
se întâmple se va întâmpla până la urmă. Totuşi, pentru aceia ce sunt înclinați 
să ştie mai multe, simpla acceptare a vieţii este cu totul nesatisfăcătoare. 
Pentru unii călători, misterele vieţii reclamă atenţie, dacă faptul de a fi viu 
trebuie să aibă o însemnătate. 

Căutându-ne propriul drum spiritual, este înţelept să ne punem 
întrebarea: „în ce fel de conduită comportamentală cred?”. Unii teologi 
sugerează că oamenii  nereligioşi sunt înclinați să  minimalizeze 
responsabilitatea morală şi etica pe care ne-o dictează prin scripturi o 
autoritate superioară. Cu toate acestea, după moarte nu suntem evaluaţi în 
funcţie de apartenenţa religioasă, ci mai degrabă după comportamentul pe 
care l-am avut şi valorile pe care le-am îmbrăţişat în viaţă. Ştiu că în lumea 
spiritelor principalul criteriu după care suntem evaluaţi este ce am făcut şi cum 
ne-am comportat faţă de ceilalţi. Dacă activităţile religioase tradiţionale sunt 
potrivite scopurilor pe care ni le-am propus şi ne oferă un ajutor spiritual, vom 
fi, probabil, motivaţi să credem în scripturi şi să avem dorinţa apartenenţei la o 
comunitate religioasă. Aceleaşi motive le au şi cei ce se alătură grupurilor 
metafizice, care îşi găsesc împlinirea în urmarea ideilor prescrise de textele 
spirituale, alături de oamenii cu aceeaşi credinţă. Dacă aceste practici pot fi o 
sursă de alinare şi de creştere spirituală pentru anumiţi oameni, trebuie să 
admitem că nu sunt potrivite tuturor. 

Dacă nu găsim liniştea interioară, nici nu mai contează ce religie sau 
credinţă spirituală am îmbrăţişat. Dezinteresul faţă de viaţă apare atunci când 
ne-am îndepărtat de puterea noastră interioară, considerând că suntem 
singuri, lipsiţi de îndrumare spirituală, întrucât nu există nimeni acolo sus care 
să ne asculte. Am un mare respect pentru acei oameni care cred în ceva, 
deoarece o lungă perioadă din viaţa mea nu am avut o bază solidă care să mă 
susţină din punct de vedere spiritual, în ciuda căutărilor mele. Există atei şi 
agnostici care consideră că, din moment ce cunoaşterea religioasă şi spirituală 
nu pot fi dovedite, sunt inacceptabile. Simplul fapt de a avea credinţă nu 
reprezintă o cunoaştere revelată pentru sceptici. Mă identific cu aceşti oameni, 
pentru că eu însumi am fost unul dintre ei. Credinţa mea în viaţa de după a 

apărut încet, ca o consecinţă a implicării mele în relatările subiecţilor pe care îi 
hipnotizam. Acesta este un domeniu în care am crezut din punct de vedere 
profesional încă înainte de a-mi începe căutările şi de a descoperi toate aceste 
lucruri. În acelaşi timp, propria conştienţă spirituală a fost şi rezultatul anilor de 
meditaţie şi introspecţie personală asupra acestor cercetări. 

Percepția spirituală trebuie să fie o căutare personală, altfel nu are nici o 
însemnătate. Suntem foarte influenţaţi de propria realitate imediată, putând 
acţiona asupra acesteia, să spunem, cu un singur pas, fără ca acest lucru să ne 
oblige să mergem prea mult în respectiva direcţie. Chiar şi paşii făcuţi într-o 
direcţie greşită ne pot oferi o înţelegere a multor căi menite învăţării noastre. 
Pentru a aduce sinele sufletului în armonie cu mediul nostru fizic, ni se dă 
libertatea de a alege şi de a ne exercita voinţa în mod liber în căutările 
motivelor pentru care suntem aici. Pe drumul vieţii trebuie să ne asumăm 
responsabilitatea în cazul tuturor deciziilor noastre, fără a da vina pe alţi 
oameni pentru neajunsurile şi greutăţile vieţii care ne fac nefericiţi. 

După cum am menţionat deja, pentru a fi eficienţi în misiunea noastră, 
trebuie să-i ajutăm pe ceilalţi în drumul lor, ori de câte ori avem această 
posibilitate. Ajutându-i pe ceilalţi, ne ajutăm şi pe noi înşine. Nu putem ajunge 
la ceilalţi atât timp cât ne hrănim numai propria unicitate, într-o astfel de 
măsură, încât devenim total absorbiți de noi înşine. Cu toate că a nu ne 
cunoaşte pe noi înşine şi a nu fi interesaţi să o facem ne poate transforma în 
nişte persoane ineficiente. Trupul pe care-l avem nu ne-a fost dat printr-un 
hazard al naturii. A fost selectat pentru noi de către consilierii noştri spirituali şi 
noi înşine am acceptat alegerea lor după ce ne-au fost prezentate şi alte oferte 
de corpuri gazdă. Astfel, nu suntem victimele unei conjuncturi. Trupul ne este 
încredinţat în scopul de a fi nişte participanţi activi la viaţă şi nu pentru a o 
privi din afară. Nu trebuie să scăpăm din vedere ideea că am acceptat acest 
contract sacru al vieţii şi că acest lucru înseamnă că rolurile pe care le jucăm în 
viaţă sunt mai importante decât noi înşine. 

Energia sufletului nostru a fost creată de o autoritate mai înaltă decât 
putem să ne imaginăm în starea actuală de dezvoltare. În acest sens, trebuie 
să ne concentrăm asupra a ceea ce suntem ca persoane, pentru a descoperi 
scânteile de divinitate care se află în noi. Singurele limite ce pot exista în ceea 
ce priveşte cunoaşterea noastră de sine sunt autoimpuse. Dacă drumurile 
celorlalţi ni se par irelevante, aceasta nu înseamnă că nu există un parcurs 
care ne e destinat. Motivul pentru care suntem ceea ce suntem este unul dintre 
adevărurile majore ale vieţii. Cineva poate descoperi că aceste adevăruri se 
manifestă într-un anumit loc sau situaţie, dar acestea nu se aplică şi celorlalţi. 

În esenţă, suntem singuri cu sufletul nostru, oamenii care se simt 
însinguraţi nu s-au descoperit îndeajuns pe ei înşişi. Autodescoperirea sufletului 
se leagă de cât de stăpâni suntem pe noi înşine. Captarea propriei esențe se 

aseamănă cu actul de a ne îndrăgosti. Ceva adormit înăuntrul nostru este trezit 
de un stimul, într-un moment al vieţii noastre. Sufletul flirtează la început cu 
noi, ispitindu-ne să mergem mai departe cu deliciile pe care le putem vedea 
doar de la distanţă. Atracția iniţială a descoperirii de sine începe cu o atingere 
ca din joacă a conştientului de către partea inconştientă a minţii. Pe măsură ce 
intensitatea cu care dorim să posedăm în întregime propriul sine creşte, 
suntem atraşi irezistibil de o comuniune mult mai intimă. Cunoaşterea 
sufletului nostru devine un aspect al fidelității faţă de propriul sine. Aspectul 
fascinant al descoperirii de sine este acela că, atunci când ne auzim vocea 
interioară, o recunoaştem imediat. Sunt convins, bazându-mă pe experienţa 
acumulată, că oricine de pe această planetă are un ghid spiritual propriu. Ghizii 
noştri vorbesc minţii noastre interioare - dacă suntem receptivi. În timp ce la 
unii ghizi putem ajunge mai uşor decât la alţii, fiecare dintre noi are 
capacitatea de a-i chema şi de a fi auzit de aceştia. 

Nu există accidente în viaţă, deşi oamenii devin confuzi în faţa a ceea ce 
ei consideră a fi o expresie a hazardului. Această filosofic funcţionează 
împotriva gândirii ordinii spirituale. Un al doilea pas uşor de făcut, în logica 
acestei filosofii, ar fi acela că nu avem nici un control asupra vieților noastre şi 
că a încerca să ne descoperim pe noi înşine este un lucru lipsit de substanţă, 
având în vedere că, oricum, nimic din ceea ce facem nu are vreo importanţă. 
Credinţa în hazardul ce guvernează evenimentele influenţează în mod negativ 
reacţia noastră în faţa unor situaţii şi ne permite să evităm să ne punem 
problema explicării acestora. A avea o abordare fatalistă a vieţii, spunând: „E 
voia lui Dumnezeu” sau „Aceasta e karma mea”, contribuie la inacţiunea şi la 
lipsa noastră de scop în viaţă, pentru că ceea ce are importanţă în viaţă poate 
veni cu încetul sau dintr-o dată. 

Conştienţa de sine ne poate duce dincolo de ceea ce am crezut că 
reprezintă destinaţia noastră iniţială. Karma semnifică punerea în mişcare a 
acelor condiţii ale drumului nostru care ne stimulează învăţarea şi dezvoltarea. 
Conceptul conform căruia există o sursă ce orchestrează totul nu trebuie să fie 
considerat prea pretenţios. Înțelegerea naturii noastre spirituale vine în 
momente liniştite, introspective şi subtile, manifestate de puterea unei singure 
gândiri. 

Viaţa presupune schimbări constante în drumul spre împlinire. Locul pe 
care-l ocupăm în lume astăzi poate fi mâine altul. Trebuie să învăţăm să ne 
adaptăm acestor perspective diferite, întrucât acestea reprezintă o parte a 
planului dezvoltării noastre. Făcând astfel, există o transcendenţă a sinelui, de 
la procesul mascării în spatele unei carcase exterioare temporare la ceea ce se 
găseşte adânc în cadrul minţii permanente a sufletului nostru. Pentru a înălța 
mintea umană din sentimentele de deziluzie, trebuie să ne extindem 
conştienţa, iertându-ne pe noi înşine de greşeli. Cred că e vital pentru 

sănătatea noastră mentală să putem râde de noi înşine şi de situaţiile prosteşti 
în care intrăm în cadrul drumului nostru. Viaţa e plină de conflicte, iar lupta, 
suferinţa şi fericirea pe care le trăim reprezintă motivele pentru care suntem 
aici. Fiecare zi e un nou început. 

Am un citat final, ce aparţine unui subiect ce se pregătea pentru o nouă 
călătorie, din lumea spiritelor către o nouă încarnare pe Pământ. Cred că 
declaraţia acestuia oferă o concluzie potrivită acestei cărţi: 


Venirea pe Pământ este ca o călătorie într-o tară străină, departe de casa 
noastră. Unele lucruri par familiare, dar majoritatea sunt ciudate, măcar până 
când ne obişnuim cu acestea, în special condiţiile necruțătoare. Adevărata 
noastră casă e un loc de pace absolută, acceptare completă şi dragoste 
desăvârşită. Ca suflete despărțite de casa noastră, nu putem considera că 
aceste trăsături frumoase vor mai fi prezente în jurul nostru. Pe Pământ 
urmează să ne confruntăm cu intoleranta, tristețea şi mânia, în timp ce căutăm 
bucuria şi dragostea. Va trebui să nu ne pierdem integritatea pe drum, 
sacrificându-ne bunătatea pentru a supravieţui şi manifestând atitudini de 
superioritate sau de inferioritate fată de cei din jurul nostru. Ştim că traiul într-o 
lume imperfectă ne va ajuta să înțelegem adevărata însemnătate a 
perfecțiunii. Cerem curaj şi umilință înaintea călătoriei noastre în altă viață. Pe 
măsură ce creştem în conştientă, va spori şi calitatea existenței noastre. În 
acest fel suntem testati. Trecerea acestui test reprezintă destinul nostru. 

